
पू० विनोबाजी के गत साढ़े पाँच वर्षो के प्रवचनों में से महत्त्वपूण 
प्रवचन तथा कुछ प्रवचनों के महत्त्वपृण अंश चुनकर यह संकलन तेयार 
किया गया है । संकलन के काम में पू० विनोबाजी का मार्ग-दशन प्राप्त 
हुआ है । पोचमपत्ली, १८-४-५१ से भूदान-गंगा की धारा प्रवाहित 
हुई । देश के विभिन्न मांगों में होती हुई यह गंगा सतत बह रही है । 

भूदान-गंगा के चार खंड पहले प्रकाशित हो चुके हैं। पहले खंड 
में पोचमपतली से दिल्‍ली, उत्तरप्रदेश तथा बिहार का कुछ काल यानी 
सन्‌ ५२ के अंत तक का काल लिया गया है। दूसरे खंड में बिहार के 
छोष दो वर्षो का यानी सन्‌ ”५३ व ५४ का काल लिया गया है। 
तीसरे खण्ड में बंगाछ और उत्कूछ की पद-यात्रा का काठ यानी जनवरी 
?७० से सितम्बर ५० तक का काल लिया गया है। चौथे खंड में 
उत्कल के बाद की आन्ध्र ओर तमिलनाड में कांचीपुर्म सम्मेलन तक 
की यात्रा यानी अक्तूबर /५५ से 9 जून ५६ तक का काल लिया गया 
है। इस पाँचवे खंड में कांचीपुरम-सम्मेलन के बाद की तमिलनाड- 
यात्रा का ता० ३१-१ ०-५६ तक का काल लिया गया है । 

संकलन के लिए अधिक-से-अधिक सामग्री प्राप्त करने की चेष्टा की 
गयी है । फिर भी कुछ अंश अप्राप्य रहा । 

भूदान-आरोहण का इतिहास, सर्वोद्य-विचार के सभी पहलुओं का 
दरशन तथा शंका-समाधान आदि दृष्टिकोण ध्यान मं रखकर यह संकलन 
किया गया है । इसमें कहीं-कहीं पुनरुक्ति भी दिखेगी : किन्तु रस-हानि 


हल 


न हो, इस दृष्टि से उसे रखना पड़ा है | संकलन का आकार सीमा से 
न बढ़े, इसकी ओर भी ध्यान देना पड़ा है । यद्यपि यह संकलन एक दृष्टि 
से पूर्ण माना जायगा, तथापि उसे परिपृ्ण बनाने के लिए जिज्ञासु पाठकों 
को कुछ अन्य भूदान-साहित्य का भी अध्ययन करना पड़ेगा । सर्व-सेवा- 
संघ की ओर से प्रकाशित १. कायकर्ता-पाथेय, २. साहित्यिकों से, 
३, संपत्ति-दान-यज्ञ, ७. शिक्षण-विचार, ५. आम-दान पुस्तकों और सस्ता- 
साहित्य-मंडल की ओर से प्रकाशित १. सर्वोदिय का घोषणा-पत्र, २, सर्वोद्य 
के सेवकों से जेसी पुस्तिकाओं को भूदान-गंगा का परिशिष्ट माना जा 
सकता है । 

संकलन के काय में यद्यपि पू० विनोबा जी का सतत मार्ग-दशन 
प्राप्त हुआ है, फिर भी विचार-समुद्र से मौक्तिक चुनने का काम जिसे 
करना पड़ा, वह इस काय के लिए स्वथा अयोग्य थी। त्रुटियों के लिए 
क्षमा याचना । 


--निमला देशपांडे 


१४. 


. ग्राम-संकल्प के आधार पर चतुर्विध कल) 
« अंबर का मकसद ग्राम-स्वावलंत्रन 

, करुणा से बढ़कर अद्वेत 

, प्रेम और श्रम की प्रस्थापना 

. नास्तिकता कैसे मिटे १ 

, विज्ञान-युग में धर्म खूत्र बढ़ेगा 

, हम विश्व-मानव हैं 

, समाज को उन्नति के लिए संयंम भौर करुणा 
, हम न्याय नहीं कर सकते 

, साम्ययोग से ही समाज सुखी होगा 

, व्यक्तिगत माल्कियत बनाम अहिंसा-शक्ति 

. हमारा काम पूरा हुआ !! क्‍ 

. गांधी-विचारवाछों के पीछे तीन रिपु 


भक्ति याने “न मम 


१४ आ. घूमना हमारी प्रार्थना 


55३ 
१६. 
१७, 
श्ष, 


५१६, 
 पूर्ण-नीति की स्थापना कैसे हो ! 

» भूदान-यज्ञ से गरीब-अमीर, दोनों को भक्ति-दीक्षा 
, भारत में केसी योजना बने ! 

, क्रान्तिविचार और भश्रांति-बिचार 


सामूहिक साधना 

आजादी से दिल जुड़ते हैं 

एकता, समता, निमयता की स्थापना का कार्यक्रम 
भूदान और ढोंगी लोग 

गुणचितन का अर्थ क्‍या ! 

, व्यक्ति त्याग करे और भोग समाज को मिलते 
, गीता सब संप्रदायों से परे 

, दरिद्रनारायण के तीन द्रष्टा, उपासक 

, दो प्िरवाली सरकार 

, रामायण के अआत्तेपों का उत्तर 

, अहिंसा के अंतरंग में 

» युगानुकूछ विराट चिंतन 

, हृदय-परिवर्तन की विधि 

, व्यापकता के साथ गहराई भी आवश्यक 
, अधिकारी-वर्ग को हटाना है 

. मृति-पूजा से मुक्त होने का तरीका 

, व्यापक चिन्तन विशिष्ट सेवा 

, एक ही शब्द “करुणा! 

. हम भक्ति की सेना के सिपाही बनें 

, जब ज्ञान, प्रेम और घम भी कैदी बने ! 
. धर्म हमारा चतुर्विध सखा ! 

, मंदिरों को जमीन देना अधम 

, प्रेम-संकल्प और संघष-संकल्प 

, द्विविध कार्य : मन को सुधारना और मन से ऊपर उठना * 
. भूदान 'सत्न पुण्यों में श्रेष्ठ पुण्य! क्‍यों ! 
, सजन ओर समाज 

, समन्वय की राह पर 

, ब्रह्मच्य, त्याग और अहिंसा $ तीनों भावात्मक 
७. पूर्णनीति की स्थापना लक्ष्य 

. आनन्द-शुद्धि कैसे हो ! 

. गांधीजी का स्मरण 

, औजार किसानों के हाथ रहें 

न्‍ चहुविध 6 - 
ग्राम-संकल्प के आधार पर चतुर्विध कार्य १0005 
[ खादी-ग्रामोद्योग-संघ, तमिलनाड़ के कायकर्ताओं के बीच दिया हुआ प्रवचन | ] 

सर्वोदिय-विचार व्यवहाये 

आज तक हमारा खादी-ग्रामोद्योग का जो काम हुआ, वह दूसरे ढंग का था | 
उसमें हमारा संबंध सिफ उन छोगों से आता था, जो मजदूरी के छिए कताई 
करना चाहते थे । किन्तु हमें तो सब गाँववालों के सामने अपनी बातें रखनी 
चाहिए, । हमें ग्राम-संकल्प की ओर ध्यान देना चाहिए। जैसे कोई व्यक्ति अपने 
लिए संकल्प करता है, तो अपने आसपास अपना विचार फैलाता है; इसी तरह 
किसी एक गाँव में ग्राम-संकल्प हो जाय, तो आसपास के गाँवों में उस विचार का 
प्रचार होगा । अब तक हमने जितना खादी-कार्य किया, वह ग्राम-संकल्प तक नहीं 
पहुँचा । हमने पवनार के नजदीक सुरगाँव में खादी का काम शुरू किया था | 
वहाँ की जनसंख्या एक हजार थी, जिसमें ३-३॥ सो लोग खादी पहनने छगे | 
हम कोई भी ऐसा नमूना नहीं बता सके कि पूरा-का-पूरा गाँव खादीधारी बना 
हो । लेकिन यह भू-दान-आन्दोलन शुरू होने पर हमें सूझा कि देश का मुख्य प्रश्न 
भूमि-समस्या हल करें, तो लोगों का खद्दर पर विश्वास बढ़ेगा और फिर ग्राम-संकल्प 
भी हो सकेगा । स्वोदय-विचार को सभी अच्छा समझते हैं, पर कहते हैं कि 
वह व्यवहाय नहीं, आज के लिए काम का नहीं है। इससे वह आगे न बढ़ 
| सकेगा । वह तभी आगे बढ़ेगा, जत्र लोग उसे न सिर्फ अच्छा, बल्कि आज के 
लिए काम का भी विचार समझेंगे । 

ग्राम-संकल्प से यंत्र-बहिष्कार 

इसीलिए भूदान-यज्ञ शुरू हुआ, तभो से हम सोचते थे कि कहीं-न-कहीं 

ग्रामदान होना चाहिए.। पहले हम थोड़ी-थोड़ी जमीन माँगते थे, फिर छुठा हिस्सा 
माँगना शुरू किया और उसके बाद आमदान की बात चलायी। आज पाँच 
साल बाद हमें एक हजार पूरे गाँव मिले हैं। हमने इतनी आशा नहीं रखी थी । 
जिन्होंने ग्रामदान दिया, उन्होंने ग्राम-संकल्प किया है ओर जहाँ ग्राम-संकल्प 
होता है, वहाँ उसके पीछे ग्राम-राज्य, ग्रामोदय की सारी बातें आ सकती हैं। 
हमने सोचा कि अगर भूदान के जरिये ग्राम-संकल्प हो सकता है, तो अब खादी 
के जरिये भी हो सकेगा । इसका प्रयोग करना है। जहाँ ग्रामदान मिला, वहाँ 
हमने चरखा, नयी ताल्लीम आदि का काम शुरू करने का सोचा है और कुछ 
शुरू हुआ भी है। चाहे भूदान के जरिये हो, चाहे खह्दर के, आम-संकल्प होना 
चाहिए । बिना ग्राम-संकल्प के हमारा काम आगे न बढ़ेगा । जब गाँववाले संकल्प 
करेंगे कि हम अपने गाँव में खादी पैदा कर उसीका इस्तेमाल करेंगे, गाँव में 
बाहर का कपड़ा न आने देंगे, तभी काम चलेगा । 
इस प्रकार का ग्राम-संकल्प होने के बाद तत्काल एक काम करना होगा और 
ह है, गाँव की सामूहिक दुकान ! गाँव की सारी खरीद-बिक्री उसी दूकान के 
जरिये चलेगी। मान लीजिये कि उस दूकान के जरिये गाँव में सालभर में एक 
हजार रुपये का तेल बिका, जो बाहर से खरीदा गया था, तो दूकानवाल्ा 
गाँववालों की सभा बुल्लाकर कहदेगा कि अपने गाँव में एक हजार रुपये के तेल की 
आवश्यकता है, तो इतना तेल हम गाँव में ही बनायें। फिर गाँव-सभा अगले 
साल उसे गाँव में ही पेरने की योजना करेगी। गाँव की आवश्यकता की और 
भी बहुत-सी चीजें गाँव में ही बनेंगी । इस तरह गाँव के लोग गाँव की ही चीजें 
इस्तेमाल करने का निश्चय करेगे, तो यंत्र-बहिष्कार श्रनायास सिद्ध होगा । 


तमिलतनाड़ में नया काय 
गाँव के लोग गाँव की ही चीजें इस्तेमाल करे, यह बात दो प्रकार से हो 
सकती है : (१ ) सरकार कानून द्वारा बाहर की चीजें गाँव में आने से रोके और 
गाँव की चीजों को “प्रोटेक्शन! दे या (२ ) गाँववाले स्वयं निश्चय कर संकल्प 
करें कि हम बाहर की चीजें न लेंगे । लेकिन सरकार इस तरह करेगी, ऐसा कोई 


ग्राम-संकलप के आधार पर चतुर्बिध काय ११ 


लक्षण आज दिखाई नहीं देता। लेकिन हम तो जनशक्ति बढ़ाना चाहते हैं। 
इसलिए हम ग्राम-संकल्प पर ही जोर देंगे। हमने तमित्ननाड़ में भूदान के साथ 
खादी वगैरह दूसरी चोजें जोड़ने का जो तय किया, वह ग्राम-संकल्प और ग्राम-पूर्ति 
के लिए है | हमें यह विचार तमिलनाड़ में इसीलिए सूझा कि यहाँ सिफ खादी- 
उत्पत्ति ही नहीं, बल्कि कुछ ग्रामोदय का भी काम चलता है। इसलिए हमें छगा 
कि जिस तरह ग्रामदान की फच्चर ठोंककर आम-संकल्प हो सकता है, उसी तरह 
खादी की फच्चर ठोंककर ग्राम-संकल्प भी हो सकेगा। हम तो यह चाहते हैं कि 
जिस तरह कुछ गाँववालों ने संकल्प किया कि चाहे बाहर की दुनिया में जमीन 
की मालकियत हो, फिर भी हम अपने गाँव में उसे मिय देंगे, उसी तरह वे 
यह भी संकल्प करें कि चाहे बाहर की दुनिया में कुछ भी चले, हमारे गाँव में 
खादी ही चलेगी, ग्रामोद्योग ही चलेंगे, नयी तालीम ही चलेगी । इस तरह के 
संकल्प के बिना काम न होगा ओर अभी तक बिना ग्राम-दान के ग्राम-संकल्प 
भी नहीं हुआ है। 
भूदान के साथ खादी, ग्रामोद्योग और नयी तालीम 


खादी के जरिये ग्राम-संकल्प हो सकेगा, यह सोचकर हमने भूदान के साथ 
दो-तीन चीजें जोड़ने का तय किया है | जहाँ खादी, ग्रामोद्योग आये, वहाँ नयी 
तालीम तो मजे से आती है। तीन सार पहले सब-सेवा-संघ में प्रस्ताव आया 
था कि भूदान के साथ खादी, ग्रामोद्योग भी जोड़े जायें। उस वक्त किसीने 
नयी ताल्लीम की बात भी उठायी थी | लेकिन उस वक्त भूदान के साथ और 
कोई काम जोड़ने की हमारी इच्छा नहीं थी, क्योंकि में खदर, ग्रामोद्योग और 
नयी तालीम का काम कर चुका था । मेंने अनुभव से देखा कि भूदान के जरिये 
ही यह काम होगा, इसलिए एकाग्रता से भूदान के काम में छग गया। लेकिन 
जत्र भूदान को कुछ यश मिला और मित्रों का आग्रह था, इसल्निए मैंने खादी, 
ग्रामोद्योग जोड़ने का प्रस्ताव मान लिया | फिर भी नयी ताल्लीमवाढा प्रस्ताव मैंने 
कबूल नहीं किया, क्योंकि केवल प्रस्ताव करने से काम नहीं होता । चीज बनती 
है, तभी काम होता है। इसीलिए, मैं वाहता हूँ कि सब लोग एकाग्रता से इस 

काम में छगें | लेकिन अरब तमिल्ननाड़ में मैंने भू-दान के साथ खादी, ग्रामोद्योग 
और नयी तालीम, तीनों चीजे जोड़ने का सोचा है । 
जातिभेद-निरसन 

इनके साथ में एक और चौथी भी चीज जोड़ना चाहता हूँ और वह है, 
जातिभेदों का निससन | उसकी बहुत जरूरी है और कम-से-कम तमिलनाड़ में तो 
बहुत ही जरूरी है। में जानता हूँ कि उसके कारण काफी लोगों के मन में आज 
हमारे लिए जो अनुकूलता हे, वह न रहेगी । इसका थोड़ा विरोध भी शुरू हुआ 
है | हमारे पास एक पत्र भी आया है कि आप भू-दान प्राप्त करने में जगह-जगह 
शास्त्रों का उपयोग करते थे, पर जातिभेद-निरसन के कार्य में उनका क्‍या उपयोग 
होगा ! में जानता हूँ कि यहाँ पहले से ही कुछ सनातनी थे और आज भी हैं | 
फिर भी मानता हूँ कि जातिमेद-निरसन का कार्य अपनाकर उतने विरोध का 
जिम्मा उठाना होगा | माछकियत मिटाने ओर जातिभेद-निरसन के काम को हम 
उठाते हैं, तो यहाँ कोई राजनैतिक पार्टी ऐसी नहीं रहती, जो इसमें सहकाय 
किये बिना रहे । क्योंकि उनके पास इसके सिवा दूसरा कोई बेहतर कार्यक्रम 
नहीं है । इसलिए सबको मन से इस कार्यक्रम को मानना होगा; फिर चाहे 
उनकी आसक्ति चुनाव के साथ जुड़ी हो, इसलिए वे इसमें ज्यादा समय न दे 
सके। आरम्म में सनातनियों का कुछ विरोध रहेगा, पर मुझे उम्मीद है कि 
वह भी धीरे-धीरे कम होता जायगा, क्योंकि उन्हें कबूल करना पड़ेगा कि यह 
शख्स शास्त्रों के लिए प्रेम रखता है और इसे शास्त्रों का कुछ ज्ञान भी है। 
फिर भी ऐसी बात करता है, तो सबके कल्याण के लिए ही करता है। मैंने 
इसका काशी में अनुभव किया। काशी तो सनातनियों का बड़ा गढ़ माना 
जाता है। वहाँ के विद्वानों ने अपनी एक बैठक में हमें बुलाया था। हमने 
अपने विचार उनके सामने रखे, तो बहुत-से उन्हें मान्य हुए । 

वेदान्त की बुनियाद 

इन चार चीजों के सिवा एक भाई ने गोरक्षण की बात भी जोड़ने के लिए 

कहा | लेकिन मैंने कहा कि उसका स्वतंत्र नाम लेने की जरूरत नहीं है। 

जहाँ ग्रामदान होता है, बहाँ गोरक्षण की योजना होती ही है| इन चार बातों 
में बाकी की सब बातों का समावेश हो हो जाता है। लेकिन हमें ध्यान में 
रखना चाहिए कि इन चारों चीजों का आधार है सर्वोदय-तत््वज्ञान, जिसका 
मूलभूत विचार है कि “आत्मा में सब्र भूत हैं ओर सब भूतों में आत्मा है |? यही 
वेदांत है और सब्र धर्मों के लोगों ने भी यही कहा है। इसीलिए हम चाहते हैं 
कि हमारे कायकर्ता इस मूलभूत विचार का अध्ययन करें । हम “गीता-प्रवचन” 
का प्रचार इसीलिए. करते हैं कि बुनियादी विचार सबके सामने आयें, जिसके 
आधार पर हम यह चार मीनारवाली इमारत खड़ी करना चाहते हैं। 


तमनूर ( चिंगलपेट ) 
१०-९- ७५६ 

[ अखिल भारत सक-सेवा-संध के तमिलनाड-केरल संचाछक-मंडल के 
सवाल के जवाब में पू० विनोत्राजी ने दिया हुआ उत्तर। | 


अंबर चरखे के बारे में बहुत चर्चा हुई है। सव-सेवा-संघ में जो चर्चा 
हुईं, उसका सार यही निकल्ला कि यद्यपि कुछ मतभेद थे, अंबर चरखे को 
मान्य किया जाय और उसके सूत को ओर कपड़े को राष्ट्र खादी के तौर पर 
कबूल करे । सरकार उसे मान्यता देना चाहती है। वह मान्यता किस हृद तक 
दी जाय, मिछ के स्पिण्डिल पर रोक छगायी जाय या न लगायी जाय, यह सारी 
चर्चा सरकार में चल रही है| उसने एक समिति नियुक्त की थी। उसकी रिपोर्ट 
पेश होगी और फिर सरकार तय करेगी कि उसे कहाँ तक उत्तेजन दिया ज्ञाय । 
वैसे अभी पं० नेहरू ने जाहिर किया था कि मिल के स्पिण्डिल पर रोक लगाने 
की बात न करनी चाहिए | .वह पद्धति ही गल़्त है। अंबर चरखे को जहाँ तक 
बढ़ावा दिया जा सकता है, देने को वे राजी हैं। हम छोगों में उसके लिए कुछ 
असंतोष भी दीखता है कि सरकार अपनी “पाल्षिसी? तय नहीं कर रही है | उधर, 

सरकार शायद इसे बढ़ावा दे, तो खतरा पैदा होगा, यह सोचकर पूँजीवादी 
चिल्लाने भी गे हैं। लेकिन इन सबको हम बहुत ज्यादा महत्त्व नहीं देते । 
पूँजीवादियों का चिल्लाना अपेक्षित ही है। और सरकार सावधानी के साथ या 
यों भी कह सकते हैँ कि हिचकिचाहट के साथ आगे बढ़ेगी। यह भी अपेक्षा 
के बाहर नहीं है । 
आनुषंगिक लाभ उठाने में विरोध नहीं 

में यही समभा हूँ कि पहले हमारा चरखा जितना पैदा करता था, अंबर 
चरखा उससे तीन गुना या चार गुना अधिक पैदा करेगा । हम तो पुराने चरखे 
के ही आधार से गाँवों को स्वावलंबी बनाने की कोशिश करते थे। उसमें हमें 
पूरा यश नहीं मिल्ला, कुछ गाँव, एक तिहाई या आधे खादीधारी बने । अब हमें 
सोचना चाहिए. कि उससे तीन या चार गुना अधिक पैदा करनेवाला चरखा 
हमें मिला है, तो उसके आधार से हम गाँव को स्वावलंबी बना सकते हैं या 
नहीं | सरकार चाहे जो करे, पर हम इसकी ओर इसी दृष्टि से देखते हैं कि इस 
चरखे के आधार से हम कितना ग्रामोदय फैला सकते हैं। इस चरखे के आधार 
पर आठ घंटे के काम की कितनी रोजी दी जायगी, आदि हिसाब किया जाता है । 
जिन्हें कोई रोजगार नहीं है, ऐसे कुछ लोग इसके जरिये रोजी हासित्न कर लेते 
हैं, तो उससे हमारा कोई विरोध नहीं । किंठु हमारी वह दृष्टि नहीं है। हमारा 
उद्देश्य यही है कि इस चरखे के आधार पर गाँवों को स्वावलंबी बनाया जाय | 

“कम्युनिटी प्रोजेक्ट! में प्रयोग किया जाय 

हमारे लोग इसके जरिये खादी उत्पन्न कर ओर बेचने के भमेले में पडे 
यह में नहीं चाहूँगा | सरकार वेसा करे, तो उसे रोकने की भी हमारी इच्छा नहीं 
है । किंठु सरकार अगर हमसे सल्यह पूछेगी, तो हम कहेंगे कि कम्युनिटी प्रोजेक्ट में 
उसका प्रयोग करो और प्रोजेक्टस केक्षेत्र के छोग खादी पहने । कम्युनिटी प्रोजेक्ट 
में यह चीज दाखिल किये बिना और उसका याने स्वावल्ंबन का उसूल मान्य 
किये बिना सरकार इसे चलायेगी, तो कुछ दिन चला लेगी, लेकिन उसके बाद 
काम रुक जायगा । लेकिन सरकार किस तरह सोचेगी, यह हम सरकार पर ही 


चर 
करुणा से बढ़कर अद्व त १५ 


सोंपते हैं। फिल्नलहल वह ज्यादा नहीं सोचेगी, क्योंकि उसके सामने नये प्रांत 
बनाने की, चुनाव आदि की समस्याएँ. हैं। इसलिए, उसकी द्वितीय पंचवार्षिक 
योजना जोरों के साथ शुरू होने में भी कुछु समय लगेगा | इस हालत में अपना 
चरखा धीरे से आगे बढ़ेगा, ऐसा में समझता हूँ । 

3 प 


[0 


किंतु आपसे मेरा यही कहना है कि सरकार की कोई भी मदद, जो हमें पंगु 
करे, न लेते हुए हम उसे चलाये, तो कुछ नतीजे निकलेंगे, जिसका सरकार पर 
भी असर होगा। सरकार पर दबाव लाने का भी यही सच्चा ओर अच्छा 
रास्ता हे। 


कावाननु ( दुक्उनूर ) 
११-६-? ७५६ 


करुणा से बढ़कर अहेत 4- 305 


हमारा विश्वास है कि भगवान्‌ ने जिनके हृदय में करुणा रखी है, वे ही 
इस काम को उठा ल्ेंगे। ईश्वर ने हरएक के हृदय में कुछ-न-कुछ करुणा 
रखी ही है । दूसरे का दुःख देखकर मानव दुःखी हुए बिना नहीं रह सकता । 
लेकिन चित्त दुःखी होने पर भी मदद के वास्ते दौड़ पड़ने के निमित्त कुछ 
पुरुषाथ की जरूरत होती है। मानव दु:खियों के छिए केवल सहानुभूति रखकर 
अपना समाधान कर लेता है। बहुत हुआ, तो ईश्वर का स्मरण कर लेता है 
कि ईश्वर उन्हें मदद करे। किंतु यह नहीं सोचता कि परमेश्वर ने हमें ताकत 
दी है, तो हम दुःखियों की मदद के लिए दौड़ जायें। इसके लज्षिए. साधारण 
दया काम नहीं देती, करुणा की जरूरत होती है । करुणा में ताकत होती है, 
वह मनुष्य को खामोश नहीं बैठने देती। कारुशिक मनुष्य उठ खड़ा होता 
है ओर दुःखियों की मदद में अपनी ताकत लगा देता है। जिस तरह समुद्र में 
अपार जल है, उसी तरह सत्पुरुषों के हृदय में भी परमेश्वर ने अपार करुणा 
. रखी है । इसीलिए वे दुनिया की सेवा के लिए निकल पड़ते हैं । 

ऐसे कई सत्पुरुष हिंदुस्तानभर में घमे और उन्होंने करुणा का विचार 
समझाया है । शंकराचाय ने “करुणा” शब्द से भी बढ़कर एक शब्द निकाला | 
किसी दुःखी का दुःख देख मदद के ,लिए. जाना “करुणा? है। शंकराचार्य ने 
कहा : “अरे, तुम और हम कोन हें ? दुनिया में हम-ही-हम तो है। अद्वेत है |? 
इसलिए, जैसे मनुष्य खुद को मदद करता है, बेंसे ही दूसरों के लिए. करेगा | यह 
समभकर नहीं कि में परोपकार कर रहा हूँ, बल्कि यह समभकर कि में अपने- 
आप पर ही उपकार कर रहा हूँ। पाँव में काँय घुस जाय और दद होता हो, 
तो चट हाथ उसकी मदद में पहुँचता और काँट निकाल देता है। क्या इसमें 
हाथ ने कोई परोपकार किया १ हाथ भी मेरा हिस्सा है और पाँव भी। इस 
तरह शंकराचार्य ने समझाया कि “भाइयो, तुम सब मिलकर एक ही हो, दूसरी 
कोई चीज है ही नहीं !! हम इस आंदोलन द्वारा इसी “अद्वत? का प्रचार 


कर रहे हैं। 


तिरुपुछिवनम्‌ ( चिंगलपेट ) 
१४-६-/५६ 


प्रम ओर श्रम की ग्रस्थापना )४०; 


हिन्दुस्तान सारी दुनिया का एक रूप दुनियाभर जितने भेद मौजूद 
हैं, उतने सब यहाँ हैं। हिन्दुस्तान का एक टुकड़ा लिया जाय, तो उसमें भी ये 
सारे मिलेंगे । यहाँ कुछ लोग (द्रविड़-प्रदेश” की बात करते हैं, पर उस प्रदेश 
में भी सब्न प्रकार के भेद हैं। उसमें कम-से-कम चार भाषा और जंगल के छोगों 
की बोलियाँ हैं | दुनिया में जितने धरम हैं, वे सब-के-सब यहाँ हैं । जातिभेद भी 
भारत के दूसरे किसी हिस्से की तरह यहाँ भी हैं । दुनिया में जितने राजनैतिक 
पक्षमेद हो सकते हैं, वे सब-के-सब यहाँ मौजूद हैं। जिस तरह मनभर 
दूथ का सबका सब सार द्रव्य प्यालीभर दूध में होता है, उसी तरह दुनिया की 
और हमारी हालत है । 


प्रम और श्रम की प्रस्थापना १७ 


सब भगड़ों का मूल संघघ और पेसा 

आप देखते हैं कि जैसे झगड़े द्रविड़ प्रदेश या हिंदुस्तान में हैं, बेसे ही 
कुल दुनिया में हैं। लेकिन इन सबका मूलरूप एक ही है। मनुष्य ने “श्रम! का 
स्थान पैसे? को और “प्रेम' का स्थान “संघर्ष” को दिया है। आज पैसा और 
संघर्ष, दोनों बातें दुनिया को सता रही हैं । इन दिनों कुछ लोगों ने यह माना है 
कि प्रेमतत््व से उत्कष नहीं होता, बल्कि संघर्ष से, “काम्पीटिशन? ( स्पर्धा ) से 
होता है। फिर श्रम टाल्नने की कोशिश की जाती और लोगों के दिल्लों पर पेसा 
कमाने की धुन सवार हो जाती है । 

हम एक-दूसरे की चिंता करें 

सारांश, संघर्ष और पैसा, ये दो दोष सब झगड़ों के मूल में हैं, फिर उसे 
कोई भी नाम दिया जाय। कहीं उसे “हिन्दू-विरुद्ध-मुसछमान! का नाम दिया 
जाता है, तो कहीं “हिंदुस्तान-विरुद्ध-पाकिस्तानः का । अभी आप देख रहे हैं कि 
पाकिस्तान में डाक्टर खान साहब और अब्दुल गफ्फार खान के बीच झगड़ा 
यैद। हुआ है। गफ्फार खान कहते हैं कि 'पठानों का भी अस्तित्व मानना 
चाहिए”, तो दूसरा पक्ष कहता है, “ये सारे प्रांत-सेद मिथ्या हैं, कुछ सब एक 
समुद्र बनना चाहिए |? इस तरह वहाँ इसे “पठानिस्तान-विरुद्ध-दूसरा पक्ष? का 
रूप आया है। कहीं इसे “ब्राह्ण-विरुद्ध-ब्राह्णेतर' का रूप आता है, कहीं 
“्यापारी-विरुद्ध-ग्राहक-बग”, कहीं फैक्टरी के मालिक-विरुद्ध-मजदूर', कहीं “साम्य- 
वादी-विरुद्ध-पूंजीवादी”, तो कहीं “अरब-विरुद्ध-इजराइलछ”! और कहीं 'तमित्न-विरुद्ध- 
सिंहली' का सवाल पेश होता है। इसके पचासों रूप दीखते हैं, पर मूल्स्वरूप 
एक ही हे । जिस तरह परमेश्वर अनेक रूप लेता है, उसी तरह राक्षस भी 
कामरूपी ( अनेकरूपी ) होता है । 

अगर इन सब भझूगड़ों को खतम करना हो, तो हरएक मनुष्य को शरीर- 
श्रम से अन्न-उत्पत्ति के काम में अपना योग देना चाहिए.। जिसे भूख लगती है, 
उसे भूख मिटाने के लिए शरीर-परिश्रम का ब्रत लेना और दूसरों को जिछाकर 
जीना चाहिए,, दूसरों की सेवा में अपना जीवन समपंण करना चाहिए । हमें 


कद भूदान-गंगा 


जन्म से ही समाज की ओर से बहुत सेवा मित्न चुकी है, यह सोचकर समाज-सेवा- 
परायण बनना चाहिए। समाज के साथ या समाज के दूसरे व्यक्तियों के साथ 
स्पर्धा, होड़ या संघ में नहीं पड़ना चाहिए. । आज ही हमने 'कुरल” में पढ़ा कि 
“जो मनुष्य सारी दुनिया की सेवा करता हे, जो सबके प्राणों की रक्षा करता है. 
उसे अपने प्राण के लिए डरने का मौका नहीं आता ।” ठुल्सीदासजी ने यही 
बात दूसरे शब्दों में कही है : 

“परद्वित बन्च जिनके मन माहीं । तिय कह जग दुलभ कछु नाहीं ॥! 

जिनके मन में परहित बसा हो, उन्हें दुनिया में किसी चीज की कमी 
नहीं रहेगी । 

“हरएक को दूसरे की चिंता करनी चाहिए, यह न्याय जैसे व्यक्ति को लागू 
होता है, वेंसे ही जाति, समाज और देश पर भी छागू होता है। ब्राह्मणों को 
ब्राह्मणेतरों की चिंता होनी चाहिए ओर ब्राह्मणेतरों को ब्राह्मणों की | मनुष्य को 
दूसरे प्राशियों की चिंता होनी चाहिए। इस गाँववालों को उस गाँववालों की, 
इस प्रांतवाले को दूसरे प्रांतालों की और इस देश को पड़ोसी देश की चिता 
होनी चाहिए. | लेकिन आज हम देखते हैं कि भाषा के अनुसार प्रांत-रचना करने 
का विचार शुरू हुआ, तो लोगों ने एक-एक जगह के लिए आग्रह रखा | एक 
प्रांत के कुल-के-कुल लोग कहने लगे कि फलाना स्थान हमारे प्रांत में आना 
चाहिए, तो दूसरे प्रांत के कुल-के-कुल लोग उसके खिलाफ कहने लगे । यही 
बात देशों के बीच चल रही है | एक देश के कुछ छोग एक बाजू होकर किसी 
स्थान पर अपना हक बताते हैं, तो दूसरे देश के कुछ लोग दूसरी बाजू होकर उस 
पर अपना हक बताते हैं। इसका अथ यही है कि मने प्रेम का स्थान संघर्ष 
को दिया है | 

काम-वासना बनाम प्रम 

बहुत-सी बातों में बारीकी से सोचना पड़ता हैे। अगर मनुष्य-जाति खूब 
संतान उत्पन्न करने में छग जायगी, तो उसका दूसरे जानवरों के साथ झगड़ा 
शुरू हो जायगा । मान लीजिये, आज हिंदुस्तान की जनसंख्या ३६ करोड़ है और 
उसके बदल्ले ३६० करोड़ हो जाय, तो वह गायों को खाये बगैर रह ने सकेगा $ 


प्रेम और श्रम की प्रस्थापना क्‍ १६. 


हिंदू-धर्मा मी कद्देगा कि गाय हमारी दुश्मन है। लेकिन आज तो हम खाने 
के लिए. भी उस पशु को जिंदा नहीं रख पायेंगे । कारण हम उसे खाना चाहें, 
तो पहले उसे घास खिलानी पड़ेगी, पर हम उसे घास का एक तिनका भी न 
दे सकेंगे । अगर हम सारी जमीन का उपयोग मनुष्य के अन्न के लिए करेंगे, 
तो फिर उस पशु को मिटाना ही तो होगा। किसी प्राणी को खाना हो, तो भी 
उसके साथ सहयोग करना पड़ता है। इसलिए उस हाल्त में हिन्दुस्तान में 
गाय भी न रहेगी । 
काम-वासना प्रेम के विरुद्ध होती है। वह अपना ही सुख देखती है, तो 
प्रेम दूसरे का । इसलिए, यद्यपि आज हिंदुस्तान में गाय ओर मानव का 
सहयोग है, फिर भी जनसंख्या बेशुमार बढ़ जाने पर मनुष्य का न सिफ गाय 
| के ही साथ, बल्कि मनुष्य के साथ भी झगड़ा होगा । लड़ाइयों में मनुष्य जरूर 
मारे जायेंगे, लेकिन उस वक्त सिफ उन्हें! मारने भर से काम न चलेगा, उन्हें 
; खाना भी पड़ेगा । लड़ाई चलाने के लिए जरूरी चीज अन्न की कमी रहने पर 
| मनुष्य सोचेगा कि हम मनुष्यों को ही क्‍यों न खायें ! लड़ाई में कई बार ऐसी 
| नौबत आती है कि सिपाहियों को खाना नहीं मित्रता । अभी तक हमने मनुष्यों 
! को खाना शुरू नहीं किया है, किंतु काम-वासना से आहत मनुष्य अपनी संख्याः 
| बढ़ाता जायगा, तो वह सामनेवाले को न सिफ मारेगा, बल्कि खा भी लेगा । 


जे 
प्रेम का अनुगामी 


मैंने जान-बूझकर आपके सामने यह बहुत भयंकर चित्र रखा। आपको 
$ सोचना चाहिए, ये सारे बम वगेरह किसल्िए बनाये जाते हैं? जब इनका 
$ उपयोग होगा, तो क्या कोई भेद किया जायगा ? एक देश का मनुष्य दूसरे 
१ देश पर बम डालता है, तो उसका किससे द्वेष है ? अगर मनुष्यों से है, तो भी 
उसमें घोड़े, बेल, गायें, सब मारे जायँगे, दवाखाने, घर, पुस्तकालय, स्कूल, सब 
तोड़े जायेंगे । बड़े परिश्रम से दुनियाभर से एक-एक पुस्तक छाकर पुस्तकालय 
0बनाया जाता है और जत्र बम डालते हैं, तो सारे पुस्तकालय एक छण में 
8 खतम हो जाते हैं। क्‍या इन आक्रामकों का पुस्तकालयों से कोई हेष होतह 

है! कहते हैं कि लंदन की लाइब्रेरी में कुल दुनिया की पुस्तकों का संग्रह है, पेरिस 
और बलिन में भी इसी तरह की लाइश्रेरियाँ हैं; पर जब वे एक-दूसरों के नगरों 
पर बम डालते हैं, तो क्या सोचते हैं कि ये पुस्तकालय बचें ? मतलब यह है कि 
मनुष्य काम-वासना से हत होने पर उसकी बुद्धि भी विचार नहीं कर पाती । 

इसके विपरीत प्रेम के साथ संयम आता है। मनुष्य अपनी खुद की वासना 
पर अंकुश रखकर ही प्रेम कर पाता है। मुझे प्यास लगी हो और मेरे भाई 
को भी । अगर उस वक्त मैं अपनी प्यास पर संयम न रखे और पहले खुद पानी 
पी लूँ, तो क्या उस पर प्रेम कर सकूँगा ? अगर मैं उससे प्रेम करता हूँ, तो पहले 
उसे पानी पिल्ञाकर ही पीना होगा और उसे पिलाने के बाद न बचे, तो मुझे 
अपनी प्यास भी सहन करनी होगी । 

एक प्रसिद्ध सेनापति की कहानी है। वह लड़ाई में जख्मी होकर रणांगण 
में पड़ा था। उसके इद-गिद दूसरे कई जख्मी सिपाही पड़े थे | सेनापति से 
मिल्नने कई लोग आये। सिपाहियों के लिए कौन आनेवाल्ला था ! सेनापति 
मरने की तैयारी में था। उसे प्यास लगी, इसलिए. उसने पानी माँगा | जब 
एक पानी का कटोरा उसे दिया गया; तो उसने देखा कि नजदीक के सिपाही 
की नजर उस पानी पर है। उसने तुरन्त कहा कि पहले उस सिपाही को पानी 
पिलाइये । सिपाही को पानी पिल्लाया गया, लेकिन सेनापति को दूसरा कटोरा 
भरकर देने के पहले ही वह मर गया । इसीका नाम है, प्रेम । 

सारांश, जहाँ प्रेम होता है, वहाँ अपने पर अंकुश रखना ही पड़ता है 
और जहाँ स्पर्धा का विचार होता है, वहाँ सबसे पहले मुझे मिले, यही भावना 
होती है। एक छोटी-सी बात है। हम “गीता-प्रवचन” पर प्रेम से हस्ताक्षर 
देते हैं, तो जो लोग हस्ताक्षर लेने आते हैं, उनमें हर कोई चाहता है कि 
पहले मुझे मिले। वह कया गीता पढ़ेगा, जो धर्म-भावना सीखने के लिए 
उसे लेता है और फिर भी चाहता है कि मेरा नम्बर पहला हो? बाबा तो 
सबको हस्ताक्षर दिये बगैर नहीं जाता। इसलिए कितना अच्छा हो, अगर हर 
कोई सोचे कि पहले दूसरे गाँव को मिले, हर जाति सोचे कि पहले दूसरी जाति- 
वाल्ों को मिले । 

प्रेम या हाइड्रोजन बस ? 

आप कहेंगे कि बाबा तो बिलकुल उल्टी बात करता है। क्‍या दुनिया में 
कभी यह बना है ? आज तक अनेक संतों ने यही सिखाया, इसी तरह बाबा भी 
सिखाता है । किंतु याद रखिये, बाबा की बात कबूल किये बगेर दुनिया का 
चल्न नहीं सकता, क्योंकि आज विज्ञान इतना बढ़ा है कि दुनिया के सामने सिफ 
दो ही रास्ते हैं। आप प्रेम का तत्व कबूल करें, तो ठीक, नहीं तो हाइड्रोजन 
बम को कबूल करना ही होगा । पहले के जमाने में यह आपत्ति नहीं थी। उस 
 बक्त संत कहते थे, “प्रेम के मार्ग से चल्नो, नहीं चलोगे, तो मरने के बाद 
: नरक में जाना पड़ेगा”, तो छोग हँसकर कह देते कि “मरने के बाद की कौन 
| जानता है ” लेकिन अब बाबा आपसे यह नहीं कहता कि हमारी बात न 
; मानोगे, तो मरने के बाद दुःख सहना पड़ेगा, बल्कि यही कहता है कि प्रम की 
; बात न मानोंगे, तो इसी दुनिया और इसी शरीर में हाइड्रोजन बम को मानना 
। पड़ेगा । अगर आपको झगड़े पसंद हैं, तो अपनी सेना खूब बढ़ायें। उधर 
। पाकिस्तान सेना बढ़ा ही रहा है; इधर हिंदुस्तान भी बढ़ायेगा, तो झगड़ा 
। शुरू हो जायगा और दोनों को लड़ाकर दूसरे देश तमाशा देखेंगे । हिंदुस्तान 
! ही नहीं, आज सारी दुनिया की ऐसी हालत हो गयी है कि सन्माग को कबूल. 

। करो, नहीं तो विनाश अय्लछ है। 


भोग के लिए पेसा चाहिए 


इस हाज्ञत में हमें सोचना चाहिए कि छोटी-छोटी बातों में भी हम किसः 
! ढंग से काम करें । हम अनेक भाषाएँ जानते हैं, इसलिए विभिन्न भाषाओं के. 
» अखबार पढ़ पाते हैं। उनमें जो कुछ ल्लिखा रहता है, उससे हमें बहुत दुःख 
(होता है। उनमें पन्ने-पन्ने पर एक-दूसरों को गालियाँ ओर द्वेष दिखाई देता है । 
कोई दो-चार मूखे झगड़ा करें, तो वे मूख कहलाये जाते हैं | पर इन दिनों तो बड़े 
3अखबारवाले भी इस तरह झगड़ों की बातें, गालियाँ छिखा करते हैं और लाखों 
क्‍ लोग उन्हें पढ़ते हैं। समझने की जरूरत है कि वह संधष॑-तत्त्व, जिसे हमने माना 


है, बिल कुल गल्लत है। इन दिनों हर कोई यही सोचता हे कि ग हि है 
है| 64007 074॥24 ड़ 8) पा पाहिए। ॥ 

किसान पैसा चाहता है, क्योंकि उसे कई आवश्यक चीजें खरीदनी होती हैं । 
और व्यापारी का जीवन तो पैसे पर ही खड़ा है, क्‍योंकि वह खुद उत्पादन नहीं 
करता । क्लक॑ वगेरह बीच के लोग पैसे के ही पीछे लगते हैं और सरकार भी 
डालर-डालर करती है। इस तरह सत्र पैसे की महिमा है। मद्रास के किसान 
को पैसा चाहिए, क्योंकि वह पंजाब का गेहूँ खरीदना चाहता है । हिंदुस्तान के 
मनुष्य का अपने देश में हासिल होनेवाले भोगों से समाधान नहीं होता, वह 
यहीं बेठे-बैठे सारी दुनिया के भोग भोगना चाहता है। वह कहता हे कि 
हिंदुस्तान की चाय फीकी मालूम होती है, चीन की चाय चाहिए, दुनिया की 
सबसे बढ़िया चाय मुझे चाहिए। कहता है कि सारी दुनिया एक है, तो फिर 
यह संकुचित दत्ति क्यों हो कि हम एक ही जगह की चीजें खायेंगे ! हम दुनिया 
के नागरिक हैं, इसलिए दुनियाभर के भोग भोगेंगे । इस तरह ये लोग भोग 
भोगने में विश्वव्यापक हो गये हैं। इसलिए उन्हें पेसा चाहिए और इसीलिए 
वे स्पर्धा को मानते हैं । 


प्रम-दारिद्रयथ मिटे 


अतः आपके तमिलनाड़ में झगड़े चल रहे हैं, इससे दुःखी होने का कोई 
कारण नहीं | इस तरह के झगड़े तो दुनियाभर चलते हैं । इन दिनों २-४ 
बड़े मनुष्यों के नाम से झगड़े चलते हैं । उनकी चर्चा अखबारों में होती है और 
फिर वही गाँव-गाँव चलती है। हम समझ नहीं पाते कि उन लोगों का 
कौन-सा इतना पुण्य है, जो हर गाँव के छोग उनका नाम लेते हैं। इन दिनों 
लोगों को संतों के गीत नहीं, झगड़ों की कहानियाँ अच्छी लगती हैं। इसलिए 
हमें दो बातें करनी होंगी : ( १ ) अपनी सारी शक्ति अच्छे कामों के लिए केन्द्रित 
कर उसमें एकाग्र होना और ( २) पैसे की प्रतिष्ठा तोड़ श्रम की प्रतिष्ठा कायम 
करना तथा संघर्ष और स्पर्धा की प्रतिष्ठा तोड़कर प्रेम की कोमत बढ़ाना । हम 
चाहते हैं कि तमिलननाड़ के छोग यह समझे कि हमारे देश में दारिद्रथ की कोई 
कमी नहीं है, इसलिए, अब प्रेम-दारिद्रथ की जरूरत नहीं । अगर प्रेम परिपूण हो 
जाय, तो दूसरे दारिद्रयथ भी हम मिटा सकेंगे | वे दारिद्रथ उतनी तकलीफ नहीं 

देते, जितनी प्रेम-दारिद्रयथ दे रहा है। भूदान-यज्ञ को आप केवल जमीन के 
चँंटबारे का आंदोलन न समझें, यह तो प्रेम समुद्ध करने का आंदोलन है। 
कई लोग हमसे पूछते हैं कि कया भूदान-यज्ञ से अन्नोत्पत्ति बढ़ेगी ! तो हम 
जवाब देते हैं कि भू-दान-यज्ञ से प्रेमबृद्धि होगी | फिर उसके बाद आप चाहोगे, 
तो सब लोग मिलकर अन्न की वृद्धि करेंगे। आज हमें सबसे अधिक प्रेम की 
जरूरत है। अक्सर कहा जाता है कि हिंदुस्तान दरिद्र है। हम भी इसे मानते 
हैं । किंठु वह दारिद्रय एक-दूसरे के साथ झगड़ा करने से नहीं मिटेगा | हमारे 
दिल्ल प्रेम से भर जायें, तो वह कलछ ही खतम हो जायगा । 
संतों का दोष 

बड़े आश्चय की बात है कि इस प्रदेश में, जहाँ पर वैष्णव और शेव-संतों 
ने सुंदर-सुंदर भजन गाये, वहाँ फिर से प्रेम की बात सुनाने की जरूरत क्‍यों 
पैदा होती है ? इसमें केवल छोगों का ही दोष नहीं, इसमें कुछ दोष हमारे संतों 
का भी है। में जरा साहस की भाषा बोल रहा हूँ। संतों ने प्रेम का मार्ग 
अवश्य बताया, पर इस दुनिया के खयाल से नहीं । इन दिनों लोगों को परत्ोक 
की कोई परवाह नहीं होती। पूर्वजन्म, पुनर्जन्म या अगले जन्म खंडित होने 
चाहिए, आदि बातों की वे चिंता नहीं करते । अगर उनके ध्यान में आ जाय 
कि प्रेम के बिना हम इसी जन्म में सुखी नहीं हो सकते, तभी काम होगा । 

. आज छोगों को समझना होगा कि संतों ने लोगों को जिन गुणों का शिक्षण 
दिया है, उनमें कोई सामाजिक शक्ति है। जैसे इस दुनिया में “पोरुछ? 
( अर्थ ) के बिना नहीं चल सकता, वेंसे ही “अरुढ” ( भगवत्‌-कृपा ) के बिना 
भी नहीं चल सकता, ऐसा हमने “कुरल्” में पढ़ा है। लेकिन अब बाबा कहना 
चाहता है कि इस दुनिया का भी “अरुछ” के बिना न चलेगा । मैंने नरा बड़ी 
बात की । पर समभने की जरूरत है कि धर्म-विचार में भी उत्तरोत्तर विकास हो 
रहा है और होना चाहिए | कहते हैं कि वह दुनिया याने इसी लोक का प्रतिबिंब 
है। अगर हम इस दुनिया में नालायक साबित होते हैं, तो परलोक में कभी 
व्शयक नहीं साबित हो सकते | जो लड़का हाईस्कूल के लायक नहीं, वह कॉ लेज 

के लिए लायक नहीं हो सकता । इसलिए इहलोक के लिए. जो योग्यता 
चाहिए, वहीं अधिक प्रमाण में परलोक के लिए. भी चाहिए। समझने की जरूरत 
है कि मनुष्य में दया, प्रेम, करुणा आदि गुणों की इसी जिंदगी में, इहलोक के; 
लिए ही आवश्यकता है:। 
विचार बाबा को दोड़ाते हैं 
लोग कहते हैं कि बाबा पाँच साल घूमा, अब कब तक घूमेंगा ? वें यह नहीं 
कहते कि बाबा ५५ सात्ष तक बेठा रहा, अब क्यों बेठेगा ? हम एक जगह. बैठने 
के लिए नहीं जनमे थे । हमें घूमने से कोई थकान नहीं मालूम होती । इंजन 
के अन्दर भाफ भरी हो, तो वह मजे में दोड़ता है, उसे कोई थकान नहीं मालूम 
होती । इसी तरह बाबा के अंदर ये सारे विचार भरे हैं और वे ही उसे घुमा 
रहे हैं| वह जानता है कि वे विचार दुनिया के लिए, अत्यंत जरूरी हैं। 


एडनूर ( चिंगल पेट ).. 
१६-६-?५ ६ 


नास्तिकता कैसे मिटे ? 9५४ 


यहाँ के लोगों को ऐसी खूबी सधी है कि वे खाते-पीते भी गाढ़ निद्रा 
में सोते रहते हैं। अगर वे जाग जाये, तो सममभ लेंगे कि भमि का हक 
सबको है ओर जब तक हम सबको वह हक नहीं देते, तब तक सच्ची शांति और 
सुख कभी हासिल नहीं होगा । पचासों प्रकार से वह अशांति ओर दु:ख प्रकट 
होगा । यहाँ हमने (द्रविड़ कजहम? ( तमिल्ननाड़ का एक राजनैतिक पक्ष, जो 
'प्वतंत्र द्रविड़॒स्तान' की माँग करता है ) और नास्तिकों के खिलाफ शिकायतें 
स॒नीं । लेकिन आप सब भूमिदहीनों को जमीन देने का काम कीजिये । फिर मैं 
देखूँगा कि कोन “'कजहम? काम करता है और कौन नास्तिक सामने आते हैं ! 

वास्तव में इन सबका मूछ है, हमारी निष्ठुरता और कारुणय का अभाव | 
पेट की बीमारी के कारण सिर दुखता हो, तो सिर दबाने से काम न चलेगा । 

परस्पर विरोध, झगड़े, नास्तिकता आदि सब्र सिरदर्द हैं और मूल-रोग है, हमारी 
निष्ठुरता । भूदान के जरिये इसी मूल्न-रोग पर प्रह्मर करने का काम हो रहा है। 
प्रत्यक्ष भूखे भगवान्‌ की सेवा न करते हुए हम मूर्ति की पूजा करते रहें, तो वह 
आत्मवंचना होगी। हम मानते हैं कि मूर्तिपूजा में मी भक्ति का विकास हो सकता 
है | लेकिन जब कि परमेश्वर हमारे सामने दरिद्रनारायण का रूप लेकर साक्षात्‌ 
खड़े हैं और मदद माँग रहे हैं, तो हमें उन्हीं की सेवा करनी चाहिए। यही 
भूदान-यज्ञ का मूल-विचार है। में मानता हूँ कि अपने को आस्तिक कहलानेवाले 
ही अपने दुवंतन से नास्तिकता का अधिक प्रचार कर रहे हैं। नास्तिकता 
सदाचारयुक्त जीवन से ही मिटेगी, केवछ शब्दों से नहीं । 

एडनुर ( चिंगलपेट ) 

१६-६-१७६ 

है 

आज हम “नम्मारवाव्ठ”? के कुछु भजन पढ़ रहें थे, जिनमें महाभक्त कह 
रहे हैं कि 'कोई बड़ा ज्ञानी हो, तो भी उस ज्ञान से उसका छुटकारा नहीं हो 
सकता ।” उन्होंने यह भी कहा कि 'कोई बड़ा श्रीमान्‌ हो, तो भी उस सम्पत्ति से 
उसे शाश्वत सुख प्राप्त नहीं हो सकता |! 

ज्ञान ओर संपत्ति से भेद बढ़ता है 

वास्तव में इन्हीं दो बातों के पीछे बहुत से छोग लगे हैं। ज्ञान-प्राप्ति की 
इच्छा रखनेवाले संपत्ति पाने की इच्छा रख सकते हैं और संपत्ति पाने की 
इच्छा रखनेवाले ज्ञानप्राप्ति की भी | दोनों से छुटकारा नहीं हो सकता, इसलिए 
कि जिस कारण बंधन है, वह उनसे और पक्का हो जाता है। मनुष्य को ममता 
और अहंता का बंधन होता है। ज्ञान-प्राप्ति की इच्छा रखनेवाला मी अहंता 
रखता है, बल्कि बढ़ाता है और घन-प्राप्ति की इच्छा रखनेवाल्रा भी : 'संपत्ति 
किसके लिए ? मेरे लिए और ज्ञान किसके लिए! मेरे लिए । दूसरे संपत्तिहीन 
और में संपत्तिमान्‌ , दूसरे अज्ञानी और मैं ज्ञानो !! इस तरह संपत्ति और ज्ञान 

रे 

से भेद घट्ता नहीं, बढ़ता ही है। किन्तु भक्ति में यह खूबी है कि भक्त अपना 
स्वस्व समपंण कर देता है। वह अपने लिए कुछ नहीं रखता। "मुझे संपत्ति 
चाहिए, ज्ञान चाहिए! कहने से 'मुझे”! कायम ही रहता है। जबतक 'मुमे? 
खंडित नहीं होता, तबतक बंधन छूट नहीं सकता । 

यह बात व्यक्ति को छागू है ओर समाज को भी | लोग समझते हैं कि हम 
समाज की सेवा में छगे हैं, तो हमारा बंधन छूट जाना चाहिए। किंठ समाज 
की सेवा में लगे लोग भी अपने समाज का तो अभिमान रखते ही हैं और उससे 
अपनी बुद्धि का संकोच कर लेते हैं। देशाभिमानी अपने देश के लिए दूसरे 
देश के साथ लड़ सकता है। यहाँ तक कि भक्तिमाग के विभिन्न पंथों को भी 
अपने-अपने पंथ का अभिमान होता है। वे अपने पंथ के हिताथ दूसरे 
पंथवालों से झगड़ा और मत्सर भी करते. हैं। इस तरह संकुचित भावना, 
भेद, ममता आदि सब-के-सव व्यापक क्षेत्र में भी कायम रहते हैं। हम 
देखते हैं कि देश-सेवा के काम में छगे लोग भी, जो कि अपना कोई स्वार्थ 
नहीं रखते, आपस में झगड़ते और मत्सर करते हैं, क्योंकि उन्हें एक अभिमान 
होता ही है। इस तरह जिस किसी कारण अभिमान पैदा होता है, वह बंधन- 
कारक है। केवल देशाभिमान या धर्माभिमान से किसी तरह छुय्कारा नहीं हो 
सकता | बड़े-बड़े छोगों ने लिखा है कि देशामिमान और धर्भामिमान भी बड़े 
खतरनाक हो सकते हैं। क्योंकि वह धर्म या पंथ “मेरा' हे, इसलिए में उसे 
पकड़ रखता हूँ । कहते हैं कि 'सारे जहाँ से अच्छा हिन्दोस्ताँ _ !” जब कारण 
पूछा जाता है कि किसका १ तो कहते हैं, 'हमारा' । तमित्ल-कवि भारती ने भी 
लिखा है कि 'भारतभूमि सारी दुनिया में श्रेष्ठ है। पर अगर वह हमारी न 
होती, तो क्‍या उसे श्रेष्ठ कहते ९? 

खुद को खतम करो 

इस तरह केवल व्यापक क्षेत्र में काम करने से अभिमान मिट जाता है, 
ऐसी बात नहीं। अमिमान का आश्रय-स्थान "मैं! हूँ। बड़े-बड़े साधकों को भी 
अपने गुरु का अभिमान होता है, यद्यपि वे अन्य सभी अभिमानों से मुक्त हुए 
रहते हैं। लेकिन भक्ति की यह खूबी है कि उसमें मनुष्य अपन का काटता है । 

उससे "में? वालठी बात खतम हो जाती और “हम सब! वाली आती है। (हम 
सब? की भाषा आते ही व्यक्ति ड्ब जाता है। नदी समुद्र में ड्रब जाती है, 
तो फिर उसका अभिमान नहीं रहता । जैसे सांसारिक लोगों को अभिमान होता 
है, वेसे ही पारमार्थिकों और साधकों को भी होता है । इसलिए सार यही है कि 
हमें अपने आप को भूल जाना चाहिए। जहाँ हमारे “खुद! का छेद हो 
जाता है, 'खुद! खतम हो जाता है, वहीं “खुदा” प्रकट होता है। जबतक 
हम अपना छेद नहीं करते, तबतक ईश्वर-भक्ति प्रकट नहीं होती। हाँ, ईश्वर- 
भक्ति का भी अभिमान हो सकता है। अगर कोई कहे कि 'मेैं अपने में 
ईश्वरभक्ति रखता हूँ और तू नहीं रखता, इसलिए में तुभसे भ्रष्ठ हुँ, 
तो फिर ईश्वर्मक्ति ही कहाँ रही! इसलिए जबतक हम अपने को कायम 
रखते हैं, फिर चाहे ज्ञान के साथ संबंध <खें, चाहे संपत्ति के या धर्म के 
साथ, तबतक अभिमान मिट नहीं सकता । 
विज्ञान समाज-भावना ला रहा है 

में कोई नया विचार नहीं दे रहा हूँ । यह वेदांत का ही विचार है, जिसका 
अबतक अमल नहीं हुआ । किन्तु अब उसका अमल हुए बगैर चारा नहीं है। 
क्योंकि अबतक अभिमान पर सिक वेदांत का ही हमला हो रहा था, पर अब 
विज्ञान का भी हमला हो रहा है। विज्ञान इतना व्यापक हो गया है कि अब वह 
व्यक्ति का व्यक्तित्व भी कायम न रहने देगा । विज्ञान के इस जमाने में वही समाज 
टिक सकेगा, जो अपने को समष्टि का अंश समभेगा। वे ही व्यक्ति टिकेंगे, जो यह 
मानेंगे कि हम अलग नहीं, सबके अंश हैं। अब राज्यों, पंथों या धर्मों की हदें 
टिक नहीं सकतीं। विज्ञान की बड़ी भारी बाढ़ आयी है, जिसमें संकुचित 
और छोटे-छोटे अहंभाव टिक न सकेंगे । अगर कोई कहेगा कि मैं अपना छोटा-सा 
देश बनाना चाहता हूँ, तो वह देश न टिकेगा। कोई कहता है कि यह मेरा 
घर है, परंतु उसके अन्दर रहनेवाले चूहे भी घर पर अपना हक बताते हैं। 
“मेरा घर' कहनेवाला घर छोड़कर चला जाता है, तो भी चूहे कायम रहते 
हैं। इसलिए यह कहना गलत है कि यह मेरा घर है। कहना तो यही चाहिए कि 
“यह सावजनिक घर है, भगवान्‌ का है, यह सब कृष्णापण है। उसके प्रसाद के 

तौर पर ही मुझे इसका भोग मिल सकता है । आज विज्ञान इसी तरह की भावना 
ला रहा है। 
दुनिया एक हो रही है 

आज छोटे-छोटे सवाल भी एकदम अन्तर्राष्रीय बन जाते हैं। हम यह नहीं 
कह सकते कि यह हमारा घर का सवाल है। लोग कहेंगे कि यह तुम्हारे घर का 
सवाल है, पर उससे हमें तकलीफ होती है, दुनिया की शांति भंग होती है। 
मान लीजिये, कल अगर अमेरिका में लड़ाई शुरू हो जाय, तो उसका असर 
हिंदुस्तान के कुल बाजारों पर पड़ेगा । यहाँ के गरीब समझ ही न पायेंगे कि 
अनाज एकदम से महँगा क्‍यों हुआ । लड़ाई की ही बात नहीं, साधारण समय 
में भी अमेरिका में कपास ज्यादा पेदा होने पर हिंदुस्तान के कपास के दाम पर 
परिणाम होता है, फिर चाहे यहाँ वह कम पेदा हो या ज्यादा । कपास अब सारी 
दुनिया की वस्तु बन गयी है । इस तरह दुनिया के किसी कोने में भी कोई सवाल 
पैदा होता है, तो उसका असर सारी दुनिया पर होता है। विज्ञान के कारण 
हम सब एक दूसरे के साथ इतने एकरूप हो रहे हैं कि मैं और मेरा”, तू 
और तेरा भेद ही मिट जायगा । आज आप यह चर्चा कर ले कि बल्लारी कि 
प्रांत में जायगा । लेकिन चंद दिनों के बाद यह मूठ सवाल माना जायगा | जैसे 
आज तमिल्ननाड का नागरिक भारत का नागरिक है, उसे भारत भर में कहीं 
भी जाने ओर काम करने का हक हासिल है। इसी तरह आगे चल्लकर भारत का 
नागरिक दुनिया का भी नागरिक होगा । दुनिया का कोई भी मनुष्य किसी भी देश 
में जाकर रह सकेगा और काम कर सकेगा । यह हालत बहुत शीघ्र आनेवाली है । 

विज्ञान से धम बढ़ेगा 

इस तरह यह युग अहंता और ममता का छेद करने के लिए खड़ा है। 
इसलिए जो छोटी-छोटी और संकुचित भावनाएँ रखते हैं, बे दोनों तरफ से 
मार खायेंगे | इधर से आत्मज्ञान का सिर पर प्रह्दार होगा और उधर से विज्ञान का 
पाँव पर | बहुतों को छग रहा है कि विज्ञान बढ़ रहा है, तो धर्म का क्‍या होगा ! 
हम कहना चाहते हैं कि इस तरह शंका करनेवाले धम को मानते ही नहीं । जब 
विज्ञान, इतना बढ़ रहा है तो अधर्म टिक न सकेगा और धम ही रहेगा। 


विज्ञान-युग में धम खूब बढ़ेगा २६ 


व्यापक भावना को ही हम “घर्म' कहते हैं और संकुचित भावना को “अधर्म' । 
विज्ञान-युग में व्यापक भावना ही टिकेगी, संकुचित भावना नहीं । इसीलिए हम 
कहते हैं कि इसके आगे बहुत जोरों से धर्म-विचार फेलेगा | हर कोई कहेगा कि 
कोई भी चीज मेरी नहीं, सारी दुनिया की है, में भी दुनिया का हूँ, कुत्न दुनिया 
का दास हूँ । दुनिया एक परिपूर्ण वस्तु है और में उसका अवयब | अगर अवयब 
शरीर से अछग हो जाय, तो वही खतम हो जाय । अभी में जीभ से बोल रहा हूँ 
और आप कानों से सुन रहे हैं। किंतु अगर मेरी जीम मेरे शरीर से अछग हो 
जाय, तो वह बोलने का काम न कर सकेगी। आपके कान आपके शरीर 
से अलग हो जाये, तो वे सुनने का काम ही न कर सकेंगे। कान ओर जीभ 
को अपना खतंत्र अभिमान पैदा हो जाय; तो वे मुर्दा बन जायेंगे। अवयवों 
को अपना-अपना अमभिमान हो जाय, तो उनका नाश होगा ही, शरीर का भी 
नाश हो जायगा। भक्ति हमें यही सिखाती है कि हम अवयबवमात्र हैं और 
परिपूण शरीर भगवान्‌। हम उसंके अंश हैं। हमारी कीमत तभी है, जब हम 
उसके अंतगत हों । उससे अलग हो जाये, तो हमारी कोई कीमत नहीं । विज्ञान 
भी यही सिखाता है। इसलिए इसके आगे धर्म और भक्ति की खूब चलेगी । 

यही कारण है कि भू-दान-यज्ञ जोर पकड़ रहा है। अगर विज्ञान की व्यापक 
बुद्धि न होती, तो जमीन कौन देता ? अन्न छोग समभने लगे हैं कि हम अलग- 
अलग नहीं रह सकते । अलग रहने की कोशिश करेंगे, तो सुखी न होंगे । पहल्ले 
लोग इस बात को नहीं समझते थे । पहले भी ज्ञानी और भक्त यह विचार 
समझाने की कोशिश करते थे, पर उसे विज्ञान की मदद नहीं होती थी। इसलिए 
उनका उपदेश चंद छोग सुनते थे, बाकी के छोग अनसुना कर देते थे। ज्ञानी 
कहते कि आपको संयमपूवंक रहना और ठीक मात्रा में खाना चाहिए,, तो सिफ 
चंद लोग वैसा करते थे । लेकिन कल्न अगर लड़ाई शुरू हो जाय, तो कुल देश 
राशन कबूल कर लेगा। सब समझेंगे कि हम राशन कबूछ न करेंगे और 
अपनी मर्जो के मुताबिक खायेंगे, तो लड़ाई न लड़ सकेंगे । 

आज को लड़ाइयों में ऋरता नहीं, मूखेता 
मैं कोई लड़ाई की महिमा नहीं गा रहा हूँ, किन्तु यह कहना चाहता हूँ कि 

आज जो लड़ाइयाँ होती हैं, वे विश्व-व्यापक होती हैं। इसीलिए मैंने विश्वयुद्धों 
को “दिव्ययुद्ध' कह्य है | उनमें विचार संकुचित नहीं, व्यापक होते हैं । जहाँ एक. 
शख्स दूसरे का गला काटता है, वहाँ बड़ी क्रूरता होती है | पर जहाँ मनुष्य ऊपर 
से बम डालता है, वहाँ वह जानता भी नहीं कि नीचे कौन है । उसे आज्ञा हुई, 
इसलिए उसने बम डाल दिया । इसलिए उसमें क्रूरता नहीं, मूखंता होती है । 
आज की लड़ाइयों में ल्लाखों लोग त्याग के लिए तैयार हो जाते हैं। उससमें 
मूखता है, इसलिए, उसका पस्र्मिण बुरा होता है। फिर भी उनके पीछे व्यापक 
बुद्धि होती है और इसीलिए, वह बुराई ज्यादा दिनों तक टिक नहीं सकती । उसका 
पर्यवसान बहुत बड़ी बुराई में होता है । इसलिए मनुष्य उससे डरता है । 


अहंता पर दुतरफा हमला 


कहने का तात्पय यह है कि अहंभाव पर विज्ञान का बहुत बड़ा हमला हो- 
रहा है और आत्मज्ञान का हमला तो पहले से-है ही। जहाँ इस तरह दुतरफा 
हमछा हो, वहाँ सिवा इसके कि सब लछोग एक दूसरे पर प्यार करें, और क्या 
होगा ? भू-दान-यज्ञ में हम मुख्य बात यही कहते हैं कि 'मेरा घर” वाली बात छोड़ो 
ओर समझो कि यह घर सबका है और सबसमें मैं भी एक हूँ, इसलिए, मेरा है । 
यह एक ही घर मेरा नहीं, दूसरे सब घर भी मेरे हैं। इसके सिवा वेदांत और 
क्या हो सकता है ? भक्ति भी इससे ज्यादा क्या हो सकती है ? विज्ञान भी यही' 
कह रहा है। इसलिए हमें निरुत्साह न होना चाहिए। आगे आनेवाला जमाना 
बहुत अच्छी तरह भक्ति और धर्म का सच्चे अर्थ में पुरस्कार करेगा । यह बात 
भी याद रखनी चाहिए कि भिन्न-भिन्न धमंग्रंथों में जो मूखंता का अंश है, वह 
सब-का-सब जल जायगा और हरएक धर्म में जो स्वच्छ अंश है, वह उज्ज्वलः 
रूप में प्रकट होगा । इसी श्रद्धा से बाबा काम कर रहा है। 


पेरमकम ( चिंगलपेट ) 

हम विश्व-मानव हें ;७; 


जब तक देश आजाद नहीं होता, तब तक उसे अपना कोई धर्म नहीं रहता । 
जो कोई भी काम करने के लिए आजाद हो, उसीके सामने कोई कतंव्य करने 
की जिम्मेवारी उपस्थित होती है। जब तक हिंदुस्तान परतंत्र था, तब तक 
उसका यही कतव्य था कि उस परतंत्रता से मुक्त होने की कोशिश करे । परतंत्र 
हालत में दूसरा कोई धर्म हो नहीं सकता । शास्त्रकार खतंत्र मनुष्य को ही धर्म की 
आज्ञा देते हैं, गुलामों को नहीं | 'स्वतंन्रः कर्त्ता! इस तरह पाणिनि ने व्याकरण 
में कर्ता की व्याख्या की है । 


आजादी के बाद हम विश्व-मानव बने 

किन्तु हमारा देश जिस क्षण स्वतंत्र हुआ, उसी क्षण हमारे लिए धर्म 
उपस्थित हो गया। जब हमारे राष्ट्र की दुनिया में एक हस्ती मान्य हुईं, तब उसके 
लिए सारी दुनिया में कतंव्य भी पैदा हुआ। अब हमारे बच्चों को यही 
खयाल होना चाहिए कि हम सारी दुनिया के नागरिक हैं और हमें सारी दुनिया 
की सेवा करनी है | जब तक देश आजाद नहीं था, तब तक हम पर देश को 
आजाद करने की जिम्मेवारी थी, इसलिए हम भारतीय थे । किंतु जबत्र हम 
आजाद हो गये, तो विश्व-मानव बन गये। अब हमारे सामने कोई छोटी चीज 
नहीं हो सकती । स्कूल में बच्चों को यह नहीं सिखाया जाना चाहिए कि तुम 
फलाने प्रांत के रहनेवाले हो । 

बेंसे देखा जाय, तो हम न तो किसी प्रांत में, न किसी . गाँव में और न 
किसी घर में ही रहते हैं; हम तो एक देह में रहते हैं । इसलिए अगर छोटी 
चीज बोलनी है, तो कहना होगा कि हम इस देह के धारी हैं। छोटी-से-छोटी 
ओऔर सच्ची कल्पना यही है। कहा जाता है कि हम फल्लाने पर में रहते हैं । 
पर क्या हम पूरे-के-पूरे घर में भर जाते हैं? हम तो घर की एक कोटरी में 
रहते हैं और उसमें भी कोठरीमर नहीं। हम रहते हैं, सिफ एक शरीर में। 
इसलिए, इस शरीर को सेवा के लायक रखना और उसके जरिये समाज की सेवा 

करना हमारा कतंव्य है। इस तरह छोटा भूगोल तो यही है कि हम इस देह के 
निवासी हैं ओर उसके जरिये हमें सेवा करनी है। 

लेकिन जब यह सवाल उठता है कि सेवा किसकी करनी है, तो इसका 
उत्तर छोटा न होना चाहिए | परतंत्र देश का उत्तर छोटा हो सकता है, पर 
आजाद देश का यही उत्तर होना चाहिए कि हम इस देह के जरिये सारे विश्व 
की सेवा करना चाहते हैं । इधर यह देह ओर उधर वह विश्व ! दोनों के बीच 
दूसरी कोई चीज खड़ी न होनी चाहिए | आजादी के बाद हमारा सारे विश्व के 
लिए, कर्तव्य हो जाता है। हम जो भी छोटी-सी चीज करेंगे, सारी दुनिया का 
खयाल रखकर करंगे | हम बोलते हैं, तो हमें ऐसा सावधान होकर बोलना 
चाहिए कि कुल दुनिया हमारी आवाज सुननेवात्ली है। हम विश्व की सेवा 
करनेवाले विश्व-मानव हैं, इससे कम बात बच्चों को न सिखानी चाहिए । 

अभी भाषा के अनुसार प्रात-रचना करने की बात चल्ली है। वह बात 
अच्छी है। उसके मानी यह नहीं कि हम छोटे बनना चाहते हैं या छोटे-छोटे 
प्रांतों को अपना देश बनाना चाहते हैं। यह सब हम इसीलिए कर रहे हैं कि 
लोगों की भाषा में राज्य-कारोबार चले, तो वह लोगों के लिए आसान होगा | 
यह रचना केवल सुल्लभता के लिए है, संकुचित बनने के लिए नहीं | में यह 
सब इसलिए कह रहा हूँ कि आजादी के बाद देश के सामने जो कर्तव्य है, 
उसका अभी तक हमें भान नहीं है। आप देखते हैं कि आजादी के पहले 
गांधीजी जैसे महान्‌ पुरुष भी हिंदुस्तान छोड़ते नहीं थे | उन्हें अमेरिका, जापान 
आदि कई देशों का बुलावा आया, लेकिन उन्होंने इनकार कर दिया | किन्तु 
आज छोटे-छोटे ज्ञोगों को' भी विदेश जाने का मौका मिल्तता है। इसका अर्थ 
यही है कि अब हमारी जिम्मेदारी व्यापक बनी है, यह नहीं कि छोटे-छोटे लोगों 
को नाहक अपना देश छोड़कर दुनिया में घूमना चाहिए. । अब हम एक ख्वतंत्र 
देश के नाते दुनिया में दाखिल हुए हैं, दुनिया का एक अंग बने हैं । 


भारत की विशेषता न भूले 
भारत प्राचीन काछ से एक विशाल देश के तौर पर प्रसिद्ध है । उसकी 

अपनी एक सम्यता है। उसने आजादी मी अपने ढंग से हासित्न की। दुनिया 
भर में आजादी की लड़ाइयाँ हुई हैं। हर देश का आजादी का इतिहास बड़ा 
गौरवास्पद और पवित्र होता है। फिर भी हिंदुस्तान की आजादी की लड़ाई का 
इतिहास एक विशेष ही पवित्रता रखता है, यह हमें समझना चाहिए । इसीलिए 
कुल दुनिया को हिंदुस्तान से अपेक्षा है। यहाँ पर भूदान का एक छोटा-सा 
काम चल रहा है, पर दुनियाभर के लोग उसे देखने के लिए आते हैं। हमारी 
यात्रा में रोज ऐसे दस-पाँच रहते ही हैं | कई देशों में तो भूमि-समस्या है ही नहीं, 
फिर भी वे यह देखने आते हैं कि इस देश में एक नया प्रयोग हो रहा हे, 
प्रेम और करुणा के जरिये एक बड़ा भारी आर्थिक मसला हल्ल करने की कोशिश 
की जा रही है। हिंदुस्तान ने आजादी के लिए एक नया तरीका आजमाया 
था और अब वह अपनी भूमि-समस्या हल करने के लिए, भी एक नया ढंग 
अपना रहा है। उसकी खूबी क्‍या है, यही जानने के लिए, विदेशी लोग आते 
हैं। इस तरह आज हम सारी दुनिया के बाजार में बैठे हैं। हमारी तरफ सारी 
दुनिया की आँखें त्वगी हैं । 


हमारी एक बैठक में एक विदेशी भाई आये थे । ४-५ हजार की भीड़ थी, 
जिसमें भाई-बहने, बच्चे सब्र बेठे थे। जब हमने प्राथना में पाँच मिनट का 
मौन रखने के लिए, कहा, तो कुल्न-का-कुल समाज बिल्लकुल शांत हो गया । बच्चे 
तो बोलने के आदि होते हैं, लेकिन वे भी शांत रहे । वे विदेशी भाई कहने लगे : 
“यह बात तो हिंदुस्तान में ही बन सकती है। हमारे देश में बड़े-बड़े मक्तजन 
इकट्ठा होकर मौन रखते हैं, लेकिन यहाँ तो कुल-का-कुल्न समाज पहले से कोई 
आदत न होते हुए भी मौन रखता है, यह बड़ी आश्चय की बात है ! आखिर 
यह कैसे बना !? हमने कहा : यह भारत की विशेषता है |? 

सारांश, भारत की कुछ विशेषता हे, जिससे दुनिया को छाभ होगा, इसी 
आशा से दुनिया हमारी ओर देखती है। इसलिए, हम जब कभी हिंदुस्तान के 
लोगों को यह कहते सुनते हैं कि हम फलानी भाषा या प्रांतवाले हैं, तो यही 
समभते हैं कि ये अपने कर्तव्य को भूल गये हैं। शिक्षक्रों को सोचना चाहिए 
कि क्या हिंदुस्तान के प्राचीन लोगों ने हमें जो सिखाया, उससे छोटी चीज हम 

सिखायेगे १ जिन दिनों देश में आम-दरफ्त के साधन नहीं थे, उन दिनों केरल से 
शंकराचार्य निकला, उसने हिंदुस्तान मर घूमकर सब लोगों को धर्म की दीक्षा 
दी और हिमालय में समाधि ले छी। उसका जन्म हिंदुस्तान के इस सिरे में हुआ 
और समाधि उस सिरे में ! उसने चारों दिशाओं में चार मठों की स्थापना की | 
उस वक्त एक मठवाल्षा दूसरे मठवाले से मिलने जाता, तो २-३ साल ल्ञग जाते । 
आज तो मद्रास से दिल्ली छुह घंटे में जा सकते हैं। पर उन दिनों भी वह 
शख्स अपने शिष्यों को इतने दूर-दूर के अन्तर पर बिठाता है, तो उसकी कितनी 
व्यापक श्रद्धा है। वह कुल भारत को अपना देश समझता था। इसलिए हमारी 
शोभा इसीमें है कि हम बच्चों को उससे कुछ अधिक याने विश्व-मानव बनने 
का पाठ पढ़ायें। 


भूमि-समस्या का हल छोटी चीज 


हिंदुस्तान की कुछ शक्ति है, जिससे हमें सारी दुनिया की सेवा करनी है । 
अगर हम उसे विकसित करे, तो दुनिया की अधिक सेवा कर सकेंगे। हिंदुस्तान 
में भूमि-समस्या मौजूद है, जो कानून से हल हो सकती है और मारपीट से भी । 
दोनों तरीकों से दुनियाभर में काम हुआ है, लेकिन हिंदुस्तान में यह तीसरा ही 
तरीका आजमाया जा रहा है। अगर हमने इस तरीके से काम किया, तो न सिफ 
हिंदुस्तान की भूमि-समस्या हल होगी, बल्कि सारी दुनिया की सेवा भी होगी । 
कारण इससे सारी दुनिया को यह रास्ता मिल जायगा कि अपनी समसस्‍्याएँ प्रेम, 
शांति, अहिंसा से हल्न हो सकती हैं। जो लोग भू-दान-आन्दोलन की तरफ भूमि- 
समस्या के हल की दृष्टि से देखते हैं, वे उसकी महिमा ही नहीं जानते । भूमि- 
समस्या हल करने के लिए, पैदल यात्रा नहीं करनी पड़ती, युवकों को घर-बार 
छोड़ संन्यासियों की तरह घूमने की तैयारी नहीं करनी पड़ती। लेकिन यह 
सब इसीलिए, जरूरी है कि इनके जरिये प्रेम के तरीके की स्थापना हो रही है । 

आज एक भाई का दान-पत्र आया, जिसमें एक पत्न भी था। पत्र में उसने 
लिखा था कि यह आन्दोलन तीन सालों से चला है। हमारे पास भूमि पड़ी है, 
पर हाथ से छूटती नहीं थी, कुछ मोह था। लेकिन अब तीन साल बाद हम मोह 

से मुक्त हो रहे हैं, यह खुशी की बात है। हम बाबा को इतना-इतना दान दे रहे 
हैं ।! वह दान दे रहा है, इसलिए, हमें उसका उपकार मानना चाहिए; लेकिन 
उसके बदले वही हमारा उपकार मानता है। उसे इस बात का दुःख रहा कि 
मन में मोह था, जो छूट नहीं पाता था । अब वह छूट रहा है, इसकी खुशी में 
वह दान दे रहा है। हम उसके दान को उतना महत्त्व नहीं देते, जितना उसके 
पत्र को देते हैं। ऐसी सेकड़ों मिसालें बनी हैं | अनेक ने पूरी श्रद्धा से अपनी-अपनी 
प्रिय वस्तुएँ दान दी हैं और उनके बदले कुछ नहीं माँगा | इस तरह इससे देश 
को निष्काम कमयोग की दीक्षा मिल रही है। लोग समझते हैं कि एक पुण्यकाये 
हो रहा है, उसमें कुछ देना चाहिए । 


हमें दुनिया की सेवा करनी है 

हमें अपने देश की समस्याएँ ऐसे टंग से हल करनी होंगी, जिससे विश्व 
; की सेवा हो । आपका देवीकुलम्‌ मल्ाबार में जाता है या नहीं, इससे दुनिया की 
। कोई सेवा नहीं होगी । लेकिन जब दोनों प्रांतों में से कोई भी एक प्रांत उठकर 
द कहे कि 'भाई, तुम जैसा कहो, बेसा होगा, तो उससे दुनिया की सेवा होगी | 
* अगर हर प्रांत यह कहे कि “यह मेरा है! और फिर यह झगड़ा बीच में किसी 
तरह तय हो, तो उससे दुनिया की सेवा न होगी। आपको अपनी समस्या ऐसे 
४ढंग से हल करनी चाहिए, जिससे सारी दुनिया उन्नत होकर उसकी कुछ सेवा 
हो सके । मैं आपके सामने सिफ मिसाल के तौर पर भू-दान की बात रख रहा हूँ । 
इन दिनों मेरे सामने हिन्दुस्तान-पाकिस्तान के भूगड़ों की बातें आती हैं | उस 
समस्या को हम नजर-अंदाज नहीं कर सकते | उसे भी हमें ऐसे ढंग से हल 
_करना चाहिए, कि कुल दुनिया के लिए मिसाल हो । 


हकों नहीं, कतेव्यों पर जोर 
दूसरी बात यह हे कि अपने देश की शक्ति किस बात में हे, इसे पहचानना 
होगा | क्‍या हिंदुस्तान की शक्ति और अन्य देशों की शक्ति में कोई फर्क है १ 
हिंदुस्तान की सबसे बड़ी बात यह है कि हम “मर्यादा? को सबसे श्रेष्ठ गुण 

समभते हैं। रामचंद्र को “मर्यादा-पुरुषोत्तम' कहा गया है। हम स्वातंतन्न्य से 
भी बढ़कर मर्यादा को कीमत देते हैं| इसीलिए. हम हकों पर नहीं, बल्कि 
कतंव्यों पर जोर देते हैं। हम इसका विचार नहीं करते कि छोटे भाई का 
हक क्या है, बच्चों के, पति-पत्नी के, स्त्री-पुरुषों के, मालिक-मजदूरों के या 
शिक्षक-विद्यार्थियों के हक क्या हैं। किन्तु दूसरे राष्ट्रों के छोग इसी तरह के 
हकों का विचार करते हैं । इंग्लेंड में ४०-५० साल पहले वोट का हक हासिल 
करने के लिए स्तरियाँ उठ खड़ी हुईं थीं। लेकिन ये विद्वान्‌ अंग्रेज छोग उन्हें 
वह हक देने के लिए तैयार नहीं थे | इसलिए उन स्त्रियों ने पाल्नमेंट में जाकर 
पुरुषों पर अंडे फेंके । इस तरह वहाँ स्त्रियों को अपने हकों के लिए पुरुषों के 
खिलाफ आन्दोलन करना पड़ा । पर हिन्दुस्तान में ऐसा कोई आन्दोलन नहीं 
करना पड़ा | इसका कारण यही है कि हम हकों पर नहीं, कर्तव्यों पर जोर देते हैं। 

इसलिए, विद्यार्थियों, शिक्षकों, स्त्रियों और पुरुषों, सबको अपने-अपने कर्तव्यों 
के बारे में सोचना चाहिए। अगर हम कंव्य की चिंता करेंगे, तो हक सहज 
ही आ जायेंगे। पुरुषों का कतंव्य है कि स्त्रियों के हकों की रक्षा करें और 
स्त्रियों का कतव्य है कि पुरुषों के अधिकारों पर आक्रमण न हो। मैं मेरा 
अधिकार देखे और आप अपना अधिकार देखें, यह विचार ही गलत हैं । 
आपके अधिकारों की में चिन्ता करूँ और मेरे अधिकारों की आप चिन्ता करें, 
इसीका नाम है कतंव्य-बुद्धि, मर्यादा-बुद्धि और यही हिंदुस्तान की विशेषता है । 
संस्कृत भाषा में “हक? के लिए. शब्द ही नहीं है। उसके लिए एक ही शब्द 
बताया जाता है, अधिकार! । लेकिन उसका अर्थ होता है, “कतंव्यः | 
“मनुष्याधिकार:, “गृहस्थाधिकारः” याने मनुष्य का कतंव्य, यग्रहस्थ का 
कर्तव्य | कतंव्य करने में हकों की रक्षा सहज ही हो जाती है। किंतु जहाँ हकों 
की रत्ञा करने का खयाल होता है, वहाँ हमेशा कतंव्यों का खयाल होता है, 
ऐसी बात नहीं । 


संपत्तिवान्‌ पिता की द्वेसियत में 
भू-दान-यज्ञ आन्दोलन में हम भूमिवानों को समझाते हैं कि आपका यह 

कतंव्य है कि भूमिहीनों को जमीन दे। हम भूमिहीनों से यह नहीं कहते कि 
उठ खड़े हो जाओ और जमीन छीन लो | कुछ लोग हम से पूछते हैं कि इस 
तरह आप भूमिहीनों को कैसे जगायेंगे ! हम उन्हें समझाते हैं कि यह भारत का 
तरीका है | अ्रगर बाप अपना क्ंव्य करता है, तो पुत्र का कतंव्य पुत्र करता ही 
है | यह कबूल करना होगा कि आज भूमिवान्‌ , संपत्तिवान्‌ और पढ़े-लिखे ल्लोग 
बाप की हैसियत्र में हैं। जिस क्षण वे अपना कतंव्य समझेंगे, उसी क्षण उनके 
बच्चे भी अपना कतंव्य समझ लेंगे | हम कहना चाहते हैं कि हिंदुस्तान के गरीब 
इतने कृतज्ञ हैं कि उनका आपके साथ क्‍या प्रेम-संबंध है, यह ध्यान में लेकर 
आप अपना कतंव्य करें, तो वे आपके लिए मर-मिटने के लिए तैयार होंगे । 


जहाँ हम भूमिवान्‌ , संपत्तिवान्‌ और पढ़े-लिखे लोगों को जगाते हैं, वहीं 
उनके साथ दूसरों को भी जगाया जाता है। माता यही करती है। वह बड़े 
लड़के से कहती है : 'बेटा, उठो, उठने का समय हो गया |? लेकिन वह इतने 
जोर से कहती है कि छोटा लड़का भी समझ लेता है। कभी-कभी बड़े लड़के से | 
पहले छोटा ही लड़का माँ की बात समझ लेता है। फिर बड़ा लड़का शर्म के 
मारे उठता है। कभी बड़े को देखकर छोटा भी उठ जाता है। दोनों को 
जगाना होता है, फिर भी माँ बड़े का ही नाम लेकर जगाती है। इसी तरह 
बाबा सबको जगाना चाहता है, पर वह बड़ों का नाम लेकर कहता है कि 
भूमिवानो, संपत्तिवानो, विद्वानो | अपना कतंव्य करो |? इतना कहने से दसरों को 
भी अपना-अपना कतव्य करने के लिए पुकारा जाता है| फिर हम भ्रूमिहीनों से कह 
सकते हैं कि तुम्हें जमीन मित्री है, तो अब शराब पीना छोड़ो, आल्स छोड़ो | 
इस तरह भू-दान-यज्ञ में हिंदुस्तान का गुण ध्यान में लेकर काम किया जा रहा 
है | हमारे देश का गुण है, मर्यादा-शीज्ता और हकों पर जोर देने की अपेक्षा 
क॒तंव्यों पर जोर देना | इससे भिन्न तरीके से जो काम होता है, उससे दुनिया के 
मसले हल नहीं होते, बल्कि बढ़ते ही हैं । 


सारांश, मैंने आज दो बातें समझायीं : ( १ ) यद्यपि हम छोटी-सी देह में 
रहते हैं, तो भी कुछ दुनिया की सेवा करनेवाले विश्व-मानव हैं। आजादी के बाद 


रेप भूदान-गंगा 


हमें यह बात समभझनी ही होगी । इसलिए हमारे हृदय में छोटे-छोटे संकुचित 
अभिमान न होने चाहिए। ( २ ) अपने देश का विशेष गुण ध्यान में लेकर 
उसके जरिये देश की समस्याएं हल्न करनी चाहिए | 

मधुरान्तकम्‌ ( चिगलपेट ) 

र्‌ | -६-? ्‌ &्‌ 


समाज की उन्नति के लिए संयम ओर करुणा ;८; 


समाज और व्यक्ति का सुख भिन्न नहीं, समाज के सुख में ही व्यक्ति 
का सुख निहित है। इसके अल्लावा व्यक्ति को अपना नैतिक और आध्या- 
त्मिक विकास स्वतंत्र रूप से करना चाहिए। इस आध्यात्मिक प्रगति की 
कोई सीमा नहीं है। वह सतत चालू रह सकती है और रहनी चाहिए। आज 
लोग व्यक्ति की उन्नति का मतलब खूब अर्थ-संपादन करना लगाते हैं | इसी तरह 
उनकी यह भी इच्छा रहती है कि अर्थ-संपादन करने का मौका सबको मिले | 
दुनिया में आगे बढ़ने का यही अथ लगाया जाता है कि कीर्ति, पैसा या सत्ता 
खूब प्राप्त हो । लेकिन यह बिल्कुल ही गल्नत है, यह अर्थ समाज के हित के 
विरुद्ध है । व्यक्ति की उन्नति का सही अथ यही है कि मनुष्य की आत्मा उत्तरोत्तर 
ऊपर उठे और उसकी आधध्यात्मिक उन्नति हो। उसमें मनुष्य नेतिक-स्तर से 
ऊपर उठते-उठते परमेश्वर के स्तर तक पहुँच सकता हे। 


करुणा के बिना जन्नति नहीं 
अगर समाज-रचना अच्छी बनती है, तो व्यक्ति की उन्नति के लिए, अनुकूलता 
पैदा होती है। समाज की सेवा में सबकी शक्ति लगे, इसके लिए दो गुणों की 
जरूरत है ; ( १ ) करुणा और ( २ ) संयम । मन में सबके लिए. करुणा हो, तो 
मनुष्य दूसरों का दुःख सहन न कर सकेगा | आज दुनिया में दुःख बहुत है, 
लेकिन लोग दिल सख्त कर उस ओर ध्यान नहीं देते । जो आस्तिक कहलाते हैं, 
वे कहते हैं कि हम क्‍या कर सकते हैं! दुःख मिटानेवाला तो ईश्वर है। 


समाज्न की उन्नति के ज्षिए संयम ओ्रोर करुणा ३६ 


जो नास्तिक होते हैं, वे कहते हैं कि जिसका दुःख वही सहे, हम क्‍या करें ! 
इस तरह नास्तिकों ने दुखियों का दुःख मिटाने का भार उन दुःखियों पर ही 
सोंपा है, तो आस्तिकों ने ईश्वर पर। लेकिन न तो नास्तिक यह पहचान रहे हैं 
ओऔर न आस्तिक ही कि दुखियों का दुःख मिटाने का कुछ भार हम पर भी है 
इसीलिए हम सबसे ज्यादा जोर करुणा पर देते हैं। सभी संतों के जीवन का 
सार-सवस्व करुणा है। फिर चाहे वे राम का नाम लेते हों, चाहे कृष्ण का या 
शिव का । चाहे वे मोक्ष का नाम लेते हो, चाहे निर्वाण या परमानंद का । हमें 
' दुनिया में ऐसे काम करने चाहिए, ऐसे आन्दोज्नन उठाने चाहिए, जिनके 
जरिये लोगों में करुणा के भाव पेदा हों | ज्ञोग सोचते हैं कि अभी जो पंचवर्षीय 
योजना बन रही है, उससे हिंदुस्तान की दोलत बढ़ेगी, हिंदुस्तान सुखी होगा । 
लेकिन वह सारी योजना तभी सफल होगी, जब लोगों को एक दूसरे पर प्यार करने 
का महत्त्व मालूम होगा और उनके हृदय में करुणा पैदा होगी । 


समाज-जीवन में संयम को जरूरत 


दूसरी बात यह है कि सामाजिक जीवन में संयम की बहुत जरूरत है । संयम 

याने अपने भोगों की मात्रा और नाप तय करना । अगर हम अपने भोगों की 

: मर्यादा नहीं रखते, तो दूसरों के साथ, समाज के साथ टक्कर आना छाजिमी है। 
जो भोग सबको नहीं मित्न सकता, उसे भोगने का हमें हर्गिज अधिकार नहीं, 
यह भावना सबके मन में स्थिर होनी चाहिए। “कुरछः के एक अध्याय में 

' चोरी का संबंध संयम के साथ जोड़ा गया है। उसमें कहा गया है कि अगर हम 
' अपने भोगों की मर्यादा नहीं रखते, तो चोरी ही करना शुरू करते हैं। रात को 
जो चोरी होती है, वह त्रिलकुछ छोटी है। मूर्ख छोग वेसी चोरी करते हैं । किंतु 

बिलकुल दिन-दहाड़े, सूय-प्रकाश में चोरियाँ की जाती हैँ और उनके करनेवाले 

.ह्ञानथा मे सम्मानित भा हाते हैं। ऐसी विपरीत स्थिति हो गयी है । हम अपना 
“खुद का जीवन देखें, तो मालूम होगा कि हम कितनी चोरियों में हिस्सा लेते हैं। 
: इसलिए अपना भोग उत्तरोत्तर कम करना चाहिए, एक-एक वस्तु जो हम 
*नाहक अपने पास रखते हैं, कम करनी चाहिए,। हमें अपनी यह मर्यादा अवश्य 

समझ लेनी चाहिए कि हम सबके साथ रहें । हाँ, सबके पीछे रह सकते हैं, परंतु 
आगे नहीं बढ़ सकते। सबको जितना भोग सुल्म हो, उतना ही हम ले सकते 
हैं; पर उससे भी कम लें, तो बेहतर है। सारांश, समाज के हर व्यक्ति में 
करुणा और संयम ये दो गुण होंगे, तो समाज की रचना अच्छी बनेगी । 

आजकल 'स्टैण्डड आफ लिविंग” ( जीवन-स्तर ) बढ़ाने की बात की जाती 
है | उसका मतल्ब यह है कि आज जिस तरह जिंदगी बसर की जाती है, उससे 
अधिक सुखमय हो । आज खाने को पूरा नहीं मिलता, तो वह मिलना चाहिए | 
दूध बहुत कम मित्नता है, तो ज्यादा मिलना चाहिए.। कपड़ा बहुत कम मिलता 
हो, तो ज्यादा मिलना चाहिए। लेकिन जो छोग बहुत - ज्यादा कपडा इस्तेमाल 
करते हैं, उन्हें अपना कपड़ा कम करना चाहिए, क्‍योंकि ज्यादा कपड़ा पहनने से 
हवा का 'स्टैएडड” कम हो जाता है। सबसे महत्त्व की चीजें हैं : हवा, पानी, सूर्य- 
प्रकाश और आसमान | इनमें किसी प्रकार की कमी न करनी चाहिए। सारांश, 
जीवन की कुछ चीजें जो आज नहीं मिल रही हैं, अवश्य बढ़ानी चाहिए। कुछ 
हम नाहक ज्यादा इस्तेमाल करते हैं, वे कम करनी चाहिए | इस तरह जीवना 
योग्य बनना चाहिए | आज की हिंदुस्तान की हालत में जीवन का स्तर ऊँचा 
बढ़ाना आवश्यक है। सुख बढ़ाया जाय, यह हम भी मानते हैं, किन्तु दो बातें 
ध्यान में रखनी चाहिए. : ( १ ) मेरा सुख पहले बढ़े, यह खयाल गलत है । सारे 
समाज का सुख बढ़े और उसके साथ मेरा भी बढ़े या उसके पीछे बढ़े, यही 
खयाल रहे | ( २) केवल पदार्थ बढ़ाने से सुख नहीं बढ़ता | 


भू-दान की सफलता के लिए संयम और करुणा 


जहाँ जीवन-मान बढ़ाने की बात चल्नती है, वहाँ हमें यह समझना चाहिए कि 
सारे समाज का सुख बढ़ाया जाय, हमारा व्यक्तिगत सुख नहीं | इसलिए हर एक 
यह विचार करे कि मैं अपने लिए, कम-से-कम भोग लूँ। सारे समाज का सुख 
बढ़े, इसके लिए, अंकुश हो, संयम हो । भू-दान-यज्ञ की सफलता के लिए भी ये दो 
गुण बहुत जरूरी हैं। अक्सर लोग हमसे पूछते हैं कि “हम जमीन देंगे, तो. 


हम न्याय नहीं कर सकते 8३१ 


क्या हमारा जीवन-स्तर पहले जैसा ही रहेगा और क्‍या हम बच्चों को आज के 
जेसी ताल्लीम दे सकेंगे ! हम कहते हैं कि आपका जीवन-स्तर वही न रहेगा, वह 
बिलकुल निम्न स्तर था। आपके बच्चों को वह तालीम न मिलेगी, वह बिलकुल 
रद्दी तालीम थी। जमीन के मालिक बनकर जमीम से संबंध न रखनेवाली तालीम 
देना गलत है | वह तो ऐसी तालीम है, जिससे लड़कों के मन में खेती के लिए 
अनास्था और घुणा पैदा होती है। भूमिद्दीनों को भूमि से वंचित रखकर, मजदूरों 
को कम-से-कम दाम देकर, उन्हें ज्यादा-से-ज्यादा चूसकर बच्चों की कालेज की 
पढ़ाई के लिए. पैसा खर्च करना अधरम है। इसीलिए संगम और करुणा से ही 
भू-दान का काम होगा | 


पुदुपटटु ( चिंगल्लपेट ) 
२५७५-६- ५६ 


हम न्याय नहीं कर सकते १४६९-३३ 


हम बहुत बार कहते हैं कि हम न्याय की बात न करें, प्रेम की करें | हम 
न्याय नहीं कर सकते, वह तो केवल परमेश्वर ही कर सकता है। हमारे एक मित्र 
कहते हैं कि भगवान्‌ ने सब अच्छे काम किये, पर एक गल्लती की । मनुष्य के 
हृदय के श्रंदर क्या चल रहा है, यह जानने के लिए. उसने एक खिड़की रखी 
होती, तो अच्छा होता । वैसी खिड़की नहीं रखी; इसलिए, मनुष्य ने क्या-क्या 
काम किये और उनके करने में उसके हृदय में क्या-क्या भाव थे, इसका पता 
नहीं चलता । फलतः तब तक हम न्याय नहीं दे सकते | सवाल उठेगा कि ये 
कोट वगैरह क्‍या कर रहे हैं? हमारी राय में, सिवा वे अहंकार के और कुछ 
नहीं करते हैं। हमें सन्देह है कि इन न्यायाधीशों में से कितने न्यायाधीश 
परमेश्वर की सजा से बचेंगे | फिर भी दुनिया में न्याय देने का काम चल्ता ही 
है। वह केवल कागजी न्याय होता है। मनुष्य हर एक काम करने के पहले 
कागज पर तो लिखता नहीं है, लेकिन न्यायाधीशों का कुल आधार कागजों पर 


है 
थे 
छ 


४२ भूदान-गंगा 


ही है। वे समझते हैं कि कागजों के साथ परिचय होना चाहिए, परिस्थिति के 
साथ नहीं । तभी अच्छा न्याय दिया जाता है। 

वे यह भी समझते हैं कि गाँव के लोग जितना उत्तम न्याय दे सकते हैं, 
उससे उत्तम न्याय मद्रासवाले दे सकेंगे, क्‍योंकि वे किसीका चेहरा देखते नहीं 
और सिवा कागज के ओर कुछ जानते नहीं । लेकिन मद्रास के लोग कुछ 
तमिल जानते हैं, इसलिए उतना उत्तम न्याय नहीं दे सकेंगे, जितना कि दिल्ली- 
वाले दे सकेंगे। पहले तो दिल्ली में भी उत्तम न्याय नहीं मिलता था, उसके 
लिए, लंदन जाना पड़ता था। सारांश, न्याय देनेवाले जितनी दूर रहेंगे, उतना 
ही वे उत्तम न्याय दे सकेंगे, ऐसा उनका खयाल है। 

किन्तु इस पर हम कहते हैं कि सबसे दूर तो परमात्मा है, फिर उसीके 
हाथों में न्याय सौंप दो। वह बहुत दूर है, इसलिए तटस्थ भी रह सकता है 
और वह ब्रिलकुल हृदय के अंदर रहता है, इसलिए, हर बात जानता भी है । 
इस तरह उसमें दोनों गुण हैं, इसलिए हम न्याय-अन्याय की बातें उसी पर 
सोंप दें और प्रेम की बातें करें । हमारा अनुभव है कि छोगों को प्रेम के लिए 
राजी किया जाय, तो हर झगड़े का फैसला आसान हो जाता है। इसलिए हम 
भंगड़ों को कोई महत्त्व नहीं देते |: यही समभाना चाहते हैं कि भूदान-यज्ञ के 
ज़रिये हम करुणा का विचार फेलाते जायें, तो सारे झगड़े यों ही खतम हो जायेंगे | 


बेडाल ( चिंगलपेट ) 
३७-६० ७६ 


साम्पयोग से ही समाज सुखी होगा ; १०; 


आज दोपहर में एक अंग्रेज बहन के साथ बातचीत हो रही थी। वह 
हिंदुस्तान में कई साल रह चुकी है और यहाँ काफी गरीब हैं, यह देख भारत 
को कुछ सेवा भी करना चाहती है। उसे तीत्र इच्छा है कि यहाँ कुछ सदभावना 
प्रकट करे। हिंदुस्तान में गरीबी के कारण कई समस्याएँ हैं। हमने उससे 
कहा कि 'गरीत्री के साथ ही समस्याएँ होती हैं, ऐसी बात नहीं; अमीरी या 
समृद्धि के साथ भी कई विक्रठ समस्याएँ पेदा होती हैं।” उस बहन ने कहा : 
“शायद अपेरिका में जो प्रश्न पेदा होते हैं, वे ज्यादा कठिन होते हैं, बनिस्ब॒त 
गरीबी के सवालों के ।' मेरा खयात्न है कि यह बात सही है । 


समस्थिति में ही समाज की सुरक्षा 
कुछ ल्लोगों ने मान रखा है कि जीवन का मान जितना ऊँचा जायगा, 


उतना ही सुख बढ़ेगा । लेकिन भगवान्‌ ने मनुष्य की रचना ऐसी नहीं की है। 
मनुष्य को तब्र सुख होता है, जब वह बीच की हालत में रहता है। यह मध्यस्थ 
भूमि कहाँ है, इसका ठीक से पता नहीं चल्ता। अति-दारिरिय होने पर कई 
प्रकार के पाप पैदा होते हैं। अति-सम्रृद्धि होने पर भी कई प्रकार के पाप होते 
हैं| इसलिए, मनुष्य जब सुख और दुःख दोनों से अल्लग रहता है, तभी उसे 
शांति ओर समाधान प्रात्त होता है। न अधिक सुख और न अधिक दुःख, ऐसी 
बीच की हालत में चित्त प्रसन्न रहता है। जिस तरह दुःख में खतरा है, उसी 
[तरह सुख में भी है। रास्ता सीधा और समतल हो, तो बैल खुशी से गाड़ी 
खींचते हैं ओर गाड़ीवान को भी कोई तकल्लीफ नहीं होती । कई दफा अच्छे 
'रास्ते पर वह सो भी जाता है। लेकिन रास्ता बहुत ज्यादा उतार का हो, तो 
| खतरा है, क्योंकि वहाँ बैठ एकदम जोरों से आगे दोड़ना शुरू करते और गाड़ी 
है में गिर जाने का डर रहता है। उस वक्त गाड़ीवाला आराम से सो नहीं 
। इसी तरह जब्र ऊँचे चढ़ने का रास्ता हो, तो भी खतरा है; क्योंकि 
उस रास्ते पर बेछ आगे बढ़ते ही नहीं और गाड़ी रुक जाती है। गाड़ीवान 

को अपनी ताकत लगानी पड़ती है, तब कहीं गाड़ी आगे बढ़ती है | सारांश, ऊप 
चढ़ना दुःख और नीचे उतरना सुख की हालत है। सुख में इन्द्रियाँ बिलकुल 
भोग-परायण बनती और जोर करती हैं। जहाँ दुःख, तकलीफ का मौक 
आता है; वहाँ वे आगे नहीं बढ़तीं, कोई काम नहीं करतीं । इसलिए जहाँ समान 
गस्ता है, समत्व-बुद्धि, सम-स्थिति है, वहाँ समाज सुरक्षित और मनुष्य का मन 
भी सुरक्षित है। इसीको हम “साम्ययोग” कहते हैं। 


हर क्षेत्र में साम्ययोग आवश्यक 

धसाम्ययोग” की महिमा हम अपने शरीर में भी देखते हैं। शरीर के बात, 
पित्त और कफ में से कोई भी एक धाठु बढ़ जाय, तो शरीर खतरे में पड़ जाता 
है। किन्तु जहाँ तीनों धातु समान रहते हैं--धघाठुसाम्य होता है, वहाँ उत्तम 
आरोग्य रहता है । यह साम्ययोग हमें हर दिशा में साधना चाहिए | आध्यात्मिक, 
सामाजिक और आशिक क्षेत्र में भी उसकी जरूरत है। समाज में कोई ऊँचा 
और कोई नीचा हो, तो वह समाज आगे न बढ़ेगा | गाड़ी के दो बैलों में एक 
बहुत ऊँचा और दूसरा बहुत छोटा हो, तो गाड़ी आगे बढ़ नहीं सकती । गाड़ी 
के बेल भी करीब-करीब समान होने चाहिए । आज देश में कुछ लोग पंडित हैं, 
तो कुछ बिलकुल ही निरक्षर | पंडितों को अक्ल तो बहुत होती है, पर वह 
व्यवहार में काम नहीं आती । ओर जो निरक्षर हैं, उनके पास काम के छिए 
जरूरी भी अक्ल नहीं होती । इसलिए दोनों मिलकर समाज का कोई कल्याण 
नहीं होता । बड़े-बड़े गड़॒ढे और गीलोंवाली जमीन हो, तो खेती नहीं हो सकती | 
खेती तभी अच्छी होती है, जब जमीन समतल हो । मनुष्य का चित्त भी जब 
समान होता है, तभी उसे शांति प्राप्त होती है। अगर उसे बहुत ह हुआ, तो 
भी उसका परिणाम बुरा होता है। हमने ऐसी खबरें सुनी हैं कि किसीको 
लाटरी में दो छाख रुपये मिलने का तार आने पर बहुत हष हुआ ओर. 
उसीमें वह मर गया । इसी तरह एकदम अतिदुःख आ पड़े, तो उसका भी, 
बुरा परिणाम होता है | इसीलिए, भगवान्‌ बार-बार गीता में कहते हैं कि ह५ और 
शोक से भिन्न, सुख-दुःख से भिन्न समान-स्थिति में चित्त को रखो । 

धम बाधक बन गया 


आज समाज में अनेक प्रकार की उच्च नीचता दीखती है। जाति-मभेदों के 
कारण जो उच्च-नीचता आती है, वह सारे समाज का बल बनने ही नहीं देती | 
प्राचीनकाल में जो वणु बने, वे कम-विभाग की व्यवस्था के लिए बने थे। 
घर में तरह-तरह के काम होते हैं । कोई रसोई बनाता है, कोई भाड़ू लगाता है; 
पर उनके बीच उच्च-नीचता नहीं होती, बल्कि प्रेम होता है। लेकिन आज के 
जातिभेद में यह हालत नहीं रही । आज कोई कमंभेद तो नहीं रहा । जिसे जो 
काम करने की इच्छा होती है, उसे वह कर लेता है। फिर भी अपनी-अपनी जाति 
के अभिमान कायम हैं, उच्च-नीचता कायम ही रखते हैं | इस कारण कोई समूह 
नहीं बनता और जबतक समूह नहीं बनता, तबतक कोई भी सामाजिक कार्य 
नहीं हो सकता । कोई भी धार्मिक काय हो, तो भी उसमें सब्र छोग इकट्ठा नहीं 
हो सकते । शिव-भक्तों का एक पंथ, तो वेष्णवों का दूसरा पंथ ! और बेष्णवों 
में भी राम का एक पंथ, तो कृष्ण का दूसरा पंथ चलता है। उसमें कुछ सगुण 
भक्तिपंथ होते हैं, तो कुछ निगुण | फिर कुछ लोग दूसरे धमंवाले होते हैं, जो 
कहते हैं कि हम अल्लाह का ही नाम लेंगे, राम का नहीं। रामनाम हमारे लिए 
बिलकुल खतरनाक है, दुनिया में इससे खराब नाम हो ही नहीं सकता । इस 
तरह जो धर्म सब को प्रेम से बाँवने के लिए पेदा हुआ, उसकी यह हालत हो 
गयी है। “'चारणात्‌ धमं: सबका धारण करता है, इसीलिए वह धर्म है। 
किंतु आज वही विभाजन करनेवाला सात्नित हुआ है । 

एक सत्पुरुष की कहानी है। उसने भक्ति के ल्षिएण एक मंदिर बनवाया । 
लेकिन देखा कि उसमें सिफ हिंदू ही आते हैं, मुसल्लमान नहीं। उन दिनों 
वहाँ मुसलमानों का राज्य था। उसने सोचा, मुसलमान नहीं आते, यह ठीक 
नहीं । इसलिए उसने मंदिर की मसजिद बना दी। फिर मुसलमान तो बड़े प्यार से 
आने लगे, लेकिन हिंदुओं ने आना छोड़ दिया। वह सत्पुरुष दुः्खी हुआ 
ओर सोचने लगा कि क्‍या करना चाहिए. ? फिर उसने मसजिद तोड़कर उसका 
पैखाना बनाया। तब बादशाह गुस्सा हो गया । मंदिर की मसजिद बनायी, तत्र 


न्‍्रै 

उसे रंज नहीं हुआ था । बादशाह ने सत्पुरुष से पूछा, तो उसने जवाब दिया £ 
“इसका परिणाम देखो, तो तुम्हारे ध्यान में आ ज्ञाय कि मैंने यह क्‍यों किया । 
मंदिर बनाया, तो मुसछमान नहीं आते थे और मसजिद बनायी, तो हिंदू नहीं आते 
थे | लेकिन अब पैखाना बनाया, तो सब आने छगे |” इसलिए 'सेक्युलर स्टेट” 
से बेहतर कुछ नहों है । सारांश, धर्मवालों ने आज इतने भेद बढ़ाये हैं कि धर्म 
साधक होने के बदले बाधक हो रहा है। 
विवेक के साथ साम्ययोग 

समाज में उच्च-नीचता के भेद रहें, तो समाज बनता ही नहीं । आज गाँव 
में कुछ लोगों के पास जमीन है, तो कुछ के पास नहीं । ऐसे गाँव में अगर 
पानी का इन्तजञाम किया जाता है, तो जिनके पास जमीन है, उन्हींको छाभ 
होता है; भूमिहीनों को कुछ नहीं । अवश्य ही पानी से पैदावार बढ़ती है, तो 
मजदूरों को भी ज्यादा मजदूरी मिलती है । किंठ उससे विषमता नहीं मिट्ती,. 
परस्पर द्वेष कम नहीं होता । इसलिए जो यह सोचते हैं कि हम पैदावार बढ़ायेंगे, 
तो सब सुखी होंगे, वे पूरा नहीं सोचते | सुख के लिए साम्ययोग की ही स्थापना 
करनी होगी । 


कुछ लोग कहते हैं कि सवत्र साम्ययोग कैसे स्थापित होगा ? क्‍योंकि किसी- 


को ज्यादा भूख लगती है, तो किसीको कम | आखिर सब को समान खाना 
कैसे खिलाया जा सकता है ? क्‍या मनुष्य और गाय को समान खाना खिलाया 
जायगा ? किन्तु इस तरह पूृछुनेवाले साधारण विचार भी नहीं समझते । 
साम्ययोग का अथ यह नहीं कि विवेक ही न किया जाय या तर-तम-भाव ही न॑ 
रखे । साम्ययोग की उत्तम मिसाल तो माता है । वह अपने सब बच्चों के लिए 
समान प्रेम रखती है। फिर भी २० साल के छड़के को ज्यादा रोटी खिलाती 
है, तो ५ साल के लड़के को कम | कोई लड़का बीमार हो, तो वह घर का सारा 
दूध उसीको देगी, तगड़े छड़के को न देगी। इसे 'विषमता” या "भेद! नहीं, 
“विवेक' कहते हैं। इस प्रकार का विवेक मनुष्य को हमेशा रखना ही पड़ता 
है। उसके बिना कोई काम हो ही नहीं सकता । सारांश, हमें विवेक के साथ 
साम्ययोग लाना होगा। 


के 

कुछ का जोवन-मान घटाना भी पड़ेगा 


साम्ययोग के बिना दुनिया के प्रश्न कभी मिट नहीं सकते, वे गरीत्री में 
भी कायम रहेंगे और अमीरी में भी। दोनों तरफ दो प्रकार के पाप होंगे। 
भले ही उस पाप का बाहरी स्वरूप बदले, पर आंतरिक रूप एक ही रहेगा । 
इसलिए, हमें दुनिया के प्रश्न हल करने हों, तो वेज्ञानिक ढंग से ही साम्ययोग 
छाना होगा । इसके अनुसार जहाँ उत्पादन कम हो, वहाँ उसे बढ़ाना होगा 
ओर जहाँ नाहक किसी चीज की उत्पत्ति बढ़ायी जाती हो, वहाँ उसे कम करना 
होगा | कुछ छोगों की समृद्धि को घटाना होगा। कुछ समृद्ध पुरुष ऐच्छिक 
दारिद्रथ लें, तो उससे वे सुखी होंगे | एक डाक्टर के पास एक गरीब बीमार 
आया | डाक्टर ने उसे अपने पास रखकर खूब खिलाया-पिल्ञाया और मजबूत 
बनाकर भेज दिया | डाक्टर की कीर्ति सुनकर एक श्रीमान्‌ बीमार भी उसके 
पास आया । डाक्टर ने उसे कुछ दिन फाके कराये और फिर घी, शक्कर खाने की 
मनाही कर दी। श्रीमान्‌ ने उससे कहा कि “तुम गरीब पर प्रेम करते हो, 
मुझ पर नहीं । तो, डाक्टर ने कहा : तुम्हारे शरीर का वजन बहुत बढ़ गया 
था; इसलिए तुम्हें घी-शक्कर की मनाही करना ओर तुम्हारा वजन घटाना ही 
तुम पर प्रेम करना है। उस गरीत्र को खाना नहीं मित्नता था, इसलिए उसे 
अच्छी तरह खिलाना ही उस पर प्रेम करना था। इसी तरह जिन लोगों ने 
अपना स्टडड” बहुत बढ़ा रखा हो, उन्हें जरा नीचे उतरना होगा, जीवन सादा 
बनाना होगा, तभी उन्हें आरोग्य-लाभ होगा । 


हिंदुस्तान जेंसे देश में उत्पादन बढ़ाना जरूरी है, परंतु उसके साथ यह 
भी देखना चाहिए. कि किन चीजों को बढ़ाया जाय ? आज हमारी बढ़िया-से- 
बढ़िया जमीन में तम्बाकू बोयी जाती है। आन्ध्र में ऋष्णा-गोदावरी के बीच 
को उत्तम जमीन, कर्नाटक का धाखाड़ जिला, गुजरात का खेड़ा जित्ला, त्रिहार 
का गंगा-किनारे का प्रदेश आदि सबमें तम्बाकू पेदा की जाती हे । इस तरह 
उत्तम जमीन का उपयोग तम्बाकू के लिए करने के मानी है, मिट्टी में से सोना 
निकालने के बदले कूड़ाा-कचरा निकालना ! लेकिन तम्बाकू विदेशों में भेजने से 

पैसा मिल्रता है, इसलिए. आज सरकार भी उसे उत्तेजन दे रही है। इस तरह 
गलत काम चलते रहेंगे, तो जीवन-मान बढ़ने पर भी खतरा रहेगा । 


आज दुनिया में तरह-तरह के प्रश्न पैदा हो रहे हैं। कहीं भी शांति और 
समाधान नहीं है । हम मानते हैं कि गीता ने जिसका बार-बार जिक्र किया है, वह 
धसाम्ययोग” जब तक नहीं आता, तब तक दुनिया सुखी न होगी। हमारा यह 
दावा है कि हम भूमिद्दीनों को जमीन दिलाते है और भूमिवानों से जमीन 
माँगते है, इसमें दोनों पर प्रेम करते हैं। 


चुनमपेट ( चिंगल्पेट ) 
२८-६-१५ ६ 


व्यक्तिगत मालकियत बनाम अहिंसा-शक्ति /0१ १ 

ईसा मसीह के शिष्यों ने सामूहिक जीवन का प्रयोग किया था | १०-२० 
&ोगों ने इकट्ठा होकर अपनी व्यक्तिगत मालकियत छोड़ दी और अपना एक 
#कम्यून' बनाया । “कम्यूनिजम! शब्द उसीसे बना है | किंतु वह प्रेम का कार्य 
था और आजकल छोगों ने जो “कम्यूनिजम'” चलाया है, वह द्वेष पर खड़ा है । 
इसलिए इन दोनों में बहुत अन्तर है। माँ प्रेम से बच्चे को थपकियाँ लगाती है, 
तो बच्चे को वह अच्छा लगता है, उससे उसे नींद आती है। पर उसके बदले 
अगर कोई उसे तमाचा लगाये, तो अच्छा न त्गेगा। माँ का प्रेम से थपकाना 
और दूसरे किसीका द्वेष से तमाचा जड़ना, दोनों में बहुत अन्तर है। इसी तरह इन 
दोनों में भी अन्तर है। ईसा के शिष्यों ने माल्कियत छोड़ने का जो प्रयोग किया 
था, उसी तरह के प्रयोग अनेक सत्पुरुषों ने अनेक देशों में किये हैं। किंतु वे 
सारे व्यक्तिगत प्रयोग थे। आज विज्ञान के जमाने में सामूहिक प्रयोग करने चाहिए | 
विज्ञान में भी इसी तरह होता है । पहले प्रयोगशाला ( लेबोरेयरी ) में छोटे-छोटे 
प्रयोग होते हैं और वहाँ जो यशस्वी होते हैं, उनका अमल सामाजिक जीवन में 
होता है । किसीने एक अच्छी चक्की बनायी ओर यह सिद्ध हुआ कि वह अच्छा 


व्यक्तिगत मालक्ियत बनाम अ्रहिंसा-शक्ति ४४६ 


काम देती है, तो वह सर्वत्र फैलेगी। चंद व्यक्तियों ने ही प्रयोग कर अंबर-चरखे 
जैसा एक उत्तम चरखा बनाया । अब उसे सत्र फेलाने का काम चलेगा | इस: 
तरह जो नये-नये शोध होते हैं, वे हमेशा छोटे पैमाने पर--व्यक्तिगत तौर पर, 
भ्रयोगशाल्षा में होते हैं । 


व्यक्तिगत मालकियत छोड़ने में लाभ 


व्यक्तिगत माल्चकियत छोड़े बिना अहिंसाशक्ति प्रकट न होगी, इसलिए 
पुराने सत्पुरुषों ने व्यक्तिगत मालकियत छोड़ने के प्रयोग कर उसका अनुभव 
लिया । उससे बहुत लाभ हुआ | फिर उन्होंने उसका एक शास्त्र बनाया, जो 
आज हमें उपलब्ध है। अब जमाना आया है कि मात्नकियत मियने का सामू- 
'हिक कार्यक्रम उठाया जाय । याने एक-एक गाँव के छोग अपने कुछ गाँव को 
परिवार समरभे । परिवार में बाप, माँ और लड़का कम-ज्यादा कमाई करते हैं, पर 
बाप यह नहीं कहता कि मैंने एक रुपया कमाया, इसलिए में एक रुपये का 
खाऊँगा। बाप का एक रुपया; माँ के आठ आने, लड़के के चार आने, सब 
मिलकर परिवार को सामूहिक कमाई बनती है। इसी तरह गाँव का परिवार 
समझकर अपनी-अपनी जमीन, संपत्ति, बुद्धि और शक्ति सब कुछ ग्राम-परिवार की 
सेवा में अपंण करने का मौका अब आया है। सोचने की बात है कि परिवार में 
व्यक्तिगत मालकियत न रखने से क्या आपको कोई हानि हुईं १ बल्कि उल्टी बात 
है, याने इस दुःखमय संसार में भी कहीं आनंद है, तो घर में ही है। कुट॒म्ब में 
व्यक्तिगत मालकियत त्याग देने से आपको दुःख नहीं, आनंद होता है। अग्र 
वही प्रयोग व्यापक कर दो और अपनी मालकियत गाँव को अपंण कर दो, कृष्णा- 
पंण करो । इस तरह आराम की सामूहिक माल्नकियत कर देने से कृष्णाप॑ंण का 
जीवन बनेगा । हम जो कुछ करें, गाँव को समपण कर दें। फिर गाँव की तरफ से 
इमें जो प्रसाद मिलेगा, वह भगवत्प्रसाद होगा । उससे गाँव की तांकत बढ़ेगी | 
कुछ लोग कहते हैं कि मात्नकियत मिटाने की बात कानून के खिलाफ है । 
किसीने मेहनत करके कमाई की, तो उसे छीन लेना कानून के खिल्लाफ होगा । 
किंतु जब मनुष्य अपने हाथ से मालकियत छोड़ता है, तो वह कानून के खिलाफ 

नहीं है। इसीलिए हमारा आन्दोलन कानून के खिलाफ नहीं, बल्कि कानून 
के ऊपर है । इस तरह जबत्र मनुष्य ऊपर के स्तर पर चढ़ेगा, तो कानून भी 


ऊपर चढ़ेगा। अपनी इच्छा से अपनी सेवाएँ समाज को. समपंण करने में 
हम कुछ खोयेंगे नहीं, बल्कि बहुत पायेंगे । 


तिंडीवनम्‌ ( द० अर्काट ) 


३ * कण प्‌ ६ क 


हमारा काम पूरा हुआ !! ) १२४ 


“हम तमिछनाड को कोरा कागज ( 9]47!: ८४९८०१४८० ) देना चाहते 
है । जितने दिन आप बात्रा का उपयोग करना चाहते हो, कर सकते हो | 
यहाँ आने पर हमने अपने लिए. समय का कोई सीमा-बंधन नहीं रखा है ॥ 
यह दक्षिण का अन्तिम प्रदेश है, इसलिए इस प्रदेश में यह कार्य भी अन्तिम 
सीमा तक पहुँचना चाहिए। भूदान-यज्ञ का उत्तर का यश लेकर हम यहाँ 
आये हैं। अब्च परिपूण कीरति लेकर आगे बढ़ेंगे | हमारे धार्मिक लोग ऐसी 
ही यात्रा करते थे । गंगा का पानी छाकर रामेश्वर के सिर पर अभिषेक करते 
थे, तो आधी यात्रा हो जाती थी। फिर रामेश्वर से समुद्र का पानी लेकर 
काशी जाते थे ओर वहाँ काशी विश्वनाथ पर उसका अभिषेक करते थे, तब यात्रा 
पूरी होती थी | त्रिहार की| छाखों एकड़ जमीन, लाखों दाता और उड़ीसा के 
हजार ग्राम-दान लेकर हम यहाँ आये हैं। अब्च यहाँ समग्र आम-रचना का 
काम कर, उसे लेकर हम फिर उधर जाना चाहते हैं। बिहार में यह सिद्ध 
हुआ कि एक प्रांत में छाखों लोग छाखों एकड़ जमीन दे सकते हैं। उड़ीसा 
में यह सिद्ध हुआ कि हजारों ग्रामदान हो सकते हैं, जमीन की माल्कियत मिट: 
सकतो है | अन्न एक तरह से हमारा काम खतम हुआ है । याने इस. पद्धति से 
काम हो सकता है, यह सिद्ध हो गया। इससे ज्यादा एक मनुष्य क्या करु 

[सकता है ? इसलिए जहाँ तक हमारा ताल्‍्लुक है, इस काम की परिणति हो' 
चुकी है। इसीलिए, हमने यहाँ भूदान के साथ दूसरे काम जोड़ने का 
सोचा है। 
[तिडीवनम्‌ 
“३-७- ५६, 


!गांधी-विचारवालों के पीछे तीन रिपृ १३: 


गांधीजी के जाने के बाद हम पर बहुत बड़ी जिम्मेवारी आती है। हममें से 
कुछ लोग सरकार में गये हैं, उन्हें जाना था, जाना योग्य भी था। किंतु वहाँ 
'जाने के बाद वे उसमें इस तरह फँस गये हैं कि मूल-विचार हाथ में रहता है या 
(नहीं, ऐसी आशंका होने लगी है। आप ही सोचिये, हिन्दुस्तान में कितनी बार 
गोलियाँ चल्लीं । जिन्होंने यह कराया, वे गांधीजी के विचार को माननेवाले थे । 
वे कहते हैं कि लाचारी से ऐसा करना पड़ता है। पर जब “गांधी-विचार!? 
लाचार होता है, तो दुनिया को बचानेवाला दूसरा कौन-सा विचार है ? लेकिन 
"इस तरह एक पक्त मोह में फँसा है । 
दूसरा पक्त रचनात्मक काम में तो छगा है, लेकिन उनके काम को सरकारी 
॥_मदद खा रही है, इसलिए उनमें त्याग का माह्या कम रहा है। रचनात्मक काम 
>के लिए. वह एक बड़ा खतरा है, ऐसा हम मानते हैं | 

कुछ लोग भिन्न-भिन्न राजनैतिक पक्षों में हैं, जिनके पीछे चुनाव लगा है। 

इस तरह हमारे ही लोगों के, जो गांधी-विचार को माननेवाले हैं, पीछे. 
तीन रिपु लगे हैं। इस हालत में प्रश्न होता है कि गांधी-बिचार केसे बचेगा १ 
लेकिन हम निराश नहीं हैं। भगवान्‌ ने कहा है कि जहाँ योग नष्ट हुआ, वहाँ 
॥वह फिर से अवतार लेता है । गांधी-विचार की ताकत नष्ट नहीं हुई है । भगवान्‌. 
#किसी-न-किसीको पैदा करता है, निमित्त बनाता है औरुर्क्गनचार चलता हे ! 

भक्ति याने न मर्मा ; १४: 


भक्ति के दो प्रकार माने गये हैँ | एक प्रकार ऐसा है, जिसमें भक्त परमेश्वर 
से चिपक्रकर उसे पकड़ रखता है। उसके द्िए प्रसिद्ध उपमा है, बंदर के बच्चे 
की । बंदर के बच्चे अपनी माँ से चिपके रहते हैं। भक्ति का दूसरा प्रकार वह 
है, जिसमें भक्त सत्र कुछ परमेश्वर पर छोड़ देता और मानता है कि जो कुछ 
करता है, परमेश्वर ही करता है। उसके लिए बिल्ली की मिसाल प्रसिद्ध है | 
बिल्ली का बच्चा अपनी ओर से कोई कोशिश नहीं करता, बिल्ली ही बच्चे को 
उठाती है | 

हम अपनी बुद्धि से ईश्वर को पकड़े रहें 

जब तक मनुष्य की बुद्धि चले, तत्र तक उसे ही अपनी ओर से ईश्वर को 
पकड़े रहना चाहिए.। जब्च कि उसकी बुद्धि हर विषय में काम करती है, तब 
उसे उन विषयों से हटाकर ईश्वर में छऊगाना उसका काम है। किन्तु बुद्धि पूरी 
शान्‍्त हो जाय, तो उस हालत में सारा कारोबार भगवान्‌ पर सौंप देना पड़ता 
है। इस तरह भक्ति का यह दूसरा प्रकार ऊँचा प्रकार है। मनुष्य को यह 
तब्रतक सध नहीं सकता, जब्नतक परमेश्वर को अपनी ओर से मजबूत पकड़ने की 
उसकी बृत्ति न हो। जब्बतक मनुष्य व्यवहार करता और अनेक विषयों में पड़ा 
रहता है, तब्रतक भक्ति का काम ईश्वर पर छोड़ना केवल ढोंग होगा । पूरा प्रयत्न 
परमेश्वर पर छोड़ देना कोई छोटी बात नहीं है। हमें बुद्धि है और मन-इंद्रियाँ 
हैं । वे सारी काम करती हैं। भूख की प्ररणा होती है, तो हम उठते और भूख 
मिटाने का काम करते हैं। शौच की प्रेरणा होने पर उठकर बाहर चले जाते 
हैं। बारिश होती हो, तो घर के अंदर ही चले जाते हैं। इस तरह हम चोौबीसों 
घंटे अपनी बुद्धि का उपयोग करते हैं, अपने लिए कोशिश करते रहते हैं। ऐसी 
स्थिति में हमने भक्ति परमेश्वर पर सौंप दी, यह कहना कोई अर नहीं रखता | 
इसका मतत्नत्र यही होता है कि हम संसार का कार्य अपने प्रयत्न से करेंगे और 
सारा परमाथ इंश्वर की मर्जी पर छोड़ देंगे। हिंदस्तान में पारमाथ्थिक काय की 

बात चलती है, तो बहुत-से लोग कहा करते हैं कि 'सब कुछ भगवान्‌ करायेगा | 
किंतु जीवन का कार्य तो हम निजी प्रयत्न से करते हैं। मतलब्र यह हुआ कि 
उनमें निज के कार्य के लिए जो प्रेम है, वह भगवत्‌-काय के लिए नहीं है । 
भक्ति के बिना ईश्वरापण केसे १. 

हमारे लिए भक्ति का यही रास्ता है कि हम जितनी मजबूती से अपने 
जीवन को पकड़े हुए हैं, उतनी ही मजबूती से परमेश्वर को भी पढड़े रहें । 
परमेश्वर पर छोड़ देने की बात उसके बाद आयेगी | होना तो यह चाहिए कि 
हमने ईश्वर को पकड़ रखा है और उसका परिणाम उसके हाथ में सोंप देते हैं । 
इसलिए हमारे हाथ में एक काम है और ईश्वर पर हम दूसरा काम सॉौंपते हैं । 
जितना प्रयत्नवाद है, उतना हम अपनी ओर से करते हैं और उसका फल्न ईश्वर 
के हाथ में सोंप देते हैं। फल्न की बात तो प्रयत्न करने के बाद आती है, उसके 
पहले नहीं। इसी तरह ईश्वर पर सब कुछ सॉपने की बात तो तब आती है, जन 
हम ईश्वर को अच्छी तरंह पकड़ रखें और फिर उसके फल का सवाल आये | इस 
तरह हमें अपना कतंव्य करना है और फल ईश्वर पर छोड़ देना है । अगर हम 
भक्ति करना अपना कत्तव्य नहीं समझते, तो भक्त होने का दावा ही छोड़ देते हैं । 
फिर उस भक्ति के परिणामस्वरूप होनेवाली मुक्ति की वासना भी हमें न करनी 
चाहिए, उसे भी ईश्वर पर ही छोड़ देना चाहिए । 

इसलिए, भक्ति के ये जो दो प्रकार हैं, वे अल्लग-अछग मार्ग नहीं हैं। एक 
के बाद दूसरे का क्षेत्र आता है। आज हम ऐसी हाव्त में हैं कि हमने अभी 
भक्ति का आरंभ ही नहीं किया। जब हम उसका आरंभ करंगे, उसमें स्थिर 
हो जायँगे, तब उसके फल का सवाल आयेगा | फिर वह फल ईश्वर पर सॉंपने की 
बात आयेगी । लेकिन जब हमने भक्ति का आ भ ही नहीं किया, उसमें स्थिर 
ही नहीं हुए, उसका फल प्राप्त ही नहीं हुआ, तो ईश्वर पर सॉंपने की 
बात आती ही नहीं। हमने बोया ही नहीं, तो फसल क्या आयेगी ! हमने बोया 
ही नहीं और कहते हैं कि जो फसल आयेगी, वह ईश्वर को समर्पित करेंगे । 
जब बोया ही नहीं, तो क्‍या ईश्वर को घास अपंण करंगे ? इसल्लिए जब हम 

भक्ति का आरंभ ही नहीं करते, तो ईश्वरापंण की बात ही नहीं आती। किंतु 
हिन्दुस्तान में ईश्वरापंण की बात को करीब्र-करीब प्रयत्नहीनता का रूप आ गया 
है। वह एक केवल शब्द ही रह गया है, उसका अथथ हम नहीं समभते। 
इस हालत में भक्ति की उत्पत्ति ही नहीं होती। जब भक्ति की उत्पत्ति ही 
नहीं होती, तो उसके फल्न के समपंण का, क्ृष्णाप॑ण का सवाल ही नहीं 
पैदा होता । 
ममता छोड़ने में ही भक्ति का आरंभ 

हिन्दुस्तान में छोग मंदिरों में जाते हैं, पूजा-अर्चा बहुत चलती है, तीथ- 
यात्राएँ होती हैं। उनके लिए, लोग बहुत पैसा खर्च करते और समय देते हैं । 
हम कबूल करते हैं कि इसमें कुछ थोड़ी श्रद्धा का अंश है, पर उसे “भक्ति? का 
नाम नहीं दे सकते | वह तो बहुत ही छोटी चीज है । उतना भी हम न करें, 
तो हमारा जीवन नीरस ही बन जाय । यह समभना उचित न होगा कि हम 
पूर्जा-अर्चा आदि करते हैं, तो हमने भक्ति का आरंभ कर दिया। भक्ति का 
आरंम तो तब होता है, जब हम ममता को तोड़ना शुरू करते हैं, अपना अब्गग 
जीवन नहीं रखते और समाज के जीवन में मिल जाते हैं। भक्ति का अथ ही यह 
है कि हम अपना जीवन सेवा में लगायें। हमारे जीवन का सेवा के बिना कोई 
उद्देश्य ही नहीं है । इस तरह भक्ति का आरंभ होने के बाद ईश्वरापंण की 
बात आती है। आज की हात्नत में सारा संसार, सारा जीवन बिल्कुल गलत 
दंग से चल रहा है। ऐसी हालत में कुछ नामस्मरण कर लेना या स्तोत्र कह 
लेना तो बच्चों की-सी बात है। बच्चे स्तोत्र वगैरह बोलने छग जाते हैं, तो 
अच्छा लगता है। हमारा चौबीसों घंटे परिश्रम चल रहा है, वह अगर केवल 
हमारे ओर हमारे परिवार के लिए हो, तो उसमें भक्ति है ही कहाँ ! 

पूछा जा सकता है कि क्‍या भक्ति के लिए, घर-द्वार छोड़ना पड़ेगा ! नहीं 
उसकी जरूरत नहीं है । होना तो यह चाहिए कि अपने घर को भी 'सारे समाज 
का एक हिस्सा” समझें और सबकी सेवा के एक साधन के तौर पर उससे काम 

लें। सारा शरीर अच्छा चले, इसलिए हम पाँव में घँसा काँय निकालते हैं, तो 

हम पाँव की नहीं, शरीर की सेवा करते हैं। अगर वह पाँव काटकर अलग रखा 
जाय, तो उसमें धँसा काँटा निकालने की जरूरत न रहेगी । पाँव शरीर का हिस्सा 
है, इसीलिए वह कॉटा सारे शरीर को तकलीफ देता है, यह सोचकर हम उसे 
निकालते हैं। ग्रगर हम पाँव को शरीर से अलग समझेंगे, तो शरीर का प्रेम ही 
न रखेंगे । उस हालत में हम न तो शरीर की सेवा कर सकेंगे और न पाँव की 
ही । अगर कोई शख्स पाँव को मजबूत बनाने के लिए खूब बैठके लगाता हो, 
पर यह कहकर पेट को न खिलाये कि पेट के साथ मेरा क्या संबंध है, तो पॉव 
भी क्ञीण हो जायेंगे | इसी तरह अपना घर समाज का एक अंग है, यह समझकर 
| हम घर की सेवा करें, तो वह समाज-सेवा का ही अंश होगा । 
भक्ति याने “न मम' 
हमें मुख्य चिता कुल समाज की सेवा की होनी चाहिए. और अगर हम 
+गाँव में रहते हैं, तो गाँव की सेवा की होनी चाहिए,। अपने परिवार के पास जो 
; कुछ हो, वह सब समाज की सेवा में छगाना चाहिए। अपने बच्चे की तालीम 
* का इन्तजाम करना है, तो उसके निमित्त से गाँव के कुल छड़कों की तालीम की 
चिंता करें, तो भक्ति का आरंभ होगा | इसलिए जहाँ मनुष्य अपनी ममता को 
*काटता है, वहाँ भक्ति का आरंभ हो जाता है । भक्ति का कुल्न अथ है : 
न मम, यह मेरा नहीं है, अर्थात्‌ परमेश्वर का है, सारे समाज का है। 
४ जब हमें यह भावना छगे कि यह शरीर, यह घर, ये बाल-बच्चे, जो मेरे माने जाते 
ह हैं, मेरे नहीं, सारे समाज के हैं। इसलिए. अगर हम उनके पोषण की योजना 
# करते हैं, तो समाज-सेवा के लिए ही करते हैं,' तो भक्ति का आरंभ हो जाता है। 
६ उसके बाद "में भक्ति करनेवाला हूँ, उसका फल मुझे मिलना चाहिए, मुझे मुक्ति 
#चाहिए! ये सब वासनाएँ ईश्वर पर सौंप देनी चाहिए | इसीको “ईश्वराप॑ण? कहते 
हैं। याने भक्ति का फल ईश्वर को सौंपना है। हम भक्ति करते ही नहीं, तो फल 
इंथ्वर के हाथ में क्‍या सौपेंगे ? 


सामान्य श्रद्धा ओर भक्ति 
यह जो भासता है कि हम नामस्‍्मरण आदि करते हैं, मंदिर जाते हैं, 

तो भक्ति होती है?, वह ब्रिलकुछ गलत है। यह त केवल बच्चों की क-ख-गर 
अक्षर सीखने जेसी बात हो गयी, वह कोई साहित्य का अध्ययन नहीं हुआ | 
सामान्य नाम-स्मरणादि केवल अक्षर-पाठ हैं। उनसे भी मनुष्य को लाभ हो 
सकता है, भक्ति के लिए श्रद्धा पैदा हो सकती है | इस तरह नाम-स्मरणादि से 
जिसका हृदय श्रद्धावानू बना हो, वह भक्ति के लिए. तैयार हो सकता है। 
इसलिए, हिन्दुस्तान में अभी “भक्तिमार्ग” के नाम से जो चलता है, वह भक्ति 
नहों, बल्कि थोड़ी-सी श्रद्धा टिकाने की बात है। इसके लिए भी हम अपने 
देश का गौरव समभते हैं कि इतनी श्रद्धा तो यहाँ कायम है। इसीके आधार 
पर हम भक्तिमार्ग की स्थापना करने की हिम्मत करते हैं, अगर यह सामान्य 
भ्रद्धा ही नहीं होती, तो भक्तिमा्ग का आरंभ ही न हो पाता | 

हमने देखा है कि हमारी सभाओं में हजारों लोग--बच्चे, बूढ़े, भाई, बहन- 
अत्यन्त शान्ति और श्रद्धा से हमारी बात सुनते हैं। हम उन्हें कोई भोग नहीं 
दिल्लते, बल्कि त्याग की बातें सुनाते हैं | जमीन, संपत्ति, श्रमशक्ति, बुद्धि आदि का 
दान देने के लिए कहते हैं। पर कोई मंत्री गाँव में आता है, तो आप उसे पुत्र 
बनाने या स्कूल, दवाखाना खोछने के लिए कहते है | याने आप उससे कुछ-न- 
कुछ माँग ही करते हैं। वह भी आपकी माँग पूरी करने का वादा करता है। 
फिर वह उसे पूरी करे या न करे, यह तो भगवान्‌ ही जाने, पर कबूल अवश्य 
करता है। सारांश, उससे आप लेने की बात करते हैं। लेकिन हम तो 
आपको देने की बात समभाने आये हैं। भारत में आज जो सर्वसामान्य श्रद्धा 
है, वह भी न होती, तो हमारी त्याग की बात सुनने के लिए कोई नहीं आता $ 
इसलिए हमारे मन में उस श्रद्धा के लिए आदर है। फिर भी अगर लोग 
सदासवंदा क-ख-ग ही रखते रहेंगे, साहित्य में पड़ेंगे ही नहीं, तो केसे 
चलेगा ! मनुष्य जिन्दगी भर भगवान्‌ के मंदिर में जाकर नमस्कार करता है, 
पर उसके जीवन पर उसका कोई परिणाम नहीं होता । वह दूकान में जाकर 
बैठेगा, व्यापार करेगा, तो बैसा ही क्ूठ चल्लायेगा, जैसा कि दूसरे चलाते हैं। 
अब क्या वह जो सारा कूठ बटोरा होगा, उसे भगवान्‌ को अपण किया 
जायगा ? तात्यय यह कि जिस चीज का व्यवहार और जीवन. पर कोई 

परिणाम नहीं होता, वह भक्ति ही नहीं है। भक्ति का लक्ष्य यही है कि 
उसका जीवन पर परिणाम होता है। भक्त का हृदय करुणावान्‌ बनता है, 
उसे छीन लेने की नहीं, बल्कि देने की प्रेरणा होती है। उसे यही चिन्ता 
रहती है कि किस तरह में चंदन की तरह समाज-सेवा में घिस जाऊ । 


करुणा ओर व्यवस्था 


जहाँ त्याग की भावना आती और हृदय में करुणा पैदा होती है, वहाँ 
भक्ति का आरम्भ होता है। भक्ति का सर्वोत्तम लक्षण यही है। इसलिए हमारा 
दावा है कि भूदान-यज्ष से भक्तिमार्ग की स्थापना होगी, क्योंकि इसके जरिये 
हरएक को करुणा का शिक्षण दिया जा रहा है। अगर दुनिया में करुणा के 
लिए. अवकाश न रहता, तो वह जीने लायक ही न रहती । हमें किसी को कुछ 
देने का, किसी पर प्यार करने का, किसी के लिए, त्याग करने का मौका मिलता 
है; इसीलिए. जीवन में रुचि है। कल्न अगर देश में ऐसी कोई योजना हो 
कि करुणा के लिए. कोई अवकाश ही न रहे, तो मुझे जीने की कोई रुचि न 
रहेगी । यूरोप के छोग दूसरे ढंग से सोचते हैं। वे नहीं समझते कि करुणा 
की भी कोई जरूरत होती है। उन्हें तो व्यवस्था की ही जरूरत माल्यूम होती 
है। हम भी व्यवस्था की जरूरत तो समझते हैं, परंतु करुणा की जगह व्यवस्था 
को देना नहीं चाहते | 

कुछ छोग कहते है कि “गरीबों के लिए. दरिद्राठ्य ( पुअर हाउसेज ) 
खोल देने चाहिए. ओर उन्हें वहाँ जाने के लिए. कहना चाहिए । गरीबों पर 
करुणा रखने और उनकी सेवा करने का मौका न आये, इसलिए यह व्यवस्था 
कर देनी चाहिए । हम समझते हैं कि इस तरह करुणा की जगह व्यवस्था 
को दी जाय, तो जीवन नीरस बन जायगा। पर वे लोग उल्टा सोचते हैं । 
समझते हैं कि मनुष्य पर करुणा का प्रसंग आना समाज-रचना की न्यूनता है । 
अच्छी समाज-रचना में कभी करुणा का प्रसंग न आयेगा, वह बल्ला न आयेगी | 
हम कहते हैं कि व्यवस्था जरूर अच्छी की जाय, पर हर हालत में करुणा के 
| लिए, अवसर बना रहे। अगर करुणा का मौका ही न आये, तो हम 
्डं 

समझंगे कि मनुष्य की जरूरत ही नहीं रही । फिर हमारे जन्म की जरूरत 
ही क्या रही ? परमेश्वर अगर चाहेगा, तो मनुष्य को जन्म दिये बिना ही दुनिया 
की व्यवस्था कर लेगा। 

मान ल्लीजिये कि इतनी अच्छी व्यवस्था हो जाय कि हमारे लिए कुछ काम 
ही न रहे, भगवान्‌ स्वयं ही हर पेड़ को पानी देने की व्यवस्था कर लें, मुझे पेड़ 
को पानी देने की जरूरत न रहे, तो पेड़ मेरी तरफ देखते रहेंगे और मैं उनकी 
तरफ | मुझे भूख लगेगी, तो पेड़ मेरे पास न आयेंगे और पेड़ों को कुछ हुआ, 
तो में भी उनके पास न जाऊँगा | इसका मतलब यह हुआ कि पेड़ आज जिस 
हालत में हैं, उसी हालत में में भी आ जाऊँगा। फिर मनुष्य-जन्म की खूबी 
ओर रुचि ही क्‍या रही ? अगर इतनी आदश व्यवस्था हो जाय कि बच्चों को 
ठुल्सी के पेड़ को पानी देने की जरूरत ही न रहे, तो हमारे जीवन को कार्य 
ही क्या रहेगा ! भगवान्‌ ने सृष्टि की रचना की है, उसमें भी बहुत अपूर्णता 
रखी है। हमें भूख लगती है, यह भी ईश्वर की योजना की न्यूनता ही मानी 
जायगी । किंतु अगर ईश्वर ऐसी परिपूर्ण योजना कर देता कि हमें कुछ भी 
काम करने को बाकी न रहता, तो हमारा जीवन भी व्यथ हो जाता । 

इसीलिए हम कहना चाहते हैं कि समाज की व्यवस्था उत्तम करो, पर 
कितनी भी उत्तम व्यवस्था हो, तो भी करुणा की जरूरत रहगी ही। इस करुणा 
को ही हम भक्ति का आरंभ समझते हैं। इस भक्ति का आपके हृदय को स्पर्श 
होगा, तो भूदान का काम शीघ्र हो जञायगा । 
किलियापुर ( दक्षिण अकॉट ) 
७-७- ५६, 


घूमना हमारी प्राथना : १9७४ 


हम अपने इन शब्दों को महत्त्व नहीं देते | हम व्याख्यान को गौण समझते 
हैं। हर गाँव में यही देखते हैं कि कोई चेतन्यवान्‌ प्राणी है या नहीं ? वे 
हर जगह होते हैं। जेसे लोहचुंबक लोहकणों को खींच लेता है, वैसे ही गाँव- 
गाँव के सजनों को खींचने की शक्ति हममें होनी चाहिए, । 


: दो बार घूमने का रहस्य 


आज एक भाई ने हमसे पूछा: “आपने दो बार घूमने का शुरू किया 
है, तो पाँच बजे तक आपका घूमने का ही कार्यक्रम चलेगा। फिर गाँव 
में कया काम होगा ? घूमना ही मुख्य काम हो जायगा। इस तरह क्या आप 
शरीर को तकलीफ दे-देकर छोगों पर असर डालना चाहते हैं ? मैंने उनसे 
कहा : “जिसे आप घूमना कहते हैं, वह हमारी प्राथना है| श्रुति की आशा है कि 
घूमते रहो : “चरैवेति, चरैवेति |” इसीलिये हम घूमते रहते हैं। घूमते रहने 
से ही काय होता है, सो नहीं, बैठे-बैंठे भी काम हो सकता है। लेकिन हमें ऐसी 
प्रेरणा हुई और हम छोगों के पास जाते हैं, तो हमें अच्छा लगता है और लोगों 
को भी अच्छा लगता है |? उन्होंने यह भी कहा कि “दो-दो बार घूमा करेंगे, तो 
गाँव में जाकर बातें करना, झाड्ट लगाना आदि न कर सकेंगे ।” इस पर हम 
यह कहना चाहते हैं कि ऐसे बाह्य कार्यों पर हमारा ज्यादा विश्वास नहीं है । 
यह नहीं कि ये काम गलत हैं, पर उनकी शक्ति सीमित है। मुख्य शक्ति तो 
अन्तर की है, भगवद्धक्ति की है। हमारी यात्रा भगवद्प्रार्थना के तौर पर चल रही है 
ओर उतने से हमारे हृदय को प्रसन्नता होती है । हम नहीं समझते कि बहुत ज्यादा 
लोगों के साथ चर्चा करेंगे, तो उसका असर होगा । यह ठीक है कि लोक-संपक्क 
होना चाहिए. | वह तो हो ही जाता है, बाकी कार्य भगवद्प्राथना से होते हैं । 


हमारा सब कुछ प्रार्थना 
बज पक ९ अप रे & 6 
वसे प्राथना बेठकर भी हो सकती है, परंतु हम घूमकर प्रार्थना करना 

पसंद करते हैं, क्योंकि इसमें आल्स्य करने का कोई संभव नहीं रहता । हमें सब 
लोगों के दशन होते हैं । हिन्दुस्तान के लोगों में यह पागलपन है कि वे समझते हैं 
कि दर्शन से कुछ मिल्ता है । मुझे भी वेसा ही विश्वास है। आप लोगों के दर्शन 
होते हैं, उसी से मेरा काम होगा। दो-दो बार घरमूँगा, तो ज्यादा लोगों का 
दशन होगा । तात्पय यह है कि बाहर की कृतियों से ज्यादा काम नहीं होता, 

न्तर की प्रेरणा से ही होता है। हम तो केवल आप लोगों के दशन के 
लिए घमते हैं। उससे हमें तृप्ति होती है। हमारा ध्यान इसी तरफ होता है कि 
हम कितने लोगों को प्रेम से खींचते हैं। हमारा अनुभव है कि कुछ-न-कुछ 
खींचे जाते हैं, यह भी हम करंते हैं, सो नहीं। वह तो करनेवाला करता है । 
पर हम घमते हैं, तो हमारे ल्षिए एक सिद्धि होती है, हमें एक साधना मिल 
जाती है, एक निमित्तमात्र काय हो जाता है। किंतु हमारा घूमना घमना नहीं 
हमारा बोलना बोलना नहीं ओर हमारी चर्चा चर्चा भी नहीं है | हमारा घमना, 
फिरना, चर्चा करना आदि जो कुछ भी है, सब भगवद्प्राथना है। 


ओलिणिडियम पहद्ट 
६-७- प्ज्‌ दर ] 


सामूहिक साधना १५५ 

योगी एकांत में बैठकर ध्यान-चिंतन करता है। वही चिंतन सब लोग 
मिलकर भी कर सकते हैं। इस सामूहिक चिंतन से अपार लाभ होता है। कोई 
भी साधना जबतक व्यक्तिगत रहती है; तब तक उसकी शक्ति सीमित रहती है । 
जब उसे सामूहिक रूप आता है, तो उसकी असलीयत प्रकट हो जाती है। 
वास्तव में हम किसी एक शरीर में केद नहीं, व्यापक हैं। हम किसी बंगले में 
रहते हैं, तो उसमें से एक ही कोठरी में हमारा निवास होता है। इसी तरह 
सब देह में रहते हुए भी एक विशेष देह में हम रहते हैं। किंतु अगर पूछा जाय 
कि कहाँ रहते हो ! तो जवाब मित्नता है: “फत्ाने-फलाने मकान में ।” यह 
सही है कि उस घर की एक कोठरी में हमारा निवास है, फिर भी उस घर में 
जितनी कोठरियाँ हैं, समी को हम अपनी ही गिनते हैं। 


सामूहिक साधना ६१ 


सामूहिक भोग से त्याग 

वास्तव में साधना तो व्यक्तित्व के निरसन में ही होती है। हम अपना 
जो व्यक्तितत जीवन समझते हैं, जिसमें भोग आदि बातें आती हैं, वह भी 
अगर साम॒हिक समभा जाय, तो उसमें निवृत्ति होती है। जब भोग भी सामूहिक 
तौर पर बँट जाता है, तो उस भोग का निरसन हो जाता है, उसे त्याग का रूप 
आ जाता है। भोग त्याग की बराबरी में आर जाता है। इसी तरह अगर अपनी 
आध्यात्मिक उन्नति की कामना भी व्यापक हो जाय, तो दोषनिबृत्ति हो जाती है। 
जैसे मेरा घर, मेरा भोग आदि अहंकार, एक व्यक्ति में प्रकट होते हैं, वेसे 
मेरी उन्नति, मेरी साधना, भेरी मुक्ति, यह भी अहंकार की वस्तु हो जाती है। 
फिर भी इसमें कोई शक नहीं है कि जिस कोठरी में हम रहते हैं, उसकी जिम्मे 
वारी हम पर होती है। इसलिए उसे स्वच्छु रखना हमारा कतंव्य होता है। यों 
तो हमारी जिम्मेवारी कुल घर की है, पर खास कोठरी साफ करने की जिम्मेवारी 
ज्यादा आती है। इसी तरह यद्यवि व्यक्तिगत साधना की जिम्मेवारी हरएक पर 
विशेष रहती है, तो भी साधना का दोष तब्र मिंग जाता है, जब साधना सामूहिक 
होती है | इसलिए भक्ति सामूहिक ही जाननी चाहिए। ध्यान, योग, चिंतन, 
सदगुण आदि सब कुछ सामूहिक होने चाहिए | यह ठीक है कि कोई भी चीज 
सामूहिक होने के पहले व्यक्ति की प्रयोगशाला में उसका प्रयोग होता है; किंतु 

प्रयोगशाला में जो संशोधन होता है, वह कुछ समाज के लिए होता है । 

हमारे पूवजों ने और आज भी कई बड़े पुरुषों ने व्यक्तिगत तौर पर अनेक 
प्रकार की साधनाएँ आजमायीं और अच्छे तरीके ढूँढ़ निकाले । अब विज्ञान के 
इस जमाने में समय आया है कि वह साधना बाँट दी जाय । 

सामूहिक दान से अभिमान-मुक्ति 

भूदान, संपत्तिदान आदि पहले कभी न हुए, ऐसी बात नहीं। ये पहले 
भी हुआ करते थे। कुछ लोग गरीबों को प्रेम से दान देते थे और ब्राह्मणों, 
मंदिरों को जमीन देते थे । इस तरह स्पष्ट है कि दान की यह बात कोई नये सिरे से 
शुरू नहीं हुई है । फिर भी पहले के दान व्यक्तिगत गुण पर चलते थे, इसलिए 
उनकी शक्ति सीमित होती थी । उनसे इस दुनिया में कुछ अच्छा काम जरूर 

बनता था। इस दुनिया में बहुत ज्यादा अच्छा न बना, तो वे यह समाधान भी 
कर लेते थे कि उसका अच्छा फल्न परलोक में मिलता है। इसमें कोई शक नहीं 
कि इन व्यक्तिगत पवित्र कार्यों का कुछ-न-कुछ अच्छा परिणाम होता ही था, 
किंतु भूदान ओर संपत्तिदान में सामूहिक तौर पर वह साधना की जाती है । आज 
तक करीब पाँच लाख से ज्यादा लोगों ने दान दिये हैं और हमारी कोशिश है 
कि हिन्दुस्तान में कम-से-कम तीन करोड़ परिवारों (घरों) से दान मिले । हिन्दुस्तान 
में कुल छह करोड़ परिवार होंगे और उसमें से तीन करोड़ लोगों के पास कम-ज्यादा 
जमीन अवश्य होगी। इतने व्यापक परिमाण में हम भूदान चाहते हैं। इसी 
तरह संपत्तिदान भी हरएक़ से चाहते हैं। बच्चा भी रोज आधा घंण कातेगा, 
तो महीनेभर में १५४ घंटे देश को दे सकेगा । उसकी वह उपासना होगी, धर्म- 
बुद्धि की योजना होगी । बच्चा रोज आधा घंटा कातता है, तो महीनेभर में एक 
रुपये की या कम-से-कम आठ आने की तो कमाई दे सकता है। मतलब यह कि 
बच्चा भी श्रमदान के तोर पर संपत्तिदान दे सकता है। इस दान के परिणाम 
का उतना महत्त्व नहीं, जितना कि इस बात का है कि बच्चा यह महसूस करेगा 
कि मैंने समाज के लिए कुछ समपंण किया | इस तरह सारा समाज-समूह ही 
समपंण करता है, तो अहंकार खत्म हो जाता है। सब लोग भोजन करते हैं, तो 
किसी को भोनन का अहंकार नहीं होता । किन्तु व्यक्तिगत तोर पर दान देने 
पर 'में दाता और मैंने दान दिया? इस प्रकार का अमिमान रह जायगा। यहाँ 
तक होता है कि एक योगी को भी दूसरे योगी की कीर्ति सुनने पर मत्सर होता है। 
इस तरह यह अभिमान बड़ा सूक्ष्म होता 

जिसे हम व्यक्तिगत-साधना कहते हैं, उसमें भी बड़ा खतरा और डर रहता 
है। लेकिन वह चीज जत्र सामूहिक तौर पर होती है, तो उसका अहंकार क्षीणः 
हो जाता है। विज्ञान के जमाने में अन्न व्यक्तिगत अहंकार के लिए. बहुत अवकाश 
नहीं । करीब-करीब यही कहना होगा कि इसके लिए अब ज्यादा जगह नहीं 
रहेगी, क्‍योंकि विज्ञान के कारण दुनिया में व्यापक शक्तियाँ फेल गयी हैं और 
फेल जायँगी। उसके अनुपात में जत्र आत्मज्ञान की शक्तियाँ भी सामूहिक तौर पर 
प्रकट होंगी, तभी हम विज्ञान पर अंकुश रख सकेंगे, अन्यथा नहीं । 


आजादी से दिल जुड़ते हैं ६३ 


सामूहिक गुण-विकास का आंदोलन 
आज भूदान और संपत्तिदान छाखों लोगों का दिल खींच रहा है, क्योंकि 
यह एक सामूहिक गुण-विकास का आन्दोलन हे। केवल करुणा-बुद्धि से सारे 
समाज की सेवा में अपनी अल्प ताकत समर्पित करने को बात है। उस सेवा का 
भी कोई अहंकार नहीं है। आज इसी दृष्टि से देखने वाले कायकर्ता बढ़ 
रहे हैं कि हम क्‍या सेवा करेंगे ? सेवा तो महान्‌ पुरुष अपनी लछोकसंग्रह की 
शक्ति से करते हैं। हम तो अपना कजो दे रहे हैं। हमने समाज से भर-भरकर 
पाया है। जन्म से आजतक समाज के अनंत उपकार लिये हैं। उन उपकारों 
का थोड़ा-सा बदला देते हैं, तो उसे सेवा का नाम भी क्‍या देना ? यह तो ऋण- 
मुक्ति का अल्प प्रयत्न है। इस आन्दोलन में ल्ञाखों लोगों ने दान दिया, लेकिन 
हम महत्व इसी बात को देते हैं कि इसमें अनेक साधक कूद पढ़े हैं । 
इरम्बाई ( दक्षिण अर्क्रोट ) 

यह एक छोटी-सी जगह है, पर इसके साथ एक सम्यता जुड़ी हुई है । 
फ्रांसीसी लोगों का अपना एक संस्कार है, जो इस भूमि को प्रास है। हमें इस 
संस्कार को कुछ कल्पना, कुछ अनुभव प्राप्त हैं। क्‍योंकि जब हम कॉलेज 
आदि में अध्ययन करते थे, तत्र हमारी 'सेकण्ड-लेंग्वेजअ! फ्रेश थी। उन 
दिनों फ्रेश्च भाषा और साहित्य का हमें काफी परिचय हुआ | यद्यपि बीच में 
विस्मृति के ४० साल गये, इसलिए अब हमारा वह फ्रेश्न का ज्ञान खो गया 
है, फिर भी फ्रांसीसी छोगों ने दुनिया को कुछ देने दी हैं, उन्हें' हम कैसे भूल 
सकते हैं। उन्होंने दुनिया को 'पाश्चरः जेसे महान वेज्ञानिक दिये हैं, 'रूसो 
जैसे क्रांतिकारी वहाँ पैदा हुए हैं, 'विक्टर हाय गो” जैसे महान साहित्यिक वहाँ 
हुए हैं और “पास्कछ” जेसे तत्त्ज्ञानी वहाँ से निकले हैं। इस तरह की जो 
देने फ्रांसीसी लोगों ने दी हैं, उनके लिए हम कृतज्ञ हैं। 


६४ भूदान-गंगा 
विचारों ओर संस्कारों की लेन-देन बढ़े 


भारत का गौरव हरएक भारतवासी जानता है। भारतीय॑ साहित्य व 
तलना हम दुनिया के किसी साहित्य से नहीं कर सकते | विशेषकर वेदों 
लेकर उपनिषद्‌, गीता, वेदान्त आदि जो महान्‌ तक्तज्ञान संस्कृत में मिल 
है, उसकी मिसाल दुनिया में अन्यत्र नहीं। भारत का इतना गौरव होने प 
भी हमें बाहर से लेने की बहुत-सी चीजें हैं। हम यह नहीं कह सकते कि हः 
पूर्ण हैं और हमें कहीं से कुछ लेना ही नहीं है । हाँ, हम पूर्ण होना चाह 
जरूर हैं। इसलिए जहाँ-जहाँ जो-जो अच्छाई मिलेगी, उसका हमें संग्रह करन 
चाहिए. | हिंन्दुस्तान में ढाई सौ साल से अंग्रेजी भाषा चली और हमें उसब 
काफो ज्ञान हुआ। इसके लिए. हम उनका उपकार मानते हैं। इसी तर 
फ्रांसीसी लोगों ने भी हमें काफी चीजें दी हैं, जिसके लिए हम उनका भ 
उपकार मानते हैं। ऐसी सभी अच्छी चीजें हमें अपने में जोड़नी चाहिए 
हम चाहते हैं कि दूसरे राष्ट्र भारत की भी अच्छी चीजें लें। मैं कोई बाहर 
सामान को बात नहीं करता, वह व्यापार तो चलेगा ही। किंतु मैं एड 
आध्यात्मिक व्यापार की बात करता हूँ। हमें बाहर से काफी लेना है औ 
उन्हें भी हमसे बहुत कुछ लेना है। इस तरह विचारों की और संस्कार 
की लेन-देन जितनी बढ़ेगी, उतनी हम बढ़ाना चाहते हैं। हम संकुचित नहं 
बनना चाहते, छोटे नहीं बनना चाहते। हम अपने जीवन के इर्द-गिर्द को: 
बाड़ लगाना नहीं चाहते, अपने देश के इद-गिद “सिग्रफिड” और “मैजिनो छाइन 
खड़ी करना नहीं चाहते । हम चाहते हैं कि हमारे और दूसरे देशों के बीच 
विचारों का आदान-प्रदान खूब चले । भूदान-यज्ञ का सिद्धान्त है कि कुल दुनिय 
सबके लिए है। इसलिए यहाँ विचारों के आदान-प्रदान में कोई रुकावः 
न होनी चाहिए । 


सत्ता के कारण सद्विचार के प्रचार में रुकावट 
हम जरूर चाहते हैं कि पांडिचेरी में 'फ्रेंच-कल्चर” ( फ्रांसीसी संस्कृति ) 
: की विशेषता चले । हम उसकी उपासना करें, उसका पोषण करें, उसका शोधन 

और उसकी पूर्ति करें । हम फ्रेश्व-संबंध जरूर रखना चाहते हैं। आप देखते हैं कि 
भारत आजाद हुआ, फिर भी हमारा इंग्लैश्ड के साथ बहुत अच्छा संबंध है | 
हम ऐसा ही संबंध बढ़ाना चाहते हैं, किन्तु इसके लिए. यह जरूरी नहीं कि एक 
देश दूसरे देश का कब्जा रखे। मेरा विचार आप समझें, इसलिए यह जरूरी 
नहीं कि मेरी आप पर हुकूमत चले | इसके विपरीत जब आप पर मेरी सत्ता न 
हो, तभी मैं आपको अपना विचार अच्छी तरह से समभा सकता हूँ । बाबा हमेशा 
कहता है कि उसकी आज्ञा कहीं न चले । वह तो विचार समझाना चाहता है 
और यह भी चाहता है कि लोगों को विचार कबूल करने या न करने की स्वतंत्रता 
रहे | जहाँ यह स्वतंत्रता नहीं होती है और किसी पर हमारी सत्ता चलती है, 
_बहाँ वास्तव में हम सद्विचार दे हो नहीं सकते । 
आप देखते हैं कि जब हिन्दुस्तान पर इंगलैण्ड की सत्ता थी, तो यहाँ अंग्रेजी 
भाषा के खिलाफ काफी दृत्ति थी। किंतु आज जब कि वह सत्ता नहीं रही, तो 
हम अंग्रेजी की महिमा अच्छी तरह समझते हैं। यह नहीं हो सकता कि कुल 
| हिन्दुस्तान के छोग नाहक ही अंग्रेजी पढ़ा करेंगे । किंतु जो अंग्रेजी सीखेंगे, वे 
अच्छी तरह सीखेंगे, आदरपूबक सीखेंगे और उससे पूरा लाभ उठायेंगे। हम 
| जानते हैं कि आज हिन्दुस्तान में अंग्रेजी की इज्जत पहले से ज्यादा है और हम 
' उसे समभते हैं। आज उनकी सत्ता, वह जुल्म नहीं रहा, हम आजाद हुए हैं। 
| जो अंग्रेजी सीखना नहीं चाहते, उनके सिर पर वह ल्ादी न जायगी | पहले तो 
| छोटे-छोटे काम के लिए भी अंग्रेजी सीखनी पड़ती थी, पर अब वैसा नहीं होगा । 
| किंतु साहित्य के लिए, दुनिया के साथ संबंध रखने के लिए, अमन्तर्गाष्टीय व्यापार 
| के लिए, हम अंग्रेजी जरूर सीखेंगे ओर बहुत आदर के साथ सीखेंगे | 
हिन्दुस्तान के छोग ज्ञान के प्यासे हैं। जब कि सारी दुनिया में विद्या का 
| प्रसार नहीं था, उस समय में भी हिन्दुस्तान के छोग विद्या की उपासना करते 
'थे | इसलिए हम अंग्रेजी की तरह फ्रेश्व भाषा का भी अध्ययन करेंगे और फ्रेश 
' साहित्य तथा संस्कार को ग्रहण करना चाहैंगे। फ्रांसीसियों ने अक्ल के साथ 
[पांडिचेरी की सत्ता छोड़ दी, इसलिए उनकी संस्कृति का अच्छी तरह ग्रहण 
होगा | क्‍योंकि उसमें कुछ अच्छाई और कुछ सच्चाई है, इसलिए हम उसे 

छोड़ना न चाहेंगे। ३०० साल से यहाँ संस्कृति का एक सुंदर केन्द्र बना है, 
उसे हम तोड़ना नहीं चाहेंगे, बल्कि उसका पोषण और विकास ही करना 
चाहेंगे | किंतु यह तब बनता है, जब्र हम कोई चीज किसी पर छादते नहीं । 


आजादी की महिमा 


भूदान-यज्ञ की सत्ता छोगों पर बहुत चलती है | हम जहाँ-जहाँ जाते हैं, वहाँ 
हजारों लोग उत्सुकता से हमारी बातें सुनते हैं। कारण बाबा किसी पर कोई 
विचार छादता नहीं, प्रेम से समझाता है । बाबा के हाथ में कोई सत्ता नहीं है, 
वह सत्ता नहीं चाहता और न उसकी सत्ता पर श्रद्धा ही है। यह सबसे बड़ी बात 
है| किसी को हमारी बात नहीं जँचती, इसलिए वह उसे नहीं मानता, तो वह 
हमें प्यारा है। किसी को हमारी बात जँचती है, इसलिए वह उसे मानता है, 
तो वह भी हमें प्यारा है। इसीलिए हम दिल खोलकर अपनी बातें ल्लोगों के 
सामने रखते ओर ल्ञोग कान खोलकर उन्हें सुनते हैं। वे जानते हैं कि इसमें 
उन्हें पूरी आजादी है। आजादी की यह महिमा है कि उससे छोगों के दिल जुड़ 
जाते हैं। अगर दुनिया के सब देशों में आजादी रही तो परस्पर संबंध बहुत 
बढ़ेगा | किंतु स्वतंत्रता! का अथ केवल राजनैतिक आजादी नहीं, बल्कि विचार- 
स्वतंत्रता ही सच्ची स्वतंत्रता है; इस बात को छोग समझेंगे, तो दुनिया के आधे 
दुःख मिट जायंगे । कितनी खुशी की बात है कि फ्रांसीसी क्ञोगों का हिन्दस्तान 
के लोगों के साथ प्रेम-संबंध बन रहा है | पोतुगीनों के साथ भी वेसा ही प्रेम- 
संबंध बन सकता है, अगर वे भी फ्रांसीसियों की तरह अक्ल से काम ले । 


आय-द्रविड़-बाद बेबुनियाद 


हिन्दुस्तान के छोगों में कुछ गुण हैं और कुछ दोष भी। उनमें एक बड़ा 
भारी गुण यह है किवे बुराई को जल्द-से-जल्द भूल जाते हैं। अंग्रेजों ने 
२५० साल हिन्दुस्तान पर कब्जा रखा था, तो कितने बुरे काम हुए। किंतु 
आज इंगलेंड के साथ हिन्दुस्तान का मधुर संबंध है | पुरानी गलत बातें छिख 
रखने का हमें अभ्यास ही नहीं है। आजकल जिसे “इतिहास” नाम दिया जाता 

है, उसमें दुनिया भर का सारा कूड़ाकचरा इकट्ठा किया जाता है और वह 
सारा का सारा बेचारे बच्चों पर लादा जाता हे। यह पश्चिम के छोगों ने ही 
रू किया है। हिन्दुस्तान के लोगों को इतिहास का शोक नहीं था | संस्कृत 
याषा में अध्यात्मशासत्र, संगीत, वेद्यकशासत्र, आदि जीवन के अनेक विषयों पर 
हजारों ग्रंथ लिखे गये हैं, परन्तु आधुनिक अथ में जिसे “इतिहास” कहते हैं, 
:उसपर कुछ नहीं लिखा गया है। फत्लाना राजा कब मरा, इसे याद रखने की 
'जिम्मेवारी हम जिन्दा लोगों पर क्यों लादे ! क्‍या मरे हुए लोगों की याद रखने के 
लिए. ही हम जनमें हैं ? क्या भगवान्‌ ने हमारे लिए. कोई पुरुषाथ नहीं रखा ! 
हिन्दुस्तान के लोग इतिहास नहीं जानते | हिन्दुस्तान में हजारों राजा हुए, 
ई बड़े-बड़े राजा हुए, लेकिन हमारी जनता उनके नाम भी नहीं जानती । 
कुल हिन्दुस्तान में एक ही राजा का नाम मालूम है | राजा राम, राजा राम । 
“राजा राम का अर्थ यह न समझें कि वह कोई आय राजा था | वह तो हृदथ 
का राजा है। हमारे हृदय में जो महामोह रावण है, उसका विनाश करनेवाला है | 
उसमें आय-द्रविड़-संघण॑ की कोई बात नहीं । यह भेद भी पश्चिम के लोगों ने 
ही निकाछा है। यहाँ जितने भेद हो सकते थे, उतने पेदा करने की उन्होंने 
कोशिश की | हिन्द और मुसलमानों में पहले से कुछ थोड़ा भेद था, फिर भी 
काफी प्रम-संबंध बना रहा। किंतु अंग्रेजों ने उस भेद को बढ़ाने की कोशिश 
की और उसमें वे काफी यशस्वी हुए । इसी तरह उन्होंने उत्तर और दक्षिण का 
भेद भी पेदा करने की कोशिश की। उन्होंने सेना के दो विभाग बनाये थे | 
पंजाब के लोगों का बलवा दबाने के लिए वे मद्रास की पछटनें भेजते थे और 
;मंद्रास के लोगों को दबाने के लिए गुरखाओं को । जिस राजा राम का गायन 
उत्तर और दत्षिण के सब संतों ने किया, उसे भी उन्होंने आयं-द्रविड़-भेद में 
रंग दिया । इस देश के असंख्य सत्पुरुषों ने रामनाम के स्मरण में अपना 
नचरिताथ माना है। राम के बारे में सिफ उत्तर के संतों ने ही नहीं लिखा । 
'तमिल्भाषा की सर्वोत्तम कृति 'कंबन्‌ की रामायण” है ओर मलयालम की 
सर्वोत्तम कृति भी 'ऐलुतच्छन्‌ की रामायण” है। हम पूछना चाहते हैं कि कंबन्‌ 
और एलुतच्छन्‌ किस भ्रम में थे ? क्‍या उन्हें उस बात का पता ही नहीं था, 

जिसका कि अंग्रेज इतिहासकारों को था। वे छोग तो रामेश्वर के समुद्र का पानी 
काशी में ले जाकर, काशी-विश्वनाथ पर उसका अभिषेक करने में साथकता 
समभते थे और काशी के पास रहनेवाले छोग गंगा का पानी रामेश्वर ले जाकर 
वहाँ भगवान्‌ पर उसका अभिषेक करते थे । 


दक्षिण का 'रामानुज” उत्तर में गया और वहाँ उसका “रामानंद' जैसा 
महान्‌ शिष्य बना । कबीरदास, ठतुल्सीदास आदि अत्यंत महान्‌ संत रामानंद के 
शिष्यों में से ही थे | केरल से शंकराचार्य निकले ओर हिमालय में जाकर उन्होंने 
समाधि ली। उन्हें आज का राम-रावण-संघषं, राम उत्तर का और रावण 
दक्तिण का आदि सब बातें मालूम ही नहीं थीं। वे समभते थे कि सारे भारत पर 
हमारा हक है। शंकराचार्य यह नहीं समझते थे कि मछाबार हमारा है, दक्षिण- 
देश हमारा है, बल्कि उन्होंने तो उस जमाने की राष्ट्रभाषा याने संस्कृत में ग्रंथ 
लिखे | शंकराचार्य के ग्रंथों क। जितना अध्ययन दक्षिण में होता है, उत्तर में 
उससे कम अध्ययन नहीं होता । महाराष्ट्र के ज्ञानदेव, तुकाराम आदि संतपुरुष 
शंकराचाय के ही शिष्य थे। उधर बंगाल में रामकृष्णु परमहंस, स्वामी 
विवेकानंद भी शंकर के ही शिष्यों में से थे । लेकिन इन दिनों अंग्रेज इतिहासकारों 
ने आय-द्रविड़ का भेद सिखाया, जिसके कारण यहाँ के लोग बेवकूफ बने हैं । 


कुछ लोग तो यहाँ तक बोलने लगे हैं कि हम अपनी खिचड़ी अल्नग 
पकायेंगे, अपना छोटा-सा घर बनायेगे । अरे, ठम्हारा तो कन्याकुमारी से लेकर 
काश्मीर तक--सारे भारत पर हक है, फिर संकुचित क्‍यों बनते हो ! जिस जमाने 
में रेल, हवाई जहाज आदि आमद्रफ्त के साधन नहीं थे, उस जमाने में भी 
उन्होंने सारे हिन्दुस्तान को एक माना । तो आज हवाई जहाज आदि के जमाने 
में हम छोटे कैसे बन सकते हैं ? शंकराचाय ने एक बड़ा पराक्रम किया। 
हिन्दुस्तान के चार सिरों पर चार आश्रम स्थापित किये, उत्तर में बद्रीकेदार, 
दक्षिण में » गेरी, पूरब में जगन्नाथपुरी और पश्चिम में द्वारिका। उन आश्रमों 
के बीच डेढ़ हजार मीज्ञ का फासछा था। उन दिनों एक आश्रम के शिष्य 
को दूसरे आश्रम में सल्लाह-मशविरा करने के लिए. जाना हो तो दो साल 

घूमना पड़ता था। उस जमाने में यह सारा हुआ, तो इस जमाने में जब कि 
आमद्रफ्त के साधन बहुत बढ़े हुए. हैं, ये द्रविड़ लोग क्यों घत्रड़ा रहे हैं ! 
चार दिशाओं में जाकर चार ही नहीं, बल्कि दस दिशाओं में जाकर वे दस 
आश्रम स्थापित कर सकते हैं। अपने प्रेम से, कतृत्व से, विद्या से वे सारा 
भारत जीत सकते हैं। उन्हें कोन रोक रहा है? परन्तु यह सारी अंग्रेज 
इतिहासकारों की शिक्षा है, जिससे यह भेद पेदा हुआ है। 
पोतुंगीज फ्रेंचों से सबक सीख 

सारांश, भारत के लछोग राजा राम के सिवा दूसरे किसी भी राजा को नहीं 
पहचानते । मुझे बचपन की एक बात याद आ रही है। उन दिनों ल्ोकमान्य 
"तिलक, आपके यहाँ के चिदंवरम्‌ पिल्‍ले आदि पर अंग्रेजों ने 5९०४ 07 के, 
राजद्रोह के मुकदमे चलाये और उन सबको इसीके लिए, सजा देते चले 
गये कि वे राजा की सत्ता न मानते थे। मेंने एक बार कहा था कि थे कंबख्त 
छोग भारत को कैसे नहीं समझ पाते ? भारत का हर शख्स राजद्रोही है, 
क्योंकि यहाँ के लोग राजा राम के सिवाय ओर किसी राजा को कबूल ही नहीं 
करते । वह अन्तर्यामी, सब्च के हृदय में रमनेवाला, सब के हृदय पर सत्ता चलाने 
वाला है और उसी राम को हम मानते हैं । इसलिए, यहाँ ऐतिहासिक दशन की 
कोई कीमत ही नहीं है । हिन्दुस्तान के छोग कूड़कचरे का ढेर इकट्ठा करना जानते 
ही नहीं । इसीलिए, हम सबकी बुराइयाँ भूल जाते हैं। 

फिर भी इन पोठुंगीजों के पीछे न जाने क्‍या भूत लगा है। वे बिचारे 
बिलकुल डर गये हैं। अगर पोर्टंगीजों की एक संस्कृति है, तो उसका प्रचार 
क्यों नहीं करते | अगर पोतगाल की संस्कृति में त्ञोगों पर जुल्म करने की ही बात 
हो, तो वह दूसरी बात है। अगर उनके पास कोई अच्छी चीज है, तो मारत 
उसे ले सकता है। वे समझते हैं कि गोवा पर कब्जा रखना हमारे लिए बहुत 
लाभदायी है, लेकिन अगर पोठुंगाल गोवा को छोड़ेगा, तो उसके लिए, वह बहुत 
छाभदायी होगा । फिर उनका व्यापार अच्छी तरह चल सकता है, उनकी कोई 
सभ्यता हो, तो वह भी यहाँ टिक सकती है । उससे ईसाई लोगों की इज्जत बढ़ेगी 
भऔर साथ-साथ सारी दुनिया में प्रेम पैदा होगा । 

वेज्ञानिक की मति भी डॉबाडोल 


आज दुनिया की हालत ऐसी है कि प्रत्येक राष्ट्र भयभीत दिखाई दे रहा है | 
इस समय दुनिया में जितना भय का साम्राज्य है, उतना पहले कभी नहीं था । 
इन दिनों बड़े जोरों के साथ ऐटम और हाइड्रोजन बम के प्रयोग चल्ल रहे हैं, 
जिससे दुनिया की हवा बिगड़ रही है। जिस तरह बच्चे दिवाली में पटाकों का 
खेल खेलते हैं, उसी तरह इनका यह खेल चल रहा है। इधर रूस प्रयोग करता 
है, तो उधर अमेरिका, इंगलेण्ड भी उसमें अपना जोर लगा रहा है। फ्रान्स 
बेचारा अलग रो रहा है कि “भगवन्‌, हम कितने दुर्देवी हैं कि हमारे पास ऐसे 
बम बनाने के लिए पैसा नहीं है !! यह चार बड़ों की कहानी है, जो बिलकुल 
कमर कस कर दुनिया की हवा बिगाड़ने के लिए तैयार बैठे हैं। दुनिया के 
वेज्ञानिकों ने जाहिर किया है कि लड़ाई की बात तो छोड़ ही दीजिये, पर इन 
अमों का प्रयोग ही करना खतरनाक है । 

सोचने की बात है कि इन वज्ञानिकों ने ही ये सारे बम बनाये हैं और 
अब वे ही उसका निषेध कर रहे हैं। इसका मतत्नत्र यह है कि वैज्ञानिक पेट के 
लिए गुलाम बनकर हुक्म के मुताबिक काम करते हैं। वे अपनी आजादी भत्र 
गये हैं। वेज्ञानिकों को हमेशा अपनी आत्मा की प्रतिष्ठा रखनी चाहिए। उन्हें 
यह जाहिर कर देना चाहिए कि वही शोध हम करेंगे, जिससे दुनिया का 
कल्याण हो, हम किसी के हुक्म से काम नहीं करेंगे | किंठु इन दिनों साम्राज्य- 
वादियों का हुक्म होते ही ये वैज्ञानिक ऐसे शख्त्रात्व बनाने के लिए जुट जाते हैं । 
औरों का कया नाम लें, बेचारे छोटे-छोटे वैज्ञानिक पेट के लिए. दास बन ही 
जाते हैं, परन्तु आईन्स्टीन जैसे मह्यन्‌ वेज्ञानिक ने भी किसी जमाने में एम बम 
बनाने के लिए. उत्तेजन दिया था। उसे छगा कि अगर ये शज्रात्न बनें, तो 
शायद दुनिया हिंसा से बच सकेंगी । इस तरह इतने बड़े वेज्ञानिक की बुद्धि भी 
डाँवाडोल हो गयी । 


महाभारत की कहानी है, द्रौपदी को सभा में छाया गया और सवाल पूछा 
गया था कि, क्या द्रौपदी माल है ? क्‍या उसपर किसी का हक हो सकता है ?? 

तो “भीष्म-द्रोण-विदुर भये विस्मित”--भीष्म जैसे ज्ञानी मी उसका जवाब नहीं 
दे सके । आज का लड़का भी कहेगा कि इसका जवाब देना क्‍या कठिन है ! 
| द्रौपदी माल नहीं है। किन्तु भीष्म ज्ञानी थे परन्तु उन्हें मोह हो गया। वही 
हालत आईन्स्टीन की हो गयी थी। लेकिन वह पीछे पछुताया और मरने के 
'पहल्ते कह गया कि ये बम आदि बंद होने चाहिए। फिर भी वह चलता ही है। 


नम्नता से ही उदच्चता 

यह सारी हालत इसीलिए है कि हर कोई कहीं-न-कहीं अपना बल और 
* सत्ता कायम रखना चाहता है। आजकल एक राष्ट्र, दूसरे राष्ट्र का कब्जा लेकर 
+ राज्य नहीं कर सकता । अभी पोठुगाल्न जो कर रहा है, वह तो पुराने जमाने 
का अवशेष है। किंतु वह जमाना जा रहा है, और उसके साथ वह अवशेष 
* भी जायगा । इन दिनों एक नयी भाषा निकली है, जिसमें 59]॥26 0 
777]7९706 की बात चल्नती है। कोई कहता है कि फल्ाने मुल्क पर हमारा 
7072706९ (वजन ) है और फलाने पर तुम्हारा। हम कहना चाहते हैं 
कि तुम्हारा इन्फ्लुएन्स बहुत बढ़ेगा, अगर तुम उसकी चाह छोड़ दोगे। 

लक्ष्मी के स्वयंबर की कहानी है । सब्र राजा-महाराजा वहाँ अभिलाषा लेकर 
* गये थे। हर कोई सोचता था कि मैं सबसे सुंदर हूँ, इसलिए, लक्ष्मी मेरे ही गले 
* में माला डालेगी । लेकिन लक्ष्मी ने समय पर जाहिर किया कि “जिसे मेरी 
! इच्छा न होगी, उसीके गले में में मात्रा डालूँगी ।” वे सारे इच्छा लेकर आये 
थे, इसलिए बेवकूफ साबित हुए.। फिर लक्ष्मी ऐसा मनुष्य ढूँढ़ने निकली जिसे 
४ उसकी चाह न हो इँढ़ते-हूँढ़ते वह ज्ञीरसागर में पहुँची और विष्णु भगवान्‌ के 
' गले में माला डाछ उनके चरणों की सेवा करती हुई आज तक बैठी है । 

ये मूल समझते नहीं कि वजन उसी का बढ़ता है जो उसे चाहता नहीं । 
ईसा मसीह ने अपने शिष्यों को शिक्षण देते हुए कहा था कि ०तम्हें कहीं भोजन 
के लिए. बुलाया जाय, तो वहाँ बिलकुल आखिरी स्थान पर बैठों। फिर अगर 
कोई तुम्हें वहाँ से उठायेगा, तो उससे ऊपर का स्थान ही देगा, लेकिन तुम 
अगर ऊपर बैठ गये, तो कोई तुम्हें वहाँ से उठाकर नीचे भी बिठायेगा ।” सइका 

मतलब्न यह है कि जो नम्न होता है, वही ऊँचा बनता है। जो चाहता है कि 
मेरी सत्ता किसी पर भी न चले, उसीकी सत्ता चल्नती है । जो चाहता है कि 
मेरी सत्ता दूसरों पर चले, उसकी खुद पर ही सत्ता नहीं चलती, फिर दूसरों पर 
क्या चलेगी ? हिटलर ने कितना पेसा खर्च किया, कितनी बड़ी सेना बनायी 
कितने मनुष्यों से त्याग करवाया । अगर वह यह सारा दुनिया की सेवा के लिए. 
करता, तो आज दुनिया का प्रियपात्र बन जाता । 


आजादी के मानी क्या है 
आजादी के मानी क्या है, यह आपको समझ लेना चाहिए | ६०-७० साछ 


पहले की बात है। इय्ली ऑस्ट्रेलिया के कब्जे में था। उस समय मेजिनी, 
गेरीबाल्डी आदि नेता उसकी आजादी के लिए कोशिश करते थे। आखिर 
इटली आजाद हुआ, तो हम हिन्दुस्तानी भी इटली के गाने गाने छगे । लेकिन 
आजाद होने के बाद इटली ने क्या किया । उसने दूसरे देशों पर कब्जा करने की 
नीयत रखी । उसका आजादी का प्रेम कहाँ गया ? समझना चाहिए कि दूपरों के 
कब्जे से हम मुक्त हो जाये, इसकी कोशिश करने से ही आजादी का पूरा निश्चय 
नहीं होता, वास्तव में हम स्वतंत्रता-प्रमी दँ या नहीं, इसका पता उससे नहीं 
चलता । उसका पता तो तब चलता है, जब्न हम उन्हें मुक्त करें, जिन्हें हमने 
रुल्यमम बना रखा है | 

हमने बहुत बार कहा है कि जिसके घर में तोता पिंजड़े में हे, वह स्वतंत्रता- 
प्रेमी नहीं | पांडिचेरी आजाद हो गयी, भारत आजाद हो गया। लेकिन वह 
स्‍्वतंत्रता-प्रेमी है, यह पूरी तरह सिद्ध नहीं हुआ हे। ख्तंत्रता-प्रेमी की पदवी 
तब प्राप्त होगी, जब हम अपने गुल्लामों को मुक्त करेगे । हमें सोचना चाहिए कि 
हमने किन्हें गुलाम कर रखा है। हम अगर स्वातंत्र्य-प्रेमी सिद्ध हो जायँगे, हमारे 
घर के गुलाम को, जिनका हमने शोषण कर रखा हे, उन शोषितों को जिनको 
हम दबाते हैं, उन पीड़ितों को जब हम अपनी बराबरी में लायेंगे, तभी सारी 
दुनिया में शान्ति की स्थापना कर सकेंगे । भारत में और इस छोटी-सी पांडिचेरी 
में ऐसी ताकत है कि वे कुल दुनियापर प्रकाश डाल सकते हैं। 
पांडिचेरी 
८७-५६ 

हमने स्वराज्य के लिए कोशिश की और दूसरों की गुलामी से मुक्त हुए, 
इतने से स्वराज्य की प्रीति पूण नहीं होती | कोई भी जानवर दूसरे के पंजे से 
मुक्ति चाहता है और उसके पंजे में आने पर दुःखी होता है। बिल्ली पर कुत्ता 
हमला करे, तो उसे अच्छा नहीं लगता, पर चूहे पर हमला करना उसे अच्छा 
लगता है| इसी तरह इम किसी के दास हो जायें, तो हमें दुःख होता और उससे 
मुक्त होते हैं, इतने से यह सिद्ध नहीं होता कि हम सचमुच स्वातंत््यप्रेमी हैं । 
हाँ, हम सुखप्रेमी हैं, इतना इससे अवश्य सिद्ध हो सकता है। परतंत्रता के कारण 
कई दुःख पैदा होते हैं, इसलिए उन दुः्खों से मुक्ति की इच्छा होना सुखप्रीति के 
कारण भी संभव है । इसलिए सुखप्रेमी लोग भी स्वतंत्रता के आन्दोलन में 
शरीक होकर उसके लिए. कुछ त्याग भी कर सकते हैं। किंतु स्वराज्य के बाद वे 
सुखभोग में ही लग जाते हैं। तत्न वे सुखभोग को बढ़ाने की इच्छा रखते हैं। 
उन्हें अपने सुखभोग के लिए दूसरों को दबाने की प्रेरणा भी होती है। कई राष्ट्रों 
का यह इतिहास है कि दूसरों की गुल्ममी से मुक्त होने की कोशिश कर स्वयं 
मुक्त हुए, तो उसके बाद दूसरों को दबाना आरंभ कर दिया । इसलिए हम अगर 
सचमुच स्वातंत्र्यप्रेमी हैं, तो जिन छोगों को हमने दबा रखा है, उन्हें फोरन 
मुक्त करना चाहिए । 

भारत में विचार स्वातंत्रय की परंपरा 

हम समझते हैं कि भारत में स्वतंत्रता की जितनी कद्र है, उतनी शायद ही 
दूसरे किसी देश में हो। आप देखेंगे कि यहाँ किसी भी प्रकार की कैद, रीति- 
रिवाजों के विशिष्ट बंधन, सबको लागू नहीं हैं। आप किसी भी देवता की 
उपासना करना चाहते हों, तो कीजिए, किसी की भी न करना चाहते हों, 
तो मत कीजिए । आप जिस प्रकार का तत्वज्ञान रखना चाहते हों, रखिए 
और नहीं रखना चाहते, तो मत रखिए.। रोति-रिवाज भी आप चाहें जो रख 
सकते हं। फलाना ग्रंथ पढ़ना ही चाहिए, ऐसी कोई जिम्मेवारी आपपर 

नहीं है, आपको जो ग्रन्थ अच्छा लगे, पढ़ सकते हैं। यह भारतीय संस्कृति 
है। यहाँ के प्रमुख बाशिन्दों, हिन्दू लोगों की मनःस्थिति और भावना का असर 
दूसरोंपर भी हुआ है। हमने पूछा कि तमिलनाड में कौन-सा ग्रन्थ सब लोग 
पढ़ते हैं ? तो जवाब मिला : ऐसी कोई किताब नहीं है। कोई “कुरल” पढ़ता है, 
कोई '(तिरुवाचकम” पढ़ता है, तो कोई गीता । जिस ग्रंथ से 'जिसकी आत्मा 
को तृप्ति होती है, वह उस-उस ग्रन्थ को पढ़ता है। भारत में प्राचीन काल से 
विचारों की बहुत उदारता रही है। इसलिए हम मिन्न-मिन्न छोगों की भाव- 
नाओं को अच्छी तरह सहते और उनका स्वागत भी करते हैं। इसीलिए 
हिन्दुस्तान में दुनिया भर के छोग आकर रहे हैं, जेसा कि रवीन्द्रनाथ ठाकुर ने 
गाया है : 'भारतेर महामानवेर सागर-तीरे ।! यह भारत महामानवों का समुद्र है । 

मुसलमान छोग कहते हैं कि “कुरान! ही एक किताब है और दूसरी कोई 
किताब नहीं है। ईसाई कहते हैं कि “बाइबिल्ल' ही एक किताब है और कोई 
किताब ही नहीं । इस तरह का आग्रह हिन्दुओं में नहीं है। हमने ऐसे कई 
हिन्दू देखे हैं, जिनमें हमारे कुछ मित्र भी हैं, जो बहुत प्रेम से बाइबिल 
पढ़ते और कहते हैं कि उसमें से हमें स्फूर्ति मिलती है । यह जो उदारता है, 
वह स्वतंत्रता का मूल है। इसीलिए, हम आशा रखते हैं कि हम हिन्दुस्तान में 
सच्चा स्वातंत्र्य प्रकट करंगे। 


परमेश्वर में मस्त भारत 


एक घटना मैं आपके सामने रख रहा हूँ, जो कोई छोटी नहीं है । हिन्दुस्तान 
का कल इतिहास देखने पर यह चमत्कार दीख पड़ता ह॑ कि हिन्दुस्तान जब 
वैभव के शिखर पर था और इसके हाथ में अत्यधिक सत्ता थी, उस समय भी 
हिन्दुस्तान के किसी भी राजा ने बाहर के किसी भी मुल्क पर आक्रमण नहीं 
किया। यहाँ से धर्म-प्रचार के लिए बौद्ध भिक्तु और उनके संत्र निकल पड़े, 
पर वे अपने साथ कोई सत्ता नहीं ले गये। वे चीन, जापान, मलाया, लंका 
और इधर एशिया माइनर तक गये, परन्तु उनके साथ सत्ता का कोई संबंध 
नहीं रहा । वे केवल प्रेम और ज्ञान लेकर गये थे, विचार समझाने गये थे । यह 

एक बड़ें महत्व की बात है कि किसी देश के ५ हजार साल के इतिहास में दसरे 
देशों पर आक्रमण की कोई घटना नहीं घटी। इसल्लिए दुनिया के सोचनेवाले 
लोग हिन्दुस्तान पर श्रद्धा रखते और समझते हैं कि इस देश में कुछ विशेषता है । 
विख्यात चीनी लेखक लिनू युटांग ने हिन्दुस्तान और चीन के अच्छे-अच्छे 
वचनों का एक संग्रह किया है और उसकी प्रस्तावना में लिखा है कि ॥7069 
5 8 .(>00-760509(९१ १870? अर्थात्‌ हिन्दुस्तान के छोग किसी 
मदिरा-मस्त के समान परमेश्वर में मस्त हैं। उनकी यह बात सही है, क्योंकि 
हमने अपने लिए मोक्ष की बात मानी है । हमने कोई छोटी आजादी की नहीं, 
बल्कि बड़ी आजादी की बात सामने रखी है। हम किसी के गुलाम न बनेंगे 
और न किसी को गुलाम ही बनायेंगे, हम किसी से न दबेंगे और न किसी को 
दबायेंगे । न किसी से डरेगे और न किसी को डरायेंगे। यही सच्ची निर्भयता 
ओर यही सच्ची स्वतंत्रता है। 


राजनेतिक आजादी के बाद सामाजिक आजादी 

राजनेतिक आजादी एक छोटी चीज है उसके बाद सबको सामाजिक आजादी 
मिल्ननी चाहिए। ऊँचनीचभाव मिटना चाहिए, हरिजन-परिजनभेद मिटने 
चाहिए, मालिक-मजदूर का आर्थिक भेद, भूमिमालिक और भूमिद्दीन आदि 
सारे भेद मिटने चाहिए। इतना बड़ा कार्य हमें करना है। फिर देश में सच्ची 
स्वतंत्रता का वातावरण फैलेगा, स्वतंत्रता हमारी जीवन-निष्ठा बनेगी। तो 
उसका परिणाम सारी दुनिया पर होगा और दुनिया उससे बचेगी। ये सारे 
शब्त्रासत्र दुनिया को कभी न बचायंगे | शस्त्रास्रों से तो दुनिया तंग आ गयी 
है। जिन्‍्होंमे हाथ में शस्त्र उठाये हैं, वे समझ नहीं पा रहे हैं कि इसके 
आये उनकी क्‍या गति होगी। रावण ने शिवधनुष हाथ में उठाया, तो उसके 
कारण वह गिर पड़ा | ये सारे ऐग्म ओर हाइड्रोजन बम बनानेवाले बम बनाते 
हैं पर वे उन्हींके सिर पर गिरेगे। हमें बड़ा आश्चय होता है कि ऐसे औजार 
बनानेवाले उस पर काबू नहीं रख पाते । इस तरह की बेकाबू ताकत उन्होंने 
पैदा की है। शिव के अधिष्ठान पर जो शक्ति होतो है, वही कल्याणकारी शक्ति 

है। शिव से अल्ग शक्ति, राक्षसी है, विनाशकारी-संहारिणी शक्ति है। 
हाथ में शस्त्रात्न धारण किये हैं परन्तु छाती में धड़कन है और वे समझते हैं 
कि हम निर्भय बने, क्योंकि सामनेवाले के पास वह शस्त्र नहीं है। अगर 
उसके पास भी यह शस्त्र आ जाय, तो इनका शस्त्र निकम्मा साबित होगा । 

मझने की बात है कि बहादुरी और निर्मयता शख्नात्रों का नहीं, आत्मा 
का गुण है। इस गुण को हमें प्रकट करना चाहिए। राजनेतिक आजादी 
प्राप्त हुई, इसके मानी यह है कि हमारा जो खेत हमारे हाथ में न था, वह 
हाथ में आ गया। अन्न तो उसमें बोना है, मेहनत-मशक्कत करनी है, तब 
कहीं फसल आयेगी और फिर हम भोग कर सकेगे। खेत आने से भोग का 
आरंम होता है, यह समझना गलत है। इसलिए राजनैतिक आजादी के बाद 
“कर्मयोग” का आरम्भ होना चाहिए. | आध्यात्मिक उन्नति का त्षेत्र तबतक नहीं 
खुलता, जब तक राजनेतिक आजादी प्राप्त नहीं होती । अब आजादी के बाद 
पांडिचेरी और भारत को आध्यात्मिक उन्नति का क्षेत्र खोलना चाहिए। 
भारत पर यह जिम्मेवारी है, क्‍योंकि हिन्दुस्तान के इतिहास में किसी राजा ने 
बाहर के देशों पर आक्रमण नहीं किया। इस देश के लोगों को इसका भान 
होना चाहिए कि स्वराज्य-प्राप्ति के बाद हमारे सामने दुनिया की सेवा करने 
का मिशन उपस्थित है। हरएक देश का अपना-अपना मिशन होता है। सारे 
विश्व में सामंजस्य निर्माण और अविरोध की स्थापना करने का मिशन भारत 
को प्राप्त हआ है। इस आध्यात्मिक कार्य के लिए हमें तीन प्रकार के कार्य 
करने होंगे | 


सब सेवा में लगें 


सवंग्रथम बात यह है कि हमें देश में एकता स्थापित करनी होगी । हमारा 
देश बड़ा है, इसलिए अगर उसमें एकता रही, तो वह बड़ा बलवान बनेगा । 
ओर यदि एकता न रही, तो उसकी यह बड़ाई ही उसकी कमजोरी साबित होगी । 
जिस देश में भिन्न-भिन्न प्रकार के भेद, विरोध आदि पड़े हों, वह देश जितना 
बड़ा होता है, उतना ही उसके लिए. खतरा है। आपको अगर भेदों को जितलाना 

है, उन्हें जीवनदान देना है, तो छोटा देश बनाइये ओर खूब लड़िये। 
किंतु हमारा देश ऋषियों की करनी से पहले से ही बड़ा है। अत: हमें दिल्ल भी 
बड़ा बनाना होगा । बड़ा देश और छोटा दिछ, यह मेल नहीं खाता । इन दिनों 
हमने जो नाहक पहसेद बढ़ाये हैं, उन्हें मिटाकर, सबको एक होकर ,गरीज्रों की 
सेवा में ठडगना चाहिए। स्वराज्य-प्राप्ति के बाद हरएक के मन में तीत्र भावना 
होनी चाहिए कि मेरे हाथ से मेरे देश के दुखियों की कुछ-न-कुछ सेवा होनी 
चाहिए. | जब्र में अपने शरीर के लिए भोजन देता हूँ, तो दूसरों को कुछ-न-कुछ 
खिलाकर, समाज को देकर जो शेष रहेगा, वह यज्ञशेष ही खाने का मुझे हक 
है | जो यज्ञशेष नहीं खाता, वह चोरी का अन्न खाता है, ऐसी भावना देश में 
पैदा होनी चाहिए। सत्चको गरीबों के दुःख-निवारण के काम में छग जाना 
चाहिए.। अगर हर कोई अपने हाथ में थोड़ी-सी सत्ता रखने का प्रयत्न करेगा, 
तो वह सत्ता निकम्मी हो जायगी। द 

इस मामले में हमें फ्रास्स से सबक सीखना चाहिए। फ्रान्स उदार देश है, 
उसमें शक्ति कम नहीं है, ज्ञान भी काफी है, शायद काफी से भी ज्यादा है। 
इसलिए वहाँ पर एक-दूसरे का एक-दूसरे से मेल नहीं बनता । वहाँ इतने पक्षभेद 
हैं कि कोई सरकार बन ही नहीं पाती और दुनिया तमाशा देखती है। फ्रान्स में 
एकता आ जाय, तो वह बहुत अच्छा होगा। इसलिए हम कभी-कभी अपने 
मन में फ्रान्स के लिए, भगवान्‌ से प्राथना करते हैं। पांडिचेरी बहुत दिनों तक 
फ्रांसीसियों के कब्जे में रहा | इसलिए कृपाकर आप उनका यह गुण मत लीजिये । 


समान कार्यक्रम उठायें 


यह बात सारे भारत पर लागू हे। भारत का सारा इतिहास, सामाजिक 
नहीं, राजनैतिक इतिहास बिलकुल परस्पर विरोध से भरा है। यहाँ राजाओं के. 
आपस के द्वेष, झगड़े आदि बहुत चलते रहे | इसलिए हमें अपने इतिहास 
से भी सबक लेना चाहिए.। हिन्दुस्तान में एक गुण है, तो उसके साथ एक 
दोष भी है। जेंसे रूप के साथ छाया होती है, बेंसे गुण के साथ दोष भी होते 
हैं। हिन्दुस्तान के छोग तत््वज्ञानी हैं ओर तत्वश्ञनी हमेशा बादप्रिय होते हैं, 

उनमें कभी एक-दूसरे से मेल नहीं मिलता । चाहे शंकर-रामानुज हों या कोई 
मामूली मनुष्य, वे बड़े तत्त्वज्ञानी तो हम छोटे तत्वज्ञानी, उनके बडे सिद्धान्त तो 
हमारे छोटे। ओर हर कोई अपने-अपने सिद्धान्त पर अड़ा रहेगा । 


यहाँ पेड़ छगाने की बात हो, तो एक कहेगा नीम का लगाओ, दूसरा कहेगा 
आम का और तीसरा कहेगा कि पेड़ ही मत लगाओ। इस तरह तीन तत्वज्ञानी 
हो गये--नीमवादी, आमवादी ओर ब्िनवादी | इस तरह हमारे छोग तक्तनज्ञानी 
होने के कारण बारीक-सा भी भेद नहों सहते ओर छोटी-छोटी बात में पत्षभेद 
बना लेते हैं। बंगाल में तो गंगा की जितनी धाराएँ हैं उतने पश्षभेद हैं। हमने 
विनोद में कहा कि गंगा की धाराओं को एक करने का प्रयत्न करो, तो आपके 
प्रदेश की एकता बनेगी | हमारे देश में पहले से ही जातिभेद पड़े हैं। पेड़ की 
पत्तियाँ गिनी जा सकती हैं, पर हिन्दुस्तान की जातियाँ नहीं। धमभेद, भाषाभेद 
सब हैं ही और अब इसके साथ पक्षभेद भी जोड़ दिया गया है | हर कोई कहता 
है कि हमारी अल्ग राजनैतिक विचारधारा ( पोलिटिकल आइडियोलॉजी ) है । 
हम पूछना चाहते हैं कि देश की भछाई का काम हो, गाँव में स्वच्छता रखनी 
हो, सबको खाना मिलने की व्यवस्था करनी है, तो उसमें समाजवाद, साम्यवाद, 
सर्वोदय आदि सब कहाँ आते हैं ? इस हालत में सब मिलकर एक कार्यक्रम 
क्यों नहीं बनाते ? जिन कामों के बारे में वाद हों, उन्हें छोड़ सकते हैं। लेकिन 
देश में निविवाद काम कुछ तो जरूर होंगे ही । दारिद्रय अद्वितीय पड़ा है, विषमता, 
जातिभेद, छूआछूत मिटाना है, हमारे धर्मक्षेत्र तो अस्वच्छता के सागर बन गये हैं। 


एक जगह हमें एक तालाब दिखाया गया और कहा गया कि इसमें स्नान 
करने से स्वर्ग जा सकते हैं। हमने कहा कि इस गनदे पानी से स्नान करने से 
स्वर्ग जाने के बजाय हम अपने घर के स्वच्छ पानी से स्नान करके इसी दुनिया: 
में रहेंगे । अज्ञान की कोई कमी ही नहीं है। हिन्दुस्तान की भिन्न-मिन्न भाषाओं 
में अनंत साहित्य पड़ा है। किन्तु हमारे छोग पढ़ना-लिखना भी नहीं जानते ।. 
इतना सारा कार्य सामने पड़ा है, तो उसमें मतभेद हे कहाँ! ये सारे काम पूरे 
करके फिर अपनी-अपनी विचारधारा पर जोर छगाओ । 

प्रेमशक्ति से विषमता मिटायें 


दूसरी अत्यन्त आवश्यक बात देश में समता स्थापित करना है। कोई भी 
देश सामाजिक और आर्थिक ऊँचनीचभाव कयम रखकर उन्नति नहीं कर सकता । 
बड़ा देश सबके समाधान से ही रह सकता है। इसीलिए हमने भूदानयज्ञ शुरू 
किया है। वास्तव में हमने इसे शुरू नहीं किया, बल्कि परमेश्वर ने ही हमारे 
सामने इसे उपस्थित किया और उसी की प्रेरणा से, कृपा से हमने उठा लिया | 
पाँच साल यह काम चल्ला और इसके कारण हिन्दुस्तान में कुछ सद्भावना 
निर्माण हुई है। पहले इसके बारे में काफी मतभेद थे, जो अब नहीं रहे । 
भूमि पर किसी की मालकियत नहीं हो सकती, यह एक ईश्वरीय सिद्धान्त है| हवा 
और पानी के समान प्रथ्वी की भी पंचमहाभूतों में गिनती होती है | ये पंचमहाभूत 
सबके लिए हैं। आज भूमिद्दीनों को भूमि देना अत्यंत जरूरी है। उससे आर्थिक 
और सामाजिक विषमता कम होगी। इस मसले को हम प्रेम के तरीके से हल 
करते हैं, तो उससे हिन्दुस्तान की ताकत बढ़ेगी । इसलिए, हम चाहते हैं कि सब 
राजनैतिक पक्षवाले और दूसरे कार्यकर्ता इस काम को उठायें और चंद महीनों 
में इसे खतम कर दें। भूमि के मसले को हल करने के लिए दूसरे देशों में 
खून की नदियाँ बहायी गयीं, लेकिन हमारे यहाँ प्रेम का एक तरीका हाथ आया 
है, जिससे हम प्रेम से विचार समकाकर जमीन माँग सकते हैं और लोग दे 
सकते हैं । इसलिए हमें मनुष्य-हृदय और सत्यवस्तु पर विश्वास रखकर काम करना 
चाहिए.। जिससे दुनिया का उद्धार है, वह तत्व समझना आसान होता है। 
इसलिए भूदान की पद्धति हाथ में लेकर सब्र लोग उसमें अपनी ताकत छगायेंगे, 
तो विषमता मिटाने के काम का आरंभ होगा और एक बड़ा मसला प्रेम, शान्ति 
और अहिंसा के तरीके से हल्ल हो सकता है, यह सिद्ध होगा । इससे दुनिया को 
वह वस्तु प्राप्त होगी जिसकी आज वह खोज कर रही है। 

भूदान में जो जमीन बैंटती है, उसमें एक-तिहाई हरिजनों को दी जाती है । 
इससे हरिजन, जो कि आज समाज के बिल्कुल ही आखिर में गिरे हैं, उठ खड़े 
होंगे और सामाजिक क्रान्ति होगी । भूमिहीनों को जमीन मिलेगी, तो देनेवालों 


प० भुदान-गंगा 


के लिए उनके मन में प्रेम पेदा होगा, दिल से दिल जुड़ जायँंगे | फिर संपत्तिदान 
देनेवाले भी आगे आयेंगे | हमने व्यापारियों से कहा है, देश का आदर हासिल 
करना तुम्हारे हाथ में है। व्यापारियों में व्यवस्थाशक्ति और दयाभाव होता है । 
हिन्दुस्तान में व्यापारी को एक घमं, एक मिशन दिया गया है| वह अपने 
वश्यधम का ठीक से आचरण कर मोक्ष प्रात कर सकता है| इस तरह भूदान में 
जनशक्ति और प्रमशक्ति के जरिये विषमता मियाकर, समता की स्थापना करने 


को बात है। 
निभयता सवश्रष्ठ गुण 

तीसरी बात यह है कि देश में निर्भयता आनी चाहिए.। कोई हमें डराकर 
हमसे कोई काम कराना चाहे, तो हम वह हरगिज न कर । बच्चों से भी हम यही 
कहना चाहते हैं कि तुम्हारे माता-पिता या गुरु ठम्हें पीट, तो उनकी बात 
हर्गिज मत मानो । जुल्मी लोगों के जुल्म की सारी ताकत भयवृत्ति में है| मनुष्य 
की देह को मार-पीटकर वे उसे अपने वश में करना चाहते हैं । हमें ताज्जुब होता 
है कि जो बच्चे अपने माता-पिता पर पूर्ण निष्ठा रखते हैं, माता-पिता को उन्हें भी 
पीटने की जरूरत क्‍यों महसूस होती है! वे कहते हैं कि बच्चों को सद्गुण 
सिखाने के लिए. पीटना आवश्यक है | अगर बच्चा ठीक समय पर स्कूल नहीं जाता, 
तो उसे पीटना पड़ता है। लेकिन पीटने से बच्चे में नियमितता का गुण आ भी 
जाय, पर उसके साथ उसे डर भी सिखाया जाता हैं। अब उसे आगे कोई भी 
पीयकर चाहे जो काम करवा सकता है। इस तरह निर्मयता खोकर नियमितता 
का गुण पैदा किया, तो रुपया गँवाकर पैसा कमाने जेसा ही हुआ | 

मैंने ऐसे कई लड़के देखे हैं, जो बोरिंग में सुबह ठीक समय पर उठते हैं 
पर घर जाने पर देरी से उठते हैं। क्योंकि वहाँ उनसे जबदंस्ती से काम लिया 
जाता है। इससे बिल्कुल उल्टी बात हमने आज “अरबिन्दाश्रम' में -देखी। 
वहाँ के लड़कों को पूरी आजादी होती है। लड़का क्लास में नहीं आता है, 
शिक्षक ही फेल माना जाता है, क्योंकि उसने अच्छा नहीं सिखाया होगा । तो क्या 
आप समझते हैं कि आश्रम के लड़के बेवकूफ पैदा होंगे, उन्हें ज्ञान कम मिलेगा ? 


एकता, समता, निर्भयता की स्थापना का कायक्रम ८१ 


थही तो ज्ञान का रास्ता है। दबाकर, जबदस्ती से ज्ञान नहीं दिया जा सकता । 
उससे तो ज्ञान के ल्लिए नफरत पैदा होती है । 

एक मास्टर साहब लड़कों को पढ़ा रहे थे: “बोलो, 'रामस्थ, रामयो: 
एरामाणाम-षष्ठो”! ओर कोई न बोल न सका, तो पीठते थे। तमाचे के डर से 
ज्लड़के जो जानते थे, वह भी भूल जाते थे । हमने कहा : राम का नाम सिखाना 
हहै तो प्रेम से सिखाओ, तमाचे के साथ क्‍यों सिखाते हो ! अरबविन्दाश्रम में तालीम 
_का जो तरीका चलता है, वही सच्चा तरीका है, उसीसे निर्भयता बढ़ेगी । 
अशिक्षकों के भी ध्यान में आना चाहिए कि हम डराकर काम न करायें | 

यह डराना यहाँ तक फेला है कि बाबा की यात्रा में भी कुछ-कुछ भाई 
लोगों को जबदस्ती हटाते हैं, यह कहकर कि बाबा आ रहा है। क्‍या बाबा 
शेर, भेड़िया है, जो उसके आने के लिए लोगों को भगाना पड़ता है ! समभने 
न्‍की बात है कि आप अपने बच्चों को डरा-धमकाकर तालीम दोगे-- तो फिर आपकी 
[उस तालीम के आधार पर, वे शस्त्रधारी जुल्म चलाते रहेंगे। जहाँ हम डर 
छोड़ेंगे, बच्चों को निर्भयता सिखायेंगे, वहाँ सारे शख्त्रासत्र खतम हो जांयेंगे । 
जुल्मी लोग, दुनिया के सब लोगों को खतम कर नहीं, सबको डरा कर राज्य 
उ्चलाना चाहते हैं । 

एक कहानी है जिसमें एक राक्षस ने एक मनुष्य को पकड़ा। वह उससे 
ग्वूब काम लेता था, यह कह कर कि काम नहीं करोगे तो खा जाऊऊँगा । बिचारा 
मनुष्य डर के मारे काम करता रहा । आखिर तंग आकर उसने एक दिन 
राक्षस से कहा कि खा जाओ। तब से उसकी तकलीफ खतम हुई, 
क्योंकि राक्षस उसे खाना नहीं चाहता था, बल्कि डराकर उससे काम लेना 
बाहता था। द 


श्री अरविंद की भूमि से 
इस तरह हमें देश में एकता, समता ओर निर्भयता स्थापित करनी है| मैं 


आशा करता हूँ कि जहाँ श्री अरविंद ने महान्‌ तपस्या की, वहाँ के छोग इस 
संदेश को अपने जीवन में लायेंगे । वे ३०-४० साल तक यहाँ रहे | आज 


प्प्र भूदान-गंगा 


उनका असर दुनिया भर अव्यक्त रूप में हो रहा है। धीरे-धीरे व्यक्त होगा | 
उन्होंने यहाँ आश्रय लिया । भारती ने भी यहीं आश्रय लिया । इम आशा करते 
हैं कि ऐसी ख्ातंत्र्यप्रेमी भूमि के नागरिक हमारी इन बातों को अपने जीवन 
में छायंगे । 


पाण्डिचेरी 
& न ७-० प्‌ ६ | 


भूदान और ढोंगी लोग ४ १८3 


आज एक भाई मिले, जिन्होंने कह्दा कि यह काम तो बहुत अच्छा है, पर 
इसमें कुछ ठढोंगी लोग भी काम करते हुए दीख पढ़ते हैं। हमने कहा कि 
ऐसी कोई योजना नहीं, जहाँ ढोंगी लोगों ने प्रवेश न किया हो। फिर भी क्‍ 
इतना कह देना चाहते हैं कि इस आन्दोलन में जो ढोंगी हैं, वे कम-से- 
हैं । क्योंकि इसमें उन्हें कष्ट उठाना पड़ता है, पैदल घूमना पड़ता है, गाँव-गाँ 
जाकर लोगों को समझाना पड़ता है, धूप, ठंड और बारिश सहनी पड़ती है। 
इसलिए, इसमें ठोंग करनेवाले एक-दो आकर ढोंग कर सकते हैं। वैसे हम 
समझते हैं कि इसमें पूरे दिल से काम करो तो तुम्हारी शोभा है, नहीं तो हँसी 
होगी । इस काम की कोई हँसी नहीं होगी, क्योंकि छोग उसे अच्छी तरह 
समझते हैं | उनके मन में श्रद्धा पैदा हुई है कि बाबा का काम शुद्ध-बुद्धि तथ 
धम-बृत्ति से चल रहा है और उसमें गरीबों को राहत देने की दृष्टि है। ब 
का सिफ इतना ही उद्देश्य नहीं, बल्कि यह भी उद्देश्य है कि भूमिवान्‌ 
श्रीमान्‌ लोग अपना कतंव्य समझें, उनके और गरीबों के बीच हार्दिक प्रेममावन 
पैदा हो । 


ढोंगियों का रहना भी हमारा दोष 
मैंने इस भाई से यह भी कहा कि आपके जेसे लोग बाहर रहकर टीक 
करते रहेंगे, तो कैसे चलेगा ?! आप स्वयं कुछ काम करोगे या सिफ दूर 


गुणचिंतन का अथ क्या? प् 


/हकर काम करनेवालों के दोष बतायेंगे ! हम कहना चाहते हैं कि हम यदि 
पूसरों को ढोंगी कहते हैं, तो हम ही गलत साबित होते हैं। सूर्यनारायण कभी 
महीं बतायेगा कि यहाँ अन्धकार है। जो कहदेगा कि फल्लानी जगह अन्धकार है, 
प्रह सूर्य है ही नहीं । होना तो यह चाहिए. कि हमारी उपस्थिति में अन्धकार 
टेकना ही नहीं चाहिए। जहाँ हम जायेंगे, वहाँ टोंगियों का परिवर्तन होना 
चाहिए । हमारे रहते अगर ढोंगी टोंग करेंगे, तो हम ही ढोंगी हैं। जो अन्धकार 
को देखते हैं, उसे पहचानते हैं, वे सू्य तो हैं ही नहीं, दीपक भी नहीं हैं । 
छोटा-सा दीपक भी अन्धकार नहीं देखता; क्‍योंकि जहाँ-जहाँ वह जाता है, 
वहाँ-वहाँ आस-पास का ज्षेत्र प्रकाशमय बनाता है। इसलिए हम दूर खड़े रहें 
!और दूसरों को ढोंगी कहें, यह अच्छा नहीं । उसमें हम पर ही आरोप आता है । 
जो दूसरों की टीका करते हैं, उन्हीं की टीका हो जाती है। 

उस भाई के ध्यान में यह बात आ गयी ओर उसने कहा कि हम काम 
;करंगे | 
| किरम्पकुम्‌ ( दक्षिण श्रकोंट ) 
'१०-७- ७५६ 


गुणचिंतन का अथ क्या ! कक 


हम परमात्मा को बाहर से नहीं देख सकते, फिर भी उनके गुण दुनिया भर 
में फैले हुए. हैं | जहाँ-जहाँ हमें सत्य, दया, प्रेम और करुणा दीखती है, वहाँ-वहाँ 
' परमात्मा ही दीखता है। सत्य, प्रेम आदि ही परमेश्वर के रूप हैं। इसल्लिए ये 
जो मूर्तियाँ बनती हैं, वे संकेतमात्र हैं । 
गुणों के संकेत 
इन दिनों चित्रकार न्यायदेवता के चित्र में एक स्त्री दिखते हैं, जिसके 


हाथ में तराजू होता है, जिसकी डंडी बिलकुल सीधी रहती है। वे स्त्री को 
अन्धी भी चित्रित करते हैं, आखिर इसका अथ क्या है? क्या न्याय-देवता औरत 

ही होना चाहिए, पुरुष नहीं ? और क्या वह अन्धा होना चाहिए, 
“नहीं ? क्‍या न्याय-देवता का काम कागज-कलछ्म से न चलेगा ? उसे तराजू 
चाहिए ! वास्तव में ऐसा कुछ नहीं, ये सारे संकेत हैं। न्याय-देवता को आंखें 
नहीं, इसका अथ यही है कि न्यायाधीश पतक्तपात नहीं करता | हाथ में तराजू की 
सीधी डंडी ओर दो पत्चड़ों का अथ है, न्याय के साथ करुणा और दया भी 
मिश्रित रहे । 
इसी तरह अन्य देवताओं की जो विभिन्न मूर्तियाँ होती हैं, वे भी गुणों का 
संकेत ही हैं| शेषशायी भगवान्‌ को साँप के बिछोने पर सोते हुए दिखलाते हैं। 
उसका भावार्थ यही है कि वे अत्यंत भय के प्रसंग में भी परम शान्त रहते हैं । 
आराम-गद्दी पर शान्ति से सोनेवाली तो दुनिया है ही, पर साँप के बिछौने पर 
शान्ति से बैठना ही नहीं, सोना भी कोई सादी बात नहीं । भगवान्‌ शान्तमूर्ति 
हैं, यही वे दिखलाना चाहते हैं। जहाँ अत्यंत भय हो, वहाँ भी शान्ति बनाये 
रखना ही सच्ची शान्ति है। इस तरह परमशान्ति बताने के निमित्त ही वह 
चित्र खड़ा किया गया है | इसी तरह भिन्न-भिन्न देवताओं की मूतियों में भिन्न- 
भिन्न गुणों के दशन होते हैं । वास्तव में ईश्वर अनेक नहों, एक है। अगर 
अपना हृदय शुद्ध किया जाय, तो उसमें हरणक को उसकी ध्वनि सुनाई पड़ेगी । 
ईश्वर के गुणों का चिंतन 
ईश्वर के गुण अनंत हैं। ईसा ने कहा है ; “गॉड इज लब-परमेश्वर प्रेम 
हैं। इस तरह उन्होंने परमेश्वर को प्रेमरूप में देखा। उपनिषदें कहती हैं कि 
“घत्यं ब्रह्म--- परमेश्वर सत्यरूप है। तो उन्होंने ईश्वर को सत्यरूप में देखा। 
मुहम्मद पैगंबर ने कहा है कि “रहमाने रहीम है' याने ईश्वर दयामय है। तो 
उन्होंने ईश्वर को करुणा के रूप में देखा | करुणा या सत्य की मूर्ति मूर्ति के 
रूप में अलग बना सकते हैं | इसी तरह परमेश्वर की भी प्रेमस्वरूप, दंयास्वरूप 
मूर्तियाँ बना सकते हैं। इन सब मूर्तियों के बनाने का अर्थ यह नहीं कि 
परमात्मा भी इतने हैं। ईश्वर में अनेक गुण हैं। उन सबका हम एक साथ 
ब्यान-चितन नहीं कर सकते । जिन गुणों की हमें अत्यंत आवश्यकता है, उन्हींके 

-पों में ईश्वर का चिंतन करना चाहिए। हम अपने हृदय को परखें । अगर 
पनुभव हो कि हमारे हृदय में कठोरता ज्यादा है, तो करुणामय पर- 
पेश्वर का चिंतन करना चाहिए। अगर झूठ काफी मालूम पड़े तो सत्यस्वरूप 
रमेश्वर का ध्यान बढ़ाना चाहिए. । अगर यह मालूम हो जाय कि चित्त में द्वेष- 
तत्सर है, तो प्रेममय परमात्मा का ध्यान करें। इस तरह अपनी आवश्यकता के 
भनुसार परमेश्वर का भिन्न-भिन्न गुणों के रूप में चिंतन करना चाहिए । क्‍ 

ये गुणमूर्तियाँ इसलिए. अलग-अलग बनती हैं कि गुण अलग-अलग हैं। 
फेर भी गुणवान्‌ परमेश्वर अनेक नहीं, एक ही है। हम एक ही परमेश्वर को 
अनेक गुणों के रूप में उपासना करना चाहते हैं। बाकी यह मूरति की बात तो 
च्चों का खेल है। कई लोगों की मनःस्थिति बच्चों की-सी होती है। इसलिए 
इन मूर्तियों का भक्तिमार्ग में कुछ-न-कुछ उपयोग होता ही है । किंतु मूर्ति मुख्य 
नहीं, परमेश्वर के गुणों का चिंतन ओर मनन ही मुख्य है । 


अभेद-निमोौता आकाश 


मौनचिंतन में हमें परमेश्वर के जिस नाम की अभिरुचि हो, उसे ले सकते 
हैं, यहाँ चारों ओोर खुला आसमान है, इसलिए हृदय विशाल बन सकता है। 
वह किसी मंदिर और चच में जितना विशाल बन सकता है, उससे बहुत अधिक 
विशाल आसमान के नीचे बन सकता है। क्‍योंकि आसमान परमेश्वर का छत्र है, 
उपनिषद्‌ में उसका बहुत सुंदर वर्णन किया गया है। शिष्य गुरु से पूछता है : 
गुरुदेव ! हृदय कितना बड़ा है ! ऋषि जवाब देते हैं: “यावान्‌ वा 
अयमाहझाशः तावान्‌ एपः अन्तहंदयाकाश: अर्थात्‌ जितना बड़ा यह॑ विशाल 
आकाश है, उतना ही विशात्न हृदय के अंदर का आकाश है। अगर ऋषि छोटे 
कमरे में बैठते और आस-पास का आकाश दिखाते, तो हृदय छोटा दीखता | किंतु 
वे विशाल आकाश के नीचे बेठते थे, इसलिए उनका हृदय विशाल बना था | 
इसलिए हम आसमान के नीचे बैठना मंदिर, मस्जिद और चच से बहुत 
अच्छा समझते हैं। ये मंदिर, मस्जिद और चच मनुष्यों में कुछ-न-कुछ विभाग 
करते ही हैं, पर परमेश्वर का यह आकाश किसी प्रकार का भेद नहीं करता | 


0 भृदान-गंगा 


आसमान के नीचे जितना एकता का भाव होता है, उतना किसी मंदिर में नहीं । 
चच ओर मंदिरों की दीवारों से हृदय में भी दीवारें आ जाती और वे संकुचित 
हो जाते हैं । इसलिए दुनिया में विभिन्न धर्मों के बीच झगड़े चलते हैं। जो 
धर्म एकता के स्थापनाथ निर्माण हुआ, वही भेद निर्माण करता है। 

इसके सिवा कई प्राथथना-मन्दिर में बहनें जाकर नहीं बैठ सकतीं । मस्जिद में 
भी एरुष ही बैठते हैं, स्त्रियों को प्रवेश नहीं मिलता है। सन्‌ १६४८ की बात है । 
में अजमेर में एक बड़ी मस्जिद देखने गया था । मुसलमानों ने मेरा बड़ा स्वागत 
किया । वह स्थान हिन्दुस्तान का मक्का” माना जाता है। उन दिनों हिन्दू- 
मुसलमानों के बीच बहुत कगड़ चल रहे थे। अजमेर में मुसलमानों को बड़ा 
खतरा मालूम हो रहा था। में वहाँ सात दिनों तक रहा। मैंने सबको समभाया 
कि इस तरह झगड़ा करना ठीक नहीं । फलस्वरूप हिन्दू और मुसलमान मान गये 
ओर मस्जिद में ही प्रेम से एक साथ बेठकर सबने प्राथना की । दूसरे दिन 
नमाज के समय पुनः में पहुँचा । देखा, सारे भक्तजन बहुत शान्ति से बैठे 
थे। उसमें एक भी स्त्री न थी।. उन छोगों का मुझपर बड़ा ही प्रेम और 
विश्वास रहा । हरएक ने आकर हमारे हाथ का चुम्बन किया। यह कार्यक्रम 
आधा-पौन घंटे तक चला । आखिर मुझे जब चंद बातें कहने के लिए कहा 
गया, तब मैंने कहा: “आपकी शान्तिमय प्राथना देख मुझे बड़ी खुशी हुईं। 
किंतु यह न समझ सका कि ईश्वर की प्राथना में भी स्त्री-पुरुष का भेद क्‍यों 
कायम रखा जाता है १ मुसलमानों को अपने रिवाज में इतना सुधार करना 
ही होगा ।? 

आज की हमारी प्रार्थना किसी मंदिर या मस्जिद में नहीं, बल्कि आसमान 
के नीचे है, इसलए अभेद है । यहाँ स््री-पुरुष दोनों बेठे हैं, सब धर्मों के ल्लोग 
इकछ्ठे हैं | इसलिए हम सब बड़े प्रेम से परमेश्वर के गुणों का चिंतन करे | 
कड्डुलोर ( दक्षिण श्रकोंट ) 
११-७- ४६ 


ति की स्थापना केसे हो ? ) २०: 


* धर्मशास्त्रों में कोई भी बात एकांगी नहीं है । उन्होंने चोरी को पाप 
ना, इसलिए “अस्तेय-तरत”ः बनाया। किन्तु उसके साथ ही “असंग्रह ब्रत! 
'भी बना दिया। अहिंसा, सत्य, अस्तेय, ब्रह्मचर्य ओर अपरिग्रह, ये पॉच धर्म 
'हमें बताये गये । “अस्तेय' का अथ चोरी न करना, और “अपरिग्रह” का अथ 
संग्रह न करना है । 


पर्णनीति और एकांगी न|ति 


आज हमारे समाज में 'परिग्रह! को कानून की मान्यता प्राप्त है, पर चोरी 
को नहीं। यह एकांगी नीति है। यह नीतिशास्त्र हमें बदलना होगा । पुराने जमाने 
की नीति काफी एकांगी थी, जो अब तक चल्ली आयी । पति कितना भा दुराचारो 
हो, फिर भी उसे देववत्‌ समझकर उसकी पूजा करना पत्नी को सिखाया गया । 
यह बहुत अच्छी बात है, परन्तु इसका दूसरा बाजू भी देखना चाहिए । 
पत्नी के लिए पति देवता है, तो क्या पति के लिए पत्नी भी देवता है या दासी ! 
पूर्णण अदः, पूर्णमू इदस! याने यह भी देवता और वह भी देवता ! पति पत्नी 
के देवता और पत्नी पति के देवता हैं। गुरु शिष्य के देवता और [ष्य गुरु 
के देवता राम कौशल्या के देवता और कोशल्या राम के दवता है। 
यही पूर्ण नीति है । आज की नीति अधूरी और एकांगी नीति है। नोकर तो 
स्वामी को मालिक माने, उसे स्वामीनिष्ठा सिखायी जाय, पर जंस स्वामानिष्ठ 
है, वेसे सेवकनिष्ठा भी तो होनी चाहिए, १ पतित्रताथम सिखाना अच्छा ६, 7४3 
पत्नीत्रतधर्म भी तो होना चाहिए। आज हमने एकांगोी नॉति बनायी, इसीलिए 
समाज सुखी नहीं है | अतः हमें पूर्ण नीति की स्थापना करन गगी और इसलिए 
आज का समाज पूरी तरह से बदले तिना सुख न भिडंगा । 


तलवार से श्राप्त सत्ता जनता में नहीं बंटती 
सवाल है कि समाज कैसे बदलेगा ! कया मासने-पीटने और ठोकने से वह 


ऊ्क भुदान-गंगा 


बदल जायगा !? नहीं, ऐसा करेंगे, तो प्रतिष्ठा मारने को मिलेगी। उससे क्रन्ति 
न होगी, . क्‍योंकि पुराने समाज में मारने को तो प्रतिष्ठा प्रात है ही। बच्चे ने 
गलती की, तो बाप एक तमाचा लगाता है। नागरिक ने गलत काम किया, तो 
पुलिस डंडे से पीय्ती ही है । यह पुराने समाज का मूल्य है । फिर हम भी उसी 
मारने-पीटने का आधार लेंगे, तो पुराना मूल्य और पुराना समाज ही कायम 
रहेगा। फिर तो स्तरियाँ भी आगे नहीं आयेंगी, क्योंकि मारने-पीटने में पुरुष ही 
जोरदार होते हैं | फिर तो पीगनेवालों का ही राज्य होगा । 

रूस में कम्युनिस्टों ने वादा किया था, मार्क्स-लेनिन ने कहा था कि “शस्त्र 
से क्रान्ति करेगे, तो जनता के हाथ में सत्ता आ जायगी और उसके बाद राज्य- 
सत्ता खत्म हो जायगी' । किन्तु क्या वह बना ? वहाँ जिनके हाथ में शस्र आ 
गये, उनके हाथ में वे कायम रहने के लिए रह गये और उन्हींकी सत्ता चली | जब 
सस्‍्टलिन की सता चलती थी, तो क्या मजाल कि क्रुश्चेव भी उसके विरुद्ध कुछ 
कह दे | किन्तु स्टालिन की मृत्यु के बाद अब वह उसे गाछियाँ भी देने छगा 
है, सबूत पेश कर रहा है कि स्टाल्िन कितना जालिम था, कितना सख्ती से 
बरतता था । इस तरह स्पष्ट है कि एक बार जिनके हाथ में तल्वार आ जाती 
है, तो फिर उसके हाथ से वह सारी दुनिया में बँटती नहीं, वह कुछ छोगों के 
हाथ में ही कायम रह जाती है। सारांश, अगर हम मारकर या हिंसा पर श्रद्धा 
रखकर काम करेंगे, तो समाज में नये मूल्य न आयेंगे, पुराने मूल्य ही कायम 
रह जायँगे । इसलिए हमें पुराने मूल्यों में पूरा परिवर्तन करना चाहिए | 

जो छोग क्रान्ति की बात करते और हिंसा से पूरी-क्रान्ति हो जाभे की 
उम्मीद रखते हैं, वे क्रान्ति को जानते ही नहीं । क्रान्ति तो तब होती है, जब मनुष्य 
के विचार में परिवर्तन होता है। क्रान्ति सिर काटने से नहीं, सिर बदलने से होती 
है। अगर हम अन्दर के दिमाग को बदलने की हिम्मत न करंगे, तो क्रान्ति 
न होगी | हमें समाज के मूल्य बदलने हैं, माछकियत मिटानी है, किन्तु यह सब 
सममा-बुझा कर, प्रेम के और अहिंसा के तरीके से करना है । 


लोकशिक्षण से राज्यविलयन 
यह काम नया मानव करेगा । पूछा जा सकता है कि नये मानव का कैसे 


पूर्णनीति की स्थापना केसे हो ! ८९ 


निर्माण होगा ? इसके लिए बच्चों और समाज को भी नये प्रकार से ताल्लीम देनी 
होगी । समाज को नये ढंग से तालीम देने का काम भूदानयज्ञ कर रहा है। 
बच्चों को नयी ताल्ोम देने से ही उनके दिमाग बदलेंगे और वे समाज-परिवर्तन 
की हिम्मत करंगे | 

एक ओर भदान का आंदोलन जोरों से चले और उसके साथ उसका साथी 
ग्रामोद्योग भी चले । दूसरी ओर बच्चों के लिए नयी तातल्लीम की योजना हो | 
इस ताल्ीम में बच्चों को शरीर-परिश्रम-निष्ठा सिखायी जायगी और ऊँचनीच- 
भेद न रहेगा। “जातिभेद का ख्याल गलत है। सबकी योग्यता समान हो, 
सबको समान प्रेम मित्ते ।! यह सारी ताछीम बच्चों को दी जानी चाहिए । समाज 
इसी तरह बदल सकता है। वह किसी भी राजनैतिक पक्ष के जरिये सत्ता प्राप्त 
करने से न बदलेगा । 

बाबा जाहिर करना चाहता है कि समाज में से सत्ता लुप्त हो जायगी, तभी 
बह बदलेगा । राज्यशासन सवंथा विकेन्द्रित होकर अन्त में खतम हो जाना 
चाहिए. | उसे खतम करने की प्रक्रिया लोक-शिक्षण से ही हो सकती है । कुछ 
लोगों की श्रद्धा है कि हम दिल्ली के तख्त पर बैठकर जादू से हिन्दुस्तान 
का परिवतन कर लेंगे। ऐसा जो मानते हैं, वे भ्रम में हैं। उस सिंहासन पर 
बेठकर ओर आज का समाज कायम रखकर कुछ सेवा हो सकती है, लेकिन 
उससे आज का समाज बदला नहीं जा सकता, क्रान्ति नहीं हो सकती । 
कडडलोर ( दक्षिण अकोट ) 
११-७-५६ 


भूदान-यज्ञ से गरीब-अमीर, दोनों को भक्ति-दीक्षा. ४२१५ 


हम गाँव-गाँव जाकर एक सादी-सी बात समझा रहे हैं। हम किसी गाँव में 
हते हैं, तो हमें अपने पड़ोस के भाश्यों के सुख-दुःख में हिस्सा लेना चाहिए। 
जानवर और मनुष्य में यही फक है। मनुष्य दूसरे के लिए त्याग करके आनंद 
ओर सुख हासिल करता है, यही आध्यात्मिक सुख है। एकादशी का व्रत जानवर 
को मालूम नहीं रहता । वे अपने ही सुख से सुखी ओर दुःख से दुःखी होते 
हैं । हिरन के दुःख से शेर को सुख होता है । सारांश, दूसरों को लूटकर संपत्ति 
इकट्ठा करना, यह मानवस्वमाव नहीं, पशुस्वभाव है । इसलिए दूसरों को दान 
देना, करुणा प्रकट करना यही धर्म का लक्षण है। यही सच्चा भक्तिमार्ग है। 
करुणा को ही “भक्ति? कहते हैं। हम सब परमेश्वर की संतान हैं, इसलिए 
हमें सब पर समान प्रेम होना चाहिए। उनके दुःख का निवारण करना ही 
भक्तिमार्ग है | स्वामीजी ( कुंडकुडि के मठाधिपति ) ने हमें आज अपना विचार 
यह बताया कि “वे भूदान में इसीलिए काम करते हैं कि इससे गरीबों का दुःख- 
निवारण होता है। इसके बिना वे उन्हें भक्तिमाग सिखा नहीं सकते। जिन्हें 
रोज का खाना ही नहीं मिलता, उन्हें भक्तिमार्ग का आकषण नहीं हो सकता | 
प्रसाद मिलने पर ही भक्ति उन्हें खींचेगी ।” स्वामीजी की यह बात सुनकर हमें 
खुशी हुई, क्योंकि यह सही बात है । भूखे को परमेश्वर का स्मरण कराना गलत 
है, जब कि हमने खाया हो, हम उसके अधिकारी नहीं हो सकते | 

सहानुभूति का जीवन ही भराक्तिमाग 

दरिद्रों को भक्ति की दीक्षा देनी हो, तो उन्हें खिल्ाना चाहिए. | यह एक 
सत्य वस्तु है। इससे भी बेहतर और बड़ा सत्य है कि जब भूखे हमारे सामने 
हैं और हम खाते हैं, तो हमें भक्ति नहीं सघेगी। भूदान-यज्ञ से दरिद्र और 
श्रीमान , दोनों का भक्तिमार्ग खुल गया । श्रीमान्‌ भक्ति का नाटक करते हैं, पर 
उन्हें सचाई हासिल नहीं होती, क्‍योंकि वे आस-पास के गरीबों का दुःख दूर 
नहीं करते | इसलिए, आज की हालत में श्रीमान्‌ नीतिहीन बनते हैं। उन्हें भी 

भक्ति सिखाने के लिए. भूदान-यज्ञ आरंभ हुआ है। दोनों तरह से भूदान की 
जरूरत है। जो मनुष्य भूखा है, उसे खाने को नहीं मिलता और वह पुरुषाथ्थ- 
हीन तथा पाप का भागी बनता है। और जो दूसरे को लूटकर खाता और बेमव 
में रहता है, वह भी पाप का भागी होता है। दारिद्रय भोगते रहना पाप है 
और समृद्धि भी भोगते रहना पाप है। पुण्य यही है कि आस-पास के छोगों 
के सुख-दुःख से हम सुखी या दुश्खी बनें। इस तरह सहानुभूति का जीवन 
बिताना भक्तिमार्ग का लक्षण है | भूदान से करुणा की दीक्षा मिलती हे, जो मक्ति 
का ही एक रूप है। 


मेछपटटाम्बकम्‌ ( दक्षिण अर्कोट ) 
१ २०-०७-? ७५६ 

एक भाई ने पूछा कि '्वराज्य-प्राप्ति के बाद हिन्दुस्तान के लोगों में काम 
करने का उत्साह आना चाहिए. था। पर वह क्‍यों नहीं आया १ दूसरे देशों में, 
खासकर चीन में लाखों लोग देश के कामों में छगे हैं। वहाँ के नेता जो योजना 
बनाते हैं, उसे पूर्ण करने के लिए वे खूतब्र मेहनत करते हैं। वहाँ के नेता, 
जनता और सरकार तीनों एक ही दिशा में काम करते हैं। वहाँ जो योजना 
बनायी जाती है, वह सबके सहयोग से पूरी होती है |” प्रश्न बहुत जटिल है। 
इसके उत्तर में कई बातें निकलती है। इसके लिए देश की स्थिति, गुण और 
ठोष, सबकी छानबीन करनी होगी। अपने देश के जो गुण हैं, उनसे लाभ 
उठाने की योजना न हो, तो छोगों में उत्साह न आयेगा । सम्भव है कि हम 
कुछ गलती कर रहे हों। दोष-निरसन की कोई तीत्र योजना न होती हो ओर 
गुणों से लाभ उठाने की भी कोई योजना न होती हो । हमने कई बार कहा है 
कि स्वराज्य-प्राप्ति के बाद एकदम काम में लगने की बृत्ति खतरनाक होती है । 
ख्राज्य-प्राप्ति के बाद अधिक ध्यान-चिंतन करना चाहिए। एक भी ऐसा कदम 
न उठाया जाय, जिसे वापस खींचना पड़े । साथ ही जो भी कदम उठाये जायेँ, 

वे ऐसे न हों, जिनमें बहुत से लोगों का बहुत मतभेद हो। हम ऐसा कदम 
उठायें, जिसके बारे में सबसे सल्ाह-मशविरा हो गया हो और बहुत-से छोग उसे 
पसंद करते हों । इस तरह सोचकर कोई योजना बनती है, तो उसमें जनता की 
ताकत अवश्य लगती है । 


रजोगुणी योजना भारत की प्रकृति के प्रतिकूल 

हमारे देश में कुछ तमोगुण है, यह हमारा दोष हे और कुछ सत्वगुण है, 
यह हमारा गुण । हमें तमोगुण का निरसन करना होगा। हममें आल्स्य, 
अनियमितता, अव्यवस्था आदि जो दुशुण हैं, वे तमोगुण के लक्षण हैं । 
इसी तरह कुछ त्याग करने की वृत्ति, कुछ भक्ति, श्रद्धा, धर्मनिष्ठा या आदरभाव 
है, वह सारा सत्वगुण का हिस्सा है। उसका लाम हमें मिलना चाहिए; उसे 
बढ़ावा देना चाहिए. | अगर हम इनसे छाभ नहीं उठाते और रजोगुण की ही योजना 
करते हैं, तो कामन बनेगा। उस रजोगुण पर दोनों बाजुओं से आचक्षेप 
आयेगा । 


सत्वगुणी लोग उस ओर खिंच नहीं सकते, क्योंकि उसमें रजोगुण है। 
हम केवल बड़े-बड़े काम करते रहें, उनका उद्देश्य क्या है, यह ठीक मालूम 
न हो, फिर भी काम करते रहें, तो इस तरह उद्देश्य की सफाई के बिना कोई 
भी बड़ा काम करने की तरफ सात्विक लोगों का मन नहीं जाता | हम ग्रामों को 
किस तरह बनाना चाहते हैं, शहर और ग्रामों के बीच कैसा सहयोग चाहते 
हैं, हम पैसे का उपयोग बढ़ाना चाहते हैं या घटाना, हम सत्ता का केन्द्रीकरण 
चाहते हैं या विकेन्द्रीकरण ?! ऐसे असंख्य प्रश्न उपस्थित होते हैं। इन प्रश्नों 
के बारे में सफाई हुए घिना कड़े काम उठाये नहीं जा सकते। इस तरह 
सात्विक छोगों का आकर्षण इस राजसिक कार्यक्रम के लिए नहीं होता । वे 
कहते हैं कि यह तो आपकी भौतिक उन्नति की योजना हो रही है, इसमें जीवन 
के बारे में आध्यात्मिक विचार क्‍या है, मानसिक उन्नति के बारे में क्या विचार 
है? आप इतना ही कहते हैं कि किसी तरह उत्पादन बढ़ाओ, फिर उसका 
ठीक ढंग से बँटवारा होता है या नहीं, इसका कोई सवार नहीं । किस चीज 

का उत्पादन बढ़ाना चाहिए. और किस चीज का घटाना चाहिए, मानसिक 
प्रवृत्ति के लिए. कौन-सी चीज अनुकूल है ओर कौन-सी प्रतिकूल १ इन सब 
का कुछु भी विचार नहीं है।” इस तरह केवल भौतिक प्रगति की योजना की 
जाती है, तो सात्विक लोगों को उसमें रस नहीं आता । तमोगुणी लोगों का भी 
उसपर आज्ञेप होता है, क्योंकि इसमें खूब काम करना पड़ता है और वे 
आलसी होने से काम करना नहीं चाहते । इसी तरह रजोगुणात्मक योजना बनती 
है, तो उसपर सत्वगुणी और तमोगुणी दोनों का आच्षेप होता है। 

हमारे देश में ये ही दो मनोबृत्तियाँ ज्यादा हैं और रजोगुणी मनोबृत्ति कम है। 
अगर वह मनोवृत्ति ज्यादा होती, तो योजना में खूब जोर आता। सिफ कुछ 
अंग्रेजी पढ़े-लिखे लोगों में, पश्चिम की विद्या सीखे हुए लोगों में रजोगुण होता 
है। इसलिए हमारे देश में योजना ऐसी बननी चाहिए कि प्रथम सत्वगुणी 
छोगों का उस ओर आकर्षण हो । फिर उनके द्वारा तमोगुण पर हमला और 
रजोगुण का नियमन किया जा सकेगा। यह सारा अपने देश में नहीं होता, 
इसीलिए. जनता में उत्साह पेदा नहीं होता। उस भाई के सवाल की यही 
मुख्य मीमांसा है । | 


सत्वगुणी लोगों को रस किसमें है ? 

हिन्दुस्तान के सत्वगुणी मनुष्य की प्रवृत्ति आज की इन बड़ी-बड़ी योजनाओं 
की तरफ नहीं है | आप कहते हैं कि हमारे देश में फी आदमी २५ गज कपड़ा 
पैदा होना चाहिए, जिसमें बहुत सारा मित्र में बनेगा । और बाकी थोड़ा सा 
बुनकरों के जरिये बनवायेंगे । अब सत्वगुणी मनुष्य कहेगा कि इतना २५ गज 
कपड़ा पैदा कर उसका उपयोग ही क्‍या किया जञायगा १ देश में फल, तरकारी, 
दूध बढ़ाते हो, तो वह यह न॒पूछेगा .कि उसका प्रैंयोजन क्‍या है| सत्वगुणी 
लोगों की मनोबृत्ति इस प्रकार की होती है। हिन्दुस्तान में प्राचीन काल से लेकर 
आज तक मांसाहार-परित्याग का एक आन्दोलन चला है। अगर हम चाहें कि 
हिन्दुस्तान मांसाहार से मुक्त हो जाय, तो सात्विक छोगों को उसमें रस आयेगा । 
किंतु देश मांसाहार से तब मुक्त हो सकता है, जब देश में दूध, फल, तरकारियाँ 
खूब बढंगी और सबको खूब दूध-फल मिलेगा । इस तरह अगर फल्च, तरकारी 

या दूध बढ़ाने ओर गोरक्षण की बात हो, तो सात्विक छोगों को उसमें उत्साह 
आयेगा । ऐसी कई मिसालें दी जा सकती हैं, जिससे सात्विक लोगों को प्रेरणा 
हो सकती है | जब सात्विक लोग कहेंगे कि यह योजना बहुत जरूरी है, इससे. 
धमम बढ़ेगा, लोग सुखी होंगे, तब उनके जरिये तमोगुणी छोगों को प्रेरणा दी जा 
सकेगी । तमोगुणी लोगों के परिवर्तन के लिए. रजोगुण पर्याप्त नहीं, उप्तके लिए 
सत्वगुणी छोग ही चाहिए, | इस तरह समाज के मूल में जाकर गुणवृत्ति के बारे 
में सोचने की जरूरत है । 


भूदान भारत की मनोबृत्ति के अनुकूल 


यद्यपि कार्यकर्ताओं की कमी के कारण तमिलनाड में अभीतक भूदान में 
जोर नहीं आया, फिर भी यह चीज छोगों का ध्यान खींचती है। क्योंकि भूमि- 
हीनों को भूमि दिल्लाना, दुःखियों का दुःख मिटाना सत्वगुण के अनुकूल है। 
इसीलिए इस काम में सात्विक लोगों की एकदम सहानुभूति प्राप्त हो जाती है। 
उनके जरिये न केवल तमोगुणियों पर, बल्कि रजोगुणियों पर भी हमछा करना 
पड़ता है, क्‍योंकि रजोगुणी लोग जमीन को पकड़े हुए हैं। इसलिए इस 
आन्दोलन में सात्विक लोगों का ही उपयोग होता हे । इसमें सत्वगुण की बहुत 
प्रेरणा है, क्‍योंकि इसमें कुछ-न-कुछ त्याग करना पड़ता है, दुःखियों का 
दुःख मियाना होता है, इसमें धर्म का साक्षात्कार होता है, और करुणा 
बढ़ती है। परिणाम यह होता है कि बच्चे भी कहते हैं कि सबको जमीन 
मिले। उनके सामने अथशास्त्र की भाषा रखेंगे, तो वे कुछ न समझेंगे । 


अभी आखवालों ने अथशास््र की चर्चा करके १५० एकड़ की 'सीलिंग' 
( अधिकतम संख्या ) बनाने की सोची | किंतु उसमें भी उन्हें डर मालूम हुआ और 
उन्होंने तव किया कि इसके बारे में फिलहाल नहीं सोचेंगे | वे इसके बारे में तब 
सोचंगे, जब जमीनवालों को अपनी जमीन आपस में बाँटने ओर बेचने के लिए 
पूरा समय मिल जायगा | फिर वे कानून बनायेंगे, तो जमीनवालों के ही हाथ में 
जमीन रह जायगी, परिस्थिति में कोई फर्क न पड़ेगा । सिर्फ जो लोग “कानून 
बनाओ' कहते हैं, उन्हींके लिए कानून बनाया जायगा। यह सारा रजोगुए 

का लक्षण है। एक रजोगुणी कहता है कि हम जमीन को बराबर पकड़े 
रहेंगे और दूसरा रजोगुणी कहता है कि जमीनवालों को मारना-पीयना चाहिए, 
तभी वह मिलेगी। लेकिन अब सत्वगुण सामने आया है, जो कहता है कि 
हमें न कानून चाहिए, न मारकाट | इसलिए इसमें सात्विक लोगों को एकदम 
जोर मिलता है। एक मठाधिपति ने हाल ही में हमसे कहा कि इस काम को 
तो हम लोगों को उठा लेना चाहिए | यही बात हमें कितने ही धामिक लोगों 
ने कही। यद्यपि उनके पीछे कई काम होते हैं, इसलिए वे एकदम से इसे 
उठा नहीं सकते, फिर भी भूदान का काम उनका दिल खींच लेता है। इस 
तरह सत्वगुण को बाहर छाकर उसके आधार पर कायक्रम बनायगे, तब्र लोगों में 
उत्साह आयेगा और काम भी बनेगा । 


पोदुर ( दक्षिण अकोट ) 

आज दुनिया में दो गुणों के बीच कशमकश चल रही है। एक ओर रजो- 
गुण जोर कर रहा है, तो दूसरी ओर तमोगुण पड़ा है, दोनों एक दूसरे की 
प्रतिक्रिया है। मनुष्य खूब जोरों से काम करता है, तो वह रजोगुण है और 
काम से थक जाने पर सोता रहता है, तो वह तमोगुण | आठ-आउठ घंटे सोने 
पर मनुष्य को सोने की भी थकान आ जाती है। इसलिए फिर से वह जोरों से 
काम करने लग जाता है। इस तरह रजोगुण की प्रतिक्रिया तमोगुण में और 
तमोगुण की प्रतिक्रिया रजोगुण में होती 


रज़,त्तम एक दस रे के बाप-बेटे 


दोनों एक दूसरे के पिता-पुत्र हैं| तमोगुण का विता रजोगुण है, तो उधर 
तमोगुण भी रजोगुण का पिता है। दोनों बाप हैं ओर दोनों बेटे, क्योंकि दोनों 
एक-दूसरे को पेदा करते हैं। इस दृष्टि से देखा जाय, तो दोनों एक ही विकार 

दो रूप हैं। यद्यपि कुछ लोगों को तमोगुण की आवश्यकता होती है, फिर 
भी उनमें रजोगुण का विकार प्रधान होता है। और दूसरे कुछ ऐसे होते हैं 
कि उन्हें कुछ करने की जरूरत होती है, फिर भी वे कम-से-कम काम करेंगे और 
बाकी दिनरात सोते रहेंगे। वे व्यसनों में मस्त रहते हैं, उन्हें काम करने की 
रुचि नहीं होती । सोना ही उनका परमानंद है। 


दोनों ओर से पाप 


रजोगुणी लोग दुनिया को ल्ुटने का काय करते हैं। बहुत जोरदार काम 
चल्नाते-चलछाते वे हाइड्रोजन बम तक पहुँच गये हैं। अब उनकी आपस 
में टक्कर शुरू हो गयी है, क्योंकि रजोगुण का ठेका भगवान्‌ ने किसी एक देश 
को ही नहीं दिया। दूसरे देशों में भी रजोगुण होता है। रजोगुणियों की इस 
आपसी टक्कर से सारी दुनिया भयभीत है। उधर रजोगुणियों की तमोगुणियों 
के साथ टक्कर हो रही है। तमोगुणी लूटे जाते हैं, जिसका उन्हें मान नहीं, वे 
आलहलसी और सुस्त हैं। लोग उन्हें पीड़ा देते हैं, तो उसका उन्हें दुःख भी 
होता है, परंतु प्रतिकार करने की न उनमें हिम्मत है, न स्फूर्ति। आखिर 
प्रतिकार करने के लिए भी तो कुछ मेहनत करनी पड़ती है, कुछ तकल्लीफ उठानी 
पड़ती है ? उतना भी बे नहीं करते, इसलिए कष्ट सहते रहते हैं और कभी-कभी 
अपने बचाव के लिए वेदान्त का भी उपयोग करते हैं। 


सारांश, जिन्होंने सारी दुनिया का कब्जा करने की महत््वाकांज्षा रखी हे, वे 
तो पाप के ठेकेदार हैं ही, किन्तु जो उसका प्रतिकार नहीं करते, लूटे जाते हैं, 
दुःख भोगते रहते और सिफ गालियाँ देते हैं, वे भी पाप में पड़े हैं। इस तरह 
दोनों बाजू पाप हो रहा है । पाप के भार से प्रथ्वी काँप रही है। लोग कहते 
कि भूमि को जनसंख्या का भार हो रहा है, बड़े-बड़े नेता भी कहते हैँ कि बहुत 
ज्यादा जनसंख्या हो गयी है, उसे कैसे घटाया जाय ? इसकी योजना करनी ही 
होगी । पर वास्तव में दुनिया को आज जनसंख्या का नहीं, पाप का भार हुआ 
है । पापभार से प्रथ्वी तंग आ गयी है, दीन बन गयी है । 

भूदान सत्वगुणी काय 

दुनिया को इस हालत से छुड़ाने का यही उपाय है कि सत्वगुण की सामने 
लाया जाय | दुनिया में जितनी भलाई और अच्छाई है, उसे इकट्ठा होना 
चाहिए. | फिर उसकी ताकत से तमोगुण भी जाग जायगा ओर रजोशुण नियंत्रण 
में आयेगा। भूदानयज्ञ से हमारी यही इच्छा है। आप देखते हैं कि ५ साल से 
हमारी सतत यात्रा चल रही है। अबतक हम हररोज एक पड़ाव करते थे, परंतु 
अब दो पड़ाव करना शुरू किया है। परिणाम यह होगा कि जब्तक हमारे 
साल्मर में ३४० पड़ाव होते थे, अब ७०० होंगे | इस तरह अगर हम १० 
साल तक घूमते रहेंगे तो भी ७००० गाँवों में ही जा सकेंगे । लेकिन हिन्दुस्तान 
में पाँच लाख गाँव हैं। इन सभी गाँवों में पहुँच सके, इस आकांक्षा से हमने 
दो पड़ाव शुरू नहीं किये । अगर हम मन में ऐसी अहंता रखें, तो वह रजोगुण 
का काम हो जायेगा। हम रघ्नोगुण को पसन्द नहीं करते, उससे कोई 
घमंकाय नहीं होता। वास्तव में हमने रोज के दो पड़ाव इसलिए शुरू 
किये कि हमारे मन में एक तीव्रता है। वह तीव्रता हमसे कहती 
है कि ठुमसे जितना बन सके, उतना परिश्रम करो। सत्वगुण को इकट्ठा 
करने के लिए. अधिक से अधिक परिश्रम करना चाहिए.। हम जानते हैं कि 
भूदानयज्ञ हमारी कृति से पूरा नहीं होगा । वह तत्र पूरा होगा, जब्र जनसमाज 
उसे उठायेगा । फिर भी हमें विश्वास है कि यह काम केवल्न संख्या से न 
होगा | केवल संख्या से जमीन छीनने का काम होगा । उससे चाहे जमीन बैंट 
जाय, परन्तु सत्वगुण ऊपर नहीं उठेगा | धर्म न बढ़ेगा और धर्मबुद्धि बिना 
बढ़ाये जमीन का बँटवारा हो जाय, तो भी उससे दुनिया का उद्धार न होगा | 
उस काय की गिनती रजोगुण में होगी और रजोगुण तो आज दुनिया में है ही । 
उसी के जोर से साम्राज्यवाद और दूसरे वाद फैले हैं। अगर हम जमीन छीनने 
का आन्दोलन चलायें, उसमें चाहे लोगों को जमीन मिल भी जाय और वे सुखी 
हो जाये, तो भी वह सुख टिकेगा नहीं। किन्तु लोगों के हृदय में सदभावना 
पैदा होकर वे प्रेम से अपने भूमिहीन भाइयों को जमीन देंगे, तो उससे 
ऋन्ति होगी । 

मानसिक क्रान्ति की मिसालें 


इन दिनों बहुत से लोग “क्रान्ति! का नाम लेते हैं। ऐसे भी लेते हैं, जिन्हें 
वह नाम लेने का हक नहीं। वे समभते हैं कि हम जोर-जबदस्ती से क्रान्ति 
करेंगे | इतना ही नहीं, उन्होंने क्रान्ति का अर्थ ही “खूनी क्रान्ति! कर दिया है । 
मान लीजिये कि इस गांव में आग लग जाय और सारा गांव जल जाय, तो 
क्या वह क्रान्ति होगी ? अवश्य ही सब्र लोग जल मरंगे, तो छोटा नहीं, बड़ा 
भारी फर्क होगा। परन्तु केवल बड़ा भारी फक होने से क्रान्ति नहीं होती । 
जब तक मन में क्रान्ति नहीं होती है, तब तक वह बाहर होती ही नहीं है । 
भानसिक परिवतंन' को ही “क्रान्ति? कहते हैं । 

मेंने कई दफा मिसाल दी है कि पहले के जमाने में चोरों के हाथ काटे 
जाते थे, लेकिन आज उस चीज को कोई पसंद न करेगा | उल्टा लोग कहेंगे 
कि “चोरों के हाथ काटे जायेंगे, तो उनका काम करने का साधन ही खतम 
हो जायेगा और उनका भार समाज पर कायम रहेगा। इसलिए चोरों 
को ओर कोई सजा दीजिये, परन्ठु उनके हाथ मत काटिये।! इस तरह 
समाज के विचार में फक हुआ, तो यह विचार-क्रांति हुईं। अब कभी भी चोरों 
के हाथ न काटे जायेंगे । बल्कि इसके आगे चोरों को जेल्ल भी न भेजा जायगा । 
लोग कहेंगे कि उन्हें जेल भेजना याने उन्हें खिलाना-पिछाना उनके बीबी-बच्चों 
को भूखों मारना है। इसलिए चोरों को जेल में भेजने के बजाय ऋषियों के 
आश्रम में भेजना चाहिए, जहाँ कुछु जमीन हो और उन्हें काश्त करना सिखाया 
. जाय । फिर कुछ समय बाद उन्हें ४-५ एकड़ जमीन दी जाय, जिससे वे आगे 
कभी चोरी न करेगे | 


समाज में बंद हुआ, तो यही होगा । अभी इंग्लैर्ड की. पालमेण्ट ने 
प्रस्ताव किया है कि फाँती की सजा रद्द की जाय । हम सममते है कि इंग्लेण्ड 
हिंसक है ओर हम हिन्दुस्तानी बड़े अहिंसक । फिर भी वहाँ यह प्रस्ताव हो भी 
गया और यहाँ के छोग अभी इस बारे में डाँवाडोल ही हैं। यहाँ के बड़े-बड़े 
नेता कहते हैं कि फाँसी की सजा बंद होगी, तो गुनाह बढ़ेंगे ओर मामला कठिन 

हो जायगा । कहना पड़ता है कि इस भामले में हिन्दुस्तान के लोग इंग्लेएड से 
पिछड़ गये और वहाँ का ल्लोकमत आगे बढ़ गया | 

एक जमाने में किसी पुरुष की एक से ज्यादा पत्नी होना भूषण माना जाता 
था | कहते थे कि फल्लाने राजा की ५०० रानियाँ हैं, तो फलाने की एक हजार । 
याने जितनी ज्यादा सेना उतना राजा का वेमव ज्यादा ! इसी तरह जितनी ज्यादा 
रानियाँ, उतना ही उसका वेभव ज्यादा माना जाता था। लेकिन आज अगर 
किसी की एक से ज्यादा पत्नी हो, तो वह लज्जित होता है। यह मानसिक: 
क्रान्ति है । 


क्रांति माने क्‍या ? 


इस तरह स्पष्ट है कि जहाँ मन बदलता है, वहीं क्रांति होती है। मन 
मार-पीय्कर नहीं बदला जा सकता, बह तो विचार से बदछ सकता है। यहाँ 
असंख्य राजा-महाराजा हुए, पर वे लोगों का मन न बदल सके | लोगों का मन 
तो बदला यहाँ के आल्वारों ने (संतों ने ), जो दुनियाभर घूमते रहे और छोमों 
के पास जाकर उन्हें करुणा सिखाते रहे | उन्होंने ज्ञोगों को मलाई ओर सच्चाई 
से बरतने के लिए कहा । उन्होंने अपना खुद का जीवन अच्छा बनाया । वे सच्चे 
क्रांन्तिकारी थे | जिन्होंने हाथ में तलवार ली, वे क्रान्तिकारी नहीं । 


परसों हमारी ज़ड़की याद दिल्ला रही थी कि आज फ्रेन्च रेबोल्युशन' 
( फ्रान्सीसी क्रान्ति का दिन ) है! अंग्रेजी भाषा में 'रेवोल्युशन! के कई 
अर्थ होते हैं। चरखा घमता है, तो उसे भी 'रेबल्युशन! कहते हैं। 
फांस की आज की हाल्वत ऐसी है कि वहाँ कोई मी सरकार चार-छद् महीने से 
ज्यादा नहीं टिकती । लेकिन कुछु सौ साल पहले वहाँ के लोगों ने समता, 
स्वतंत्रता और बंधुता का नाम लेकर हाथ में तलवार उठायी और छोगों के 
सिर काट डाले | क्‍या मेरा सिर कायम रहे ओर दूसरों का कटे, इसीका नाम 


बे 


(समता? है? हमारी लड़कियाँ कहती हैं, “फ्रान्स में बड़ी क्रान्ति हुई, जिससे 
22% पु  &छ. अर .। ँ ब" ] 

दुनिया में सद्भधावना फेली |? लेकिन आज तो फ्रांस रो रहा है, तो किर वहाँ क्‍या 

क्रान्ति हुई ? क्‍या “मुख में राम बगल में छुरी हो', तो क्रान्ति कही जायगी ? 

है । आज यहाँ सबको पर्यातत खाना नहीं मिलता । फिर छोग मिचे, इमली खा 
लेते हैं, चाय, कॉफी पीकर अपना समाधान कर लेते हैं। पर इन चीजों से 
पोषण नहीं मित्रता । इसलिए. पोषण देनेवाली चीजें खूब बढ़नी चाहिए, यह 
तो सब समझ सकते हैं। उसके बिना आध्यात्मिक उन्नति भी नहीं हो सकती | 
इसीलिए, उपनिषदों ने कहा था :--“अन्नं बहु कुर्बीतः” अन्न खूब उपजाओ, 
उसका ब्रत छो, जिससे हमारे घर में कोई अतिथि आये, तो हमें उसका संकोच 
न मालूम हो | 'कुरल! सें इसपर भी एक अध्याय है। घर में खाने का सामान 
कम रहा, तो अतिथि-सेवा हो सकेगी । वास्तव में देश में दो साछ के लिए, पूरा 
अनाज होना चाहिए, जिससे किसी साल बारिश कम-ज्यादा हो, तो भी कोई 
चिंता नहीं। अगर हम जीवन की बुनियादी चीजें नहीं बढ़ाते तो घर्म भी नहीं 
रह सकता । इसलिए इन वस्तुओं को बढ़ाना बहुत जरूरी है । 
अन्य भौतिक विषयों का त्याग ही आद्श 

किंतु आजकल इतने से लोगों की तृप्ति नहीं होती । वे चाहते हैं कि भौतिक 
सुख बढ़े । अगर हो सके तो हर घर में मोटर हो, रेडियो हो, हार्मोनियम हो । 
इस तरह छोगों का चित्त ऐहिक सुखोपभोगों की तरह दौड़ रहा है। पश्चिम 
के लोगों ने तो उसका एक तत्त्वज्ञान ही बना लिया है। वे कहते हैं कि जिन्दगी 
के उपभोग जितने बढ़ा सकते हो, बढ़ाते चलो पर भारत का यह विचार नहीं । 
भारत ने अन्नवृद्धि को महत्त्व दिया है, पर दूसरे भौतिक विषयभोग बहुत बढ़ने 
चाहिए, ऐसा भारतभूमि नहीं मानती । इससे उल्टे भरतभूमि का यह विश्वास 
है कि सबके भरणपोषण के लिए हमें त्याग करना चाहिए। “भरतभूमि' का 
अर्थ ही है, सबके भरण-पोषण की चिंता करनेवाल्ा देश । 

जबदुस्ती का स्याग दुर्भाग्यपूर्ण ! 

समाज का पोषण तभी होगा जब हरएक व्यक्ति त्याग की भावना रखेगा | 

अगर व्यक्ति भोगपरायण हो जाय, तो समाज को ही त्याग करना पड़ेगा । 


भारत कहता है कि त्याग व्यक्ति करे और भोग समाज को मिले। इसके 
विपरीत बाहर के देश कहते हैं कि हरएक व्यक्ति को खूब भोग मिले, फिर 

उसके कारण भले ही समाज की हानि उठानी पड़े । इसी को वे 'समाज का 
त्याग” कहते हैं । फिर बड़े-बड़े देश छड़ते हैं। अभी दो विश्वयुद्ध हो चुके, जिनमें 
सम्मिलित देशों के दस-बीस छाख जवान मारे गये। इनमें सारे समाज का 
बलिदान इसलिए करना पड़ा कि व्यक्ति भोगपरायणु बन गया। अगर व्यक्ति 
भोगपरायणु बनेगा, तो सारे समाज को जबदंस्ती त्याग करना पड़ेगा । किसी को 
जबंदस्ती त्याग करना पड़े, यह बड़े दुःख की बात है। जेल में रहने वाले 
चोर-कैदियों को बरसों तक जबद॒स्ती ब्रह्मचय पालन करना पड़ता है। लेकिन 
उससे कोई गुण नहीं, बल्कि दोष ही पेदा होते हैं। इसलिए समाज को जबदस्ती 
त्याग करना पड़े, यह बिलकुछ गलत है । 

हिन्दुस्तान में ऋषियों ने त्याग की बात सिखायी है, इसीलिए यहाँ ही 
यह अद्भुत घटना होती है कि एक फकीर जमीन माँगता है, तो लोग दे देते हैं। 
जिस जमीन के ठुकड़े के लिए भी झगड़े और खूनखराबी चलो है, वही 
जमीन छोग खुशी-खुशी दान देते हैँ | क्‍या वे छोग पागल बने हैं, या किसी ने 
उन पर कोई जादू चलाया है ! स्पष्ट है कि उनका यह न पागलपन है -.और न 
जादू , बल्कि इसमें यह जीवन-विचार ही काम कर रहा हैँ कि समाज के भोग 
के लिए हम त्याग करे । 


तलई वाललम्‌ ( सेलम ) 
२०-७-- ७५६ 

ल्लेकमान्य तिलक के जन्मदिन की स्मृति में आज हम सबने यहाँ भगवत्‌- 
प्राथना की है। आज उनके जन्म को १०० साल होते हैं। उनकी मृत्यु करीत्र 
३६ साल पहले हुई | ६४ साल की आयु में उन्होंने हमारे देश की अनेक प्रकार 
की सेवा की है। उनमें से एक बड़ी सेवा का आज में आप के सामने कुछ 
विवरण रखूँगा। वह सेवा यह है कि उन्होंने भगवद्गीता को सारे समाज में 
फेलाया । 

गीता सबके लिए 


एक जमाना था जत्र भगवद्गीता का अध्ययन चंद छोग करते थे। आम 
समाज में उस ग्रंथ के लिए आदर अवश्य था, परन्तु उसका अध्ययन न होता 
था। माना जाता था कि वह ग्रन्थ संन्यासियों के लिए है, व्यवहार में काम 
करने वालों के लिए उसका उतना उपयोग नहीं। यह विचार बिल्नकुल हीं 
गलत था । यह बात प्राचीन टीकाकारों ने भी नहीं मानी है। शंकर, रामानुज, 
ज्ञानदेव आदि महान्‌ भाष्यकार गीता को हासिल हुए हैं। उन्होंने अपने-अपने 
अनुभव के अनुसार गीता का तात्यय समाज के सामने रखा। लेकिन किसी ने 
ह नहीं कहा क्रि यह ग्रन्थ सब्र समाज के लिए उपयोगी नहीं है। उसमें मोक्ञ- 
धर्म जरूर है और वह प्रधान है, फिर भी जीवन में उसका अत्यंत उपयोग है, 
ऐसा ही सत्य भाष्यकारों ने माना है। बल्कि आय कल्पना तो यही रही कि 
हमारी संस्कृति का ही यह बिचार है कि हम जीवन को मोक्ष से अलग नहीं कर 
सकते | मोक्ष-दष्टि रखकर ही हरएक को जीवन बिताना चाहिए, फिर भी किसी 
कारण आम समाज में यह गलतफहमी थी कि साधारण जीवन बितानेवालों के 
लिए. गीता का विशेष उपयोग नहीं। इस श्रम का निरसन लोकमान्य तिछुक 
ने किया ओर उसके बाद गांधीजी ने किया । फल्लतः आज लोगों में प्रायः इस 
प्रकार की गलतफहमी नहीं है। जिन्होंने इस जमाने में गीता को छोकप्रिय 
बनाया, उनमें छोकमान्य तिलक अग्रणी थे । 
गीता के महान्‌ भाष्यकार 
मुझे बचपन के दिन याद आते हैं, जब्र में हाईस्कूल में पढ़ता था। मेरी 
सेकन्ड-लेंग्वेज 'फ्रेशः थी, संस्कृत नहीं। इंगलिश तो चलती ही थी। इस 
ईश्वर-कृपा से मुझे पश्चिम की दो भाषाओं के (इंगलिश और फ्रेश् ) साहित्य 
का बहुत अच्छा लाभ मिछा । उस समय छोकमान्य तिलक मंडाला में छह साल 
की जेल भुगत रहे थे । और जाहिर हुआ था कि उन्होंने वहाँ गीता पर एक 
प्रबंध छिखा है। मेरे मन में तीत्र इच्छा पेदा हुई कि उनंका वह प्रबंध पढ़ने 
लायक संस्कृत तो अपने को आनी ही चाहिए । मैंने स्वतंत्र रीति से संस्कृत का 

अध्ययन शुरू किया । उसमें मुझे अपनी माता के शब्दों से बहुत प्रेरणा मिली, 
इसलिए, मेरा वह अध्ययन बहुत तीव्रता से चछा | हम विद्यार्थी राह देखने 
लगे कि कब “गीता रहस्य? प्रकाशित होगा और कब्र हमें पढ़ने को मिलता है । 
मैंने उस ग्रन्थ के अध्ययन के लिए अपनी पूरी तैयारी कर रखी थी, याने 
संस्कृत का अध्ययन कर लिया था । इसीसे आपको ध्यान में आ जायगा कि 
उन्होंने गीता को कितना लोकप्रिय बनाया । 

वास्तव में गीता है ही ऐसा ग्रन्थ, जिससे उस-उस जमाने के लिए नयी- 
नयी प्रेरणा मिलती ही रहती है। ज्ञानदेव ने “गीतारहस्य” समभ्लाने के लिए एक 
पौराणिक संवाद दिया है। शिव भगवान्‌ और उमा का संवाद चल रहा है । 
उमा ने शिवजी से पूछा कि 'भगवद्गीता का स्वरूप कैसा है? पावती तो 
मायादेवी थी । शंकर भगवान ने कहा : 'देवि, जेसे तेरा रूप नित्य नया है, 
बेसे ही गीता का स्वरूप नित्य नया है : “नित्यनुतन गीता-तत्त्वः | इस तरह 
ज्ञानदेव ने शिवजी के मुख से गीता की महिमा का वर्णन कराया है | गीता का वह 
अत्यंत उत्तम वर्णन है । गीता को जो भाष्यकार मिले, वे साधारण विद्वान्‌ नहीं, 
बल्कि धर्मकर्ता पुरुष थे । वे उस-उस जमाने के नेता थे, वे धर्म-नेता थे, जिनका 
असर इस देश पर सदा के लिए. रह गया । इतने महान्‌ भाष्यकार दूसरे किसी 
ग्रंथ को मिले हों, तो मुझे मालूम नहीं। गीता की शब्दरचना और विवेचन- 
पद्धति ही ऐसी कुशल है कि हर मनुष्य के लिए. और हर जमाने के लिए 
उसमें से नया-नया तात्पर्य निकलता है। जैसे रोज वही सूयनारायण उदित 
होता है, फिर भी रोज उसका सौंदर्य नया-नया दीख पड़ता है, वेसे ही गीता 
का स्वरूप नया-नया दीख पड़ता हे । 

इस जमाने में भी गीता को अनेक विद्वान्‌ और तत्वविचारक भाष्यककार 
मिले, यह कोई बड़ी बात नहीं | यह तो स्वाभाविक ही था कि ऐसे लोग गीता- 
पर लिखें । गीतापर इस जमाने के अनेक श्रेष्ठ छोगों ने लिखा, पर मैं अधिक 
न लूँगा, ३-४ ही लूँ तो बस है ; लोकमान्य तिलक, महात्मा गांधी और श्री 
अरविंद । तीनों राजनैतिक और राष्ट्रीय नेता थे, तीनों ने गीता पर लिखा और 
ऊपर-ऊपर से नहीं लिखा, बल्कि अपना जीवन-सवस्व समझकर लिखा। तीनों ने 

| 

माना है कि उनके जीवन को गीता ने आकार दिया है और तीनों ने कहा है 
कि “यह ग्रंथ देश के उत्थान के लिए. अत्यंत उपयुक्त है। मेंने भी 
अपने जीवन की दारोमदार इसी पुस्तक पर रखी है। बचपन से सतत इसीका 
चिंतन-मनन करता आया हूँ। आप जानते हैं कि भूदान-यज्ञ के साथ 


गीता-प्रवचन' का भी प्रचार सहजमाव से चल्ता है । 
गीता धर्म विशेष का ग्रन्थ नहीं 


गीता सबके लिए उपयोगी है, यह तो अब सब लोगों को ध्यान में आ 
गया और पुरानी गलतफहमी भिट गयी। फिर भी एक ओर गलतफहमी 
बाकी रह गयी है। अक्सर माना जाता है, और गलती से माना जाता है, कि 
“भगवद्गीता हिन्दूधम का ग्रन्थ है।? किंतु गीता में हिन्दू, मुसल्मान, 
ईसाई आदि धर्म का विचार ही नहीं है। वह ग्रन्थ इन सारे पंथभेदों से परे 
है। वह मानवजीवन को सत्य की ओर ले जाने की राह दिखाता है। उसमें 
से किसी को “आत्मज्ञान' मिला, किसी को 'भक्तियोग! का लाभ हुआ है, 
किसी ने उसमें से “चित्तनिरोध' का योग साथा, किसी को उससे “कमयोग” 
की स्फूर्ति मिल्ली, तो किसी को उससे “अनासक्ति” का बोघ हुआ । इतने 
प्रकार का बोध उस ग्रन्थ ने मनुष्य को दिया। इसका अर्थ यह है कि उसके 
शब्द अत्यंत व्यापक हैं, बच्चों के भी काम के हैं और बूढ़ों के भी काम के | 
इस दुनिया के भी काम के हैं और उस दुनिया के भी काम के । वह 
संसार में काम करनेवाले लोगों के भी उपयोग की चीज है ओर मोक्ष-परायण 
निवृत्त मनुष्यों के भी उपयोग की। सुख में भी वह मदद पहुँचाता है और 
दुःख में भी । वह प्रतिन्षण राह दिखाता और किसी पर आक्रमण नहीं करता । 
जिसकी मनोदशा जैसी है, उसके अनुकूल उन्नतिकारक बोध उसमें मित्रता है। 

इस प्रकार का यह अदूम॒ुत्‌ ग्रन्थ सब धर्मों से परे हैं। अतः सभी 
लोगों को उसका अध्ययन करना चाहिए। यह ठीक है कि बह संस्कृत में 
लिखा है, पर इसका अर्थ यह नहीं कि वह किसी घर्मविशेष के साथ जुड़ा 
हुआ है । बल्कि उसमें यह विचार लिखा है कि मनुष्य जो भी राह लेता है, 

उस राह से अगर वह सच्चाई से बरतेगा, तो परमेश्वर के पास पहुँच 
जायगा। व्यापारी को मोक्ष-प्राप्ति के लिए व्यापार छोड़ने की जरूरत नहीं 
है। सचाई के साथ भगवदपण कर व्यापार करने से वह भी मोक्ष साध सकता 
है। किसान को भी मोक्ष-धर्म की प्राप्ति के लिए. खेती छोड़ने की जरूरत नहीं । 
इस प्रकार की उदार समता इस ग्रंथ में है, इसीलिए मैंने इसे “साम्ययोग” 
नाम दिया है । 


हर कोई गीता का अध्ययन करे 

कोई भी ऐसी गलतफहमी अपने मन में न रखे कि यह एक सांप्रदायिक, 
पांथिक या एक धरम के साथ जुड़ा हुआ ग्रन्थ है । सबकी इसका अध्ययन करना 
चाहिए। विद्यार्थी तो इसके ज्ञान के बिना रहें ही नहीं, तरुणों को भी इसका 
अध्ययन अवश्य करना चाहिए। उनके सामने जीवनरूपी कुरुक्षेत्र खड़ा 
है, उसमें उन्हें संग्राम करना होगा। दुनिया में सतत बुराई और भलाई 
की टक्कर चल रही हे। भछाई की राह न छोड़ते हुए, बुराई से टक्कर 
लेनी ही होगी। इस लड़ाई में हार नहीं खानी है। वह लड़ाई बाहर भी 
चल रही है और अन्दर भी। मन के भीतर उठनेवाले विकारों का सामना 
करना ही होगा । बाहर भी अनेक आपत्तियों का सामना करना होगा। ऐसी 
टक्कर लेते हुए भी चित्तव्तत्ति बिलकुल शान्त रखकर काम करना होगा । कितने 
भी दुःख के आघात हों, उनकी कोई पर्वाह न करने की वृत्ति रखनी होगी। 
अपने शरीर पर सुखसम्द्धि गिरने पर भी उससे अलिप्त रहने की|बृत्ति रखनी 
होगी । यह सत्र करने के लिए 'भगवद्गीता' अ्न्थ से बढ़कर और कौन मददगार 
होगा ? अगर हम अनन्य-भक्ति से उसका आश्रय ले,, तो हमें अपने कामों 
में उसका सबसे श्रेष्ठ आश्रय मिलेगा । 


विचार की स्वतंत्रता 


गीता की यह भी एक खूबी देखिये। गीता ने श्रद्धा की माँग की है, पर 
बुद्धि का महत्त्व कम नहीं किया । अजुन को पूरा उपदेश सुनाने के बाद मगवान्‌ 
उससे कहते हैं कि “यह विचार अगर तुझे जँचे, तो उसपर अमछ कर |! इस 


१०८ भूदान-गंगा 


तरह उन्होंने हम सब लोगों को अद्भुत स्वातंत्र्य दिया है। गीता का सब से 
श्रेष्ठ शब्द (प्रज्ञा' है, याने हम मुक्त मन जिसे कहते हैं,--किसी भी प्रकार के 
बंधन से रहित मन--वह प्रज्ञा है। जेसे गरुड़ आसमान में बिना किसी प्रकार 
की रुकावट के उड़ेगा, बेसे ही विचार की हवा में त्रिना किसी रुकावट के उड़ने- 
वाली स्वतंत्र बुद्धि गीता चाहती है । किंठु आकाश में मुक्तविहार करते हुए भी, 
पक्षी के सामने लक्ष्य होता है ओर उसी लक्ष्य की ओर वह जाता है, उस अपने 
घोंसले को वह नहीं भूछता। हमारा घोंसला, वह परमपुरुष, वह परमप्रिय 
परमात्मा इमारे सामने निरंतर होना चाहिए. । उसकी ओर सतत दृष्टि रखते हुए, 
विचार के आकाश में मुक्तविहार करने की योग्यता गीता मनुष्य को देती है। 
ऐसा धर्मग्रंथ कौन मिलेगा, जो पढ़नेवालों को यह भी इजाजत देता है कि जँचे 
तो कबूल करो, न जँचे तो मत कबूल करो सांप्रदायिक धर्मग्रंथ ऐसे नहीं होते । 
गीता सब संप्रदायों से परे है, इसीलिए वह तटस्थ रहकर सबको विचारों की 
आजादी देती है । 
गीता ओर भूदान 

में चाहता हूँ कि इस प्रदेश का प्रत्येक बालक, प्रत्येक बूढ़ा, प्रत्येक भाई, प्रत्येक 
बहन इस ग्रंथ के अमृतपान से वंचित न रहे। यह केवल पढ़ने का ग्रंथ नहीं, 
जीने का ग्रंथ है। इसके एक-एक शब्द के लिए जीवन न्यौछावर करना है। 
उसपर अत्यंत प्रेम से चिंतन-मनन करना है। अनुभवियों का अनुभव है कि 
मनुष्य को जीवन की कोई भी कठिनाई उसके चिंतन से आसान मालूम होती 
है। लोकमान्य तितक ने अपने जीवन का आधार इसी ग्रंथ पर रखा। मुझे 
विश्वास है, में निश्चित मानता हूँ कि उनके स्मरण के दिन, हम अगर गीता का 
स्मरण करते है, तो उन्हें अधिक खुशी होगी । 

में चाहता हूँ कि हमारे साथ जो “गीताप्रवचन! है, उसे आप लें। आज 
मैंने आपसे भूदान-यज्ञ के बारे में कुछ नहीं कहा, लेकिन आपको अगर गीता 
मित्न गयी, तो मुझे भूदान मिल ही जायगा, इसमें कोई शंका नहीं । 
वलपडी ( सेलम ) 

आज छोकमान्य तिलक के स्मरण का दिन है। जो काम हमने उठा लिया 
है, और जिस काम के लह्लिए. हम यहाँ आप छोगों के बीच आये हैं, उसके 
साथ छोकमान्य तिलक का आशीर्वाद भी जुड़ा हुआ है। लोकमान्य तिछक 
स्वराज्यमंत्र के द्रश थे, यह सब्र कोई जानते हैं। किंठ स्वराज्य किस चीज के 
लिए.? और स्वराज्य का अर्थ कया है! गोरे ल्लोगों का राज्य जाय और उसके 
बदले में काले छोगों का राज्य आये, इतने से स्वराज्य हो जायगा, ऐसी छोकमात्य 
तिलक की कल्पना नहीं थी। वे स्वराज्य इसीलिए. चाहते थे कि उनका दृढ़ 
विश्वास था कि स्वराज्य के बिना गरीब लोगों की गरीबी दूर न होगी । इसलिए 
उन्होंने गरीब लोगों का पक्ष लिया ओर उनके लिए जिन्दगीभर लड़ते रहे । 
महाराष्ट्र में उन्हें निचल्ली जातियों और मजदूरों के प्रतिनिधि के तौर पर ही गिनते 
हैं। उनके अनुयायियों में शिक्षितों के बजाय अशिक्षित ही अधिक थे । उनके 
बाद महात्मा गांधीजी ने अपने आन्दोलन को तो बिलकुल्न आम लोगों-- 
गरीबों और देहातियों का आन्दोलन बना दिया। इस तरह हिन्दुस्तान की 
दरिद्रता के खिलाफ लोकमान्थ तिल्षक ने आवाज उठायी ओर महात्मा गांधीजी 
ने उस कार्यक्रम को पूरा किया | गांधीजी के आंदोलन से बिलकुल गरीब लोगों 
में जाग्रति आयी । 

द्रिद्रनारायण के तीन प्रतिनिधि 

हिन्दुस्तान में गत १०० सालों में आम लोगों के लिए और दरिद्रों के पत्ष 
में बोलनेवाले तीन बड़े द्रश् हो गये । उनके पीछे दूसरे लोग भी आ गये और 
आन्दोलन में भी ताकत आयी | वे तीन पुरुष थे : स्वामी विवेकानंद, छोकमान्य 
तिलक और महात्मा गांधी | विवेकानंद ने पहली बार “दरिद्रनारायण” शब्द का 
प्रयोग किया । उन्होंने यह प्रतिपादन किया कि दरिद्र ल्ञोगों की सेवा करना और 
उन्हें नारायणस्व॒रूप देखना ही नारायण की भक्ति है। इस तरह जनता और 
द्रिद्र छोगों के प्रथम प्रतिनिधि स्वामी विवेकानंद हैं। उन्होंने दरिद्रनागायण की 

उपासना का आध्यात्मिक स्वरूप छोगों के सामने रखा । उसी विचार को हाथ 
में लेकर लोकमान्य तिलक ने ब्रितकुल आमजनता में आन्दोलन किया | 
वे जनता के छोटे-बड़े सारे दुःखों को अपने लेखों द्वारा तेजस्वी भाषा में, सरकार 
ओर लोगों में त्रिलुकुछ निर्मंयता से रखते थे। जनता को और दरिद्रों को कहीं 
भी पीड़ा या तकलीफ होते ही उनके लिए, ल्ोकमान्य तित्षक ने हर जगह आवाज 
उठायी ही है । 


अब सबको बुद्धि गरीबों की ओर लगे 


आज उनके स्मरण में हमें निश्चय करना चाहिए कि हम हिन्दुस्तान से : 
दरिद्रता मिया देंगे। अभी हिन्दुस्तान से दरिद्रता मिटी नहीं है। स्वराज्य-प्राप्त 
के बाद भी वह कायम है। उसी को मिटाने के लिए लोकमान्य तिछक और 
महात्मा गांधीजी स्वराज्य की माँग करते थे । अब वह स्वराज्य प्राप्त हो गया है | 
अब हम सब लोगों का ध्यान गरीबों को ऊपर उठाने में लग जाना चाहिए। 
जेसे बारिश में पानी कहीं भी गिरता है, तो नीचे ही जाता है, बसे ही सब लोगों 
की बुद्धि गरीबों की ओर ही जानी चाहिए, तभी हिन्दुस्तान सुखी होगा। और 
तभी स्वामी विवेकानंद, छोकमान्य तिलक और महात्मा गांधीजी का स्वप्न सत्यसृष्ठि 
में उतरेगा । 


बेलूर 

दो सिर्वाली सरकार ।२७; 


अमी हमसे कहट्दा गया कि यहाँ बुनकरों की बस्ती ज्यादा है। बुनकरों के 
लिए हमारे मन में बहुत आदर है । हमने स्वयं अपने हाथों से बुनने का काम 
किया है । आज बुनकरों की हालत हम अच्छी तरह समभते हैं। हमें उनके 
लिए. विशेष आदर इसलिए है कि हजारों सालों से बिना किसी ताल्लीम ओर 
ब्रिना किसी सरकारी मदद के बुनकर हिन्दुस्तान की सेवा करते रहे हैं। बुनकरों 
को बुनने की विद्या सिखाने के लिए सरकार को कोड़ी भी खचनी नहीं पड़ती । 
बाप बेटे को, बेग अपने बेटे को, इस तरह परंपरा से यह विद्या, कम-से-कम 
दस हजार साछ से हिन्दुस्तान में मौजूद है। हमारा सबसे प्राचीन ग्रन्थ 
“ऋग्वेद! दे। उसमें भी बुनकरों का. जिक्र आता है। वेद पढ़ने से तो ऐसा 
दीखता है कि बुनकरों में ज्यादा बहनें होंगी। पुरुष खेत में काम करने जाते 
और बहने बुना करतीं | आज्न पुरुष बुनते हैं और बहने' मदद देती हैं । 


किसान-बुनकर सहयोग हो 


इसी तरह हमारे दूसरे धंचे भी परंपरा से चले आये हैं। सरकार का 
उनपर कोई खर्च न था। किंतु यंत्रों के साथ स्पर्धा करने में दूसरे धंधे टूट 
गये ओर बावजूद स्पर्धा के बुनने का काम जारी है। इतिहास बताता है कि 
अंग्रेजों ने जब यहाँ अपनी हुकूमत कायम की, तो उस वक्त उन्होंने बुनकरों की 
बड़ी बुरी दशा कर डाली। पर दुःख की बात है कि स्वराज्य के बाद भी 
बुनकरों की स्थिति बहुत ज्यादा सुधरी नहीं। वह तब तक न॒सुधरेगी, 
जबतक बुनकर और किसान मिलकर अपना एक परिवार नहीं बनाते । किसान 
से बुनकर का संबंध टूट जाय, तो बुनकर जिंदा नहीं रह सकते । 


में कहना यह चाहता हूँ. कि जेसे किसान श्रनाज बोता और चावल घर- 

घर बनते हैं, वेसे ही किसान काते और गाँव के बुनकर वह सूत बुने' | यही 

सर्वोत्तम योजना हो सकती है। याने बुनकर किसानों के सूत से कप कपड़ा बुनेगा 

और वही बुना कपड़ा किसान पहनेगा, ऐसा निश्चय होना चाहिए। आज ये 
दोनों बातें नहीं हैं। किसान मिल का कपड़ा खरीदते और कहते हैं कि हमें वही 
सस्ता मालूम होता है। बुनकर ने भी यह निश्चय नहीं किया कि हम किसान 
का काता हुआ सूत ही बुने गे । याने इनका सूत बुनने को वे राजी नहीं और 
उनका कपड़ा पहनने के लिए ये राजी नहीं । 

इसमें दोष किसीका नहीं। दोष परिस्थिति का है। यह परिस्थिति हमें 
सुधारनी चाहिए. | किसान कातना शुरू करें, तो बुनकरों को अच्छा सूत मिलेगा । 
सूत अच्छा न हो, तो बुनकर को मुश्किल हो जाती है। इसलिए अच्छा यूत 
निकालने की तरकीत्र हँढ़ निकाठनी चाहिए। साथ ही किसानों को यह संकल्प 
करना चाहिए कि बुनकर जो बुने गे, वही पहनेंगे | किसानों की गरज खतम 
होनेपर ही बाद में बचा कपड़ा, शहरों में बेचा जायगा । सूत सुधारने की एक 
अच्छी योजना बनी है । “अंबर चरखा” नाम का चरखा निकल्ला हैं। उसका सूत 
करीब-करीब मिल के बराबरी का होता है। थोड़ा और अभ्यास और प्रयत्न करने 
से वह सूत मिल के सूत से भी ज्यादा अच्छा होगा | किंतु वही सूत हम बुनेंगे, 
ऐसा निश्चय बुनकरों को भी करना चाहिए। अंब्र चरखे से हिन्दुस्तान की 
सूत की समस्या हल हो सकती है। भारत सरकार भी इसे मदद देना चाहती है। 


सरकार के दो सिर 


लेकिन भारत सरकार का एक अजीब ठक्क है। उसके दो सिर हैं। एक 
सिर से वह अंबर चरखे को उत्तेजन देती है और दूसरे से सोचती है कि बुनकरों 
. को पावर लगाना चाहिए । अगर पहल्ले सिर से पूछा जाय कि तुम अम्बर को 
उत्तेजन क्‍यों देते हो, मिल का सूत तो बहुत है और उसे बढ़ाया भी जा सकता 
है? तो उत्तर मिलेगा : “अंबर चरखे से ज्यादा लोगों को रोजी मिल्लेगी |? 
यह एक सिर का विचार हुआ। अब दूसरे सिर से पूछा जाय कि 'ठुम करथे को 
पॉवर छगाने के लिए क्‍यों कहते हो ?! वह कहेगा, “हम बुनकरों की आमदनी 
बढ़ाना चाहते हैं | यदि वे पॉवर पर बुनेंगे, तो उन्हें आज से चार-छ गुना अधिक 
आमदनी होगी |” किंतु इससे सब बुनकरों को काम कैसे मिलेगा ? पॉवर 

आयेगी, तो पाँच-छुह करघों की जगह एक ही करघा चलेगा, बाकी बेकार हो 
जायंगे | इसीलिए सेलम के बुनकरों ने कहा कि सरकार की 'पॉवरवाली बात 
गलत है, उससे हमें छाभ न होगा ।” 


पूछा जा सकता है कि आखिर सरकार को ऐसे दो सिर क्‍यों हैं ! आपने 
मृदंग देखा ही होगा । उसे दोनों ओर थप्पड़ लगाई जाती है, तो दोनों ओर 
से संगीत सुनने को मित्नता है। इसी तरह सरकार कह रही है कि कुछ 
ग्रामोद्योग चलने चाहिए और कुछ यंत्रोद्योग। पर समभने की बात है कि 
दोनों तरफ से संगीत निकत्नता जरूर है, लेकिन एक बाजू के संगीत के ताल से 
दूसरे बाजू के संगीत के साथ मेल न खाता, तो संगीत चलेगा केसे १ 

पश्चिम से एक अथशास्त्र आया है। वह कहता है कि जितने यंत्र बढ़ेंगे, 
उतना देश का कल्याण होगा । उसका भी असर सरकार के इस सिर पर है | 
गांधीजी कह गये हैं कि 'हाथ से काम न करोगे, तो हिन्दुस्तान न बचेगा |! 
बेसा आज दीख भी रहा है। सरकार की प्रथम पंचवार्षिक योजना के बाद 
बेकारी बढ़ी, कम-से-कम घटी तो नहीं ही । इसलिए गांधीजी का विचार सही है, 
ऐसा दूसरा सिर कहता है। सारांश, इस तरह सरकार के दो सिर, दो वग होने से 
उसका दिमाग साफ नहीं है। इसीलिए सेलम के बुनकरों ने जो निषेध किया, 
वह वाजिब्र है। खादी-बोड के नेता श्री वेकुंठ भाई मेहता ने भी सरकारी 
नीति का निषेध किया है। “खादी-बोड” सरकार का ही है, पर विरोध स्पष्ट है, 
इसमें शक नहीं | 

बुनकर आवाज उठाये 

प्रशन होता है कि सरकार का दिमाग साफ नहीं, तो आप क्‍या करेगे या 
क्या करना चाहिए? क्‍या सरकार का निषेध जाहिर करने से काम होगा ! 
जगह-जगह इसका निषेध हो, सत्र सभाएँ हों और सारे हिन्दुस्तान के 
बुनकरों की आवाज इसके खिलाफ उठे। किंतु इससे भी काम नहीं होगा | 
इसके लिए जैसा हमने सुझाया कि किसान और बुनकर मिलकर एक मजबूत 
किला बनायेंगे, तभी किसानों, बुनकरों और साथ ही देश की भी ताकत 

बढ़ेगी । किसानों और नागरिकों को यह भी निश्चय करना होगा कि हम पॉवर 
लूम का कपड़ा न खरीदंगे। ऐसा कोई काम करें, तभी उसके पीछे कुछ 
कुछ ताकत आयेगी, जिसे हम “जनशक्ति' कहते हैं । 


एक सिर रखने में सरकार को लाभ 


सारा भूदान आन्दोलन इसी जनशक्ति के विकास के छिए चल रहा है | 
सरकार की ताकत जनशक्ति के बिना बढ़ नहीं सकती। उसके अच्छे काम 
भी जिना इसके नहीं हो सकते और बुरे काम भी इसकी मदद के बिना 
दुरुस्त नहीं हो सकते । सरकार कोई भगवान्‌ नहीं कि गलती न करे, इसलिए 
उससे अच्छे काम भी होते हैं ओर गलत भी । ल्ञेकिन दोनों में जनशक्ति के 
के ब्रिना चल्ल नहीं सकता । आप यह मत समझिए कि सरकार का निषेध 
करना और पॉवरलूम का कपड़ा न खरीदना, सरकार के विरुद्ध होगा | कारण, 
सरकार आप ही हैं। जिसे आप सरकार कहते हैं, वे आपके पाँच साछ के 
लिए चुने हुए नौकर हैं। इसलिए. अगर आप अपनी आवाज उठाते, 
अपनी शक्ति बनाते ओर पॉवरलूम के बदले अम्बर चरखे के सूत का उपयोग 
करते हैं, तो सरकार को मदद ही होगी | क्‍योंकि आप यह करेंगे, तो सरकार 
को अपना एक सिर कट्वाना होगा । फिर एक ही सिर रहेगा और वह मजबूत 
बनेगा, तो सरकार का काम ठीक होगा और आपका काम भी ठीक चलेगा । 
दो सिरवाले छोगों का काम अच्छा नहीं होता । 


ईश्वर को यह मालूम है। इसीलिए उसने हमें दो हाथ, दो पाँव, दो! 
कान, दो आँखें दी हैं, पर दो सिर नहीं दिये। दो सिर होंगे, तो एक कहेगा,. 
इस पेड़ को काटना चाहिए, तो दूसरा कहेगा इसे पानी देना चाहिए। 
आखिर दशमुखी रावण की हालत क्‍या हुई ? उसका एक सिर कहता था, 
वेदाध्ययन करो | दूसरा कहता था, तपस्था करो। तीसरा कहता, दूसरे की 
स्त्री भगाओ | चौथा कहता, दुनिया को लूटो। और उसने ये सब काम किये, 
तो उसकी हालत क्या हुई ! इसीलिए, भगवान्‌ ने यह प्रयोग करके देखा कि 

'एक सिर से ही भत्ना होता है। सारांश, अगर आप सरकार का एक सिर 
काटंगे, तो उसमें आपका भी भत्ना है ओर सरकार का भी भरा ! 


दुष्ट बुद्धि नहीं, दविबुद्धि 


सरकार चाहती है कि आमदनी बढ़े, तो उसमें पाँच में से एक की बढ़ेगी । 
पर पाँच का पेट काटकर के एक का पेट भरने से क्‍या होगा ? इसी तरह लोग 
जमीन के बारे में भी सोचते हैं। कहते हैं कि 'किसी को पाँच तो किसी को दस 
।एकड़ जमीन रहना अच्छा नहीं, सौ-दो सौ एकड़ जमीन होनी चाहिए । 
'पर इतनी जमीन कहाँ से ल्ञायेंगे ! इस पर अगर कहें कि “बितने लोगों को दे 
सके, उतनों को ही दें,” तो पूछा जा सकता है कि फिर बाकी छोगों के मजदूर रहने 
में क्‍या लाभ है ? इस तरह चंद लोगों का अच्छा चले और बाकी छोगों का जो 
होगा सो होगा, यह पश्चिम की विचारसरणी है । वही विचार इस देश में भी चलता 
है| कहने के लिए कहते हैं कि सब छोगों को सुख मित्नना चाहिए, समाजवादी 
रचना होनी चाहिए किंतु काम इस तरह करते हैं कि चंद लोगों को खूब सुख मिलता 
और बाकी वेसे ही पीसे जाते हैं | यह दुष्ट बुद्धि से नहीं, दिबुद्धि से होता है । 


ऐसी हालत में आपका और हमारा काम यह है कि भूदान-यज्ञ और ग्रामी- 
द्योग के जरिये, अपनी ताकत बढ़ायें, ओर सरकार का एंक ही सिर रहने दें । 
जमीन सबको मिले। सभी ग्रामसंकल्प करे कि ,गाँव के बुनकर जो बुनेंगे, 
हम पहनेंगे, पॉवरलूम का नहीं । इस तरह होगा, तभी देश आगे बढ़ेगा | 


बसे हम भी पॉवर के विरुद्ध नहीं, बिजली सूर्य के जेंसी सबको मिले, 
तो ठीक है। सूर्य की किरण राजा और गरीब, दोनों के घर जाती है, वेसे 
ही बिजली भी सबको मिले तो ठीक होगा | आज की हालत में बिजली करघे 
को लगने का अथ है, पांच में से एक शख्स का काम चल्लाना और बाकी: 
को बेकार रखना | हम सिफ बिजली ही नहीं, एटॉमिक इनर्जी भो चाहते 
हैं। लेकिन हम चाहते हैं कि वह इनजीं किसी व्यक्ति के हाथ में न रहे, 
'उस पर कुल्न गाँव की मालकियत हो, जिससे एक व्यक्ति उसके आधार से 

दूसरों का शोषण न कर सके । आज हम ग्रामोद्योग की सिफारिश इसलिए करते 
हैं कि वे आज की परिस्थिति के लिए आवश्यक हैं | 


ओमलूर ( सेलस ) 
२७-७- ५६ 


रामायण के आश्षेपों का उत्तर रेट. 


इस प्रदेश में रामचन्द्र के लिए कुछ लोगों के मन में कुछु विरोधी भावना 
पैदा हो रही है | उसके बारे में एक भाई ने मेरी राय पूछी है । ऐसा रामविरोधी 
इस सभा में कोई है या नहीं ! मैं नहीं जानता, और न जानना चाहता हूँ | 
केवल अपने मनोभाव और अपने अनुभव आप लोगों के सामने रखता हूँ । 


रामायण पर.दो आक्षेप 

रामचंद्र के विरोध में यहाँ छोग जो कुछु बोलते हैं, उसमें जहाँतक में 
जानता हूँ, दो आक्षेप आते हैं। पहला यह है कि राम उत्तरभारत का मनुष्य 
था, ओर “रामायण? में उत्तर मारत ने दक्षिण भारत को किस तरह दबाया, 
ड्सका इतिहास है । दूसरा आक्षेप यह है कि रामचंद्र का जीवन लोगों ने जितना 
आदश माना, उतना नहीं है, उसमें काफी दोष हैं । 

अंग्रज इतिहासकारों की करतूत 

पहला आतक्तेप बहुत महत्व का है और इसका पश्चिम के इतिहासकारों ने 
निर्माण किया है। जबतक उन्होंने लोगों के सामने इतिहास को उस दृष्टि से न 
रखा था तबतक हिन्दुस्तान के लोगों को उसकी कल्पना भी नहीं थी | अंग्रेज 
इतिहासकारों ने कुछ तो जान-बूककर और कुछ अनजान में हिन्दुस्तान के 
इतिहास में कई प्रकार के भेद निर्माण किये | अभी मैं उसका खंडन-मंडन करना 
नहीं चाहता । में तो रामायण के बारे में अपना अनुमव आप छोगों के सामने 
रखना चाहता हूँ । 

रामायण आक्रमण का इतिहास नहीं 


हमारे परिवार में हम बिलकुल बचपन से रामायण सुनते आये हैं। हमारा 
जन्म एक महाराष्ट्र-कुट्म्बर में हुआ है । जिस दिन हमने रामायण की कथा न सुनी 
हो, वेसे बहुत थोड़े दिन होंगे। हमारी माँ और हमारे घर के सब्र लोगों को 
पूरी तरह रामायण की कथा मालूम थी, फिर भी वह बार-बार पढ़ी जाती थी | 
उसे पढ़ने ओर सुनने में हमें कभी यह खयाल भी नहीं आया कि उसमें कुछ 
ऐतिहासिक घटना का जिक्र है। 'रावण” नाम का कोई आदमी था, यह कभी 
हमकी भास न हुआ । हम हिन्दुस्तान में खूब घूमे हैं, लेकिन आजतक हमें ऐसा" 
शख्श देखने को नहीं मिला । रावण दशमुखी था। दसमुख वाला मनुष्य तो 
दूर, हमने दो मुखवाला मनुष्य भी नहीं देखा | दुनिया के किसी भी ऐतिहासिक 
ग्रंथ में हमने दस सिरवाले मनुष्य का वणन नहीं पढ़ा। इसलिए जिस पुस्तक 
में दस सिरवाले मनुष्य का जिक्र हो, वह इतिहास का ग्रंथ नहीं हो सकता, यह 
समझना बहुत जरूरी है। कुंमक् नाम का एक द्रविड़ आदमी था, ऐसा भी 
हमें कमी खयाल नहीं आया। आज भी हम द्रविड़ प्रदेश में घूम रहे हैं, 
लेकिन ऐसा कोई मनुष्य हमें नहीं दिखाई पड़ा । रामचन्द्र की सेना के बड़े-बड़े 
बंदर कुंमंकर्ण की नाक के एक रंत्र में से भीतर जाकर दूसरे रंध्र से बाहर 
निकल्लते थे। कभी नाक से जाकर मुँह से बाहर निकत्षते थे, तो कभी मुँह से 
जाकर नाक से । हमने दुनिया के कितने ही इतिहास देखे, लेकिन ऐसी घटना 
किसी इतिहास में नहीं पढ़ी | ' 


इसलिए हमने बचपन में यही समझा और हमें समझाया गया कि वह 
राक्षस और देवों का युद्ध है। देव-असुर का यह युद्ध हमारे हृदय के अंदर चल 
रहा है । रावण रजोगुण है, कुंभकर्ण तमोगरुण और विभीषण सत्वगुण, इस 
तरह वे रूपक बने हैं। हमारे हृदय में बैठे दशमुख रावण को जब वहाँ से मुक्ति 
मिलेगी, तभी हमारा हृदय शुद्ध होगा। रामचंद्र के नामस्मरण ओर उनकी कथा 
सुनने से मनुष्य के हृदय में ऐसा बल आता और उससे हृदयशुद्धि होती है, 
ऐसा हम बचपन से सुनते आये हैं। हम आपसे कहना चाहते है कि उत्तर 

(हिन्दुस्तान की जनता में ऐसा एक भी शख्स नहीं, जिसने रामायण .को, उत्तर 
भारत के दक्षिण भारत पर आक्रमण के तौर पर पढ़ा हो। वह केवल एक 
धार्मिक कथा है और चित्तशुद्धि और भक्ति-मार्ग की अनुभूति के लिए. हम लोग 
उसे सुनते और पढ़ते हैं । 

हम कहना चाहते हैं कि दक्षिण के महाविद्वान्‌ और ज्ञानियों ने भी रामायण 
का यही अर्थ किया है। इसी तमिलनाड का बहुत बड़ा ज्ञानी 'कम्बन' अगर 
यह महसूस करता कि यह उत्तर भारत के दक्षिण भारत पर आक्रमण का इतिहास 
है, तो वह रामायण क्‍यों लिखता ? लेकिन उसने रामचंद्र को परमात्म-विभूति 
ही समझकर कुछ रामायण लिखी है । आप सभी जानते हैं कि तमिल भाषा में 
“कम्बन रामायण! से अधिक अत्युत्तम कृति शायद ही और कोई हो | तमिल- 
साहित्य में हम तीन-चार बड़े ग्रंथों का नाम सुनते हैं । 'तिरुकुरछ, तिरुवायमुल्लि, 
पतिरुवाचकम्‌ , तेवारम्‌? के बाद “कम्बन रामायण”? का ही नाम सुनते हैं। ये 
सभी ग्रंथ तमित्ल भाषा में सर्वोत्तम कोटि के माने जाते हैं। दुनिया की 
किसी भी भाषा के सर्वोत्तम साहित्य के साथ तुलना में रखने पर ये दूसरे दर्ज 
में आयेंगे, ऐसा मानने का कोई कारण नहीं । बल्कि दुनिया की किसी भी भाषा के 
साहित्य की सर्वोत्तम कृति की बराबरी में इनका नाम आयेगा। जरा मानसशास्‍स्त्र 
का थोड़ा-सा अभ्यास हो, तो तुरत खयाल्न में आ जायगा कि अगर रामायण में 
किसी देश का किसी देश पर आक्रमण का ध्यान होता तो वह कभी भी इस तरह 
सर्वोत्तम कृति न बनती । अवश्य ही, गुलाम ज्ञोग अपने जीतनेवालों की भी 
“हाँ.जी-हाँ-जी” करते हैं, पर उन खुशामदी गुल्ामों में कोई “कम्बन” नहीं होता । 

खैर, जो हालत तमिल भाषा की है, वही “मलयालम? भाषा की भी है। 
मल्याल्म्‌ में सर्वोत्तम कृति कोन-सी है, यह पूछा जाय, तो “एलुतच्छुन की 
रामायण” का ही नाम आयेगा । वह पुस्तक शायद उस भाषा की सर्वोत्तम किताब 
मानी जाती है और हरएक पढ़नेवाले के घर बह पढ़ी जाती है। अगर वह 
उत्तर भारत का दक्षिण भारत पर आक्रमण होता, तो उस आक्रमण का दक्षिण 
आरत वाले गौरव क्‍यों करे ! 

रामायण का यही आदर और यही कल्पना कर्नाटक ओर आखम्म में भी है | 

चित्तशुद्धि के लिए सर्वोत्तिम ग्रन्थ 

हमने रामायण से बढ़कर चित्तशुद्धिकारक कोई ग्रंथ नहीं देखा। हम कहना 
चाहते हैं कि जहाँ तक हिंदूधम का ताल्‍्लुक है, इस बारे में गीता भी दूसरे 
दज में है । गीता मक्खन है। हर कोई मक्खन हजम नहीं कर सकता | पर 
रामायण दूध है, दूध तो बच्चा भी हजम कर सकता है। इसलिए रामायण ने 
चित्तशुद्धि का जो काम किया है और आज भी कर रही है, वह गीता भी नहीं कर 
सकती । इससे ध्यान में आ जायगा कि आजतक सारे भारत की रामायण की तरफ 
देखने की कौन-सी दृष्टि रही। हमने पचासों दफा रामायण पढ़ी और भारत की 
"कितनी ही भाषाओं में पढ़ी है। और आज भी किसी नये लेखक की नयी 
रामायण हमें मिले, तो हम उसे पढ़े बिना न रहेंगे। एक-एक भाषा में दस- 
दस कवियों ने रामायण लिखी है । 


महात्मा गांधीजी कहते थे कि भक्ति का विकास करने के लिए रामायण 
से बढ़कर कोई किताब उन्हें नहीं मिज्नी | वे 'तुल्सी-रामायण” की बात करते 
थे। उत्तर भारत में वही अधिक चलती है। उसमें ऐसे दिव्य वातावरण का 
निर्माण किया गया है कि राम, आत्माराम हैं, हृदय के अंतर्यामी हैं, इससे 
हुदय रावणादि से मुक्त होता है ओर उसमें रामचन्द्र की ज्योति प्रवेश कस्ती 
है, वह सारी दुनिया ही निराली है, उसमें जाने पर किसी प्रकार का रागद्वेष 
आदि कुछ नहीं रहता, केवल परिशुद्ध भक्तिभाव ही रहता है। मुश्किल से 
और किसी ग्रंथ में यह चीज मित्र सके। भारत ने कितनी बार आजादी खोयी, 
लेकिन वह नष्ट न हो पाया। पर भारत ने अगर रामायण खोयी होती, तो 
यह जरूर नष्ट हो जाता, किंतु भारत में रामायण टिकी है, इसलिए, गुल्ममी 
के बाद भी आज वह सिर उठाकर खड़ा है । इसलिए जिन छोगों के मन में 
पाश्चात्य इतिहास-लेखकों के विचार के परिणामस्वरूप बेंसा खयारू आया हो, 
बे उसे छोड़ दे । 

रामचरित्र इतिहास नहीं 
दूसरा आत्षिप यह है कि रामचंद्र का जीवन सर्वोत्तम है, ऐसा नहीं 

कह सकते, उसमें दोष भी हैं। आप ऐसी रामायण लिख सकते हैं, जिसमें 
आपके रामचंद्र में वे दोष न हों, जो पहले के रामचंद्र में थे। क्योंकि राम- 
चरित्र तो कोई इतिहास नहीं । अगर वह इतिहास होता, तो आपको वे जैसे 
थे, वेसा ही लिखना पड़ता । आप अपनी मर्जी के मुताबिक उस पर रंग न 
चढ़ा सकते थे। अगर शिवाजी का चरित्र ल्लिखना हो, तो हम यह नहीं कह 
सकते कि आप उसे अपनी मजों के मुताबिक लिखें, क्योंकि वह ऐतिहासिक 
चरित्र है। इसलिए वहाँ जैसा बना, वैसा ही लिखना होगा। लेकिन जेसा 
कि मैंने कहा, राम के एक बाण से चौदह हजार राक्त्सों का संहार हुआ, यह 
सारी घटना एक दिव्य-स॒थ्टि की घयनाएँ हैं, वह भौतिक स॒ष्टि की कल्पना नहीं | 
इसलिए, वह वर्णन आप जैसा चाहें, वेसा बदल सकते हैं। जिन छोगों ने 
रामायण छिखी, उन्होंने भी जेसा उनको लिखना था वेसा ही लिखा | 


तुलसी की दिव्य सृष्टि क्‍ 

मेंने अभी तुल्सी-रामायण का जिक्र किया। उत्तर प्रदेश, बिहार आदि 
प्रान्तों में जिस घर में कोई पढ़ना जानता है, वहाँ बहुधा ठुलसी-रामायण जरूर 
होगी | मैं समभता हूँ कि जेसे बाइबल” और “कुरान करोड़ों में बिकती और 
हरएक ईसाई और मुसलमान के घर होती हैं, बेसे ही उत्तरप्रदेश में तुल्लसी- 
दास की रामायण है। लेकिन वाल्मीकि ने जैसी रामायण छिखी, बेंसी 
तुलसीदास ने नहीं लिखी । दोनों में बहुत फक है। मिसाल के तौर पर कहूँ, 
तो वाल्मीकि-रामायण में 'शूद्रक-चध” की कहानी है, पर ठुल्सीदास की 
रामायण में उसका पता ही नहीं है। किसी मनुष्य के कहने पर लोकनिन्दा 
से राम ने सीता का परित्याग किया, इसका कोई जिक्र तुलसी-रामायण में नहीं 
है | तुलसी का राम सीता का त्याग ही नहीं करता और न कर ही सकता है। 
कारण, सीता राम का ही एक अज्ञ है। जेसे महादेव के साथ उनके अंग में 
पार्वती जुड़ी हुई हैं, वैसे ही राम के साथ उनके अंग में सीता जुड़ी हैं। 
इसलिए राम ने सीता का परित्याग किया, यह कहानी ठुल्लसी-रामायण में नहीं 
है। बल्कि उसमें राम स्वर्ग में गये, इसका भी जिक्र नहीं है। राम हमारे 

लिए. यहाँ मोजूद ही हैं, यही भावना ठ॒ुल्सी-रामायण ने पैदा की है। राम 
निरंतर पैदा हुआ ही करते हैं। जिस-जिस क्षण में हमारे मन में पवित्र भावना 
का जन्म ( उदय ) होता है, उस-उस क्षण में राम का ही जन्म होता है और 
जहाँ राम होता है, वहाँ उसकी भक्ति सीता होती ही है। तुलसीदास ने सीता: 
को भक्ति के रूप में देखा है। रावण सीता को ले गया, यह घटना भी नहीं 
है। उसमें लिखा है कि वास्तव में सीता को तो अग्नि में छिपा रखा गया था और 
एक काल्पनिक सीता खड़ी कर दी गयी ओर उसी को रावण ले गया। 
तुलसीदास ने ऐसी दिव्य सृष्टि का निर्माण किया है। उसके एक-एक शब्द से 
हृदय द्रवित हो जाता है। 


राम का मानव-रूप 
में की जि ह । 
में यह कहना चाहता हूँ कि इस तरह राम के चरित्र में आदर्श पुरुष के 
तौरपर हम जो वर्णन करना चाहते हैं, कर सकते हैं। यह अपने बाप की 
( सटे ट है ५ जो ९ रे हें उस ५७ ऐति 
ट्‌ | इसमे हम जो फक करना चाहते हैं, उसका हमें हक हे। पर ऐति- 
हासिक चरित्रों के बारे में ऐसा नहीं । हिन्दुस्तान का इतिहास बुद्ध भगवान्‌ 
से शुरू होता है। उसके पहले का सारा काल्पनिक हैं | उस जमाने में राम 
और कृष्ण नहीं हुए होंगे, सो बात नहीं। वे हो गये होंगे, लेकिन जिनका 
5 ० रे ् 

रामायण-भागवत सें वर्णन आता है, वे राम-कृष्ण आदर्श परमात्मा के रूप 

कै. “अंकित ८5 3. है ० 
में हैं। लेकिन राम का चरित्र जैसे वाल्मीकि ने वर्णन किया है, वैसा ही राम को 
मानवरूप में देखा जाय, तो टीका करने का हरएक को हक है। बचपन में 
हम भी उस पर टीका करते थे। बाली को जो न्याय मिला, वह उचित था या 
अनुचित ? सीता का परित्याग कहाँ तक उचित था ? इसकी चर्चा हम बचपन 
में भी करते थे। अगर राम के चरित्र को मानवचरित्र के रूप में देखा जाय, 
॥ ५ पा 65 नं उ ॥ ं | ० 
तो वह परिपूण नहीं है। यही उसका गुण है, क्योंकि रावण को ऐसा बर 
था कि कोई भी देवता उसे हरा न सकेगा। फिर अगर राम पूर्ण ही होता, 
तो वह देवता ही हो जाता। इसीलिए उसने मानवाव्रतार धारण किया | 
मानवावतार में मनुष्य के कुछ गुण भी होते हैं और कुछ दोष भी । ऐसा कोई 

धर 

भी मनुष्य नहीं हो सकता, जिसमें एक भी दोष न हो। जेसे रूप के साथ 
छाया होती है, बसे गुण के साथ दोष भी होते हैं और तभी तो वह मानव 
बनता है। दूध देनेवाली गाय लात मारती है, तो उसका हम त्याग नहीं करते, 
पाँव हटाते और दूध लेते हैं। इसी तरह मानव अगर गुणों और दोषों से 
भरा है, तो उसके दोषों को सहन करना और उन्हें छोड़ उसके गुणों को 
लेना पड़ता है। गांधीजी ने कहा था कि “उन्होंने हिमालय के समान बड़ी 
गल्नतियाँ की हैं, तों इसमें आश्चर्य की बात नहीं, क्‍योंकि उन्होंने हिमाल्य के 
जैसे बड़े काम भी किये हैं। इसलिए, उनसे जो गलतियाँ हुई, वे भी हिमालय के 
समान हुई होंगी। इसलिए, राम के जीवन में कोई दोष दीखते हैं, तो उन्हें 
छोड़ दो और गुणों को ले लो। किंतु हिन्दू समाज उस व्यक्ति की ओर इस 
दृष्टि से देखता है कि उसका दिव्य रूपान्तर हो चुका है, उसमें जो दोष दीखते 
हैं, उनको भी देवी स्वरूप आ गया है । 


कृष्ण की माखन-चोरी 


हर घर में भागवत्‌ भी पढ़ा ज्ञाता है। ऋष्ण भगवान्‌ के बचपन की चोरी 
की कहानियाँ हर माता अपने बच्चों से कहती है। हमें दुनिया में ऐसा एक 
भी ग्रन्थ नहीं दीखा, जिसमें चोरी का बखान किया गया हो। दर घर में 
भागवत्‌ पढ़ा जाता है, पर उसे सुननेवाल्ा बच्चा अगर घर में चोरी करे, 
तो क्‍या माँ कबूल करेगी १ नहीं, वह घर में चोरी करता है, तो माँ उसे धम- 
काती और कहती है कि “अगर तू माँग लेगा, तो मैं दे दूँगी।' अगर वह दूसरे 
के घरमें चोरी करे और बाँटकर खाये और फिर कहे कि “कृष्ण के मुआफिक मैंने 
किया!, तो उसकी माँ कहेगी : “जेसे कृष्ण को यशोदा ने पीय वेसे मैं भी 
ठ॒म्हें पीटूगी । इसलिए यह सारा नाटक नहीं चल सकता |? कृष्ण की कथा 
चोरी सिखाने के लिए नहीं है, उसकी चारी भी. आध्यात्मिक बन गई, उसे 
देवी रूप मिल गया और मक्खन भी दूसरा बन गया। इसलिए. आज हर 
जगह भागवत्‌ पढ़ा जाता है, फिर भी कोई लड़का उसमें से चोरी का बोध 
नहीं लेता, क्योंकि वे समझते हैं कि यह दिव्य कथा है, यह प्रभु की लीला है । 

इस तरह यदि राम के चरित्र में कोई न्यूनता ध्यान में आये, तो उसे पूण 
करने का भी हमें हक है, या तो अपूर्णता ही मानवता का लक्षण है, ऐसा 
समझकर हम रसिकता भी ग्रहण कर सकते हैं। 
हिन्दू-धर्म की व्यापक वृत्ति 

इसके अलावा आपको हिन्दू-धर्म ने यह भी अधिकार दिया है कि अगर 
कोई राम को आदर्श न समझे, उन्हें रामायण पसंद न पढ़े, तो वे न पढ़े' और 
और दूसरी कितात्र पढ़ें। हिन्दू-धर्म की यह सबसे बड़ी विशेषता है, ऐसा हम 
समझते हैं। यह हमने दूसरे किसी धर्म में नहीं देखी। सब धर्मों में बहुत 
ही अच्छी चीजें हैं, यह हम जानते हैं और हम उनका ग्रहण भी करते हैं। 
फिर भी ईसाई यह कभी न. कहेगा कि “अगर तुम्हें बाइब्रि पसंद नहीं, तो उसे 
छोड़ दो और दूसरी कोई किताब पढ़ो ।” वह यही कहेगा कि “अगर तुम्हें 
बाइबिल पसंद नहीं, तो ठम ईसाई ही नहीं हो ।” किन्तु हिन्दू-धर्म इस तरह 
नहीं कहता । वह कहता है कि अगर तुम्हें रामायण पसंद नहीं है, तो तुम 
भागवत पढ़ो, भागवत पसंद नहीं, तो गीता पढ़ो और गीता पसंद नहीं है, तो 
“तिरुवाचकम! पढ़ो । इतनी उदारता इस धरम में है। हिन्दू-धर्म किसी व्यक्ति- 
विशेष के नाम के साथ जुड़ा नहीं है | राम का भक्त राम की भक्ति करता है और 
भागवत भी पढ़ता है, कृष्ण का भक्त कृष्ण की भक्ति करता और रामायण भी 
पढ़ता है । शिवभक्त दोनों ही नहीं पढ़ता और केवल शेवमार्ग देखता है। इसी 
तरह कोई उपनिषद्‌ पढ़ता है, तो कोई योगशात््र। हिन्दू धर्म में पाँच-पचास ग्रन्थ 
पड़े हैं | उसमें कुछ किताबें कुछ किताबों से भिन्न बातें कहनेवाल्ली भी हैं, लेकिन 
उनमें से कोई भी किताब आप पढ़ते और आपकी चिक्तशुद्धि होती है, तो वह 
हिन्दू-धर्म को कबूल है। जैसे ईसाई-धर्म, ईसा के साथ जुड़ा हुआ है इस्त्लाम धर्म 
मुहम्मद के साथ जुड़ा हुआ है, वैसे भागवत-धर्म जरूर कृष्ण के साथ जुड़ा 
हुआ है, पर हिन्दू धर्म न राम-कष्ण के साथ जुड़ा है और न शिव के साथ | 
वहन तो सगुण ईश्वर से जुड़ा है और न निर्गुण ईश्वर से। हम तो यह भो 
कहना चाहते हैं कि वह ईव्वर से भी जुड़ा नहीं है । 

अगर हम इतने उदार धर्म में हैं, तो हमें किसी से द्वंष करने की जरूरत 
नहीं । जो पसंद नहीं, उसे छोड़ दें और जो पसंद हो, उसे ले ले । रामायण- 
भागवत्‌ पढ़ना ही क्‍या मनुष्य का काय हे! वसे पढ़ना ही मनुष्य का 
कार्य नहीं । मनुष्य का काय है, चित्त की शुद्धि करना, आत्मा का दशन करना | 
निर्दोष हृदय ही सच्चा धर्म हे। उस चित्तशुद्धि के लिए. रामायण की 
मदद होती है, तो रामायण पढ़ो । हम अपनी गरज से रामायण पढ़ेंगे। 
उससे चित्त-शुद्धि नहीं होती और दूसरे से होती है, तो दूसरा अंथ पढ़ेंगे । 
इसलिए, सारे अंथ हमारे लिए हैं, हम उन अन्थों के लिए. नहीं, ऐसा हिन्दू- 
धर्म कहता है। अतः इसके बारे में कोई झगड़े की बांत नहीं । फिर भी अगर 
उनका उपयोग इस तरह विरोध बढ़ाने में करेंगे, तो हिन्दुस्तान की ताकत 
च्षीण होगी, बढ़ेगी नहीं | 
मोरप्परु ( सेलम ) 
१-८- ५६ 


अहिंसा के अंतरंग में हरकत 

आज जो सबसे बड़ी बात है, वह यह हे कि वातावरण में हिंसा आयी है 
और हिंसा से कुछ काम बनता है, ऐसा ल्लोगों को विश्वास हो रहा है। हाँ, 
कुछ काम बनता तो है, पहले भी बनता था और अब भी बनता है। लेकिन 
वह काम ही बेकार है ओर वह बनेगा, तो भी देश का नुकसान ही होगा-- 
यह सब अहिंसा की विचार-श्रेणी में आता है। 

अहिंसा की श्रद्धा पर दो प्रहार 

इन दिनों अहिंसा की इस विचार-श्रेणी का जोरों से खंडन हो रहा है। 
वेसे बोलने में तो ठीक है, सभी अहिंसा को मानेंगे | परन्तु वास्तव में .आज 
हिंदुस्तान की मानसिक स्थिति डाँवाडोल है। जो श्रद्धाएँ गांधीजी ने बनायी थीं, 
वे दो प्रकारों से टूट रही हैं: कुछ छोग उन्हें एकांगी समभकर छोड़ रहे हैं, 

तो कुछ लोग 'हम उनका उचित व्यावहारिक अर्थ करते और उस पर हम ही 
अमल करते हैं,' यह सोचकर उन्हें छोड़ देते हैं। छोड़ते हुए भी वे यह समभझते 
हैं कि हम गांधीजी के ही विचारों का व्यवहार के अनुकूल अनुकरण करते हैं। 
नायकमजी ने मुझे “बाइबिल? के प्रचार की बात सुनायी | हर एक 'सोल्जर” 
के पास बाइबिल होती है। यह ढोंग है, ऐसा तो नहीं कह सकते । लड़ाई राष्ट्र 
की पुकार है, राष्ट्र की आवश्यकता है, यह तो माना ही जाता है। इसलिए 
करुणावान्‌ लोग भो उसमें शामिल होते हैं | साथ-साथ वे बाइबिल भी पढ़ते हैं 
और समभते हैं कि फौज में भरती होना कतेव्य है। वे मानते हैं कि ईसा ने 
जिस उद्देश्य से हमें प्रतिकार बताया, उसीके अनुसार करना है। याने इस 
तरह ईसा के काम को हम आज नहीं, तो कल्न दुनिया में पूरा करना चाहते 
हैं। आज दुनिया उसके लायक नहीं है, इसलिए हम उसका अमल सामाजिक 
क्षेत्र में नहीं कर सकते, यह समझकर उन्होंने अपने मन को 'ऐडजर्ट? कर लिया 
है। अच्छी तरह बाइबिल भी चलती है और यह शर्त्र-व्यवहार भी। ढोंग उनके 
मन में है नहीं | गांधीजी ने हमें जो अहिंसा का विचार दिया, उसकी हालत भी 
आज इसी तरह की हो रही है। कुछ लोग उसे पहले भी एकांगी समभते थे, 
आज भी समझते हैं और यही कहकर उसे छोड़ते हैं। दूसरे लोग उसे पहले भी. 
अच्छा समझते थे और आज भी अच्छा समझते हैं। लेकिन उसके व्यावहारिक 
अमल के लिए उसे इतनी मात्रा तक छोड़ना ही पड़ता है, ऐसा समझकर उसे 
छोड रहे हैं। जब पूछा जाता है कि क्या इसका कोई पाप-पुण्य नहीं १ तो वे यह 
भी कहते हैं,--मुझे प्रत्यक्ष बातचीत में जो अनुभव हुआ, उसे कह रहा हूँ--कि 
हाँ, इसमें पाप जरूर है, लेकिन उतने पातक के बिना चारा नहीं है |” यह पातक 
हमारी सामाजिक जिम्मेवारी के साथ जुड़ा है। यह “लेसर इविल ( छोटी बुराई ) 
है, पर उसे हम न करंगे, तो उससे ग्रेटर इविल्' ( बड़ी बुराई ) हमें उठानी 
पड़ेगी, यों समझकर वे बड़े पाप से बचने के लिए, ही छोटा पाप करते हैं । 


धर्माचरण का यही क्षण 
कई बार मैं कहता हूँ. कि आप अहिंसा का विचार मान्य करते हैं, यह-तो 

बहुत अच्छी बात है। आज नहीं तो कल, उधर आप आयेंगे ही, ऐसा हम 
समभते हैं। अभी जो कुछ काय आप कर रहे हैं, उसे हम भ्रममूलक कहें तो 
उसका कोई उपयोग नहीं | क्योंकि आप भी हमारे लिए कह सकते हैं कि हम 
ही भ्रम में हैं।' “आप भ्रम में हैं” कहने का जितना अधिकार हमें हैं, उतना 
ही आपको भी । इसलिए वह चर्चा हम नहीं करते। फिर भी मन में हमें 
लगता है कि अगर हम इस तरह करते चले जायँगे, तो कहीं न पहुँचेंगे | प्राचीन 
काल से आज तक हम यही करते आये हैं। इससे अहिंसा का बेड़ा पार न 
होगा। हमें कभी-न-कमी हिंसा से त्रिलकुल बिदा लेनी ही होगी। वह समय 
आज ही आया है या नहीं, यह आप देखें | हमें तो लगता है कि सब धर्मों 
के आचरण का अगर कोई उचित समय है, तो यही है। इसके पहले नहीं. 
था, क्‍योंकि वह हाथ से छूट गया है। इसके आगे का भी नहीं है, क्योंकि 
वह हाथ में नहीं है । केवल यह क्षण हाथ में है। इस क्षण को हम इस 
इस आंशा से खोयें कि आगे वह चीज हम करेंगे, तो इसमें हमें एक प्रकार 
का मोह दीखता है । संभव है, यह मोह न हो, और जैसा कि आप कहते हैं, 
“रिअलिज्म! ( वस्त॒वाद ) हो | लेकिन वस्तुस्थिति यह है कि दोनों तरफ से अहिंसा 
पर प्रत्यक्ष प्रहार ही हो रहा है। इस तरह स्वराज्य के बाद इन दिनों दोनों 
तरफ से हिंसा को काफी बल मिला है, हमें इसका मुकाबला करना होगा । 


सोम्यतर सत्याग्रह 


मुकाबला करने के लिए कोई-न-कोई योजना हो । पहली योजना जिसका मैं कई 
बार जिक्र कर चुका हूँ, यह है कि हम धीरे-धीरे सौम्य से सौम्यतर में जायें और 
फिर सोम्यतर से सौम्यतम । आज एक पत्र बंगाल के चारुआाबू का आया। 
पढ़कर मुझे बड़ा आश्रय हुआ। आजकल हमने दो बार घूमना शुरू किया है, 
उसके कारण कई छोगों को चिन्ता हो रही है। सभी को एक चिन्ता तो देह की 
होती है और मुझे भी है । लेकिन चारुबाबू के पत्र में चिन्ता नहीं, उस पत्र ने मेरा 
ध्यान खींच लिया है। उसमें लिखा है कि “आपने जो दो बार चलना शुरू किया 
है, में समझता हूँ. कि उससे आपने सौम्य सत्याग्रह को सौम्यतर सत्याग्रह में 

परिवर्तित किया है, और यह समझ कर, कि इससे हमें बल्ल मिलता है। मुझे 
यह तब्रहुत ही अच्छा लगा | मैं नहीं कह सकता कि इस तरह विचारकर हमने 
यह किया है। लेकिन सोम्यतर होने की वासना जरूर हे ओर यह हो भी 
रहा है। जहाँ एक दिन पूरा रहते हैं, वहाँ जितनी कार्यशक्ति एक पूरा दिन 
रहकर मनुष्य लगा सकता है, उतनी कार्यशक्ति आधा दिन रहकर नहीं लगा 
सकता । विचार बतलाकर वहाँ से जाना ही पड़ेगा। आधा घंटा मुश्किल से 
गाँववाल्ञों के साथ बात करने को मित्रता है। दिनभर वहाँ रहते तो जरूर 
कुछ-न-कुछ काय-शक्ति वहाँ लगानी पड़ती। कुछ दबाव भी पड़ता और 
बहुत कुछ हो सकता | परन्तु आज तो होता यह है कि विचार समझा दिया 
और आगे बढ़े । यह प्रत्यक्ष सौम्यतर का ही रूप हो जाता है । 

उनके पत्र के बाद यह बात मेरे ध्यान में आयी कि इसमें सोम्यतर तो हो ही 
जाता है | में कहना यह चाहता था कि सौम्यतर का अथ मेरे मन में कुछ खुल 
रहा हे । वह गीता में तो है, लेकिन गीता हम समझते कहाँ हैं ? आहिस्ता- 
आहिस्ता थोड़ी-थोड़ी समझते हैं | इसीलिए जिन्दगी भर उस ग्रंथ का उपयोग 
होता है । एकदम समझते होते, तो उसका उपयोग ही खतम हो जाता । 


क्रिया : विचार-सिद्धि का साधन और परिणाम 


जिसे हम “क्रिया! कहते हैं, वह विचार को अमछ में लाने का साधन है। 
जिस तरह विचार को अमल में त्ाने के लिए, विचार के अवतरणु के लिए 
वह साधन है, उसी तरह वह विचार का परिणाम भी है। आप भूदान दें, 
उससे आपकी उदारता बढ़ेगी। आपकी उदारता बढ़ी, उसके परिणामस्वरूप 
आप भूमिदान देते हैं। अर्थात्‌ क्रिया विचार-सिद्धि का साधन और विचार-सिद्धि 
का परिणाम दोनों हे। जितने अंश में वह विचार-सिद्धि का परिणाम है, 
उतने अंश में उसका आग्रह हमें न रखना चाहिए | मेरे विचार के 
परिणामस्वरूव पाँच करोड़ एकड़ जमीन मित्ननी चाहिए,, ऐसा मैंने तय किया 
है। पर यह परिणाम है, इसलिए. उस दानप्राप्ति को क्रिया की आसक्ति 
हमें न होनी चाहिए. | लछोग समझें कि “दान-विचार' याने सम-विभाजन 

विचार | इसे में भी समझूँ और मेरे जीवन में वह विकसित हो | छोगों के 
जीवन में वह विकसित हो ही जायगा | जन्र वे विचार संमझेंगे, तत्र उसका 
परिणाम आ ही जायगा। उसका ज्यादा आग्रह हमें नहीं है। विचार ही में 
समझ्ूँगा और समझाऊँगा । 

जितने अंश में क्रिया विचार-सिद्धि का साधन होती है, उतने ही अंश में 
उसपर जोर दूँगा । जेसे, पैदल चलना । मैं अगर पैदल नहीं चलता, तो विचार 
समझा नहीं सकता । इसलिए पैदल चलने का मैं आग्रह रखूँ, तो वह जरूरी 
है। किंतु अगर दान-प्राप्ति का आग्रह रखूँ, तो वह क्रिया परिणामस्वरूप क्रिया 
है। इतने दान-पत्र लिखबा लेने हैं, हर एक के पास जाकर समझाकर 
ल्िखवा लेना है? अगर यों मैं करूँ, तो वह सौम्य कार्य नहीं | उसमें फलप्राप्ति 
का आग्रह रहेगा | में नहीं जानता कि मैं स्पष्ट कर सका या नहीं कि कौन-सी 
क्रिया विचार-सिद्धि का साधन है और कौन-सी क्रिया विचार-सिद्धि का परिणाम, 
जिसका आग्रह हमें नहीं रखना चाहिए। लेकिन मेरे मन में कुछ इस तरह 
का भेद प्रकट हो रहा है। कर , 

हम अधिक विचार-परायण बनें 

बहुतों को ऐसा डर लगता है कि इसका परिणाम निवृत्ति-मार्ग में होगा । 
पर वह मुझे इसलिए नहीं छगता कि निवृत्ति पहले से ही मेरे मन में बसी है । 
अब कोई ज्यादा निवृत्ति आयेगी, ऐसा संभव बहुत कम है। फिर भी मैं जानता 
हूँ कि क्रिया की अतिरिक्त आसक्ति न हो। साधनरूप क्रिया की आसक्ति हो 
लेकिन आगे की जो क्रिया है, उसे समाज करे । समाज की तरफ से जो क्रिया होगी, 
उसका आग्रह हम अपने मन से हटाना चाहते हैं। में नहीं मानता कि ऐसा 
कोई आग्रह मेरे मन में पहले से भी था। किंतु जहाँ एक सामूहिक काय 
शुरू होता है, वहाँ उसके साथ के कुछ संकल्प भी आते हैं। वे सामूहिक 
संकल्प होते हैं। इसमें कोई खास दोष नहीं है। परन्तु धीरे-धीरे इस प्रक्रिया 
का जो परिणाम आया, डसे देखते हुए इससे अधिक सौम्य प्रक्रिया अर्थात्‌ 
जिसमें क्रिया की तीव्रता कम हो और विचार की प्रक्रिया अधिक, ऐसी कार्य- 
पद्धति हमें धीरे-धीरे लेनी होगी । 

मतलब यह कि शुद्ध विचार सोचने, समभने, व्यक्तिगत रूप से उसके 
अमल करने और दूसरों को समझाने में हमारे कार्य की पूर्ति होनी चाहिए। 
सोचना-समभना बहुत बड़ा काम है। अगर हम अपने लिए इतना करते हैं 
और हमारे मन में किसी प्रकार का कोई मोह नहीं रह. जाता, शुद्ध विचार 
का दशन होता है, तो मैं मानता हूँ. कि ९० फीसदी क्यम हो गया है। देश, 
समाज और दुनिया का जो ख्वतंत्र काय है, वह अलग है, लेकिन हमारे जरिये 
जो हो सकता है और जो रुक रहा है, वह ६० फीसदी इसीलिए रुक रहा है 
कि हमारे विचार में सफाई नहीं | मोह के कुछ पद, कुछ अंश रह जाते हैं । 

शुद्ध विचार सोचना और शुद्ध विचार कहना स्वयं बहुत ही बड़ा काय है । 
फिर जब वह विचार चित्त में आ जाय, तो तदनुसार क्रिया होनी ही चाहिए । 
उसके बाद दूसरों के प्रति हमारा कतंव्य इतना ही है कि उन्हें विचार समझा 
दें। उससे आगे हमारा कतंव्य नहीं होता। इसलिए अगर हम अधिक 
विचारपरायण बनें और क्रिया की मर्यादाओं को ठीक समझे, तो अहिंसा 
अधिक फैलेगी, ऐसा हमें लगता है याने भूमिदान को न छोड़ते हुए उस 
भूमिका को अपनी विचारसिद्धि के साधन के तौर पर पकड़कर बाकी परिशुद्ध 
अहिंसा-विचार को ही दुनिया में फैल्ञायं और उसमें जितनी तपस्या चित्त- 
शुद्धि के लिए, करनी होगी, उतनी स्वयं करते रहें--यही हमारा कार्य होना 
चाहिए. । अगर ऐसा हो, तो हम समभते हैं कि हम एकांगी न रहेंगे |, इस 
विचार-प्रवाह में, भूदान के प्रवाह में जितने छोगों को हमने खींच लिया है, 
उससे बहुत ज्यादा छोगों को हम खींच लेंगे और वे भी भू-दान-कार्य में 
प्रवृत्त हो सकेंगे । 


सर्वोदिय मंडल 
इसके बाद, आखिर में इसके लिए क्या क्‍या योजना हो सकती है? 
कुछ योजना हो सकती है या नहीं ? यह विचार मन में आता है। मुझे छगा 
कि हरएक प्रदेश में जहाँ एक भाषा का एक ही बड़ा प्रदेश बना है, वहाँ 
'उस भाधा में और जहाँ हिन्दी जैसी एक ही भाषा के अनेक प्रदेश बनें हैं, 

उन प्रदेशों में अगर सर्वोदय मण्डल बने, तो कुछ लाभ होगा | यह “सर्वोदय 
मंडल” कोई [एक योजनापूवक बनाया जाय, ऐसा कुछ मन में नहीं। क्‍योंकि 
में संगठन पर बहुत ब्यादा श्रद्धा भी नहीं रखता। किन्तु चाहे वह अव्यक्त 
रूप में ही हो, चाहे उसका रूप भी हो जाय, पर ऐसा व्यक्त रूप हो, जो कि 
किसी को न जकड़े | , शुद्ध विचार करनेवाले अर्थात्‌ शुद्ध विचार का प्रयत्न 
करनेवाले लोग और सवंभूत-ह्ित में विश्वास करनेवाले, निष्काम कर्म मानने- 
वाले, पक्चातीत और हमारे पत्ञातीत विचार में मी जिनकी श्रद्धा है--ऐसे 
लोग इकट्ठे हों। श्रद्धा से मेरा मतलूत्न इतना तो है ही कि तदनुसार क्रिया 
करने का मनुष्य प्रयत्न करे । ऐसी श्रद्धा जिनके अन्दर है, उनका एक मंडरू 
बन सकता है । 

धर्म के लिए इंगलिश में एक शब्द बड़े महत्व का है। वे घर्म' को 'फेथ” 
कहते हैं | एक हिन्दू फेथ” है और एक “हिन्दू थॉट? | पर हिन्दू थॉट” तो चन्द्‌ 
लोग ही समभे हैं » हिन्दू फंथ' लाखों लोगों में है। ऐसे ही इस्लाम आदि 
फेथ हैं। फेथ में लाखों लोग हैं, उस “विचार! में चंद लोग और कृति में 
उससे भी थोड़े लोग होते हैं। सर्वोदय के लिए जिनके मन में “फेथ” है, 
ऐसे दस-पाँच लोग जो भी हों, उनका एक मंडल बने | वे खास विषयों पर 
विचार कर एक शुद्ध विचार के रूप में लोगों के सामने रख दं। अगर सम्मि- 
लित रूप से कोई चीज रखनी है, तो वैसा करें। बेसा न करना हो, तो कुछ 
चर्चा कर लें और फिर अलग हो जायें, तथा अछग जाकर बेसा काय करें । 
ऐसा सर्वोदय मंडल अगर बने, तो अच्छा रहेगा | शायद इस दृष्टि के विकास के 
लिए. वह ल्ाभदायी होगा । 


आगे चलकर जेसे-जेसे हम जनता की तरफ आन्दोलन को ले जाने के 
संकल्प का अमल करते जायेंगे, वेसे-ही-बेसे आज की हमारी समितियाँ टूट 
जायेगी और लोग अपनी-अपनी ताकत के अनुसार अल्ग-अंल्ग काम करेगे। 
सलाह-मशविरा 'स्वोदय मंडल? से कर लेंगे। स्वोदय मंडल का यह आग्रह 
न रहेगा कि उनकी सलाह पर अमल हो। लोगों पर ऐसा कोई भार न रहेगा 

कि उनकी सलाह पर अमल न करें, तो दंड होगा । इसका एक नैतिक मूल्य 
है, उस नैतिकता के लिए ही लोग उसकी सलाह लेंगे । सलाह माँगेंगे, तो दी 
जायगी और न माँगने पर भी दी जायगी | इस तरह यदि कुछ आरम्म हो, तो 
शायद इस विचार के लिए अनुकूल होगा । 


धमपुरी ( सर्वोदय पुरम्‌ ) 

आजकल में तमिल भाषा का सर्वोत्तम साहित्य पढ़ रहा हूँ । कुछ दिनों से 
“तिर्वावकम! पढ़ने का सोमाग्य मुझे मिला है। एक हजार साल पहले का 
| 2 है पे प ३ ५ हें 
वह ग्रंथ है, लेकिन आश्चय यह है कि कुछ बाते उन्होंने ऐसी बतायी हैं, जो 
आज हमारे काम की हैं । 


भक्तों की संगति की अपेक्षा 


उस ग्रंथ में बहुत-सा तो परमेश्वर के साथ संवाद ही चल्लता है। जेसे हम 
भाई-भाई आपस में बातें करते हैं, वेसे ही वे परमेश्वर के साथ बात करते 
हैं। कहते हैं: “तू मेरे सांथ एकरूप है और मैं तेरे साथ एकरूप हूँ। 
इसका तो अपार आनन्द है', किंतु इतना आनन्द प्राप्त होने पर भी वह ईश्वर 
से एक अभिलाषा रखता है। कहता है: 'मुझे उस आनन्द की अपेक्षा है, 
जो तेरे भक्तों में रहकर मिल्नता है।” ईश्वरी संगति प्राप्त होने पर भी वह भक्त 
की संगति की प्यास रखता है । इन दिनों कुछ छोग ऐसे निकलते हैं, जो ईश्वर 
का निषेध करते हैं, पर चाहते हैं कि सजनों की संगति में रहें । “'माणिक- 
वाच्यकर! इस तरह इंश्वर का निषेध नहीं करता, वह साक्षात्‌ ईश्वर से बात 
करता है। पर साथ ही भक्त-समाज के अन्दर जीवन व्यतीत करना चाहता 
है । यही इस जमाने का कार्य है। 

माणिक्यवाच्यकर से बढ़कर आकांक्षा 

हमने सर्वोदय-समाज बनाने का संकल्प किया है। याने हम व्यापक समाज 
के अंदर कोई छोटा समाज बनाना नहीं चाहते । यही चाहते हैं कि कुछ 
समाज ही सर्वोदय समाज बने | छोटा-सा भक्तमंडल बनाकर हम उसमें रहना 
नहीं चाहते, बल्कि कुछ समाज का रूपांतर भक्त-समाज में करना चाहते हैं। 
एक तरह से देखा जाय, तो माणिकवाच्यकर ने जो कल्पना की, हम उससे एक 
कदम आगे जाना चाहते हैं। सवाल उठेगा कि क्‍या हममें यह योग्यता है ? 
हम कहते हैं कि हाँ, है । पर इसलिए नहीं कि व्यक्तिगत तोर पर हम कोई ऊँचे 
दर्ज में पहुँचे हैं, वरन्‌ इसलिए, कि आज के जमाने की वह योग्यता है | आज के 
जमाने में जो विश्वव्यापक मानव की बृत्ति न रखेगा, वह टिक नहीं सकता। 
छोटे-छोटे अभिमान रखने के दिन लद चुके। विज्ञान ने मानव के दशन का 
क्षेत्र इतना व्यापक बना दिया कि विज्ञान के रहते छोटी नजर से देखनेवाला 
हार खायेगा | दीखने में तो यह भी दीखता है कि इस जमाने में हिंसा की 
शक्ति बढ़ रही है, परंतु वह इतनी विकसित इसीलिए हुई है कि अब समाप्त 
होना चाहती है, अहिंसा-शक्ति में परिवर्तित होना चाहती है। आज जितना 
चिंतन होता है, वह सारा व्यापक होता है। कोई. व्यक्तिगत तौर पर संकुचित 
चिंतन करने की कोशिश करता है, किंतु उसके विरुद्ध प्रवाह इतना जोरदार है 
कि उसे व्यापक चिंतन करना ही पड़ता है। 


जमाने की प्रेरणा 

हमने आशा रखी ओर कहा था कि १६५७ में सर्वोदय-समाज की बुनियाद 
डाली जा सकती है । यह हमने कोई भविष्यवाणी नहीं को थी। हमें परिध्थिति 
का जो दर्शन हो रहा है, उसीसे यह प्रेरणा मिल्ली । हम देख रहे हैं कि एक साल 
पहले कुल दुनिया स्वोदय-समाज के जितनी नजदीक थी, उससे आज एक 
कदम ज्यादा नजदीक आयी है। दीखने में यंही दीखेगा कि बड़े-बड़े देश एट्म 
और हाइड्रोजन बम के : प्रयोग कर रहे हैं। रूस और अमेरिका इस शास्त्र में 
बहुत शक्तिमान्‌ बने हैं। इंग्लैरड भी उनके पीछे-पीछे जाने की कोशिश कर 

रहा है। पर उसकी पालंमेण्ट ने एक प्रध्ताव पास कर दिया कि फाँसी की सजा 
रह हो जाय । यह कोई छोटी घटना नहीं है । एक ओर वह बड़े-बड़े बम बनाने 
में मदद दे रहा है और दूसरी ओर फॉसी की सजा रद करने जा रहा है। 
आखिर यह क्‍यों १ स्पष्ट हे कि फाँसी की सजा रद्द करने की प्रेरणा हृदय की 
प्रेणा ओर इस जमाने की प्रेरणा है। तथा यह जो शारस्त्रस्र बढ़ रहे हैं ओर 
बढ़े हैं, वह पुराने प्रवाह का ही एक लक्षण है। 


जमाने की प्रेरणा के लिए भारतीय मन अनुकूल हो 


ऐसी स्थिति में हम भारत में ऐसा सर्वोदिय-समाज शीघ्र से शीघ्र बना सकते 
हैं। भारत का कुल जीवन उसके लिए, अनुकूल है, उसको परित्थिति, उसका 
इतिहास, उसकी परम्परा और उसकी संस्कृति भी इसके लिए श्रनुकूछ है। हम 
भूदानयज्ञ को एक बड़े विचार की गंगोन्री ( उद्गम स्थान ) मानते हैं। इसमें 
लाखों छोगों ने भूदान दिया और छाखों परिवारों में वह जमीन बँंट रहो है । 
यह घटना इस जमाने का अरुणोदय है। इसके आगे सूर्योदय होनेवाल्ला हे, 
इसछिए. भारतीय मन तैयार होना चाहिए। हमारे मन में किसी जाति का 
अभिमान नहीं है। हम नहीं समझते कि हम मारतीय मनुष्य हैं ओर दुनिया 
के किसी भी देश के मनुष्यों से श्रेष्ठ हैं, हम आय॑ हैं, देवता हैं, या ईश्वर के 
विशेष कृपापात्र हैं। फ्रि भी हम कहते हैं कि भारत इसके लिए अत्यन्त 
अनुकूल है, और भारतीय इसके लिए. अपना मन तैयार करें, क्‍योंकि हिन्दुस्तान 
का कुल साहित्य और परंपरा इसके अनुकूल है। 

सबको जोड़नेवाल्ा विज्ञान 


इसलिए इन दिनों हम ज्यादा जोर मतभेद मियने में ही देते हैं। मनुष्य 
का जीवन बहुत व्यापक है। उसके अनेक अंग और उसके अनेक प्रश्न हैं, 
जिनपर एक से अधिक तरह से सोचा.जा सकता है। इसलिए भिन्न-भिन्न रायें 
होती हैं, किंतु ये सभी विभिन्न अभिप्राय विज्ञान के इस युग में अत्यंत गौणु 
हैं। कोई नक्षत्र बड़ा है और कोई छोटा, यह भेद रात के अंधकार में होता 

है । सूयनारायण के प्रकाश में ये भेद नहीं रहते । इसी तरह विज्ञान के जमाने 
में मतभेदों का कोई मूल्य ही नहों है। मतभेद मन के कारण होते हैं और 
जिस प्रकार की परिस्थिति तथा जेसे संस्कार होते हैं, उन्हीं के अनुकूल मनुष्य के 
मन बनते हैं। मनुष्य चाहे या न चाहे, लेकिन विज्ञान की माँग है कि उसे 
अपने मन को और अपने कुल्ञ मतभेदों को अल्नग करके सोचना होगा । भिन्न- 
भिन्न मनों के भिन्न-भिन्न अभिप्राय विज्ञान में ड्रब जाते हैं। अभी कच्छ में भूकंप 
हुआ । उस वक्त किसका कोई मतभेद टिका ? सब आपत्ति में ड्रब गये। जैसे 
आपत्ति में मतभेद ड्रब जाते हैं, उससे भी अधिक उन्हें डुबाने की सामथ्य विज्ञान 
में है । विज्ञान बता रहा है कि हम सारे जुड़े हुए हैं | हम अंदर से जुड़े हैं, यह 
आत्मज्ञान पहले ही बता चुका था, लेकिन बाहर से भी जुड़े हैं, यह विज्ञान बता 
रहा है | एक जमाना था, जब लोग मानते थे कि समुद्र दो देशों के बीच रहता हे, 
तो दोनों को अलग करता है । किन्तु त्राज यह माना जाता है कि दो देशों के बीच 
का समुद्र दोनों देशों को जोड़ता है। अमेरिका समझता है कि चीन और जापान 
मेरे पड़ोसी देश हैं, जिसके बीच सिफे आठ हजार मील लंबा समुद्र है । दिन- 
दिन विज्ञान आगे बढ़ रहा है। आप हमारे सामने बैठे हैं और हम आपके 
सामने, तो बीच के आकाश ने हमें जोड़ दिया । आज हम यहाँ बोलते हैं, तो 
हमारी आवाज के कुल दुनिया में जाने लायक औजार निकल गये हैं। यह सारा 
आकाश हमारे रब्दों को वहन करनेवाल्ला साधन है, उन्हें रोकनेवाला नहीं । 
जहाँ आकाश और समुद्र जेसे तत्त्व दो राष्ट्रों को अलग करते थे, वे दो राष्ट्रों को 
जोड़नेवाले सात्रित हुए हैं, तो वहाँ मन का क्‍या चलेगा ! 


मन बदले, तो सारा प्लानिंग बदल्लेगा 


मनुष्य का मन अगर बदला, तो वह चाहे तो जो आज है, उसे कल खतम 
भो कर सकता है। जिन हाथों ने ये शस्त्रास्र बनाये, वे ही हाथ इन्हें खतम 
करेंगे । जो हाथ आज इस “प्लान! को बनाते हैं, वे ही कल इसे बदलने को 
बाध्य हो जायेंगे | इसलिए भले ही हिन्दुस्तान को उस “प्लान की महिमा मालूम 
पड़े, लेकिन हम उसे कोई महत्त्व नहीं देते। अपने समाज में जो शक्ति है 

उसका छोटा-सा अंश ही इस प्लान में है, यह प्रकट हो रहा है । मन बदल्ल 
जायगा, तो सारा-का-सारा “प्लानिंग” भी बदल्ल जायगा । आज विज्ञान के कारण 
मन टूट ही रहा है, फिरबदलने की बात ही नहीं रही । इसी तरह देशों की मर्यादाएँ 
और धर्म के बंधन भी टूट रहे हैं और सत्र व्यापकता फेल रही है। इस दृष्टि 
से सरकार का प्लान बहुत-ही छोटी चीज है। उससे बहुत ज्यादा हम व्यक्तिगत 
तौर पर कर सकते हैं। 
विराट चिंतन 

भूदान का ही विचार लीजिये | मान लीजिये कि सत्र लोग समझ जायें कि 
भूमि पर मालकियत रखना आज के लिए. उचित नहीं, किसी के छिए छाभदायक 
नहीं है । बाबा को विश्वास है कि यह बात उसके कहने से नहीं, वरन्‌ विज्ञान 
के कारण जल्द-से-जल्द हो जायगी । विज्ञान जो करना चाहता है, वंही बाबा 
बोलता है, इसलिए बाबा को नाहक श्रेय मिलता है। जैसे लोग ही अपनी लड़की 
को दूसरे के घर भेज देते हैं, उसके लिए वर ढूँठते हैं, वेसे ही लोग ही अपनी 
जमीन के लिए, स्वयं ग्राहक हूँद लेंगे । इस तरह गाँव-गाँव की जमीन बँट जाय, 
तो वह कितना बड़ा प्लानिंग होगा ? इसलिए जन्न कभी हम सोचने बैठते हैं, 
तो विराट से कमर सोच ही नहीं सकते । 


संतों'का विशाल हृदय 


विज्ञान तो बढ़ेगा ही, उसके साथ प्रेम-विचार भी बढ़ेगा, तो दोनों मिलकर 
कुल समस्याएँ हल हो जायेगी । इस दृष्टि से हमने अपना मन तैयार रखा है। 
हम चाहते हैं कि भारत के छोग भी अपना मन तैयार रखें । इसमें आपको 
अपने संतों से बहुत मदद मिल सकती है, कारण, वे बहुत व्यापक विचार रखते 
थे। माणिकवाच्यकर ने यही कहा था: “दक्षिण प्रदेश में रहनेवाछा शिव सारी 
दुनिया का स्वामी है। वह दक्तिण भारत में सीमित नहीं, कुछ दुनिया का वह 
स्वामी है ओर वह इस गाँव का भी स्वामी है । किसी प्रकार का स्वदेश, परदेश 
मानने को उसका मन तैयार न था। बाबा के समान वह दस-बीस भाषा न 

जानता था, तमित्न छोड़कर शायद संस्कृत जानता हो । फिर भी उसकी प्रतिभा: 
व्यापक थी, हृदय विशाल था। आज हमें अपना हृदय विशाल बनाये बिनाः 
चारा नहीं है । बुद्धि तो विशाल बन चुकी है । 

धमपुरी ( सल्लेम ) 

छ-८-” ७५६ 


हृदय-परिवतन की विधि ४३१४३ 
हमारे काम में जितनी बातें हैं, उनके अनेक, पहलू होते हैं। लेकिन 
मूलभूत विचार अहिंसा का ही है। हम सब जानते हैं कि अहिंसा की प्रक्रिया 
हृदय-परिवतन पर आधृत है। हृदय-परिवतन की अपनी एक पद्धति है। मनुष्यः 
कभी-कभी जानता भी नहीं कि उसका हृदय-परिवतन हो रहा है ओर कभी-कभीः 
जान भी सकता है, ऐसी वह प्रक्रिया है। हमें इसका ध्यान रखना चाहिए कि. 
हमारे विचार, सोचने की पद्धति आदि उसमें बाधक न हों। हमारे देश में 
भिन्न-मिन्न राजनैतिक पक्ष हैं और भिन्न-भिन्न आर्थिक विचार । चूँकि देश बड़ा 
है, इसलिए, समस्याएँ भी बड़ी हैं| अतः अनेक विधि से विचार होते हैं, विचार- 
भेद पैदा होते हैं । 
हृदय-परिवर्तन अपना भी 
हम जब हृदय-परिवर्तन और विचार-परिवतन की बात करते हैं, तो हमेशा 
हमारे सामने दूसरों के विचार-परिवतन की ही बात होती है, ऐसा नहीं । 
मारे अपने और दूसरों के भी विचार-परिवतन, हृदय-परिवर्तन की बात होती 
है या होनी चाहिए । श्स तरफ ध्यान कम जाता है कि हमारे अपने विचारों. 
ओर हृदयों का भी परिवर्तन बहुत आवश्यक है। इसलिए ह्ृदय-परिवतन की 
यह प्रक्रिया सबके लिए. लागू है। हमसे भिन्न विचार रखनेवाले के लिए ही 
लागू है, ऐसा नहीं | 
भ्रम को जरूरत 
इस प्रक्रिया के बारे में मुझे जो विशेष बात कहनी थी, वह यह है कि इसमें 

“्रम' को भी स्थान है। यह एक अजीब-सी बात में कह रहा हूँ। फिर भी हमें 
उपासना में इसका हमेशा अनुभव होता है। उपासना में भ्रम का कुछ आधार 
लेना ही पड़ता है। आखिर में वह आधार उड़ जाता है। फिर आदत से 
वह उपासना जारी रहे या छूट भी जाय, दोनों बातें हो सकती हैं। किंतु जब 
तक उसकी जरूरत है, तबतक उसके मूल में जैसे विचार होता है, वेसे भ्रम 
भी । उपासना न तो शुद्ध विचार में टिकेगी और न केवल भ्रम में ही। जहाँ 
विचार ओर भ्रम दोनों हों, वहीं उपासना होती है। यही दृष्टांत हृदय-परिवर्तन 
की प्रक्रिया के ल्षिए लागू होता है । 
कम्युनिस्टों का समथन 

इन दिनों आन्ध्र-देश में ओर थोड़ा बहुत उड़ीसा में भी देखा कि आजकल 
कम्युनिस्ट लोग कहने लगे हैं : “भू-दान का मूल विचार हमारा ही विचार है, हम 
उससे सहमत हैं। मालकियत किसी की न हो, न सिफ जमीन की, बल्कि 
सभी प्रकार की सम्पत्ति की मालकियत न हो, यह बात बाबा अन्न कह रहा है ।' 
बाबा पहले से कह रहा है, यह बात शायद वे नहीं जानते। अब वह इसपर 
जितना जोर देता है, शायद पहले उतना न देता हो, यह भी सम्भव है । परन्तु वे 
समझते हैं कि इतना परिवर्तन बाबा में ही हुआ है। मेरा खयाल है, कुछ 
परिवर्तन हुआ है और कुछ नहीं भी हुआ | फिर भी वे समझते हैं कि यह 
विचार असल्ल में कम्युनिस्टों का ही विचार है और यह उन्हें सबंथा पसन्द है। 
हमारे विचार और कम्युनिस्टों के विचार में कुछु फक भी है। विशेष मौके पर 
उसे समझा भी देता हूँ, लेकिन आम सभाओं में यही कहता हूँ कि वे जो समभते 
हैं, वह ठीक है, इसलिए, उनका पूरा समर्थन हमें मित्नना चाहिए ।! 

भ्रम का खंडन जरूरी नहों 

इसमें उनका कुछ भ्रम है ओर कुछ सही विचार भी है। हमारा-उनका 
मेल हो रहा है, ऐसा वे मानते हैं। इसमें भी कुछ सत्य है और कुछ भ्रम 
भी । में दोनों की कीमत करता और दोनों की जरूरत समझता हूँ । कारण, 
उनके बिना हृद्य-परिवर्तन की प्रक्रिया नहीं हो सकती। वह प्रक्रिया ही ऐसी है 

& 

कि मनुष्य को यह भास नहीं होता कि मैं अपना विचार छोड़कर दूसरा विचार 
ले रहा हूँ । कभी-कभी ऐसा भास होगा भी, लेकिन अक्सर नहीं । अक्सर यही 
लगेगा कि जिस विचार को मैं मानता आया हूँ, उसीका यह नया रूप हे; 
बल्कि अधिक शुद्ध रूप है, पर है उसीका भाषान्तर | यदि उन्हें यह लगता 
है कि अन्य भाषा में वही विचार प्रकट हो रहा है, तो शायद भाषा कुछ बेहतर 
है, लेकिन हे वह मेरा ही मूल विचार, तो हम उनका खंडन न करेंगे। मैं 
अपनी दृत्ति इसो तरह बना रहा हूँ । 
कांग्रेस का ही काम 

प्रजा-समाजवादी और कांग्रेसवादी तो पहले से ही यह कह रहे थे । अब 
कांग्रेसाले कुछ अधिक कहने छगे हैं कि 'यह विचार उत्तम है, हमारा ही 
विचार है |! पहले तो वे इस पर ऐसे भी आक्तेप करते रहे कि इससे जमीन के 
टुकड़े होंगे, आदि | पर अब ऐसे आत्तिप ज्यादा उठाये नहीं जाते । अब वे इसके 
साथ एकरूपता का नाता जोड़ते हैं। कभी-कभी कहते हैं कि यह काम और 
कांग्रेस का काम एक ही है। “यह कांग्रेस का काम है”, ऐसा भी कहते हैं। मैं 
उसका भी प्रतिवाद नहीं करता । उसमें भी कुछ भ्रम है ओर कुछ सत्य | 

बीच में भ्रम का स्थान 


में देखता हूँ. कि हृदय-परिवर्तन की प्रक्रिया की एक अवस्था में श्रम और 
सत्य, दोनों का होना जरूरी होता है। ऐसा मनुष्य पहले केवल भ्रम में रहता है । 
वहाँ से उसे केवल सत्य में जाना है। केवल श्रम से केवल्न सत्य में जाने के 
लिए रास्ते में ऐसी भूमिका आयेगी, जत्र कि उसके मन में कुछ भ्रम और कुछ 
सत्य का आभास होगा । तब्र अगर हम फौरन उसका खंडन करें, तो उसका 
चित्र चलित होगा और एक विरोध स्थापित हो जायगा। वह यह समझ कर 
हमारी तरफ आ रहा है कि मानों हम ही उसकी तरफ जा रहें हैं। ऐसा मानने 
का उसे अधिकार है। भले ही उसमें कुछ भ्रम हो, पर कुछ: सत्यांश भी हो 
सकता है | हम अपनी भूमिका बिलकुल छोड़ते ही नहीं, ऐसा तो है नहीं। हम 
भी कुछ उधर को जाते हैं और वे कुछ इधर को आते हैं। इस तरह बीच रास्ते 

में कुछ भ्रम के लिए मौका रहता है। यदि सत्य के ख्याल से वह खंडन किया 
जाता हो, तो अहिंसा के ज्षिए बाधक होगा | 


सत्य कभी चुभता नहीं 

अब यहाँ यह विषय जरा सूक्ष्म हो रहा है। सत्य के विरुद्ध मानों अहिंसा 
खड़ी है, ऐसा आभास होता है; लेकिन वह आभास हो है। वास्तव में सत्य 
कभी प्रहार नहीं करता, वह चुभता नहीं । अगर वह वास्तव में सत्य हो, तो 
हमेशा प्राण॒प्रद होगा । जो तत्व प्राणप्रद हो, वह अहिंसक तो होगा ही, चुभेगा 
भी नहीं | इसलिए जहाँ सत्य चुभता है, वहाँ उसकी सत्यता में ही कुछ कमी 
रहती है। वह कमी सिफे अहिंसा की कमी नहीं होती । चुभनेवाले सत्य में अहिंसा 
की कमी तो स्पष्ट ही है, लेकिन उसमें सत्य का अंश भी कुछ कम होता है। 
इसीलिए वह चुभता है। सारांश, अहिंसा की दृष्टि से श्रम का खंडन उचित 
नहीं । यदि वेसा भास हो भी, तो वह केवल्ल भास ही होगा, यथाथता नहीं । 


अप्रत्यक्ष चुनाव 


कुछ राजनैतिक पक्ष हमारे विचारों को कुछ अंशों में ग्रहण कर रहे हैं । 
आजकल अप्रत्यक्ष चुनावों की बात चल्न पड़ी है। दो-तीन साल से हम उस चीज 
को कहते आये हैं | अब वह विचार लोग कुछ मात्रा में मानने लगे हैं। पहले 
भी कुछ मानते थे, ऐसा नहीं कि बिलकुल ही न मानते थे। किन्तु पहले 
किसी कारण उन्हें लगता था कि यह नहीं हो सकता, पर अब हो सकेगा, ऐसा 
लगता होगा । यह भी एक परिवतन-सा हो रहा है | यह नहीं कि हमारे विचारों 
के कारण वह हो रहा हो । सम्भव है कि कुछ ऐसे संयोग दुनिया में पैदा हो गये 
हों, जिन्हें हम नहीं जानते । हालांकि मैं तो महसूस करता हँ--यद्यपि जानता 
नहीं, लेकिन भीतर से अनुभव करता हूँ--कि दुनिया में कुछ ऐसी प्रक्रियाएँ 
चल रही हैं, जो मनुष्य को एक विशिष्ट बिन्दु पर ल्ञाने की चेष्टा कर रही हैं। 
उसके परिणामस्वरूप हम भी दूसरों की तरफ जा रहे हैं और दूसरे हमारी तरफ 
इसलिए, फल्लाने ने फल्लाने का विचार-परिबतन किया या करायां,/ यह भाषा और 

यह विचार भी गलत है। में नहीं समझता कि जिन लोगों ने यह विचार अभी 
प्रकट किया कि अप्रत्यक्ष चुनाव होने चाहिए, उनका पहले से कोई भिन्न विचार 
था | सम्मव है, पहले से भी उनके मन में वह रहा हो और किसी कारण 
उसे प्रकट न कर सके हों और अब प्रकट कर रहे हों। यह तो मैंने सिफ एक 
मिसाल दी। 

इस तरह हृदय-परिवर्तन की कई मिसालें हिंदुस्तान में और उसके बाहर भी 
हो रही हैं| हमसे जिसका पहले ज्यादा मेल नहीं था, उससे अब थोड़ा ज्यादा 
हो गया है । जाहिर है कि मेल्न अगर थोड़ा ज्यादा हो गया, तो फक थोड़ा ही 
बचा है। इसलिए उस फक पर हम जोर न दें । बल्कि अगर वे कहते हैं कि 
आप ओर हम एकरूप हैं, तो हम भी उसे कबूल करें, यह समझ करके कि उनकी 
माफत कुछ काम हो । काम होने के बाद विचार की सफाई के लिए गुंजाइश 
होगी, तब्र हम विचार की सफाई के लिए और कोशिश करे । 


कि. की # न 
पास आनेवाले को आने दिया जाय 


इस तरह का मत-परिव्तन न सिफ राजनैतिक क्षेत्र में ही हो रहा है, बल्कि 
आर्थिक क्षेत्र में भी हो रहा है। मुझे तो खुशी हुईं, जब मैंने 'खादी-बोड?” वालों 
का यह प्रस्ताव पढ़ा कि 'फलाने-फल्ाने उत्तम काय का सरकार ने एक अंश तो 
कबूल किया, अम्बर चरखे की हद तक |? उस प्रस्ताव में वे यह भी कहते हैं कि 
“अब तक हमें “सब-सेवा-संघ” की मदद मिली और आगे भी मिलेगी, क्‍योंकि 
सव-सेवा-संघ का जन्म ही इसी काम के लिए हुआ है ।” मैं कबूल करता हूँ, वह 
प्रस्ताव पढ़ने पर मुझे बड़ा आनन्द हुआ । इसलिए, नहीं कि इस विचार में कोई 
अ्रम नहीं है, बल्कि इसलिए कि ऐसे भ्रम की जरूरत होती है। सामनेवाले को 
तो यह लगे कि आप और हम एक हैं, लेकिन आप कहें कि “नहीं, नहीं, आप 
और हम एक नहीं, हमारा अपना अलग है?, यह ठीक नहीं | जब वह कहता है 
कि “आप और हम एक हैं?, तो हम भी समझे कि 'हाँ, ठीक है ।' जो बारीक 
फक होता है, वह रहने दें। हमारे मन में कोई गड़बड़ी ( कन्फ्यूजन ) न हो, 
यह जरूरी है, परंतु अगर वह हमारे साथ अपनी एकरूपता मानता है, तो हम 


हृदय-परिवतन की विधि १४१ 


उसके साथ अपनी भिन्नता ही देखते रहें, यह उचित नहीं । उसका काम होने 
दें, कुछ काय बढ़ने पर फर्क दिखाई देगा । तब वह भी सोचने के लिए, तैयार 
हो जायगा ओर दोनों आगे बढ़ेंगे। 
मूर्तिखंडन अहिंसा के लिए बाधक 

सारांश, ये जो सारे काय चल रहे हैं, वे हमसे कुछ भिन्न हैं; लेकिन हमारे 
कुछ हिस्से कबूल करते जाते हैं, हमारे साथ एकात्मता मान लेते हैं | यहाँ तक कि 
पं० नेहरू ने आलू इण्डिया कांग्रेस कमेटी में कहा, जहाँ में भी था--कि 
“सर्वोदय शब्द ही नहीं, बल्कि यह विचार भी सुन्दर है। यह अपने इस देश 
की जनता के मानस से निकला हुआ है। किन्तु हम उसके पात्र हैं, ऐसा नहीं 
लगता । उस हालत में हम उसका नाम लें और हमारा काम उससे कुछ थोड़ा 
भिन्न हो, यह ठीक नहीं | इसलिए हम अभी "सोशलिस्ट स्टेट” ( समाजवादी 
राज्य ) की बात करते हैँं।” फिर उन्होंने एक बात और जोड़ दी कि “यद्यपि 
समाजवाद कह देने से कोई खास अर्थ नहीं निकल्नता; उसके पचासों अथ 
निकलते हैं, यह सही है। फिर भी कुछ भाव उसमें से सबके समझने छायक 
निकल आता है ।” उन्होंने जो कहा, उसका यह सारांश रहा । तो, में समझता 
हूँ कि अब अगर वे कहें कि हाँ, सवोदय अच्छा है और हम भी सर्वोदय को 
तरफ जाने की कोशिश करते हैं और करेंगे,” तो उनका वह दावा भी सही होगा । 
धीरे-धीरे वे उस शब्द का सही मतलब समझ लेंगे। हम भी उनकी बात कुछ 
समझेंगे और वे भी हमारी बात कुछ समझेंगे । इसलिए उस दावे का मैं खंडन 
नहीं करता । इस तरह का खंडन एक प्रकार से मूर्ति खंडन होता है और यह 
प्रक्रिया अहिंसा के लिए, बाधक है । 


उपासना की ओर ज्ञान की पद्धति 


दो प्रकार से सोचा जा सकता है : एक तो यह कि 'हम आज सर्वोदय नहीं 
बना रहे हैं, लेकिन सर्वोदय बनाना अपना उद्देश्य जरूर मानते हैं; इसलिए 
हम “स्वोदयवादी” हैं', यह कहना एक पद्धति है, और दूसरी पद्धति यह है कि 
ध्चाहे हम सर्वोदय भले ही बनाना चाहते हों; फिर भी आज वह नहीं बन रहा 

है, इसलिए. आज हम “सबोंदय” का नाम नहीं लेंगे ।? दोनों पद्धतियों में मुण है । 
पहली पद्धति में उपासना अधिक है, तो दूसरी पद्धति में ज्ञान | जन्र में कहता 
हूँ कि 'में ब्रह्म हूँ, यह शारीरिक पिंड नहीं), तो कहने भर से शरीर से अलग 
नहीं हो जाता । पर शरीर से अलग होकर ब्रह्मरूपं होना चाहता जरूर हूँ । इस 
दृष्टि से आज ही में ब्रह्मरूप हूँ?, 'शरीर से भिन्न हूँ”, ऐसा जप में करता रहता हूँ । 
यह जप करना वस्तुस्थिति के साथ, 'स्थूल्न वस्तु-स्थिति' के साथ मेल नहीं खाता-- 
इस अर्थ में यह एक भ्रम ही है। किन्तु यह श्रम परम सात्विक है और इसकी 
जरूरत है। "में ब्रह्म हूँ” ऐसा कहने का आज मेरा तात्पय इतना ही है कि भमें 
ब्रह्म होना चाहता हूँ ।! “चाहना जब किसी को सूझता है, तब वह जिस वस्तु 
से प्यार करता है, उसके साथ उसका हृदय तन्मय है?, इस दृष्टि से उसके कहने 
में सत्य भी आता है। यह उपासना की पद्धति है। 

आज हम जो सर्वोदय का दावा करते हैं, उसमें हमारी यही उपासना-दृष्टि 
है। पं० नेहरू जो कहते हैं कि "हम सर्वोदय चाहते तो हैं, लेकिन सबोंदय के 
तत््व पर हम काम नहीं कर पाते और इसीलिए उसका नाम नहीं लेते, इसमें 
जशञान-दृष्टि है। हम नाम लेते हैं, तो कोई बड़ा काम कर पाते हैं, ऐसा नहीं | 
हम उसका नाम नहीं लेते, इसमें भी एक गुण है। हम नाम लेते हैं, इसलिए 
उसके छायक काम करते हैं, ऐसा भी नहीं । पर अपनी सद्वासना को प्राप्ति का 
रूप देकर, एक भ्रम रखते हुए हम उपासना करना चाहते हैं | यह उपासना की 
पद्धति है। जो ज्ञान की दृष्टि से देखता है, वह कहता है कि “नहीं, जबतक 
में उस लायक नहीं होता, तबतक उसका दावा न करूँगा ।! | 


वस्तुनिष्ठ और ध्येयनिष्ठ 
एक प्रसिद्ध श्लोक है : “तद्ब॒ह्ाय निष्कल्षमहं न च भूतसंघः ।? इस पर 
किशोरलालछ भाई का और हमारा हमेशा झगड़ा चलता था। पुरानी बात है, 
वे कहते थे कि “यह श्लोक मुझे बिल्कुल नहीं जँचता | मुझे इसका अनुभव 


नहीं होता । सुबह से लेकर शाम तक खाना-पीना, स्नान आदि सारा शरीर- 
काय चलता. रहता है। कभी-कभी सोचने पर मन में मले ही आ जाय कि में 

देह से अलग हूँ; बहुत हुआ तो पाँच-दस मिनट सोचता हूँ । चौत्रीस घंटे में 
दस-ब्रीस मिनट छोड़ करके बाकी सारा समय देह की सेवा ओर देहमयता में ही 
जाता है । इसलिए 'में देह नहीं हूँ और आत्मा हूँ", यह बोलना मुझे गौण मालूम 
होता है। अतः यह श्लोक में तो नहीं गाऊँगा ।” में उन्हें समझाता था 
“भाई, इसमें जो भ्रम है, वह उपासना का है।” यह वाद आखिर में मिया । 
आखिर के दिनों में उनका एक पत्र आया। उसमें लिखा था कि “आपको 
सुनकर अच्छा ज्गेगा कि जिस इलोक के लिए मेरा पहले आ्तेप था, वही 
मुझे सबसे अधिक श्रेष्ट श्ठोक मालूम हो रहा है। वही श्लोक आज मुमे 
काम देता है। 

सारांश, भिन्न-भिन्न वृत्तियों के कारण कोई ज्ञान पर जोर देता है, तो कोई 
उपासनापर | ज्ञान पर जोर जो देता है, वह वस्त॒ुनिष्ठ ( रियल्लिस्टिक ) अधिक 
होता है और जो उपासना पर जोर देता है, वह ध्येयनिष्ठ ( आइडियलिस्टिक ) 
अधिक होता है। इसीलिए उसमें कुछ श्रम रहता है। इस दृष्टि से विचार- 
परिवतन या हृदय-परिवर्तन की प्रक्रिया में जो छोग या जो पक्ष हमारे कुछ नजदीक 
चले आते हैं, अथवा हम भी उनके जानते हुए. या न जानते हुए, उनके कुछ 
नजदीक चले जाते हैं, तो वेसी हालत में होनेवाले ऐक्य के अनुभव का हमें कभी 
खंडन न करना चाहिए. | बल्कि उस ऐक्य या एकता को कबूल ही कर लेना 
चाहिए । हमें ऐसा काम करना चाहिए, जिससे वह एकता वास्तविक हो जाय । 
काम करने के बाद हम और भी नजदीक आयेंगे | तत्र विचारों में जो भेद होगा, 
उसकी अधिक सफाई होगी । 


सत्य को खोलने की चिन्ता न करें 
यह मैंने इसलिए कहा कि अहिंसा में विचार-परिवर्तन, हृदय-परिवर्तन 
की प्रक्रिया ही मुख्य अंश है। वह प्रक्रिया किस तरह प्रकट होती और किस 
तरह काम करती है, इसकी तरफ ध्यान देकर हम सत्य पर गल्नत जोर न दें । 
यह विश्वास रखें कि सत्य जब हम पहचानते हैं, तो वह कभी छिपेगा नहीं, 
खुलकर ही रहेगा। बिना बुद्धि खुले सत्य नहीं खुलता। हम वाणी से किसी 

को कितना ही समभायें, हम चाहे जो करें, जब्नतक उसकी बुद्धि नहीं खुलती, 
तबतक मेरे लिए सत्य नहीं खुलेगा। इसलिए हम सत्य के खोलने की चिन्ता 
न करें। हाँ, सत्य को समझने की जरूर चिन्ता करें, जितना कि सामनेवात्ा 
ग्रहण करता जाय | मेरा खयाल है कि यह प्रक्रिया अहिंसा के लिए. अधिक 
अनुकूल है | सत्य के लिए. भी इसमें बाधा नहीं हैं, बल्कि अनुकूल्ता है । 


धमपुरी ( सर्वोद्यपुरम ) 
७-८-? ५६ 


व्यापकता के साथ गहराई भी आवश्यक । ३२१ 


आज विज्ञान ने एक चमत्कार कर दिया है। पुराने जमाने में जिन दो 
देशों के बीच समुद्र रहता, वे एक-दूसरे से अलग किये जाते थे । किंतु आज 
वे इसी कारण आपस में जुट जाते हैं। आज अमेरिका के साथ चीन जुड़ा 
है, बीच में सिफ आठ हजार मील का समुद्र है। ऐसे देश एक-दूसरे को 
पड़ोसी मानते हैं। इसीलिए उनका एक-दूसरे से कगड़ा चलता है। वास्तव 
में यह शुभ लक्षण है; क्‍योंकि आज झगड़ा चलता है, तो कल्ल प्रेम भी पैदा 
हो सकता है। किन्तु पहले न झगड़ा था और न प्रेम; क्‍योंकि एक-दूसरे का 
ज्ञान ही न था। इस तरह पुराने जमाने में जो चीज तोड़नेवाली होती थी, 
वही आज जोड़नेवाली सिद्ध हो रही हे। कहना पड़ता है कि विज्ञान ने ही 
इतना आश्रयंजनक अन्तर उपस्थित कर दिया है। इसीलिए. अब वह उन्हें 
बिल्कुल सह नहीं सकता, जिनका जीवन संकुचित हो ।. फिर वह संकुचितता 
भाषा की हो, काय की, धर्म की या प्रदेश की | सारांश, विज्ञान के इस जमाने 
में कोई भी संकुचित योजना टिक नहीं सकती । व्यापक विचार करना ही लोगों 
के लिए लाजिमी है। 


गहराई की चिन्ता भी जरूरी 
आज हमें सिफ इतनी ही चिन्ता रखनी है कि इस व्यापक विचार में हम 

गहराई न खोये | इतना करेंगे, तो यह जमाना भूदान के लिए बहुत ही 
अनुकूल है | एक बार “आजाद-हिन्द-सेना! के कुछ भाई “पवनार आश्रम! में 
मुझसे मिलने आये। उन्होंने सलाम करते हुए. कहा, “जय हिन्द !? । मुझे भी 
जवाब में सलाम करना चाहिए था, पर मैंने कहा : “जय हिन्द, जय दुनिया, जय 
हरि !? याने “जय हिन्द भो छोटा नारा साबित हो सकता है, ऐसा जमाना आ 
गया है--अब यह छुह साल पुरानी बात हो गयी।” हमने आगे कहा: “जय 
हिन्द! तभी सही है, जब कि उसके साथ “जय दुनिया” भी जुड़ा रहे । अपने 
देश की जय में दूसरे देश की पराजय न हो। फिर सारी दुनिया इतनी पागल 
बन सकती है कि परमेश्वर को भी भूल जाय । इसीलिए उसके साथ “जय हरि 
भी जोड़ दिया । “जय हरि! यह गहराई है, “जय दुनिया? व्यापक और “जय हिन्द! 
छोटी-सी चीज । जिसे आज हम सँभाल़ सकते हों, उससे भी छोटी चीज बोलें, 
तो नात्लायक साबित होंगे । 


आत्मनिष्ठा चाहिए 


अभी ठेबर भाई आये | हम उनका अभिनन्दन करते हैं, क्‍योंकि उन्होंने 
गुजरात और महाराष्ट्र का एक बड़ा द्विभाषा-भाषी प्रदेश बनाया । वैसे कुछ देश 
का अभिनन्दन करते हैं, क्योंकि यह निणय पालंमेण्ट ने किया है। 

हमें इसमें आश्रय नहीं हुआ, क्योंकि इस जमाने में छोटी चीज चल्न ही 
नहीं सकती । किन्तु उसके साथ गहराई भी होनी चाहिए।। व्यापक बनने के 
जोश में हम आत्मनिष्ठा खोयेंगे, तो उससे भी बड़ी चीज खोयंगे | इसीलिए 
शात्नकार ने लिखा है कि हम दुनिया के लिए, सब्र कुछ छोड़ सकते हैं, पर 
“आत्माथ एृथ्वीं व्यजत्‌' आत्मा के लिए प्रथ्वी ( दुनिया ) का भी त्याग करना 
चाहिए | हम व्यापक जरूर बनें, वह इस जमाने का धर्म है। किन्तु व्यापक बनने 
के साथ गहराई रहेगी, तभी वह ( व्यापकता ) निर्दोष बनी रहेगी । नहीं तो हम 
व्यापक परिमाण में व्यापक बुराइयाँ भी करने लगेंगे । 

इसलिए, विश्वव्यापकता रखते हुए भी ग्राम-प्राम की योजना आत्मनिष्ठ होनी 
चाहिए । आज तो “अखिल भारत” का राज्य है। कल “अखिल दुनिया का राज्य! 

होगा, तो हम कैसी योजना करेंगे ? हम कहते हैं, कि सारी दुनिया का राज्य हो 
जाय, तो भी योजना यही होनी चाहिए, कि हर गाँव का स्वतंत्र राज्य हो । 


वेल्ञामपट्टी ( सेल्षम ) 


७-८-?७ ६ , 


अधिकारी-बर्ग को हटाना है : ३३४ 


प्रजा की जिम्मेवारी 

आजतक कितने ही राज्य आये और गये । अब यहाँ नया राज्य आया है। 
यह लोगों का राज्य है। पहले राजाओं का राज्य था। उनमें कई अच्छे राजा 
भी होते थे, तो प्रजा को लगता था कि वे हमारे माता-पिता हैं और उनके राज्य 
में हम सुखी हैं। बीच में कोई खराब राजा आता था, तो लोग तंग आ जाते 
थे और भगवान्‌ से प्रार्थना करते कि 'ऐसे राजाओं से छुड़ाओ ।! इस तरह 
कभी खट्दा तो कभी मीठा अनुभव होता था, ऐसा खट्टा-मीठा खाते-खाते ल्लोग 
बिलकुल हैरान हो गये । उन्होंने तय किया कि अन्न हमें खट्टा और मीठा नहीं 
चाहिए, | तब राजा मिठ गये ओर छोकसत्ता शुरू हुई लोकसत्ता याने लोगों के 
नाम से चंद लोगों की सत्ता । पहले भी ऐसा ही था । पहले कोई एक राजा की 
सत्ता चलती थी, ऐसी बात नहीं । उसके सरदार, मंत्री, सेनापति और नौकर होते 
थे | सबको तनख्वाह मिलती थी और वे राज्य चलाते थे। आज भी वेसा हीं 
है। पचासों लोग राज्य में काम करते हैं, तो राज्य चल्ता है। पहले जो पचासों 
लोग काम करते थे, वे राजा के नाम से करते थे । राजा अकेला भला-बुरा नहीं 
करता था, उसके साथी ही प्रजा का भछा या बुरा काम करते थे। वेसे ही आज 
सैकड़ों छोग राज्य चलाते हैं, भला-बुरा काम भी करते हैं, परंतु वे आप छोगों, 
के नाम से करते हैं। 


अधिकारी वर्ग हटाया जाय 
लाठीचार्ज और गोलीबारी की जायेगी, बुनकरों का धंधा छुड़ाया जायेगा: 

और कहा जायेगा कि यह छोगों के हित के लिए, लोगों की माफत, छोगों की 
आज्ञा से काम हो रहा है| पहले के राजा प्रजा की सेवा नहीं करते थे, सो नहीं, 
कुछ राजा करते भी थे। परंतु वे कब अच्छा-बुरा करेंगे, इसका कोई हिसात्र 
नहीं था । इसलिए राजाओं की वह परंपरा हमने तोड़ डाली । अब हमें समझना 
होगा कि राजा छोगों ने हमारा उतना बुरा नहीं किया, जितना बीच के अधिकारी 
लोगों ने किया | ऊपर से तो लिखकर आया कि प्रजा बलवा कर रही है, इसलिए 
उसका बन्दोबस्त किया जाय | कितने सिर फोड़े जायें, यह तो अधिकारी की 
अक्ल पर निर्भर करता है। अगर अधिकारी अक्लवाला हो, तो कम-से-कम 
बलप्रयोग से काम कर सकता है और अगर वह मूर्ख और क्रोधी है, तो जरूरत 
से बहुत ज्यादा अत्याचार कर देगा। इसलिए इतिहास में हम लोगों को जो 
तंग होना पड़ा, वह केवल राजाओं के कारण नहीं; बल्कि राजा और प्रजा के 
बीच जो अधिकारी रहते थे, उनके कारण यह सत्र होता था । इसीको नौकर-वर्ग 
कहते हैं। राजसत्ता में भी नोकर-वर्ग था और लछोकसत्ता में भी नौकर-वर्ग कायम 
है। आप लोगों ने अब इतना समझ लिया कि जबतक राजा-महाराजाओं की 
चलेगी, तबतक हम सुखी नहीं हो सकेंगे चाहे बीच में कोई अच्छा राजा आये | 
इसलिए हमने राजाओं को हटा दिया। अब यह समझना बाकी है कि जबतक 
अधिकारी को नहीं हटायंगे तबतक हम सुखी नहीं हो सकेंगे, चाहे बीच में कोई 
अच्छा अधिकारी भी रहा हो | सर्वोदय का सिद्धांत है कि बीच का अधिकारी 
भी मिट जाय। यह हमारे ध्यान में आया तो राजनीति में एक कदम आगे उठाया, 
ऐसा कहा जायगा | तो अब एक कदम ओर आगे बढ़ने की बात है। वह ऐसा 
कदम है कि उससे राजा भी खतम ओर राजा तथा हमारे बीच के अधिकारी भी 
खतम हो जायँंगे । इसका नाम है स्वोदय याने सबका भल्ला, सब ल्लोग अपनी 
शक्ति से अपने-आप अपना काय करें| 


अधिकारी खेती कर 


आज तो लोग आपस में मिलते-जुलते तक नहीं हैं। सबके परिवार अलूग- 
अछग हैं। हम अपना जो काम करेंगे उसका फल्लभोग करेंगे। आपकी चिता 


१४८ भूदान-गंगा 


में नहीं करूँगा, मेरी चिंता आप नहीं करेंगे, बल्कि हम दोनों की चिंता वह बीच 
का अधिकारीवर्ग करेगा । अगर हम इस बीच के अधिकारी-वर्ग को हटाना 
चाहते हैं, तो हमको एक-दूसरे की चिता करना सीखना होगा और उनको कहना 
होगा कि हम आपस में मिल-जुलकर काम करेंगे। हमें आपकी जरूरत नहीं है। 
आप कृपा करके खेती करियेगा | वे कहेंगे कि हमारे पास खेती करने के लिए 
जमीन नहीं हैं, तो बाबा उनको भूमिदान में से भूमि देगा और कहेगा कि 
आइये, काम करिये ओर अधिकार-पद से हटिये | यह जब्र आप लोग करेंगे, तब 
सुखी होंगे । 

संतूर ( सेलम ) 

हमने सुना कि यहाँ पर कुछ लोगों ने राम के चित्र जलाये और कहा कि 
अब रंगनाथन्‌ के जलायेंगे । इसका मतलब यह हुआ कि ये राम और रंगनाथन्‌ 
तुम्हारे सिर पर सवार हैं, उन्होंने आपकी गदन पकड़ छी है। इससे आप 
राम के बंदे बनते हैं। अगर आपका मूर्तिपूजा में विश्वास नहीं है, तो आपको 
उसकी उपेक्षा ही करनी चाहिए। मुसलमानों ने कितनी दफा मूर्तियाँ तोड़ीं, 
लेकिन उससे मूर्ति-पूजा मिटी नहीं, क्योंकि उसे मिटाने का वह तरीका नहीं है । 
आप मूतिपूजा को मुक्ति देना चाहते हैं, तो आपको ज्ञान-प्रचार करना होगा, 
मूर्ति से भी मदान्‌ कोई चीज लोगों के सामने रखनी होगी । जब वह भावना 
निर्माण होगी, तब मूर्ति-पूजा नहीं रहेगी। हम भी वही कर रहे हैं। इम भी 
मूर्ति-पूजा में विश्वास नहीं करते, परंठु हमें मूर्ति-पूजा का द्वेष नहीं है । उसमें 
द्वेंघ करने जेसी कोई चीज है ही नहीं | हम लोगों को समझाते हैं कि आप 
मूर्ति की पूजा करते हैं, जो खाता नहीं, उसके सामने नैवेद्य चढ़ाते हैं और 
पास ही जो भूखा खड़ा है, उसे खिलाते नहीं । इस तरह करुणाहीन बनने से 
भक्ति नहीं होगी! लोग यह बात समझते हैं। इसके बदले में आप मूर्ति 


>> सिंगल. 

तोड़ंगे, तो लोगों की मूर्ति पर जो निष्ठा थी, वह और मजबूत होगी | इससे आपकी 
भी निष्ठा मजबूत होगी याने आपके पास भी दूसरा धंधा नहीं रहेगा। दोनों 
का धम मूर्ति के आस-पास ही खड़ा है | यह मूर्ति-पूजा मिटाने का रास्ता नहीं है । 
कोई भी विचार तब आता है, जब उससे उच्च विचार लोगों के सामने आता है । 
रामकझृष्ण परमहंस पहले मूर्ति-पूजा करते थे । बाद में उनका विचार बदल, 
दूसरा विचार सामने आया। तब वे मूर्ति के सामने बेठते थे, परंतु उनके 
हाथों से पूजा ही नही होती थी। उनके मन में विचार आता था कि यह मूर्ति 
परमेश्वर है, तो क्या यह फूल परमेश्वर नहीं है ? यह चंदन परमेश्वर नहीं है ? 
तो फिर यह फूल क्‍यों यहाँ से उठाकर वहाँ रखना चाहिए. ? जहाँ यह विचार 
आया, वहाँ पूजा खतम हो गयी | इसलिए छोटे विचार को मिठाना है, तो ऊँचे 
विचार को लाना चाहिए | 
मूर्ति-पूजा को हिन्दू-धर्म में बहुत ऊँचा स्थान नहों दिया गया है। जेसे 
अक्षर सीखने के लिए. पत्थरों का उपयोग करते हैं, वैसी ही यह मूर्ति-पूजा 
है | एक बार अछ्र पढ़ना आ जाय, तो बाद में पढ़ना-लिखना सीख जायेंगे। फिर 
पत्थरों की क्‍या जरूरत ? फिर तो आप ग्रंथ पढ़ेंगे । मूति-पूजा प्राइमरी स्कूल 
की पहली कच्चा है, एम० ए० की कक्षा नहीं। इसलिए ऊँची बात आ 
जायगी, तो वे पत्थर छोड़ देंगे। इसलिए मूर्तियाँ तोड़ने का कोई मतलब नहीं 
है। आप लोगों को किताब भी नहीं देते हैं और पत्थर भी फेंक देते हैं। यह 
पत्थर की मिसाल्न हिन्दू धर्म के ग्रंथों में दी गयी है : 
“अक्ष रावग म-लब्धये यथा । 
स्थूल्त--वतुल--दृषत्‌--परिग्रह: ॥ 
शुद्ध - बुछं--परिलब्धये.. तथा । 
दारु-मणमय--शिलामयार चनस्‌ ॥! 
कुल्लमपटटी ( सेलम ) 
२०-८- ० ६ 

जातियों के मूल में अच्छा विचार 

हिन्दुस्तान में दुनिया मर की जमातों का स्वागत हुआ है। रवीन्द्रनाथ 
ठाकुर ने अपने भजन में यही गाया है कि भारत एक महामानव-समुद्र है। 
जेंसे समुद्र में चारों ओर से नदियाँ आकर मिलती हैं, वैसे ही इस देश में 
चारों ओर से लोग आकर समा गये हैं। 

अपने देश की यह विशेषता हमें पहचाननी चाहिए. | अनेक संस्कृतियाँ 
हमने पचा छी हैं। हिन्दुस्तान में ये जो अनेक जातियाँ बनी हैं, वह हिन्दुस्तान 
का गुण है; क्‍योंकि ये लोग भिन्न-भिन्न देशों से आये हुए, भिन्न-भिन्न संस्कार 
लेकर आये हुए छोग हैं। उनके साथ लड़ने-झड़ने के बदले भारत ने उनकी 
व्यवस्था ओर इंतजाम कर दिया। लेकिन यहाँ, बाहर के छोगों को अपने 
समाज में लेते हुए अलग-अलग जातियाँ बनायीं, याने खिचड़ी बनायी। उन्होंने 
यह जो बिलकुल अलग-अलग जातियों को इकट्ठा करने का काम किया, वह 
बहुत अच्छा काम किया, लेकिन हमकी उससे आगे जाकर जातिभेद मिटना 
होगा, यह सारा एकरस बनाना होगा। और यह जो कदम हम उठायेंगे, 
वह अपने पूव॒जों के किये हुए काम को तोड़ने के लिए, नहीं, बल्कि उनके 
किये हुए. काम को आगे बढ़ाने के लिए होगा । 

भारत-राग 

स्वराज्य-प्राप्ति के बाद हमें समाज को एकरस बनाने का बहुत बड़ा काम 
करना होगा। जो एकरस समाज होगा, वह षड्रसयुक्त समाज होगा। उसमें तरह- 
तरह का स्वाद होगा याने भिन्न-भिन्न जमातों का जो गुण है, उन गुणों को कायम 
रखते हुए. उनका हमको मिश्रण करना होगा, जेसे संगीत . जानने- 
वाला करता है। सा रे ग म आदि सात स्वर होते है, लेकिन संगीतकार 
कुशलता से ऐसी योजना करता है कि एक ही राग में उन सात सुरों का 
अच्छी तरह से सम्मेलन हो जाय। हमको 'सा? का 'सापन! मिटाना नहीं है, 

(रे! का 'रेपन! मिटाना नहीं है, “ग? का “गपन मिटयाना नहीं है, लेकिन उन 
सबको मिलाकर एक राग बनाना है। भारत देश में हमको एक सुन्दर व्यापक राग, 
भारत-राग' बनाना है। अभी तक भिन्न-भिन्न प्रान्तों के अल्नग-अलछग रागथे। 
क़लिंग देश का 'कलंगडा राग” था, मालवीय देश का “माल्व राग! था, सौराष्ट्र 
देश का सोरठा राग? था, 'तेलंगी राग” तेलंगाना का है और “कानड़ा? कर्नाटक का 
राग है। संगीत जानेवालों को यह सब मालूम ही होगा। हमारे देश में ऐसे 
भिन्न-भिन्न राग तो बहुत सुंदर है, लेकिन हमको “भारत राग” बनाना है, यह 
“भारत राग” बनाने की कोशिश में ही ये अलग-अलग कन्नड, कल्लिंग आदि राग 
बनाये गये । जेसे इधर का एक नालछा, उधर का एक नालछा, ऐसे अछग-अल्नग 
नाले मिलकर नदी बनती है, अछग-अछूग नदियाँ मिल्रकर समुद्र बनता है, 
समुद्र बनाने के लिए. ही नाले की नदियाँ बनीं ओर नदियों का समुद्र बना । 
वेंसे हमको एक “भारत राग? बनाना है। 


तमिल को प्रतिष्ठा बढ़नी चाहिए 

अन्न एक नवम्बर से नयी प्रान्त-रचना का आरंभ होगा, और यहाँ का कुल 
कारोबार तमिल भाषा में चलेगा और चल्नना चाहिए, । यह बहुत जरूरी है कि 
तमिल भाषा की प्रतिष्ठा को यहाँ का हर व्यक्ति समझे | सन्‌ १६४३ में जब हम 
वेलूर जेल में थे, तब की बात है | १३ साल पहले जिस दिन हमने जेछ में कदम 
रेखा, उसी दिन हमने तमिल सीखना शुरू किया। हमने बड़ी फजर जेल में 
प्रवेश किया था। प्रवेश करते हो जेलर ने हमसे आकर पूछा कि आपकी 
आवश्यकता कया है ? हमने कहा, फौरन आज के आज हमें तमिल का वर्ग शुरू 
करना है, इसलिए कोई तमिल मनुष्य मदद के लिए चाहिए । जेल्न में जो 
तमिल भाई थे, उनको यह देखकर आश्चरय होता था कि यह शख्स तमिल भाषा 
क्यों सीखता है। क्या यह मद्रास में व्यापार करना चाहता है ? मुझे यह देखकर 
बड़ा आश्चय होता था कि लोग अपनी भाषा की प्रतिष्ठा महसूस नहीं करते हैं। 
जिस भाषा में दो हज्ञार सात्न का पुराना साहित्य है, उसका उत्तम अध्ययन 
हाँ के बच्चों को होना चाहिए.। आज देहात और झहरों के बीच. जो- खाई 

बन गयी है, वह अंग्रेजी विद्या के कारण ही | वह बिलकुल मिट जानी चाहिए | 
किसी भी किसान का न्यायपत्र तमिल भाषा में न्यायाधीश को लिखना चाहिए | 
कालेज, हाईस्कूल की कुल्ल तालीम तमित्न भाषा के जरिये दी जानी चाहिए । 
इस तरह तमिल का गौरव बढ़ना चाहिए | इसीसे उसकी ताकत बनेगी । तमित्न 
भाषा में आपको “भारत-राग” गाना चाहिए. | हर एक भाषावाले अपनी-अपनी 
भाषा में गायेंगे, लेकिन राग “भारत-राग” गायेंगे । 


भारतोयता कम से कम 


हमको अपने देश में यह एक काम करना है, लेकिन यह हमारे काय का 
आरंभ है। हम भारतीय हैं, यह हमारा कम-से-कम गुण है, यह हमारा उत्तम 
गुण नहीं है | हमको इससे संकुचित नहीं बनना है। 'हम भारतीय हैं”, इससे 
छोटी भाषा बोलने की हमको मनाई है। हमारे मन में भाषा यह होनी चाहिए 
कि हम विश्वमानव हैं, हम विश्व के नागरिक हैं, हमको विश्वकाय करना है, 
हमकी विश्वशान्ति की स्थापना करनी है। मनु ने यही लिखा था, /'शतद्वेश 
प्रछुतस्य सकाशदुग्रजन्मन:, स्वं स्व॑ चरित्र शिक्षरेन प्रथिव्या खवमानवः |? इस 
देश के नागरिकों से प्रृथ्वी के नागरिकों को शिक्षा मिलेगी। मनु ने यह बहुत 
पहले लिखा था | जब इधर से उधर जाने में पचासों साल लग जाते थे, 
उस जमाने में भी वह भाषा में कोई संकोच नहीं रखता है। तब्र आज तो ऐसी 
तैयारियाँ हो रही हैं कि प्रथ्वी जितनी गति से दौड़ रही है, उससे भी ज्यादा गति 
से दोड़नेवाले हवाई जहाज की शोध हो रही है । प्रथ्वी २४ घण्टे में चोबीस 
हजार मील चलती है । उसकी परिधि चौबीस हजार मील की हे और वह दिन 
भर में इतना धूम लेती है । अब कोशिश यह हो रही है कि हवाई जहाज की 
गति घंटे में १५०० मील की हो । उसका परिमाण यह होगा कि आज हम यहाँ 
से दोपहर में १२ बजे निकलेंगे, तो इंग्लैंड में आज की दोपहर को ११ बजे 
पहुँचंगे, ऐसा चमत्कार होगा । दूसरे दिन के ११ बजे नहीं, उसी दिन के ११ 
बजे पहुँचेगे । १२ बजे निकलेंगे तो १९ बजकर १० मिनट या ५ मिनद 
पर पहुँचे तब्र तो हम कुछ समझ सकते हैं, लेकिन उसी दिन दोपहर में ११ बजे 

पहुँचना आश्वय जैसा लगता है । परंतु जन्र पृथ्वरी की गति से अधिक गति हवाई 
जहाज की होगी, तब यह चमत्कार होगा । पुराने दिनों में तो उसकी कल्पना भी 
नहीं थी, फिर भी वह मनु कह रहा है कि इस देश के मानवों से सारी प्रथ्वी की 
सेवा होगी। भारत को आजादी मिली है, इसलिए कश्मीर से कन्याकुमारी तक 
सारे समाज को एकरस करने का एक बड़ा मौका हमें मिला है। परन्तु हम 
विश्वमानव बनेंगे और विश्वशान्ति के ल्षिए काम करेंगे तभी हमारा कार्य पूर्ण 
होगा । “इसीलिए, हम भारतीय हैं', यह हमारा छोटा-सा गुण है। इससे छोटी 
चीज हम बोल ही नहीं सकते । इससे बड़ी चीज हम बोल सकते हैं ओर हमको 
बोलना चाहिए । 

आजकल हम एशियाई हैं, यह बोला जाता है। ये सब्र टुकड़े बिलकुल 
निकम्मे हैं। भारत के बाहर नजर दौड़ायेंगे, तो हम दुनिया के हैं, ऐसा ही 
बोला जाना चाहिए। उसमें बीच में एशियाई आयेगा तो रगड़ शुरू हो 
जायेंगे। उसको हम खतरा समझते हैं। हमारी राय में हम मारतीय हैं और 
विश्वमानव हैं, इतना व्यापक ख्याल हमें अपने लिए, रहना चाहिए। कुत्न दुनिया 
के लिए. हमारी सेवा उपस्थित होनी चाहिए | आज के यहाँ के विद्यार्थियों के 
सामने सारी दुनिया का ज्षेत्र उपस्थित होना चाहिए | वह भवानी में बैठा है तो 
भवानी को दुनिया का मध्यत्रिंदु समक्े और उसके सामने सारी दुनिया का 
चित्र होना चाहिए । उसको अभ्यास करना चाहिए कि भवानी से जापान, 
मास्‍्को, न्यूयाक॑ कितनी दूर है। इस तरह उसके सामने कुल दुनिया होनी 
चाहिए, । सेवा के लिए छोटा क्षेत्र चाहिए, चितन के लिए व्यापकता चाहिए, 
अगर अपना चिंतन हमने छोटा बनाया, तो हम खतरे में हैं। अगर हम सेवा 
को व्यापक बनाने की कोशिश करेगे, तो हमारे हाथ से सेवा ही नहीं होगी । 
इधर से उधर दौड़ने में ही हमारा समय चल्नला जायगा । आज देहलीवाले सारे 
भारत की सेवा करते हैं, इसलिए, हवाई जहाज से इधर से उधर दोड़ने के सिवा 
और कोई सेवा नहीं होती है । अमी तो केवल्न भारत एक है लेकिन जब विश्व 

५० 


१७५४ भूदान-गंगा 


एक होगा तब तो और तमाशा होगा । उस समय कामाच्छाटका सेन्टर होगा 
और वहाँ पर जो व्यवस्थापक होगा, वह सारी दुनिया में चारो खंडों में दौड़ता 
रहेगा। यह सेवा करने का टंग नहीं है । सेवा करने के लिए आस-पास का 
छोटा क्षेत्र चाहिए. और चिंतन के लिये व्यापक दुनिया चाहिए. । चिंतन छोया 
हो गया, तो हम संकुचित हो जायेंगे और अगर सेवा व्यापक बनाने जायेंगे, तो 
निष्फल हो जायेंगे | इसलिए. भवानीवालों को सेवा भवानी की ही करनी होगी, 
लेकिन चिंतन सारी दुनिया के लिए व्यापक करना होगा । इसलिए आप भवानी 
की ऐसे ढंग से सेवा नहीं करे गे, जिससे भवानी के साथ टक्कर आये, क्‍योंकि 
उसका चिंतन व्यापक होगा इसलिए, वह टक्कर नहीं आयेगी । 

हमारा पाँव कहाँ है ओर आँख कहाँ है ! यह देखो। मेरी आँख आसमान के 
चंद्र को देखती है, इतनी व्यापक आँख भगवान्‌ ने दी है, लेकिन पाँव तो 
भवानी से कोयम्बतूर जायगा और कोयम्बतूर से त्रिचिनापल्ली जायगा । वह चंद्र 
पर नहीं जायगा । हम चंद्र को सिर्फ देख ही सके गे । आँख की व्यापकता और 
पाँव की सेवाबत्ति | पाँव के समान नजदीक केक्षेत्र में काम करना होगा और 
आँख के समान व्यापक क्षेत्र में चितन करना होगा । इस तरह दो काम करने 
होंगे । सेवा करते हुए, तमित्न भाषा की सेवा और उसीके जरिये भारत की और 
दुनिया की सेवा, और चिंतन करते समय कुछ दुनिया का चिंतन | ऐसी युक्ति 
जब सघेगी, तभी हम वैज्ञानिक जमाने में टिके गे, नहीं तो टिक नहीं सके गे । 
उसी को दो पंख कहते हैं---“यापक चिंतनम्‌ विशिष्ट सेवा ।' 


भूदान की ग्राम-योजना 
हम भूदान-यज्ञ के जरिये गाँव-गाँव की सेवा करना चाहते हैं। हर गाँव 
की कुल जमीन गाँव में बेंटनी चाहिए, हरएक गाँव में आमोद्योग होने चाहिए, 
हरएक गाँव में अपने लिए कोन-सा भालत्न चाहिए, उसकी योजना गाँव में होनी 
चाहिए। हमारे गाँव में कौन-सा औजार चलना चाहिए, उसका निर्णय भी 
हमारा गाँव करेगा । इस तरह भूदान में जहाँ तक सेवा का सवात्न है, वहाँ तक 
गाँव-गाँव के लिए सोचते हैं| हमारा हरेक गाँव अपने लिए चिंतन करेगा और 

अपना कार्य अपने टंग से करेगा । आज तो ये देहल्ीवाले सारे हिन्दुस्तान के 
पाँच लाख देहातों के लिए प्लानिंग करते हैं। वे यहाँ तक कहते हैं कि तुमको 
फलाना-फलाना करघा चलाना पड़ेगा और उसको बिजली देनी पड़ेगी। अगर 
हाथकरवे पर चलाओगे तो तुमको लाइसेन्स लेना पड़ेगा | जैसे शराब की दूकान 
रखने के लिए. लाइसेन्स चाहिए.। में उसकी टीका करना नहों चाहता, उनकी 
भी एक दृष्टि है, वे यंत्रीकरण के ख्याल से सोचते हैं, उससे कुछ लोग बेकार हो 
जायेंगे, तो होने दो, लेकिन कुल प्रगति होनी चाहिए | प्रगति के ख्याल में जो 
फिटेस्ट हैं, वे जियेंगे और जो अनफिटेस्ट हैं, वे जायेंगे । उसको अंग्रेजी में 
“सर्वाइवल ऑफ दि फिटेस्ट” कहते हैं। यह एक स्वतंत्र सिद्धान्त बनाया गया 
है | उसके आधार पर दुनिया भर में कुल योजना बनाई जा रही है, लेकिन दुःख 
की बात है कि उन लोगों की युद्ध-योजना में सर्वाश्वल ऑफ दि अनूफिटेस्ट होता 
है। लड़ाई में २५ साल के जवानों को पहले मरना चाहिए। अगर तिसपर 
भी काम नहीं चला तो २४ साल के लड़के चाहिए। इतने से भी अगर युद्ध- 
देवता प्रसन्न न हुआ तो श्८ साल्वाछों को मरने के लिए भरती करेंगे, और 
जियेंगे कौन ? ६० साल का विनोबा, याने जीने के लिए जो अनूफिटेस्ट है, वह 
ज्यादा-से-ज्यादा जियेगा और जो जीने के लिए. फिठ है, वह मरेगा। ऐसी तो 
उनकी युद्ध-योजना है, जिसमें सर्वाइवल ऑफ दि अनफिटेस्ट है। 


भूदान का विश्वव्यापी चिंतन 


अपने गाँव की योजना हम बनायेंगे, देहत्लीवाले नहीं बनायेगे। इसका 
अर्थ यह है कि हम नजदीकवाले सेवा की वृत्ति से सोचेंगे, परंतु ऐसे ढंग से काम 
नहीं करे गे कि दूसरे लोगों को तकल्लीफ हो, क्‍योंकि हमारा चिंतन व्यापक 
होगा । 'सर्वेपि सुखिनः सन्‍्तु, सव सन्तु निरामया:। सब भद्वाणि पश्यन्तु, माक- 
श्चित्‌ दुःखभाग भवेत्‌ ।? दुनिया के सब लोग सुखी हों, यह हम चाहेंगे । लेकिन 
कोशिश तो आस-पास के लोगों को सुखी बनाने की करे गे । इस प्रयत्न में दूसरे 
छोगों को कोई तकलीफ न हो । भूदान-यज्ञ में एक ओर गाँव की भूमि-समस्या 
का हल तो एक छोटी चीज है, पर उसमें बड़ी चीज यह है कि जमीन की 

मालकियत ही मिट जाय | किसी देश की किसी देश पर मालकियत नहीं होनी 
चाहिए । अमेरिका को जमीन पर अमेरिका को मालकियत का हक नहीं है 
भारत की जमीन पर भारत को मालकियत का हक नहीं है। जमीन भगवान की 
है | आज अमेरिका में बहुत जमीन है: लेकिन वहाँ आने नहीं देते । अगर वे 
किसीको आने देते तो चीन, जापानवाले चाहेंगे, तो जा सके गे । अमेरिका के 
लोग अंदर के भाग में जाते ही नहीं हैं, क्‍योंकि गर्मी बहुत है इसलिए बे समुद्र 
के किनारे-किनारे रहते हैं। अंदर बहुत जमीन पड़ी है, लेकिन किसी को अंदर 
जाने नहीं देते । एक आरस्ट्र लियन से हमारी बात हो रही थी । वह कहता था 
कि दूसरे छोगों को आने देने में संस्कृति का विषय आता है । योरप के छोगों 
को आने देने में हम राजी हैं, उनको संस्कृति का विचार क्‍यों आया ? भारत 
की यही विशेषता है। भारत ने दूसरे-तीसरे सब छोगों को यहाँ आने का मौका 
और इजाजत दी। उनको रोकने के बदले उनकी जातियाँ बना छीं, क्योंकि 
उनकी संस्कृति अल्नग-अलग थी। वे जातियाँ आज हमें तकल्लीफ दे रही हैं, 
लेकिन उन्हें जब बनायीं तब सह्दूल्यित के लिए, बनायी गयी थीं । दूसरे को अपने 
देश में आने ही नहीं देने के बदले आने दिया और उनकी जातियाँ बनायीं । 
ठुम अपने ढंग से खाओ-पीओ, हम अपने ढंग से खायेंगे-पीयंगे | इस तरह 
की व्यवस्था बना छी | भारत का विचार इतना आगे बढ़ा हुआ है । अरब जाति 
की जरूरत नहीं है। वह तकलीफ देनेवाली है, इसलिए इसको हम मिट देना 
चाहते हैं। परंतु जब बनायी थी तब उसके साथ एक गौरव की बात भी है। 
अमेरिका दूसरे को आने हो नहीं देना चाहता है । हम चाहते हैं कि यह नहीं 
चलेगा | यह ईश्वर-योजना के विरुद्ध है । भूदान-यज्ञ में मालकियत मिटाने जा 
रहे हैं, उसका अथ यह है कि सारे मानवों को कुछ जमीन का हक है। यह 
भूदान का व्यापक विचार हुआ । यह है भूदान का चिंतन । 


भूदान का सेवा-कार्य गाँव में चलछ्ता है। गाँव के कुल भूमिहीनों को जमीन 
मिलनी चाहिए। गाँव के सब छोगों को एक परिवार के समान रहना चाहिए | 
कुल जमीन गाँव की बननी चाहिए, | यह ग्रामदान इत्यादि विचार हमारा सेवा 


व्यापक चिन्तन विशिष्ट की सेवा १७७ 


का विचार है । सेवा के लिए. छोटा क्षेत्र, चिंतन के लिए, व्यापक क्षेत्र | इस तरह 
जब भारत के कुल गाँवों की जमीन बँट जायेगी, तब मारत की नैतिक ताकत 
बढ़ेगी । एक बड़ा भारी मसत्ला हमने शान्ति से और प्रेम से हल किया है। 
इतना हमने किया तो हमारी नैतिक ताकत खूब बढ़ेगी । फिर उसके आधार से 
आस्ट्रेलिया, ब्राजिल हम सबका है, यह साबित करेंगे । 


जपान को भूदान का आकषण 

जापान के लोगों में भूदान के प्रति प्रेम पैदा हुआ है। जापान में भूदान 
के लिए. एक मासिक-पत्रिका भी निकली है, जिसमें हिन्दुस्तान की खबरें आती 
हैं, क्योंकि भूदान का आंदोलन जापान में चलने वाला नहीं है ; क्‍योंकि वहाँ 
की जमीन बँट गयी है। परन्तु भूदान का व्यापक विचार है कि जापान के लोग 
आस्ट्रेलिया जा सकते हैं, उसका उनको आकर्षण है। इसलिए जापान के 
लोग समभते हैं कि बाबा ने हमारा बचाव किया, इसलिए भूदान का जो व्यापक 
विचार है, वह सारी दुनिया को प्रिय होनेवाला है । और भूदान का विशिष्ट विचार 
गाँव की समस्या हल करने वाला है | 
भवानी ( कोयम्बतूर ) 
२२-८- ५६ 

आप सब छोगों के चुने हुए, उनके विश्वासपात्र सेवक हैं और आप ऐसी 
संस्था को आधार दे रहे हैं कि जिसने हिंदुस्तान को आजादी दिलाने का काम 
किया | लेकिन वह तो भूत-काल का इतिहास हो गया। कोई भी शख्स अपने 
पूर्वजों की कमाई पर नहीं रह सकता । पूर्वजों के नाम का उसे बल मिलता है, 
परंतु उसे खुद भी अपना बल दिखाना चाहिए | 


गांधीजी ने सच्चे आस्तिकों ओर नास्तिकों को एक्क 5 


कोई नहीं भूछ सकता कि हिंदुस्तान ने आजादी हासिछ की, वह अपने ढंग 

से की और दुनिया में वह एक विशेष घटना है। महात्मा गांधी का नेतृत्व 
भार८ को मिला | यह गांधीजी का भी भाग्य था ओर भारत का भी भाग्य था । 
भारतीय संस्कृति में जो ताकत थी, उसे प्रकट करने का मौका गांधीजी को मिला, 
ओर उन्होंने स्वराज्य-प्राप्ति के काम को भी मानव-सेवा का रूप दिया | वह केवल 
एक राजतैतिक आंदोलन नहीं रहा । उसमें ऐसे असंख्य पुरुषों ने हिस्सा लिया, 
जो भूतदया-परायण थे। उनके दिमाग में कोई भेद नहीं थे, क्योंकि उन्होंने वहाँ 
राउंड-टेबल कान्फरेन्स में यह नहीं कहा कि स्वराज्य हमें अपने अभिमान के 
लिए. चाहिए बल्कि यह कहा कि हमें स्वराज्य चाहिए क्‍योंकि हम उसके बिना 
दरिद्वनारायण की सेवा नहीं कर सकते | दरिद्रनारायण शब्द से उन्होंने अच्छे 
आस्तिकों का ओर अच्छे नास्तिकों का भेद मिटा दिया । अच्छे नास्तिक सजन 
होते हैं। अपने सामने प्रत्यक्ष जो सेवा है, वह छोड़कर वे. हवाई बातें करना 
नहीं चाहते । इसीलिए वे नास्तिक कहलाते हैं। ऐसे नास्तिकों में बहुत सजन 
हो गये हैं। सच्चे आस्तिक वे होते हैं जो मानव-हृदय पर विश्वास रखते हैं; 
मानव-हृदय में एक ज्योति है ओर उस आधार पर से हम सब प्रकार के 
अंधकार को मिटा सकते हैं। एक तो जन-सेवा का विचार है और दूसरा ह्ृदय- 
परिवर्तन का विचार है । सच्ची नास्तिकता वह है, जिसके महामुनि कपिल प्रतिनिधि 

थे, यानी जन-सेवा की वृत्ति | वे कहते हैं, साक्षात्‌ सेवा में हम लगे रहेंगे, 
इसलिए इससे मिन्न बाते हम नहीं सोचेंगे । दूसरी है हृदय-परिव्तन को बृत्ति । 
इसीको भक्ति-मार्ग कहते हैं। वह मार्ग कहता है, हम मनुष्य की सेवा जरूर 
करेंगे; परंतु जिस भूमिका में वे आज हैं, उसीमें रखकर सेवा नहीं करेगे । 
उनके हृदय में हम अपनी सेवा से परिवर्तन ल्ञायेंगे। याने उनके हृदय में 
परिवर्तन ल्ञाना, हमारी सेवा का एक अंग है। इसलिए हमें नारायण का स्पर्श 
करना होगा । यह नारायण-स्पश जिस सेवा को होगा, उस सेवा में हृदय- 
परिवर्तन की ताकत आयेगी। दरिद्रनारायण शब्द से ये दोनों चीजें जुड़ 
जाती हैं । 
सरकार सच्चे अथ में नास्तिक 

लोग बीड़ी पीते हैं। उन्हें बीड़ी सफ्लाई करना सेवा का अंग है। परन्तु 
उन्हें उससे मुक्त करना भी सेवा का एक अंग है। सरकार अक्सर पहली 
भूमिका में रहती है। याने आज जनता जिस स्थिति में है, उस स्थिति में 
उसकी सेवा करना सरकार का काम है। सरकार नेता नहीं है, जनसेवक है | 
यह अलग बात है कि वहाँ कुछ नेताओं की योग्यता के लोग मी हैं, फिर भी 
वे वहाँ सेवक हैं। जिस दिन आपने पं० नेहरू को चुनकर अपना [प्रधान-मंत्री 
बनाया, उसी दिन आपने उनके नेतृत्व का सेवकत्व में परिवर्तन कर दिया | 
वे आपके सेवक हैं, प्रतिनिधि हैं। आप अगर उन्हें चुनेंगे तो वे उस स्थान 
में रहेंगे, आप नहीं चुनेंगे तो वे वहाँ नहीं रहेंगे। अपने माँ बाप को आपने 
चुना नहीं, वे स्वयंभू हैं। वे आपको तालीम देंगे, आपके हृदय में पंस्विर्तन 
लायेंगे । सरकार आपकी सेवा करेगी, इसलिए वह सच्चे अर्थ में प्रायः नास्तिक 
होती है । मैंने (सच्चे अथ में? कहा, याने अच्छे अर्थ में वह नास्तिक है। 
नास्तिकों में भी कुछ अच्छे नास्तिक और कुछ बुरे नास्तिक होते हैं, आस्तिकों 
में भी कुछ अच्छे आस्तिक और कुछ बुरे आस्तिक होते हैं। सरकार सेवा का 
काम ले सकती है, लेकिन वह नारायण-स्पश नहीं जानती । हृदय-परिवर्तन की 
प्रक्रिय सरकार से नहीं बन सकती, वह हृदय-परिवर्तन नहीं करेगी । क्योंकि 


१६० भूदान॑-गंगा 


आपका आज का जो हृदय है, उसकी वह प्रतिनिधि है। इसीलिए वह 'सेक्यु- 
लर! कहलाती है। 

गांधीजी ने दरिद्रनारायण शब्द से अच्छे आस्तिकों और अच्छे नास्तिकों 
को एक प्लेय्फार्म पर बैठा दिया। उन्होंने सेवा को ही भक्ति का रूप दे दिया। 
इसलिए हृदय-परिवतन की प्रक्रिया और सेवा की प्रक्रिया एक हो गयो । 

सेवा ओर हृदय-परिवतेन 

भू-दान से जमीन बँटेगी, तो उस प्रक्रिया में गरीबों की सेवा होगी और 
भूमि का बटवारा करना ही काम नहीं होगा |. उसके अलावा व्यापक प्रमाण 
में समाज के हृदय-परिबतन की प्रक्रिया होगी। क्योंकि इसमें छोग अपने हाथों 
से अपनी चीज का एक हिस्सा हक समझकर दूसरों को देने के लिए प्रव्ृत्त किये 
गये । इसी को हृदयपरिवतन की प्रक्रिया कहते हैं | सरकार के जरिये अगर भूमि 
बेंटेगी, आप जानते हैं कि अभी वह नहीं बँट रही है, तो उसके लिए कितना 
समय लगेगा, मालूम नहीं । परन्तु मान लीजिये कि बँटेगी, तो एक सेवा मात्र 
होगी, हृदय-परिवर्तन नहीं होगा । बिना हृदय-परिवर्तन के जो सेवा होती है, वह 
हमेशा निश्चित ही सेवा होती है, ऐसा नहीं कह सकते। जेसे मैंने कहा 
कि बीड़ी पीनेवाले को बीड़ी सप्लाई करना यह निश्चित ही सेवा है, ऐसा नहीं । 
हम किसीसे जमीन माँगकर दूसरों को दिलवायेंगे, इतना ही नहीं; बल्कि देने 
वाले से कहेंगे, तुमने जमीन तो दी, लेकिन उसकी काइ्त के लिए गरीब को 
और मदद दोगे कि नहीं ! इस साल के लिए बीज दे दो, तो वह देगा । सरकार 
यह नहीं कर सकती । सरकार जमीन लेगी, तो उसे मुआवजा देना पड़ता है। 
बीज माँगना, बेल माँगना यह सारी प्रक्रिया भूदान में है, क्‍योंकि इसमें सिफ 
सेवा की प्रक्रिया नहीं है, हृदय-परिव्तनपूषक सेवा है । 

हृदय-परिवतंन की प्रक्रिया और कांग्रस 

यह सारा ल़ंजा प्रस्तावनारूप व्याख्यान इसलिए दिया कि आप कांग्रेस- 
वाले डबल केपैसिटी में हैं। आप सरकारी सेवा-बृत्ति को भी रिप्रेजेंट करते हैं 
हैं और कांग्रेसमेन की हैसियत से आप हृदय-परिवतन की प्रक्रिया को भी' 

मानते हैं | उसके भी आप प्रतिनिधि है। यहाँ में अपना अभिप्राय स्पष्ट कह 
देना चाहता हूँ । जो कांग्रेसमेन हृदय-परिवतन की प्रक्रिया में विश्वास नहीं 
करता वह कांग्रेसमेन कहलाने छायक नहीं है। अगर इसमें किसीको शक हे 
और कोई दावा करता है कि मैं कांग्रेसमैन हूँ, परंठ हृदय-परिवतन को नहीं 
मानता, तो उसके साथ में चर्चा करने के लिए तैयार हूँ। कांग्रेस के हाथ में 
आज राज्य है। इस वास्ते आज की हालत में केवल्ल सेवा करने की जिम्मेवारी 
भी कांग्रेस पर है | परंतु उसके साथ-साथ हृदय-परिवतन की प्रक्रिया से जनता 
को आगे ले जाने की भी जिम्मेवारी कांग्रेस की है। यह दूसरी बात कांग्रेस से 
नहीं होगी। तब कांग्रेस केवल चुनाव लड़नेवाली रहेगी। परंतु कांग्रेस- 
मैंन ऐसा नहीं समझता कि कांग्रेस चुनाव लड़नेवाली पार्टो है, क्‍योंकि कांग्रेस 
का सारा इतिहास ही भिन्न है। इसलिए पं० नेहरू ने बार-बार कहा है कि 
कांग्रेस एक सिमेंटिंग फैक्टर है |? में सुप्रीम सिमेंटिंग फैक्टर हूँ, क्योंकि में 
किसी पक्ष में नहीं हूँ । यह तो मेरा निगेटिव वर्णन हो गया । मेरा पा जियिव 
वन यह है कि सब पक्षों में जो सजन हैं, उन पर मेरा प्रेम है। आज मुफे 
कांग्रेसवाल्ों ने बुलाया और यहाँ बोलने का मौका दिया। कल अगर कम्युनिस्ट 
भी ऐसी कान्फरेन्स करें और मुझे बुल्ायें, तो में जरूर जाऊँगा और प्रेम से 
बात करूँगा । इसलिए, में अपने को सुप्रीम फैक्टर मानता हूँ । यह मेरा व्यक्ति- 
गत वर्णन नहीं है। जो शख्स ऐसा काम उठाता है, जिससे कि हृदय- 
: परिवतन की प्रक्रिया से क्रांति होगी, वह एक देश के लिए नहीं बल्कि सब 
देशों के लिए सिमेंटिंग फैक्टर होगा।- परन्तु कांग्रेस का भी दावा है कि वह 
[सिमेंटिंग फैक्टर है और इसे मानना होगा, क्‍योंकि आप हृदय-परिवर्तन की 
प्रक्रिया को मानते हैं। अगर कांग्रेसमेन नहीं मानता होगा, तो वह सिमेंटिंग 
'फैक्टर होने का दावा नहीं कर सकेगा। इसलिए अच्छे लोगों को चुन कर 
। राज्य में भेजना, यह आपकी जितनी निम्मेवारी है, उतनी ही जिम्मेवारी होगी 
।भूदान जैसे काम में शरीक होना। मैं जानता हूँ. कि इस बात पर मुझे यहाँ 
बहुत जोर नहीं देना चाहिए। क्योंकि आप यह बात मानते हैं, इसलिए 
३ आपने मुझे यहाँ बोलने का मौका दिया है । 

मंत्र से जीवन में रस आता है 

देश का यह बहुत बड़ा भाग्य है कि जहाँ एक मंत्र समाप्त होता है, व 
दूसरा मंत्र सामने आता है। बिस देश के सामने मंत्र नहीं होता, उस देश 
के जीवन में रस नहीं रहता। हमें ३०-४० साल लगातार स्वराज्य का म॑ 
मिला था ओर उस मंत्र के लिए जितना त्याग हो सकता था, उतना करः 
की कोशिश की गयी । उससे समाज के जीबन में उत्साह आया, ल्लोक-जीवः 
रसमय बना | जहाँ एक मंत्र की सिद्धि हुईं, वहाँ साधक अक्सर सुस्त बनत 
है, सिद्धि के भोग में पड़ता है। यह उसके लिए. खतरा होता है। उसक 
प्रगति रुक जाती हे । इसलिए एक मंत्र की सिद्धि पर, ध्येय की सिद्धि हुई 
वहाँ फौरन दूसरा मंत्र, दूसरा ध्येय सामने आता है। वहाँ फौरन स्फूर्ति आत 
है ओर कावेरी नदी के प्रवाह के समान जनता का जीवन प्रवाहमय बनत 
है। भारत का यह बहुत बड़ा भाग्य है कि 'स्वराज्य” के बाद 'सर्वोदय” क 
मंत्र मिला । इससे बेहतर शब्द हमारी भाषा में नहीं है। यह एक बड़ा भार 
मंत्र हमें मिल्ला है। इस मंत्र की पूर्ति में हमें लगना चाहिए. । इससे समाज-जीवन 
में नया त्याग-उत्साह, नयी प्रेरणा आयेगी। अब इस काम में जो त्यार 
करना होगा, वह दूसरे ढंग का और अधिक श्रेष्ठ होगा । 

स्व॒राज्य-प्राप्ति में ल्ञोभ था 

दूसरों से कोई चीज प्राप्त करनी है, लेनी है--ऐसी लेने की बात जह 
होती है," वहाँ खूब उत्साह आता है | इसलिए हमने कई मर्तबा वर्णन किय 
है कि स्वराज्य का काम निगेटिव था। याने उससें जो त्याग का अंश था 
वह बहुत छोटा था। आज जो त्याग करता होगा, वह पाजिटिव है। उस 
त्याग में ज्यादा बल की जरूरत थी । अंग्रेजों ने हमारी यह कमजोरी देख ली. 
पहले-पहले तो वे हमें जेल में डाछते थे। छोग जेल में जाकर निश्चिन्त होते 
होते थे। उन्होंने देखा कि हम लोगों के लिए. जेल में जाना बहुत आसान 
हो गया है, तत्न उन्होंने जुर्माना शुरू किया। घर-घर में जाकर वे जुर्मानि 
वसूल करने छगे । उसमें हमारे छोग कमजोर साबित हुए । क्‍योंकि है 

आर्थिक त्याग था, लोभ छोड़ने की बात थी। उस जमाने का अनुभव 
जिन्हें है, उन्हें इस बात का भान है। स्वराज्य-प्राप्ति में लोभ को एक प्रकार 
से मदद ही मिलती थी। उसके लिए. त्ञाठी खाना, त्याग करना, जेल जाना 
पड़ता था । लेकिन उसके पीछे जो ज्ञीोम था, वह अच्छा था, खरात्र नहीं 
था। लेकिन था वह लोभ ही। जो बड़े-बड़े लोग जेल में जाते थे, उनमें 
और सरकार में एक बात में मतैक्य था। वे यह भी समझते थे कि आज 
हम जेल में हैं, परंतु कल राजसिंहासन पर बैठंगे। सरकार भी यही 
समझतो थी कि इनको आज जेल में डाला है, परंतु कल्न इन्हीं के हाथ में 
सत्ता देनी होगी, राजसिंहासन पर बैठाना पड़ेगा | इसलिए वह त्याग ही था, 
परंतु उसके पीछे लोभ था। जहाँ लोम छोड़ने की बात आती है, वहाँ मामला 
कठिन होता है | लोम आदमी का सबसे बड़ा शत्रु है। 


उदार ओर कंजूस पार्टी 

अब ऊपर से कांग्रेस के अध्यक्ष या सेक्रेग्री लिखते होंगे कि 'भूदान के 
काम में कुछु योग दो ।” आदेश-पत्र पी. सी. सी. के पास जाता होगा और 
उसकी एक-एक कापी हर जिले के कांग्रेस आफिस में जाती है। इस तरह एक 
पत्रक में से दूसरा पत्रक निकल्लता है, पर 'दानपत्र” नहीं निकलता | क्योंकि 
इसमें अपना व्यक्तिगत दिये बगेर छोगों के पास माँगने जाय केसे ? यह बहुत 
बड़ी कठिनाई छोगों के सामने है। हम बिहार में घूमते थे, तब जयप्रकाश बाबू 
अस्वास्थ्य के कारण पूना में डाक्टर के पास थे | उन्होंने एक पत्र लिखा था कि 
“४आप घूम रहे हैं। आपकी मदद में में नहीं जा सकता । लेकिन मैंने पार्टी को 
आदेश दे दिया है कि वह काम में लगे |? फिर हमने जयप्रकाशजी को एक 
पत्र लिखा कि “आप समझते हैं कि बिहार में एक कांग्रेस पाटों और दूसरी 
पी० एस० पी० है। लेकिन हमारा अनुभव दूसरा है। यहाँ न कांग्रेस है, न 
पी० एस० पी०। यहाँ दो पार्टीज हैं। एक है उदार पार्टी और दूसरी है कंजूस 
पार्टी । और यह उदार और यह कंजूस कांग्रेस में भी घुसे हैं। सोशहछिस्ट पार्टी 

में भी घुसे हैं और कम्युनिस्टों में भो घुसे हैं । 

तात्पयं, इस आंदोलन में वह त्याग करना पड़ेगा, जो त्याग स्वराज्य 
आंदोलन में नहीं करना पड़ा। पांडिचेरी हाथ में लेनी है, ऐसी बात होती है, तो 
कैसा उत्साह आता है ? गोवा में आंदोलन करना है, तो कैसा उत्साह आता है ? 
क्योंकि इसमें प्राप्त करना है। यह बात बुरी नहीं है, अच्छी है, परंतु प्राप्ति की 
है। भूदान में देना है, इसलिए हमने कांग्रेस पार्टी, सोशलिस्ट आदि से अपील 
करना छोड़ दिया है। क्‍योंकि उनके मुख्य छोगों की हमारे प्रति सहानुभूति है 
ओर हमें उनपर दया आती है | दया इसलिए कि उनके जो सारे लोग हैं, वे 
उनके पत्रक से प्रेरित हों, ऐसी मनःस्थिति नहीं है। इस कारय में उसी मनुष्य 
को प्रेरणा होगी, जिसके अंतर में करुणा होगी। किसी संस्था की आज्ञा से यह 
काम नहीं होगा, अंतःप्रेरणा से होगा । भगवान्‌ बुद्ध के पिता ने उन्हें सौख्य 
में रखा था। उन्हें किसी दुःख का दर्शन न हो, ऐसा इन्तजाम किया था| 
तिस पर भी उन्हें दुःख का दर्शन हुआ। उन्होंने कहा कि मुझे! बिल्कुल ही 
डुःख का दर्शन न हो, ऐसी कोशिश करने पर भी मुझे इतना दुःख दीखता है, 
तो दुनिया में कितना दुःख होगा। इसलिए, उन्होंने राज्य का परित्याग करके 
दुःख-निवारण का काम किया | उसके वास्ते ध्यान किया और उपवास किये | 
चालीस दिन के उपवास के अंत में उन्होंने आँख खोलकर देखा। उन्हें चारों- 
ओर प्रकाश फैल्ञा हुआ दीखा, चारों ओर करुणा फेली है, ऐसा दीखा--ऐसा 
वण न मिलता है। हम आजकल भक्ति-साहित्य पढ़ते हैं। उसमें भी हम यही 
चीज देखते हैं। हमने पढ़ा कि 'ऐसी करुणा जहाँ पैदा होगी, जेसे बाढ़ आयी 
हो! | आपके लिए, हम भगवान से प्राथना करते हैं कि जिस संस्था को महात्मा 
गांधी का नेतृत्व मिला, उस संस्था के छोगों के हृदय में करुणा भर दे । बिना 
करुणा के भूदान जेसा काम नहीं हो सकता । इसमें अपना अंश देना पड़ता 
है | यह इसकी एक रुकावट है। लेकिन इतनी ही रुकावट नहीं है। इसमें 
गाँव-गाँव में घूमना पड़ता है, धूप में, बारिश में, ठंड में घूमना पड़ेगा, सतत्‌ 
काम करना होगा | यह भी तपस्या करनी होगी । छोम का त्याग करना पड़ेगा । 


हम भक्ति की सेना के सिपाही बने १६५७ 


यह सारा करुणा के बिना नहीं होगा | बाबा पाँच साल्न से घूम रहा है। उसे 
थकान नहीं आती है, क्योंकि परमेश्वर ने उसे प्रेरणा दी है। वह समभता है 
कि दिनभर उसे जो दान मिलता है, उससे उसका दिन साथक होता है। उसमें 
उधार की बात नहीं है। नकद की बात है । खा लिया ओर तुरंत संतोष हुआ 
आज खाया और मरने के बाद संतोष हुआ, ऐसा नहीं | इस कार्य का आनंद 
उसी क्षण महसूस होता है। इसल्लिएः आपके सामने बोलने का मौका मिला है, 
तो एक ही शब्द रखना चाहता हूँ : “दान! नहीं, करुणा । द 

--तमिलनाड के कांग्रेस-कार्यकर्ताओं के बीच 


भवानी ( कोइम्बत्र ) 
२२-८-५६, 


हम भक्ति की सेना के सिपाही बनें । ३७३ 
भक्तों की राह पर 


हिंदुस्तान के हर प्रान्त में और हर भाषा में भक्तों की नामावल्ी सुनते हैं 
क्योंकि हिंदुस्तान की सब भाषाओं का कुछु-न-कुछ अध्ययन करने का मोका- 
हमें मिला है। जेसे शिव-सहसलनाम या विष्णु-सहललनाम गाये जाते हैं, वेसे 
ही भक्तों के भी सहस्तननाम गाये जा सकते हैं। यही हिंदुस्तान की बड़ी 
भारी संपत्ति और शक्ति है। भक्तों ने ही भारतभूमि को एक देश बना दिया 
है | जाति, कुल, जन्म आदि का कोई खयाल भक्तों को कभी नहीं रहा । वे गाँव- 
गाँव और घर-घर जाते थे | इन दिनों हम अप्पर स्वामी का 'तेवारम! पढ़ रहे 
हैं, जिसे मैंने उनके मजनों का स्थत्न के अनुसार संग्रह किया है । उसमें डेढ़-पौने 
दो सौ स्थलों में गाये हुए. मजन हैं। इसका अर्थ यह है कि वे सतत घूमते 
रहते थे । किसी प्रकार की, किसी स्थान की आसक्ति रखे बिना, भक्ति-विचार 
का प्रचार करते हुए वे सतत घूमते ही चले जाते थे। इसी तरह से चेतम्य 
महाप्रभु करते थे। नानक, कबीरदास, तुलसीदास ने वेसा ही किया। नामदेव 

भी सतत घूमते ही रहते थे । इस तरह हमें हर प्रान्त के भक्तों के नाम मालूम 
हैं, जो कि सतत घूमते ही रहते थे और भक्ति का संदेश हर मनुष्य को सुनाना 
ही अपना काम समभते थे | हमें भी आज यात्रा का जो इतना बल्ल प्राप्त है, 
वह इसीलिए कि हम अपने मन में समभते हैं कि हम इस युग के लिए सच्ची 
भक्ति का प्रचार कर रहे हैं। जेसे किसी सिपाही को उत्साह और हिम्मत कम 
नहीं पड़ती है, जब कि वह याद करता है कि में शिवाजी की सेना का सिपाही 
हूँ या अजुन की सेना का सिपाही हूँ, उसी तरह हम अपने को इन भक्तों की 
सेना का एक सिपाही समभते हैं। इसीलिए हमें बल्ल मालूम होता है। जब्र 
आप भी यह महसूस करंगे कि एक बहुत ही विश्व-व्यापी भक्ति का प्रचार करने 
का मौका हमें मिल्रा है, तब आप सब लोगों को यह उत्साह स्पश करेगा। 


समाज, सृष्टि ओर स्रष्टा के साथ एक रूप होने के लिए भूदान 


भक्ति के मानी हैं, अपना अहंकार छोड़कर विराट में वित्लीन हो जाना। 
मनुष्य जितने अंश में समाज से, खष्टि से और ख्रश से अलग रहेगा, उतने 
अंश में वह दुःख का भागी रहेगा | जब वह समाज में, सृष्टि में और ईश्वर में 
लीन होगा, तब वह अनंत आनन्द का भागी होगा। भूदान-यज्ञ में सृष्टि, 
समाज, ओर परमेश्वर में एकरूप होने की तरकीब बतायी गयी है। हम 
अपने पास जो जमीन है, उसका एक हिस्सा अपने समाज में जो ऐसे भाई 
जिन्हें उसकी आवश्यकता है, उनके लिए देते हैं, तो समाज के साथ एकरूप 
होने का आरंभ करते हैं। बेसे ही जब हम अपने पास ज्यादा जमीन रखते हैं, 
तो हम कुदरत से अलग रह जाते हैं। हम खुद खेती करते नहीं, दूसरों से 
परिश्रम करवाते हैं | इसलिए जब हम अपनी सब अधिक जमीन समाज को 
देंगे, तो बची हुई जमीन पर हम खुद काश्त करेंगे और हमें कुदरत के साथ 
एक रूप होने का मौका मिलेगा। जब हम अपने हृदय में इतना कारुण्य 
रखेंगे जिससे कि भूदान हो सकेगा, तो ईश्वर के साथ अत्यन्त स्वाभाविकता 
से एकरूप होंगे, क्योंकि वह तो करुणा-मूर्ति है। हम निठुर बने रहेंगे, तो 
उससे अलग रहेंगे। मनुष्य थोड़ा भी करुणा का कार्य करता है, तो उसके 

छुदय को समाधान होता है। यह अनुभव की बात है। जेसे खाने में तृप्ति 
का अनुभव होता है, वेसे ही भूतदयात्मक काम करने से हृदय को तृप्ति का 
अनुभव होता है। करुणा काय से इसलिए, समाधान होता है कि परमेश्वररूप 
करुणा के साथ हमारा संबंध जुड़ जाता है; इसीलिए ईश्वर-स्पश का अनुभव 
होता है और उससे समाधान होता है। भूमिदान को हम एक परिशुद्ध 
भक्ति-मार्ग कहते हैं। हमें आश्चर्य होता है कि भूमिदान पर अपना अभिप्राय 
प्रकट करते हुए. कई लोग कहते हैं कि यह तो हमारे धर्मग्रंथों में लिखी हुई 
बात है। मलाबार के ईसाइयों ने कहा है कि बाबा तो सच्चे ईसाई धर्म का 
प्रचार कर रहा है। हम जब उत्तर प्रदेश में घूमते थे, तब एक मुसलमान भाई 
'ने कहा कि यही इसल्ामम है, जो आप कर रहे हैं|! हमने तो इनमें से 
किसी धर्म का उपदेश ध्यान में रखकर काम शुरू नहीं किया था। परंतु जो 
न्करुणा का कार्य होता है, उसमें सब धर्मों का सार आ जाता है। 
हम मुक्ति दिलानेवाले नहीं, भक्ति सिखानेवाले हैं 

भूदान के काम में कभी किसी को थकान होनी ही नहीं चाहिए। मान 
लीजिये कि हमें दिनमर मेहनत करके ४-५४ एकड़ जमीन प्राप्त हुई, तो और . 
किसी भी उद्योग से हम दिनभर में जितना सेवा-कार्य कर सकते थे, उससे 
ज्यादा सेवा हुईं, ऐसा समझना चाहिए ; क्योंकि ४-५ एकड़ जमीन की प्राप्ति 
ग्याने एक परिवार के लिए. आजीविका का साधन हासिल करना है। आपने २-३ 
दिनों में २-३ परिवारों के लिए भूमि प्रात की और फिर भी आपको छगता है 
कि हमने परिश्रम ज्यादा किया और परिणाम कम आया। ऐसा इसलिए होता 
है कि हम अपने को बहुत बड़ा समभते हैं। हम समझते हैं कि हम सूयनारायण 
हैं, इसलिए जहाँ हम जायेंगे वहाँ अंधकार का मुँह नहीं दीखना चाहिए.। हम 
कहीं भी गये और छोगों से कहा कि जीवनदान दो, तो लोगों ने दे दिया, हम 
किसी गाँव में गये और ग्रामदान की बात की, तो लोगों ने ग्रामदान दे दिया, 
ऐसा होना चाहिए, तब हम कहेंगे कि हमसे काम हुआ। यह तो ईश्वर भी 
नहीं करता है, तो हमसे क्या होगा १ ईश्वर दुनिया में काम करता है, फिर भी 

सब्र लोगों का हृदय-परिवर्तन नहीं होता । जो हृदय-परिवर्तन की कीमिया ईश्वर को 
नहीं सधी, वह क्‍या मुझसे सधेगी ! हम छोगों को मुक्ति दिलानेवाले नहीं है बल्कि 
भक्ति सिखानेवाले हैं। मुक्ति दिलानेवाल्ा तो परमेश्वर है | हम भक्ति का प्रचार 
करते चले जायें, तो उसका थोड़ा-सा परिणाम होगा | लेकिन उसका मुख्य 
परिणाम तो यह होना चाहिए कि उससे हमारे हृदय की शुद्धि हो, उसका 
परिवर्तन हो । इन दिनों हर कोई दूसरे के हृदय-परिवर्तन की बात करता है| वह 
समझता है कि अपने हृदय में ऐसी कोई चीज नहीं है, जिसका परिवर्तन होना 
जरूरी है। और छोगों के हृदय में ऐसी चीजें भरी हैं, जिनका परिवर्तन होना 
जरूरी है। कितना अहंकार, कितना अज्ञान ! 


अंदर का प्रवाह सूखता नहीं 

हमें ज्यादा जमीन मिलती है, तो खुशी नहीं होती और कम मिलत्नती है, तो 
दुःख नहीं होता । हमारी बिहार-बात्रा में हमें औसत प्रतिदिन तीन हजार एकड़ 
जमीन और तीन साढ़े-तीन सौ दान-पत्र मिले । वकील की प्रेक्टिस बढ़ती है, तो 
उसकी फीस भी बढ़ती है। परन्तु यहाँ के लोगों ने हमें डिग्रेड कर दिया है| 
सेलम बिले में हमें ३३ दिनों में सिफ ४-४।॥ हजार एकड़ जमीन मिली | 
इतनी कम जमीन हमें आजतक कभी नहीं मिली । तेलंगाना में भूदान-यज्ञ के: 
आरंभ में भी हमें हर रोज २०० एकड़ के हिसाब से जमीन मिली थी । उसके: 
बाद तो काम बढ़ता ही चल्ला गया । नदी जेंसे आगे बढ़ेती है, वेसे छोटी नहीं 
बनती है । लेकिन तमित्ननाड में हमारी नदी सूखने छगी । फिर भी अ्रंद्र जो नदी 
बहती है, वह सूखी नहीं है। भक्ति का प्रवाह अखंड बह रहा है। चाहे कावेरी - 
सूख जाय, लेकिन अंदर का झरना नहीं सूखेगा । जमीन कम मिले या ज्यादा, 
उससे हमारा क्‍या बत्रिगड़ता है ? मेरा तो तब बिगड़ेगा, जब अन्दर का भक्ति 
का झंरना सूखना शुरू होगा । लेकिन धह नदी इतनी भरी है कि हम उसे रोक 
लेते हैं। नहीं तो चोबीस घंटे अश्रधारा चलेगी, ऐसी मेरी हालत है | हमें इन 
सारे ईश्वरों का दशन हो रहा है। सच्चे ओर बुरे अथ में हमारी यह यात्रा 


चल रही है। 

समाज-सुधारक की कसोटी हो 

हम किसी गाँव में जाते हैं और छोटा-सा व्याख्यान देते हैं। ल्लोगों पर 
उसका कोई असर नहीं हुआ, तो हमें ईश्बर का दशन होता है। हम समझते हैं 
कि छोग कुछ सत्व रखते है, पूरा विचार समझे बिना देते नहीं । कोई भी लोगों 
के पास जाकर माँगे ओर छोग देने लगें, तो हम तो डर जायेंगे, हम समझेंगे 
कि अब हिंदुस्तान टिकेगा नहीं, लोग ऐसे मूरख बन गये हैं कि कोई भी माँगता 
है, तो दे देते हैं। राजा राममोहन राय, स्वामी दयानंद, रवीन्द्रनाथ ठाकुर, 
महात्मा गांधी आदि सब आये, परंतु छोगों ने उनकी बातें मानीं नहीं। लोग 
पुरानी पद्धति एकदम छोड़ते नहीं और नयी अपनाते नहीं, इसीमें हम समाज 
का भला समझते हैं | जो भी समाज-सुधारक आयेंगे, उनकी तपस्था की कसोटी 
किये बिना, उनके विचार की कसोटी किये बिना उनके अनुकूल न होने में ही 
समाज का भत्ना है। 

प्रयत्न से फल ज्यादा 

यह बीज बिलकुल छोटा-सा दीखता है, लेकिन यह वस्वृक्ष का बीज है। 
जब यह छोटा बीज बोया जायेगा, तो उसमें से विशाल वटवृक्ष पैदा होगा । 
स्वराज्य के लिए कितने लोगों ने कोशिश की परंतु वे स्वराज्य को देख नहीं सके । 
हम एक ही नाम लेते हैं ल्ोकमान्य तिछक का। उन्होंने जिंदगी भर स्वराज्य 
के लिए कोशिश की, लेकिन उन्हें उसका दर्शनन हो सका। तो क्‍या आप 
समभते हैं कि वे दुःख से मरे थे। मरने के पहले जबतक उन्हें सूक थी, 
“यदा यदा हि धमस्य ग्लानिर्भवति भारत अभ्युत्थानमधमंस्य तदात्मानं,सजास्यहम।? 
तब तक वे बोलते रहे। “जब-जब धर्म की ग्लानि होती है, तब-तब मगवान्‌ 
का अवतार होता है।” इसलिए वे छोग भी बड़े माग्यवान हैं, जिन्हें फल 
देखने को नहीं मिलता, पर प्रयत्न करने को मित्नता है। हमें तो लगता है कि 
हम जितना प्रयत्न कर रहे हैं, उससे ज्यादा फल मिल रहा है। इसलिए आप 
सब लोग अत्यन्त उत्साह से और सातत्य से छोगों के पास जाइये और प्रेम 
से यह अपना प्रेम-संदेश दीजिये, फिर आप देखेंगे कि उससे आपके हृदय को 
कितनी प्रसन्नता होती है और समाज को कितना समाधान होता है। 

५, 

नेता की नहीं, ईश्वर की मदद 

हमेशा यह शिकायत की जाती है कि हमारे कार्यकर्ताओं के पीछे कोई बड़ा 
मनुष्य नहीं है। यह सोचने की बात है कि बड़ा कौन है। इस दुनिया में जो 
सबसे छोटे होते हैं, वे ईश्वर के राज्य में सबसे बड़े होते हैं। अगर आपको 
किसी नेता की मदद मिलती, तो आप ईश्वर की मदद से वंचित रह जाते, 
ईबवर की ज्योति आपके हृदय में प्रकट नहीं होती। अगर जमीन मिलती तो 
आपको यही लगता कि उस नेता की ताकत के कारण मिली और नहीं मिलती, 
तो लगता कि उसमें ताकत नहीं है । याने वह यश और अपयश, दोनों आप 
उस नेता पर डालते तो आपकी हृदय-शुद्धि का कोई सवाल ही नहीं रहेगा । 
इसलिए, आज की हालत बहुत अच्छी है, उससे आपके अंतर में जो ज्योति है, 
वह बढ़ेगी, आपको आत्म-निरीक्षण का मौका मिलेगा और ईश्वर ने चाहा, तो 
आपकी ही ताकत बढ़ेगी और आपकी शक्ति से ही काम होगा । लेकिन फिर 
अहंकार मत रखो कि हमारी शक्ति से काम हुआ। आपको समझना चाहिए कि 
यह कार्य नया है, इसलिए नये मनुष्यों के लिए ही है। नया कार्य पुराने लोगों 
के लिए नहीं होता है। ईश्वर अगर नये काय पेदा करता है, तो उसके लिए 
नये मनुष्यों को भी पैदा करता है। पुराने नेता नये कार्य को पहचानें, यह आशा 
रखना व्यथ है। पुराने लोग आपके काम को अच्छा कहते हैं, आपको 
आशीर्वाद देते हैं, इससे ज्यादा क्या चाहिए. ! समझना चाहिए कि भगवान्‌ ने 
आपके लिए सब्र द्वार खोल दिये हैं, आप जाइये और बे-रोक-टोक काम 
कीजिये । आपके प्लैटफार्म पर बोलने के लिए कोई नहीं आता है, वह बिल्लकुल 
खाली है, आपके लिए ही खाल्ली रखा है। बारिश में, ठंड में, धूप में घूमना 
पड़ता है, छोटे-छोटे गाँवों में जाना पड़ता है, छोगों को बार-बार समझाना पड़ता 
है। कौन जायेगा बारिश में और काम करेगा ? इससिए वह सारा कार्यक्रम 
हमारे लिए खाली रखा है। इसलिए परमेश्वर का नाम लेकर उत्साह के साथ 
काम करो | 
भवानी ( कोइम्बतूर ) 
२३-८०१७६ , 


जब ज्ञान, प्रेम और धम भी केदी बने ! ! ३८ ; 


आज रास्ते में एक हाईस्कूल में पहुँचे। वहाँ एक कमरे पर अच्छा-सा 
वचन लिखा था, जिसका आशय था धर्म, प्रेम और ज्ञान, तीनों एकत्र होने 
चाहिए. |? बात बड़े पते की है। आजकल तीनों का बँटवारा हो गया है। 
विद्या विद्यालयों में कैद है, प्रेम घरों में, तो धर्म देवालयों की चहार-दीवारों में 
जकड़ा हुआ है| तीनों ताकतें आज केदी बन गयीं । 


ज्ञान विद्यापीठों में केद 

एक जमाना था, जब देश के परित्राजज और भक्तजन गाँव-गाँव, घर-घर 
जाकर ज्ञान पहुँचाते थे, लेकिन उसके बदले वे कुछ भी न माँगते थे | पर आज 
वह विश्वविद्यालयों में बन्द है। आज का प्रोफेसर गाँव-गाँव जाकर ज्ञान नहीं 
पहुँचाता | लड़कों को ही हर साल दो-तीन हजार रुपये खर्च कर शहर जाना 
पड़ता है। तब उन्हें ज्ञान मिल पाता है। पर सब्च लोग शहरों में, विश्वविद्यालयों 
में जा नहीं सकते ओर बिना पैसा दिये तो जा नहीं सकते। उन्हें ज्ञान की 
जरूरत तो रहती है, पर उनके पास उसे मुफ्त पहुँचाने का हमारे पास कोई 
इन्तजाम नहीं । अगर कोई बन्दोबस्त होता है, तो वह प्राइमरी स्कूल का ही 
होता है। देहाती जल्ञोगों के लिए विश्वविद्यालय की ताल्लीम की जरूरत नहीं 
मानी जाती । 

वास्तव में विश्वविद्यालयीय शिक्षण की सबसे ज्यादा जरूरत देहातियों को 
है; क्योंकि वहाँ देहाती जीवन के प्रयोग चलते हैं, खेती होती है। जिसे आप 
कच्चा मात्न? कहते हैं, सारा देहात में पैदा होता है। कुत्न उद्योग देहात के 
 छोग ही कर सकते हैं। उन सब कामों पर ज्ञान के प्रकाश की सख्त जरूरत 
 है। लेकिन उस प्रकाश को वहाँ पहुँचाने की हमारे पास कोई तरकीब नहीं । 
: जैसे सूथ-किरणे' घर-घर प हूँचतो हैं, वैसे ज्ञान भी घर-घर पहुँचना चाहिए । 
एक तरफ विद्या के पहाड़ हैं, तो दूसरी तरफ अज्ञान के गडढ़े | पहाड़ों 

पर पानी बरसता और बहकर गडढों में चला जाता है। फसल के लिए पहाड़ 
काम नहीं आते । गडढों में पानी गिरता और वे भर जाते हैं, इसलिए, फसल 
नहीं होती, सड़ जाती है। कालेज में जो ज्ञान सीखेगा, वह काम नहीं सीख 
सकता, इसलिए, उसका ज्ञान बेकार है। जो खेतों में काम करेगा, उसे ज्ञान 
न मिलेगा, इसलिए, उसका काम भी बेकार है। न तो इसके ज्ञान में कोई 
ताकत पेदा होती है और न उसके काम में भी। वह ताकत पेदा करने का 
यही उपाय है कि ज्ञान विद्यालयों में और पुस्तकों में केद न रहे । 
प्रेम घरों में कैद 

दूसरी बात प्रेम की थी। आज प्रेम बिलकुल घनीभूत हो गया है । लड़का, 
पत्नी, माँ, बाप में ही सारा प्रेम खत्म हो जाता है, वह बहता भरना नहीं 
रहा । अपने लड़के की सुंदर नाक देख मुझे बड़ी खुशी होती है, पर पड़ोसी 
के लड़के की उससे बेहतर नाक मुझे खटकती है। इसीका नाम है, प्रेम की 
सड़न ! उसका बहाव बंद हो गया। जहाँ पानी का बहाव बंद हो जाता हैं, 
वहाँ वह इकद्ठा होकर सड़ने लग जाता है। आत्मा का अखंड प्रवाह है। क्या 
वह मुझमें ओर मेरे लड़के में केद हो गयी है ? ये सब-के-सब आत्मराशि 
मेरे सामने खड़े हैं, ये सभी मेरे ही रूप मेरे सामने खड़े हैं। लेकिन मैं 
उसे काटता हूँ, उसके दो डुकड़े करता हूँ । मेरे अड़ोसी-पड़ोसी मुझसे मिन्न हैं 
ओर मेरे घर के सभी मेरे हैं। घर में प्रेम का कानून काम करेगा, पर गाँव में 
स्पर्धा का। जो जितना कमायेगा, उतना खायेगा, यह कानून गाँव के लिए है 
और जो सब कमायें, वह इकट्ठा करें बाँट खायेंगे, यह घर का कानून है । 
मान लीजिये, गाँव के लिए. यह कानून ठीक है। एक में कम योग्यता थी, 
इसलिए, उसने कम कमाया और कम खाया । दूसरे में अधिक योग्यता होने से 
ज्यादा कमाया और ज्यादा खाया। हम तो इसे भी अत्यंत अन्याय समभते 
हैं, पर घड़ी भर मान लेते हैं कि यह न्याय है। इसी तरह खूब ज्ञानी को 
ज्यादा पैसा देना और खेत में मजदूरी करनेवालों को बारह आना देना, हम 
न्याय नहीं समझते; पर कुछ देर के लिए मान लेते हैं कि यह भी न्याय है। 

लेकिन आगे पूछ॒ते हैं कि उन दोनों के लड़कों में विद्वान के छड़के को 
अच्छा खाना, अच्छा कपड़ा, अच्छी ताल्लीम मिले और अज्ञानी मजदूर के 
छड़के को कम खाना, कम कपड़ा, कम तालीम, यह कहाँ का न्याय है? दोनों 
के लड़के समान हैं, और दोनों कमानेवाले नहीं। पहला ज्ञानी नहीं और 
दूसरा अज्ञानी नहीं। अच्छी तालीम मिल्नी, तो दोनों विद्वान बनेंगे। दोनों 
को अच्छा खाना मिले, तो दोनों मजबूत बनेंगे । फिर बाप में फर्क होने के 
कारण बच्चों पर क्‍यों अन्याय किया जा रहा है ? आज के समाज के पास 
इसका जवाब क्या है। क्‍या इस तरह घर के लिए सीमित प्रेम का और समाज 
के छिए स्पर्धा का कानून नहीं बना लिया गया १ 


घर का न्याय समाज में क्‍यों नहीं 


कुछ बड़े छोग, बड़ी-बड़ी अक्लवाले व्याख्यान सुनाते हैं कि पहले उत्पादन 
बढ़ाना चाहिए और फिर बँय्वारा करें। एक अक्लवाले ने तो यहाँ तक कह 
दिया कि “बाबा गरीबी बाँट रहा है--“डिस्ट्रीब्युशन ऑफ पॉवर्टो” कर रहा है। 
पहले खूब उत्पादन बढ़ाना चाहिए. ओर फिर बँटवारा । लेकिन बाबा तो पहले से 
ही बाँटने की. बात करता है। हम उनसे पूछते हैं कि अगर आपके घर में 
मनुष्य पाँच और खाना चार के छिए पर्याप्त है, तो क्या पहले चार पेटभर खा 
लेंगे ओर पाँचवे को कह देंगे कि उत्पादन बढ़ाने पर तुम्हें मिलिगा या पहले 
जो कुछ होगा, सब बाँटकर खा लेंगे, और फिर सब मिल्नकर उत्पादन बढ़ायेंगे १ 
स्पष्ट है कि घर का यही न्याय होगा कि आज की हालत में जो कुछ भी हो, 
सब बॉय्कर खायेंगे, थोड़ा हो तो कम खायेंगे, ओर फिर सब मिलकर ज्यादा 
खाना पाने की कोशिश करेंगे | हम पूछते हैं कि अगर घर में ऐसा है, तो समाज 
में क्यों नहीं? घर का और समाज का अलग-अलग न्याय क्‍यों ? हरएक 
मनुष्य कहता है कि इस दुःखमय संसार में घर में प्रेम है, इसलिए सुख है। 
फिर जब घर की छोटी-सी प्रयोगशाला में प्रेम का प्रयोग छोटे पेमाने पर सफल हो 
गया, तो उसे बड़े पैमाने पर क्‍यों नहीं करते ! अगर घर में एक-दूसरे को प्रेम 
करने और एक-दूसरे के लिए त्याग करने में तकल्नीफ हुई हो, तब तो उसे समाज 

में लागू न करना चाहिए । लेकिन जब घर का प्रेम-प्रयोग यशस्वी हुआ है, तन 
उसे समाज में बड़े पैमाने पर छागू करना ही चाहिए। सारांश, हमने आज 
प्रेम को जाना है, पर उसे घर में केद कर रखा है। उसका व्यापक प्रयोग नहीं 
करते, उसे बहने नहीं देते | 
धम मंदिरों में कैद 

तीसरी बात धर्म की है । धर्म भी हिन्दुस्तान के छोग पहचानते नहीं, सो 
नहीं । किन्तु उन्होंने उसे मंदिर की चहारदीवारों में केद कर रदखा है | व्यवहार 
में, बाजार में धर्म की कोई जरूरत नहीं | बाजार में खुलकर भ्ूठ चलेगा । 

कुछ लोग इधर बाबा को भूदान में जमीन दान में देते हैं, तो उधर अपने 
काश्तकारों को बेदखल करते हैं। यह देख हमारे कम्युनिस्ट भाई कहते हैं: 
'बाबा, क्‍यों ठगे जा रहे हो ? ये छोग तो तुम्हें साफ ठग रहे हैं।” मैं उनसे 
यही कहता हूँ कि वे मुझे नहीं ठगते, अपने आप को ठग रहे हैं। वे जानते 
नहीं कि इसमें ढोंग हो रहा है। सोचते हैं कि बाबा जेंसा एक सत्पुरुष दान 
माँगता और धर्म की बात बोलता है, तो दान देना हमारा धर्म है, लेकिन उधर 
व्यवहार में न मालूम सरकार क्या करेगी; इसलिए जमीन कब्जे में ले लेना ही 
अच्छा है । एक ही शख्स दोनों चीजें करता है। मनुष्य के हृदय में दोनों 
चीजें है। तुलसीदास ने गाया है : 'कुमति सुमति सबके उर बसई |? कौरव- 
पांडवों का कुरुक्षेत्र हर हृदय में है। वहाँ सतत राम-रावण युद्ध चलता है। 
इसलिए उनका यह ढोंग है, ऐसा भी हम नहीं कहते | फिर भी उस धर्मबुद्धि 
का संबंध अपने बाजार, व्यवहार और जीवन के साथ है, यह बात उनके खयाल 
में नहीं रही । उनकी वह धमभावना मंदिर में ही प्रकट होती है | हमने धर्म- 
भावना को पहचाना है, लेकिन उसे मंदिर तक ही सीमित माना है । 

बाजार का अधम मंदिरों में 

इन तीन परम मित्रों को, जिनकी मदद हमारी उन्नति के लिए अत्यंत 

जरूरी है, हमने घर, युनिवर्सिटी और देवालय में केद कर रखा है! इन्हें 


५ 


शीघ्र से शीघ्र खोल द॑ और समाज में त्ञायं। समाज में ज्ञान आये और 

घर-घर पहुँचे । प्रेम घर से बाहर निकलकर सारे समाज में व्याप्त हो तथा 
धर्म मंदिरों में से बाहर निकलकर बाजार तक, सर्त्र फैले। यहाँ के एक 
महापुरुष ने गाया है कि परमेश्वर इस भूमि के साथ आकाश में फैला है । 
हम उसे आकाश में देखना चाहते हैं, पर जमीन पर ल्ञाना नहीं चाहते । 

ह अगर जमीन पर आयेगा, तो हमें लगता है, तकल्लीफ होगी, वह आकाश 
में रहे या बहुत हुआ तो बैकुंठ-कैल्ास में जाय | धर्म को मंदिरों में से बाजार 
तक आने न दें, तो भी दोनों के बीच का व्यवहार टल्ल नहीं सकता । व्यवहार में 
धर्म को जाने नहीं दिया, तो व्यवहार की बदमाशी मंदिरों में पहुँच गयी । मंदिर का 
धर्म बाजार में आने नहीं दिया, तो बाजार का अधर्म मंदिरों में पहुँच ही गया । 
बाजार ही मंदिरों में पैठ गया । वास्तव में धर्म को ही बाजार में जाना था। 
लेकिन वह वहाँ नहीं जा सका, तो मंदिरों में से भी उठ गया; क्योंकि वह 
कैद नहीं रह सकता । फिर उसे ढोंग और अथर्म का रूप आ गया। बाजार 
में खुला अधरम है, तो मंदिरों में दँका हुआ है, आज यही हालत हो गई है । 


प्रेम का रूपांतर विषयासक्ति में 


प्रेम की भी यही हालत हुईं | प्रेम को घर में सीमित कर रखा, तो उसका 
रूपांतर विषयासक्ति में हो गया। शुद्ध कावेरी जल एक घड़े में र॑ंख दें तो 
उसमें जंतु पैदा हो जायेंगे | इसी तरह बाहर प्रेम को फैलाने के बदले घर में 
सीमित कर दें, तो उसका रूपान्तर कामवासना, विषयोपभोग के बिल्कुल 
हीन स्वरूप में हो ही जायगा | अगर वह बहता रहता, तो उसकी सुन्दर खुशबू 
और पुष्टि हमें मित्नती । 


विद्या भी अविद्या बन गयी 


विद्या का भी यही हाल हुआ। हमने विद्या को कॉलेज और युनिवर्सिटी 
में केद रखा, तो उसका रूपांतर अविद्या में हो गया। कहा जाने छगा कि 'मैं 
ऑक्‍क्सफड का एम. ए. हूँ, इसलिये मुझे मद्रास एम. ए.. से ज्यादा तनख्वाह 
मिलनी चाहिए. |! इस तरह विद्या को अभिमान का भी स्वरूप आ गया। 
ज्ञान के साथ नम्नता होती है। ज्ञानी सबकी सेवा के लिए उत्सुक रहता है। 

किंतु आज का ज्ञानी तो अभिमानी बन गया । ज्यादा पढ़े-लिखे लड़के की शादी 
के बाजार में ज्यादा कीमत होती है। वह ज्यादा दहेज माँगता है, जेसे ज्यादा 
खिलाये-पिलाये बैल की कीमत बाजार में ज्यादा होती है। यह आज की विद्या का 
नग्न रूप है ! 

रामकृष्ण परमहंस बहुत ज्यादा पढ़े-लिखे तो न थे। एक बार उनके 
मन में आया कि थोड़ी विद्या आ जाय, वे देवी के बड़े भक्त थे। रात में उन्हें 
स्वप्न आया, देवी ने दशन देकर उनकी इच्छा पूछी, तो उन्होंने विद्या की माँग 
की। देवी ने सामने पड़े कचरे के ढेर में से विद्या ले लेने को कहा । रामकृष्ण 
समभ गये ओर उन्होंने दोनों हाथ जोड़कर प्रणाम किया और कहा : “मुझे 
ऐसी विद्या नहीं चाहिए |! 


आस्तिकों के ढोंग से नास्तिकता का विस्तार 

इस तरह विद्या, प्रेम और धर्म को हमने कैद किया तो विद्या अविद्या बन 
गयी, प्रेम कामासक्ति और धर्म ढोंग बन गया। परिणामस्वरूप लोग कहने 
लगे कि 'ऐसे आस्तिक बनने से हम नास्तिक बनना ही ज्यादा पसंद करेंगे। 
उनके खिलाफ आस्तिक कहते हैं : "सारे नास्तिक बन गये !?, पर नास्तिक कौन 
है, जरा देख तो ले ! आइने में देखा कि नाक गंदी है, तो कहने छगे कि 
आइना ही गंदा है। नास्तिक वह नहीं है, तू है। तू भक्ति का और आस्तिकता 
का ढोंग करता है, इसीलिए, नास्तिकता फैली है । 

भूदान से प्रेम, ज्ञान और धम फैलेगा 

भूदान में हम चाहते हैं कि विद्या सबको मिले। सबको जमीन मिलेगी, 
तो उन्हें विद्या की भी सहूलियत होगी। हम समझते हैं कि इस आंदोलन से 
प्रेम भी फेलेगा। प्रेम से आप जमीन देंगे, तो भमिहीन ओर आपके बीच प्रेम 
गरी गाँठ बँध जायगी। हम अपेक्षा करते हैं कि भदान-भांदोल्लनन से धर्म भी 
व्यापक बनेगा । आप सभी अपने-अपने गाँव के दुःखी ओर भूखों की चिंता 
करना अपना कतंव्य समझें, उन्हें मदद दे, घम सहज ही व्यापक हो जायगा । 
तुकनायकन्‌ पालेयम्‌ ( कोयम्बत्र ) 
१-६-१७५६ क्‍ 

धर्म-साहित्य का समाज पर असर नहीं 


हिन्दुस्तान की सभी भाषाओं में धर्म की पुस्तकें हैं। मेश खयाल है कि 
संस्कृत को छोड़ तमिल में शायद हिन्दुस्तान की सब भाषाओं से ज्यादे धर्म- 
अंथ होंगे दूसरी भाषओं में भी धर्म-साहित्य की कमी नहीं, उनमें मी काफी 
धर्मंग्रंथ हैं। किन्तु इनका सब छोगों के जीवन पर उतना असर नहीं दीखता । 
जगह-जगह मन्दिर, मस्जिद और चर्च हैं, सब जगह प्राथनाएँ भी चलती हैं, 
आरती-भजन आदि होते हैं और धर्म-ग्रन्थ भी पढ़े जाते हैं, लेकिन इन सबका 
. जीवन पर बहुत ज्यादा असर नहीं है। धममंग्रंथ सत्य बोलने पर बहुत जोर देते 
हैं, लेकिन कहना पड़ता है कि केवल्ल सत्य ही बोलने वाला मनुष्य इस दुनिया 
में दुललभ हो गया है । कोट में भूठ की तालीम दी जाती है। बाजार में भ्ूठ 
के सिवा नहीं चलता । राजनीति की चर्चा में बात-बात में भूठ होता ही है । 
साहित्य में लोग “अतिशयोक्ति” और “बक्रोक्ति' को “अलंकार? ही समझते हैं। 
इस तरह बाजार, व्यापार, व्यवहार, कोट, साहित्य और राजनीति आदि सब 
क्षेत्रों में असत्य की प्रतिष्ठा जारी;है। हमारे साहित्य में दान की बात भी 
खूब चलती है, करुणा पर भी जोर दिया जाता है, लेकिन सारी समाज-व्यवस्था 
निष्टुर बनायी गयी है। हमें पड़ोसी के दुःख का स्पश ही नहीं होता, बल्कि उसे 
दुःखी देखकर भी हम सुखी बनना चाहते हैं। 


अब इन धर्मग्रंथों का हमारे जीवन पर असर क्‍यों नहीं ? यह सोचिये | जो 
लोग भूठ बोलते हैं, धर्मग्रंथ भी पढ़ते हैं, क्‍या वे ढोंगी हैं ! कुछ ल्ञोग ढोंगी 
हो सकते हैं परंतु सभी ढोंगी नहीं । वे धर्मग्रंथ पढ़ते हैं, तो श्रद्धा से पढ़ते हैं । 
वे व्यवहार में निष्ठुर बनते हैं, असत्य का भी उपयोग करते हें तो वह भी एक 
आवश्यकता समझकर कहते हैं | फिर यह कैसे हो रहा है?! इसे हमने बहुत 
चारीकी से देखा है, इसका हमने बहुत चिंतन किया है। 

धमग्रन्थ परलोक के लिए 

कुछ लोगों ने अपने मन में यह मान लिया है कि इन धर्मग्रन्थों का उपयोग 
जरूर है, परन्तु वह परलोक प्राप्ति के लिए है, इस लोक में उनका विशेष उपयोग 
नहीं । कई पुस्तकों में इस तरह के वाक्य भी मिलते हैं॥ 'कुरछ' में भी इस 
आशय का वाक्य मिल्ता है : “जेसे परछोक के लिए. भगवत्‌कृपा चाहिए। 
वेसे ही इहलोक के लिए अर्थ ।* “कुरछ! में दूसरे प्रकार के वाक्य भी हैं, जिनमें 
यह बताया गया है कि “इस लोक में भी प्रेम की जरूरत है और परल्षोक में भी ।” 
अपने मन में लोगों ने इस तरह बँटवारा कर लिया है कि इस दुनिया के अथप्राप्त 
के नियमों के मुताबिक काम कर अथ की प्राप्ति करेंगे | फिर कोई विशेष मौके पर 
थोड़ा दान और जप कर लेंगे, तो परत्ञोक की सिद्धि के लिए. उतना काफी 
होगा । वह रोज के काम की चीज नहीं, क्योंकि रोज के काम में तो इस दुनिया 
से सम्बन्ध आता है। फिर भी सत्य, प्रेम आदि गुणों की परलोक प्राप्ति के 
लिए. जरूरत अवश्य है। सारांश इस तरह इहलोक और परल्ोक में विरोध और 
भेद मान लिया गया । उस हालत में लोग कोशिश करते हैं कि इहलोक भी 
सघे ओर थोड़ा परल्ञोक भी सधे। ये लोग हमेशा निष्ठुर होते हैं, ऐसा भी 
नहीं । कभी-कभी थोड़ी दया भी कर लेते हैं, तो उनका परलोक सुरक्षित हो 
जाता है। और बाकी का व्यवहार चल्लता ही है। हम लोगों के बीच यह भी 
एक बड़ी भारी गलतफहमी है कि हमारे धर्मग्रंथ परल्षोक के काम के हैं, इहलोक 
के काम के नहीं हैं । 


धम व्यक्ति के काम का है, समाज के नहीं 
दूसरे कुछ लोग कहते है कि ये धमग्रंथ परलोक के ही काम के हैं, ऐसा 
नहीं; इहल्लोक के भी काम के हैं। किन्तु इहलोक में व्यक्ति के काम के हैं, 
समाज के काम के नहीं। अपनी व्यक्तिगत चित्तशुद्धि, व्यक्तिगत उन्नति के 
लिए, उनका उपयोग है, परन्तु उनसे समाज-रक्षा नहीं हो सकती । आज सब 
धर्मों की यही अवस्था हे। ईसाई धर्म में ईसा ने अहिंसा का अत्यधिक 
उपदेश दिया है। वे प्रेम और अहिंसा के लिए किसी प्रकार का अपवाद 

कबूल नहीं करते । लेकिन उन्हींके अनुयायी आज शथब्त्राप्त्र बढ़ा रहे हैं. 
गत दो महायुद्ध उन्हींके अनुयायियों के बीच आपस में हुए। वे चर्च 
में जाते और ईसा पर श्रद्धा भी रखते हैं। लेकिन साथ ही लड़ाइयों में हिंसा 
भी करते और समझते हैं कि समाज को यह करना ही पड़ता है, इसलिए, 
ईसा प्रभु हमें क्षमा कर देंगे। वे समझते हैं कि समान हमेशा ऐसा ही 
रहेगा । चाहे थोड़ा-बहुत फक होता रहे, परन्तु समाज में दुजन हमेशा 
रहेंगे और उन्हें दण्ड देना ही पड़ेगा । उनके लिए ईसा मसीह के धर्मग्रंथों 
का उपदेश काम आयेगा | 
धमग्रंथ आदश स्लमाज के काम के 

तीसरा भी एक विचार है । वे कहते हैं कि अहिंसा, प्रेम, करुणा आदि की 
शिक्षा केवल व्यक्ति के काम की ही है और समाज के काम की नहीं, ऐसा नहीं । 
वह समाज के काम की भी है, परन्तु आज के समाज के लिए. बह काम न 
देगी । जब हम दुनिया में ऐसी व्यवस्था कर लेंगे कि समाज से दुजनता सदा 
मिट या दबकर छोग शिक्षित हो जायेंगे, तभी धामिक शिक्षा उसके 
काम आयेगी । आदश समाज में सत्य, प्रेम और करुणा टिक सकती है, परन्तु 
वह आदश समाज है नहीं | इसलिए आंज की हालत में यह नियम काम देगा, 
इसमें अपवाद निकालने पड़ेंगे । आदर्श समाज होने के बाद ही वह पूरी तरह 
लागू हो सकेगा | बेसा आदश समाज बनाने के लिए दुजनों का दमन करना 
ही पड़ेगा । 

तीनों भ्रमों का निरसन आवश्यक 

इस तरह लोगों के तीन विचार हैं। यही कारण हे कि करुणा की कीमत 
पहचानते हुए. भी और सत्य पर श्रद्धा रखते हुए और उनकी कीमत पह- 
चानते हुए. भी लोगों को उनपर अमछ करने में हिचक हैं। पहला पक्ष धर्म को 
परलोक-साधन मानता है, दूसरा उसे व्यक्ति तक सीमित रखता और तीसरा 
उसे समाज के लिए उपयोगी मानता हुआ भी भविष्य के समाज के लिए उपयोगी 
समझता है । हमें इन सभी भ्रमों का निस्‍सन करना होगा । तभी जो मनुष्य के 


१६० भूदान-गंगा 


हृदय मेंछुपे सत्यनिष्ठा, प्रेम आदि गुण, जिनका धर्म-प्रंथों में बड़ा गौरव गान 
गाया गया हे, काम में आयेंगे । 


भूदान से दोनों लोकों में लाभ 
तमिलनाड में भूदान का एक तमिल्न-गीत गाया जाता है, जिसे बहुत अच्छे 
कवि ने लिखा है| उसमें कहा गया है कि “हमारे गरीब भाइयों को जमीन 
देना पुण्य में श्रेष्ठ पुण्य है।! छोग इसका अर्थ क्या समझते होंगे, मालूम 
नहीं । शायद यह समझते हों कि “अगर हम भूदान करेंगे, तो स्वग में हमारी 
जगह सुरक्षित होगी, इसलिए थोडा देना चाहिए। पर इहलोक में तकलीफ 
न हो, ऐसे हिसाब से दें। इससे बहुत बड़ा पुण्य होगा। पर मैं ऐसा वादा 
नहीं करता कि भदान करने से आपको मरने के बाद स्वर्ग मिलेगा | बल्कि में 
ही समभाऊँगा कि भदान इसी जिन्दगी को सुधारने के लिए है। हम कब॒ल 
करते हैं कि जैसे अच्छे काम का फल्ल इस दुनिया में मित्नता है, वेसे परल्ोक में 
भी मिलता है। हमारा परलछोक पर विश्वास है, परन्तु साथ ही इहलोक पर 
भी | हम दोनों को एक-दूसरे के विरुद्ध नहीं मानते | हम मानते हैं कि निस 
सत्काय से इस जिन्दगी में सुधार होगा, आनंद मिलेगा, उसी से परछोक में भी 
लाभ होगा । भमिमाल्निकों से हम भमि माँगते हैं, तो वह केवल भमिहीनों को 
सुख दिलाने के लिए नहीं, बल्कि भूमिमालिकों को भी सुख पहुँचाने के लिए 
माँगते हैं। उन्हें परलोक में ही नहीं, इस जिन्दगी में भी सुख मिलेगा | 
उसे श्रेय और प्रेम दोनों मिलेंगे, जो अपनी जमीन का एक हिस्सा भूमिहीनों 
को बॉट दंगे | माँ बच्चे के लिए. त्याग करती है, तो यह समझकर नहीं कि पर- 
लोक में इसका फल मिलेगा । उससे इहलोक में ही उसके दिल को तसल्ली 
होती है, आनन्द होता है। अगर हम करुणा का आश्रय लें, तो हम और 
हमारा समाज दोनों सुखी होंगे | परल्लोक में तो सुखी होंगे ही, इस जिन्दगी में भी 
हमारा समाधान होगा । जिन गरीबों की मदद करेंगे, उनका समाधान तो होगा 
ही, साथ ही सारे समाज का भी समाधान होगा। इससे इहलोक, परलोक 
कुल-का-कुल सघता है | 

परलोक इहलोक का विस्तार 


ये सारे विभाग केवल कल्पना से अलग-अलग किये हुए हैं। वास्तव में 
वे अलग हैं ही नहीं। जब हम एक जिले से दूसरे जिले में प्रवेश करते हैं, तो 
वहाँ बड़ा तमाशा होता है। रास्ते पर बंदनवार लगाते हैं, चंद छोग खड़े रहते हैं 
और कहते हैं कि 'बाबा का एक जिले में से दूसरे जिले में प्रवेश हो रहा है ।? 
अब वहाँ जमीन तो वही जारी रहती है। जहाँ जायें, वहाँ बेसी ही जमीन है | 
लेकिन आपने एक जगह तय की, तो जिला वहाँ खतम न होगा । अगर आपने 
दस फुट आगे तय किया होता, तो जिला दस फुट और आगे बढ़' सकता | 
इस तरह व्यक्ति, समाज, इहलोक, परलोक ये सारे विभाग हम छोगों ने ही 
किये हैं। बच्चे हमारा ही विस्तार हैं, वे हम ही हैं । इसी तरह समाज भी हमारा 
अपना ही रूप है। जिसे हम परलछोक कहते हैं, वह भी इहलोक का विस्तार 
मात्र है । वह हमारा आगे का, मरने के बाद का जीवन है। जेसे इस साल और 
अगले साल का हमारा जीवन एक ही जीवन है, हमारे बचपन का और बुढ़ापे 
का जीवन हमारा अपना ही जीवन है, वेसे ही मरने के बाद भी जो जीवन होगा, 
वह भी हमारा ही जीवन रहेगा। परलोक “एक्स्टेन्शन सविस” है--वह इहल्ोक 
का विस्तारमात्र है । 


भेद काल्पनिक 


यहाँ जब हम मैट्रिक की परीक्षा पास कर लेंगे, तभी परलोक में कालेज में 
जा सकते हैं। वह इसके आगे की बात है। यह नहीं हो सकता कि मैट्रिक 
फेल कॉलेज के लायक माना जाय। मेट्रिक होने का कॉलेज के साथ विरोध 
_नहीं। इस लछोक में शांति प्राप्त करना और सुन्दर सामाजिक रचना करना ही 
परत्ञोक-साधन है। इसलिए ये 'मैं?, 'मेरा समाज”, 'इहल्ोक', 'परछोक' ये सब 
भेद काल्पनिक समझ लें। सब मिलकर जीवन एक है, जो चीज व्यक्ति के काम 
में आती है, वह समाज के भी काम में । जो चीज इहत्ञोक में काम आती है, 
वही परलोक में भी । 

धम हमारा चतुर्विध सखा 
जब हमें यह निश्चय हो जायगा कि धर्म हमारा व्यक्तिगत, सामाजिक, ऐहिक 
ओर पारलोौकिक सखा है, तब आज की अवस्था न रहेगी। अभी तक समाज 
में अहिंसा, सत्य आदि सदगुणों के विषय में इस प्रकार की निष्ठा नहीं बनी है | 
हमें यह श्रद्धा निर्माण करनी है। वह केवल व्याख्यान से न होगा। व्याख्यान 


देना होगा और आचरण से भी समझाना होगा । 
भूदान से धम-स्थापना 


भूदान इसी दिशा में छोटा-सा प्रयत्न है । उसमें कितने ही छोगों ने बहुत 
स्थाग किया है | आज ही अखबार में नवबाबू ( उड़ीसा के मुख्यमंत्री ) का एक 
व्याख्यान पढ़ा | उन्होंने कहा है कि ११६२१ और १६३० में जितने उत्साह 
से हमने त्याग किय। था, वह आज भी हममें मौजूद हैं। जब टाल्स्टाय ने 
आखिर के दिनों में घर छोड़कर श्रम करने का निश्चय किया, तो हम भी इतनी 
बड़ी उम्र में त्याग कर सकते हैं।”' आप सच देखते हैं कि बाबा रोज दो-दो 
पड़ाव घृप्तता है, बहुत मेहनत उठाता है। लेकिन बाबा से भी दस-बारह साल 
बड़े गुजरात के रविशंकर महाराज दो-दो दफा घूम रहे हैं। इस तरह भूदान 
में अनेक लोगों ने अपने जीवन का स्वस्व अपण किया है। वे रोजमर्स कुछ- 
न-कुछ तपस्या कर ही रहे हैं। सच्चे अथ में धर्म की स्थापना हो, इसके लिए 
यह छोटा-सा प्रयत्न चलछ रहा है। अभी तक धम की पूरी स्थापना नहीं हुई 
वह तभी होगी, जब बतायी हुई उपयुक्त श्रद्धा छोगों में निर्माण हो। “धर्म 
मेरा व्यक्तिगत सला है, सारे समाघ का सखा है, इस दुनिया के जीवन 
का सखा है और परलोक के लिए, भी सखा है |? इस प्रकार का चतुर्विध निश्चय 
होने पर ही हर कोई धर्म पर अमल करेगा । 


माक्का नायकन्‌ पालेयमस 
ड्डै कु ५्‌ कु > भ्ह्‌ धर क्र 


मंदिरों को जमीन देना अधम : ४०४ 


मंदिरों के लिये हमारे मन में बहुत आदर है। मूर्ति में भी हमारी श्रद्धा 
है--और मूर्ति के बाहर भी । हम ईश्वर को सीमित नहीं समझते | वह मूर्तियों 
में और प्राणियों में भी है। प्राणियों में वह अधिक प्रकय्रूप में है। चेतन में 
भगवान्‌ का रूप अधिक प्रकट है ओर जड़ में कम । सत्पुरुष में भगवान्‌ का 
रूप अत्यन्त प्रकट है। जिसमें भगवान्‌ का रूप अधिक प्रकट हो, उसकी भक्ति 
होनी चाहिए। इसल्लिए सत्पुरुषों की सेवा सर्वोत्तम भक्ति है। नंबर दो की 
भक्ति है, प्राणियों की सेवा और नंबर तीन में जड़ वस्तुओं की आराधना 
आती है । द 

मंदिरों के जरिए शोषण 

एक जमाना था, जब हिन्दुस्तान में जमीन काफी और जनसंख्या बहुत कम 
थी । लोगों के पास बहुत-से घंधे थे । शंकर, रामानुज जंसे धमं-काय करने 
वालों ने मठ और मंदिर बनाये और उनके इद-गिद धर्मकाययं चल्नता था। 
लोगों को ताठीम, दवा आदि का इन्तजाम मंदिरों के जरिये होता था | वहाँ 
धमंशात््र पढ़े जाते थे । इसलिए, लोगों ने मंदिरों को जमीन दी। छोगों के पास 
अच्छी जमीन थी, जिसकी फसल का एक हिस्सा वे मंदिरों को देते थे। किन्तु 
मंद्रों को जमीन देकर उन्होंने धर्म-कार्य चल्लाएं रहने की योजना भी बना 
दी । उस जमाने में वह धर्म था। लेकिन आज हालत बदल गयी है। जमीन 
कम है ओर जनसंख्या बढ़ रही है, धंधे टूट गये हैं ओर मंदिरों के जरिए 
बहुत ज्यादा धमं-ग्रचार नहीं होता है। यह सब देखते हुए, मंदिरों के पास 
जमीन रहने का अथ कया है? मंदिरवाला खुद तो उसकी कछ्ाश्त नहीं करता, 
दूसरों से करवाता है, जिनके पास कोई धंधे नहीं और उनका सारा आधार 
जमीन हो । याने मंदिखाले मुनाफा लेते हैं | हमने देखा है कि मंदिर के मालिक 
जितने निष्ठुर होते हैं, उतने शायद स्वतंत्र मात्रिक नहीं। मंदिरवाले नफा 
बराबर चूस लेते ओर कहते हैं कि यह हमारा धर्म-काय है, इसलिए तुम्हें इतना: 

देना ही पढ़ेगा । इसकी उत्तम मिसाल जगन्नाथपुरी का जगन्नाथ का मंदिर है | 
मंद्रि के आस-पास की हजारों एकड़ जमीन मंदिर की है | आस-पास कुछ गरीब 
लोग रहते हैं, सब-के-सब मंदिर के नाम गालियाँ देते हैं। क्योंकि वे उस जमीन 
में मजदूर बनकर काश्त करते है, लेकिन पूरा खाना नहीं मिलता । इसलिए 
आजकी हाल्नत में मंदिरों के हाथों में जमीन देने का अर्थ है, उन्हें शोषण 
का साधन देना । 
धम-संस्थाओं के स्थायी आय-साधन न हों 

हमारी राय में ऐसी पारमाथिक संस्थाओं की स्थायी आय न होनी चाहिए, 
क्योंकि उससे लोग धमश्रष्ट हो जाते हैं। एक राजा अच्छा निकछा, तो उसका 
बेटा भी अच्छा निकलेगा, ऐसा नहीं । रामानुज ने मंदिर बनाया, तो उसका 
शिष्य भी अच्छा निकलेगा, इसका निश्चय नहीं | इसलिए वे जो धर्म-कार्य करते 
हैं, उसे अच्छा मानने पर ही लोग उन्हें मदद दें। अच्छा काम करते रहेंगे, 
तो लोगों की उनपर सदा श्रद्धा रहेगी। फिर भी उन्हें स्थायी आय का साधन 
देना उन्हें आलसी बनाना है। उससे लोगों का शोषण भी होता है। इसलिए 
आज की हालत में मंदिरों को इनाम के तौर पर जमीन देना गलत है। कुछ 
लोग स्कूल के लिए. जमीन देते हैं| उसमें भी मकान बनाने के लिए जमीन 
देना ठीक है, पर जमीन की आमदनी पर स्कूल चले, यह गलत है। अगर 
शिक्षक और विद्यार्थी मिलकर उस जमीन की काश्त करें, तो स्कूल को जमीन 
देना भी उचित माना जायगा । तब तो खेती भी तालीम का एक हिस्ता बन 
जायगी । उससे विद्या बढ़ेगी और श्रमनिष्ठा भी । इसलिए हम उसे पसंद करते 
हैं । किंठु मजदूरों से काश्त करवाई जाय और उसके मुनाफे पर स्कूल चले, 
तो वह शोषण ही है । 

में नास्तिक नहीं, पूरा आस्तिक 

इसीलिए, हमने कहा था कि इन दिनों मंदिरों के पास जमीन रहती है, तो 
उसमें आज हम धर्म नहीं, अधर्म देखते हैं। हमारा दावा है कि हमने बड़ी 
श्रद्धा से धर्मशात्रों का अध्ययन किया है। जैसे कोई नास्तिक बोलता है, वेसे 

हम नहीं बोल रहे हैं। हम पढ़ते तो हैं ऋगवेद और तिरुवांचकम्‌ पर चिदंबरम्‌ 
के मंदिर को जमीन देने के लिए. राजी नहीं। हम शिव के उपासक हैं, पर 
शिवमंदिर कों जमीन देने के लिए, राजी नहीं | अगर मंदिर का पुजारी कहे कि 
धयूजा में मेरे सिफ दो घंटे जाते हैं, इसलिए मैं काश्त करूँगा', तो जेसे हम 
भूमिहीनों को जमीन देते हैं, वेसे उसे भी पाँच एकड़ देंगे। किंठ मंदिर को 
जमीन देने का यह अर्थ नहीं है। उसका अथ यही है कि मंदिर के लिए स्थायी 
आयु हो | फिर उससे वहाँ पूजा, ब्राह्मण-मोजन आदि कराया जाय | हम कहते 
हैं कि आपकी मंदिर में श्रद्धा है, तो उसे हमेशा कुछ दान देते रहें। वह 
अच्छा काम करेगा, तबतक देते रहेंगे और न करेगा, तो रोक देंगे । इससे 
मंदिरवाले जाग्रत रहेंगे। ईसाइयों के चर्च चलते हैं, उनके पास जमीन नहीं 
रहती । ल्लोग उन्हें मदद देते हैं, पर तभी तक, जब्तक कि वे अच्छा काम 
करते रहते हैं। 
उत्पादन का साधन उत्पादक के हाथ में 

जमीन उत्पादन का साधन है। देश की कुछ ताकत जमीन पर निर्भर है। 
आज देश में जमीन थोड़ी है, इसलिए वह ऐसे लोगों को ही देनी चाहिए, 
जो खुद काश्त करें । मान लीजिये कि हम एक आश्रम खोलना चाहते हैं और 
आप उसे मदद देना। अगर आप कहें कि हम ५०० एकड़ जमीन देते हैं, तो 
हम कहेंगे : इतनी नहीं चाहिए । मकान बनाने के लिए. आधा एकड़ काफो है । 
वहाँ हमें अध्ययन-अध्यापन करना है। आपकी उसमें श्रद्धा है, तो सतत मदद 
देते रहिए. । आप हमें अनाज दे सकते हैं, आपके घर में गाय है, तो दूध दे 
सकते हैं। पर जमीन क्‍यों नहीं देते हैं? क्या हम आपकी ५०० एकड़ जमीन 
लेकर, मजदूरों को चूसकर आश्रम चल्लाये ? फिर तो हमारा जमींदारों का-सा 
पापी जीवन बन जायगा | इसलिए, आज की हालत में मंदिरों को जमीन देना 
मंदिरवालों को भ्रष्ट करना और भूमिहीनों का शोषण करना है । 
गोवी चेटटी पाल्ेयम्‌ 
४-६-”५६ 

१२ 


का + 2320 
प्रभ-संकरप ओर संघष ४१५ 

अभी आप छोगों ने यहाँ एक प्रतिज्ञापत्र सुना । उसमें ग्रामवाल्नों ने गाँव की 
तरफ से एक संकल्प जाहिर किया है | उसमें यह था कि “हमारे गाँव में बाहर 
से कोई कपड़ा न आयेगा। अपने गाँव में ही कते सूत का कपड़ा पहनेंगे | 
इसी तरह गाँव में दूसरे उद्योग भी खड़े किये जायेंगे | न्मीन भी सबको मिलेगी । 
“जीवन की तालीम” भी गाँव में देंगे ।! उसमें यह भी जाहिर किया गया है कि 
हम सभी गाँव में मिलजुलकर काम करेंगे, छूत-अछूत भेद न मानेंगे। 
आखिर में यह भी कहा गया है कि हम सारे मिल्जुल्कर एक परिवार के जंसे 
रहेंगे ।! याने इस काम में एक “प्रेम-संकल्प' किया गया। इसी तरह एक 
'सघर्ष-संकल्प” भी इसमें है। संकल्प के अंदर दोनों निहित हैं। जहाँ आप 
रामजी का नाम लेते हैं, वहाँ राक्षसों के खिलाफ खड़े होने का संकल्प उसीमें 
आ ही जाता है। जहाँ आप जाहिर. करते हैं कि आप “राजाराम? को मानते हैं, 
वहीं हम दूसरे राजा को न मानेंगे, यह स्पष्ट है। 

इसमें 'संघष' केसे 

आखिर इसमें संघर्ष क्या होगा ? हम चाहते हैं कि हमारे गाँव का इन्तजाम 
हम करेंगे, लेकिन दूसरे ल्ञोग कह रहे हैं कि तुम्हारे गाँव का इन्तजाम हम 
करेंगे । दुनिया में ऐसे भी लोग हैं, जो समझते हैं कि “दुनिया का इन्तजाम 
करने की जिम्मेवारी हम ही पर है। आपके गाँव में तालीम कौन-सी भाषा में दी 
जायगी, कोन-सा कपड़ा आयेगा १. आपंकी विरासत में किस प्रकार के हक होंगे ! 
यह सब हम तय करे गे ।! याने जीवन के जितने अंग हैं, सबसें हम आंज्ा देंगे 
ओऔर आपको उसी मुताबिक चलना होगा । जो पाख्य ग्रन्थ हम निर्धारित करेंगे, 
वही यहाँ के कुल बच्चों को पढ़ना होगा । उसका अच्छी तरह अध्ययन करें , 
उसी की परीक्षा देनी होगी। इस पर यदि आप कहेंगे कि नहीं, हम तो अपनी 
मर्जी की किताब लेंगे और पढ़ेंगे, तो बस, संघर्ष आ गया। आप कहेंगे कि 
हम स्कूल चलायेंगे, तो वे कहेंगे : “नहीं चल्ला सकते ।! फिर भी आप जलायेंगे, 


द्विविध काय ; मन को सुधारना और मन से ऊपर उठना 4८७ 


तो वे कहेंगे : “चल्लाओं भाई, लेकिन हम मदद न देंगे।” अगर आप चाहते हैं 
कि मदद मिले, तो उनकी बात मानिये। इसीलिए मैंने कहा कि इसमें संघ 
आता है। 


सारांश, तुम कहते हो, “अपने गाँव का इन्तजाम हम करंगे” और वे कहते 
हैं, तुम्हारे गाँव का इन्तजाम हम करे गे, तो संघर्ष आ ही जाता है। किन्तु 
ठुम अपने घर का इन्तजाम करते हो, तो दूसरा नहीं कहता कि 'मैं तुम्हारे घर 
का इन्तजाम करूँगा”, इसलिए वहाँ संघ नहीं आता । इसलिए घर में आपका 
“ध्रेम-संकल्प' होता है। किन्तु जहाँ गाँव की बात आती है, वहाँ प्रेम-संकल्प के 
साथ 'संघर्ष-संकल्प' भी आ जाता है। हम कहते हैं, 'तिरुवाचकम्‌ पढ़ेंगे |? वे 
कहते हैं, नहीं दूसरा वाचकम्‌ पढ़ो ।! पर हम पढ़ न पा सके गे, इसलिए, संघर्ष 
आ ही जाता है। 

बारिश आ रही है और वह हमारी इस बात की सम्मति दे रही है। हम 
चाहते हैं कि आपका प्रेम और संघर्ष का संकल्प मजबूत बने | आपका गाँव 
एकरस बने और यहाँ आम राज्य! निर्माण हो । 


उड्डुकडबुर 
है १-६०” ७८, 


ल्ल्र 8. द 
दविविध कार्य । मन को सुधारना और मन से ऊपर उठना १ ४२ ; 


अहिंसा का कछुवा ओर हिंसा का खरगोश 


हम अपने देश की समस्याएँ हाथ में ल॑ और यह सिद्ध कर दिखाये कि 
उनका हल शांति, अहिंसा और प्रेम से हो सकता है । अहिंसा वही कछुआ 
है, जो आहिस्ता-आहिस्ता चल रहा है और हिंसा वह खरगोश है, जो जोरों के 
| साथ आगे बढ़ रहा है। लोग कहते हैं : “स्वेज का प्रश्न उठा है; शायद लड़ाई 
| हो, तो आपकी अहिंसा क्या करेगी !! हम कहते हैं : “अहिंसा हम सबकी है। 
! परन्तु जब वह हमारे जीवन में प्रकट होगी, तभी उसका असर होगा | इसलिए 


१८८ भूदान-गंगा 


हमें इसका कोई डर नहीं कि दुनिया जोरों से हिंसा और महायुद्ध की ओर जा 
रही है । हमने बहुत बार कहा है कि महायुद्ध होनेवाला है, तो होने दो | जितने 
जोरों से हिंसा आयेगी, उतने ही जोर से दुनिया में अहिंसा की ताकत आयेगी । 
फिर वह खरगोश आँखें खोल कर देखेगा कि यह कछुआ मुकाम पर पहुँच 
गया | इसलिए अपना यह काम कितना भी धीरे-धीरे चछता दीखता हो, 
उसकी विशेष कीमत है। कोई पराक्रमी पुरुष सारे गाँव को आग लगा दे 
और ५ मिनट में गाँव खाक हो जाय तथा दूसरा २४ दिनों में गाँव बनाये, तो 
५ मिनट में गाँव खतम करनेवाले के पराक्रम की कोई कीमत नहीं । 


मनुष्य का मन बदलता है 


इसलिए भूदान की तरफ देखने की आपकी दृष्टि ऐसी हो कि यह शांति 
और अहिंसा का कछुआ चल रहा है। जब लोगों का मन बदलेगा, तभी इसमें 
वेग आयेगा | लेकिन मन बदलने की बात आती है, तो लोगों की कमर ही टूटती 
है। कहते हैं कि 'मनुष्य का मन जेसा है, वेसा ही रहेगा, वह बदल नहीं 
सकता |” पर यह खयाल गलत है। मनुष्य का मन बदलता है और सतत्‌ 
बदलता है । एक लछाख साल पहले जो मनुष्य का मन था, वह आज नहीं रहा | 
विज्ञान के जमाने में मनुष्य-मन बड़ी तीत्र गति से बदल रहा है। हमने यह 
भी देखा कि बैलों या गदहों के मन में लाख सात्न में कोई बदल नहीं हुआ । 
क्या कभी बैलों ओर गधों का भी इतिहास लिखा गया ? पुराने जमाने के और 
आज के बैलों की सभ्यता में कोई फक नहीं | मनुष्य की विशेषता इसी में है 
कि उसका मन बदलता आया है और आगे भी बदलेगा | हम एक और विशेष 
बात मानते हैं कि इसके आगे वही मनुष्य और वही समाज टिकेगा जो न केवल 
मन बदलेगा, वरन्‌ मन से भी ऊपर उठेगा । 
द्विविधः काय 
मन में फर्क किये बिना समाज ऊपर न ऊठेगा और मन से ऊपर उठे 


बगैर उसे दिशा मालूम न होगी। इसलिए, हमें मन को सुधारना होगा और 
उससे ऊपर भी उठना होगा। अपना रही घर सुधारना होगा और घर के 


'भूदान 'सब पुण्यों में श्रेष्ठ घुश्य” क्यों ? १८९ 


बाहर सोने का अभ्यास करना होगा या घर सुधारना होगा और बाहर भी देखना 
होगा । आखिर ऐसा क्‍यों! बाहर आना है, विचारशुद्धि के लिए और घर 
सुधारना है, विचार पर अमल करने के लिए.। बाहर आये बिना नक्षत्रों का 
दशन न होगा । आज का मानव-मन बिगड़ा हुआ है। इसलिए मनुष्य को इन 
दो बातों की शिक्षा मिलनी चाहिए | उसके बिना मनुष्य के सामने की आध्या- 
त्मिक और सामाजिक समस्याएँ हल न होंगी । 

अविनाशी ( कोयम्बतर ) 

4 ६-६-/ ५६ 


भूदान 'सब पुण्यों में श्रेष्ठ पुण्य! क्यों १ ४३ ६: 


अभी बच्चों ने उद्घोष किया कि “भूमिदान सब पुय्यों में श्रेष्ठ पुण्य 
है।! आखिर क्‍यों ? किसी भूखे को हमने भोजन दिया, तो उसे एक बड़ा 
पुण्य मानते हैं। किंठु उसे आज खिलाया, तो आज की भूख मिट गयी, 
पर कल क्या करेगा १ लेकिन भूमिदान ऐसा दान नहीं है। वह कायम रहने का 
दान है। भूमि देना कायम रहने के लिए आजीविका का साधन देना है | इससे 
उसे बार-बार माँगना न पड़ेगा। यह ठीक है कि जमीन के साथ बीज, 
बैल-जोड़ी भी देनी पड़ेगी। लेकिन एक बार इतना कर लिया, तो मनुष्य 
अपने पाँव पर खड़ा हो सकता है। उसे फिर माँगने का मौका नहीं आता। 
इसलिए, वह बड़ा ओर श्रेष्ठ दान माना जाता है | 


लेनेवाला आलसी न बनेगा 


दूसरी बात यह है कि अगर हम लोगों को मुफ्त खिलायेंगे, तो वे आलसी 
बनेंगे । इसमें किसी का भला नहीं । यह ठीक है कि आज खूब भूख लगी 
है और साधन भी कुछ नहीं है, तो एक दिन खिला दिया | किंतु ऐसी कायम 
रहने की योजना बना दे, उसे मालिक बना दे, तो भूदान ने माज्ञकियत के लिए 
गुंजाइश ही नहीं रखी है। हमने किसी को ५ एकड़ जमीन दी, तो वह 


3९० भूदान-गंगा 


मिट्टी तो खायेगा नहीं। बारिश पड़ेगी, फिर भी अगर उसमें वह बीज न 
बोये तो घास ही उगेगी । घास वह खा नहीं सकता । खाने लायक फसल तभी 
उगेगी, जब अपनी मिट्टी में वह अपना पसीना डालेगा। इसलिए इस दान 
से लेनेवाछा आलसी नहीं बन सकता। उसकी उन्नति ही होती है। 
इसीलिए यह दान सब पु्यों में श्रेष्ठ पुण्य है । 
जमीन का दुरुपयोग संभव नहीं 

तीसरा बात यह है कि हम अगर किसी को दो पैसे दे देते हैं, तो वह 
उसका दुरुपयोग भी कर सकता है। पर वह जमीन का दुरुपयोग भी क्‍या 
करेगा ? हाँ, जमीन में तम्बाकू बो सकता है। किंतु दान देते समय हम ही उसे 
कह देंगे कि इस जमीन में तम्बाकू न बोओ। इस तरह से जमीन का दुरुपयोग 
भी ट्लेगा | इसलिए भी यह सब पु्यों में श्रेष्ठ पुण्य है। 


देने ओर लेनेवाले दीन-घमंडी नहीं बनते 


जब कोई दाता किसी को दान देता है, तो उसके चित्त में यह अहंकार आ 
सकता है कि "मेंने दान दिया ।” इसके विपरीत लेनेवाले में दीनता आ सकती 
है। पर भूदान में गरीब का हक समझकर उसे जमीन दी जाती है। बाप अपने 
बेटे को एक हिस्सा जमीन दे, तो क्‍या उसे उससे घमंड होगा १ बाप समझता 
है कि बेटे का वह अधिकार है, इसलिए उसे दातृत्व का अहंकार नहीं हो 
सकता । इसी तरह भूदान में गरीब का हक समझकर भूमि दी जाती है। जो 
खुद काश्त नहीं करते, उनका धर्म है कि वे भूमिहीनों को भूमि दे | जो पढ़ना 
नहीं जानता, उसे अपने पास पुस्तक रखने की कोई जरूरत नहीं | जो पुस्तक 
पढ़ना जानता है, उसे वह दे दी जाय । इस तरह भूदान में देनेवाल्ा घमंडी 
नहीं बन सकता और न लेनेवाल्ला दौन-हीन बनता है। इसलिए, भी भूदान 
सब पुण्यों में श्रेष्ठ पुण्य है । 

समविभाजन के लिए 
महाभारत की कहानी है। पांडव कहते थे हमारा जमीन पर अधिकार है । 


भूदान 'सब पुर्यों में श्रष्ठ पुण्य” क्‍यों ? १६१ 


कौरव यह बात न मानते ये। उन्होंने अपने हाथ में राज्य रख लिया | पांडवों 
ने कहा : “हमारा हक है, पर हम उसे छोड़ने को राजी हैं, इसलिए कम-से-कम 
आधा राज्य दे दो।” छेकिन वह भी कौरवों ने नहीं माना। फिर युधिष्टिर ने 
कहा : “जाने दो राज्य । हम पाँच भाई हैं, तो पाँच गाँव ही दे दो।? इस पर 
कौरवों ने क्या कहा ? यही कि “अगर “दान! माँगोगे तो देंगे, हक समझकर 
माँगोगे तो नहीं मिलेगा । सुई के अग्र पर जितनी जमीन आ सकती है, उतनी 
जमीन पर भी हम तुम्हारा इक मानने को तैयार नहीं । भीख माँगो तो पाँच गाँव 
मिलेंगे ।!” भदान में इस तरह हम भीख नहीं, हक माँगते हैं। हम “दान शब्द 
एक विशेष अथ में इस्तेमाल करते हैं! “दानं समविभाग :? यह शंकराचाय ने 
कहा है। दान याने सम-विभाजन या अच्छी तरह बँटवारा करना | जो काश्त 
करना चाहते हों उनका हक समझकर उन्हें जमीन देनी चाहिए। इसलिए भी 
यह पुण्यों में सवश्रेष्ठ पुण्य है। 
जमीन की मालकियत मिटाने का विचार 

हिन्दुस्तान में गाँव-गाँव के धंघे टूट रहे हैं। छोगों को कुछ आधार 
जमीन का ही है, लेकिन जमीन की मालकियत हम रखते हैं, तो उत्पादन का 
साधन चंद लोगों के हाथ में आ जाता है। भूदान यज्ञ के द्वारा हम लोगों को 
बताना चाहते हैं कि जमीन को मालकियत मिटानी चाहिए। जमीन की 
मालकियत मिटाना पुण्यों में स्वश्रेष्ठ पुण्य है। 

भूदान से अशांति निवारण 

एशिया भर जमीन की माँग है ओर जनसंख्या बढ़ रही है। चंद लोगों 
के हाथ में जमीन रहती है, तो बाकी लोग असंतुष्ट रहते हैं। असंतोष से 
हिंसा बढ़ती है। हिंसा से लड़ाई होती है ओर देश का कल्याण नहीं होता । 
भूदान से अशांति मिट्ती है | दुनिया एक खतरे से बचती है। इसलिए, भी 
भी भूदान पुण्यों में सवश्रेष्ठ पुण्य है । 

स्वराज्य गाँवों सें 
हिन्दुस्तान को स्वराज्य मिला, पर गाँवों को क्या ल्ाम हुआ १ लंदन 

से दिल्ली में सत्ता आयी और कुछ मद्रास भी पहुँची, पर अभी एक 
गाँव में वह नहीं पहुँच पायी। दिल्ली में सूर्योदय होगा, तो क्‍या गाँवों में 
अंधेरा रहेगा ? यह कौन कबूल करेगा ? किन्तु आज तो गाँव-गाँव को बताना 
पड़ता है कि स्वराज्य आया है। सूयय की किरण ब्राह्मण, हरिजन, अमीर, 
गरीब, हिंदू, मुसलमान सबके घरों में प्रवेश करती हैं। शहरों में भी प्रवेश 
करती है और देहातों में मी । अगर भूमिहीनों में जमीम बँटेगी, तो स्वराज्य 
को किरणे सूर्य को किरणों के समान घर-घर में पहुँच जायेंगी। हर मनुष्य 
महसूस करेगा कि स्वराज्य आया है, कोई बड़ा और महत्त्वपूर्ण परिवतन हुआ 
है । इसलिए भी भूदान का काम सब पुपण्यों में श्रेष्ठ पुण्य है । 


दुनिया को राह भिल्लेगी 


आज दुनिया की हालत बिलकुल डाँवाडोड है। छोटे-छोटे मसलों पर राष्ट्रों 
के बीच बड़े-बड़ वाद-विवाद और लड़ाइयाँ हो सकती हैं। बड़े-बड़े शब्ह्रास्त्र 
बनाये गये हैं, पर उनसे बड़े-बड़े सवाल हल होंगे, यह विश्वास नहीं रहा | उधर 
हाइड्रोजन बम है, इधर एऐटम बम है। फिर भी उससे कोई प्रश्न हल नहीं हो 
रहा है । ऐसी स्थिति में अगर हम यह सिद्ध कर दें कि बड़-बड़े मसले शांति से 
सिद्ध हो सकते हैं, तो दुनिया बच जायगी, इसमें कोई शक नहीं। हिन्दुस्तान 
की सबसे बड़ी समस्या जमीन की है। अगर वह सुन्दर तरीके से हल हो, तो 
उससे दुनिया को अच्छी राह मिले | इसलिए भी यह पुण्यों में श्रेष्ठ पुण्य है । 


मेट टू पालेयम्‌ 

हर देश की अपनी-अपनी विशेषता होती है । हमारे देश की विशेषता है कि 
वह महापुरुषों के पीछे जाना चाहता है। यहाँ बड़-बड़े राजा-महाराजा, सेनापति 
और सेठ-साहकार हुए। लोग कभी-कभी उनसे भय करते ओर उनसे डरते 
भी रहे हैं। यहाँ उनकी सत्ताएँ भी चल्नीं। लेकिन देश ने अपना आचरण 
कभी भी उनके मुताबिक नहीं रखा । छोग उनके नाम तक याद न रख सके । 
लोगों के हृदय पर उनकी सत्ता न चल पायी। भारतीय छोक-हृदय पर एकमात्र 
महापुरुषों का ही असर हुआ | यहाँ के छोग नम्मालवार, माणिकवाच्यकम्‌ , 
शंकर, रामानुज, बुद्ध, महावीर, चेतन्य, नानक या कबीर को याद करेंगे, लेकिन 
अकबर को भूल जायँगे। बुद्ध को याद करेंगे, लेकिन अशोक को भूल जायेंगे । 
यद्यपि अशोक ओर अकबर राजा के नाते बड़े अच्छे राजा थे, फिर भी वे 
आदश पुरुष नहीं थे। हम उनके पीछे चलें, उनका अनुकरण करें, ऐसी कोई 
भावना लोगों में नहीं थी। गीता ने भी लिख रखा है : “यद्यदाचरति श्रेष्ठस्त- 
तदेवेतरो जनः”--जसे महापुरुष बरतता है, बेसे ही लोग बरतते हैं । 


हिन्दुस्तान की बुद्धिमान जनता 


इसका यह मतलब नहीं कि यहाँ के ज्ञोग अपना दिमाग चल्लाना ही नहीं 
चाहते है, बल्कि छोग अपना दिमाग चलाते और मूल्य को पहचानते हैं। 
हमारे समाज में गलत मुल्य नहीं चछते | गांधीजी आये और लोगों ने उन्हें 
माना, क्‍योंकि उन्होंने देखा कि गांधीजी का चरित्र महापुरुषों के चरित्र के 
समान है | उनकी सत्यनिष्ठा, करुणा, गरीबों के लिए प्रेम, त्याग, सादगी, फकीरी 
आदि सारी चीजें भहापुरुष की चीजें थीं। गांधीजी में अनेक शक्तियाँ थीं, 
परंतु उनकी दूसरी-तीसरी शक्तियों के लिए छोग उनके पीछे नहीं चले, बल्कि 
उनके भक्तिज्ञान-वैराग्य का अंश उसके ही पीछे ल्ञोग गये थे । यह हिन्दुस्तान 

में हर जगह दीख पड़ता है। केवल तमिल्ननाड और कर्नाय्क में ही नहीं, 
काश्मीर से लेकर कन्याकुमारी तक यह भावना दीखती है । 


अवश्य ही भारत के छोगों का जीवन-स्तर नीचा है, परन्तु चिंतन का 
स्तर बहुत ही ऊँचा है । कोई गुस्सा करता है, तो छोगों की परीक्षा में बिलकुल 
फेल हो जाता है। कायकर्ता में अहंकार हो, तो ज्ञोग उस पर आपत्ति करते 
हैं। याने वे नाड़ी ठीक से पहचान लेते हैं। उत्तम गाड़ीवान बैल को ठुरत 
जान लेता है। हिन्दुस्तान के ल्ञोग भी फौरन पहचान लेते हैं कि मनुष्य में 
कितना पानी है | किसी में अहंकार दीखते ही वे यह समझ जाते हैं कि यह अनु- 
करणीय नहीं, चाहे कितना ही विद्वान क्‍यों नहो। यहाँ सत्पुरुषों की एक 
कसोटी बनी है। हमारे एक मित्र कह रहे थे कि यूरोप के छोगों की सेवा करना 
आसान है। किन्तु यहाँ हमारी सेवा करने की इच्छा होती है, परन्तु लोग एक- 
दम उसे नहीं लेते । मेरे यह पूछुने पर कि ऐसा क्‍यों होता है !, लोगो को सेवा 
लेने में क्या कष्ट है, तो वे बोले : “ये लोग दीखने में तो मूख दीखते हैं, 
परन्तु सेवक की कसोटी करते हैं। उसमें जरा-सा दोष दीखा, तो उसे फोरन 
फेल कर देते हैं ।” मैंने उनसे कहा : “हिन्दुस्तान के देहातियों की सेवा महा- 
पुरुषों ने की है। हिन्दुस्तान के महापुरुष युनिवर्सिटी बनाकर एक जगह नहीं 
बेठते थे, बल्कि गाँव-गाँव और घर-घर जाते और लोगों के पास जाकर ज्ञान 
देते थे | वे बिल्कुल नम्नता से जाते और सारा हिन्दुस्तान घूमते थे । 


सतत घूमने वाले नम्र ज्ञानी 

लोग कहते हैं कि रेल, हवाई जहाज के इस जमाने में भी बाबा हिन्दुस्तान 
भर पैदल घूम रहा है, इसलिए यह बड़ी बात दीखती है | किंतु घूमना कोई बड़ी 
बात नहीं । शंकर ओर रामानुज कितना घूमे थे ! अभी हमने आप्परस्वाकी का 
चरित्र पढ़ा । वह भरत मनुष्य यहाँ से पटना गया और वहाँ एक जैन गुरु का 
शिष्य बनकर बरसों रहा | वह केवल ज्ञान की तलाश में घमा । आखिर उनकी 
शेवरधर्म में निष्ठा बढ़ी और फिर वे यहाँ वापिस लौटे । जिस जमाने में आमद्‌- 
रफ्त के कोई साधन न थे, उस समय वे कुल् हिन्दुस्तान घूमे । आज यहाँ से 

पटना जाने के लिए दो दिन लगते हैं ओर हवाई जहाज से तो चंद घंटों में ही 
जा सकते हैं। लेकिन उस जमाने में यहाँ से पटना जाने के लिए एक साल 
लगता था । फिर जहाँ जाना है, वहाँ के लोग हमारी भाषा भी नहीं जानते, 
बीच में बड़ा भारी जंगल था, इसलिए. जाना ओर भी खंतरनाक था | फिर भी 
ज्ञान की तल्लाश में, भक्ति के प्रचार में घूमे । 


हमने उनका दिवारम” पढ़ा। उसमें उसके स्थान के अनुसार भजन दिये 
हैं याने जिस-जिस स्थान में उन्होंने जो-जो भजन बनाये, वे उस-उस स्थान 
के नाम के नीचे दिये गये हैं। उनमें १२५ स्थानों के नामों का जिक्र आता 
है। इन दिनों ऐसे कितने कवि होंगे, जिन्होंने १२५ स्थानों में भजन 
बनाये होंगे ? मतल्नब यही कि वे सदासवंदा घभते ही रहते थे । वे ज्ञोगों के पास 
नम्नता से जाते और ज्ञान पहुँचाते थे | क्या इसके लिए, उन्हें पैसा मित्रता था ! 


सत्पुरुष ही समाज-सुधारक 


चूँकि हिन्दुस्तान के लोगों के चिंतन का स्तर ऊँचा है, वे सच्चे पुरुष 
की पहचान करते और उसके पीछे चत्नते हैं, इसलिए यहाँ जितने भी सामाजिक 
सुधार हुए, सभी सत्पुरुषों के जरिये हुए हैं। प्राचीनकाल से लेकर आज तक 
आचार-विचारों में जितना परिवतन हुआ, कुल-का-कुर सत्पुरुषों ने किया 
है। प्रायः हिन्दुस्तान के सभी लोग स्नान किये बिना दोपहर का भोजन नहीं 
करते, चाहे कितनी ही ठंड क्‍यों न हो । लछोगो को यह किसने सिखाया ! क्‍या 
कोई सरकारी कानून है कि स्नान न करोगे, तो सजा होगी ! स्पष्ट है कि महा- 
पुरुषों ने ही उन्हें यह बात सिखायी । हम लोगों की सभी भावनाएँ श्रद्धा पर निर्भर 
हैं। महापुरुषों ने ही हमें जीवन और समाज की बातें सिखलायीं और हम उन्हीं पर 
अमल्न करते हैं। हममें जो सत्यनिष्ठा है, वह क्या किसी कानून के कारण 
है! “सत्य ब्यात्‌ , प्रियं ब्रुयाव! यह हमें महापुरुषों ने ही सिखाया। उनकी 
वाणी का असर हम पर हुआ है। इसीलिए हिन्दुस्तान के समाज में परिवर्तन 
करना आसान है। सिफ सज्जनों को जरा हम छोगों के साथ घुल्न-मिल जाना 
चाहिए | 

सज्जन समाज से अलग न रहें 


'सज्जन' समाज का मक्खन है। वह समाज को विलोकर निकाला हुआ 
है। अगर उस मक्खन को छाछ से अलग रखा जायगा, तो छाछु फीको पड़ 
जायगी । अगर मक्खन छाछ के साथ मित्रा हुआ रहा तो छाछ गाढ़ी बनेगी, 
उसमें पुष्टि आयेगी, समाज में भी पुष्टि तभी रहती है, जब समाज के महापुरुष 
समाज के साथ मिले-जुले रहते हैं। किंतु बीच के जमाने में छोगों के मन पर 
निवत्ति का गलत असर हुआ । समाज की तकल्लीफों को देख सज्जन उससे 
अलग गये। किन्तु जहाँ सज्जन समाज से अलग होते हैं, वहाँ दोनों का 
अकल्याण होता है | 

थोड़ा-सा दही भी दूध में डालने पर हंडे भर दूध का दही बना देता है | 
लेकिन उसे दूध से अल्ग रखा जाय, तो न दूध दूध” रहेगा और न दही 
“दही' ही । दूध बिगड़ जायगा और दही खट्दा होता जायगा । सजनों के अल्नग 
हो जाने से समाज तो त्रिगड़ ही जाता है। सिवा इसके समाज से अल्नग रहने 
की वृत्ति के कारण सजन भी उत्तरोत्तर विरक्त बनता है--खट्टा बनता है। 
विरक्ति तमी शोभादायक होती है, बेराग्य की तभी कीमत होती है, जब्न वह 
अनुराग के साथ हो । भक्ति और प्रेम के साथ वेराग्य रहे, तो उसमें मिठास 
आती है। छोगों की हम सेवा करते हों, उनपर प्रेम करें, पर अपने भोग 
के लिए वेराग्य रखें, तो वह अच्छा है। किन्तु 'इसकी संगति नहीं चाहिए, वह 
दुजन है, इसलिए, उससे अलग रहें, ऐसा वेराग्य हो तो वह किस काम का ! 

वैराग्य का भिथ्या अथ 


आपने सुना होगा कि बड़े-बड़े पुरुष गुस्सा करते थे। हिन्दुस्तान में कई 
पुरुषों की कहानियाँ हैं कि वे किसी को शाप दे देते तो वह खतम हो जाता 
था | क्या शाप देना महापुरुष का लक्षण है ? उनका रुक्षण प्रेम ओर करुणा 
होगा या शाप देना ? हम कितने ऋषियों के किस्से सुनते हैं कि बेचारे क्रोध 
से भरे थे, काम से पीड़ित थे । जहाँ समाज से बिलकुल अलग रहकर वेराग्य- 
भावना आती है, वहाँ क्रोध आ ही जाता है। बड़े-बड़े ऋषि भी अप्सराओं को 

देख मोहित हो गये | इसका मतलब्न यही है कि 'विषयासक्ति नहीं चाहिए-- 
नहीं चाहिए”, कहते-कहते वह सिर पर आ ही जाती है, क्योंकि वेराग्य का मिथ्या 
अथ माना गया, और समाज में सम्मिलित होने के बजाय समाज से अलग 
रहने की वृत्ति आयी । असंख्य लोगों में व्याप्त परमेश्वर की ज्योति को देखने 
से इनकार करा दिया गया | 


सज्जनता को चूसने की वृत्ति हो 


हरएक में कुछ गुण होते हैं और कुछ दोष भी । यहाँ मिद्दी, पत्थर और कई 
धातुओं के कण पड़े हैं, पर ल्लोहचुंबक क्‍या करता है? अगर छोह के कण 
हों, तो उन्हींको चूस लेगा। इसी तरह सजन छोग हरएक में रहनेवाल्ी 
सजनता को ही चूसते हैं। दुनिया में कोई भी ऐसा मनुष्य नहीं कि उसमें 
गुण ही नहों, फिर चाहे उसमें कितने भी दुग्गुण क्‍यों नहों। इसी तरह 
कोई कितना भी सजन क्‍यों न हो, उसमें एक भी दोष नहीं, ऐसा कभी नहीं 
हो सकता है । स्वदोषरहित तो एक परमेश्वर ही हो सकता है और सवंदोष- 
सम्पन्न 'शेतानः ही। हरएक मनुष्य में कोई-न-कोई गुण होता है और कोई- 
न-कोई दोष होता है । 


क्या आपने त्रिना दीवाल या बिना दरवाजे का ,कोई घर देखा है ! हरएक 
घर को दीवालें और दरवाजे, दोनों होते हैं। श्रीमान का घर हो तो ज्यादा 
दरवाजे होंगे। और गरीब के घर को भी कम-से-कम एक दरवाजा तो होगा 
ही। बिना दरवाजे का घर नहीं हो सकता। मनुष्य में गुण दरवाजे और 
दोष दीवालें हैं। अगर हम किसी घर में दीवाल के जरिये प्रवेश करना चाहें, 
तो सिर टकरायेगा और दरवाजे के जरिये प्रवेश करें, तो सीधा प्रवेश होगा । 
लोगों के पास आप उनके दोषों के जरिये जायेंगे, तो टकरायेंगे और गुणों के 
जरिये जायेंगे, तो सीधा अन्दर प्रवेश होगा | सारांश, दुनिया में घूमते हुए हर- 
एक मनुष्य के गुणों का संग्रह करते हुए चलने वाला ही सज्जन है। हरएक 
के दोष ही देखते चले जाने से तो अपने शरीर, मन, बुद्धि और इन्द्रियों में भी 

दोष दीखेंगे । फिर हम क्‍या करेंगे ? इसलिए समाज के साथ एकरूप होने 
में ही समाज का भी भत्ना है और सजनों का भी भला है । 


हमारे काम का मध्यबिन्दु सत्पुरुष 


हम बहुत बार कहते हैं कि भूमिदान में हम भूमि इकछा करने के लिए 
नहीं निकले हैं। हम तो “सज्जन-संघ” बनाना चाहते हैं, सजनों को खींचना 
चाहते हैं। जो केवल करुणा से भरे, लोकसेवा में जीवन व्यतीत करने में ही 
खुशी माननेवाले तथा व्यक्तिगत अहंकार से रहित जितने सज्जन हम इकद्धा 
करेंगे, उतना ही यह काम जल्दी होगा । कोई कहते हैं कि कांग्रेस या सरकार 
की मदद मिलेगी, तो काम जल्दी होगा। हम कहते हैं : “जो हमें मदद दे 
सकें, सबकी मदद लेने के लिए हम राजी हैं। किंतु हमारा न सरकार पर 
विश्वास है, न कांग्रेस पर और न किसी दूसरी संस्था पर। हमारा विश्वास तो 
सत्पुरुषों के हृदय पर है। ऐसे सत्पुरुष कांग्रेस में हैं, सरकार में हैं और 
दूसरी संध्थाओं में मी। हमारा संबंध उन सत्पुरुषों से है, उन संस्थाओं से 
नहीं । हमारा ध्यान हमेशा व्यक्तियों को तरफ रहता है। हमें ऐसे जितने सजनों 
का सहवास मिलेगा, उतना ही यह काम बढ़ेगा ।? 

भूदानयज्ञ से हिन्दुस्तान की सज्जनता जाग उठी है। कितने ही छोगों ने 
इसमें अपना सवस्व दे दिया है। अभी आप बाबा को घूमते देखते हैं। परन्तु 
दूसरे प्रान्तों में ऐसे कई छोग सब प्रकार की व्यक्तिगत कामनाओं को छोड़कर 
घूम रहे हैं। फिर उनके पीछे दूसरे भी आते हैं। बड़ा काम सबकी मदद से 
होता है, किंतु इसका मध्यबिंदु है सत्पुरूष। हम ग्रामदान की बात करते हैं, 
परन्‍्त आमदान तभी टिकेगा, जब उसके पीछे कोई सत्पुरुष हो। फिर गाँव 
की भी समस्याएँ उसके जरिये हल हो सकती हैं। 


मेरू पालेयस्‌ 
२०-६- ७ ६ 

- ( 'फेलोशिफ ऑफ रीकन्सिलिएशन? के सदस्यों के साथ शंकासमाधान? ) 
'फेज्ञोशिप आफ रीकन्सिलिएशन? के सदस्यों ने कहा कि “प्रभु ईसा के बताये 
हुए प्रेम के माग के अनुसार 'रीकन्सीलिंएशन! ( समन्वय या समाधान ) की 
कोशिश करना हो हमारा मकसद है ।! 


रसूलों में कोई फक नहीं 


इस पर बाबा ने कहा : यह ठीक है कि ईसा की राह केवल इंसाइ्यों के लिए 
नहीं, बल्कि कुल दुनिया के लिये लागू है। बाबा का भी दावा है कि वह ईसा 
की राह पर चल्ल रहा है। यद्यपि वह प्राथना करता है, गीता पढ़ता है, फिर 
भी उसका यही दावा है। बाबा ईसाइयों के बीच प्राथना करता है ओर जब 
दिल्ली के पास मुसलमानों के बीच काम करता था, तब उनकी प्राथना में भी 
शामिल हो जाता था। इसलिए जो सच्ची राह है, चाहे वह हिन्दुस्तान के 
ऋषियों द्वारा, ईसा द्वारा या मुहम्मद पैगम्बर द्वारा बतायी हो, वह एक ही है । 
कुरान में एक सुन्दर आयत आती है--'हम किसी भी रसूल में फर्क नहीं 
करते ।! दुनिया में सिफ मुहम्मद ही रसूल नहीं हैं, दूसरे भी कई रसूछ हो गये 
हैं। ईसा भी एक रसूल है और मूसा भी, और भी दूसरे रसूल हैं, बिनका 
नाम भी हम नहीं जानते । “हम रखूछों में कोई फक नहीं करते,” यह इस्लाम 
'फेथ! है। हम समभते हैं कि हम हिन्दुओं का भी यही 'फेथः है । वे 
कहते हैं कि दुनिया के सत्पुरुषों ने जो राह दिखाई है, वह एक ही है। जो 
द पेदा होते हैं, वे हमारी संकुचित बृत्ति के कारण ही। अगर आप हमसे 
बूछेगे कि कया आपका 'सरमन ऑन दी माउंट! पर विश्वास है ? तो हम कहेंगे 
के जी हाँ, है। मुझे उस किताब में ऐसी कोई चीज नहीं मित्री, जो हिंदू-धर्म के 
वखल्ाफ हो । इसलिए हिंदू होने के नाते में उस पर श्रद्धा रखता हूँ । आप 
[सा का नाम लेते हैं, क्‍योंकि वे आपके गुरु हैं। कोई मुहम्मद का नाम लेते 

हैं। में अपनी माँ का नाम लेता हूँ, आप अपनी माँ का नाम लेते हो, दोनों 
में फक नहीं है, दोनों का रास्ता एक ही है। 


छोटी चीजों पर मतभेद 

सभी सत्पुरुषों ने, जिन्होंने धर्म-संस्थापना की, दुनिया को एक ही रास्ता 
बताया है। फिर भी कहीं अगर भेद हों, तो वे परिस्थिति के कारण ही होते 
हैं। सवात्न उठाया जाता है कि पश्चिम की तरफ मुँह किया जाय या पूरब 
की तरफ १ हिंदू सूथ की ओर देखते हैं, इसलिए वे सुबह प्राथना करने 
के लिए बैठंगे, तो पूरव की तरफ मुँह करेंगे और शाम को पश्चिम की तरफ । 
मुसछमान कहते हैं, जिधर काबा हो, उधर मुंह कर के बैठना चाहिए । चाहे 
सूर्य पीछे हो या सामने, पर 'काबाः सामने होना चाहिए। काबा उनका एक 
धर्मस्थान है, उसके स्मरण से उन्हें अच्छा त्गता है, तो उससे मेरा क्या 
बिंगड़ता है ? ये सब साधारण बातें है, ऊपरी फक हैं, उनसे धर्म का कोई 
संबंध नहीं । परमेश्वर में सत्य, प्रेम, करुणा, दया आदि गुण हैं, जितना प्रेम 
अपने पर करते हो, उतना ही दूसरों पर करो, आदि सब बातें ऐसी हैं, जो 
सभी सत्पुरुष बताते हैं। लेकिन हमारा इतने से संतोष नहीं होता । कोई कहते 
हैं कि घुटने टेक कर ही प्राथना करनी चाहिए, तो दूसरे कहते हैं, प्मासन 
लगाकर ही प्रार्थना करे । हम कहते हैं कि आप जो चाहे सो करो, मुझे 
दोनों चीजें एक-सी मालूम होती हैं। अपनी यात्रा में हम पहले सुबह १२-१४ 
मील चलते थे, लेकिन आजकल्ल दिन में दो बार चलते हैं। पहले हम सुबह 
की प्राथना भी चलते-चलते करते थे, जिससे समय बच जाय | सुबह कूच 
मार्च हो, तो प्रार्थना शुरू होती थी। कुछ छोग कहते हैं कि खड़े-खड़े या 
चलते-चलते प्राथना करना ठीक नहीं, प्रार्थना के लिए बैठना ही चाहिए।। हम 
कबूल करते हैं कि बेठने से प्रार्थना अधिक शांति से हो सकती है, पर चलते- 
चलते प्रार्थना करें, तो भी उसमें कोई गलती है, ऐसा हम नहीं मानते । बीच 
में हमने चर्खा कातते-कातते प्रार्थना चल्लायी थी। कुछ छोगों को वह ठीक 
नहीं लगा। हमने उनसे पूछा : “प्राथना के साथ वीणा चलेगी या नहीं ९ 


समन्वय की राह पर २०१ 


उन्होंने कहा : 'हाँ चलेगी |” वे हिंदू थे, इसल्लिए, प्रार्थना के साथ वीणा को 
स्वीकार कर सकते थे। फिर मैंने पूछा : 'बीणा चलेगी, तो सूतकताई क्‍यों 
नहीं ?, इस तरह छोटी-छोटी चीजों में मतभेद होता है । उसे हम धम नहीं, 
रिवाजों का मतभेद मानते हैं। इसलिए. धम की असल्ली राह एक ही है। 
इसलिए, हमें उसमें कोई फक नहीं मालूम होता। क्‍या यह बात आपको 
जँँचती है ! 

एफ० ओ० आर» के भाइयों ने जवाब दिया कि “जी हाँ, जँचती है ।” 

फिर एक भाई ने सवाल पूछा ः “आप कहते हैं कि सत्य, प्रेम, करुणा 
आदि परमेश्वर के गुण हैं। इस तरह गुणवाले सगरुण भगवान्‌ का अद्गेत 
के साथ कैसे मेल बैठ सकता है ! अद्वेत ही हिंदूधर्म का प्रमुख विचार है न ? 

हिंदू-धर्म और अद्वगत 

विनोबाजी ने कहा : यह बहुत ही सूक्ष्म विषय है। परमेश्वर के गुणों ओर 
स्वरूपों का विश्लेषण करने में बड़े-बड़े तत््ज्ञानियों में पंथ हो गये । वह इतना 
व्यापक है कि हर एक मनुष्य को उसके एक ही बाजू का दर्शन होता है। 
इसलिए कोई द्वत मानते हैं, तो कोई अद्वेत मानते हैं। हिंदू धर्म का अद्वेत के 
साथ कोई संत्रंध नहीं । उनमें से कुछ छोग “अक्वैत” को मानते हैं, वे भी हिंदू हैं 
और कुछ “विशिष्ट द्वेत', वे भी हिंदू हैं। कुछ ल्लोग “द्वैताढनत? को मानते हैं, 
वे भी हिंदू हैं और कुछ लोग 'ढोत? को, वे भी हिंदू हैं। कुछ छोग “निगुण 
परमेश्वर! को मानते हैं और वे भी हिंदू हैं। हिंदू धर्म ऐसा है कि वह इन सब 
को निगल जाता है। किंतु जहाँ हम प्राथना के लिए, परमेश्वर के सामने बैठते 
हैं, वहाँ वह सत्य, प्रेम, करुणा आदि गुणों से भरा है, ऐसा कहने में किसी भी 
अढ् ती के साथ कोई मंगड़ा नहीं हो सकता । जहाँ तक प्राथना ओर विचार का 
ताल्‍लुक है, वह कद्देगा कि परमेश्वर से हम बिलकुल अछग हैं, ऐसी बात नहीं । 

मैं आपको एक मिसाल देता हूँ । अद्वोत के महान्‌ आचार्य शंकराचार्य 
थे । उन्होंने एक जगह कहा है, “प्रभो, यद्पि अभेद है, भेद नहीं, तो मी तू 
मेरा स्वामी है, में तेरा स्वामी नहीं ।” फिर उन्होंने मिसाल दी कि समुद्र की 

श्३्‌ 

तरंगे होती हैं, तरंगों का समुद्र नहीं। बल्कि तरंगें तो उसमें आती-जाती हैं, 
पर समुद्र कायम रहता है । तू समुद्रतुल्य है, में तो उसकी एक तरंग : 


“पत्यपि सेदापगमे नाथ तवाहं न मामकोनस्व्वम्‌ । 
सामुद्रो हि तरज्ः क्वचन समसुद्रो न तारज्जः ॥! 


यह शंकराचार्य का अद्द त । लेकिन यह मानना, न मानना फ़िल्लासिफिकल? 
( दार्शनिक ) बात हो जाती है | हम नहीं समभते कि इससे कोई फर्क पड़ता है । 
हमें तो ऐसी आदतें पड़ी हैं कि हम एक ही भोजन में दाल्ल, भात, रोटी, दूध सब 
एक साथ खा लेते हैं। हम एक साथ हद त भी खाते हैं, अद्ठत भी । हमारी 
पचनेन्द्रिय इतनी मजबूत है कि दोनों हजम कर सकते हैं। निसकी पचनेन्द्रिय 
मजबूत नहीं, वह एक ही चीज खाये । इसमें कोई विरोध नहीं हो सकता । 


अद्वती का किसी के साथ रूगड़ा नहीं 


आप हमें समझाना चाहते हों तो समभझाइये, आपको समझाने का हक है । 
रामानुज शंकर को समभझाता है ओर शंकर रामानुज को । इस तरह की चर्चाएँ 
तो चलेंगी ही। उसमें विचारभेद भी रहेगा, क्योंकि वहाँ अनुभव का सवाज्ञ आता 
है। अगर किसी को अनुभव हुआ कि मैं ईश्वर के साथ एकरूप हूँ, तो कोन 
उसे क्‍या कहेगा ? और किसीको अनुभव आये कि “ईश्वर में और मुझमें जरा 
अंतर है), तो उसे भी कोन क्‍या कह सकता है १ मैं आपको एक मिसाल देता 
हूँ । इस्लाम में परमेश्वर को स्वामी और अपने को भक्त माना जाता है। किंतु 
उनमें भी 'सूफी! ऐसे निकले, जो कहते थे कि 'अनलहक'--.'मैं ही वह हूँ” । 
परिणाम यह हुआ कि “मन्सूर' नाम के एक महापुरुष पर मुसलमानों ने पत्थर 
फेंके, सिफ इसीलिए. कि वह कहता था कि 'मैं और वह एक है।” वे उसे 
पत्थर मारते गये और वह यही बोलता गया। आखिर बोलते-बोलते वह 
मर गया ।! 


अब आप क्‍या कहना चाहते हैं ? यह तो अंदर के अनुभव की बात है। 
इसे हम खुला रखना चाहते हैं, इसे बंद करना गल्लत है । हम भपने लिए एक 


घमन्वय को राह पर २०३ 


बात माने और आपके लिए दूसरी | हम यह न कहें कि यही सही है और वह 
गलत | बल्कि यही कहें कि यह भी सही है और वह मी सही। मैं “भी 
माननेवाला हूँ, जहाँ तक ईश्वर के स्वरूप और अपने जीवन का संबंध है, वहाँ 
“ही? मानता हूँ। सत्य-प्रेम आदि के बारे में शंकर और रामानुज में कोई भेद 
नहीं। जान का 'गास्पेल! और मेथिव का “गास्पेल?, दोनों बिल्कुल एकरूप हैं, यह 
कहना मुश्किल्न है। मेंने कई ईसाइयों के साथ इस बारे में चर्चा की है। उनसे 
मैंने पूछा कि क्या जो पोजीशन? “जान! की है, वही 'मैथिव? की है या दोनों में 
कुछ भेद है ! वे कहते हैं कि हाँ, कुछ भेद है। फिर भी वह ऐसा भेद नहीं 
कि विरोध आ जाय ! इसी तरह द्वत और अबद्वत में विरोध नहीं है। एक 
महान्‌ अद्व ती ने कहा है: 'स्वस्िद्धान्त व्यवस्थासु द्वेतिनों निश्चिता इढम्‌ । 
परस्पर विरुद्ध्यन्ते तेरयम्‌ न विरुद्ध्यते |? 


अर्थात्‌ 'एक द्वोती का वूसरे ढूती के साथ विरोध हो सकता है, पर मैं 
अब्वेती हूँ, इसलिए मेरा आपके साथ कोई विरोध नहीं |” इसी का नाम है अद्व त । 
जहाँ दवत आता है, वहाँ झगड़ा आ सकता है, पर अद्व त में कोई भगड़ा नहीं 
रहता | आपको झगड़ा करने का हक है, क्योंकि आप ह ती है। पर मुझे झगड़ा 
करने का हक नहीं, क्योंकि मैं अद्वेती हूँ । आप काबा की तरफ मुँह कर प्राथना 
करना चाहें, तो करें, अर में प्राथना करना चाहें, तो अरबी में करें, 'हित्र? 
में करना चाहें, तो हित्रू में करें, इतवार के दिन प्राथना करना चाहें, तो इतवार 
के दिन करे और प्रार्थना न करना चाहें, तो न भी करे--इसी का नाम है 
अद्वोत | इसलिए इसका किसी के साथ झगड़ा ही नहीं हो सकता। आप कह 
सकते हैं कि ऐसा अद्ती बेकाम है। वह बेकाम हो सकता है, पर उसका 
' आपके साथ झगड़ा नहीं हो सकता। 


इस पर एक भाई ने कहा : 'देश्रर इज ए. डिफरन्स बिट्वीन्‌ नो क्वारल्स 
बीहइंग रिकन्साइल्‍ड । व्हेन यू आर रिकन्साइल्‍ड, यू आर वन्‌ । ( भगड़े का 
समाधान न कराने ओर स्वयं समाहित हो जाने में अन्तर तो है ही। कारण, 
समाहित स्वयं आप ही होते हैं। ) 

समन्वय का तरीका 


विनोबाजी ने कहा $ इसके लिए उपाय हो सकता है। आपको काशी जाना 
है ओर हमें काश्मीर, तो इसमें कोई भूगड़ा नहीं हो सकता | काशी तक हम 
दोनों साथ जायेंगे । आगे मैं काश्मीर जाऊँगा और आपको इन्दौर जाना हो, 
तो आप उधर जायंगे। आगे की बात अनुभव की है। में आपको समभा 
सकता हूँ कि इंदोर जाना अच्छा नहीं है, हमारे साथ काश्मीर ही चलिये। 
आप भी मुझे समझा सकते हैं कि काश्मीर में बहुत ठंड होती है, इसलिए 
इंदौर ही चलिये | अगर मुझे आपकी बात जँची, तो वहाँ से मैं इंदौर चल्लूँगा । 
यह तो अनुभव की लेन-देन है। विस्तृत क्षेत्र ( हायर स्फिअर ) में फर्क पड़ 
सकता है, परंतु प्रेम, भक्ति आदि में कोई फक नहीं। मैंने आपके सामने एक 
'कानक्रीट” चीज रखी है। 'मेथिवः और “जान” में फक है न?, इसका उत्तर 
कोई ईसाई नहीं दे सकता | उनमें से एक का 'स्टेण्ड” बिलकुल नैतिक ( मॉरल ) 
है और दूसरे का भिन्न है। तो आप मानेंगे न, कि दोनों में इतना फक है ! मैं 
कहता हूँ कि अगर फर्क न हो, तो लिखा ही किसलिए, ? लेकिन आप “जान! 


बिक. 


ओर '"मैथिव! में रिकन्साइल ( समन्वय ) कर सकते हैं । 


एक भाई ने कहा + “वी वाण्ट टु नो दी मेथड आफ रिकंसिलिएशन! 
( हम समाधान कराने की पद्धति जानना चाहते हैं )। 

विनोबाजी ने कहां : जहाँ तक नैतिक सवाल और जन-सेवा, प्रेम, करुणा 
आदि बातें हैं, वहाँ तक हम एक हैं। आखिर “हिन्दुइज्म' क्या है ? एक ओर 
वह अद्वेत को ग्रहण करता है तो दूसरी ओर नास्तिकों को। कपिल महामुनि 
हिंदू थे, पर वे ईश्वर को नहीं मानते । शंकराचार्य अबद्वेती थे, वे ईश्वर और 
जीव को एक मानते थे । रामानुज की पोजीशन शंकराचाय की पोजीशन से कुछ 
भिन्न थी, परंतु दोनों हिंदू थे | लेकिन कपिल महामुनि की पोजीशन तो बिलकुछ 
ही भिन्न थी । वे कहते थे, ईश्वर है ही नहीं । जो कुछ है, में ही हूँ ।! इस तरह 
तीन 'पोजीन्स? थीं, फिर भी तीनों का हिंदूधर्म में समन्वय हुआ । तब क्या हिंदू 
ओर ईसाई समन्वित नहीं हो सकते ? 

एक भाई ने कहा : 'रिकंसिल्िएशन? का यह '"मेथड” ( पद्धति ) हमारे काम 
की है । किंतु समाज में, गाँव में कई समस्याएँ हैं। काम करते समय उन सब 
की ओर ध्यान देना पड़ता है। वहाँ 'रिकंसाइल? कैसे किया जाय ? 

बुराई के साथ समभोता नहीं 

विनोबाजी ने कहा : उसमें “रिकंसिल्िएशन?! का सवाल ही नहीं, क्‍योंकि 
इस मामले में कोई भेद ही नहीं हे । यह सवाल्न तो वहाँ उठता है, जहाँ हिंदू, 
ईसाई, मुसलमान, आस्तिक, नास्तिक, हत, अद्वेत आदि दाशनिक पोजिशन्स आती 
हैं। लेकिन आप झाड़्‌ लगाना चाहें या गरीबों को धंघे देना चाहें, तो वहाँ 
“स्किंसिलिएशन? का सवाल ही नहीं आता | वहाँ तो सेवा ही करनी है, इसलिए 
वहाँ कोई भेद नहीं। जहाँ आपने “रिकन्साइल? शब्द इस्तेमाल किया, वहाँ मैं 
यही समभता हूँ कि आप हिंदू, ईसाई मुसल्लमान आदि में “रिकन्साइल” करना 
चाहते हैं । 

एक भाई ने कहा : 'देअर आर डिफरेण्ट सोशयल बैकआउंडस इन 
विलेजेस । देअर आर हरिजन्स, नान-हरिजन्स, डिफरेन्ट कास्टस एटसेट्रा सो 
हाऊ टु॒ रिकंसाइल ( गाँवों में विभिन्न सामाजिक प्रृष्ठ-भूमियाँ हुआ करती हैं। 
वहाँ हरिजन, गेर-हरिजन ओर सवर्ण आदि हुआ करते हैं। उनमें समन्वय 
केसे हो? )। 


विनोबाजी ने कहा : इसमें “रिकंसाइल” करना नहीं। इस भेद को तो तोड़ना 
ही है । अच्छाई और बुराई का समन्वय संभव नहीं। एक प्रकार की अच्छाई 
का दूसरे प्रकार की अच्छाई से समन्वय हो सकता है। (गुड ऐश्ड इविल 
कैन्नाट बि रिकंसाइल्‍ड | वन्‌ काइन्ड आफ गुड ऐशण्ड एनदर काइन्ड आफ 
गुड कैन बि रिकंसाइल्‍ड )। जातिभेद बुराई है, इसल्लिए उसे तोड़ना ही है। 
हरिजनों में कुछ भत्नाई है और ब्राह्मणों में कुछ भलाई है, यह सवाल नहीं । 
हमें तो दोनों की भत्नाई लेनी है। फिर भी एक को अद्यूत और दूसरे को छूत 
मानना, यह भेद गल्त है, बुराई है। उसके साथ कोई समझौता नहीं हो 
सकता । 

इसपर एक भाई ने कहा : हम दोनों कम्युनिटीज ( समुदायों ) की सेवा 
करना चाहते हैं, उनकी मदद करना चाहते हैं । 


पाप से नफरत, पापी से नहीं 

विनोबाजी ने कहा : बापू ने यह बहुत अच्छी तरह समझाया है कि हमें 
मनुष्यों का नहीं, उनके गल्नत कामों का विरोध करना है। मनुष्यों से तो प्रेम 
ही करना है। कोई कितना ही दुर्जनया पापी हो, फिर भी उस से प्रेम ही 
करना है। क्‍योंकि हम भी अंदर से पाजी हैं। इसलिए हम किसी से नफरत 
नहीं, सबसे प्रेम करंगे | लेकिन जो पापी काम है, उसका विरोध करेंगे | 

सर्वोदय के ल्षिए अहिंसा 

आपने 'रिकंसाइल” शब्द गलत इस्तेमाल किया है। आप कहना चाहते हैं कि 
समाज में स्वाथ के लिए संघर्ष होते हैं, तो उस हालत में हम सबका भला कैसे 
करें ! याने सवोदय कैसे हो ! आज समाज में स्पर्धा, परस्पर-विरोध चलता है, 
हरएक एक दूसरे को तोड़ना चाहता है, हम एक को आनंद पहुँचाते हैं, तो 
दूसरे को तकलीफ होती है। ऐसे परस्पर विरोधी स्वार्थों की हालत में हम कैसे 
काम कर, ताकि सवोदय बन सके, यही आपका सवाल है न? तो फिर इसके 
लिए. अहिंसा को छाना होगा, प्रेम से काम करना होगा | यह ऐसा सवाल है, 
जिसका उत्तर कठिन नहीं ) वह उत्तर आप भी जानते हैं और हम भी । वह है, 
जो हमारा विरोध करता है, हम उससे प्रेम कर । 

एक भाई ने कहा : “पीपल द्व नाट फील दैट इट इज प्रेक्टिकेबल' ( लोग 
इसे व्यावह् रिक नहीं मानते ) । 

दुजनों के सामने अहिंसा अधिक कारगर 

विनोबाजी ने कहा : प्रेम को द्वेष के क्षेत्र में ही काम करने में आनंद आता 

है | सामने घना अँधेरा हो, तो दीपक को खुशी होती है, क्‍योंकि घने अँधेरे 


में वह अधिक चमकता है। एक जापानी भाई ने हमसे सवाल पूछा था कि 
गांधीजी की अहिंसा अंग्रेजों के सामने चली, क्‍योंकि अंग्रेज कुछ भलाई भी 

जानते थे ) किंतु क्या हिटलर के खिलाफ अहिंसा चलेगी ?! मैंने जबाव दिया : 
“अगर हममें सचमुच अहिंसा है, तो हिटलर के सामने वह ज्यादा चलेगी । 
क्योंकि वह घना अंधकार है, इसलिए वहाँ दीपक ज्यादा चमकेगा क्योंकि 
पूर्ण विरोध द्ो जाता है। इसलिए सामने अगर हिय्लर हो, तो अहिंसा और 
प्रेम के लिए वहाँ काय आसान है । परंतु सामने अगर सजन है और उसमें कुछ 
दोष है, तो वइ कठिन मामला हो जाता है । 


इस पर एक भाई ने कहा : 'हरएक में कुछु-न-कुछ भलाई होती ही है। 
फिर आप किसी को “सिविल कैसे कहते हैं ! 

विनोबाजी ने कहा : आपने अब दाशनिक पोजीशन ली। लेकिन मैं 
तुल्लनात्मक बात कर रहा हूँ कि एक मनुष्य में जितने गुण होते हैं, उतने दूसरे 
में नहीं | एक में ज्यादा द्वंघ होता है, तो दूसरे में कम। जो ज्यादा इषी, 
ज्यादा पापी, ज्यादा जुल्म करनेवाला है, उसके खिलाफ काम करने में अहिंसा 
को ज्यादा आनंद आयेगा । अंग्रेजों का मुकाबला करने में अहिंसा को ज्यादा 
समय याने पचीस साल लगे, लेकिन हिटलर का मुकाबला करने के लिए तो 
पाँच हो साज्न ल्गंगे। उस जापानी भाई को छगा कि यहाँ अहिंसा इसीलिए 
सफल हुई कि अंग्रेजों में कुछ भल्नाई थी। मैंने कहा कि उनमें भलाई थी, 
इसीलिए पचीस साल छगे | उनमें भी कुछ भलाई थी और हममें भी थी, 
इसलिए ज्यादा समय लगा । किंतु सामने ऐसा दुश्मन हो, जिसमें दोष ज्यादा 
हो ओर गुण कम, तब तो हम उसे बहुत बल्‍्दी जीत लेंगे । 


पेरियनायकम पाल्ेयम्‌ 
२१९-९ ३. 

एक बार किसी ने रामकृष्ण परमहंस को पूछाः गीता का सार कया है ?' 
उन्होंने बड़े मजे से समझाया और कहाः “गीता-गीता-गीता इस तरह जप किया 
करो )? “गीता-गीता” जोर से बोलना शुरू करोगे, तो वह “तागी-तागी होगा” 
( बंगाली में तागी का अर्थ त्यागी होता है । ) फिर आपको गीता का सार मिल 
गया” उनका समझाने का एक तरीका था। जैसे बच्चों को समझाते हैं, वेंसे 
समभाते थे | वेदान्त समझाते थे, तो वह सहज विनोद से, सादे शब्दों में । 


त्याग ही गीता का तात्पय 
>्य उठ 2 ध्थ ५ देते नति तो 
त्याग ही गीता का तात्पय है। उसे कोई “अनासक्कि' का नाम ५ 


कोई “फल्त्याग” का.। गीता में “मोक्ष-संन्यास योग” बतत्लाया है, याने 
ऐसी मनःस्थिति, जिसमें मोक्ष की भी जरूरत नहीं। मोक्ष का भी त्याग गीता 
समझाती है। यहाँ त्याग की ह॒द हो गयी। यहाँ मुक्ति की केची मुक्ति पर ही 
चलायी गयी है और इसके लिए, 'मोक्न-संन्यास” 'यह शब्द लिया | शब्द कुछ भी 
लें, तात्पय यही है कि गीता त्याग सिखाती है और कहने में संकोच होता है, परंतु 
भारतीय सस्क्ृति का यही मूल है। संकोच इसलिए कि इस तरह का दावा करने 
छायक हमारा आचरण नहीं है। 


भारत का बवेभव त्यागप्रधान संस्कृति 


फिर भी वस्तु-स्थिति यह है कि यहाँ के लोगों को त्याग का संदेश सुनने 
में जितना प्रिय लगता है, उतना और कोई संदेश नहीं, जब कि त्याग करना 
बहुत लोगों को मुश्किल जाता है। बाबा रोज गाँव-गाँव घूमता और हजारों श्रोता 
अत्यंत शान्ति से उसका संदेश सुनते हैं। उसकी ऐसी कोई भी सभा नहीं 
होती जिसमें बच्चे, बूढ़े, बहनें सब शान्ति से न सुनते हों और सबके दिल्ल को 
समाधान न हो । यश समाधान भी उन ज्षोगों को होता है, जिनके जीवन 
में भोग ही प्रधान है, उन्हें बाबा का त्याग का ही संदेश अच्छा लगता है, 


े हिंस | 

भोग का नहीं । यह हिन्दुस्तान के हृदय की स्थिति हे | हम समझते हैं कि हिन्दु- 
स्तान की सबसे बड़ी ताकत और दौलत यही है। इस भूमि में बड़े-बड़े पहाड़- 
उत्तम नदियाँ, सब प्रकार का सृष्टिबेंभव मौजूद है। इस दृष्टि से कह सकते हैं 
कि भारतभूमि यड़ी भाग्यवान है। किंठ हिन्दुस्तान का मुख्य बेभव यह नहीं है, 
बल्कि भारतीय संस्कृति है, जों त्याग सिखाती है । 

यहाँ के शिक्षकों ने आज हमसे कहा कि ब्रह्मचय के बारे में समझाइये | 
'ऐसी बात जानने की इच्छा रखनेवाले भी बड़े भाग्यशाली होते हैं। भगवान्‌ 
शंकर ने लिखा है कि मनुष्य के लिए अत्यन्त भाग्य की वस्तुएँ तीन हैं : मनुष्यत्व॑ 
'मसुलझ्ल॒त्व॑ महापुरुषसंश्रयः” । याने मानवजन्म, सज्जनों की संगति और मुक्ति की 
इच्छा । इस तरह ब्रह्मचय का संदेश सुनने की इच्छा रखनेवाले भी बड़े 
माग्यशालो हैं । 


ब्रह्माचय अभावरूप नहीं 


ब्रह्मतयय अभावरूप नहीं, भावरूप वस्तु है, फिर भी छोगों ने उसे 
अभावात्माक ही समझ लिया है । वास्तव में ब्रह्मचय में बहुत कुछ करने की 
बात आती है, छोड़ने की नहीं । ब्रह्मचय में सामने जो चीज है, वही एक चीज 
है; बाकी तो सब नाचीज है। उसके लिए जो “चर्या' है, वही ब्रह्मचर्या है। 
उसमें सब्न बातों में मनुष्य जीवन का विकास ही होता है । 


ब्रह्मचय के लिए अध्ययन आवश्यक 


ब्रह्मचय के लिए. सबसे बड़ी बात यह है कि हम वेदादि आध्यात्मिक साहित्य 
'का अध्ययन करें | ब्रह्मच्य एक परिपूर्ण साधना है । इसलिए उसकी बुनियाद 
: में आध्यात्मिक साहित्य का अध्ययन अत्यावश्यक है । 

आन्कल यह खयाल हो गया है कि बी० ए०, एम० ए० पास करने के 
बाद अध्ययन समाप्त हो जाता है। गहस्थाश्रम में अध्ययन की ब्िल्ञकुल्ष जरूरत 
४ नहीं । किन्तु उपनिषद्‌ में ग्रहस्थाअ्रम का वन आता है। उसमें कहा गया 
है कि ग्रहस्थाश्रम एक बिलकुल बुनियादी चीज हे। कुल जनता का आधार 

इसो पर है। इसीलिए यज्ञ, अध्ययन और दान तीनों चीजों की उसमें जरूरत 
है । याने ग्हस्थाश्रम में यज्ञ और दान तो है ही। और तीनों के बीच अध्ययन 
का काफी महत्व है, और वह अत्यावश्यक है। उपनिषद ने इस पर और जोर 
दिया। कहा है 'शुचौ देशे त्वाध्यायम्‌ अधीयान: ।” अर्थात्‌ अपने घर में एक 
पवित्र जगह बनाये और वहाँ बैठकर स्वाध्याय करे। सारांश, अध्ययन 
ग्हस्थाश्रम में रखा गया है । 

मनुष्य को जोवन के लिए. अनेक साधन बनाये गये हैं ; तप, दान, अतिथि-सेवा 
आदि | किंतु हर साधन के साथ अध्ययन-अध्यापन जोड़ा गया है। बार-बार कहा 
है, ऋतम्‌ होना चाहिए और साथ में स्वाध्याय भी । सत्य होना चाहिए. और साथ 
में स्वाध्याय भी। और इन्द्रियों का दमन होना चाहिए और साथ में स्वाध्याय भी। 
बार-बार एक-एक साधन का नाम लेकर उसके साथ स्वाध्याय जोड़ दिया गया है | 
ऋतन्च स्वाध्याय प्रवचनेच, सत्यंच स्वाध्याय प्रवचनेच!ः | इस तरह अध्ययन- 
अध्यापन को इतना महत्व दिया गया है। ब्रह्मचय में भी इसका महत्व है। 
ज्ञानप्राप्ति के लिए ब्रह्मचय की आवश्यकता मानी गयी है : “सत्येन लभ्थस 
तपसा दोष आत्मा, सम्यक्‌ ज्ञानेन ब्रह्मचयंण नित्यम्‌ ।? अर्थात्‌ सम्यक्‌ ज्ञान के 
लिए ब्रह्मचय चाहिए, इस तरह ब्रह्मचय में अध्ययन को महत्व दिया गया है । 

सके बाद इद्रिय, बुद्धि और मन का विकास करने की बात है। किसी 
विशिष्ट इंद्रिय का निग्रह करना, इतना ही स्थूल्न अर्थ नहीं है। वाणी और बुद्धि 
का उत्तम उपयोग होना, कान से अच्छी चीजें सुनना, खूब ज्ञान-श्रवण करना 
यह सब चीज ब्रह्मचय में आ जाती हैं। तुल्लसीदासजी ने बड़ा सुन्दर वर्णन 
किया है : 
जिनके श्रवण समुद्र समाना, कथा तुम्हारि सुभग सरि नाना ॥ 
भरहिं निरन्तर होहि न पूरे |, 

समुद्र मं असंख्य नदियाँ जाती हैं, फिर भी वह भरता नहीं, इसी तरह 
अनन्त हरिकथा, हरिचर्चा सुनते-सुनते भी हमारे कान भर जायें। इसके 
सिवा सतत ज्ञान प्राप्त करना चाहिए. । इस तरह ब्रह्मचय की बड़ी व्यापक और 
भावात्मक कल्पना है | 

त्याग याने बीज बोना द 

यही बात त्याग पर छागू होती है। त्याग करना याने “फेंक देना', इतना 
ही अर्थ नहीं। त्याग करने का अथ है बोना, बीज अगर ऐसे ही फेंक देगे 
तो फसल्ल न उगेगी या कम उगेगी। किंतु ठीक से बोया जाय, तो फसल 
अच्छी तरह उगेगी। इसलिए त्याग का मतलब है बीज बोना। उसमें 
से खूब पैदावार होगी। जन-समाज के लिए जो त्याग किया जाता है, वह 
बोना ही है। इसल्लिए त्याग की व्याख्या भी भावरूप है | 

त्याग के साथ क्रोध नहीं हो सकता 

हम लोगों से कहते हैं कि अपनी जमीन, संपत्ति और बुद्धि का छठा 
हिस्सा समाज को दीजिये | यह त्याग की बात है। हम यही चाहते हैं कि 
हिन्दुस्तान में खूब प्रेम बढ़े, फसल बढ़े, लक्ष्मी बढ़े, शांति बढ़े | अगर हम प्रेम 
से गरीबों को एक हिस्सा देते हैं, तो समाज एकरस बनता है, ताकत बढ़ती 
है, काम करनेवालों को प्रेम मिलता है, प्रेम के साथ मसला हल होता है, 
शान्ति की स्थापना होती है। यह सारा त्याग से होता है। इसलिए गीता 
ने त्याग की कसोटी बतायी है। त्याग में से शान्ति होगी | किसी ने बहुत त्याग 
किया, कोई-कोई अत्यन्त त्यागी होने के साथ ही बहुत क्रोधी भी दीखते हैं। वह: 
बात-बात में चिढ़ता है और दूसरों की सीधी-सी बात भी सुनना नहीं चाहता । 
अधिक त्यागी होने के कारण उसके क्रुद्ध होने पर डर लगता है कि कहीं किसी 
की शाप न दे दे। इस तरह त्याग के "साथ क्रोध आने का कारण यही है 
कि वह त्याग “निगेयिव? होता है। ऐसे छोग 'यह छोड़ो, वह छोड़ो? कह कर 
चीजे त्यागते हैं, जिससे उन्हें त्याग का अहंकार हो जाता है और गुस्सा 
भी आता है। इस तरह जहाँ त्याग के साथ क्रोध आता है, वह त्याग ही 
नहीं है। त्याग से तो शांति उत्पन्न होनी चाहिए। त्याग जबरदस्ती से नहीं. 
हो सकता । 


क्रान्ति का भावात्मक काय 
इन दिनों क्रान्ति की बात चलती है। कहते हैं, लोगों के दिमागों में 

परिवतन लाने में देर छंगेगी। इसलिए, दिमाग बदलने के बजाय हिंसा से 
सिर काट कर जल्दी काम करा लेना चाहिए। किंतु श्रीमानों के सिर कायना, 
इसका नाम क्रान्ति नहीं हे । सिर काटने से क्रान्ति नहीं होती, क्योंकि उसके 
दिमाग में बिल्कुछ फक नहीं पड़ता | एक सुखी को दुःखी और दुःखी को सुखी 
बनाने पर कौन-सा फक हुआ ! समाज में कोई दुःखी और कोई सुखी 
तो तब भी रहा ही । क्या यह क्रान्ति है ? क्रान्ति होती है विचार-परिवर्तन से । 
इसलिए प्रेम से समझाना पड़ेगा। वह भावात्मक काम होगा। उसमें से धर्म 
होगा | 


लोग कहते हैं, यह काम कानून से जल्दी होगा । पर वे एक सीधी-सी बात 
नहीं समझते कि सरकार जमीन छीन लेगी तो गाँव-गाँव में लिट्गेशन ( मुकदमा ) 
चलेगा, झगड़े चलेंगे, गॉँव-गाँव में असंतोष रहेगा। उससे क्‍या होगा !? 
भूदान के तरीके से देरी छगेगी, यह कहनेवालों से मैं पूछता हूँ कि घर 
बनाने में देरी लगती है और जलाने में पाँच मिनट | यदि जल्दी करना है, 
तो क्‍या घर में आग लछगाओगे ? इसलिए, स्पष्ट है कि जो काम अभावात्मक 
है, उससे काम न बनेगा । 

ब्रह्मचय और त्याग जैसे अभावात्मक नहीं, वेसे ही अहिंसा भी अभावा- 
त्मक नहीं । मन के अन्दर खूब हिंसा चत्ने और हाथ बाँध रखे, तो क्या 
वह अहिंसा है ? यू० एन० ओ,० में क्‍या होता है! क्‍या वहाँ अहिंसा हे! 
टेबुल्ल पर आमने-सामने बैठते हैं, तलवार के बदले में परस्पर अविश्वास लेकर 
बैठते हैं। अविश्वास तलवार का काम करता है। अहिंसा में तलवार हाथ में 
न लेना, इतना ही नहीं। हृदय में प्रेम भी भरा होना चाहिए। हरणक के 
हृदय में ज्योति होती है, यह ध्यान में रखना होगा। यह भावात्मक विचार है। 


भोतिक के साथ आध्यात्मिक उन्नति भी जरूरी 


भूदान-यज्ञ बड़ा ही विधायक कार्य है। छोग कहेंगे कि यह पंचवर्षीय 
-योजना--जैंसा ही काय है। दोनों में कोई फक नहीं, दोनों निर्माण-कार्य हैं, फिर 
भी फक है। वह योजना भौतिक विकास के बारे में सोचती है, परन्तु भौतिक 

के साथ आध्यात्मिक विकास भी होना चाहिए | केवल्ल फसल बढ़े, इतना ही 
उद्देश्य नहीं, प्रेम भी बढ़ना चाहिए.।। प्रेम के साथ-साथ फसल बढ़नी चाहिए । 
विष्णु के साथ-साथ छक्ष्मी बढ़े, तभी छाभ होता है। शिव के साथ ही 
शक्ति बढ़ने पर वह तारक होती है । शिव से अज्नग होने पर तो वह मारक 
होगी । केवछ पंचवर्षीय योजना से भौतिक ल्लाभ खूब होगा, वह तारक नहीं 
होगा । इसलिए भौतिक और नैतिक उन्नति दोनों साथ-साथ होनी चाहिए । 
अकेली चीज मारक साबित होगी, तारक नहीं | हम भूदान-यज्ञ में आध्यात्मिक 
उन्नति के साथ-साथ उसके अनुकूल भौतिक विकास भी चाहते हैं । 


पेरियनायकम्‌ पालेयम्‌ 
२१-९-७६ 


और क्‍ 
पूर्णनीति को स्थापना लक्ष्य । ४७: 


जिस काय को हम फैलाना चाहते हैं, वह धर्मकार्य है। हमें नये मूल्य 
स्थापित करने हैं और पुराने गलत मूल्यों को बदलना है। पुराने मूल्य सारे-के- 
सारे गलत हैं, ऐसा हम नहीं कहते | उनमें कुछ अच्छे भी हैं और कुछ 
गलत भी । लेकिन अभी तक पूर्णनीति की कल्पना प्रस्‍्थापित नहीं हुईं । आज- 
तक लोगों ने अधूरी नीति चल्लायी है। हम चाहते हैं कि सब लोग सत्य की 
महिमा समझें, पुराने लोग भी ऐसा ही कहते आये हैं। लेकिन सत्य की महिमा 
अभी तक इसलिए, स्थापित न हो पायी कि उसके साथ निभयता भी चाहिए, 
और उसका अभी तक हमने निर्माण नहीं किया । द 


दंड के भय से असत्य 


अगर आप सत्य की महिमा स्थापित करना चाहते हैं, तो अपराधों के 
लिए. दंड का भय न होना चाहिए। मान लीजिये कि किसी लड़के ने कोई 
गलत काम किया और वह समझ गया है कि उसने गलत काम्र किया | किर 

भी उसे वह छिपाता है। कभी प्रकट भी करता है, तो उन मूख्ख साथियों के 
ही सामने, जिनसे कोई छाभ नहीं | फिर भी माता-पिता से वह उसे छिपाता 
ही है, जिनके दिल में बच्चों के लिए. सिवा करुणा के और कुछ नहीं होता । 
वह उनसे इसलिए छिपाता है कि उसे दंड का भय रहता है | शायद माता जरा 
कम दंड दे, इसलिए संभव है वह कभी माता के सामने अपना दिल खोल दे । 
सत्य के लिए निभयता जरूरी 

आप सत्य की महिमा स्थापित करना चाहते और सब सदगुणों में श्र ष्ठ 
गुण सत्य को मानते हैं। सब दुर्गुणों में बदतर दुगुण असत्य को बतलाते हैं 
और छोटे-छोटे दुर्गणों के ज्षिण दंड देते हैं। परिणाम यह होता है कि मनुष्य 
असत्य करता है और छोटे-छोटे दोष छिपाता है। इससे अपराध बढ़े हैं। जो 
लोग सत्य की महिमा मानते और उसके साथ दंड भी देते हैं, वे सत्य का 
ही खंडन करते हैं। सत्य की महिमा तभी स्थापित होगी, जब किसी को अप- 
राधों के लिए. दंड का भय न रहेगा । तब तक सत्य पर जोर दें, तो वह अघ- 
नीति ही रहती है, पूर्ण-नीति नहीं | इसलिए, सत्य के साथ निर्भयता को महत्व 
देना होगा। सब प्रकार के अपराधों को दंड का भय न रहे। आप कहेंगे 
कि इससे अपराध बढ़ेंगे, तो इम कहते हैं कि फिर सत्य को इतना महत्व ही 
क्यों देते हैं ! 

अपराध रोग ही है. 


दंड न हो, तो मनुष्य अपने अपराधों को प्रकट करेगा जसे कि आज 
वह अपने रोगों को प्रकट करता है । अगर उसे विश्वास हो जाय कि अपराधों 
को प्रकट करने से छोगों की सहानुभूति और अपराधों के माजन के लिए मदद 
मिलती है, तब तो वह प्रकट करेगा । जिसे हम अपराध कहते हैं, वे भी रोग 
ही हैं। रोगों को हम छिपाते नहीं। बाबा के पेट में “भल्सर' है, लेकिन 
बाबा उसे छिपाता नहीं, प्रकट करता है। किन्तु अगर छोग कत्ल यह मानने 
लगें कि बाबा के पेट में अछ्सर है, यह कितना अनीतिमान्‌ मनुष्य है, तो फिर 

बाबा की उसे छिपाने की इच्छा हो जायगी। हमने ऐसे कई कुष्ठरोगी देखे, 
जो अपने रोग को छिपाते हैं। यह एक भयानक रोग है। थोड़ा-सा होते ही 
प्रकट करने पर उपचार हो सकता है। लेकिन कुष्ठरोगी के लिए बाकी लोगों 
के मन में घृणा पेदा होती है। परिणाम यह होता है कि रोगी उसे छिपाता है । 
'अखिर जबरन रोग बहुत ज्यादा बढ़ जाता है, तब प्रकट होता है, तो उस वक्त 
डॉक्टर कहते हैं कि अब यह मिट नहीं सकता | यद्यपि कुष्ठरोगी को काफी तक- 
ल्लीफ होती रहती है, फिर भी वह प्रकट नहीं करता । अगर वह जल्द प्रकट 
करे, तो उसे लाभ हो। लेकिन जहाँ आपने किसी खास रोग के लिए घ॒णा 
च्करना शुरू किया, वहीं रोगी में छिपाने की प्रवृत्ति पेदा हो जाती है । 


एकांगी नीति की मिसात्न 


सत्य को हम मानते हैं, तो उसके साथ अपराधों के ल्लिए दंड न होना 
चाहिए, उनकी दुरुस्ती ही होनी चाहिए,।। फिर समाज में कोई व्यक्ति अपराध 
करेगा, तो सज्जनों के सामने प्रकट करेगा। फिर सत्य की प्रतिष्ठा बढ़ेगी। 
'निर्मयता और अदंड को महत्त्व दिये बिना, सत्य को महत्त्व देते हैं, तो वह 
(एकांगी नीति होती है। बसे ही हमने चोरी को गुनाह माना है; परन्तु 
उसके बाप को, निसने चोरों को पैदा किया है, गुनाह नहीं मानते | चोरी तब 
होती है, जब मनुष्य 'संग्रह” करता है। अगर चोरी गुनाह है, तो संग्रह भी 
गुनाह है। लेकिन हम संग्रह करनेवाले को प्रतिष्ठित मानते हैं, उसे गद्दी 
और तकिये पर बिठाते हैं और चोर को जेल भेजते हैं। याने थोर 
'का स्थान जेल में और सेठ-साहूकार का गद्दी पर। यह बात शात्रों के 
| विरुद्ध है। शास्त्रों ने कहा है कि अगर आप “अस्तेय” चाहते हैं, तो उसके साथ 
' “अपरिग्रह! भी चाहिए । दोनों साथ-साथ चाहिए. । लेकिन आज के समाज में 
| सिफ चोरी को ही गुनाह माना है, 'संग्रहः और .“परिग्रह” को नहीं » बल्कि 
| उसे इज्जत दी है । यह बिल्कुल एकांगी नीति है । 


पत्नी को पति के लिए खूब निष्ठा होनी चाहिए, यह निविंकार बात है। 

लेकिन पति को भी पत्नी के ल्विए उतनी ही निष्ठा होनी चाहिए, यह क्‍यों नहीं 
कहते ? पत्नी को अगर पतित्रता होना चाहिए. तो पति को भी पत्नीव्रत होना 
चाहिए। आज पत्नी एक साथ दो शादियाँ नहीं कर सकती, परन्तु पति कर 
सकता है। किसी पुरुष से व्यमिचार हुआ तो उतना गुनाह नहीं माना जाता, 
पर वही किसी स्री से हुआ, तो गुनाह मानते हैं, यह क्‍यों ? उपनिषदों में तो 
उल्य लिखा है। उसमें एक अपने राष्य में क्या-क्या अच्छाई है, उसका वर्णन 
करते हुए, कहता है कि : “न स्वरी, स्वरिणी कुतः” मेरे राज्य में व्यभिचारी 
पुरुष ही नहीं, तो फिर व्यभिचारी स्री कहाँ से होगी ? उसका तात्पर्य यही है 
कि जहां पुरुष दुराचारी होते हैं, वहाँ मी स्लरियाँ सदाचवारिणी होती हैं, क्योंकि 
अक्सर वे ज्यादा धमनिष्ठ होती हैं । इसलिए जहाँ दुराचारी पुरुष ही नहीं, वहाँ 
दुराचारी स्त्री कहाँ से होगी ? याने वह दुराचार की ज्यादा-से-ज्यादा जिम्मेवारी 
पुरुषों पर डालती है। किन्तु आज के समाज ने वह जिम्मेवारी स्त्रियों पर 
डाली है । जिम्मेवारी समान होनी चाहिए न ! 

स्त्रियों के गले में 'ताढी? (मंगल्लसूत्र) डाली जाती है, इसलिए कि उनके पति 
है | लेकिन पति की कोई स्त्री है, तो उसके गले में कोई “ताली” की जरूरत नहीं, 
याने वह 'बेताल” है । इस तरह की एकांगी नीति कभी प्रतिष्ठित नहीं हो सकती, 
पूणनीति ही होनी चाहिए । अगर आप चाहते हैं कि स्तरियाँ 'सतीत्व' रखें, तो 
पुरुषों को 'सत्व' रखना चाहिए,। दोनों पर समान जोर होना चाहिए । किसी 
का पति मर जाय और वह विधवा हो जाय, तो उसे व्रतनिष्ठ रहना चाहिए, 


यह बहुत अच्छी बात है। लेकिन किसी की स्त्री मर जाय, तो उसे भी बतनिष्ठ 


रहना चाहिए | वह क्‍यों दूसरी स्त्री कर पाये ? यहाँ मैं कोई विनोद नहीं कर रहा 
हूँ, बल्कि यही बता रहा हूँ. कि अपने समाज की इन न्यूनताओं को दुरुस्त किये 
बिना समाज आगे न बढ़ेगा । 
समम-बूमकर त्याग करने से ही क्रांति 
अभी तक समाज में जो मूल्य थे, वे सब-के-सब खराब थे, ऐसी बात नहीं | 
लेकिन वे एकांगी थे और हमें पूर्ण मूल्य स्थापित करने हैं। इसके लिए 
विचारवान्‌ कार्यकर्ताओं की जरूरत है, जो इस कार्यक्रम को अपना कार्यक्रम 


हे 


पू्ण नीति की स्थापना लच्षय २१७ 


समभकर हाथ में लेंगे। अभी तक तमिलनाड में ल्ोन बाबा पर कृपा करके 
थोड़ा दान देते हैं, सभा आदि का इन्तजाम कर देते हैं। किंठ॒ मैं कहता हूँ कि 
क्पा करके बाबा पर 'कृपा' मत कीजियेगा, आप अपने पर ही कृपा कीजिये। 
अगर इस धर्मविचार में आपको अंदर से स्फूर्ति मिल्नती हो, तो भी काम 
कीजिये | तमिलनाड में एक-एक मनुष्त की शक्ल देख रहा हँ। चेहरे पर क्या 
तेज है, पानी है या चेहरा फीका है, यह देखता हूँ । अ्रभी तक बहुत थोड़े 
चेहरे दीख रहे है, जिनमें क्रांति है। बहुत से वे ही पुराने जमाने के दीख रहे 
: हैं। वही पुराना जीवन और वही संग्रह कायम है। बाबा आया है, तो उसे 
पाँच एकड़ देकर उसपर उपकार मत करो | बाबा को जमीन लेकर क्या करना 
है ? वह आपके हाथ में क्रांति का झंडा देना चाहता है। 
एक श्रीमान्‌ ईसा मसीह के पास जाकर कहने लगा कि 'मुझे उपदेश 
दीजिये |! ईसा बोले : "सत्र पर प्रेम किया करो, चोरी मत करो, पड़ोसियों को 
मदद दिया करो |? वह कहने लगा : “ये सब बातें मैं करता ही हूँ । मुझे कुछ 
विशेष उपदेश दीजिये ।! फिर ईसा ने कहा : “अपनी संपत्ति गरीबों में बाँटकर 
मेरे पीछे आ जाइये ।?“““बस, उसपर वह कुछ न कर सका। सारांश, क्रांति 
तभी होती है, जब जिनके पास जो चीज है, उसे वे समक-बूककर परित्याग 
कर । कानून से त्याग कराने पर क्रांति नहीं होती । कितने ही चोरों को जेल्ल में 
१५-२० साल की सजा भुनतनी पड़ती है और ब्रह्मचय लेना पड़ता है, तो क्‍या 
उनमें शुकदेव की योग्यता आयेगी ? जबर्दस्ती जो काम होता है, उससे 
क्रांति नहीं होती । 


अंतर्निरीक्षण कीजिये 


इसलिए हम चाहते हैं कि श्रीमान्‌ , विद्वान लोग यह समझकर कि अपनी 
संपत्ति, जमीन और बुद्धि का गरीबों और समाज से लिए. उपयोग करना अपना 
धर है, आगे आयें और इस काम को उठाये । बिहार में कुछ काम हुआ है। 
यहाँ के लोग कह्दते हैं कि 'हमारे यहाँ की जमीन बहुत कीमती है ।” मानो बिहार 
में जमीन मुफ्त ही मिलती थी। ये लोग कहते हैं कि 'हमारे यहाँ कावेरी का पानी 
१४ 

है?, तो क्या बिहार में पानी नहीं है ? यहाँ कावेरी है, तो वहाँ गंगा है, गंडक 
है। बिहार में तो पाँच हजार रुपये एकड़वाली जमीन है। लेकिन हरएक को 
लगता है कि हमारे यहाँ मामला मुश्किल है, बिहार में जमीन का कोई खास 
मूल्य न होगा। आपको अपने छड़के-लड़कियाँ प्यारी हैं, तो क्या बिहार के 
लोगों को उनके अपने लड़के प्यारे नहीं ? दोनों में क्या फर्क हो सकता है! 
जो आसक्ति यहाँ है, वहो आसक्ति वहाँ है। लेकिन वहाँ कुछ समझदार, 
मालदार, संपत्तिवान्‌ छोग आगे आये, उन्होंने अपना लाखों का दान दिया और 
इस काम का झंडा उठा लिया । 

हमने सोचा कि बिहार में यह काम कैसे हुआ ? तो उसका एक ही उत्तर 
मिला कि वहाँ भगवान्‌ बुद्ध और महावीर की प्रतिभाएँ काम कर रही हैं। फिर 
हम सोचते रहे कि क्या तमिलनाड में कोई सत्पुरुष नहीं हुए ! तो हमने यहाँ 
का साहित्य देखा । यहाँ का साहित्य दो हजार साल से चल्ला आ रहा है | 
“'कुरल' से लेकर आधुनिक कवियों तक कितने ही आलवार ( संत ) यहाँ हुए 
हैं। यहीं शेब-सिद्धान्त की खोज हुई, रामानुज जैसे आचाय हुए । तो, यहाँ क्‍या 
कुछ कम पुण्य है? क्‍या गंगा ही पुण्य कर सकती है, कावेरी नहीं ? हम देख 
रहे हैं, यहाँ हमारी तपस्या कुछ कम पड़ रही है। यह हमारे और आपके लिए 
भी सोचने की बात है। इसलिए, कि एक शख्स, जो अपनी भाषा भी नहीं 
जानता, यहाँ आये और आपके गाँव के गरीबों के ल्लिए घूमे और आप ऐसे ही 
बैठे रहें, तो क्या शोभा देगा ? आजतक कई लोग फंड वगैरह लेने आये और 
लेकर चले गये । लेकिन हम यहाँ की जमीन गुजरात में नहीं बाँटनेवाले हैं ! 
इसलिए, आपको जरा अंतर्निरीक्षण करना चाहिए । 


वेल्ाकिनारु ( कोयम्बतूर ) 
ब्‌ ३-९-५ द््‌ ढ 


आनंद-शुद्धि कैसे हो ? ) ४८: 


“भारतीयार' के एक गीत में कवि परमेश्वर का उपकार मानते हुए कहता 
है कि तूने हमारे लिए कोटि-कोटि सुख पेदा किए हैं।” इस प्रकार ईश्वर के 
उपकार का वर्णन धर्मग्रंथों में बहुत आता है। ईश्वर ने क्या-क्या सुख पैदा 
किये, उनकी सूची भी धर्मग्रंथों में मिलती है । वस्तुस्थिति ऐसी है कि ईश्वर ने 
सिफ मनुष्यों के त्िए ही सुख पैदा नहीं किये, बल्कि प्राणीमात्र के लिए 
किये हैं । 


हम आनंद से परिवेष्ठित हें 


वास्तव में देखा जाय, तो जिसे हम “आनंद! कहते हैं, वह हमारा निजरूप 
हैं। हमारा स्वरूप ही आनंद है। इसलिए कोई प्राणी ऐसा नहीं हो सकता 
कि बिना आनंद के एक ज्ञण भी जीवित रह सके। आनंद का भान हमेशा 
नहीं होता, परंतु उसका अनुभव तो प्रति क्षण होता है। अभी हम सब लोग 
यहाँ खुली हवा में बैठे हैं, तो हमें कितना आनंद हो रहा है। लेकिन जरा 
'नाक बंद करके देखिये, तो एकदम घबड़ा जायेंगे। यह हवा हमें सतत मित्र 
रही है, उसके आनंद का हमें अनुभव हो रहा है, पर यह भान नहीं होता कि 
हमें इस वक्त बहुत आनंद हो रहा है । लेकिन अगर हमें बिना हवा की कोठरी 
में बंद किया जाय, तो मालूम हो जायगा कि बाहर हवा का कितना आनंद था। 
जिसके फेफड़े कमजोर हुए हों, जिसे क्षयरोग हुआ हो और साँस लेना मुश्किल 
हो गया हो, उसे मालूम होगा कि जब बीमारी नहीं हुईं, तब मुझे सांस लेने 
का कितना आनंद था। बीमार आदमी सुबह उठकर अपने आनंद का वर्णन 
करता है कि कछ रात को उसे अच्छी नींद आयी | दूसरे छोगों को तो उसका 
कोई आनंद महसूस नहीं होता, क्‍योंकि उनके लिए. वह हमेशा की चीज है । 
लेकिन बीमार को कई दिनों से अच्छी नींद नहीं आ रही थी और फिर आयी, 
तब उसे भान हुआ कि कितनी अच्छी नींद आयी | 

इस तरह हम आनन्द से त्रिल्कुल परिवेष्टठित हैं, हमारे आगे-पीछे, ऊपर- 
नीचे, अन्दर-बाहर, सत्र आनन्द-ही-आनन्द है, लेकिन हमें आनन्द का प्रति- 
क्षण भान नहीं होता | यही समझिये कि जिन क्षणों दुःख नहीं , उन सभी 
क्षणों में आनन्द-ही-आनन्द है, कहीं दुःख का अनुभव हुआ, तो कभी उतना 
ही याद रह जाता है | किन्तु आनन्द चोब्ीसों घण्टे चल्लता है, लेकिन हम उसे 
याद नहीं करते और उसका हमें मान ही नहीं होता | 

आनन्द की प्राप्ति नहीं, शुद्धि करनी है 

आनन्द हमारा स्वरूप ही है, मनुष्य का ही नहीं, बल्कि गोबर में पड़े जंतु 
को भी आनन्द प्राप्त है, क्‍योंकि उसका स्वरूप ही वह है। इसलिए आनन्द की 
प्राप्ति में कोई विशेषता नहीं, उसकी शुद्धि में ही विशेषता है। किसी को बीड़ी 
पीने सें आनन्द आता है, किसी को दूध पीने में, किसी को फल्यहार करने में, 
किसी को भूखे को खिलाने में, तो किसी को एकादशी के दिन फाका करेने से 
आनन्द आता है। इस तरह बीड़ी पीने से लेकर फाका करने और दूसरे को 
खिलाने तक आनन्द के कई प्रकार हैं। फिर भी उसका स्वरूप एक ही है। उससे 
एकाग्रता होती है। आप ने देखा होगा कि बीड़ी पीनेवाले कितने एकाग्र घूमते 
हैं। एक शख्स बाबा के स्वागत में आया और बीड़ी पीते हुए आया |. 
अक्सर लोग ऐसा नहीं करते, क्योंकि कुछ शर्म आती है, पर उस दिन जब 
हमने उस भाई को देखा, तो बड़ी खुशी हुईं। इसलिए कि यह शख्स अपने 
आनन्द में शर्म को भी भूल्न गया, वह आनन्द में इतना एकाग्र हो गया कि सब 
कुछ भूल गया । सारांश, आनन्द चाहे बीड़ी पीने से पेदा हुआ हो या सद्ग्रन्थ 
पढ़ने से, उसका स्वरूप एक ही है । मनुष्य के जीवन में जितनी शुद्धि होगी 
उतना ही आनन्द शुद्ध होगा | इसलिए मनुष्य का ध्येय आनन्द की शुद्धि, 
कि आनन्द की प्राप्ति है | 


आनन्द-प्राप्ति के प्रयत्न में दुःख 
कुछ बड़े-बड़े वेदान्ती भी कहते हैं कि आनन्द हरएक को चाहिए, इसलिए 
आनन्द की प्राप्ति एक बड़ा ध्येय है। लेकिन वे विचार को समझे नहीं । वास्तव 


आ्रानंद-शुद्धि कैसे हो ! २२१ 


में आनन्द की प्राप्ति के लिए किसी को कुछ भी श्रम नहीं करना पड़ता है। बल्कि 
अगर कोई आनन्द के लिए कोशिश करता रहेगा, तो दुःख ही पायेगा। एक 

ई कहते थे कि हमें नींद नहीं आती! | मैंने पूछा कि 'फिर क्या करते हो, तो वे 
बोले : “नींद के लिए खूब प्रयत्न करता हूँ, तो भी नहीं आती ।? मैंने कहा : “प्रयत्न 
करते हो, इसीलिए नींद नहीं आती | प्रयत्न ही नींद के खिल्लाफ है । हसलिए 
प्रयत्न छोड़ दोगे, तो नींद आयेगी | इसी तरह मनुष्य आनंद के लिए जितनी 
कोशिश करता है, उतना दुःख ही पाता है। हम देख रहे हैं कि सभी लोग 
इसी कोशिश में छगे हैं कि आनंद प्राप्त कर । लेकिन परिणाम यह होता है 
कि बहुतों को हम रोते हुए पाते हैं। "मेरे जीवन सें केवल आनंद ही आनंद 
है, परिशुद्ध आनंद है,” ऐसा कहनेवाला मनुष्य दुल्लंभ ही है। इस तरह आनंद 
की प्राप्ति के ल्षिए प्रयत्नकर दुःख प्राप्त करने के बजाय लोंग यह समझें कि 
आनंद तो अपने बाप का हक है, वह अपने पास है ही, उसे शुद्ध करना 
चाहिए। हमारा स्वच्छ श्वासोच्छवास चल रहा है, यह पहला आनंद है। 
इसलिए आनंद चोबीसों घंटा चल रहा है, किंतु हमें उसे शुद्ध करना है। कुल 
समाजशास्त्र, धर्मशासत्र, नीतिशासत्र इसी की चिता में हैं कि आनंद को शुद्ध 
किया जाय, लोगों को स्वच्छ रीति से आनंद मिले । 


शुद्ध आनन्द खुद को काटता नहीं 

शुद्ध आनन्द का यह लक्षण यह है कि वह स्वयं को नहीं काटेगा। जो 
आनंद खुद को ही काटेगा, वह शुद्ध आनंद नहीं है। बीड़ी पीनेवाला बड़े आनंद 
से उसे पीता है, पर थोड़े ही दिना में फेफड़े खराब हो जाते हैं। आजकल तो 
डॉक्टर यहाँ तक कहते हैं कि उससे “कैन्सर' होता हैं। याने वह बीडी पीने 
का आनंद आनंद को ही काय्ता है। इसीलिए, में यह सीधी-सादी व्याख्या 
करता हूँ कि 'जो आनंद, आनंद को ही काटता है, वह शुद्ध आनंद नहीं ।” हम 
ऐसा बहुत-सा आनन्द प्राप्त करते हैं, जो आनन्द को ही काटता है। रात को 
जागने, सिनेमा देखने या उपन्यास पढ़ने से आँखें त्रिगड़ जाती हैं, तो पढ़ने-देखने 
का आनंद नष्ट हो जाता है। इस तरह यद्दी कहना होगा कि मूल आनंद के 

लिए. घातक आनंद हमने भोगा | शरात्र पीने से दिमाग खराब दवा जाता है; 
पैसा खत्म होता है, आस-पास के लोगों के साथ झगड़ा होता है, पत्नी से बनती 
नहीं, बच्चे प्यार नहीं करते । इस तरह शराब पीने के आनंद ने आनंद पर 
ही प्रहार कर दिया । इसलिए फिर “संयम का सवाल आता है। तरकारी में 
भी नमक डालने की एक मात्रा होती है । उतना ही डालने पर स्वाद आता 
है| यह नहीं कि जितना ज्यादा नमक डालेंगे, उतनी ही वह अच्छी छगेगी। 
उसकी एक निश्चित मात्रा रहने पर ही आनन्द टिकता है। एक भाई को 
मीठा खाने का शौक था। उन्होंने पत्नी से कहा कि मूँगफली के लड॒डू 
बना दो। पत्नी ने अच्छी तरह लडड़ बनाये, पर वे बोले ; “यह फीका 
मालूम होता है, गुड़ कम है ।! दूसरे दिन उनकी पत्नी ने ऐसा सुंदर लडड् 
बनाया कि वे खुश ही हो जायें। किन्तु उन्होंने कहा : “आज कुछ थोड़ा- 
सा ठीक है।? पत्नी ने कहा, “थोड़ा-सा ही ठीक है ? आजञ्ञ तो मैंने इसमें 
मूँगफली डाली ही नहीं है, सिफ गुड़ का ही लछडड्ू बनाया है। अब इससे ज्यादा 
मीठा में नहीं बना सकती ।? याने वह ऐसा मूख था कि पहचान न सकता था 
कि लडड़ में गुड़-दी-गुड़ है । मीठा खाते-खाते उसकी रुचि इतनी बिगड़ गई 
थी कि मीठे ने ही मीठे को मारा | इसलिए जब हम आनन्द की मात्रा रखते हैं, 
तब वह आनन्द अपने को काटता नहीं है। 


संयम आनन्द का प्राण 


एक गरीब भाई ने लॉटरी में एक रुपया भेजा । उसे जब मालूम हुआ कि 
हजार रुपये का इनाम मिला है, तो इतना आनन्द हुआ कि शॉक (धक्के) से 
वह मर गया । उस आनन्द ने आनन्द को ही काट दिया । अतएवं आनन्द की 
शुद्धि के लिए आनन्द को एक मात्रा में रखना पड़ता है। कुछ छोग समझते हैं 
कि जितना उत्पादन बढ़ेगा, उतना ही आनन्द भी बढ़गा, लेकिन आज अमेरिका 
में तो उत्पादन खूब होता है, फिर भी वहाँ आनन्द बढ़ा नहीं | वहाँ आत्महत्याए 
खूब होती हैं, लोग डरे हुए. हैं और सदासवंदा लड़ाई की तैयारी करते रहते हैं 
याने केवछ आनन्द बढ़ाते चले जाने से टिक नहीं सकता। आनन्द की सीमा 

से ज्यादा आनन्द भोगने की कोशिश करना आनन्द को ही कागना है। यही 
कारण है कि आनन्दशुद्धि के लिए शासत्रकार हमेशा संयम सिखाते हैं। चीज 
मीठी लगे, तो भी ज्यादा न खानी चाहिए, क्योंकि उससे पेट बिगड़ेगा, 
हम बीमार पड़ेंगे और आनन्द कटेगा | लोग समझते हैं कि संयम करने के लिए 
कहा, तो दुःख की बात हो गयी। किन्तु संयम में आनन्द न समभना निरी मूखंता 
है। संयम आनन्द का प्राण है। इसलिए समाज में ऐसी रचना करनी 
चाहिए कि संयम की मात्रा और युक्ति समाज को सिखायी जाय | जो समाज 
संयम सीखेगा, वह आनंद पायेगा। वह समाज अपने आनंद को स्वयं न 
काटेगा । इस तरह जब संयम के साथ आनंद होता है, तभी आनंद की शुद्धि 
होती है| आनंद की प्राप्ति के लिए कुछ करना नहीं है, जो कुछ करना है, 
आनंद की शुद्धि के लिए ही करना है । 


आनंद में दूसरों को सहयोगी बनायें 


आनंद की शुद्धि के लिए दूसरी बात, आनंद में सबको सहभागी बनाना 
है। मुझे यहाँ सुंदर हवा मिल रही है, तो आनंद होता है। किंतु आपको हवा 
न मिले और मैं आपको छुटपटाते हुए देखता हूँ, तो मुझे! सुंदर हवा प्राप्त होने 
का आनंद नहीं मिल्न सकता। में खाने के लिए बैठा हूँ, थाली में संंदर खाना 
परोसा है; पर सामने कोई भूखा रोता हुआ आये, जिसे तीन दिनों से खाना न 
मिला हो, तो वह सुंदर मिष्ठान्न मीठा नहीं लग सकता | इसलिए शुद्धि आनंद 
तभी मिलता है, जब हम अपने आनंद में दूसरों को शरीक करें। हम दूसरों 
को शरीक किये बिना अकेले ही भागेंगे, तो वह आनंद अपने को ही काटता है। 


त्याग के कारण माँ के जीवन में आनंद 


हमें आनंद-शुद्धि करनी होगी और उसके लिए दो काम करने होंगे ; 
(१) आनंद में, भोग में संयम रखना और (२) आनंद सबको बाँटकर भोगना । 
माँ पहले बच्चों को खिलाती है और फिर खुद खाती है, इसलिए उसे जो आनंद 
मिलता है, वह शुद्ध आनन्द है। अगर कत्ल कोई ऐसी अम्मा निकले, जो 

अपने बच्चों से कहे कि पहले मैं खाऊँगी ओर बाद में तुम्हें खिलाऊँगी; 
क्योंकि में ही कमजोर हो जाऊँगी, तो तुम्हारी सेवा कौन करेगा ? तो उसे क्‍या 
कहा जायगा १ लेकिन यही बात हम लोग करते हैं, जो 'देशसेवक” कहलाते हैं | 
लोगों से हम कहते हैं कि हम सेवकों को अच्छा खाना न मिलेगा. तो आपकी 
सेवा कौन करेगा १ देशसेवकों की यह युक्ति आज माँ सीखेगी, तो कौन कवि 
उस पर काव्य लिखेगा ? आज माँ के जीवन में इसीलिए शुद्ध आनंद है कि वह 
बच्चों के लिए त्याग करती है । 

सारांश, आनंद-शुद्धि के दो बड़े सिद्धांत है कि (१) दूसरों को बॉटकर भोगो 
और (२) जो भोगना है, संयम से भोगो । दूसरों को बाँग्ने के बाद भी अगर हम 
हद से ज्यादा भोगते हैं, तो वह भी न चलेगा । उसका भी परिणाम दुःख में 
होगा । इसलिए बाँ-कर भोगना है, तो बह भी संयम से भोगना चाहिए । 
इन दोनों बातों के बिना आनंद-शुद्धि न होगी। अगर लोग आनदच्द प्राप्ति में 
ही लगेंगे, जो करना चाहिए. उसे न करेंगे और जो करने की जरूरत नहीं, वह 
करेगे, तो आनंद नहीं, दुःख की ही प्राप्ति होगी । 


मधुकरे ( कोयम्बतूर ) 
२९-९-१?७६ , 


गांधीजो का स्मरण । ७९ ; 


दुनिया की सेवा के लिए. भगवान्‌ महापुरुषों को भेजता है । यह उसका धंधा 
ही है। 'जब कभी जरूरत होगी, महापुरुषों को भेजा करूँगा”, यह उसने गीता में 
कहा है। उसने तय किया है कि “दुनिया में धर्मग्लानि होने पर महापुरुष 
आकर लोगों के चित्त को रास्ते पर ले आयेंगे |? यह हम देखते भी हैं। 
आखिर इस तरह का धंधा परमेश्वर को क्‍यों करना पड़ता है ? इसका उत्तर 
अभी किसी को नहीं मिला । वह ऐसा इंतजाम क्‍यों नहीं करता कि बार-बार 
महापुरुषों को भेजना न पड़े और यह तकलीफ न हो ? इसलिए वह ऐसी कायम 
रखने की व्यवस्था कर दे, जिससे लोग हमेशा रास्ते पर रहें। वह ऐसा नहीं 
करता और क्‍यों नहीं करता ? यह उसकी मर्जी की बात है। इसलिए यह कोशिश 
वैज्ञानिकों ने को है | वेश्ञानिक कोशिश करते हैं कि कोई एक यंत्र ऐसा मिले या 
तैयार कर सके , जो एक बार शुरू करे, तो सदा के लिए. चले। किंतु वह 
प्रयत्न अभी सधा नहीं । छोटी-छोटी घड़ियाँ चोबीसों घंटे चलती हैं, उन्हें बीच 
मे चावी देने की जरूरत नहीं पड़ती है, चौब्रीस घंटे के बाद फिर से चाबी देनी 
पड़ती है। कुछ घड़ियाँ ऐसी भी हैं, जिन्हें हफ्ते में एक दिन चाबी देनी पड़ती 
है। लेकिन ऐसी घड़ी, जो कि एकबार चाबी देने पर रोजेकबामत तक चले, 
अभी तक नहीं बनी । जेसे वेज्ञानिकों को यह नहीं सधा, बेसे ही ईश्वर को भी 
वह नहीं सधा, यही दीखता है। अथवा उसे ऐसा करने में मजा आता होगा । 
जेसे समुद्र में एक लहर उठती है, फिर नीचे जाती है, दूसरी उठती है, फिर 
नीचे जाती है, इसी तरह चेतन्य का भी खेल चलता है। (ऊपर उठना फिर नीचे 
जाना, फिर ऊपर उठना और नीचे जाना), चैतन्य का स्वभाव ही है। लेकिन 
ऊपर जाते और नीचे आते हुए भी आखिर वह ऊपर ही जा रहा है। जिन्हें 
अं अनुभव है, वे कहते हैं कि इस तरह दुनिया का विकास होता 
जा रहा है। 

संतपुरुष ओर युगपुरुष 


हापुरुषों के दो प्रकार होते हैं: एक, ऐसे महापुरुष, जो हमेशा के 
लिए. कुछ-न-कुछ हिंदायतें देते ओर लोगों को अच्छे मार्ग पर रखने की 
कोशिश करते हैं। ऐसे महापुरुष 'संतपुरुषों' के नाम से पहचाने जाते हैं। 
वे लोगों को कुछ उपदेश देते हैं। कुछ छोग उनका उपदेश पूरी तरह से 
अमल में छाते हैं, तो कुछ लोग उनकी चंद बातें ही मानते हैं। जो मानते 
हैं, वे उनका ल्लाभ उठाते हैं और जो नहीं मानते, वे छाभ नहीं उठा पाते । 
किन्तु संतपुरुषों का किसी पर बोझ नहीं है। वे यही सोचते हैं कि हमारी 
आज्ञा न चलनी चाहिए.। उन्हें यह अच्छा नहीं लगता कि उनकी सत्ता 
किसी पर चले । ऐसे संतों को परमेश्वर भेजा करता है। तभी दुनिया का 
यंत्र चलता है। इन साधु पुरुषों के जरिये उस यंत्र में कुछ-न-कुछ €“लुब्रीकैन्ट” 
( स्नेहन ) डाला जाता है और बिना घंण के वह चलता है। इनके सिवा 
वह कुछ ऐसे भी महापुरुष भेजता है, जो दूसरे प्रकार के होते हैं। वे एक 
सामान्य नीति का उपदेश देते हैं पर उससे जिस जमाने की जो आवश्यकता 
होती है, उसकी पूर्ति होती है। जब्च लोगों की आवश्यकता और साधु का 
उपदेश, दोनों का मेल होता है, याने जब आवश्यकता की पूर्ति होती है, 
तब वह पुरुष “युगपुरुष? हो जाता है । महात्मा गांधीजी ऐसे ही युगपुरुष थे । 
अंग्रेजों का भयानक प्रयोग 
अंग्रेजों ने हिन्दुस्तान को अपने हाथ में लेने के बाद एक बड़ा भारी पराक्रम 
किया | इसके पहले किसी ने भी ऐसा प्रयोग करने की हिम्मत न की थी। 
जिनपर सत्ता चलायी गयी, और जिन्होंने सत्ता चलायी, दोनों के लिए वह 
भयानक प्रयोग रहा । उन्होंने सारे-के-सारे देश को निश्शस्त्र बना दिया | किसी भी 
बादशाह ने ऐसा प्रयोग नहीं किया, जो दोनों के ल्लिए खरतनाक हो । जो सत्ता 
चलाना चाहते हैं, उनपर रक्षा की जिम्मेवारी आती है। अगर बाहर से हमला 
हुआ, तो छोग प्रतिकार करने के लिए तैयार नहीं, भयभीत थे । अतः उनके 
लिए. वह प्रयोग खतरनाक था। जिनपर वह प्रयोग किया गया, उनके लिए भी 

तो वह खतरनाक था ही, क्योंकि वे निःशस्त्र होने से खुद का बचाव भी नहीं कर 
सकते थे | लेकिन ऐसा खतरनाक प्रयोग उन्होंने किया | परिणाम यह हुआ कि 
हिन्दुस्तान के लोगों में सिर उठाने की ताकत न रही, वे निरंतर भयभीत रहे | 
प्रजा को अमयदान देना, राजा का कतंव्य है । हमारी राज्य-व्यवस्था में अभयदान 
को बड़ा महत्व दिया गया है| किंतु अंग्रेजों के इस भयंकर प्रयोग से हिन्दुस्तान 
की कमर ही टूट गयी | 
गांधीजी का असहयोग का मार्ग 

अब सिर उठाने की आवश्यकता निर्माण हुई | उसके लिए कोई निःशस्त्र 
शक्ति चाहिए थी | हिन्दुस्तान में ऐसी आवश्यकता निर्माण न होती, तो उसे 
सदा के लिए सिर नीचे रखना पड़ता, गुलाम रहना पड़ता। ऐसे मौके पर 
महात्मा गांधी आये। वे कहने लगे : “आत्मा में ताकत है, शस्त्र की जरूरत 
नहीं | सरकार को हमने ही सिर पर उठाया है; अगर चाहेंगे, तो फिर से नीचे 
पटक सकते हैं। प्रजा के सहयोग के त्रिना कोई भी सरकार सत्ता नहीं चढ्णा 
सकती । इसलिए, हम सब्च एक हो जाये, तो एक माँग करेंगे और अगर वह पूरी 
न हुईं, तो सत्ता के साथ सहयोग न करेंगे |” यह संतपुरुष की शक्ति थी। वे 
कहते थे : “हमें असहयोग के लिए. जितना सहना पड़ेगा, उतना हम सहेंगे | यह 
शक्ति संतपुरुष में ही हो सकती है | 

गांधीजी ने जीवन बदल दिया 

जहाँ छोगों को आवश्यकता महापुरुष के सदुपदेश से पूरी होती है, वहाँ 
वे संतयुरुष “युगपुरुष' होते हैं। यह घटना महात्मा गांधी के बारे में 
अक्षरशः घटी । हिंदुस्तान की परम ऐतिहासिक आवश्यकता की पूर्ति के लिए 
किसी एक शक्ति का निर्माण आवश्यक था। मैं बहुत कहता हूँ कि महात्मा 
गांधी न होते, तो दूसरा कोई महापुरुष खड़ा होता, क्योंकि ईश्वर की योजना 
में यह नहीं हो सकता कि इतना बड़ा देश सदा के लिए गुल्लाम रहे | 
इसलिए, इस शक्ति का आविष्कार होना छाजिमी था। इसीलिए भगवान 
ने गीता में कहा है : “तू निमित्तमात्र हो ।” बेसे ही भगवान्‌ ने महात्मा गांधी 

को निर्माण किया, उसका परिणाम यह हुआ कि मिड्डी में से मनुष्य निर्माण 
हुए और मनुष्य से देवता-निर्माण | वह पुरुष अकेंला नहीं था, उसने 
सबको प्रकाश दिया और छोटे-छोटे बच्चे भी हिम्मत के साथ स्वराज्य का 
मंत्र बोलने छगे। ऐसा युगपुरुष जत्र आता है, तो हमारे जीवन के लिए बहुत 
लाभदादयक होता है | उससे ज्ञीवन का विकास होता है | 

बहुतों को आश्चरय होता है कि गांधीजी ने जीवन की कितनी शांखाओं 
में विविध हिंदायतें दी हैं। समाज-शास्त्र के बारे में उन्होंने काफी कह्दा है | 
राजनीति के बारे में उन्हें कुछ कहना है ही। तालीम के बारे में वे कुछ 
कहते ही हैं। ग्राम-उद्योग टूटने नहीं चाहिए, यह भी उनका कहना है । 
राष्ट्रीय एकता और भाषा की एकता के बारे में मी वे बोलते थे | छुत-अछूत 
भेद्‌ मियने की बात उन्हें कहनी थी । इस तरह अनेकविध हिदायतें, जीवन 
की विविध शाखाओं में उन्होंने दी हैं। दुनिया के तरह-तरह के ग्रंथ वे 
पढ़ते होंगे और उसमें से यह विचार निकले होंगे, ऐसी बात नहीं है। यह 
विद्या पुस्तकों में नहों होती । यह शक्ति उसके पास होती है, जो आत्मा का 
स्वरूप पहचानता है | उसे यह विचार सहज ही सूझता है। 

सागगदशंकर और सेवक 

शंकराचाय महान्‌ पुरुष हो गये | रामकृष्ण परमहंत्त भी महान्‌ थे। उन्होंने 
जीवन की सत्र तरह की बातें लोगों को सिखायीं ओर उनके जीवन में परिवर्तन 
ला दिया। वे सूयनारायण के समान दूर रहकर प्रकाश देते थे। शंकराचार्य 
ऐसे ही ऊँचे आकाश में दीखते हैं। रामकृष्ण भी एक तेजस्वी तारे के समान 
आकाश में रहकर प्रकाश देते हैं। हमें सूय की किरणों से आरोग्य मिलता है, 
लेकिन शरीर के किसी हिस्से में सूजन आने पर उसे सेकना हो, तो उनसे छाम 
न होगा, उसके लिए अग्नि ही चाहिए, जो पास आकर, दास बनकर, आपकी 
सेवा करे | सूथनारायण तो आपका गुरु बनता है, दास नहीं। वह प्रकाश 
देगा और उसमें आपको अपनी बुद्धि से काम करना होगा। वह आपका 
मार्गदर्शक बनता है, सेवक नहीं । किन्तु अग्नि आप का सेवक बनती है, आपके 

पास आती है, यहाँ तक कि मनुष्य अग्नि को पैदा भी कर सकता है, पहले 
काष्ठ घिस कर अग्नि पेदा किया जाता था, अब दियासछाई रखी जाती है और 
तेल डालकर आग छगाते हैं; जब आप चाहें, ततब्र आपके पास बह आ सकती 
है, आप उसे अपनी छाती पर, जेब में, हमेशा रख सकते हैं। अग्नि आपकी 
मित्र है, फिर भी मार्गंदशक होती है और मार्गशंक होते हुए. भी आपकी सेवक है 
यह एक बोलने की भाषा है । वेसे सू् भी सेवा करता है, पर दूर रह कर | 

फिर भी अग्नि में जो शक्ति है, वह नहीं होती, अगर सूर्यनारायण न 
होता । इसी तरह गांघीजी जेसे युगपुरुष नहीं हो सकते, अगर शंकराचार्य 
जेसे महापुरुष न होते। वे दूर और उदास रहकर दुनिया की जो सेवा करते हैं, 
उसकी कीमत कम नहीं, बहुत ज्यादा है! में सत्पुरुषों की तुल्लनना नहीं कर रहा 
हैँ | कौन ऊँचा है और कौन नीचा ? यह नहीं कहता, सत्पुरुषों के प्रकार बता 
रहा हूँ | दोनों के अपने-अपने ढंग होते हैं । 

श्रीकृष्ण अनोखे महापुरुष 

लेकिन महात्मा गांधी से किसी को कोई डर मालूम नहों होता था । बच्चों को 
वे अपने जेसे ही बच्चे लगते थे, इसलिए वे उनके साथ खेलते थे। बहनें भी समझती 
थीं कि ये अपनी एक बहन हैं | इसलिए जेसे बहनें बहनों के साथ बातें करती हैं, 
बेसे ही खुलकर उनके साथ बातें करतीं | राजनीतिशों को लगता था कि वे भी एक 
राजनीतिज्ञ हैं, इसलिए उनके साथ चर्चा करते समय वादविवाद करते थे, ये थे 
मूल ओर वह था ज्ञानी | फिर भी वे उनके साथ झगड़ा करते थे । गांधीजी उनकी 
बात कभी-कभी कबूल भी करते थे। शास्त्र में कह्य है कि मूर्ख के साथ ऐसा 
बर्ताव करना चाहिए. कि वह उसकी मर्जी के खिलाफ नहीं हो। वे इन मूर्खों 
के काम करते थे । इसलिए लोगों को ऐसा भी मास होता था कि वे हमारे 
बीच के ही एक हैं। उनकी अक्‍्ल और उनका अनुभव दूसरे छोमों में नहीं 

फिर भी छोग उनके साथ बातें, चर्चाएँ और बाद भी कर सकते थे | 
उनकी बात माननी ही है, ऐसा नहीं था। उनपर गुस्सा भी करते और रूठ 
भी जाते थे । इस तरह यह एक बिलकुल अपना ही कुटम्बी मनुष्य है, ऐसा 
भास लोगों को होता। 

ऐसा ही एक पुरुष पाँच हजार स्राल पहले यहाँ हो गया। उसका नाम 
था “श्रीकृष्ण” | उसमें सूयनारायण की भी योग्यता थी और अग्निनारायण 
की भी । अजुन उससे कह रहा है: “अरे, लड़ाई का मौका है, सारथी की 
जरूरत है।! कृष्ण ने कहा: हाँ, मैं तैयार हूँ, तुम्हारा सारथी बनूंगा । 
घोड़ों की सेवा के लिए भी वे तैयार थे। याने अज्जुन को यह मालूम भी नहीं 
होता था कि यह अछग मनुष्य है। यह शक्ति शायद महात्मा गांधी में भी 
नहीं थी । महात्मा गांधी से हमारी यह कहने की हिम्मत न होती थी कि “बापू यहाँ 
गंदा हो गया है, जरा झाड़ू लगाइये |” इतना अंतर तो रह ही जाता था |” यद्यपि 
गांधीजी ने भंगी का काम किया और झाड़ू भी ढछगाया है । लेकिन यह मान 
रहता ही था कि झाड़ू हमें छगाना है, उसके लिए उन्हें न कहना चाहिए | 
पर श्रीकृष्ण के लिए यह भी भान भूल गया । इसीलिए श्रीकृष्ण के समान 
श्रीकृष्ण ही हो गये । सारे हिन्दुस्तान में उसे 'गोपाल-गोपाल? ही कहते हैं । याने 
आप-आप नहीं, तू-तू कहते हैं । छगता है, मानो अपना दोस्त ही हो । इसल्लिए 
उसके साथ झगड़े भी करते थे, आपस में ल्ड़ाइयाँ भी चलती थीं और 
उसे ऐसे काम देते थे, जो मामूली नोकर को दिया जाता था। यह नम्नता की 
परिसीमा हो गयी, जहाँ महापुरुष के महापुरुषत्व का ख्याल किसीको नहीं 
रहता। आखिर में जब अजुन ने भगवान्‌ का विश्वरूप देखा, तो घबड़ा गया | 
तभी उसे यह भान हुआ कि जिसके साथ वह बोल रहा है, कितना महान्‌ है । 
जिसे अग्नि समझा था, वह अग्नि नहीं, सूर्यनारायण रहा | हमने इसका अप- 
राध किया, अपना सखा कहा। फिर भी वह कहता है: तू इतना महान है, 
तो भी में तुके सखा मानता हूँ । वह “तू ही! कहता है, “आप-आप' नहीं । 
गीता में हम उसे यह कहते पाते हैं कि "मैं गुनहगार हूँ, मुझे माफ करो 
८एक्रोउथवाप्यच्युत तत्पमक्ष तत्क्षामये व्वामहमप्रमेयम्‌ ।! सिफ एक ही बार 
वह “को भवान” आप कोन हैं, कहता है और एक बार ज्ञभा मांग लेने के 
बाद वह “तू-तू? ही कहता है। यह महत्ता भगवान्‌ कृष्ण में थी | 


धभातीयार' ने 'कंडनः पर एक काव्य लिखा है। वह कभो माँ बनकर सेवा 

करता है। वह कभी बेटा, कभी भाई, कभी बाप, कभी सखा, कभी सखी, तो 
कभी गुरु, तो कभी शिष्य बनता और कभी दुश्मन भी हो जाता है । 


कृष्ण के जेसे गांधी जी 


भारत का यह बड़ा भाग्य है कि इस देश में ऐसे महापुरुष हो गये । उसी 
भगवान्‌ श्रीकृष्ण की कोटि के महात्मा गांधी थे | याने उनके ल्षिए, कभी किसी 
को संकोच न मालूम होता था । परिणाम यह हुआ कि जीवन के हरएक विषय 
में लोग उनसे पूछते थे । जत्र कभी आश्रमवासी का पेय दुखता तो वह बापू से 
जाकर कहता । मैं मित्रों से कहता : “अरे, ठुम कैसे लोग हो, मामूली पेट दुखता 
है, तो उसके लिए भी बापू से पूछते हो ।” लेकिन वे सुनते न थे, छोटी-छोटी 
बातों के लिए. उनके पास पहुँचते थे और वे भी सारा काम छोड़कर एक-दो 
मिनट उनके लिए देते। अभी उनके लंबे-लंबे पत्र छुप रहे हैं, उनमें भी 
आप देखेंगे कि ये ही बातें लिखी हैं: 'फलछाना ओषध लिया या नहीं, बीमारी 
कौन-सी है? इस तरह वे दूसरों के जीवन के लिए, सोचते थे । यह उनका 
गुण नहीं, लोगों का गुण था, क्योंकि छोग भी दरह-तरह के सवाल्न उनसे 
पूछते थे । इसल्लिए. बापू को झख मारकर विचार करना पड़ता था। क्या हम 
' शंकराचाय से यह पूछते कि हमारा पे दुख रहा है, हम क्या करें ? लेकिन 
बापू की यह विशेषता थी | 


गांधीजी की हिदायतों का चिंतन करें 

ऐसा एक महापुरुष भारत में हो गया, यह हमारा भाग्य है। उन्हें 
गये अब आठ सात हो रहे हैं। उनको हम सब कभी भूल नहों सकते | 
उन्होंने हमें सब कुछ दिया। किसी एक बड़ी बात का वे आग्रह रखते थे 
ओऔर वह यह है कि 'हरणक को अपनी बुद्धि से काम करना चाहिए, दूसरे की 
बात प्रमाण मानकर नहीं ।! आज बापू हमारे बीच नहीं, उनके उपदेश ही 
हमारे पास हैं। हमारा कर्तव्य है कि जो प्रकाश हमें उन्होंने दिया, उसमें, 
लेकिन अपने पाँवों, हम चलें। आज हिन्दुस्तान के सामने यह समस्या है कि 

उस *शष्ट्र-पिता' ने हमें जो सब्र प्रकार के जीवन विषयक विचार और हिदा- 
य॒तें दी हैं, क्या उनका हम वेसा उपयोग करते हैं ? यह प्रश्न हमेशा हमारे 
सामने उपस्थित रहेगा । इसका उत्तर हमें देना होगा । हम उनका स्मरण 
करते हैं, तो अपने पर ही उपकार करते हैं। उनके स्मरण से हमारा काम 
बनेगा, यही हमें सोचना चाहिए। हम कहना चाहते हैं कि हिन्दुस्तान के 
सामने आज ऐसे मसल्ते नहीं, जिनका उत्तर महात्मा गांधी ने कहीं न दिया हो ॥ 
आगे ऐसे प्रश्न आ सकते हैं लेकिन अभी तक नहीं आये। इसलिए, हमें 
उनसे मिली हिदायतों का चिंतन करना चाहिए | 
गांधीजी का कालद्शंन : नयी तालीम 

स्व॒राज्य-प्राप्ति के बाद क्या-क्या मुश्किलें आयेंगी, इसका चिंतन वे दस 
साल पहले करते थे। स्वराज्य के दस सात पहले उन्होंने 'नयी-ताल्लीम” देश 
को दी ओर कहा कि “हिन्दुस्तान को यह मेरी सबसे आखिरी और सबसे श्रेष्ठ 
देन है।” स्वराज्य प्रात हुए सात-आठ साल हुए, तत्र ध्यान में आ रहा है कि. 
देश को शायद नयीतालीम का उपयोग हो | अब्र यह इसलिए सूझा कि कॉलेज 
और ह्वाईस्कूल के लड़के अविनयी बन गये हैं। जब्र हमें यह दर्शन हुआ कि. 
वे बात नहीं मामते, अनुशासित नहीं, उच्छुल्लत बन गये और देश के काम 
के लायक नहीं रद्दे, तब्र नयी ताछलीम सूझ रही है। 

अंबे को तब दशन होता है, जन्न सामने खंभा हो और वह उससे टकराये | 
आँखवालों को तत्र दशन होता है, जब वह दूर से ही खंभा देखे । हम ऐसे अंधे 
हैं कि एक आँखवाले ने हमें बताया कि भाई यहाँ खंभा है, तो भी हम भूल 
गये, और टकराये | १५ अगस्त का दिन था, पहला ही स्वातन्त्र दिवस था | एक 
संस्था में हमारा व्याख्यान हो रहा था, हमने कहा था कि नंगे राज्य में पुराना 
भाण्डा एक क्षण के लिए भी न चलेगा | अगर नये राज्य में पुराना झंडा रहे, 
तो मतलब यही होगा कि पुराना ही राज्य चल रहा है । जैसे नये राज्य में पुराना 
मंडा नहीं चल सकता, बेसे ही नये राज्य में पुरानी तालीम भी नहीं चल सकती 
है | लेकिन हम छोगों ने वह चल्लायी । हमें अब्र भान हो रहा है कि उससे कोई 


ज्ञाभ नहीं । 

युगानुकूल सूत्रयज्ञ 


दूसरी मिसाल्ल मैं देता हूँ | गांधीजी ने कई बार कहा था कि 'देश की उन्नति 
के लिए. खादी और ग्रामोद्योग अत्यन्त जरूरी हैं, इसलिए हरएक को कातना 
चाहिए ।' जेसे इंगलेंड के हरएक बच्चे को तैरगा आना चाहिए, क्योंकि वह 
देश समुद्र-परिवेष्टित देश है। इसी तरह जिस देश में जमीन का रकबा कम और 
जनसंख्या ज्यादा है, वहाँ हर बच्चे को कातना सिखाना चाहिए। यह देश का 
“डिफेन्स! (संरक्षण) है। भगवान्‌ करे, विश्वयुद्ध न हो और हिन्दुस्तान उससे बचे। 
लेकिन अगर विश्वयुद्ध हो जाय और मान लीजिये, एक बम बम्बई की मिल पर, 
दूसरा अहमदाबाद की मिल पर और तीसरा इस नगरी पर गिरे, तो सारे-के-सारे 
मजदूर गाँवों में भाग जायेंगे | वे गाँव-गाँव से वहाँ पेट भरने के लिए, ही आये 
हैं, मरने के लिये नहीं | तब पता चलेगा कि हिन्दुस्तान की हालत क्‍या होगी ! 
लोगों को नंगे रहने की नोब्रत आयेगी | इसलिए. पहछा काम और सबसे बड़ा 
काम सरकार को यही करना होगा कि बड़े-बड़े शहरों के रक्षण के लिए शस्त्रशक्ति 
( आममिण्ट ) खड़ी करनी होगी । और उसके लिए. इतना खत करना पड़ेगा 
कि गरीबों की कोई सेवा ही न हो सकेगी। इसलिए इसमें हम कोई ल्ञाभ 
नहीं देखते | इसके बदले अगर हर बच्चे को आप कातना सिखायें, तो देश बच 
जायगा । 
इसे एक यज्ञ समककर करना चाहिए। प्राचीन काछ में जंगछ जलाना यज्ञ 
' माना जाता था । पर आज जंगल बढ़ाना है, इसलिए, पेड़ लगाना यज्ञ होगा | 
; इसी दृष्टि से हम कहते हैं कि आपको टोकन के तौर पर कुछ समिधा कायनी 
“चाहिए.। पहले विद्यार्थी गुर के घर समिधा काटकर ले जाता और कहता कि 
*मैं आपकी सेवा में आया हूँ । याने जंगल काटना भी एक सेवा मानी जाती 
थी । इस तरह जमाने-जमाने की माँग के अनुसार यज्ञ बदलता है। महात्मा- 
गांधी ने कहा था कि हमारे देश की रक्षा के लिए हरएक को कातना आना 
चाहिए | और देश के सामने मिसाल रखने के लिए, रोज बिना भूले वे कातते 
थे | और भगवान्‌ की कृपा से आखिरी दिन भी काता । अगर भगवान्‌ चाहता, 
ले 

तो उनका वह व्रत तोड़ सकता था और शाम को पाँच-साढ़े-पाँच के बदले, दो-तीन 
बजे ही उठा लेता, लेकिन ईश्वर भक्त का बाना नहीं टूटने देता। इसलिए 
उस दिन भी उनका कातना हुआ । यह उनकी मिसाल हमें बलवान बना 
सकती है | 


भूदान-यज्ष गांधीजी को राह पर ! 


मैंने कहा कि ऐसी समस्या खड़ी हो सकती है जहाँ उनका उपदेश काम न 
भी दे, पर आज तक ऐसा नहीं हुआ । इतना ही नहीं, जमीन के बारे में अपने 
खयाल उन्होंने अत्यंत स्पष्ट शब्दों में (फिशर' के साथ हुई चर्चा में बताये हैं। 
'स्वराज्य के बाद जमीन का कया होगा १! यह सवाल उनसे पूछा गया तो उन्होंने 
कहा था : “जमीन बाँटी जायगी, नहीं तो ल्लोग कब्जा कर लेंगे ।! उन्होंने जो 
हिदायतें दीं, उनका बहुत सोम्य उपयोग कर हमने काम शुरू किया है। इसलिए 
बाबा को इसका अत्यंत समाधान है कि वह अपना कतंव्य कर रहा है। 

इसमें कोई संदेह नहीं कि जमीन पर सबका समान अधिकार होना चाहिए । 
इसमें कोई शंका नहीं कि हर देहात में कम ओर ज्ञान का संगम करनेवाली 
तालीम देने चाहिए। नहीं तो कुछ लोग केवलरू हाथ से काम करनेवाले और 
कुछ ल्ञोग केवल दिमाग से काम करनेवाले, ऐसे दो विभाग हो जायेंगे । 
अगर परमेश्वर की यही इच्छा होती, तो उसने कुछु लोगों को हाथ ही हाथ दिये 
होते, और कुछ छोगों को सिर ही सिर--कुछ राहु” और कुछ "केतु? ही निर्मित 
होते । लेकिन हर शख्स को उसने दिमाग दिया और हाथ भी । इसलिए, ज्ञान 
और कम का योग होना ही चाहिए, । इसके त्रिना जीवन न जमेगा । ज्ञान और 
कर्म की ताल्लीम के बिना देश का उद्धार नहीं हो सकता । अशांतिमय साधनों के 
प्रति देश में प्रीति रही, तो नुकसान होगा | हमें अपने देश की कोई भी समस्या 
हल करनी हो, तो शांति और प्रेम के सिवा कभी दूसरा रास्ता न लेना चाहिए । 
तभी देश की प्रगति और उत्थान होगा । इसमें कोई शक नहीं कि सिफ पुरुषों 
का विकास हो और ज्नलियों का न होगा तो देश लंगड़ा रहेगा। हिन्दुस्थान 
में छृत-अछूत भेद रहे, तो हिन्दुस्तान के ठुकड़े-टुकड़े हो जायंगे। हर मनुष्य 

को भारतीयता के नाते काम करना सीखना होगा । हम सबको अपने जीवन को 
योजना सत्य ओर अहिंसा पर ही बनानी होगी । यही सब महात्मा गांधी ने हमें . 
उपदेश दिया था । 


कोयम्बतूर 
२-१ ०-७६ 

हम कबूल करते हैं कि औजारों में सुधार होना चाहिए, अच्छे औजार 
घर में आये, तो अच्छा ही है। आज हम चक्की पीसते हैं, तो घंटे भर में 
दो पोंड आटा पीसा जाता है, जिससे ज्यादा मेहनत होती है। कलर अगर 
ऐसी चक्की बनायी जाय, जिससे एक घंटे में चार पोंड आटा पीसा जा सके तो 
मेहनत कम होगी। हम उसे पसंद करेंगे। औजार दुरुस्त होते जायँ और 
मनुष्य को श्रम कम पड़े, यह हम भी चाहते हैं। लेकिन हमारे हाथ का 
ओजार ही छीन लिया जाय, वह दूसरे के हाथ में दिया जाय और फिर हमें 
चीजें खरीदनी पड़, तो उसे क्या कहा जाय १ 


साधनविहीनता खतरनाक ! 


अगर कोई कहे कि तेरे हाथ में तलवार है, वह ठीक नहीं है। इन 
दिनों तलवार काम नहीं करती, अब तो पिस्तौल्न होनी चाहिए”, तो मैं कबूल 
करूँगा कि तल्वार से पिस्तोल बेहतर है। किंतु वह हमारे हाथ से तलवार ले ले 
ओर हमें पिस्तील्न न दे, उसे अपने ही हाथ में रखे, तो क्या वह ठीक होगा ? हम 
मानते हैं कि तलवार से पिस्तौल बेहतर है, पर क्या हमारे हाथ की तलवार के बदले 
ठम्हारे हाथ का पिस्तौल बेहतर है ? इसी तरह हमारे हाथ में आज जो चरजखा है, 
उसके बदले दूसरा अच्छा चरखा हमारे हाथ में आता हो, तो ठीक है। परंतु 
हमारे हाथ का चरखा छीना जाय और दूसरे के हाथ में दूसरा अच्छा औजार 
आये, तो उससे क्‍या फायदा होगा ! 

इस पर कहा जाता है कि “तुम लोगों को हम बेकार न बनायेंगे, तुम्हें 
दूसरे कितने ही काम देंगे। नाहक कपड़ा क्‍यों बनाते हो, चावल्ल क्यों कूय्ते 
हो, आटा क्‍यों पीसते हो, तेल्ल क्यों निकाछते हो ? रास्ते बनाओ । हिन्दुस्तान 
में रास्ते बनाने का कितना काम पड़ा है। तुझारे हाथ से रास्ते बनेंगे, तो 
व्यापारियों को आज जैसी एक गाँव से दूसरे गाँव जाने में तकल्लीफ न होगी । 
अच्छे रास्ते बनेंगे, तो शहर का डॉक्टर देहात में आयेगा और दवा देगा। 
उसके बदले में थोड़ा-सा पेसा ले जायगा । आपके देहात के घर भी. निकम्मे 
हैं, उन्हें अच्छा बनाना है। वह भी एंक काम है। जेसे कितने ही काम पढ़े 
हैं। आपके घरों की दीवालें चाहे आप बना लें, पर आप के ऊपर की खपरल 
अच्छी नहीं होती । इसलिए, हम कारखाने में बनी हुई खपरेल ला देंगे। आप 
नाहक घर की छुत पर घास बिछाते हैं। घास क्‍या छत पर बिछाने की चीज 
है? वह तो गाय-बैलों के खाने की चीज है। हम आपको अच्छे नये मकान 
बना देंगे, जिसकी दीवालें भी ऊँची रहेंगी।” इस तरह देहातवालों को समझाया 
जाता है, पर आपको इस पर सोचना चाहिए कि क्या वास्तव में यह हमारे हित 
में होगा ! 

कच्चे माल का पक्का माल गाँव में ही बने 

किसी के मन में यह श्रम न होना चाहिए. कि '“सर्वोदय' में मनुष्यों को 
ज्यादा काम करना पड़ेगा | औजारों में जितने सुधार हो सकते हैं, उतने करने 
के लिए सर्वोदय राजी है। उसे इतना ही कहना है कि वे साधन किसान के 
हाथ में हों । अच्छे साधन देने के निमित्त से किसान के हाथ से साधन छीनना 
ओऔर दूसरों के हाथ में देना गलत है | आपको रास्ते बनाने हैं, परन्तु एक बार 
रास्ते बना लिए,, तो ५-७ साल में कुछ हिन्दुस्तान में रास्ते बन जायेंगे। क्‍या 
यह कोई उत्पादक काम है १ जो उत्पादक काम होता है, वह कायम रहने के लिए 
मनुष्य के पास रहता है। इसीलिए लोगों के हाथ में धन्धे होने चाहिए | 
गाँव में जो कच्चा माल होता है, उसका पक्का माल गाँव में ही बनाना छोगों के 
लिये सत्रसे बड़ा उद्योग ( एम्प्छायमेंट ) है । इसके बदले गाँव के कच्चे माल का 


आोजार किसानों के हाथ रहें २३७ 


पक्का माल शहर में कारखाने में बनायेगे, तो गाँववाल्नों को धन्धे ही न रहेंगे । 
गाँव के बच्चों को मक्खन नहीं मिलेगा । परिणाम यह होगा कि बच्चे कमजोर 
बनेंगे, तो आगे आपकी खेती कमजोर हो जायेगी, जिससे सारा देश कमजोर 
होगा | इसलिए हम इसमें सजग रहें | 


सारांश, सर्वोदय यह विचार मानता है कि गाँव के औजारों में सुधार हो, 
पुराने औज्ञार सतत चलते रहें, यह ठीक नहीं, उनमें सुधार होना जरूरी है, 
पर वह गाँव में ही हो। गाँव के कच्चे मात्र का पक्का माल गाँव में ही बने 
ओर गाँववाले जो चीजें इस्तेमाल करते हैं, उतनी छोड़कर बाकी बची चीजें 
ही बेची जाये | गाँव में दूध, मक्खन, फल, तरकारी आदि खूब्न हों। गाँव में 
दो साल के लिए पर्याप्त अनाज हो। गाँव के सब उद्योग गाँव में हों । यह 
सर्वोदय का प्रथम विचार है। 

सर्वोदय का दूसरा विचार यह है कि गाँव के लोगों को भूमि मिलनी चाहिए । 
नहीं तो गाँव में ही दो वग हो जायेंगे, तो फिर ग्रामों में शहरों के खिलाफ खड़े 
होने की शक्ति न रहेगी, आपस में लड़ने में ही सारी शक्ति खत्म हो 
जायगी । शहरों का गाँवों पर हमला होगा, तो उसका प्रतिकार करना गाँवों के 
लिए असंभव हो जायगा । गाँव में प्रेम न रहेगा, भगड़े रहेंगे, तो गाँववालों 
का भला न होगा । इसलिए जमीन पर सबका अधिकार मानकर सबको जमीन 
देनी चाहिए | 


सवोदय का तीसरा सिद्धांत यह है कि गाँव में हर बच्चे को तालीम दी जाय । 
बह ताछीम ऐसी न होगी, जिसमें ज्ञान और कर्म अलग-अछग हों । आज तो 
बच्चे को पढ़ना-लिखना आ गया, तो काम से नफरत पेदा होती है। इसमें 
आम के लिए खतरा है और देश के लिए भी | इसलिए गाँव में पराक्रभी 
तालीम मिलनी चाहिए | ऐसी तालीम, जिसमें विद्या के साथ-साथ हम उत्पादन 
बढ़ा सके । फिर देश के छोग पराक्रमी और ज्ञान संपन्न होंगे । 

सर्वोदय का चोथा सिद्धान्त यह है कि गाँव में किसी प्रकार का जातिभेद का 
खयाल न हो। ये जातियाँ इसलिए बनीं कि काम बैँटे हुए ये । उनमें जिले 

प्रकार का ऊँच-नीच भेद न होना चाहिए, प्रेम में कमी न होनी चाहिए, किसी 
९ जि. हैक. 

भी सावजनिक काम में जाति का खयाल न होना चाहिए, सब ल्ञोग परमेश्वर की 

संतान हैं, इसका सतत भान रहना चाहिए | 


पील्लमेडु ( कोयम्बत्र ) 
३-१०- ५६ 


मजदूरों की ताकत केसे बने ! ५२: 


हमने मजदूरों का सवात्न हाथ में लिया है । आपमें से बहुत-से लोग मजदूर 
हैं । हम चाहते हैं कि आप छोग सुखी हों, आपका जीवन सुधरे। माल्तिकों 
और आपके बीच प्रेम-संबंध बने, कोई किसी को न चूसे और न दबाये ।. आज 
खेतों में काम करनेवाले मजदूर सबसे अधिक दुःखी और गिरे हुए हैं। 
इसीलिए, हमने उनका मसला अपने हाथ में लिया | किन्तु हम चाहते हैं कि 
शहर के मजदूरों का भी मसछा हल हो। जो सबसे दुःखी हों, उनका दुश्ख 
मिटा, तो दूसरों का भी दुश्ख मिटेगा। इसीलिए हमने कहा कि हमारा 
आन्दोलन मजदूर-आन्दोलन है ।! 


त्याग और प्रम से ताकत बनेगी 


हम चाहते हैं कि मजदूरों की ताकत बने । प्रश्न होगा कि वह कैसे बने १ 
इसके लिए आपमें हिम्मत होनी चाहिए, आपको अपना दिल्ल अंदर से देखना 
चाहिए । आप में ताकत है, परन्तु उसका आपको भान नहीं | वह तब होगा 
जब्र आप एक-दूसरे की मदद करना शुरू करेंगे। गरीब ही गरीबों की चिंता 
करना शुरू कर देंगे, तो उसमें से नेतिक ताकत बनेगी | उस ताकत से हम 
श्रीमानों पर भी असर डाल सकेंगे, उन्हें समझा सकेंगे, उनकी उदारता को 
जगायेंगे । यही हमारा रास्ता है | हम उम्मीद करते हैं कि आप इस रास्ते से 
चलने की हिम्मत करेंगे । 

हमें इसी बात की चिंता है कि मजदूरों की ताकत बने'। वह तब तक न 


मजदूरों की ताकत कैपे बने ! २३६ 


बनेगी जब तक वे स्वयं त्याग करना न सीखेंगे | वे समझते है क्रि गरीब क्या त्याग 
कर सकेंगे ? लेकिन गरीबों के भी बालबच्चे होते हैं और वे उनके लिए त्याग कर 
सकते हैं, तो अपनी जमात के लिए. भी कर सकते हैं। गरीबों को सिर्फ माँगना 
ही न सीखना चाहिए, उनमें देने की ताकत भी आनी चाहिए | गरीब श्रम 
कर सकते है, देश के लिए श्रमदान दे सकते हैं। वे गरीत्रों के लिए अपने- 
अपने श्रम का हिस्सा दंगे, तो एक बड़ी पुण्यशक्ति का निर्माण होगा । उसके सामने 
कंजूस श्रीमानू न टिकेंगे। सारे-के-सारे श्रीमान्‌ कंजूस नहीं होते । उनमें जो 
उदार होते हैं, वे फोरन हम छोगों में दाखिल्ल हो जायँंगे | कंजूसों पर उनका 
भी असर पड़ेगा । जत्र गरीब जाग जायेंगे और एक दूसरे के लिए त्याग करेंगे 
तो त्याग की हवा फेलेगी। आज गरीबों की इज्जत नहीं है। उनका त्याग 
प्रकट नहीं हो रहा है। उनमें त्याग की शक्ति है, परन्तु उसका उन्हें भी भान 
नहीं । गरीब आपस में छड़ते-झगड़ते हैं, व्यसनों में पड़े हैं, एक-दूसरे 
की चिंता नहीं करते, इसीलिए उनकी नैतिक शक्ति नहीं बनती | बे पाँच-पांडवों 
की तरह एक हो जायेंगे, तो उनकी शक्ति बनेगी । 
मजदूर अपने लिए इज्जत महसूस करें 

आप गरीब हैं, परन्तु कोई आपसे भी गरीब है। आप उनके लिए त्याग 
करना सीखें । मुझे यह सुनकर खुशी हुईं कि यहाँ के “मजदूर-संघ” ने संपत्तिदान 
देना तय किया है। पाँच हजार मजदूरों ने तब किया है कि वे प्रतिमास संपत्ति- 
दान देते रहेंगे। हम पैसे की ज्यादा कीमत नहीं करते, त्यागबृत्ति की और 
प्रेम की ही अधिक कीमत करते है। उसीसे आपकी ताकत बनेगी और गरीक्रों 
को अपने लिए. इज्जत महसूस होगी। फिर श्रीमानों को भी उनके लिए 
इजत महसूस होगी। आज गरीब दीन बन गये हैं, अपने को छाचार 
समभते हैं, अपनी ताकत महसूस नहीं करते, आपस में लड़ने 
में शक्ति खर्च करते हैं। परिणाम यह होता है कि दूसरों को 
भी उनके लिए, इज्जत नहीं मालूम होती। लेकिन अब गरीब जाग रहे हैं, 
उनके लिए इज्जत पैदा हो रही है। उसका सुंदर उपयोग करना होगा। उसमें 


२४० भुदान-गंगा 


से ठंडी अग्नि प्रकट करनी होगी, जो किसी को भी न जलायेगी, सबको पावन 
करेगी । सबके दोषों को जल्लायेगी। ऐसी नैतिक-घा्मिक अग्नि निर्माण करनी 
है| उसमें गरीबों के दोष भस्म हो जायेंगे | फिर श्रीमानों के भी दोष भस्म होंगे । 

गरीब समझते हैं कि जो कुछ दोष हैं, सारे भ्रीमानों में ही हैं। वे चूसने 
वाले हैं, पीसनेवाले हैं, सतानेवाले हैं, निदय हैं, स्वार्थों हैं। श्रीमान्‌ समझते 
हैं कि सारे दोष गरीत्रों में हैं। वे पूरा काम नहीं करते, अप्रामाणिक हैं, व्यसनों 
में पड़े हैं, आपस में लड़ते-झगड़ते हैं, बुद्धिहीन हैं। इस तरह ये उन 
हीन समझते हैं और वे इन्हें | दोनों में एक-दूसरे के लिए हीनभाव रखने में 
स्पर्धा चल रही है। जहाँ समाज में आदर ही खतम हुआ, वहाँ ताकत कैसे 
पैदा होगी! सबसे पहली बात यह है कि मनुष्य को अपने लिए, आदर होना 
चाहिए. । अपनी शक्ति का भान होना चाहिए | 


श्रीमानों के पास हृदय ओर बुद्धि में एक जरूर है. 


भूदान-यज्ञ में पाँच लाख छोगों ने दान दिया है, जिनमें साढ़े-चार ल्ञाख गरीतज्र 
हैं। जत्र साढ़ेचार छाख गरीबों ने दान दिया, तत्र पचास हजार श्रीमानों को 
देना ही पड़ा, क्योंकि एक ताकत पैदा हुई | श्रीमान्‌ दो प्रकार के होते हैं । 
एक होते हैं हृदयवाले, उनके हृदय पर फौरन असर होता है। दूसरे वे जो 
हृदयवाले नहीं होते, पर बुद्धिवाले होते हैं। जब वे देखेंगे कि गरीबों में इतनी 
नेतिक ताकत पैदा हुई है कि उसके सामने हम टिक नहीं सकते हैं, तो वे, भी 
इसमें शामित्न हो जाते हैं। श्रीमानों में कुछ लोग हृदयहीन दीख पड़ेंगे, परन्तु 
यह न कहें कि वे हृदयहीन हैं, बल्कि यही समझें कि वे बुद्धिमान हैं। जिनके 
हृदय है, वे फोरन आपके साथ हो जायेंगे। आप यहाँ भी देख रहे हैं कि 
दस-बीस श्रीमान्‌ भूदान में लगे हैं, क्‍योंकि उन्हें हृदय है। जिनके पास 
हृदय नहीं, उनके पास बुद्धि होगी । हमारा काम ऐसा होना चाहिए, कि जिन्हें 
हृदय है, उनके हृदय पर ओर जिन्हें बुद्धि है, उनकी बुद्धि पर असर हो | 
अंग्रेज एकदम भारत छोड़कर चले गये, तो कया आप समझते हैं कि वे 
एकदम हृदयवान्‌ बन गये ? ऐसी बात नहीं । किंतु वे बुद्धिमान्‌ थे। उन्होंने 

समझ लिया कि हम यहाँ टिक नहीं सकते, टिकने को कोशिश करेंगे, तो मार 
खायेंगे, हार खायेंगे, वे बुद्धिमानी से चले गये, तो उनके लिए यहाँ आदर 
भी रहा | हिन्दुस्तान में राजा-महाराजा खतम हुए । उन्होंने कोई झगड़ा नहीं 
किया और राज्य छोड़ दिया। उसके लिए उन्हें संपत्ति भी मिली और जरा 
“राजप्रमुख” भी बनाया गया। अब वह 'राजप्रमुख” पद भी खतम हो रहा 
है। पर उन्होंने झगड़ा नहीं किया, क्योंकि उनमें में कुछ-थोड़े हृदयवाले थे, 
वे हुदय से समझ गये ओर बुद्धिवाले बुद्धि से समझ गये कि इसके आगे हम 
टिक नहीं सकते | सारा प्रवाह राज्य के विरुद्ध है, इतना वे समझ गये । 
जिनके हाथ में सत्ता और सम्पत्ति होती है, वेया तो हृदयवान्‌ होते हैं या 
बुद्धिमानू। जिसे हृदय और बुद्धि भी न हो, ऐसा कोई उनमें होता ही नहीं । 
क्योंकि दोनों में से एक भी न हो, तो उनके पास सत्ता या संपत्ति आयेगी ही 
नहीं । इसीलिए मैं किसी भी श्रीमान्‌ को हृदयहीन नहीं कहता । मैं कहता हूँ 
कि वह हृदयहीन दीख पड़ेगा, पर होगा वह बुद्धिमान । 


गरीब हृदय-शुद्धि का काय उठायें 


भूदान और सम्पत्तिदान में से नैतिक ताकत पेदा होगी, तो हृदयवाले 
श्रीमानू साथ हो जायेंगे और बाकी श्रीमान्‌ भी आहिस्ता-आहिस्ता पीछे 
आयेंगे । कुछ लोग पूछते हैं कि “आप सत्र श्रीमानों का हृदय-परिवतन कैसे 
' करेंगे ? कुछ लोग ऐसे होते हैं कि उन्हें हृदय ही नहीं होता, तो फिर आप 
उनका हृदय परिवतेन कैसे करेंगे ! मैं उन्हें जवाब देता हूँ कि जिन्हें हृदय 
; नहीं, परन्तु उन्हें बुद्धि तो है ही, इसलिए हम उनकी बुद्धि का परिवर्तन 
' करेंगे | बाबा का भूदान-कार्य हृदयवान्‌ और बुद्धिमान्‌ काय है। यह प्रेम 
का काय है, इसलिए इससें हृदयवाले आयेंगे । यह ऐसा कार्य है कि इसके बिना 
* श्रीमान्‌ बच ही नहीं सकते। वे समझ गये हैं कि “जमाना बाबा के साथ है, 
: अगर हम काल के साथ अनुकूल होंगे, तो बचेंगे, नहीं तो हरगिज नहीं बच 
: सकते ।” इसलिए, बाबा को पूरा विश्वास है कि श्रीमानों की चिंता करने का कोई 
कारण नहीं। चिंता करनी है, तो गरीबों की करनी है। उनमें त्याग और प्रेम 

पैदा हो, उनकी हृदय-शुद्धि हो, वे एक-दूसरे की मदद कर बलवान्‌ बनें, श्रीमानों 
के सामने दीन न बनें, बल्कि छाती खोलकर खड़े रहें और उनके दुगुंणों को 
खतम कर । अगर यह शुद्धि-काय गरीबों में हो, तो उनकी ताकत बनेगी | 


सजदूरों का दान वटबीज 


यहाँ के मजदूर हमें संपत्तिदान देंगे, तो वे करोड़ों का ढेर न छुगायेंगे, थोड़ा- 
थोड़ा ही दंगे । लेकिन यह जो थोड़ा है, यह वट्बीज है। वट का बीज बोया 
जाता है, तो उसमें से प्रचंड दक्ष पैदा होता है। आप मजदूर लोग जो थोड़ा-सा 
धन देंगे उसे बावा बोयेगा । उसका उपयोग भूमिहीनों और गरीबों के लिए 
किया जायगा | फिर बाबा आपकी ताकत लेकर श्रीमानों के पास पहुँचेगा और 
उनसे पूछेगा : “देखो, गरीबों ने इतना दिया है, तो आप भी दीजिये। उसने 
रुपये में दो पैसा दिया है, तो क्या आप भी उतना ही देंगे ?” फिर श्रीमान्‌ समझ 
जायेंगे और प्रेम से दान देने के लिए सामने आयेंगे। प्रेम से न आयेंगे तो 
लजा से आयेंगे। 


एक अमेरिकन भाई ने हमसे पूछा : “बाबा कया आपको सभी लोग प्रेम 
से दान देते हैं! कोई लज्जा से नहीं देता ? हमने जवाब दिया कि 'लजा से देते 
हैं तो ज्ञानपूवंक देते हैं। छोटा बच्चा नंगा रहता है, उसे लज्जा नहीं मालूम 
होती । क्योंकि उसे ज्ञान नहीं रहता है । अगर ज्ञान होता, तो ल्ज्जा मालूम 
होती । इसलिए कहना पड़ता है कि जो छज्जा से दान देता है, उसे ज्ञान हुआ 
है कि देना धर्म है। इसलिए जो लोग मुझे प्रेम से देते हैं, उनका दान मुझे 
अत्यंत मंजूर है और जो लज्जा से देते हैं, उनका भी दान मुझे अत्यंत मंजूर है, 
क्योंकि एक ने हृदय से दिया है, तो दूसरे ने बुद्धि से | शास्त्रों में भी छिखा है कि 
“श्रद्धया देवम, अश्रद्धया भ्रदेयमू, हिया देयम्‌, भिया देयम्‌ ।” श्रद्धा से दो, 
अश्रद्धा से मत दो, छज्जा से दो, भय से दो। यह शात्त्र की आज्ञा है। हम 
अगर नहीं देते, तो हमारा भल्ा न होगा", इसे भय कहते हैं। यह भी 
ज्ञान है। हम नहीं देते, तो छोग हमसे घृणा करेंगे, इसे “ल्ज्जा' कहते हैं और 

म्ह भी एक ज्ञान है। जो त्ज्जा, भय या प्रेम से देते हैं, वे ज्ञान से ही देते हैं । 
इसलिए मुझे प्रथम चिन्ता आप गरीबों की ही करनी है। 

यहाँ एक भी मजदूर, एक भी गरीब बिना दान दिये न रहे । आपको अगर 
आ्आाधा पेट खाना मिले, तो एक ही कौर दें, तो यह तपस्या हो जायगी । तपस्या 
से ही ताकत पेदा होती है । 
"सिंगनढलुर 
3३-११ ०-१ ५६ . 

हमारे सामने विविध प्रकार के जीवन का दशन होता है। एक दर्शन है, 
प्राणी-पशु-पक्ती के जीवन का । दूसरा है, पामर मनुष्य के जीवन का । तीसरा है, 
'ज्ञानियों के जीवन का । ये तीन प्रकार के जीवन स्पष्ट हैं | इनमें भी और अनेक 
प्रकार हो जाते हैं। 

ऊपर के काँच के कारण विविध दशन 

इतने सारे विविध प्रकारों में चेतन्य का प्रकाश हो रह्य है। काँच स्वच्छ 
हो, तो प्रकाश स्वच्छ है ओर अस्वच्छु हो तो प्रकाश भी घुंघला-सा होता है | 
काँच टूटा-फूटा हो तो तीसरे प्रकार का प्रकाश होगा | जब मैं काँच कहता हूँ तो 
मेरा मतलब है दीपक का काँच। आइना भी हो, तो स्वच्छ आइने का दर्शन 
अलग होगा और अस्वच्छु आइने का दशन अछग, ट्ूटा-फूटा आइना हो तो 
और विचित्र दशन होगा। ऐसे ही दीपक का काँच स्वच्छ हो, तो अंदर का 
प्रकाश स्वच्छ दीखेगा । अगर वह अस्बच्छु हो, तो अंदर का प्रकाश स्वच्छु होते 
हुए भी अस्वच्छ दीखेगा। वेसे ही ट्ूटा-फूणटा आइना हो, तो विक्षत दर्शन 
होगा । ऐसे भी कॉाँच होते हैं जिनमें चेहरा बिलकुल विचित्र दीखता है, जिसे 
अंग्रेजों में 'छाफिंग ग्लास? कहते हैं। उसमें लंबा चेहरा हो, तो चौड़ा दीखेगा 
'और चोड़ा हो, तो लंत्रा । फिर ऐसे भी काँच होते हैं, जिनमें से देखते हैं, तो 
'सुष्टि लाल, नीली, पीली दीखती है । 

देह बुद्धि की दो गाँठे न 

यह जो सारा विविध दशन होता है वह ऊपर के काँच का नमूना है, पर 
अन्दर का रूप एक ही है। यह बात सीखने ल्लायक है। हमें जितने मानव 
दीखते हैं, सबमें विविध प्रकार के रूप पाये जाते हैं। कोई किसी को 
ठगता, लूटता है, तो कोई दूसरे को तकलीफ देकर जीवन बिताता है । कुछ 
ऐसे भी होते हैं, जो दूसरे लोगों का भत्ना करने में ही जीवन बिताते हैं । 
ऐसे तीन प्रकार के छोग स्पष्ट दीखते हैं। जानवरों में तो हम देखते हैं, 
कि वे अपने शरीर तक ही सीमित रहते हैं। वे शरीर की तकल्लीफ से भयभीत 
होते हैं। पत्थर उठाते ही भाग जाते और हरा घास आदि दिखाते ही 
आपके पास आ जाते हैं। यह केवल देह का ही आकर्षण है। वे 
अपनी देह को ही अपना रूप समभते और दूसरों को अपने से भिन्न मानते 
हैं। यह जानवर का जीवन है। देह ही सब कुछ है, ऐसा वे समभते हैं और 
उसमें भी अपनी ही सब कुछ है, ऐसा समभते हैं। येदो बाते हैं: पहली 
यह कि देह के अंदर की चीज नहीं पहचानते, देह को पहचानते हैं और 
दूसरी अपनी ही देह को मानते हैं। गाँठ पक्‍की कब होती है ? जब दुहरी 
होती है । सारांश, पशु के जीवन में देहबुद्धि की दुहरी गाँठ बनी है, पहली 
गाँठ “में देह हूँ? और दूसरी 'में यह देह हूँ ।! 

पशु की एक गाँठ थोड़ी खुलती हे 

ये दोनों गाँठ जब खुल्ती हैं, तभी हृदयग्रंथि खुलती है। लेकिन पशुजीवन 
में इनमें से एक गाँठ जरा सी खुलती है, “मैं देहरूप हूँ” यह गाँठ नहीं खुलती; 
कारण वे देह को ही पहचानते हैं। किंतु 'यही में देह हूँ” यह गाँठ जरा 
खुलती है । गाय अपने बछुड़े को अपना रूप मानती है। कुतिया भी इसी 
तरह मानती है। इसलिए कुछ थोड़ा-सा प्रेम दिखाती है। यही एक गाँठ 
खुलती है, लेकिन वह गाँठ भी पूरी तरह नहीं खुलती, क्योंकि दुनिया में 
जितनी देह हैं, उतनी सभी मेरे रूप हैं, ऐसा तो वह नहीं मानती । 

गहराई बढ़ाने की प्रक्रिया 
एक देश भक्त है, वह समझता है कि इस देश में जितने रहते हैं, सभी 

परे रूप हैं। किंतु दूसरे देश की देहों को वह अपना रूप नहीं मानता, अपने 
पे अलग मानता है। इसलिए वह देह को व्यापक समझता है, पर बहुत 
व्यादा व्यापक नहीं। देशभक्त मानता है कि मेरे देश में खूब उत्पादन बढ़े । 
एस तरह उसकी पहली गाँठ खुली, पर वह पूरी तरह नहीं, क्योंकि वह यह नहीं 
जानता है कि दूसरे देश के लोग मी मेरे रूप हैं। अगर वह मानता कि कुल 
इनिया मेरा रूप है, तो यह गाँठ खुल जाती । फिर भी एक गाँठ रह जाती, 
क्योंकि दुनिया याने दुनिया का बाह्य रूप वह समभता है, अन्दर के रूप का तो 
उसे खयाल है ही नहीं | कोई कुआँ पाँच फुट गहरा है। उसे हम दस फुट गहरा 
़४रते हैं, फिर ५० फुट और उसके बाद १०० फुट गहरा करते हैं, तभी अन्दर 
श झरना शुरू होता है। इस तरह गहरा-गहरा खोदते जाना चाहिए । "मैं देह 
हीं, में इंद्रियरूप हूँ”, तो पाँच फुट गहरा हो गया । "मैं इंद्रिय रूप नहीं, मनरूप 
2, यह दस फुट गहरा हो गया । में मनरूप नहीं, बुद्धिरूप हूँ”, यह १० फुट 
हरा हो गया | 'में बुद्धिरूप नहीं, आनंदस्वरूप आत्मा हूँ“, ६ सो फुट गहरा 
॥ गया | अब भरना भी बहने लगा | यही ज्ञान की प्रक्रिया हृ । 


चौड़ाई बढ़ाने की प्रक्रिया 

एक गड्ढा ५ फुट गहरा है। उसमें अन्दर से झरने का पानी नहीं आता, 
|हर से वारिश का पानी भर जाता है। एक शख्स ने सोचा, इतना पानी 
गकाफी है। उसने १५ फुट गडढ़े को चौड़ा किया । इस तरह करते-करते 
पग्खिर उस मनुष्य ने १०० फुट चौड़ा किया । अब उसमें बारिश का पानी 
त्तना ज्यादा भरने लगा कि अन्दर से झरना बहने की कोई आवश्यकता नहीं 
| व्यापक बनने का यह एक प्रकार है। जो छोग घर का उत्पादन बढ़ाने की 
7त करते हैं, वहाँ गडढ़ा ५ फुट चौड़ा होता है। जो गाँव का उत्पादन बढ़ाने 
| बात करते हैं, वे उस गडठ़े को ५० फुट चौड़ा करते हैं । जो तमिलनाड का 
स्पादन बढ़ाने की बात करता है, वह १०० फुट गडढ़े को चौड़ा करता है और 
[ सारे भारत का उत्पादन बढ़ाने को बात करता है, सभी को खाना-पीना 
व्छा मिले, यह सोचता है, उसने हजार फुट गडड़े को चोड़ा किया | फिर भी 

यह नाकाफी है। सारी दुनिया में खूब उत्पादन बढ़े, यह जिसने सोचा, उसन् 
लाख-छाख फुट चौड़ा किया। सारांश, देशभक्तों की गहराई ५ फुट है औः 
बाई-चोड़ाई जरा कम-बेशी होगी | 
गहराई ओर विस्तार 
हम समझना चाहते हैं कि आत्मा का विकास दो तरफ से होता है--(१) हम 
इतना गहरा खोदना चाहिए कि अंदर से पानो का झरना बहना शुरू हो, औ 
(२) इतना लम्बा-चौड़ा खोदना चाहिए कि सारी दुनिया का रूप मिले | एक के 
कहते हैं आत्मज्ञान की गहराई ओर दूसरे को विज्ञान का विस्तार । जिस देश $ 
आत्मजञान की गहराई और विज्ञान का विस्तार है, वहाँ सब प्रकार क॑ 
समृद्धि होगी | दुनिया में दो प्रकार के छोगों का दर्शन होता है: कुछ लोः 
देशभक्त बनते हैं, चोड़ाई बढ़ाते हैं, गहराई नहीं | तो कुछ लोग आत्मनिष्ट 
बढ़ाते हैं, गहराई बढ़ाते हैं, पर चौड़ाई नहीं । किन्तु किसी एक से दुनियां क 
काम न चलेगा । गहराई और विस्तार दोनों ही चाहिए । 
थोजना-आयोग चोड़ाई बढ़ाने का काय-क्रम 


योजना-आयोग का कारय हरूम्बाई-चौड़ाई बढ़ानेवाला है। वहाँ सोचा 
है कि लोग जो चाहते हों, उसे “सप्लाई” करना चाहिए। लोग भन्न 
तो अन्न देना चाहिए। कपड़ा चाहें, तो हर मनुष्य को ४० गज 
सस्ता कपड़ा सप्लाई करना चाहिए। लोग सिगरेट-बीड़ी चाह, तो अपने देश 
बीडी-सिगरेट के कारखाने खोले जायें। उत्तम बीड़ी-सिगरेट बनाने में दे 
स्वावलंबी बने | क्ोगों के बचाव के लिए सेना चाहिए,, इसछिए सेना बढ़ा 
जाय। कारखाने, मिल्नों आदि में काम करके थके-माँदे लोगों को सि 
चाहिए, तो उसकी व्यवस्था की ज्ञाय | मतलब यह कि ये गहरा नहीं खोदते 
इसमें लंबा सोचा जाता है। इसपर भी कुछ छोग कहते हैं कि इत 
लंबा भी नहीं चाहिए। अपना तमिलनाड का छोय-सा राज्य अच्छा चलेगा 


आत्मज्ञान और विज्ञान के समन्वय से क्रांति 
हमारे देश में प्राचीनकाल से एक सभ्यता चली आयी है। पश्चिमी छो 

को लंब्रा-चौड़ा बनाने की आदत हो गयी है | किन्तु बाबा कहता है कि गहराई 
पूरी होनी चाहिए. | विज्ञान का विस्तार भी जितना हो सके, उतना करे, पर 
गहराई में जरा भी कमी न हो । उसके बिना स्वच्छु पानी न मिलेगा। क्योंकि 
! यह अपनी भारतीय संस्कृति की बात है। इसलिए गहराई सघेगी भी | फिर 
; उसके साथ चौड़ाई जितनी चाहिए,, उतनी बढ़े | फिलहाल देश तक, फिर बाद 
| में विश्व तक फैलाना है। इसे “आत्मज्ञान ओर विज्ञान का संयोग' कहते हैं 
; और यही क्रान्ति है। जब तक आत्मज्ञान ओर विज्ञान का समन्वय न होगा; 
तबतक क्रान्ति न होगी । 

आपने पंचवर्षीय योजना बनायी। कल दसवर्षीय योजना भी बनेगी । 
: आप उत्पादन बढ़ाने की बात करते हैं। चीन, रूस और अमेरिका में भी यही 
*काम चल रहा है। वे आगे-आगे जा रहे हैं। आप उनके पीछे-पीछे जाकर 
:उनका अनुकरण करेंगे, तो जिस दुःख में आज वे पड़े हैं, उसीमें आप 
भी फंसेंगे । 

गहराई, चोड़ाई, दोनों चाहिए 

रूस, अमेरिका, चीन तीनों देश निर्भय नहीं बने हैं । वहाँ खाना, पीना आदि 
४ अच्छी तरह मिलता होगा और मिलता भी है। किंतु गधे को अच्छी तरह 
(खिलाया-पिछाया जाय, तो भी इसका यह अथ नहीं कि उन्हें अकल्न भी आती 
४ है। हिन्दुस्तान में खाना पीना ठीक नहीं मिलता, इसलिए हमें इन देशों का 
आकषण होता है । इसमें कोई शक नहीं कि हिन्दुस्तान का खाना-पीना कमजोर 
है है, उसे बढ़ाना चाहिए | किंतु, हमें उनका अनुकरण न करना चाहिए । 
£ उसमें भलाई ( गहराई ) नहीं है, चोड़ाई है । वहाँ खूब खोदना चाहिए. | इसलिए, 
६ हमें अपने देश में (गहराई) कायम रखते हुए ही चोड़ाई की बात करनी चाहिए | 
£ सर्वोदय की यही कोशिश है । भूदान की यही राह है । 

लोग पूछते हैं, “बाबा जमीन माँगते हुए. इस तरह गाँव-गाँव क्‍यों घूमता . 
$ है ? सरकार पर दवाब डालकर कानून से जमीन छीन ली जाय, तो अच्छा 
क्‍ होगा। या हम जमीन वेसे ही छीन लेंगे। लोग न देंगे, तो हम खुद जाकर 

जमीन पर कब्जा कर लेंगे । इतना आसान काम होते हुए भी बाबा ५ साल 
से इस तरह क्यों घूम रहा है ? बाबा को क्‍या रोग हुआ है ?! पर यह तो उसने 
अभी आपको समभााया। रोग यह हुआ है कि उसे गहराई के साथ चोड़ाई 
करनी है और चोड़ाई के साथ गहराई । याने दोनों गाँठे तोड़नी है । 
दोनों गाँठ तोड़नी होंगां 

में देह हूँ” यह गॉँठ तोड़नी है। "में देहरूप नहीं, आत्मरूप हूँ? यह 
गहराई होगी । 'में इसी शरीर में नहीं हूँ”, इसलिए “दुनिया में जितने शरीर हैं, 
कुल मेरे ही रूप हैं? यह होगा, तो दूसरी गाँठ खुलेगी । दोनों गाँठे' खुले बिना 
मानवता का विकास और समाधान तथा शान्ति की स्थापना न होगी । 


पशुता से मानवता की ओर 


मनुष्प की हालत जानवर से मिन्न है। वह कुछ व्यापक बनता है। उसका 
प्रेम परिवार तक फैल्लता है, वह समाज को अपना रूप मानता है और थोड़ा गहरा 
भी जाता है। यों तो मानव का पहला जन्म पशुओं के बराबर ही होता है। 
किंतु बाद में उसे संस्कार मित्रता है, माता-पिता द्वारा उसे कत्तव्य का भान 
कराया जाता है। फिर वह गुरुसेतरा का महत्व समझने लगता है। फिर गुरु 
उसे विद्या तिखाता है। वह बताता है कि "मैं देह से भिन्न हूँ; केवल शरीर का 
भरण करना धर्म नहीं, शरीर के लिए धर्म नहीं, धर्म के लिए. शरीर है; धर्म 
के लिए शरीर का त्याग भी करना जरूरी हो, तो किया जाय। रोज खाना 
जरूरी है, लेकिन एक दिन एकादशी करना जरूरी है, एकादशी सिखाती है कि 
हम शरीर से अज्वग हैं, हमें अपने शरीर का गुलाम बनना नहीं है; धर्म सिखाता 
है कि शरीर का जोर अपना बल्ल नहों, अपना बल्ल है घर्म और इसके छिए संयम 
बहुत जरूरी है ।! इस तरह बालक जत्र संयम सीखता है, तब्र वह “मनुष्य” बनता 
और उसका दूसरा जन्म होता है । पहले जन्म में तो वह पशु जैसा ही रहता है । 

किन्तु आज पिता की यह इच्छा होती है कि मेरी सन्तान को विद्या भी 
कम-से-कम कष्ट में मिले, होस्टल् में उसे सब प्रकार की फैसिलिटीज हों और 
उसका जीवन भी कम-से-कम कष्ट का हो। उसे कम-से-कम श्रम करना हो | अन्न 

आप ही बताइए कि यह पहला जीवन है कि दूसरा १ क्योंकि गधा भी चाहता 
है कि उसे कम-से-कम कष्ट में खाना मिले । यह कौन-सी तालीम है ? यह सारी 
युनिवर्सिटी की तालीम पहले जन्म की है, जिससे विकसित गधा बनता है, विक- 
सित मानव नहीं । 
जंतुओं में भी सहयोग 
मानव तबतक मानव नहीं बन सकता, जबतक वह अपने को दूसरों तक 
न ले जाय ओर दूसरों का अपने में समावेश न करे। लंबी-चौड़ी बात करना 
सिफ मनुष्य जानता है, सो भी नहीं और सिर्फ देशभक्त जानता है, सो 
भी नहीं । दीमक भी इस तरह काम करते हैं। लाख-छाख दीमक एकत्र होकर 
काम करते हैं। उनमें नेता भी होते हैं और रानी भी । उनके पीछे-पीछे सत्र 
जाते हैं। अपने को व्यापक बनाने की युक्ति उनमें भी है। सुप्रसिद्ध विद्वान 
'मेटलिंग' ने उनपर एक किताब लिखी है। उसमें वह लिखता है कि “मनुष्य- 
समाज को फुफुंदी ( दीमक ) के जीवन से बहुत सीखने को मिलेगा ।” शहद की 
रानी मक्खियाँ भी बहुत बड़ी संख्या में इकछा होकर काम करती हैं । सहयोग 
से उनका समाज काम करता है। सारांश, दूसरे भी प्राणी यह बात जानते और 
(व्यापक बनना समझते हैं। इसलिए यह मत समभिये कि सिफे मनुष्य ही यह 
'जानता है। इसलिए. मानव का विकास तबतक नहीं हो सकता जब्॒तक वह 
व्यापक और गहरा न बनेगा | 
मानव के विकास के लिए कठिन तपस्या 
बाबा गाँव-गाँव क्‍यों घूमता है !? इससे जमीन माँगो, उससे संपत्तिदान 
माँगो, इसे समक्ाओ, उसे विचार जँचाओ, इस तरह कंठशोष क्‍यों करता है ! 
कानून के जरिये जमीन छीन क्‍यों नहीं लेता ? इसलिए. कि बाबा मानव 
के हुदय का विकास चाहता है, सिफ जमीन का बँटवारा नहीं | इसीलिए यह 
कठिन तपस्या हो रही है। इसीको “क्रान्ति कहते हैं। जहाँ मनुष्य का विकास 
ह्होगा, वहीं वह गहरा और व्यापक बना दीखेगा । 
जूडापुरम्‌ ( कोयम्बतूर ) 

सदगति कैसे मिले ? /५ २-६ 


जीवन का अखंड प्रवाह 


आज एक भाई मिलने आये। उन्होंने एक बड़ा सवाल्न पूछा कि (में 
सद्गति कैसे मिले !” ऐसा सवाल भारत में ही पूछा जाता है। यह अपने 
देश की बड़ी भारी संपत्ति है, क्‍योंकि यहाँ के लोग इस दुनिया के जीवन को 
ही अन्तिम नहीं समझते । वे समझते हैं कि यह जोवन तो अपने अखंड जीवन 
का एक छोटा-सा हिस्सा है। हम जनमे, उसके पहले भी जीवन था और 
यह शरीर गिरने पर भी वह जारी रहेगा। यह तो अखंड प्रवाह है। हम 
मर गये और जीवन खतम हुआ, ऐसा नहीं। दुनिया में कहीं भी देखो, 
अनंत सृष्टि फैली नजर आती है, सृष्टि का कहीं अन्त ही नहीं दीखता, फिर 
जीवन का अन्त कैसे हो ! इसलिए मरने के बाद भी जीवन है, जिसका खयाल 
लोग कुछ-न-कुछ रखते हो हैं। फिर भी जेंसा रखना चाहिए, वैसा नहीं 
रखते, बहुत कम रखते हैं। अगर यह खयाछ रखते कि “हमारा यह जीवन 
तो छोद-सा है, आगे बहुत लंबा जीवन पड़ा है !', तो हमारे जीवन का ढंग 
ही बदत्न जाता। नूह पेगम्बर की कहानी है। उन्हें भगवान्‌ ने बीस हजार 
साल की जिन्दगी दी थी और वे भी इस बात को जानते थे। वे एक छोटी-सी 
झोपड़ी में रहते थे | एक दफा लोगों ने उनसे पूछा कि “आप अच्छा मकान क्‍यों 
नहों बनाते ? उन्होंने जवाब दिया: “बीस हजार साल हो तो रहना है। 
उसके लिए बड़ा मकान क्‍यों बनायें ? “सारांश बीस हजार साल की जिन्दगी 
के लिए भी नूह पैगंबर बड़ा मकान बनाने के लिए तैयार न थे, क्योंकि वे 
जानते थे कि अनंत काल में बीस हजार साल कुछ नहीं हे । उनके जीवन से 
हमारा जीवन कितना छोटा है ! फिर इतनी छोटी-सी आयु में हम सबको क्‍यों 
लूटें, सबका ह्वोष क्‍यों संपादन करें ! संपत्ति, जमीन और बच्चों का लोभ 
क्यों रखें १ 


सद्गति कैसे मिले ! २५१ 


मनुष्य धर्म के लिए पेदा हुआ 


जिसे यह भान है कि यह जीवन याने एक छोटा-सा टुकड़ा है, बड़ा भारी 
टुकड़ा तो बाकी ही है, वह शख्स सबकी सेवा ही करेगा, वह भोग में आसक्त 
नहीं हो सकता । वह यही सोचेगा कि हम जिंदगी का एक छण भी बिना सेवा के 
: न बितायेंगे। परमेश्वर ने हमें मनुष्य का चोला देकर यहाँ पर इसीलिए भेजा 
' है कि हम सबकी सेवा करें | क्या गधा सबकी सेवा करता है ? शेर ओर भेड़िया 
सेवा करते हैं? भगवान्‌ ने हमें गधा नहीं बनाया, बेल भी नहीं और शैर या 
' भेड़िया भी नहीं बनाया, बल्कि मनुष्य बनाया ; इसलिए कि हम सेवा करके छूट 
'जायें | यह मानव-देह सेवा के लिए है। 'स॒ हि धर्माथमुत्पन्न::--मनुष्य किसलिए, 
' पैदा हुआ १ धर्म करने के लिए पैदा हुआ, भोग के लिए नहों । देहसे काम लेना 
| है, इसलिए. उसे खिल्ाना पड़ता है, जेसे कि घोड़े को खिलाना पड़ता है। चरखे 
(से सूत कातना है, इसलिए हम उसे तेल देते हैं, तो क्या वह भोग है? 
| इसी तरह देह का उपयोग समाज-सेवा के लिए करना है। शौक है समाज-सैवा 
' का, दुखियों को मदद देने का । लेकिन इस शरीर से काम लेना है, इसलिए 
उसे खिलाना पड़ता है, तो थोड़ा खिलायेंगे। पर भोग के लिए नहीं 
ग्खायेंगे । सारांश, जो शख्स जानता होगा कि हमारा अखंड जीवन पड़ा है 
_्और उसका एक छोटा-सा हिस्सा यह मनुष्य-जीवन है, वह अपना जीवन 
न्केवल सेवा में ही लगायेगा । 


गति अपनी करनो से 

सद्गति कया है ? क्‍या वह किसी बादशाह की मर्जी से मिलती है ! क्‍या 
न्‍ कोई सुल्तान है कि अपनी मर्जी से चाहे जिसे नरक में ठकेल दे या 
स्वग में भेज दे ! वह इस तरह अपनी इच्छा से काम करनेवाल्ना नहीं, अत्यंत 
तटस्थ है। आप जैसा करोगे, वैसा पाओगे | आपने बबूल का बीज बोया 
और भगवान्‌ से प्राथना करने छगे कि “भगवान्‌ | हमें मीठे आम मिलने 
ववाहिए?, तो वह यही जवाब देगा कि “तू ने बबूछ का बीज बोया है, इसलिए 
छक्के बबूल ही मिलेगा। इसमें मेरी मर्जो का नहीं, तेरी करनी का ही सवात्य 

है। तू अगर आम चाहता है, तो तूके आम की गुठली ही बोनी पड़ेगी |! 
अगर आप आम की गुठलछी बोयेंगे, तो भगवान्‌ आपको बबूल कभी न 
देगा । एक भाई का पाँव अग्नि पर पड़ा और जल्ला । उसने अग्निदेव से 
प्राथना की कि 'अग्निदेव ! मेरा पाँव मत जलछाओ ।” अग्निदेव ने उससे कहा 
कि तू फिर से मुझ पर पाँव मत रख, तो में फिर से तुझे नहीं जलाऊँगा | 
यह तेरे ही द्वाथ में है ।! ठंड के दिनों में एक आदमी अग्नि के पास बैठा 
तो उसे गरमी मिली | दूसरा आदमी अग्नि से दूर रहा, तो उसे गर्मी न 
मिली । उसने अग्निदेव से प्रार्थना की कि “अग्निदेव ! तू क्‍यों पक्षपात करता 
है? तू तो देवता है न? देवता सत्रके साथ समान बर्ताव करता है। फिर तू 
उसे गरमी क्‍यों पहुँचाता है और मुझे क्‍यों नहीं ? अग्निदेव ने उसे जवाब 
दिया : 'तू गर्मी चाहता है, तो मेरे नजदीक बैठ | दूर रहा, तो तुके गरमी 
न मिलेगी । किसी को गरमी मिलती है और किसी को नहीं, इसमें मेरी नहीं, 
तेरी अपनी जिम्मेवारी है |? 


इसी जिंदगी में पहचान 


ईश्वर निमित्तमात्र है। बारिश होती है। आपने मिच- बोयी, तो बारिश 
मिर्च को बढ़ाती है और केला बोया, तो केछे को भी बढ़ाती है। आप मिच 
बोयेंगे, तो बारिश केले को नहीं बढ़ा सकती। सारांश, सदृगति और 
दुर्गति ईश्वर की मर्जी पर निर्भर नहीं है। वह अपनी कोई मर्जी नहीं 
रखता है बल्कि तटस्थ रहता है। वह निमित्त बनता है और आपको 
गति देता है। आपने जो टिकट लिया होगा, उसीके अनुसार आपको 
गाड़ी में बैठना होगा । गाड़ी आपके लिए खुढी है, आप चाहे जो टिकट ले 
सकते हैं। बाबा किसी को सद्गति नहीं दे सकता, विचार समझा सकता है । 
जिसे मरने के पहले सदगति मित्ली होगी, उसी को मरने के बाद भी मिलेगी । 
मरने के बाद सदगति मिलेगी या नहीं !, इसकी पहचान यहीं हो जायगी। 
क्या आपके चित्त में काम, क्रोध, लोभ, मत्सर भरा है? तो फिर आपको 
सद्गति नहीं मिल सकती । मन का शांत और निविकार रहना ही 'सद्‌गर्ति 

है। अगर मन प्रेम से भरा हो, शांत हो और उसमें क्रोध न हो, तो आज ही 
सद्गति है। फिर मरने के बाद मुझे सत्‌गति मिलेगी या नहीं १ इसकी फिक्र 
करने की जरूरत ही न रहेगी । जब आपने कलकत्ते का टिकट लिया है, तो आप 
कलकत्ता जरूर जायेंगे फिर में कलकत्ता जाऊँगा या नहीं? इसकी फिक्र में 
पड़ने की जरूरत नहीं। अगर आपने कल्नकत्ते का टिकट नहीं लिया होगा, तो 
कलकत्ता नहीं पहुँच सकते । 
भूदान से दोनों दुनियाओं में भला 
सद्गति की और दु्गति की चाबी हमारे हाथ में है। हम अगर सब्रको 
' प्यार करते हैं, तो हमें परमेश्वर का प्यार हासिल होगा। भूदान-यज्ञ उसी की 
; राह दिखाता है। यह ऐसा अद्भुत काम है कि इसमें आध्यात्मिक काय भी होता 
| है और व्यावह्वरिक काय भी । इसलिए हमने कहा कि भूदान-यज्ञ में जो जमीन 
| देगा, उसका भी कल्याण होगा और जो जमीन लेगा, उसका भी कल्याण होगा । 
आपने किसी प्यासे को या किसी भूखे को पानी पिल्लाया, खाना खिलाया, तो 
उसका दाह शांत होगा, उसे तृप्ति होगी, उसे संतोष होगा । हम कहना चाहते 
हैं कि उसे जितना संतोष होगा, उससे ज्यादा संतोष आपको होगा। यह 
अनुभव की बात है। इससे इस दुनिया में भी भला होगा और परलोक में भी । 
ऐसे काय को “भक्ति का कार्य! कहते हैं। भूदान-यज्ञ भक्ति का काय है। 


कड्ठा पालेयम्‌ 
७-१ ०-५६. 

शुद्धबुद्धि के जप का परिणाम 


आप देखेंगे कि बाबा रोज घम ही रहा है। वह छोगों के पास जमीन 
माँगने के लिए नहीं जाता, यह काम तो दूसरे लोग करते हैं। फिर बाबा' 
करता क्‍या है? वह जप करता है। शुद्धब॒ुद्धि से जो जप किया जाता है, 
उसकी बड़ी ताकत है। लोग उसकी महिमा पहचानते नहीं । जप से सारी हवा 
बदल जाती है। सारे भारत में यह जोरदार जप शुरू हुआ था कि “हिन्दुस्तान 
को स्वराज्य चाहिए, अंग्रेज यहाँ से चले जायें। वह शुद्धबुद्धि का जप था 
और वह व्यापक्र हुआ | अंग्रेज बड़े समर्थ थे, शख्रासत्रों से सजित थे, उन्होंने 
जरमनी का भी पराभव किया । लेकिन उनके खिलाफ हम छोगों ने क्या किया 
केवल जप किया और उन्हीं जेलों में जाकर पड़े रहे | कोई भी पूछ सकता है 
कि दुश्मन के जेल में जाकर पड़ना, क्‍या यह कोई उसे जीतने का तरीका है ९ 
अबतक जो लड़ाइयाँ हुई, उनमें यही तरीका रहा कि दुश्मन के हाथ न पड़े | 
जहाँ हमारे ज्ञोगों को दुश्मन ने पकड़ कर जेल में डाल दिया, वहीं हम हार 
गये, ऐसा माना जाता था। किंठु हम तो शत्रु के जेल में गये थे। फिर भी 
आजाद हुए। यह इसीलिए हुआ कि वह शुद्धबुद्धि का जप था। अब बाबा 
जप कर रहा है कि “जमीन सबकी हो। जेसे हवा, पानी और सूरज की रोशनी 
पर सबका हक है, वेसे ही जमीन पर भी सबका हक है|” अगर बाबा के साथ 
आप सब लोग भी यह जप करना शुरू करे कि “जमीन की मालकियत किसी की 
नहीं, केवछ भगवान्‌ की ही हो सकती है। जमीन पर काम करने का सबको 
अधिकार है और सबका वह कतंव्य भी है; जमीन से किसी को वंचित रखना 
पाप है?, तो निश्चय ही वह भी सफल होकर रहेगा । 


जमीन का बँटवारा आप की मर्जो पर 
लोग बाबा से पूछते हैं कि “आप को ४० लछाख एकड़ जमीन मिली, यह 

बहुत अच्छा काम माना जायगा, किंतु आप कहते हैं कि पाँच करोड़ एकड़ 
जमीन चाहिए, कुछ जमीन बँटनी चाहिए, जमीन की मात्नकियत मिटनी चाहिए, 
यह सब कैसे होगा ? उसके लिए कितना समय लगेगा ९! हम जवाब देते हैं 
कि आप जितना समय लगाना चाहते हो, उतना ल्गेगा। आप चाहेंगे 
कि यह काम इसी साल हो, तो इसी सात्न हो सकता है। आप चाहेंगे कि 
सो सालों में भी न हो, तो सौ सालों में भी नहीं होगा। यह काम आपको 
और हमारी मर्जी पर निभर है। अगर हम चाहें कि कुछ जमीन का 
बैंटवारा हो जाय, तो वह हो ही जायगा। जमीन का बँग्वारा कौन करेगा ? 
क्या 'भूदान-समिति! करेगी ? वह तो दस-बीस हजार एकड़ का बँटवारा 
कर सकती है, परंतु क्‍या गाँव-गाँव की कुछ जमीन का बेैंयवारा भूदान-समिति 
करेगी ? घर-घर शादी होती है, तो क्या उसके लिए कोई “शादी-समितिः 
बनी है ? हर घर के छोग स्वयं अपना इन्तजाम कर लेते हैं। तमित्ननाड भर 
में 'पोंगल? होता है, तो क्या उसके लिए कोई “पोंगल-समिति! है? मलाबार 
में ओणम' होता है, हिन्दुस्तान भर में एक दिन दीवाली होती है। इसी तरह 
कुल हिन्दुस्तान में एक दिन में जमीन का बँटवारा हो सकता है। उसके 
लिए हम सब्रको भावना निर्माण करनी चाहिए. । हम लोगों ने कहा कि 
अंग्रेजों को हिन्दुस्तान छोड़कर जाना चाहिए, तो अंग्रेजों ने एक तारीख 
मकर र की और उसी दिन उन्होंने भारत छोड़ा । उसकी तैयारी करने में उन्हें 
एक-दो साछ छगे, पर काम बना एक ही दिन में। मनुष्य मरता है, तो 
कितने दिन में मरता है? एक छण में मरता है, चाहे इसकी तैयारी में सौ 
साल चले जायें। किसी गुहा में दस हजार साल का अन्धकार हो ओर हम 
वहाँ लालटेन ले जाय, तो वह अन्धकार कितने साल में दूर होगा १ क्‍या 
सौ-दो सौ साल छंगेंगे ! जहाँ प्रकाश पहुँचा, उसी क्षण अन्धकार दूर हो 
जाता है। 


कचरा खोदने का काम 


एक भाई सूर्य पर रहता था। वह रात के समय पृथ्वी पर गिर पड़ा | 

उसने देखा कि यहाँ तो जहाँ देखो वहीं कचरा-ही-कचरा पड़ा है। वह सूरज- 
वाला मनुष्य था, इसलिए उसे अन्धकार मालूम ही न था। इसलिए उसे 
लगा कि चारों ओर काल्ला-काछा कचरा ही पड़ा है। इसलिए उसने कुदाली 
लेकर खोदना शुरू किया । कुदाली से खोद-खोदकर टोकरियाँ भरता था और 
कचरा फेंकता था। उसने सोचा कि ये प्रृथ्वी के छोग कैसे हैं, कचरे 
में ही रहते हैं। इससे पड़ोसी जाग गया और लालटेन लेकर आया तमाशा 
देखने कि रात को कोन खोद रहा है। लालटेन देखकर सूरजवाले मनुष्य 
को लगा कि में घंटेभर से कचरा खोद-खोदकर फेंक रहा था, परंतु खत्म 
ही नहीं हो रहा था। लेकिन अब एक छण में कैसे खत्म हो गया ?''' लेकिन 
वह कचरा था ही नहीं, वह तो अन्धकार था, जो खोद-खोद कर नहीं, 
प्रकाश से ही हटनेवाला था । 

अभी भूदान हमने खोदना शुरू किया है, दानपत्र भरवा लेते हैं, किन्तु 
इस तरह खोदते-खोदते भूदान कब पूरा होगा? जब विचार का 
प्रकाश फेलेगा, तब न दानपतन्र लिखा जायगा, न दिया जायगा। 
लोग जाहिर कर देंगे कि हमें जमीन बॉगटनी है और कुल जमीन 
बेंट जायगी। उन्हें सिफ विचार का प्रकाश मिलना चाहिए.। बाबा 
क्या कर रहा है? वह विचार फेला रहा है, लोगों के पास यह विचार 
पहुँचा रहा है कि “भाश्यो, जमीन चंद लोगों के हाथ में रखोगे, तो 
हिन्दुस्तान का भत्ना न होगा । जमीन ईश्वर की संपत्ति है। जैसे हवा और 
पानी सबके लिए खोल्लना चाहिए., वेंसे जमीन भी सबके लिये खोलनी चाहिए । 
यही विचार समझाने के लिए बाबा घूम रहा हे और इसीका जप कर रहा है । 
अभी कचरा खोद-खोदकर फेंकने का काम चल रहा है। पूछा जाता है कि इस 
कोयम्बतूर बिले में कितना कचरा फेंका, तो जवात्र मिलत है कि दस हजार एकड़ | 
फिर लोग सोचते हैं कि जो बहुत सारा कचरा बचा है, वह कब फेंका जायगा ! 
लेकिन वह कचरा नहीं है, अंधकार है। यह बात जब लोगों के ध्यान में आयेगी, 
तब वे सोचेंगे कि ये छोग क्‍या कर रहे हैं। फिर वे अपनी लालटेन लेकर 
आयेंगे, तो एक क्षण में प्रकाश फेलेगा । 


विचार-प्रकाश से अन्धकार मिटेगा २०७ 
श्त्रों के हल बनंगे 


बाबा जप करेगा और काम आप छोग करेंगे। क्‍या आपका काम 
बाबा करेगा ? आपका खाना बाबा खायेगा! आपकी नींद बाबा लेगा ! 
आपको अपना खाना खुद खाना होगा, अपनी नींद खुद लेनी होगी। 
हिन्दुस्तान का मसला हिन्दुस्तान हल करेगा | बाबा ने अपना मसला हल किया 
है। उसने अपनी कोई मालकियत नहीं रखी। जेसे साँप दूसरे के घर में 
जाकर रहता है, वैसे बाबा भी दूसरे के घर में जाकर रहता है। बाबा ने साँप 
का चरित्र उठा लिया है। वह अपना घर बनाता नहों। भागवत में अवधूत 
मुनि ने कहा है कि “मैं साँप से यह बोध लेता हूँ, उसी तरह बाबा ने साँप से 
त्रोध लिया और अपनी मालकियत छोड़ दी। वह अपनी देह की भी माल- 
कियत नहीं मानता, बल्कि यही मानता है कि यह सारी देह समाज की 
सेवा के लिये है। उसने स्वयं अपने लिए कोई वासना नहीं रखी । तो, बाबा का 
यह प्रश्न हल हो गया है। इसलिए बाबा को कोई समस्या नहीं हल करनी है । 
वह सारे देश की समस्या है, उसे सारा देश हल्ल करेगा। 


आज दुनिया में लोग बड़े-बड़े बम बनाते हैं, लेकिन ये सारे शख्त्रास्त्र 
खतम हो जायँगे । उन्हें कौन तोड़ेगा ? जिन हाथों ने ये बनाये हैं, वे ही हाथ 
उन्हें तोड़ेंगे । ये सारी-की-सारी तलवारें, बंदूकें, लोहे के कारखानों में वापिस 
आयेंगी और वहाँ उनका रस बनाकर हल बनाये जायँगे। सारे-के-सारे शस्त्रासत्र 
| पिघलने के लिए. आनेवाले हैं, जहाँ उनसे अच्छे-अच्छे ओजार बनेंगे, कागने के 
लिए हँसया, खेती के लिए. हल और सूत कातने के लिए तकुए, बनेंगे । यह कौन 
बनायेगा ! जिन लोगों ने ये शस्त्र बनाये, वे ही बनायेंगे। कब ? जब विचार 
* बदलेगा तब | विचार बदलने पर सारी-की-सारी सृष्टि का संहार हो जाता और 
नयी सृष्टि पैदा होती है। सूर्य की किरणों फैलते ही सभी लोग अपने बिस्तर 
8 लपेट लेते हैं। जिन्होंने बिछाये थे, वे ही लपेट लेते हैं। इसी तरह जिन्होंने ये 
: शस््रास्त्र बनाये हैं, उन्हींकी समझ में जब आयेगा कि इनसे कोई मसला हल नहीं 
होता, तो वे ही इन्हें खतम कर देंगे। लोग पूछते है कि इतनी बड़ी भारी 

योजनाएँ गिरेंगी ? परंतु भूकप से जितना बड़ा मकान होता है, उतना ही वह 

जल्दी गिरता है । छोटे मकान टिक भी जाते हैं| उसके लिए क्‍या करना होगा ! 
५ पु 

विचार फेलाना पड़ेगा और वही बाबा कर रहा है । 


मुलुर ( कोयम्बतूर ) 
६-१०-:७६, 


अपने कामों की जिम्मेवारी खुद उठायें 5५५३ 


अभी आपने एक अद्भुत हो भजन सुना ( सभा में प्रवचन के पहले 
माणिक्यवाचकर का एक भजन गाया था )। उसमें भक्त कहता है कि भत्ता 
बुरा जो कुछ करना है, तू करता है। में उसके लिए, जिम्मेवार नहीं ।? 

सारी जिम्मेवारी भगवान पर छोड़ना कठिन 

मेरे हाथ से भछा या बुरा कुछ भी हो, दोनों के लिए में जिम्मेवार नहीं, 
यह कहना बहुत बड़ी बात हो जाती है। इस तरह के भजन सुनने की आदत 
हमें हो गयी है। लेकिन उसका अर्थ कितना गहरा होता है, यह हम नहीं 
जानते । मेरे हाथ से कुछ अच्छा काम हुआ, तो उसका आनंद, हष या अहंकार 
नहीं होना चाहिए, यह तो कुछ कोशिश करने से ध्यान में आ सकता है। 
किंठु मेरे हाथ से कुछ बुरा काम हो, तो उसकी . भी मुझपर कोई जिम्मेवारी 
नहीं, उससे कुछ दुःख भी नहीं होता हे, यह अनुभव बहुत कठिन है। बहुत 
ज्यादा खा लिया याने गल्बत काम हुआ, तो उसका फल मिलेगा ही, पेट जोरों 
से दुखना शुरू होगा । अब भक्त कद्देगा कि ज्यादा खाया, इसल्निए मैं जिम्मेवार 
नहीं और उसके कारण पेट दुखता है, उसके लिए भी में जिम्मेवार नहीं हूँ । 
लेकिन यह बोलना ही कठिन है, उसका अनुभव और भी कठिन है, इसलिए 
बेहतर यही है कि हम अपने कामों की जिम्मेवारी खुद उठाये। 

गलत बँटवारा 
कुछ लोगों ने बीच का एक मार्ग निकाला है। कुछ अच्छा काम किया 

और उसका अच्छा फल मिला, तो कहते हैं कि हमने किया और कुछ गलत 
काम हुआ, तो कहते हैं कि भगवान्‌ ने कराया, हम क्या करें १ डॉक्टर लोग 
ऐसा ही करते हैं। डॉक्टर ने सौ बीमारों को औषध दिया, जिसमें से अस्सी 
दुरुस्त हो गये, तो उसके औषध से दुरुस्त हुए और बीस मर गये, तो 
ईज्वर ने मार डाले। अगर अस्सी छोगों को ठुमने दुरूस्त किया, तो बीस छोगों 
को तमने ही मार डाला, ऐसा कहो । भला कुछ हुआ, तो हमारे हाथ से हुआ, 
उसमें हमारी जिम्मेवारी है और बुरा हुआ, तो ईश्वर ने किया, इसमें हमारी 
फोई जिम्मेवारी नहीं। किन्तु इस तरह बँटवारा करना मिथ्या है, यह नहीं 
चलेगा | या तो भज्ञा बुरा दोनों की जिम्मेवारी खुद उठाओ या दोनों की 
जिम्मेवारी ईश्वर पर छोड़ दो । 
जिम्मेवारी हम खुद उठाये 
भत्ना या बुरा, दोनों की जिम्मेवारी छोड़ना आसान मालूम होता है, हमारे 
समाज में यह भाषा बहुत चलती है। हिन्दुस्तान में इस तरह बोलने की आदत 
पड़ गयी है कि भगवान्‌ सब कुछ कराता है, हमारे हाथ में कुछ नहीं है। इस 
रह बोलना आसान है, पर उसका अनुभव करना आसान नहीं | अनुमव का 
अथ यह है कि बिच्छू काटे, तो रोये नहीं और मीठा आम मिले तो खुश भी 
न हों | इसमें मीठा आम मिलने पर खुश न होना, कुछ संभव भी है, पर बिच्छू 
काटने पर न रोना कठिन है। सारी जिम्मेवारी ईश्वर पर सॉपने की भाषा 
माणिक्यवाचकर बोल सकता है, क्‍योंकि उसकी यह अवस्था हो गयी थी कि 
बिच्छू काटने पर भी शांत रहता था। इसलिए उसके लिए, वह शोमा देता है 
परंतु हमारे लिए यही शोभा देता कि हम भला-बुरा, दोनों की जिम्मेवारी उठाये 
और सोच-विचार कर भरा करें और बुरा टाले । ईश्वर सब कुछ करेगा, यह 
न कहें। ईश्वर ने हमें विवेकबुद्धि दी है। उसका उपयोग कर जो अच्छा हो, 
उसे ही करे और जो खराब हो उसे न करे । हमारे हाथ से हो चुका, ऐसा 
न कहना चाहिए, बल्कि हमने किया, यही कहना चाहिए. | हमने बुरा किया, 
तो हमें उसका बुरा फल जरूर मिलेगा । उसे भोगना ही चाहिए, उसके लिए 
रोना ठीक॑ नहीं और न ईश्वर से प्रार्थना करना ही ठीक है । 

सांसारिक काम अपनी अक्क से, पारमार्थिक ईश्वर की अक्त से ! 


लोगों से जब हम पूछते हैं कि क्या भूदान देना चाहिए? सब्रको जमीन 
देनी चाहिए. ! तो वे 'हाँः कहते हैं, और यह पूछने पर कि "क्या हवा, पानी 
और जमीन की माल्नकियत हो सकती है ?! तो “नहीं? कहते हैं। इस पर हम कहते 
हैं कि (तब तो आपको दान देना होगा !? लेकिन जहाँ दान देने की बात आती 
है, वहीं वे हिचकिचाने लगते हैं और कहते हैं कि भगवान्‌ बुद्धि देगा, तब 
होगा । याने अपने हाथ से पुण्य करने का सवाल आता है, तो भगवान्‌ बुद्धि 
देगा तब होगा। पर जब लड़की की शादी करनी होती है, तब खुद 
पचास जगह दूँढ़ने क्‍यों जाते हो ? क्‍यों नहीं कहते कि भगवान्‌ की इच्छा 
होगी तब शादी होगी! भूख लगती है तो मनुष्य उठता है, चूल्हा सुलगाता 
है, घर में चावलछ न हो, तो कहीं से माँगकर ले आता है, माँगने पर न मिले 
तो चुराकर छाता और रसोई पकाकर खाता है। उस वक्त वह क्‍यों नहीं कहता 
कि ईश्वर चाहेगा, तब होगा ? मतत्लब यह है कि संसार के सब काम हम 
अपनी इच्छा से, अपनी अक्ल से करेंगे, किंतु जब परमार्थ का कार्य करना 
हो, तब कहेंगे कि ईश्वर करेगा तब होगा। याने स्वार्थ के कार्य हम अपने 
प्रयत्न से करेंगे ओर पुण्यकाय, धमंकाय ईश्वर करायेगा, तब होगा । बोलने में 
तो हम पाप-पुण्य दोनों की जिम्मेवारी ईश्वर पर डालते हैं, पर फल भोगने 
का समय आने पर पुण्य की जिम्मेवारी अपने ऊपर लेते और पाप की 
जिम्मेबारी ईश्वर पर डालते हैं। फिर.पाप का फल मिलने लगता है, तब क्‍यों 
रोते हैं? पाप की जिम्मेवारी ईश्वर पर है, तो रोने दो ईश्वर को, तुम क्‍यों 
रोते हो ? लेकिन मनुष्य रोता है, फिर भी वह समझता नहीं कि यह मेरी 
जिम्मेवारी है । 

भक्तिमार्गी साहित्य के कारण भ्रम 


इस तरह के भक्तिमार्गों साहित्य से हिन्दुस्तान के लोगों के दिमाग में यह 
सवथा भ्रम पेदा हो गया है। वे समझते ही नहीं कि असली चीज क्‍या है, 
अपनी हालत क्‍या है १ अपनी हालत के अनुसार ईश्वर का स्वरूप बद्छ्षता है । 


स्त्रियाँ ओर संन्यास २६१९ 


अगर हमें सुख-दुःख की परवाह है, तो हम अपने पाप-पुणय के लिए, जिम्मेवार 
हैं, उसे ईश्वर पर नहीं सौंप सकते । हमें विचारपूवक पुएय करना और उसका 
फल भोगना होगा । हमें विचारपू्वंक पाप को टाल्लनना और उसके फल्न से दूर 
रहना चाहिए । नलत्र हम सुख-दुःख से परे हो जार्यगे, तभी माणिक्य- 
वाचकर का वह वाक्य काम में आयेगा | तबतक तो हमें सत्काय में ही निरत 
रहना चाहिए, बुरी चीजों को दूर रखना चाहिए, सारे समाज को प्यार करना 
और मिल्न-जुलकर रहना चाहिए। जो सुख हम अपने लिये चाहते हैं, वहीं 
दूसरों को देना चाहिए । दूसरों को सुखी बनाकर ही हम सुखी बन सकते हैं, 
दुःखी बनाकर नहीं | इसलिए हमें परोपकार में रत रहना चाहिए, आस-पास 
के लोगों की निरंतर सेवा करनी चाहिए। तभी हमें सुख मिलेगा, मानसिक 
समाधान मिलेगा । होते-होते आखिर यह सुख की वासना ही जल जायगी और 
तब माणिक्यवाचकर का वह वाक्य हमारे काम आयेगा। 


केथनुर ( कोयम्बत्र ) 
११-१०-?३ ३. 

में मानता हूँ कि हिन्दूघर्म ने स्त्रियों पर कुछ अन्याय किया है। पुरुषों को 
डर लगता था कि स्त्रियों को पारमार्थिक कार्य में प्रवेश देने से खतरा पैदा होगा । 


बुद्ध ने खतरा उठाया ! 


भगवान्‌ बुद्ध भी आरंभ में स्त्रियों को दीक्षा नहीं देते थे। एक बार उनके 
शिष्य आनन्द एक स्त्री को लेकर आये ओर भगवान्‌ से कहने लगे : “इसे दीक्षा 
दीजिये | यह स्त्री दीक्षा के लिए अत्यंत योग्य है, शायद्‌ हमसे भी अधिक ।? 
तब्र भगवान्‌ बुद्ध ने उस स्त्री को दीक्षा देना स्वीकार किया । फिर भी उन्होंने उस 
समय आनन्द से कहा ; “आनन्द, में एक खतरा उठा रहा हूँ ।! 


२६२ भूदान-गंगा 
महावीर की निर्भीकता 


महावीर स्वामी बुद्ध भगवान्‌ के कुछु २०-४० साल पहले हुए | वे इतने 
निर्भय थे कि उनसे अधिक निर्भय व्यक्ति शायद ही कोई हो। स्त्रियों और पुरुषों 
को समान अधिकार है, इस बात को वे अक्षरश: सत्य मानते थे। वे मानते थे 
कि सन्यास, ब्रह्मचय और मोक्ष का अधिकार, स्त्री और पुरुष दोनों को है। 
वे अत्यंत निर्विकार थे, नग्न घमते थे। जनियों में पुरुषों के समान सेकड़ों 
स्त्री-संन्यासिनियाँ काम करती थीं। उनमें दो प्रकार होते हैं : (१) श्रमण और 
(२) श्रावक । श्रमण माने संनन्‍्यासी और श्रावक माने गशहस्थाश्रम में रहकर 
धर्मकाय करनेवाला | उनमें जितने श्रमण थे, उनसे अधिक श्रमणियाँ थीं। 
आज भी जेन संन्यासिनियाँ धर्म-प्रचार करती रहती हैं। त्रियों को दीक्षा देने के 
विषय में बुद्ध भगवान्‌ को जो डर था, वह महावीर स्वामी को नहीं था | 


रामकृष्णु परमहंस को भी संकोच : 


यह तो पुरानी बात हो गयी। आज भी यद्यपि रामकृष्ण परमहंस के 
आश्रम में शारदा देवी पहले से ही थीं, फिर भी स्त्रियों को दीक्षा नहीं दी जाती 
थी । अब पिछले साल से स्त्रियों को दीक्षा देना आरंभ हुआ है। इसका मतलब 
यह हुआ कि उन्हें भी इस काय को आरम्म करने में इतना समय बिताना पड़ा | 


गांधीजी का नया रास्ता 


गांधीजी को इसमें कोई दिक्कत नहों मातम हुईं, क्योंकि यद्यपि वे मानते 
थे कि संन्यास का अधिकार सबको है, फिर भी वे किसी को भी दीक्षा नहीं देते 
थे | जहाँ दीक्षा देने की बात आती है, वहाँ बहुत दृढ़ता की आवश्यकता होती 
है, जरा भी दोष आ जाय, तो उससे संस्था कलुषित होती है। दीक्षा देने की 
आवश्यकता गांधीजी को महसूस नहीं हुईं | उन्होंने दीक्षा के बिना ही शुद्ध 
रहने का माग बताया। उन्होंने एक नया विचार दिया कि “गहस्थ” को ही 
धवानप्रस्थ' बनना चाहिए, याने दो-चार दिन संसार में बिता कर पति-पत्नी को 
वानप्रस्थ बनकर रहना चाहिए और गहस्थाश्र्म में संयम होना चाहिए । इसमें 

(टोंग नहीं आ सकता है और साधकों की साधना को पूरी गुंजाइश मिलती है । 
। गांधीजी ने स्त्री-पुरुष दोनों को समान अधिकार दिये । किन्तु दीक्षा देनेवालों को 
स्त्रियों को दीक्षा देने में मय मालूम होता था | 


मीरा की मीठी चुटकी 


मीराबाई की कहानी है। एक बार वह मथुरा-बन्दावन गई थीं। वहाँ एक 
*संन्‍्यासी रहते थे । मीराबाई ने उनके दशन की इच्छा प्रकट की, पर उनके 
४शिष्यों ने बताया कि हमारे गुरु स्त्रियों को दशन नहीं देते । इस पर मीराबाई 
'ने वहीं पर एक भजन बनाया, जो गुजराती में है 

“हुँ तो जाणती हती जे त्रजमां पुरुष छे एक । 

श्रज मां वसीने तमे पुरुष रह्मा छो तेमां भल्नो तमारो विवेक ।” 

“मैं तो समझती थी कि त्रज में सिफ एक ही पुरुष है और बाकी सारी 
+गोपियाँ हैं। त्रज में रहकर भी आप पुरुष बने रहे, तो आपके विवेक के 
ह लिए. क्‍या कहें ?” जब शिष्यों ने गुरुको यह सुनाया, तब गुरु को त्गा 
* कि इसे दशन देना उचित है और फिर उन्होंने दशन दिया । 


संन्यास की कलिवज्यता पर शंकर का प्रहार 


संन्यास, ब्रह्मचय, परित्रज्या लेने की इजाजत हो, तो भी हजारों ख्रियाँ 
£ संन्यासिनी बनंगी, ऐसी बात नहीं। आज पुरुषों को इजाजत है, तो भी 
६ हजारों पुरुषसंन्यासी थोड़े ही बनते हैं। किंतु इजाजत न होना एक '“डिसएबि- 
। लिटी' ( अपात्रता ) होना प्रगति के -लिए. रुकावट पैदा करता है। हिन्दूधर्म 
: में पहले ऐसा नहीं था। पर बीच में माना गया कि कलियुग में संन्यास सबके 
$ लिए. वर्जित है। इस पर प्रहार शांकर-सम्प्रदाय से हुआ । शंकराचार्य के गुरु 
$ संन्यासी थे । वे पहले ग्रहस्थाश्रमी थे ओर बाद में उन्होंने संन्यास लिया। 
॥ बह्मचरय में से ही संन्यासी होने की इच्छा प्रकट की। उन्होंने अपनी माँ से 
४ संन्यास लेने की इजाजत माँगी। माँ इजाजत नहीं देती थी, पर आखिर उसे 
| देनी पड़ी। आज हम शंकराचार्य का अत्यंत गौर गाते हैं। हिन्दूधर्म 

पर श्रीकृष्ण भगवान्‌ के बाद सबसे ज्यादा असर यदि किसी व्यक्ति का हुआ, 
तो वह शंकराचार्य का हुआ है| उनके भाष्य-स्तोत्र आदि देश भर में सर्वत्र पढ़े. 
जाते हैं | किंतु उनके रहते, जो हालत थी, उसकी हम कल्पना नहीं कर सकते । 


अन्त तक माफी नहीं माँगी 


शंकराचाय संन्यास लेकर निकले और उत्तर में घूम रहे थे, तो उन्हें माता 
का स्मरण होने लगा । उन्होंने सोचा कि स्मरण हुआ है, इसका मतलब यह है 
कि माँ मुझे बुछा रही है। इसलिए वे दक्तिण की ओर वापस चल पड़े। घर 
पहुँचे, तो उनकी माता की मरने की तैयारी थी। माँ को भगवान्‌ का दशन 
होना चाहिये, इसलिए उन्होंने कृष्णाँ्॒टक बनाया और माँ के मुँह से उसका 
उच्चारण कराया । उसकी अंतिम पंक्ति का उच्चारण होते ही माँ को भगवान्‌ 
का दशन हुआ, ऐसी कहानी है। माँ ने अपने लड़के को संन्यास लेने के लिए, 
इजाजत दी थी और कलियुग में तो संन्यास वर्जित माना गया था, इसलिए 
उनके समाज की तरफ से याने नंबुद्रो ब्राह्मणों की तरफ से उनका बहिष्कार 
था, जेसे टॉल्स्टॉय का पोप की तरफ से बहिष्कार था या जेसे गांधीजी को 
हिन्दू धर्म का वेरी समझकर मारा गया था। बहिष्कार के कारण माँ की 
स्मशान की यात्रा के लिए ब्राह्मणों में से एक भी मनुष्य नहीं आया | जाति- 
भेद था, इसलिए दूसरी जातिवाले तो आ ही नहीं सकते थे। छाश उठाने के 
लिए कोई नहीं आया, तो फिर शंकराचाय ने तल्वार से छाश के तीन टुकड़े 
किये और एक-एक टुकड़ा ले जाकर णल्लाया | वे अत्यंत प्रखर ज्ञानी थे, ऐसे मौके 
पर भी वे पिघल्ते नहीं । अगर वे माफी माँगते, तो ब्राह्मण स्मशानयात्रा के लिए 
आते; परन्तु उन्होंने माफी नहीं माँगी । 


हक पाने का यही तरीका 


आज शांंकराचार्य के लिए इतना आदर है कि नंबुद्री ब्राह्मणों में उनकी 
स्मृति में, जलाने के पहले लाश पर तीन लकीर खींचते हैं | परंतु उस जमाने 
में समाज इतना कठोर था कि माँ की ज्ञाश उठाने के लिए कोई नहीं आया | 

फिर भी शंकराचाय ने समाज पर कोई आजक्तेप नहीं किया। उनके ग्रंथों में 
कहीं भी कटुता नहीं है। उत्तम सुधारक का यही लक्षण है। शंकराचार्य को 
संन्यास का हक प्राप्त करने के लिए इतना करना पड़ा । इसी तरह एक-एक 
#हक प्राप्त करना होता है । 
स्री-पुरुष-समानता का हक केसे मिल्ले ? 
स्री-पुरुषों की समानता का हक भी ऐसे ही प्राप्त करना होगा। स्त्रियाँ 
अगर पुरुषों की बराबरी में बीड़ी पीना चाहें, तो वह हक उन्हें आसानी से 
मिल सकता है। कितु वे संन्यास, ब्रह्मचय, परिब्रज्या या मोक्ष का हक चाहती 
हैं, तो कोई ज्ञानवान, प्रखर वेराग्य संपन्न सत्री निकलेगी, तभी वह हासिल 
होगा । गांधीजी के देने से उन्हें यह हक हासिल नहीं होगा, न और किसी के 
देने से। जब्र शंकराचार्य की कोटि की कोई स्त्री निकलेगी, तभी उन्हें वह हक 
हासिल होगा । 


वडुमपालेयम्‌ 
११-१०-१०८६ 

अभी आपने एक बहुत सुंदर भजन सुना कि भक्तशिरोमणि “आंडाल? 
' भगवान्‌ कृष्ण को अपना स्वेस्व समपंण कर रही है। उसने अपने लिए कुछ 
भी नहों रखा, बल्कि अपना जीवन ही कृष्णमय बना दिया। यहाँ तक कि 
; कृष्ण भगवान्‌ को पहनाने के लिए वह जो माज्ला ले जाती थी, उसे पहले स्वयं 
: पहन लेती और देखती कि ठीक दीखती है या नहीं | मगवान्‌ को वह पुष्पमाला 
: अधिक प्रिय होती थी, जो आंडाल पहले स्वयं पहनकर फिर भगवान्‌ को देती। 
(इसका अर्थ यह है कि उसका अपना निज का भोग भी परमेश्वरापंण हुआ था। 
।हम अपने लिए. कुछ रख लेते हैं ओर बाकी भगवान्‌ को देते हैं, समाज-सेवा में 
#लगाते हैं, तो वह परोपकार होता है । लेकिन हम अपने लिए कुछ भी नहीं 
१७ 

रखते, सब समाज का समभते हैं, अपने शरीर के भोग को भी एक सामाजिक- 
कार्य समझते हैं, तो वह संपूर्ण क्रष्णापंण हो जाता है । फिर उस मनुष्य के 
लिए परोपकार जैसी कोई चीज ही नहीं रहती, क्योंकि 'स्व' और “पर में भेद 
ही मिट जाता है। फिर तो 'सर्वोपकार' हो जाता है। हमने 'कुरल! में एक बड़ा 
सुंदर मंत्र पढ़ा था कि जिसका हृदय प्रेम से भरा हो, जो उदार और बुडिमान्‌ 
हो, वह समझता है कि अपनी हड्डियाँ भी अपनी नहीं, बल्कि समाज की हैं। 
इससे उल्टे जो छोटी बुद्धिवाला होता है, वह सारी दुनिया अपनी मालकियत को 
समझता है ।' द 

पुराणों में दधीचि ऋषि की सुंदर कहानी है। वे महान्‌ तपस्वी और 
भगवान्‌ की भक्ति में तन्मय ये । उनके शरीर में ज्यादा मांस नहीं था, सिफ 
हड्डियाँ ही थीं। समाज के लोग उनके पास आये और कहने लगे : में 
वृत्रासुर से बहुत तकलीफ हो रही है और कहा गया है कि दधीचि ऋषि की 
हड्डियों के वज् से ही उसकी पराजय हो सकेगी। इसलिए. आप कृपाकर अपनी 
अस्थियाँ दीजिये ।! दधीचि ऋषि ने बड़ी खुशी से अपनी इड्डियाँ समाज को 
अपित कर दों और वे स्वयं मर गये | 


है श< ई| 
धम-विचार के बिना मानव क्षण भर भी टिक नहीं सकता 


अपना सर्वस्व समाज को समर्पित करना चाहिए, ऐसी बातें सुनने की हमारे 
समाज को आदत पड़ गयी है । आदत के कारण उनका चित्त पर बहुत ज्यादा 
असर भी नहीं होता । कुछ लोगों ने यह मान लिया दे कि यह सारा धर्म-विचार 
परलोक के लिए, है, इहलोक के लिए नहीं । कुछ लोगों ने माना हे कि आगे जो 
आदरश समाज आयेगा, उसमें यह नीति चल्लेगी; पर आज के समाज में नहीं । 
इसीलिए ईसा मसीह के अनुयायी' कहलानेवाले भी इन दिनों शख्त्रसंभार बढ़ाने 
की तैयारी में लगे हैं। वे रविवार के: दिन चचच में जाकर प्राथना-प्रवचन सुनते 
और उनकी सेना के हर सिपाही के जेब में बाइबिल होती है। वे समझते हैं कि 
अहिंसा व्यक्तिगत कल्याण के लिए. अच्छी है, पर समाज कल्याण के लिए हिंसा 
की जरूरत रहेगी ही । छोग समझते हैं कि त्यागी पुरुषों की ये सारी कहानियाँ, 

भक्तगाथाएँ, धर्मप्रवचन, अहिंसा की बातें महापुरुषों के लिए. हैं, अपने लिए 
नहीं । यह कल्पना गलत है। धर्म की अगर कहीं जरूरत है तो आज इसी क्षण 
है। जेसे हमें हवा इसी क्षण चाहिए, हम हवा को अगले क्षणों के लिए छोड़ 
दंगे, तो इन क्षणों में हमें मरना होगा। हवा को भी रोका जा सकता है, दस- 
पंद्रह मिनट तक हवा के बिना चल्न सकता हैं, पर धर्मविचार और प्रेम के बिना 
मनुष्य एक क्षण भी नहीं टिक सकता। फिर सवात्ष उठाया जा सकता है कि 
फिर आज कैसे टिका है ? आज भी वह इसीलिए टिका है कि समाज में प्रेम का 
अंश अधिक है। कहीं हंष, भगड़ा या बुराई हो, तो मनुष्य को चुभती और 
एकदम उसकी आँखों को दिखाई देती है। किसी माता ने किसी बच्चे को प्यार 
किया, तो अखबार में उसका तार नहीं भेजा जाता, किंठु कहीं खून हुआ, तो 
उसकी खबरें अखबार में महीनों तक सतत आती हैं। सारा इतिहास लड़ाइयों 
से भरा रहता है । इसलिए शायद यह गलतफहमी हो सकती है कि मानव स्वभाव 
में कगड़े, हष आदि हैं, पर बात इससे उल्टी है । स्वच्छ, निर्मल्ल, शुभ्र खादी 
को जरा-सा भी दाग लग जाय तो वह एकदम दीखता है, वह सहन नहीं होता । 
दूध में जरा भी कचरा पड़ा हो, तो सहन नहीं होता । मानव-हृदय शुद्ध-निर्मछ 
होने के कारण उसे बुराई सहन नहीं होती | इसलिए जो बुराई प्रकट होती है, 
वह फौरन अखबारों में और इतिहास में आ जाती है। 


भूदान-यज्ञ में यह अनुभव हो रहा है कि हजारों लोग जमीन देते हैं। 
आजतक हमें साढ़े पाँच लाख लोगों ने जमीन दी है। जमीन के लिए भाई-भाई 
में झगड़े चल्लते हैं, कोट में केस चलते हैं किसान को जमीन प्राणवत्‌ प्रिय होती 
है, लेकिन जहाँ जमीन माँगी गई है, वहाँ लोगों ने प्रेम से दी है। कहीं 
कम-बेशी होती है, क्‍योंकि मोह होता है। 


नदी समुद्र से डरती नहीं 


कुल की कुल जमीन दान दीजिये, ऐसी माँग करना भी कल्लियुग' के 
लिए. साहस को बात मानी जायगी। फिर भी इस युग में यह बात बोली जाती 
है | इसलिए, हम कहना चाहते हैं कि यह कलियुग नहीं, 'नारायणपरायणता” का 

युग है। आज अपना सब कुछ समाज के लिए. अपण करने की बात ठीक 
मालूम होती है। अगर किसी एक शख्स के लिए जमीन की माँग की गईं, 
तो देना ठीक है या बेठीक, वह उसका उपयोग कैसे करेगा, आदि सवाल 
पैदा हो सकते हैं। लेकिन जहाँ समाज को अ्रपण करने की बात आ गई, 
वहाँ तो पैसा बेंक में रखने की बात हुई ॥ लोग इस बात को समभ जाते हैं 
कि मनुष्य के लिए सबसे सुरक्षित बेंक अगर कोई है, तो वह समाज है। वहाँ 
अपना पैसा सुरक्षित रहेगा और उसका इतना ब्याज मिलेगा कि हम अपने दो 
हाथों से न ले सकेंगे । कोई भी नदी कितनी ही बड़ी क्‍यों न हो, समुद्र में जाने 
से डरती नहीं । कावेरी भी अपना पानी समुद्र में उंडेल देती है और छोटा-सा 
नाला भी | बड़ी गंगा भी गंगासागर में मिल जाती है, क्योंकि सब का गन्तव्य- 
स्थान समुद्र ही है और वहीं से सबको पानो मिलता है। इसलिए जहाँ 
समाज को देने की बात आती है, वहाँ लोगों को उसे समझने में मुश्किल 
मालूम नहीं होती । 


ज्ञानविज्ञानमय युग 
यह सारा इस युग में हो रहा है, क्‍योंकि यह ज्ञानविज्ञानमय युग है। 


पुराना युग ज्ञानमय युग था। वे लोग आत्मज्ञान से ही समझाते और 
आर्त्मज्ञान से ही माँगते थे। आत्मज्ञान का ग्रहण सबको आसानी से नहीं 
होता । इसलिए कुछ लोग उनकी बात सुनते थे, तो कुछ नहीं । अन्न इस युग 
जो बात कही जा रही है, वह आत्मज्ञान भी कहता है और विज्ञान भी | 
आत्मज्ञान कहता है कि (तुम अपना सब्च कुछ दे दोगे, तो श्रेय होगा |? 
पहले भी वह यही कहता था और आज भी कहता है, 'तेन व्यक्तन भ्रुजीथाः ।” 
हम भी आत्मज्ञान की वही माँग कर रहे हैं और साथ-साथ विज्ञान की 
भी माँग कर रहे हैं। हम समभाते हैं कि भाइयो, इस विज्ञान-युग में अल्नग- 
अलग रहोगे, तो टिक न सकोगे । एक हो जाओगे तो टिक सकोगे । आपका 
श्रेय और कल्याण तो एक होने में ही है, वह प्राचीन काल में भी था और 
आज भी हे। परंतु आपका ऐहिक जीवन भी इससे सुधरेगा, ऐसा विज्ञान 

कह रहा है। आज व्यक्तिगत माक़कियत के असुर पर एक तरफ से 
आत्मज्ञान का प्रहार हो रहा है और दूसरी तरह से विज्ञान का। इन दो 
प्रहारों के बीच अन्न यह असुर टिक नहीं सकता । 


बुद्ध और आईनस्टीन का शस्त्र 

आप इस गलतफहमी में न रहें कि यह कलियुग है। भागवत की भाषा 
में तो यह “नारायण सेवा का युग' है ओर आज की भाषा में 'ज्ञान-विज्ञान 
का युग” | बुद्ध भगवान्‌ की बात आत्मकल्याण को पहचाननेवाले ही सुनते 
थे। पर बाबा की बात आत्मकल्याण और व्यक्तिगत कल्याण तथा समाज- 
कल्याण को पहचाननेवाले भी सुनते हैं। सबसे अलग रहने से इस युग में 
हम टिक नहीं सकते, यह बात बाबा के कहने से और अच्छी तरह समभ में 
आती है। बुद्ध भगवान्‌ का शस्त्र तो बाबा के पास है ही, दूसरा विज्ञान का, 
आईन्स्टाइन का शस्त्र भी बाबा के पास है। उसके पास दो आयुध हैं, इसी- 
लिए, भूदान और संपत्तिदान दे रहे हैं। यह इसलिए बन रहा है, क्योंकि 
आत्मज्ञान और विज्ञान, दोनों जोर कर रहे हैं। इसलिए, जो ताकत दुनिया 
में पहले कभी भी पैदा नहीं हुईं थी, वह ताकत आज पैदा होने जा रही है । 

स्वाथ के लिए सबस्व समपंण करो 

लोग पूछते हैं कि बाबा पाँच-साढ़े पाँच साल्न से सतंत घूम रहा है, तो 
उसे थकान केसे नहीं आती ! हम कहते हैं कि प्रभु रामचंद्र जैसे महापुरुष 
को रावण जैसे मामूली असुर को नष्ट करने के लिए. चोदह साल घृमना पड़ा, 
तो बाबा को मोहासुर को नष्ट करने के लिए साढ़े पाँच साल्न घूमना पढ़ा, तो 
कौन-सी बड़ी बात है? रावण के तो दस ही ऐपिर थे, लेकिन मोहासुर के 
हजार-हजार सिर हैं। बात्रा को साढ़े पाँच सात घूमने से कोई थकान नहीं 
मालूम होती, बल्कि बड़ा उत्साह आता है, क्‍योंकि इस काम में धर्म और 
अर्थ, दोनों इकट्ठा हुए हैं। आप परार्थ चाहते हों तो आपको भूदान, 
संपत्तिदान में हिस्सा लेना चाहिए.। आप स्वार्थ चाहते हों, तो भी इसमें हिस्सा 
लेना चाहिए। पराथ चाहते हों, तो थोड़ा-सा दान देने से निभ 

जायगा; पर स्वार्थ चाहते हों, तो सबस्व समपंण करो, जेंसे आंडाल ने अपना 
सवस्व भगवान्‌ को समर्पित किया था । इस तरह धर्म और अर्थ, स्वार्थ और 
पराथ, दोनों इकट्ठे हो रहे हैं। जरा उधर पश्चिम के देशों की तरफ देखिये। 
वहाँ कितना सामूहिक कार्य हो रहा है। वह सारा विनाश के लिए किया जा 
रहा है, फिर भी उसमें समूहभावना, सहयोग है ही। वह कितना प्रचंड 
सामूहिक काय है ! ऐसे जमाने में हम अपना अलग-अरूग घर, अलग इस्टेट आदि 
रखेंगे, तो केसे टिकेंगे ? इसल्लिए इस जमाने की माँग है कि हम सत्र व्यापक 
बन जायें । 

काटुपालेयम्‌ ( कोयम्बतूर ) 

१४-१०-?५६ 


धम का रूप बदलता है ; ५८ ; 


सेवा ओर धर का रूप भी दिन-दिन बदलता रहता है। उसे पहचानना 
पड़ता है। युग-युग के अल्लग-अल्नग धम होते हैं, किन्तु कुछ समान धर्म भी 
होते हैं। सत्य, प्रेम और करुणा सारी दुनिया के लिए याने सब स्थानों के लिए 
और सब जमानों के लिए. समान-घम है। परमेश्वर के असंख्य गुणों में से हमने 
ये तीन गुण चुन लिए हैं और उनका हम निरंतर स्मरण करते हैं। परमेश्वर का 
रूप इन्हीं तीन गुणों में देखते हैं। हमने कुल शास्त्रों, सत्पुरुषों के अनुभवों और 
इतिहास का निचोड़ निकालकर सत्य, प्रेम और करुणा ये तीन गुण चुने हैं। ये 
गुण ही अनादिकाल से आज तक सारी दुनिया को ऊपर उठाने का काम करते आ 
रहे हैं | फिर भी ये उस-उस समाज के लिए जैसा रूप चाहिए, वेंसा लेते हैं। 


पुराना समाज श्रद्धा-प्रधान, आज का ज्ञान-श्रधान 


प्राचीन कांल से , आज तक सम्ताज में भी सत्य; प्रेम और करुणा ये 
त्रिमूर्ति काम कर रहे हैं, किन्तु पुराने समाज में उनका एक रूप था, बीच 
के समाज में दूसरा रू और आज तीसरा रूप है| पुराना समाज श्रद्धा- 

प्रधान था, तो आज का समाज ज्ञान-प्रधान हो गया है। यह अपरिहाय है। 
इसका मतल्लब यह नहीं कि पुराने समाज में ज्ञान को कीमत न थी ओर आज के 
समाज में श्रद्धा की कीमत नहीं है। लेकिन जहाँ सृष्टि का रहस्थ और 
विज्ञान मनुष्य के सामने खुल गया, वहाँ मनुष्य की अवस्था दूसरे प्रकार की 
होती है । पुराने जमाने में बड़े-बड़े राजनीतिज्ञों को और सम्राटों को भूगोल 
का जो ज्ञान नहीं था, वह आज दस साल के लड़के को है। अकबर जेसे 
बड़े बादशाह को या श्रीहृरष॑ जेसे बड़े सम्राट को दुनिया में कितने देश हैं, 
यह कहाँ मालूम था ? लेकिन आज हम देखते हैं कि स्वेज नहर के बारे में 
घटना हो रही है, तो दुनिया में ऐसा एक भी देश नहीं कि जहाँ के छड़कों को 
उसका ज्ञान न हो । कुल दुनिया के कुल अखबारों में उस खबर को प्रधान 
स्थान दिया जाता है। ल्ञोग उसे पढ़ते हैं और उसके बारे में सोचते भी 
हैं। वाद-विवाद मंडलियों में उचित-अनुचित की चर्चा भी चल्नती है। 
हिन्दुस्तान को ही मिसाल लीजिये। पिछले साज्न सीमा-आयोग की रिपोट 
प्रकाशित हुई और उस पर देश भर में काफी चर्चा चछी। उसमें लड़कों ने 
ओर विद्यार्थियों ने भी दिलचस्पी ली | यह दुःखजनक नहीं, आनंदजनक बात है । 


आज भी श्रद्धा का क्षेत्र है 


मैंने ये मिसालें इसलिए दों कि आगे का समाज ज्ञान-प्रधान रहेगा। 
इसका मतलब यह नहीं कि श्रद्धा का क्षेत्र कम हो जायगा। मेरी आँख को 
चश्मा लग गया, तो मेरी आँख पहले जितना दूर देखती थी, उससे बहुत ज्यादा 
दूर का देखने लगी। मेरी आँख का ज्षेत्र बढ़ गया, इसलिए कान का ज्षेत्र 
कम होने का कोई कारण नहीं। वह क्षेत्र ही अलग है। श्रद्धा का ज्षेत्र पहले 
भी था और आज भी है। लेकिन पहले जिन बातों में नाहक श्रद्धा रखते थे, 
उन बातों में आज उनकी श्रद्धा न रहेगी, वहाँ बुद्धि आयेगी। जिस विषय 
का स्पष्ट ज्ञान होता है, वहाँ श्रद्धा का सबाल नहीं है। लेकिन जहाँ ज्ञान 
बढ़ता है, वहाँ अज्ञान भी बढ़ता है। जिनके पास ज्ञान नहीं होता था, उनके 
पास अज्ञान भी बहुत कम होता था। पहले लोगों को इस दुनिया का जितना 

शान था, उससे आज ज्यादा ज्ञान हुआ है और पहले हमें इस दुनिया के 
बारे में जितना अज्ञान था, उससे आज ज्यादा अज्ञान है | सच्चे ज्ञानी सच्चे 
अज्ञानी भी होते हैं, इसीलिए वे नम्न होते हैं। लेकिन अज्ञानी को थोड़ा-सा 
ज्ञान हो गया, तो उसे लगता है कि मुझे सारा ज्ञान हो ही गया, अब मेरे 
पास अज्ञान नहीं रहा | ज्ञानी को पता चल्लता है कि अभी प्राप्त करने के लिए 
कितना ज्ञान पड़ा है | इसीलिए. आज भी श्रद्धा का त्षेत्र है, लेकिन जिन बातों में 
अ्रद्धा की जरूरत नहीं है, उन बातों में ज्ञोग नाहक श्रद्धा न रखेंगे । 
करुणा का युगानुकूल नया रूप 

पुराने समाज के मूल्य आज के समाज में ज्यों-के-त्यों काम नहीं देंगे। 
आज नये मूल्य आयेंगे। उससे घबड़ाने का कोई कारण नहीं। वह करुणा 
का नया रूप है। छोटे बच्चों को आज्ञा करना करुणा का एक रूप है, लेकिन 
प्रोढ़ बाप की करुणा का रूप यह है कि लड़कों को सलाह दे, आज्ञा न 
दे। बूढ़े बाप की करुणा का रूप यह है कि अपने प्रौद़ छड़के को पूछने 
पर ही सलाह दे, अन्यथा उसके वश में रहे। अगर कोई बाप ऐसा हो, जो 
बूढ़ा होने पर कहे कि ब्रीस साल पहले मेरी आज्ञा चलती थी, लेकिन आज 
नहीं चलती, यह क्यों हुआ ! तो इस बाप में सिफ ज्ञान नहीं, ऐसी ब।त नहीं, 
बल्कि करुणा ही नहीं है । 


पुराने लोग न पहचा नेंगे 

आज हम भूदान-यज्ञ के सिलसिले में जो कर रहे हैं, उसका आकलन 
पुराने ंग से सोचनेवालों से एकदम नहीं होता, वे उसे समझ नहीं पाते, 
इसमें आश्चर्य नहीं। नारायण का एक अवतार राम था और उसीका 
दूसरा अवतार परशुराम, पर परशुराम ने राम को नहों पहचाना । परशुराम 
कोई मूख नहीं, महाज्ञानी ओर ईश्वर का अवतार था। फिर भी ईश्वर के 
नये अवतार को ईश्वर का पुराना अवतार पहचान न सका | लेकिन जब्न परशुराम 
ने रामचंद्र की कृति देखी, तत्र उसने पहचान लिया और मान लिया कि मुझे 
इसके सामने क्रुकना चाहिए । 

पाँच साल से भूदान-यज्ञ एक छोटी-सी पगडंडी से चल रहा है। वह 
कीशिश कर रहा है कि दोनों ओर के आक्रमण टाज्कर आगे बढ़ें | पुराने छोग 
हमसे पूछते हैं कि बाबा, आप जैसा बोलते हैं, बेसा बापू नहीं बोलते थे । बापू 
तो बड़े-बड़े फंड जमा करते थे और उसका ब्यान हासिल करते थे, पैसा ठीक 
जगह रखा है और उसका ब्याज ठीक मिल रहा है या नहीं, इसका पूरा ध्यान 
रखते थे । इस तरह एक ओर से इस प्रकार का आत्तेप उठाया जाता है और 
दूसरी ओर से यह आज्तेप उठाया जाता है कि आप जन-समाज को प्यार से 
जीतना चाहते हैं और जिसे जितना महत्त्व न देना चाहिए, उतना देते हैं। 
कुछ लोग ठीक इससे उल्टा कहते हैं कि जिन्हें जितना महत्त्व देना चाहिए, 
उतना नहीं देते । एक भाई कह रहे थे कि गांधीजी ने कांग्रेस को इतनी महिमा 
दिलायी, तो आप क्यों नहीं देते ! उघर से दूसरे लोग कहते हैं कि आप 
कांग्रेसवालों के साथ मिलजुलकर काम करते हैं, अधिकतर कांग्रेसवाले 
भूदान का काम करते हैं, इसलिए कांग्रेस की महिमा नाहक क्‍यों 
दा रहे हैं? कुछ लोग कहते हैं कि आप खतरनाक काम कर रहे हैं, 
योंकि मालकियत मिट रही है। उधर दूसरे लोग पूछते हैं कि आप भूदान 
गते फिरते हैं, तो सत्याग्रह कब् करेंगे ? उनकी सत्याग्रह की कुछ अपनी 
ल्‍्पना है । 


नये विचार के लिए नया वाहन 


इस तरह दोनों ओर से लोग पूछते रहते हैं, तो हमें उस पर न आश्चय 
दोता है, न दुःख, बल्कि खुशी होती है। नया युग आ रहा है। करुणा का 
नया रूप प्रकट हो रहा है। करुणा का पुराना रूप अपने इस नये रूप को 
उहचान नहीं रहा है। हम अपने कार्यकर्ताओं को समझाते हैं कि पुराने लोगों 
का जितना आशीर्वाद हासिल कर सकते हो, उतना कर लेना चाहिए. और यह 
यान में रखना चाहिए. कि नये विचार के लिए नये वाहन की जरूरत होती 
है। इसलिए आत्मनिष्ठापूवंक काम करते चले जाओ | हमारी वाणी में नम्नता 
हो, हरएक के साथ हम प्रेम से पेश आये, विचार-भेद को ठीक से समझे, गल्नत 


२७४ भूदान-गंगा 


विचार जरा भी सहन न करें, फिर भी सबके लिए आदर रखें। इस तरह हम 
काम करते चले जायँंगे, तो यह काम खूब बढ़ेगा । 


बजाजनगर ( दीरपांडी ) 
१७-१ ०-५६ , 


एक पुराना भ्रामक तच्-विचार / ५९ : 


बहुत पुराने जमाने से एक भ्रम चलता आया है, जिसके मूल में एक तत्त्व 
विचार भी है। कुछ दाशनिकों ने माना है कि आद्यतत्वों में एक तत्त्व नहीं, 
बल्कि दो तत्त्व हैं : खीलत्व और पुतत्त्व याने प्रकृति और पुरुष। प्रकृति जड़ 
होती है ओर पुरुष चेतन | इस पर से कुछ छोग यह भी कहने लगे कि “र्रियों 
को मोक्ष और वेदाध्ययन का अधिकार नहीं, क्‍योंकि वे जड़. हैं ।. वे इस जन्मः 
में श्रद्धा-भक्ति रख सकती और फिर अगलज्ञा जन्म पुरुष का पाकर मोक्ष हासिल 
कर सकती हैं । लेकिन स्त्री-जन्म में ही मोज्ञ हासिल नहीं हो सकता |” 

यह सारी गलतफहमी उस प्रकृति-पुरुष वाले रूपक के कारण हुई है। 
व्याकरण में “प्रकृति” शब्द का सत्रीलिंग और “पुरुष! शब्द का पुल्लिंग है।। किंतु 
वास्तव में प्रकृति याने जड़-अंश और पुरुष याने चेतन-अंश है। सत्री और 
पुरुष दोनों में जड़-अंश होता है और चेतन-अंश भी | शरीर जड़ है और 
अ|त्मा चेतन | इसलिए दोनों में दोनों अंश समान हैं, यह नहीं कि स्त्री के 
शरीर में आत्मा का अंश कम है और शरीरांश ज्यादा या पुरुष के शरीर 
में आत्मा का अंश ज्यादा और शरीरांश कम है। फिर भी वह प्रामक विचार 
चलता आ रहा है। 


बजाजनगर ( वीरपांडी ) 
१५-१ ०-१७५६ 


देशी-धम ) 


को) 
एे 
छः 


अभी बेकुंठभाई मेहता ने अपने भाषण में कहा कि गत ५०-६० साल 
से स्वदेशी के दो आंदोलन हुए ।. फिर भी स्वदेशी-विचार हमारे मानस में स्थिर 
नहीं हुआ | बात सही है, पर उसके कारणों के विषय में हमें चिंतन 
'करना चाहिए | 


पुराना सदोष स्वदेशी-विचार 


प्रथम तो जो स्वदेशी-विचार निर्माण हुआ था, वह स्वदेश-प्रेम के तौर पर 
हीं, बल्कि विदेशी राज्य हटाने के साधन के तौर पर निर्माण हुआ । 
याने उसका स्वरूप भावात्मक ( पॉजिटिव ) नहीं, अभावात्मक (€ निगेटिव ) 
'था। इसका अथथ यह नहीं कि उस आन्दोलन में स्वदेश-प्रेम का कोई अंश न 
'था, बल्कि उस समय हमें अंग्रेजों की गुलामी से मुक्त होना था और दूसरे-तीसरे 
धन न मित्न रहे थे। इसलिए हम आर्थिक बहिष्कार का एक शख्त्र के तोर पर 
योग करे, यही हमारी दृष्टि थी । इसल्लिए उसका प्रथम स्परूप तो यह था कि हम 
इंगलेंड का माल न खरीदें, चाहे दूसरे देशों का खरीदे' | उन दिनों जापान न 
स पर विजय पायी थी, एशियाई के नाते हमारे मन में जापान के लिए कुछ 
प्रेम ओर आदर पैदा हुआ था। इसलिए जापान का माल यहाँ बहुत आने 
गा और हमारे स्वदेशी-आन्दोलन से जापान को छाम मिला। फिर आगे 
ब्रिग्श माल के बहिष्कार की जगह विदेशी कपड़े के बहिष्कार की बात चली, 
'जेससे यहाँ की मिलों को उत्तेजन मित्ला । यह संभव नहीं था कि कुल चीजें 
नाहर से न लें, इसलिए हमने कपड़े जेंसी एक चीज चुन ली और उसे बाहर से 
ने लेने का तय किया । परिणाम यह हुआ कि यहाँ की मिलों ने खूब नफा 
क्रमाया ओर देश को अच्छी तरह ठगा। हमें यह भी कबूल करना 
शोगा कि हमारे आन्दोलनों को कुछ मदद उन्हीं लोगों ने पहँँचायी, जिन्होंने इस 
रह नफा कमाया | में यह सब्र इसलिए नहीं कह रहा हैँ कि उन छोगों के 

लिए आपके मन में कुछ घ्रणा पेदा करूँ, बल्कि आपके सामने सिर्फ एक 
इतिहास रख रहा हूँ । सारांश, उन आन्दोलनों में यहाँ की जनता की ताकत 
बढ़ने कोई बात न हुई, ज्यादातर वह आंदोलन मध्यमवर्ग तथा ऊपर के वर्ग 
के लिए था । इस तरह वह स्वदेशी विचार सदोष ही था, उसमें कोई गहरा 
चिंतन न था । 


र्वराज्य-प्राप्ति के खयाल से चरखा स्वीकार 


उसके बाद गांधीजी के समय दूसरा स्वदेशी-आन्दोलन हुआ । गांधीजी ने 
पुराने स्वदेशी आन्दोज्नन का दोष देख लिया था। इसलिए उन्होंने ग्रामोद्योगों 
पर जोर दिया और कहा कि ग्रामोद्योग शत-प्रतिशत स्वदेशी है। इसका मतलब 
यह हुआ कि जब ग्रामोद्योगों के बदले हम यहाँ को मिलों की चीजें खरीदते 
हैं, तो वह कुछ प्रतिशत स्वदेशी हो जाता है, उसे भी कुछ तो नंत्रर मिल 
ही जाते हैं, इसलिए उसका पूरा निषेध नहीं होता। फिर भी उसका काफी 
निषेध हुआ और नये आन्दोलन में पुरानी स्वदेशी का दोष नहीं रहा | किंतु 
इसमें भी एक दोष आ गया, जो गुण भी माना गया ओर वह गुण था भी | 
बहुत बार गुण-दोषों का मिश्रण हो जाता है। इसलिए एक गुण होता है, तो 
उसके साथ दोष भी होता है । उस आन्दोलन का गुण यह था कि वह चीज 
अपने देश की आजादी के साथ जुड़ी थी। केवल्ष ग्रामोत्थान की ही दृष्टि से नहीं, 
बल्कि देश की आजादी की दृष्टि से वह चीज सामने रखी गयी । यह उसका बड़ा 
गुण और आकर्षण था। इसल्लिए आजादी के आन्दोलन के साथ वह विचार 
जरा व्यापक फैल गया । लेकिन उसमें एक दोष भी आया कि जिन्होंने उसको 
स्वीकार किया था, उन्होंने उसे आयिक बुनियादी अंश मानकर स्वीकार नहीं 
किया | गांधीजी उस आथिक विचार पर बहुत जोर देते थे, लेकिन उनके 
हाथ में एक साधन के तौर पर मुख्य संस्था कांग्रेस थी, जो अंग्रेज-सरकार से 
लड़ती थी । किंतु कांग्रेस के नेता बार-बार उनसे पूछते थे कि चरखे से आजादी 
का क्‍या संबंध है ? क्‍या सूत कातने से स्वराज्य मिल्तेगा ? याने क्‍या यह कोई 
मंत्र हे ? स्वराज्य तलवार से नहीं मिल्नता, यह चीज भी निगल जाना हमारे लिए 

क्‍ था। लेकिन उस समय हमारे हाथ में तल्वार नहीं थी, इसलिए हमने 
ह चीज मान ली। लेकिन सूत के धागे से स्वराज्य मिलेगा, यह बात ग्रहण 
रनी बड़ी कठिन थी | फिर मी बहुत से लोगों ने उसे इसलिए, कबूलज्ञ किया, 
क्योंकि वे कहते थे कि इसके जरिये जन-संपक्क होगा। स्वराज्य के आन्दोलन 
लिए. जन-संपक ( मास काण्टेक्ट ) की बहुत जरूरत होती है । 
उसमें और एक बात भी थी कि उसके जरिये छोगों में अंग्रेजों के राज्य के. 
आरे में असंतोष भी पेदा होता था। देश का दारिद्रथ आदि सब बाते छोगों के 
सामने रखने का मौका उसके जरिये मिलता था । ये सब बातें सही थीं | दरिद्रता 
आदि की जिम्मेवारी अंग्रेजों की थी। लेकिन चरखे से हम अंग्रेजों के खिलाफ 
-न-कुछ भावना पैदा करेंगे, यह जो विचार था, उसके कारण दोष पैदा हुआ | 
रिणाम यह हुआ कि जहाँ स्वराज्य आया, वहाँ जिन छोगों ने उसे उस दृष्टि से 
गीकार किया था, उन्होंने कहा कि स्वराज्य-प्राप्ति के बाद चरखे का काम खतम 
हुआ । अब उसकी क्‍या जरूरत है ! 


स्वदेशी एक धम 
बापू ने हमें सिखाया था कि जैसे सत्य एक धर्म है, अहिंसा एक धर्म है, 
'उसी तरह अपने आस-पास के लोगों द्वारा पैदा किया हुआ माल प्रेम से स्वीकार 
करना हमारा धर्म है। क्‍योंकि अगर हम नजदीक की चीज छोड़कर दूर की 
लेते हैं, तो करुणा नहीं, बल्कि लाभ-प्राप्ति की दृष्टि होती है। अगर करुणा की 
दृष्टि हो, तो आसपास के लोगों का दुःख दूर करना हम अपना कतंब्य समझेंगे । 
इसमें दूरवाल्ों का द्वेष नहीं होगा | बल्कि दूर के लोगों का भी वही कतंव्य होगा 
कि वे अपना माल इस्तेमाल करें | स्वदेशी जीवन का एक धर्म है, यह बात बापू 
ने हमारे सामने रखने की कोशिश की थी, नहीं तो उस समय स्वदेशी को 
राजनैतिक बहिष्कार का एक साधन माना गया। इसलिए कुछ लोगों को 
“उसका आकषण था और इसीलिए कुछ लोगों के मन में उसके प्रति विरोध 
भी था। वे कहते थे कि यह स्वदेशी का प्रचार ब्रिछकुल संकुचित है । दुनिया 
एकरूप है, इसलिए कहीं से भी हम माल ले सकते हैं। हम फल्ाने देश का 

माल लेंगे ओर फलाने, देश का माल न लेंगे, यह कहना ठीक नहीं है। उस 
समय स्वदेशी विचार मूलतः संकुचित भावना से निर्माण हुआ था, इसलिए जैसे 
चंद लोगों को उसका आकषण था, बेसे ही चंद लोगों को उसका विरोध भी था | 

अतः हमें स्वदेशी को एक जीवन-विचार के तौर पर समभना बाकी है | 
स्वराज्य-प्राप्ति के बाद हिन्दुस्तान में क्या दृश्य देखने को मित्ना ? स्वदेशी का 
विचार ही खतम हो गया है। यहाँ तक कि परदेश में सीये हुए. कपड़े यहाँ 
आते हैं और कुछ तो वहाँ के लोगों के इस्तेमाल्न किये हुए होते हैं | किंतु 
वे सस्ते मिलते हैं। कुछ छोग इसे भी सेवा मानते हैं, क्योंकि उससे गरीबों 
को कपड़ा सस्ता मिलता है । 

बुनियादी विचार ठीक से समर 


हम किसी का दोष नहीं दिखाना चाहते । दोष व्यक्ति का नहीं है | जब्र 
विचार ही ठीक से समझ में नहीं श्राता, तब दोष निर्माण होते हैं। अगर 
हम अहिंसक समाज-रचना चाहते हैं, तो बुनियादी तोर पर कुछ बाते हमें 
समझनी चाहिए । अगर उन विचारों का ग्रहण नहीं हुआ, तो अहिंसा का 
नाम लेते हुए भी, विश्वशान्ति की चाह रखते हुए. भी,. हमारे काम से हिंसा 
को बढ़ावा मिलेगा । अहिंसा के लिए जिन बातों की अत्यंत जरूरत है, ऐसी 
दो बातों का उल्लेख वबेकुंठभाई ने अपने भाषण में किया। अहिंसा के लिए 
और भी वस्तुओं की जरूरत है, लेकिन उन सबका विवेचन करने का आज 
प्रसंग नहीं । उन्होंने जो दो बातें बतायीं उनमें से एक यह है कि उस-उस 
स्थान के लोग अपना भार दूसरों पर न रखें, अपना भार खुद उठायें, जिसे ॥« 
हम स्वावलंबन का सिद्धान्त कह सकते हैं। दूसरी बात यह है कि आर्थिक, , 
समत्व की जरूरत है। इस बारे में हमें अपना विचार साफ करना चाहिए। 
जो लोंग हमारा विचार नहीं जानते, वे अगर उसपर अमल नहीं करते हैं तो हम: 
उनका दोष नहीं मान सकते । 


समर्थों का परस्परावलंबन 
हम सर्वोदियवाले स्वावलंबन सिद्धान्त को नहीं, बल्कि परस्परावलंबन के 

सिद्धांत को मानते हैं | लेकिन परस्परावल्लंबन दो प्रकार का होता है। एक समर्थों 
का और दूसरा असमर्थों का परस्परावलंबन | आपके हाथ, पॉब, आँखें सब 
कुछ हैं, मुझे भी वह सब्र हैं। आप भी एक पूर्ण पुरुष हैं, हम भी एक 
धूण पुरुष हैं। आप मी समर्थ हैं, हम भी समर्थ हैं।अब हम 
गनों' हाथ से हाथ मिल्लाकर काम करेंगे, परस्पर सहयोग करेंगे, तो 
वह समर्थों का सहयोग होगा । मान लीजिये कि भगंवान्‌ ने ऐसा किया होता 
के आपको चार आँखें दी होतीं ओर कान नहीं दिये होते, मुझे चार कान 
होते ओर आँखे नहीं दी होतीं, और भगवान्‌ कहता कि तुम छोग अब 
रस्परावलम्बन करो, सुनने की जरूरत हो तो कानवाल्ा सुनेगा, और देखने 
की जरूत हो तो आँखवाछा देखेगा। दोनों मिलकर सुनना और देखना, 
ववोनों काम हो जायेंगे। इसी तरह का परस्परावलंबन आज चल्न रहा है। 
इसे सांख्यशास्त्र में “अंधपंगु न्‍्याय' कहते हैं । 
अगर हम कहें कि हम स्वावलंबनवादी हैं, तो हम संकुचित बन जाते 
[हैं। इसलिए हमने तय किया है कि हम स्वावलंबन का नाम नहीं लेंगे, हम 
परस्परावलंबन का ही नाम लेंगे, किंठु हरएक को पूर्ण रखेंगे और पूर्णों का परस्परा- 
लंबन चलेगा । हमारे सामनेवालों की जो योजना है, उसमें हम भी अपूर्ण हैं और 
आप भी अपूरण हैं, और दोनों मिलकर पूण बन जाते हैं। लेकिन हमारी योजना 
में हम भी पूर्ण हैं ओर आप भी पूर्ण हैं और दोनों मिलकर परिपू्ण बन जाते 
हैं | उपनिषदों ने यही कहा हे कि “पूर्णय्‌ अदः पूणम्‌ इदम! परमेश्वर ने अपनी 
रचना में प्राणिमात्र को बुद्धि दी है। आज की योजना के मुताबिक अगर उसने 
द. का भंडार किसी बेंक में रखा होता, तो कैसा मजा आता १ फिर किसी को 
प्रक्त्त की जरूरत पड़ती, तो वह परमेश्वर के पास टेलीग्राम भेजञता कि अक्ल 
भेजो । आजकल हमारे इंतजाम करनेवालों को हवाई जहाज में कितना दोड़ना 
पड़ता है, तो फिर परमेश्वर को कितना दौड़ना पड़ता १ लेकिन ईश्वर की क्या 


ह्हाल्त है ? वह क्षीरसागर में सोता रहता है और इतना शांत है कि कुछ लोगों... 


मन में शंका होती है कि वह है भी या नहीं। क्योंकि उसका इंतजां 


[-सुव्यवस्थित है कि उसे बीच-बीच में दर्शन देने की जरूरत ही नहीं 


२८० भुदान गंगा 


पड़ती | सारांश, उसने अच्छी तरह से विकेंद्रित योजना बनायी है, सबको 


अक्ल दी है। 
स्वावलंबन का अथ्थ 


हम भी परस्पर सहयोग चाहेंगे | जहाँ अच्छा गेहूँ पेदा नहीं होता, वहाँ उसे 
पैदा न करेंगे । हर रोज गेहूँ खाने का आग्रह नहीं करेंगे । हमारी जमीन में 
चावल ओर ज्वार पैदा होता हो, तो हम हर रोज वही खायेंगे | फिर भी कभी- 
कभी गेहूँ खाने की इच्छा हो, तो यह न कहेंगे कि गेहूँ खाना बड़ा पाप है। गेहूँ 
बाहर से खरीद लेंगे । जिन चीजों की रोजमर्रा आवश्यकता है, जिनके बिना एक 
क्षण भी न चलेगा, ऐसी चीजों के लिए अपना भार दूसरों पर नहीं डालना 
चाहिए | इसका नाम है अहिंसा की रचना और इसीको 'स्वदेशी” कहते हैं। 


स्वदेशी में बाहर के लोगों के साथ व्यापार-व्यवहार नहीं चलेगा, ऐसी 
बात नहीं है। स्वदेशी में परस्पर व्यवहार के लिए. अच्छी तरह गुंजाइश है । 
किंतु जो काम हम अच्छी तरह कर सकते हैं, उस काम का बोक दूसरों पर 
डालना गलत है । जो चीजें हम देहात में अच्छी तरह बना सकते हैं, वे वहाँ 
न बनायें और दूसरों की चीजें खरीदते रहे, इसका क्या अर्थ है ? कपड़ा शहरों 
को मिल्लों में बनता है। और कपास कहाँ बनती है ? अगर यह होता कि कपास 
शहरों में पैदा होती, तो हम ग्रामों के लिए खादी का आग्रह न रखते | गाँव- 
वालों से हम यही कहते कि तुम्हारे यहाँ कपास नहीं होती है, कपास तो बंबई 
अहमदाबाद ओर कोइम्बतूर में होती है, तुम्हारे यहाँ अनाज होता है, तो तुम्हें 
उतना ही पकाना चाहिए। लेकिन जब् कपास देहात में पैदा होती है, तो 
इधर की कपास उधर भेजो और उधर का कपड़ा इधर लाओ, यह सब कया है !? 


रोजमरों की चीजें बाहर से खरीदना खतरनाक 


दुनिया में विश्वयुद्ध कब शुरू हो जायगा, कोई नहीं कह सकता, क्योंकि 
दुनिया का सारा बुरा-मलछा करने का अधिकार दो-चार व्यक्तियों के हाथ में है । 
अगर उनके दिमाग बिगड़े, तो दुनिया में लड़ाई शुरू होगी। आजकल हम 

भगवान्‌ से प्रार्थना करते समय यह नहीं कहते हैं कि भगवान्‌ हमें सदूबुद्धि 
दे, बल्कि यह कहते हैं कि भगवन्‌ ! तू भाईक, ईडन, बुलगानिन 
को सदबुद्धि दे | क्योंकि भगवान्‌ मुझे बुरी बुद्धि देगा, तो उससे दुनिया का 
कुछ न बिगढ़ेगा, मेरा ही बिगड़ेगा । लेकिन अगर इन लोगों का दिमाग बिगड़ 
गया, तो सारी दुनिया का मामल्ला बिगड़ जायगा | 


हम सबके लिए यह सोचने की बात है कि हमने सारी दुनिया की रचना इस 
तरह बना ली है कि इधर से चीज उधर भेजो और उधर से इधर भेजो | 
हालत में किस वक्त दुनिया का संठुल्लनन बिगड़ेगा, कह नहीं सकते । मान 
लीजिये कि कत्ल विश्वयुद्ध शुरू हुआ, तो हिंदुस्तान चाहे उसमें शामित्न होना 
चाहता हो, या न चाहता हो, तो भी जो विश्व में शामित्न हैं उन्हें विश्वयुद्ध में 
शामिल होना ही पड़ेगा। इस हालत में एक बम कोयम्बतूर में पड़े, दूसरा 
बंबई पर ओर तीसरा अहमदाबाद में, तो वहाँ के कुल मजदूर शहर छोड़कर 
भाग जायेंगे। फिर आपको और हमें, सबको नंगा रहना पड़ेगा । इसलिए 
(हम कहते हैं कि रोजमर्रा की चीजें बाहर से खरीदना खतरनाक है। उसमें 
दुनिया की जो रचना बनती है, वह अच्छी नहीं बनती । 


स्विटजरलेड की घड़ियाँ खरीदें 

अभी इन लोगों ने एक अच्छा अंबर चरखा बनाया है। इसकी अच्छाई 
यही है कि यह स्वयमेव कातता है । यंत्र की अच्छाई इसीमें मानी जाती है कि वह 
स्वयमेव चले । समाज रूपी यंत्र भी तब अच्छा माना जायगा, जब स्वयमेव 
लेगा । अगर ऐसा हो कि हर जगह का इंतजाम वहाँ के छोग करें; खाना, 
पड़ा आदि रोजमर्रा की चीजें अपने गाँव में या दस-पाँच गाँव मिलकर 
पैदा करें और जो रोजमर्रा की चीजें न हों, वे जहाँ पैदा होती हों, वहाँ 
से खरीदें, तो वह बहुत अच्छी रचना होगी। में इस विचार को भी पसंद 
नहीं करूँगा कि हम हिन्दुस्तान में बहुत ज्यादा कोशिश करके नाहक घड़ियाँ 
बनाये । उन्हें स्विट्जरलैंड बहुत अच्छी तरह बना रहा है। इतना ही चाहूँगा 
के छोग नाहक घड़ी न पहनें। आजकल हरएक के हाथ में घड़ी दीखती 
श्पर 

है। उसका उपयोग इसी में होता है कि अपना कितना समय आलस्य 
में बीता, इसका पता चलने । साथ ही किसी को घड़ी का किसी की घड़ी से मेल 
नहीं खाता । किसी की घड़ी १० मिनय आगे, तो किसी की १० मिनट पीछे । 


खाल्निस चीज मिलती नहीं 


इन दिनों जवान छोगों के सिर पर एक छप्पर दीखता है। वे सुन्दरता के 
लिए. बाल रखते हैं और उसमें शहर का तेल डालते हैं। वह तेल खराब होता 
है, क्योंकि उसमें दूसरी खराब चीजें मिलायी जाती हैं। उससे बाल पक जाते 
हैं। याने सुन्दरता के लिए जो किया जाता है, उसीसे लोग कुरूप बनते हैं । 
लोगों को इतनी मामूज्ञी अक्ल क्‍यों न होनी चाहिए. कि गाँव का स्वच्छु-शुद्ध 
तेल डाले ! 

आज दुनिया में बड़ी भारी समस्या है कि कहीं भी खालिस चीज नहीं 
मिल्कती | यहाँ तक कि औषध भी खाल्निस नहीं मिलती। यह बड़ी भयानक 
दशा है । इसमें मनुष्य की निष्ठुरता की कोई सीमा ही नहीं है । यह सारा मिश्रण 
इसलिए होता है कि छोग स्वदेशी धर्म को नहीं पहचानते । इसलिए हमें अपना 
काम स्वयं करना चाहिए। जितना हमसे हो सके उतना करने के बाद जो नहीं 
हो सकता, उसका बोझ हम दूसरों पर डाल सकते हैं। दूसरे भी जो काम न 
कर सकेंगे, उनका जिम्मा हमें उठा लेना चाहिए। 


इस तरह एक-दूसरे की मदद देने-लेने में पाप या संकोच नहीं | वह मदद 
याने 'परोपकारः होना चाहिए। “उपकार' शब्द में ही एक खूबी है | थोड़ी-सी 
मदद को उपकार कहते हैं | अपना मुख्य काम हम खुद ही करें और कुछ 
थोड़ी-सी चीजे , जो हम नहीं बना सकते, दूसरों से लें। उतना उपकार हम उनसे 
ले' और उतना ही उपकार उनपर करें। अगर कोई पंगु हो, तो हम उसे 
कंधों पर उठाएँ । वह प्रम का कत्तंव्य होगा, सवाल यही है कि प्रेम ओर करुणा 
क्या कह रही है। अपने नजदीक वाले मनुष्य ने जो चीज बनाई, उसे न खरीदते 

हुए, दुनिया की चीजे" खरीदना एक संकुचित स्वार्थ और निष्ठरता हे । 


दु 

विचार व्यापक रहे 


स्वदेशी में किसी प्रकार का मानसिक संकोच नहीं । तुकाराम से जब पूछा 
गया था कि तुम्हारा स्वदेश कौन-सा है, ठम कहाँ रहते हो, तो उसने जवाब दिया : 
'आमुचा स्वदेश, भ्रुवनत्रयामधे वास”- मेरा स्वदेश यही है कि मैं तीनों 
भुवनों में निवास करता हूँ । तुकाराम एक बिल्लकुल ही देहात में रहनेवाल्ा 
मनुष्य था। उसने भिन्न-मिन्न भाषाएँ नहीं सीखी थीं। सिर्फ अपनी मातृभाषा 
मराठी जानता था। उसने अपनी सारी जिंदगी एक देहात में ही बितायी । 
लेकिन जत्र उससे पूछा गया कि तुम कहाँ रहते हो तो उसने कह्दा कि मैं तीनों 
भवनों में रहता हूँ | इस तरह हमें विचारों में अत्यंत व्यापक होना चाहिए । 
समझना चाहिंए कि दुनिया में जितने मानव हैं, वे सब हमारे भाई हैं। किंतु 
हमें अपने भाइयों से भी कहना चाहिए कि 'तू पंगु नहीं, त॒ुके अपना काम 
करना चाहिए। में भी पंगु नहीं, मुझे भी अपना काम करना चाहिए। 
फिर हम एकदूसरे को थोड़ी मदद्‌ कर सकते हैं ।! इमारा विचार संकुचित 
स्वावलंत्रन का नहीं, दया ओर करुणा का विचार है । अगर हम करुणा रखते हें, 
तो हमें स्वदेशी विचार के बारे में इसी तरह सोचना चाहिए.। स्वदेशी के पुराने 
आन्दोलन सफल नहीं हुए, इसका कारण यही है कि खालिस विचार लोगों के 
पास नहीं पहुँचाया गया | उसे अत्यन्त शुद्ध स्वरूप में अगर किसी ने रक्‍खा, 
तो गांधीजी ने ही रखा है। उन्होंने किसी प्रकार का लेशमात्र भी संकोच 
नहीं रक्‍्खा । 


स्वदेशी का शुद्ध दर्शन 


ऋग्वेद में अग्नि का वर्णन आता है | 'दूरेइशं गृहपतिमध्वयु म?--अग्नि दूर 
की देखता है और अपने घर का पात्नन करता है | यहाँ पर अग्नि रक्‍्खी हो तो दूर 
'से दिखाई देती है, पर उसकी गर्मी नजंदीक वालों को ही पहुँचती है। इस तरह 
/हम दृष्टि से चारों ओर प्रेम करे । किन्तु जो प्रत्यक्ष सेवा करनी है, वह आस-पास 
'के लोगों की ही करें। सेवा हाथ से की जाती है और प्रेम दिल से । विचार 

दिमाग से किया जाता है। प्रेम और विचार अत्यंन्त व्यापक हो सकते हैं, पर 
हाथ नहीं । हाथ नजदीक की सेवा ही कर सकते हैं। 

वेद में अग्नि का जेसा वर्णन है, वेसा ही वर्णन “वर्डसवर्थ! की एक 
सुंबर कविता में आता है-“॥|6 ॥ए७96 ० ६06 जञां5९ एञग0 5097 >ैपा 
॥6ए&7/ 7087. 776 40 ॥06 [द0760 9075 0 +९४ए७॥ 
880 प्ृ07८. श्रर्थात्‌ स्काइलाक आकाश में ऊँचा उड़ता है, फिर भी अपने 
घोंसले पर उसकी दृष्टि रहती है। उसमें ऊँचा उड़ने की ताकत है। किंतु वह 
ऐसा ऊँचा नहीं उड़ता कि घोंसले को ही छोड़े । वह पत्ती स्वर्ग की तरफ भी 
नथभर रखता है ओर घोंसले की तरफ भी। वह ऐसा नहीं करता कि आकाश 
में ही ऊँचा भटकता रहे या ऐसा भी नहीं करता कि अपने घोंसले में बेठा रहे 

और उसके इदंगिद ही नाचे | यह स्वदेशी धर्म है। हमें सारी दुनिया पर प्रेम 

करना है । मन में किसी प्रकार का भेदभाव नहीं रखना है। हम सारे विश्व के 
नागरिक हैं, लेकिन हम सेवा नजदीक केक्षेत्र में ही करेंगे। आज स्वाइटमरर 
अफ्रिका में सेवा कर रहा है। वह सारी दुनिया के लिए प्रेम रखता है, लेकिन 
आपके मल्ाबार के लिए. वह क्या कर रहा है ? कुछ भी नहीं कर सकता हे, 
क्योंकि हाथ-पाँव की एक मर्यादा होती है । 

इस तरह सेवा के लिए. नजदीक का क्षेत्र और प्रेम तथा चिंतन के लिए 
सारी दुनिया पर ही नजर, इसका नाम है 'स्वदेशी धर्म! । इसलिए, स्वदेशी 
धम में जाति, गाँव, प्रान्त, देश या धर्म का अमभिमान आदि बातें नहीं आ 
सकती हैं। इन सबको स्वदेशी धर्म में से हटा देना चाहिए, | क्योंकि अगर ये 
चीज रहीं, तो स्वदेशी न टिकेगी। जिनकी उदार दृष्टि हो, वे ही स्वदेशी को 
समझ सकते हैं । स्वदेशी का यही शुद्ध दशन हमें करना होगा । आज इस ओर 
वेकुंठभाई ने ध्यान खींचा। वे सूत्रवत्‌ बोले, तो हमें भी लगा कि उसपर 
भाष्य करना ही चाहिए । 


गांधीनगर-तिरुपुर ( मद्रास ) 
१७-१०-” ७५६ , 

भूदान के काम में हमें हँसने की कल्ला सीखनी चाहिये । हम लोगों के पास 
जाकर अपनी बात समझायेंगे, तो कभी उसका जवाब अनुकूल मिलेगा, कभी 
प्रतिकूल । किन्तु दोनों हाल्तों में लोग हमें हँसते देखें, तभी भूदान आगे बढ़ेगा । 
अगर अनुकूल जवाब मिलने पर हम हँसे, और प्रतिकूल मिल्लनने पर चिढ़' जायें, 
'तो भूदान आगे नहीं बढ़ सकता । इसलिए हमारा यह काम हँसते-हँसते करने 
का काम है | 

इन दिनों बहुत से लोगों को हर बात में “फाइट” करने की आदत पड़ गयी 
है | कहा जाता है कि अगले साल १६५७ में चुनाव की “फाइट” होगी। हमने 
कई बार कहा है कि तुम त्ञोग चुनाव लड़ते क्‍यों हो ? चुनाव तो खेलना चाहिए । 
कुश्ती खेलते हैं या नहीं ? दो मनुष्यों के बिना कुश्ती नहीं बनती । इसलिए 
कांग्रेसवालों को इस वक्त बड़ी मुश्किल हो रही है। उन्हें फिक्र है कि सामने 
कुश्ती के लिए मल्ल ही नहीं दिखाई देता । विरोधी दल्ल के बिना लोकशाही का 
कारोबार अच्छा नहीं चल्नता, यह सिद्धांत हमने बनाया ही है। आप अगर विरोधी 
दल चाहते हैं, तो आपको चुनाव खेलना चाहिए, लड़ना नहीं। कुश्ती में जो 
जीतता है, उसे इनाम मिल्नता ही है | लेकिन जो हारता है, उसे भी सम्मानपूर्वक 
नारियल देते हैं। क्‍योंकि अगर वह.न हारता, तो दूसरे को ५४००) रु० इनाम 
मिलता ही नहीं । इसीलिए चुनाव को एक खेल के तौर पर समझें, तो आज जो 
उसमें बुराइयाँ होती हैं, वे न होंगी । जिसने चुनाव जीत लिया, उसे राज्य-कारोबार 
चलाने का इनाम मिल गया और जो चुनाव हार गया, उसे सावंजनिक सेवा 
का नारियत्ल ! दोनों को दोनों ओर से लाभ है। उसमें अपना क्या बिगड़ेगा ? 
वे हारे तो भी उनकी जीत होती है । 


जि ७. 
पक्तभेद के कारण प्रेम न घटे 
इलेक्शन में हमें खेल के समान वृत्ति रखनी चाहिए। उसमें यह होना 
च्वाहिये कि हम दोनों माई-भाई हैं। एक ही आश्रम या एक ही घर में रहते हैं, 

प्रेम से मिलजुल कर काम करते हैं, एक साथ खाते-पीते हैं, अपनी कमाई 
दोनों बॉ लेते हैं | उनमें एक सोशल्स्ट पार्टी का है, तो दूसरा कांग्रेस पक्ष का । 
फिर भी एक-दूसरे से दोनों अत्यंत प्रेम करते हैं। चुनाव में ये दोनों जायँगे, तो 
एक कद्देगा कि दूसरे को वोट मत दीजिये, क्‍योंकि वह अच्छा कारोबार न॑ 
चलायेगा, क्योंकि उसको कल्पना अच्छी नहीं है। दूसरा भी इसी तरह लोगों 
से कहेगा कि वह अच्छी लोकशाही न चल्ायेगा, क्योंकि उसका विचार ठीक 
नहीं है । इस तरह एक-दूसरे के विरुद्ध प्रचार करेंगे। लोगों में अपने विचार 
का प्रचार करंगे। कोई भी हारे और कोई भी जीते, लेकिन घर पर जाकर दोनों 
एक साथ खायेंगे-पीयेंगे और प्रेम से रहेंगे । इस तरह के आनन्द में और विनोद 
के बीच चुनाव होना चाहिए.। फिर हम दोनों में से कोई भी हार जाय, तो कोई 
हज नहीं । 

हमने बिहार में यह खूब देखा है। बिहार के कई कुटुंबों में एकआधघ 
कांग्रेसी होता है, दूसरा कम्युनिस्ट, तीसरा सोशल्िस्ट, तो चौथा सर्वोदयवादी । 
बाप अगर काँग्रसी रहा, तो बेटा जरूर कम्युनिस्ट होगा । लेकिन वे छोग कहते 
हैं कि किसी भी पक्ष का राज्य चले, अपने कुटंंब का नुकसान न होगा, क्‍योंकि: 
कुटंंब में हरएक पार्टों के ल्ञोग होते हैं। यही आनंद प्राचीन काछ में हिन्दुस्तान 
में आता था। बाप हिन्दू होता था, तो बेटा बौद्ध और उसका एक भाई जन 
होता था, सभी एक ही परिवार में प्रेम से रहते और अल्लग-अज्नग अपने-अपने 
धर्म में विश्वास रखते थे | लेकिन धर्म-विश्वास अलग है, तो प्रेम तोड़ना 
चाहिए, इसकी कोई जरूरत नहीं । इसी तरह राजनैतिक पद्धति अलग होने पर 
भी प्रेम तोड़ने की जरूरत नहीं है। इसलिए. चुनाव में लड़ने की वृत्ति, 
८टु फाइट इलेक्शन” यह शब्द बहुत बुरा है। यह शब्द अंग्रेजी भाषा से यहाँ 
आया है। अपने देश में तो चुनाव खेल होना चाहिए | 


घषंण में तेल डालिये 


खेर, यह तो हमने आपको बेकार बात बतायी, क्‍योंकि आपने प्रस्ताव 
पास किया कि हम चुनाव में भाग न लेंगे, इसलिए आप पर यह लागू 

नहीं होती । चुनाव में जो हिस्सा लेंगे, उनको यह बात समकभराइ्ये, इतनी 
ही आपकी जिम्मेवारी रहेगी कि दोनों में से किसी की सूरत रोनी या गुस्सेवाली 
न हो। अगर हमने इतना कर लिया, तो भी बहुत किया। मशीन में 
धर्षण” तो होता ही है। अगर बिना “घषंण” की मशीन बनाये, तो वह 
काम ही न देगी। बिना घषंण के मशीन ढीली पड़ जञायगी। उसमें गति 
ही न आयेगी। इसलिए कितना भी हँसते-हँसते चुनाव खेल्लो, फिर भी 
उसमें कुछु-न-कुछ घषंण होगा ही । ऐसे समय आप तेछ की डिबिया लेकर 
तैयार रहिये । ज्योंही घषंण की स्थिति मालूम पड़े, त्यों ही उसमें तेल डालिये । 
अगर यह कछा आपको सध जाय तो ल्लोग शिकायत न करें गे कि आप चुनाव 
से अलग रहे । बल्कि यही कहेंगे कि अगर ऐसे थोड़े छोग अछग न रहते, तो 
तेल ही कौन डालता ! 


भूदान-काय करने का तरीका 


जब चुनाव हँसते-हँसते खेलना है, तब भूदान काम चिढ़ते-चिढ़ते नहीं करना 
है, यह अलग बताने की जरूरत नहीं | ल्लोग समझते हैं कि यह इस्टेट (भूमि 
आदि ) हमारी है, तो हमें भी कहना चाहिए कि हाँ, . हम आपके लड़के हैं। वह 
३० साल का युवक होगा और हम साठ साल के सफेद रूम्बी दाढ़ीवाले ! 
तो वह यह रिश्ता केसे कबूछ करेगा १ कहेगा कि “आप मेरे बाप और में ही 
आपका लड़का हूँ, इसलिए. मैं ही आपकी इस्टेट का अधिकारी हूँ । फिर आप मेरी 
इस्टेट कैसे माँगते हैं ? में कहूँगा कि “आपकी इस्टेट मुझे ही मिलनी 
चाहिए. |! सारांश, अगर उससे हमें इस्टेट माँगनी है, तो प्रेम से समझा कर 
ही काम लेना होगा। अगर वह मान जाय, तो इस्टेयट का हक दे देगा, नहों तो 
दान देगा ही | हक नहीं, तो दान हो सह्दी । 

फिर अगर वह दान भी न देना चाहे, तो बाबा कहेगा कि इस ब्राह्मण की 
इज्जत रखोगे वा नहीं १ हमें तो किसी-न-किसी तरह उससे जाकर चिपकना है । 
हम पूछेंगे कि “जमीन न सही, पर क्या पढ़ने के लिए पुस्तक भी न लेंगे !! वह 
तुरत कहेगा : 'हाँ-हाँ, जरूर लेंगे । बस, हमारा काम हो गया ! उसके घर में 

हमारी पुस्तक पहुँच गयी, तो उसका नाम काली सूची” ( ब्लैक लिस्ट ) में 
चढ़ गया कि फलाने को “गीता-प्रवचन” दिया है। 


पन्‍्द्रह दिनों बाद पुनः मिलने पर हम उससे पूछेंगे, कि 'क्यों भाई, “गीता- 
प्रवचन पढ़ा या नहीं ? वह कहेगा पढ़ना तो है, लेकिन फुसत नहीं मिल्नती ।? मैं 
कहूँगा, 'ठीक ! पर आपके घर आया हूँ, तो भोजन दीजियेगा न ? अगर जमीन 
माँगनेवाला भोजन से मान जाय याने भोजन से जमीन देना टल जाय, तो उसे 
कौन नहीं देगा ? फिर भोजन करने के लिए साथ-साथ बेठने पर मैं चर्चा शुरू 
कर दूँगा कि 'गीता-प्रवचन क्या है ! भूदान क्‍या है ? आदि-आदि | तब वह 
कहेगा कि “अब में समका । अगर ऐसा है, तो मैं “गीता-प्रवचन” अवश्य 
पढ़ गा ।' बस, हमारा काम हो गया । 

सारांश, किसी के भूदान देने पर ही हमारा काम होता है, ऐसी बात नहीं । 
हमें उनसे बहुत बाते करवानी हैं--साहित्य पढ़वाना, खद्दर पहनवाना, सूत 
कतवाना, हमारे ढंग का पाखाना बनवाना आदि सभी बातें करवानी हैं और 
सभी प्रेम से करवानी है । 

गुड़ खिलानेवाला महात्मा 

पुराने ऋषि लोगों को कड़वा खिलाते थे। कहते थे कि नीम की पत्ती 
खाओ । लेकिन गांधीजी ने तो गुड़ खिलाने की सलाह दी। बीच में उन्होंने 
भी नीम को पत्ती खिलाना शुरू किया था। उसके लिए दस-बारह चेले भी 
मिल गये, लेकिन ज्यादा नहीं मिले । तत्र उन्होंने समझ लिया कि नीम की. 
पत्ती खिलाने का कार्यक्रम लोकप्रिय नहीं हो सकता, गुड़ खिलाने का कार्यक्रम ही 
लोकप्रिय होगा । 

हमारा एक प्रोग्राम गुड़ खिलाने का भी है। हमें लोगों से कहना चाहिए 
कि शकर क्‍यों खाते हो ! गुड़ क्‍यों नहीं खाते ? वे कहेंगे कि “शक्कर सफेद 
दीखती है !' तो आप कहिये : वह सफेद दीखती है, इसीलिये वह सफेद लोगों 
की तरह है । तमने “गोरों? को यहाँ से भगा दिया, तो गोरी शक्कर को क्‍यों 
बनाये रखते हो ! गुड़ का रंग अपने देश का है ओर शक्कर का रंग गोरों के 

देश का । वह दीखने में तो सफेद है, लेकिन उसके अन्दर “विटामिन! नहीं है । 
फिर आपको विटामिन पर एक व्याख्यान भी झाड़ देना चाहिए। अवश्य ही 
आजकल गुड़ स्वच्छु, शुद्ध और निर्मल नहीं मि्षता । पर महात्माजी ने ऐसे 
गुड़ का प्रचार करने के लिए नहीं कहा था। उन्होंने वो शुद्ध, स्वच्छ, 
निर्मल गुड़ के प्रचार के लिए कहा था, जिसे लेकर लोग कहें कि “अरे, 
गुड़ भी ऐसा होता है !! इस तरह भूदान नहीं, तो गुड़ का ही प्रचार हो 
जाता है। 


देखो हम तो हैं मच्छीमार ! गांधीजी ने हमें मच्छीमार विद्या सिखायी 
है । उन्होंने हमारे हाथ में अनेक प्रकार के जाल दिये हैं। कोई मछली एक 
जाल में न आयेगी, तो दूसरे में आयेगी। अगर वह भूदान के जाल में नहीं 
आती, तो खादी के जाल में आयेगी | अगर उसमें भी नहीं आती, तो आखिर 
गुड़ के जाल में तो वह आयेगी न १ इसीलिए इस दुनिया में हम बिल्कुल 
अपराजित हैं। हमारी कभी पराजय हो नहीं सकती | जहाँ भी हम जायेँ, 
हमारी जीत ही जीत है| क्योंकि हमारे पास वह गुड़ है, जिसे महात्माजी ने 
अहिंसा नाम दे दिया है | हम लोगों को अहिंसारूपी गुड़ खिल्लायेंगे, तो हमारा 
बैहुत काम होगा । इसलिए आप भूदान काम के लिए जायेगे, तो एकांगी बनकर 
न जारयगे, इन सब अज्ों को लेकर ही जाये । 


यह अष्टभुजा देवी है| उसके एक द्वाथ में एक शस्त्र है, तो दूसरे हाथ में 
दूसरा शस्त्र | हमारे देवता भी केसे रहते हैं ? उनके एक हाथ में गदा रहती है, 
तो दूसरे हाथ सें फूछ है। सच्न हाथ में गदा ही गदा रहे, तो फिर कोई भी भक्त 
नजदीक नहीं आयेगा । इसीलिए दूसरे हाथ में इमारा देवता कमल भी रखता 
है | इस तरह यह अपना भूदान हमारी गदा है ओर गुड़ हमारा फूल है। शंख- 
चक्र-गदा-पद्मधारी हम विष्णु भगवान्‌ हैं। इसलिए लक्ष्मी तो हमारे न 
चाहने पर भी हमारे पास आयेगी । उसमें कोई शक नहीं है कि जमीन छोगों के 
हाथ से छूट रही है। इसलिए हम प्रेम से छोगों के पास जायँगे, तो त्रिलकुल 
आसानी से वह हमारे पास आ जायगी । 

परोक्षतक जनता 


दूसरी बात हमें आपसे यह कहनी थी कि हिन्दुस्तान के लोग बड़े परीक्षक- 
हैं। बैल बराबर पहचान लेता है कि गाड़ी चल्ानेवाल्षा ठीक है या नहीं | उसे 
तुरत पता चल जाता है कि गाड़ी चलानेवाला शिक्षित हे या अशिक्षित । हम 
कहते हैं कि सारी जनता मूखे है, लेकिन वह बहुत अक्छ रखती है। वह हम 
लोगों की बराबर परीक्षा करती है। हिन्दुस्तान के गरीत्र त्ञोगों की सेवा संतों ने 
की है, इसलिए जब उसे मालूम होता है कि हम सेवक हैं, तब्र वह हमें संत की 
कसौटी पर कसती है, त्लोगों का जीवन-स्तर गिरा है, लेकिन चिंतन का स्तर 
ऊँचा ही है । इसलिए वे कार्यकर्ता और सेवक की छोटी-छोटी बात भी देखते हैं । 
इसलिए हमारा व्यक्तिगत आचरण जितना ही निर्म्न और स्वच्छु रदेगा, उतना 
ही हमारा काय जल्दी होगा । 


गांधी नगर 
१८-१०- ५६ 

हमसे पूछा गया कि “आप राज्य पर यकीन नहीं रखते हैं और कहते हैं 
कि फोज, पुलिस वगैरह की जरूरत नहीं है। उस हालत में अगर देश पर बाहरी 
हमला होगा, तो देश का बचाव कैसे किया जायगा ?! हम कहते हैं कि दूसरा 
देश हमपर हमला करेगा ही क्‍यों ! अगर हमारे देश में जमीन - बहुत ज्यादा 
है और दूसरे देश के पास कम, इसलिए वह इमला करेगा, तो हम उसे प्रेम 
से जमीन दे देंगे। आस्ट्रेलिया में जमीन बहुत ज्यादा हे, और वे दूसरों को 
वहाँ आने नहीं देते, इसलिए, उनपर हमला हो सकता हे । लेकिन हिंदुस्तान पर 
हमला नहीं हो सकता हे, क्योंकि हमारे पास जमीन कम ही है । 


बात यह है कि हिंदुस्तान पर अमेरिका या रूस कभी हमलछा न करेगा । 
अगर हमला होगा, तो पाकिस्तान से होगा | याने भाई-भाई के झगड़े का सवाल 

है। दुनिया में जितने झगड़े होते हैं, सब भाई-भाई के ही झगड़े हैं, दुश्मनों के 
नहीं। भाइयों में ही एक दूसरे पर दावा किया जाता है, जो मित्रों पर नहीं किया 
जाता । किसी मित्र ने एक-आधघ बार कुछ एहसान किया, तो आप उसे जिंदगी 
भर याद रखते हैं। किंतु भाई हमेशा आपका काम करता हो और कभी एक- 
आध बार वह आपकी बात न माने, तो आप उतना ही याद रखते हैं। इसलिए, 
ये सारे झगड़े भाईचारे से मिटेंगे, फौज से नहीं। अगर हम फौज बढ़ायेंगे, तो 
पाकिस्तान भी बढ़ायेगा और फिर विश्वयुद्ध का भी खतरा खड़ा हो जायगा । 
लेकिन आज अगर हिंदुस्तान हिम्मत करके अपनी सेना विघरित कर दे, तो 
हिंदुस्तान की ताकत बहुत बढ़ जायगी। फिर पाकिस्तान भी फौज पर नाहक 
खच न करेगा | 

लेकिन इसके लिए, हिम्मत चाहिए, यह डरपोक का काम नहीं है। हम 
डरपोक हैं, डरपोक को कल्पना-शक्ति नहीं होती । सोचने .की बात है कि हमपर 
हमला किसका होगा । उधर तो एटम और हाइट्रोजन बम बन रहे हैं, जो हमारे 
पास नहीं है। फिर भी हम कहते हैं कि हमारे पास एक चाकू तो होना ही 
चाहिए । में मानता हूँ कि अगर हिंदुस्तान अपनी फौज को विधटित कर देगा, 
तो वह दुनिया में सबसे शक्तिशाली राष्ट्र बन जायगा, इससे इसकी नैतिक प्रतिष्ठा 
बहुत बढ़ जायगी। वह पाकिस्तान को जनता का दिल्ल जीत लेगा और धयूनों 
में भी उसका वजन बहुत बढ़ जायगा | 


तिरुपुर ( कोयम्बत्र ) 
१ ८-१ ०-७६ 


सामूहिक मोक्ष की साधना क्‍ £ हि ह 


साढ़े पाँच साल से भूदान-यात्रा चल रही है | लाखों लोगों ने दान दिया 
है। यह दान कोई नयी चीज नहीं, पुराने जमाने से ही लोग कुछ-न-कुछ दान 
करते आये हैं। दानी छोगों की प्रशंसा भी की जाती है, उनपर काव्य भी 
लिखे जाते हैं, उनके भजन भी गाये जाते है। जिस तरह दान की परंपरा चल्ली 
आ रही है, उसी तरह तप की भी । कोई तपस्वी अपनी चित्तशुद्धि के लिए तप 
करता है, दूसरे लोग उसकी सेवा करते हैं, उसकी प्रशंसा करते हैं, 
उसकी तपश्चर्या के कारण उसके प्रति आदर और पूज्य बुद्धि रखते हैं और 
समझते हैं कि उसके आशीर्वाद से हमारा भला होगा। यहाँ ऐसे भी ज्ञानी हो 
गये, जो ऊँचे पहाड़ों के जेसे ज्ञान के पहाड़ थे। कुछ ऐसे भी ज्ञानी हो गये, 
जिनके ज्ञान का ल्ञोगों को कोई अन्दाजा नहीं ल्वगा । लोगों ने इतना ही समझता 
कि ये ज्ञान के समुद्र हैं, इनसे हमें कुछ ज्ञान मिले, तो अच्छा है। किंतु हममें 
ज्ञान प्राप्त करने की योग्यता नहीं है, इसलिए उनका आशीर्वाद मिले, उनकी 
कपाहष्टि, उनका दशन हो, तो बस है । 

सामूहिक दान 

इस तरह अपने देश में एक प्रकार की साधना चत्नी। भूदान-यज्ञ का काम 
उससे भिन्न प्रकार का है। इसमें भी दान है और उसमें भी । इसमें भी कार्ये- 
- कर्ताओं को खूब घूमना पड़ता है, तपस्था करनी पड़ती है। इसके लिए भी 
अध्ययन करना पड़ता है, ज्ञान की जरूरत होती है। किंतु इसमें जो किया जाता 
है, वह समाज के लिए किया जाता है। सारा समाज मिलकर करे, ऐसी इच्छा 
रहती है। इसमें यह बात नहीं कि कोई एक-आध मनुष्य दान दे, बल्कि 
यह है कि सबके सब दान दे, बिना दान किये कोई न रहे । हमसे बार-बार 
पूछा जाता है कि क्‍या गरीब भी दान दे, तो हम कहते हैं कि क्‍योंन दे! 
भगवान ने उन्हें दो हाथ दिये हैं, इसलिए उन्हें लेना भी है और देना भी | अगर 
देना नहीं होता, तो भगंवान्‌ उन्हें एक ही हाथ देता । गरीबों के पास भी देने 

की चीज है । वे पैसे से श्रीमान्‌ नहीं, पर श्रम से श्रीमान्‌ हैं। वे अपने श्रम का 
एक हिस्सा दे सकते हैं। हर एक को देना है, एक भी शख्स दिये बिना 
रहेगा, तो इस यज्ञ की पूर्ति न होगी। किसी गाँव के १०० मनुष्यों में से ६६ 
लोगों ने दान दिया, किसी ने भूदान, किसी ने संपत्ति-दान, किसी ने श्रम-दान 
दिया, तो यह माना जायगा कि अच्छा काम हुआ, प्रर उससे यज्ञ पूरा नहीं 
होगा । जब वह बचा हुआ आखिरी मनुष्य १०० वाँ दान देगा, तब यज्ञ पूरा 
होगा । व्यक्तिगत दान की कल्पना भिन्न है और यह सामूहिक दान की, सबलोगों 
के दान की कल्पना भिन्न है | इसमें विचार ही भिन्न हे । 


सामूहिक त्याग और भोग 


पहले कुछ लोग पेसा कमाते थे, तो व्यक्तिगत कमाते थे। आज भी वह 
चल रहा है | लेकिन अब जमाना आया है कि सब मिल्लकर संपत्ति पेदा करें । 
पहले अपना अकेला भोग चलता था, अब सबका मिलकर भोग करना है । 
सब मिलकर जीवन को सब साधना करनी हे । भूदान के पीछे यही विचार 
है। उसके परिणामस्वरूप जो भोग मिलेगा, वह सबको मिलेगा और उसके 
लिए सबको त्याग करना पड़ेगा | सावजनिक त्याग में और सा्बजनिक भोग में 
एक विशेष आनंद आता है। इसमें किसीके मन में अमिमान नहीं रहता कि 
में त्यागी हूँ । में चोबीस घंटे श्वात्तोच्छुवास लेता हूँ और सभी लोग लिया करते 
हैं, तो उसका किसीको अमिमान नहीं होता । पुण्य-कार्य में सबसे बड़ा खतरा 
यह है कि उस पुण्य का अहंकार सिर पर बैठता है। त्याग का बोझ सिर पर बैठा, 
तो फिर कितनी मी हजामत करो तो भी वह हटता नहीं | जो छोग इस तरह हजामत 
करने का प्रयोग करते हैं, उन्हें संन्‍न्यासी कद जाता है। संन्यास का भी अहंकार 
होता है । अहंकार की हजामत की, तो हजामत का भी अहंकार हो जाता है। 
इसलिए सबसे बड़ी बात है अहंकार से मुक्ति । अगर हम त्याग नहीं करते हैं, 
पुण्य नहीं करते, तो हम नीच हैं, हम संसार में फँसे हैं, ऐसी भावना मन में आती 
है | 'मैं नीच हूँ, यह कहना भी अभिमान का एक प्रकार है, और 'मैं ऊँचा 

हूँ“, यह कहना भी अभिमान का दूसरा प्रकार हैं। इन दोनों में से मुक्त होने 
का एक ही उपाय है कि जो साधना करनी है, सब पिंलकर करनी चाहिए । 


सामूहिक तपस्या की प्राचीन मिसालें 


१०-१७ दिनों के उपवास करनेवाले कई तपस्वी होते हैं। हम पुराने प्रंथों में 
पढ़ते हैं कि फल्ाने ऋषि ने तीन साल फाका किया। हम सोचते रहे यह केसे 
संभव है, वह ऋषि जरूर कुछ दूध वगैरा पीता होगा । इन दिनों दूध पीनेवाले 
और केले खानेवाले उपवास चलते हैं। उपवास के दिन खाने की कुछ खास 
चीजे होती हैं। अगर वसा ही वह ऋषि करता होगा तो फिर तीन ही नहीं 
बल्कि तीस सार फाका कर सकता है। परन्तु ग्रंथों में लिखा है कि ऋषि ने 
तीन साल तक बिना पानी का उपवास किया । इसपर सोचते हुए हमारे मन में 
कल्पना आयी कि उस समय किसी प्रकार की साधना के लिए सब लोग मिल्षकर 
फाका करते होंगे और वह किसी मनुष्य के मागदशन में करते होंगे। मान 
लीजिये कि ५२ व्यक्तियों ने वसिष्ठ ऋषि के मार्गदशन में एक हफ्ते तक बिना 
पानी पिये फाका किया तो यह कहा जाता होगा कि वशिष्ठ ऋषि ने एक साल 
फाका किया | याने कुल की कुल तपस्या वसिष्ठ ऋषि के नाम पर लिखी गयी । 
हम यह भी पढ़ते हैं कि फलाने ऋषि ने तीस साल तपस्या की । इसका मतलब 
यह है कि कोई ऋषिसंघ होगा, ओर सब मिलकर तपस्या करते होंगे, जो एक 
व्यक्ति के नाम पर लिखी जाती होगी । 

. आज भी यह होता है। कहा जाता है कि बाबा ने ४० छाख एकड़. 
जमीन हासिल को। लेकिन बाबा ५०० साल काम करेगा, तो भी यह संभव न 
होगा कि वह ४० छाख एकड़ हासिल करे। लेकिन हजारों लोगों ने जमीन 
हासिल की और वह सारा बाबा के नाम पर लिखा जाता है। इस तरह जहाँ 
सामूहिक साधना होती है, वहाँ एक विशेष शक्ति प्रकट होती है और उस तपस्या 
का अहंकार नहीं होता । 

मोक्ष व्यक्तिगत नहीं हो सकता 


मनुष्य-जीवन में भोग या मोक्ष जो कुछ हासिल करता है, सब मिलकर 

हासिल करना है, यह कल्पना दृढ़ होनी चाहिए। कवि ने कहा हे-कल्लंदु निन्‌ 
अडियारोड” अर्थात्‌ हम तुम्हारे भक्तों के. साथ मिश्रित होकर रहना चाहते हैं | 
भक्त-जनों की साधना का यही रहस्य है। समाज का कोई व्यापक प्रश्न हल 
करने के लिए सामूहिक तपस्या या सामूहिक दान की कल्पना पहले के जमाने के 
लोग कम करते थे । कुछ थोड़ी मिसाले मित्नती हैं, जो मैंने अभी पेश कों । 
लेकिन हम कहना चाहते हैं कि अब जमाना आया है कि भोग और मोक्ष, 
हम सत्र मिल्कर प्राप्त करे । सब मिलकर भोग प्राप्त करने की कुछ कल्पना आ 
सकती है परंतु सब मिल्नकर मोक्ष प्रात्त करने की कल्पना बिलकुल ही नयी है । 

लोग कहते हैं कि मोज्ष तो व्यक्तिगत ही होता है। पर यह बिलकुल गल्लत 
विचार है । जो व्यक्तिगत हो सकता है, वह मोक्ष ही नहीं। मोक्ष का मतलब है, 
अहंकार से छुटकारा । "मेरा मोक्ष” ऐसी भाषा जहाँ आती है, वहाँ मोज्ञ खतम 
ही होता है। मोक्ष का अथ ही है, व्यक्तित्व से छुटकारा पाना, सामूहिक, 
समाजमय बनना । भोग कभी व्यक्तिगत हो भी सकता है। कोई शख्स कहीं 
कोने में जाकर मुँह छिपाकर आम खा सकता है। किंतु व्यक्तिगत मोक्ष की 
कल्पना हो ही नहीं सकती । जिस किसी ने ऐसी कल्पना की हो, उसने मोक्ष का 
अथ समझा ही नहीं । उसने दूसरी ही किसी चीज को मोक्ष मान लिया । 


हमारे लिए काम 

हम समभते हैं कि समाज को आजतक मोक्ष हासिल नहीं हुआ है । उसकी 
साधना हो रही है, धीरे-धीरे हम ऊपर चढ़ रहे हैं। आज के ऋषि पुराने जमाने 
के ऋषियों से ऊँचे हैं। पुराने जमाने की अपेक्षा आज के जमाने में जेसे 
भौतिक ज्ञान ज्यादा है, वेसे आजके आध्यात्मिक ज्ञान का स्तर भी ऊँचा हे । 
यह में इसीलिए कह रहा हूँ कि आपके मन में यह शंका.न हो कि दान से जमीन 
के ऐसा बड़ा मसला पहले कभी हल्न नहीं हुआ तो अब कैसे हो सकता है। में 
आपसे कहना चाहता हूँ कि पुराने जमाने में जो चीजे' नहीं बनीं, वही करने के 
लिए. आपका और हमारा जन्म हे । आज के जमाने में हमें और आपको एक 
नया काम करने का अवसर मिल रहा है, यह आपका और हमारा परम भाग्य 

है । हम आशा करते हैं कि गाँव-गाँव के लोग इस बांत को समझेंगे, गाँव-गाँव 
के छोगों को कायकर्त्ता यह बात समभायेंगे और इस यज्ञ में हिस्सा न लेनेवाल्य 
एक भी शख्स भरतभूमि में न रहेगा | 


वेलपालेयम्‌ ( कोयम्बतुर ) 
२०-१ ०-१५ ६ 

हिंदुस्तान को राजा का अनुभव हजारों वर्षों से है। उस पर से वे इस 
निणय पर पहुँचे कि यहाँ राजा छोग प्रजा के कल्याण के लिए नाकाफी हैं। 
राजा अकेला तो राज्य नहीं करता था | कुछ मंत्री बना लेता और उनकी सलाह 
से राज्य चल्लाता था। अब लोगों ने राज्य-संस्था मिया दी। अब प्रजा पॉँच- 
पाँच साल के लिए राज्यकर्ता चुनती है। अगले ,साक लोग आपको पूछुने 
आयेंगे कि राजा किसे बनाया जाय ! छोमों की 'मर्जी के मुताबिक राजा चुना 
जायगा, जिसे आज मुख्यमंत्री कहते हैं। वह पाँच साल के लिए राज्य: 
चलायेगा और अपने मंत्री खुद तय कर लेगा । उसमें किसी को पूछेगा नहीं । 


आज सरकार के हाथ राजा से भी अधिक सत्ता 

आज के मुख्यमंत्री और राजाओं में खास फर्क नहीं है | पहला फक तो यह' 
कि पहले का राजा मृत्यु तक राज्य चलाता था, अब मुख्यमंत्री पाँच साल तकः 
राज्य चलायेंगे | पाँच साल के बाद आप अगर उन्हें फिर से चुनेंगे, तो फिर 
से पाँच साल तक वे राज्य चलायेंगे | दूसरा फर्क यह है कि पहले राजा का बेयाः 
गद्दी पर बेठता था, पर अब राज्यकर्ता का बेटा उसी तरह राज्य नहीं चला" 
सकता । बस, इतना ही फक है और ढाँचे में कोई बदल नहीं हुआ । पाँचः 
साल्न तक वह पूरी हुकूमत चला सकता है। वह जो करेगा सो बनेगा । 


इस जमाने के पाँच साल पुराने जमाने के ५० साल के बराबर हैं। पुराने 
जमाने में राजा हुक्म देता था, तो उसे देश में पहुँचते-पहुँचते ही दो-चार साल» 

बीत जाते। औरंगजेब बादशाह का आसाम के गवनर को हुक्म हुआ, तो 
देहडी से वहाँ पहुँचते-पहुँचते ही दो-तीन महीने बीत जाते । फिर वह अपने 
सरदार को सभी गाँवों में वह आज्ञा प्रचारित करने का हुक्म देता | इस तरह 
गाँव-गाँव बादशाह का हुक्म पहुँचने में चार-पाँच महीने और छग जाते थे | इस 
बीच परिस्थिति बदल जाती, तो राजा द्वारा दूसरा हुक्म भेजा जाता । पहले हुक्म 
का अमल नहीं हुआ था कि उतने में दूसरा भी हुक्म हो जाता। उसे भी 
गाँव-गाँव पहुँचने में एक साल ल्ग जाता । इसलिए वे केवल नाममात्र के 
राजा रहते थे। वे प्रजा के जीवन का बहुत ज्यादा नियमन न कर पाते थे। 
लोगों को अच्छी तरह आजादी थी । आज हालत दूसरी है। आज देहल्ली से 
हुक्म निकला, तो उसी दिन सारे हिंदुस्तान में पहुँच जाता है। रेडियो वगैरह 
ऐसे साधन हैं कि जो हुक्म दिया जायगा, उसके अमल के लिए, दो घंटे में 
हिंदुस्तान में तैयारी हो जायगी । यही हालत दूसरे देशों की है। इसलिए जिसे 
राजा बनाते हैं, फिर वह पाँच साल्न के लिए भी क्‍यों न हो, वह पाँच साल में 
इतना काम कर सकता है जितना पहले के राजा ५० साल में भी नहीं कर 
सकते थे। आज के पाँच वष थाने पुराने राजाओं को मरने के लिए जितना 
समय लगता था वह कुल समक ल्ञो । २० साल में पुराना बादशाह जितने 
हुक्म चलछा सकता होगा, उतने हुक्म आज आपका मुख्य मंत्री भी चलाता 
होगा । इसलिए वे अगर प्रजा का भला करना चाहें, तो भत्ना कर सकते हैं 
और बुरा करना चाहें, तो बुरा भी कर सकते हैं। प्रजा के हाथ में कुछ 
न रहेगा । 

आप इस श्रम में मत रहिये कि पाँच साल्न के बाद राज्य हमारे ही हाथ 
में है। पाँच साल में तो इधर का उधर हो जायगा | आज प्रजा को पूछने का 
सिफ नाटक होता है। उसके परिणामस्वरूप राज्य चलानेवाले कहते हैं कि 
हम जो कुछ करते हैं, वह प्रज्ञा की सम्मति से ही करते हैं। पुराने राजा यह 
नहीं कह सकते थे कि हम जो करते हैं वह प्रज्ञा की सम्मति से करते हैं। 
आजकल तो बम्बई, कल्लकत्ता, पटना और कई जगह सरकार की ओर से गोली 
चलायी जाय, तो वे कहँगी कि लोगों की सम्मति से हम गोली चलाते हैं। 

0 

लोगों ने हमें राज्य चलाने की आज्ञा दी है। इसलिए हमें ऐसा करना पड़ता 
है। पुराने राजाओं के सरदार यह नहीं कह सकते थे कि हमने गोली चल्ायी, 
तो लोगों की सम्मति से चत्लायी। इसलिए वे जो धुण्य-पाप करते थे, वह राजा 
का पुण्य-पाप होता था और उसका बोभ उसीको उठाना पड़ता था। लेकिन 
आज के राजा, जो पुण्य-पाप करेंगे, उसकी जिम्मेवारी आपपर है और पुराने 
जमाने के राजा से शतगुणित सत्ता अभी आपके मुख्यमंत्री के पास है। 
इसलिए गाँव-गाँव के छोगों को जाग जाना चाहिए। अपना भल्ला-बुरा करने 
की सत्ता किसी को नहीं देनी चाहिए.। पाँच साल के क्षिए नहीं और पाँच दिन 
के लिए भी नहीं । 


ग्राम-राज्य से गाँव आज्ञाद होंगे 


आप अपने गाँव का एक राज्य बनायं। कोन-सा माल बाहर से छाया 
जायगा, वह सब मिलकर तय करे । गाँव में इतनी शक्ति आनी चाहिए कि इसके 
अछावा कोई भी चीज कोई व्यक्ति न खरीदेगा और बेचनेवाला बेसे ही वापस 
चला जायगा । गाँव एक स्टेट ( राज्य ) है। आजकल प्रान्त-रचना के घिल्- 
सिले में चर्चा चलती है कि कौन-सा तालुका किस राज्य में डाछा जाय। 
राज्य चलानेवाले इधर से उघर डालते हैं ओर उधर से इधर। आपसे कोई 
पूछने नहीं आता | पाँच साल के बाद दूसरा शासक आता है, तो वह भी 
उधर का इधर और इधर का उधर कर देता है। कोई अगर आपसे पूछेगा 
कि आप कहाँ रहते हैं, तो जवाब होगा कि में गाँव में रहता हूँ और वह गाँव 
दुनिया में है। आप हमारी गिनती तमिल, मेसूर आदि चाहे जिसमें करें, 
हम तो अपनी गिनती गाँव में करते हैं ओर वह जगह कहीं है, तो दुनिया में 
है। हमारा राज्य परमेश्वर है ओर गाँव वाले मिलजुल् कर राज्य-कारोत्रार 
चलाते हैं। आज तो आप के गाँव की योजना देहल्ी में, और बहुत हुआ तो 
मद्रास में होती है। पर जबतक अपने गाँव की योजना आप न बनायेंगे, तबतक 
गुलामी न मिटेगी । 

इसलिए सबसे बड़ी बात यह है कि आप अपना कारोबार चलायें। गाँव 

के जितने २१ सात से बड़े भाई-बहन हैं, उनकी एक समिति ( ग्राम-समिति ) 
बनायी जाय और फिर उसमें से कार्य करने के लिए सर्वानुमति से एक समिति 
( काय-समिति ) बने | वे छोग गाँव की सेवा करेंगे। वे गाँव के लिए जो 
फेसला देंगे, वह गाँव में ही होगा। शादी का खर्चा सारा गाँव उठा लेगा, 
इसलिए कज का. सवाल ही न आयेगा । गाँव की समिति की ओर से गाँव में 
एक दूकान चलेगी, जिसमें गाँववाले जो तय करेंगे, वे ही चीजें रखी जायेगी । 
झगड़े का निपटारा गाँव में ही होगा। उस पर अपील न की जा सकेगी । 
ऐसा करोगे तभी गाँव को सच्ची आजादी मिल्लेगी । 

फिर अगर देहलीवाले कहें कि बाहर से आक्रमण होने पर रक्षा के लिए 
सेना चाहिए, देश में रेल चाहिए, इन सब्र के इन्तजाम के लिए थोड़ा टेक्स 
दीजिए, तो वह देना होगा । किन्तु उसमें भी आप कह सकेंगे कि हमारे गाँव का 
कारोबार हम सँमालते हैं, तो हमारे टेक्‍स का उपभोग हमारे गाँवही क्‍यों न किया 
जाय १ इस पर सरकार कहेगी कि रुपये में से १५ आना आप रखिये और एक 
आना हमें दीजिये | इस तरह गाँव की सत्ता आपके हाथ में आयेगी, तभी देश 
बचेगा । यही स्वोदय का प्रयत्न है । भूदान इसीलिए, है। थोड़ी जमीन लेकर 
बाँगटना उसका उद्देश्य नहीं है। व्यक्तिगत माज्ञकियत को खत्म करना ही उसका 
उद्देश्य है । 

व्यक्तिगत मालकियत सिटने से व्यक्तिगत रोना भी दूर 

लोग पूछते हैं कि व्यक्तिगत माल्नकियत न रहेगी तो काम कैसे चलेगा १ 
पर यह भ्रम है। व्यक्तिगत माछकियत मिटेगी तो व्यक्तिगत रोना भी मिट 
जायगा । सब मिल कर काम करंगे, तो रोयंगे क्यों ? आज तो हरएक किसान 
के पीछे एक-एक साहूकार लगा है, किसान रोता रहता है और बाकी छोग 
सुनते रहते हैं | व्यक्तिगत मालकियत रखी है, इसीलिए व्यक्तिगत रोना पड़ता 
है। व्यक्तिगत मालकियत मिटने पर अगर रोयेगा तो सारा गाँव रोयेगा | 
सारा का सारा गाँव रोये, ऐसा मौका आये, यह आसान बात नहीं है। सब 
मिलकर काम करते हैं तो हँसने का ही मौका आता है, इस दृष्टि से आप भूदान 
की ओर देखिये । 

ग्रामदान क्‍यों ? 

यदि आप इसे ठीक तरह समझ लेंगे और उसके अनुसार बरतेंगे तो सुखी 
होंगे । नहीं तो पाँच-पाँच साल में राजा बदलते जायेंगे और आप उन्हें चुनते चले 
जायेंगे । यह समझ छो कि राजा अभी मरा नहीं, बल्कि जोरदार बना है, उसका 
नाम बदल गया है। जब्बतक हम अपने गाँव में गाँव का राज्य न चलायेंगे, तब- 
तक ये राजा चलते रहेंगे। ग्रामदान में आप कुछ खोयेंगे नहीं | ५-१० या ४० 
एकड़ जमीन का मालिक २ हजार एकड़ जमीन का, याने सारे गाँव की जमीन 
का मालिक हो जायगा । उसमें कोई कुछ खोयेगा नहीं, बहुत कुछ पायेंगे। एक 
छोटा-सा पंरिवार था, तब जो आता, वही उसे पीसता। अब अगर वह 
परिवार बड़ा हो जाय, तो उसे कोई पीस न सकेगा। यह ग्रामदान का अथ है। 
इसीलिए बाबा ग्रामदान माँगता है । 


कनकम्‌ पालेयम 
२१-१०-१?५६ , 


बुनकरों से ! ) ६५: 


बुनकरों का धन्धा सिखाने या उसे बढ़ाने के ल्षिण आजतक किसी की एक 
कौड़ी खर्च नहीं हुईं है | वेद में एक मन्त्र है। ऋषि भगवान्‌ को अपना स्तोत्र 
अपंण कर रहा है : “बस्त्रेव भद्रा सुकृता सुपाणि |” याने जेसे किसी बुनकर 
ने उत्तम वस्त्र बनाया हो, वेसे ही मैंने यह स्तोत्र बनाया है और वह तुम्हें 
समर्पित करता हूँ | यह दस हजार साल पहले का बचन है। इससे स्पष्ट है कि 
दस हजार सात्न से हमारे देश में बुनकर का धन्धा चलता आया है। बाप 
ने बेटे को वह कल्ला मुफ्त में सिखायी है । इसे सिखाने के लिए न शिक्षक रखना 
पड़ा, न शात्रा खोलनी पड़ी ओर न सरकार को या और किसी को यह कल्ा 
सिखाने के लिए कोड़ी खच करनी पड़ी | किन्तु आज उसी कला को मारने के 
लिए, सरकार की तरफ से खच किया जाता है, तो यह कितनी विचित्र बात है ! 

क्योंकि एक बार चरखे को पॉवरलूम लगेगा, तो हाथ की कछा खतम हो जायगी। 
हजारों साल से जो कल्ला विकसित होती चछी आयी है, वह एक क्षण में नष्ट हो 
सकती है । इसलिए आप छोंगो ने पॉवरलूम का जो निषेध किया, उसके साथ 
हमारी सहानुभूति है। ऐसी सभा गाँव-गाँव में होनी चाहिए. और बुनकरों की 
आवाज उठनी चाहिए कि हम पॉवरलूुम नहीं चाहते । 


याद रखिए कि अगर अभी राजा का राज्य होता, तो आप बोल सकते थे 
कि 'राजा का जुल्म हुआ |” लेकिन यह प्रजा का राज्य है, इस राज्य में आप चुप 
बैठंगे, तो यही माना जायगा कि सब कुछ आपकी सम्मति से हो रहा है । इसलिए, 
इसके विरूद्ध आवाज उठाना आपका कतंव्य हो जाता है। मन में निषेध 
रखेंगे तो काम न चलेगा । हजारों सभाओं के जरिये अपनी आवाज उठानी 
होगी ओर जिनके कान यहाँ नहीं आ पाते, उतने कानों तक वह पहुँचनी चाहिए.। 
इतने जोरों से श्रावाज उठनी चाहिए कि बहरों के कानों को भी वह सुनाई दे। 
अगर आप यह करते हैं, तो सरकार के खिल्लाफ कुछ भी नहों करते । बल्कि 
अच्छा राज्य चलाने में सरकार को मदद ही देते हैं। क्योंकि अगर आप आवाज 
नहीं उठायेंगे तो सरकार समभेगी कि लोगों को यह बात पसंद है और लोगों की 
पसंदगी से राज्य चल्न रहा है। इसलिए यह निषेध बहुत जरूरी है और प्रजा 
के नाते आपका यह कतंव्य है। 


लेकिन इस निषेध के साथ अपना कुछ संघटन भी होना चाहिए । केवल 
बुनकरों का संघटन काफो नहीं । बुनकर, किसान और दूसरे-तीसरे धंधे करनेवालों 
का एक संघ चाहिए.। तीन रस्सी इकट्छी कर बटने पर ही वह मजबूत होती है। 
बुनकर एक धागा है, किसान मो एक धागा है और इन दोनों के अछावा 
दूसरे कार्य करनेवाले भी एक-एक धागा हैं। इन सब को बटने से मजबूत 
रस्सी बनेगी ओर उसे कोई तोड़ नहीं सकता | इसलिए आपने गाँव के साथ 
एकरूप होने का जो निश्चय किया, उससे हमें बड़ी खुशी हुई । दुनिया में केवल 
निषेध काम नहीं देता। निषेध के साथ कुछ काम भी रहना चाहिए। 


>> 

उसके साथ कुछ संकल्प रइता है, तभी ताकत आती है। लेकिन यह भी 
समझ लीजिए कि सिफ प्रस्ताव में भी ताकत नहीं है। उसका अमल करेंगे, 
तभी ताकत पेदा होगी । 

सुरटटपालेयम्‌ 

२२-३०-:०६. 


निष्काम-सेवा । ६६; 


आप के गाँव के नाम से आचाय नरेन्द्रदेवजी का स्मरण हो आता है। 
वे भारत के एक बहुत बड़े सेवक थे और आखिर की बीमारी में यहाँ आकर 
रहे थे। सत्पुरुषों का मरण-स्थान भी महत्त्व का माना जाता है, क्योंकि उनकी 
आखिर की शुभवासना उस स्थान के साथ जुड़ी रहती है। हम उम्मीद करते 
हैं कि यहाँ के भाई-१हनों को उनके स्थान से निष्काम-सेवा की प्रेरणा मिलेगी । 
वेसे हर मनुष्य कुछु-न-कुछ सेवा करता ही है, उसके बिना जीना संभव ही नहीं । 
किंतु हम सेवा करते हैं, तो उसके साथ कुछ फल्न की अपेक्षा भी रखते हैं | 
अपने लिए. कुछ अपेक्षा रखकर जो सेवा को जाती है, उसकी कीमत कुछ कम 
हो जाती है। पर जहाँ केवल्ल प्रेम से सेवा की जाती है और उससे मिलनेवाले 
मानसिक आनन्द के अलावा कुछु भी इच्छा नहीं रहती, उस सेवा की कीमत 
ऊँची हो जाती है। ऐसी सेवा करनेवाले ईइ्वर-भक्त होते हैं। वे छोगों की 
सेवा करते और उसीसे हृदय में आनन्द का अनुभव करते हैं, उसीसे उन्हें 
तृप्ति होती है । 

खेल के जेसा सेवा-काय 


जिस सेवा के साथ कुछ कामना रहती है, उससे पूरा आनन्द नहीं मित्नता । 
हर काम के लिए. यही बात लागू द्ोती है। बच्चे खेलते हैं तो उन्हें उसमें 
आनन्द आता है। उससे व्यायाम भी होता है और देह के लिए छाभ भी । पर 
वे देह के लाभ की कामना रखकर नहीं खेलते, आनन्द और सहनभाव से खेलते 

हैं। इसलिए बच्चों का खेलना निष्काम कर्म हो जाता है। इसी तरह सत्पुरुषों 
' के जितने लोकसेवा के काय होते हैं, वे स्वयंस्फूर्ति से होते हैं ओर केवल खेल 
के जैसे होते हैं। बच्चों से पूछा जाय कि तुम किसलिए खेलते हो, तो उनके 
मन में यह सवार ही नहीं पैदा होता है। यह भी नहीं कहा जा सकता: कि 
वे आनंद के लिए खेलते हैं। देहलाभ के लिए तो खेलते ही नहीं । खेल से 
देह के लिए छाभ होता और अनन्द भो मिल्लता है, परन्तु बच्चे स्वभाव से 
खेलते हैं। इसी तरह सत्पुरुष स्वभाव से ही सेवा करते हैं। उस सेवा से 
जनता को कई प्रकार के लाभ होते हैं और वे होने भी चाहिए । उन लाभों को 
ध्यान में रखकर ही सेवा करनी पड़ती है। पर उस सेवा में अपने लिए वे 
कोई कामना नहीं रखते | इसीलिए वे जो सेवा करते हैं, उसका उनके सिर 
पर कोई बोझ नहीं होता है। 


स्वभाव से सेवा 


सवाल पूछा गया था कि ईश्वर सृष्टि की रचना क्‍यों करता है ! जब कि 
हम खुद ही उस सृष्टि के छोटे-से अंश हैं, तो इसका क्‍या जवाब दे सकेंगे ! 
लेकिन इसका जवाब दिया गया है; “लीलामान्रम ।” याने ईश्वर केवल खेलने 
के लिए सृष्टि की रचना करता है। नटराज नाच रहा है, क्‍यों नाचता है ! 
उसमें से सृष्टि का प्रलय भी होता है, सृष्टि का निर्माण भी होता है और सृष्टि 
का पाल्नन भी । उससे भक्तों पर अनुग्रह भी होता है और उनका मोचन भी । 
उनके नाख्य से ऐसा पंचविध कार्य होता है। वेसे कितने ही काय होते होंगे, 
पर गिनने के लिए पांच प्रकार के कार्य गिने गये हैं। लेकिन नट्राज से 
पूछा जाय कि 'क्या तुम पंचविध काय करते हो !! तो वे इतना ही कहेंगे कि 
'मैं तो नाचता हूँ ।” उनका यह खेल चल रहा है। उसका उनके सिर पर 
कोई बोझ ही नहीं है | पंचविध काय तो किये बिना वे रह ही नहीं सकते । 

अगर आप सूयनारायण से कहें कि 'तुम चौबीस घंटे लगातार प्रकाश देते 
हो, मनुष्यों को और प्राणियों को गर्मों पहुँचाते हो, कितना महान्‌ कार्य करते 
हो ! अन्धकार दूर करना आपका कितना महान्‌ उपकार है !! तो वह कहेगा 

कि 'मैं नहीं जानता कि मैं क्या उपकार करता हूँ ।? प्रकाशदान सूर्य का स्वभाव 
है। उसके बिना सूर्य रह ही नहीं सकता। सूर्य का सूर्यत्व ही उसपर निर्भर 
है। इसीलिए वह जितने काम करता है, उनका उसके सिर पर कोई बोर नहीं 
होता | कया हमें अपने आरोग्य का भार मालूम होता है ! भार तो रोग का 
होता है, आरोग्य का नहीं। क्योंकि आरोग्य प्रकृति है, वह स्वभाव है, इसलिए 
उसका बोझ नहीं मालूम होता | 


परोपकार के लिए ही जीवन 


परोपकार करना सत्पुरुषों का स्वभाव हैं। वेपहचानते ही नहीं कि इम 
परोपकार कर रहे हैं। वे समभते हैं कि हम अपना काम करते हैं। एक बार 
एक किसान लोकमान्य तिल्षक से मिलने आया और उन्हें नमस्कार करते हुए 
कहने लगा : “आपका हमपर बड़ा उपकार है। आप महापुरुष हैं ।” ल्ोकमान्य 
ने उससे कहा : “अरे भाई, तू खेती करके पेट भरता हे और मैं लेख लिखकर, 
व्याख्यान देकर । इसलिए तू जो काम करता है, उससे में कोई ज्यादा काम 
नहीं करता । और अगर उपकार की बात करनी है, तो तेरा भी दुनिया पर 
उपकार होता है, जितना कि मेरा होता है |? कहने का तात्पय यह है कि उन्होंने 
महसूस नहीं किया कि में कोई उपकार करता हूँ । 


माता बच्चे की कितनी सेवा करती है, वह उस बच्चे के लिए ही जीवन 
बिताती है, चोबीसों घंटा उसीके लिए काम करती है। अगर कल वह यह कहे 
कि मैं कितना काम करती हूँ, तो बच्चे भी उससे कहेंगे कि हम आपका बहुत 
उपकार मानते हैं। लेकिन आज माँ कहती भी नहीं कि में बड़ी सेवा का काम 
कर रही हूँ और बच्चे भी उसका आभार नहीं मानते हैं। माँ बच्चों की सेवा 
करती है और बच्चे माँ की सेवा करते हैं। कोई किसी का उपकार या आभार 
नहीं मानता । 

लेकिन संस्था का सेक्रेग्री अपने सालमर के काम की लंबी रिपोट पेश करता 
है और फिर सब ल्लोग इकट्ठा होकर उसका उपकार मानते हैं। इस तरह जहाँ 
सेवा का नाटक चलता है, [वहाँ उपकार का बोझ मालूम होता और आभार माना 

जाता है। लेकिन जहाँ स्रभाव से ही उपकार होता है, वहाँ उसका बोर नहीं 
मालूम पड़ता । द 
सत्पुरुषों की सेवा “बाई-प्रॉडक्ट” 

आपकी कावेरी नदी अखंड बहती है, तो कितना उपकार करती है। लोगों 
पर, प्राणियों पर, पेड़ों पर, किसानों पर, कारखानादारों पर ओर शहर में ब्रिजली 
के पहुँचने पर शहरवाल्ों पर वह असंख्य उपकार करती है । किंतु उससे कहो 
कि तुम कितना उपकार कर रही हो, तो वह यही कहेगी कि “मैं कया उपकार 
कर रहो हूँ, स॒ुझे मालूम नहीं । मुझे इतना ही मालूम है कि में समुद्र में मिलने 
जा रही हूँ । दूसरा कोई काम मैं करती हूँ, तो मुझे मालूम नहीं | सिफ एक ही 
काम मालूम है, मेरा जो ध्येय, गंतव्य स्थान समुद्र है, उससे मिलने के लिए मैं 
जा रहो हूँ ।' बेसे ही भक्त छोग हमेशा परमेश्वर के साथ मिलने के लिए, संगम 
के लिए, प्रवास करते हैँ । ईश्वर के पास जाने के लिए उनकी यात्रा चल्नती है, 
लेकिन उससे लोगों पर उपकार हो जाता है, असंख्य मनुष्यों को सेवा होती है । 
वह सेवा उनका “बाई-प्रॉडक्ट” है। वे सेवा करते-करते ही अपने जीवन को 
पूर्ण बनाते हैं ओर सार्थक करते हैं। 

निष्काम ओर सकाम सेवा को मिसालें 

... भगवान्‌ सूयनारायण का प्रवास सुबह से लेकर शाम तक अखंड चलता 
रहता है। उनसे लोगों की कितनी सेवा होती है, परन्तु वे नहीं समझते कि में 
कोई सेवा कर रहा हूँ । ऐसी सेवा को निष्काम सेवा कहते हैं। इस प्रकार की 
निष्काम सेवा करने के लिए ही यह मनुष्य देह है । 

महात्मा गांधी ने ४० सार तक स्वराज्य के लिए. सतत काम किया | 
उनके चौबीसों घंटे स्वराज्य के चिंतन में जाते थे। जब्च स्वराष्य हुआ, तो 
देहल्ी में ओर हर बड़े शहर में रोशनी हुईं। पर उस समय वे नोआखाली में 
पैदल घूम रहे थे, दुखियों के आँसू पोंछने के काम में लगे हुए थे | स्वराज्य 
आने पर उन्होंने कोई भी पद अपने हाथ में नहीं लिया । इसी तरह भगवान्‌ 
कृष्ण ने कंस का वध किया और सारा राज्य उनके हाथ में आ गया । किंतु 
कृष्ण खुद राजा नहीं बने । उन्होंने उग्रसेन को राजा बनाया। फिर उनके 

हाथ द्वारका का राज्य आया, तो उसे बलराम को दे दिया, खुद नहीं: 
लिया । महाभारत का बड़ा युद्ध हुआ और उसमें श्रीकृष्ण के कारण ही पांडवों 
की जय हुई । लेकिन भगवान्‌ ने आखिर घधर्मराज के ही मस्तक पर अभिषेक 
किया । वे खुद हमेशा सेवक ही रहे । इसीका नाम है निष्काम सेवा । छोक- 
मान्य तिलक स्वराज्य के ल्विएः सतत प्रयत्न करते रहे । लेकिन जब उनसे 
पूछा गया कि स्वराज्य-प्राप्ति के बाद आप कोन-सा पद लेंगे १ तो उन्होंने 
कहा : '्वराज्य प्राप्ति के बाद पद लेना मेरा काम नहीं। मैं या तो वेदों का 
अध्ययन करूँगा या गणित का अध्यापक बनूँगा।! इसीका नाम है निष्काम 
सेवा । ऐसी थोड़ी भी निष्काम सेवा जिस किसी मनुष्य के हाथों से होती है, 
उसे अत्यंत समाधान और तृप्ति का अनुभव होता है । 
दाताओं को निष्काम-सेवा का समाधान 

हम चाहते हैं कि भूमिहीनों को भूमि मिले और उनकी मदद के छिए. संपत्ति- 
वानों की संपत्ति मिले | सब लोग अपनी जमीन, संपत्ति ओर बुद्धि गरीबों की सेवा _ 
में लगाये | इसके बदले में हम उन दाताओं को क्या कोई पद दंगे या उनके लिए 


कहीं सिफारिश करेंगे ? हम उन्हें निष्काम सेवा का समाधान देंगे | केवल निष्काम 
सेवा करने की प्रीति से जो छोग अपनी जमीन, संपत्ति और बुद्धि का एक अंश 


दान देंगे, उनके हृदय को अत्यंत समाधान होगा । उससे भूमिहीनों को जितना 
आनंद होगा, उससे ज्यादा आनंद देनेवालों को होगा । एक प्यासा आपके घर 
पर आकर पानी माँगता है और आप उसे ठंडा पानी पिलछाते हैं, तो उसकी 
अंतरात्मा तृप्त होती है। किंतु पानी पीनेवाले को जितना आनंद होता है, 
उससे ज्यादा आनंद पिलानेवाले को होता है। यह बात सही है या गछत, 
आप ही अपने मन में सोचिये। आप गरीबों के, दुशखियों के लिए. कुछ 
मदद करेंगे, तो उनसे ज्यादा आनंद आपको होगा । आप अनुभव करके देख 
लीजिये और अगर आपके मन में यह निश्चय हुआ कि उसमें आनंद, संतोष 
और तृप्ति है, तो फिर आपको इस काम को उठा लेना होगा | 

परेन्दुराई ( कोयम्बतूर ) 

भारत बहुत बड़ा देश है। इसमें ३६ करोड़ से भी ज्यादा ल्लोग रहते 
हैं| इसमें से छठा हिस्सा शहरों में रहता है। वह खेती नहीं करता और न वह 
कर सकता है। गाँवों में जो कारीगर वर्ग होता है, वह भी खेती नहीं कर सकता 
है, क्योंकि उसे गाँववालों के काम करने पड़ते हैं। आज कुल्न देश को अनाज 
दिल्लाने का काम किसानों और कृषक-मजदूरों का होता है, बाकी सभी लोग 
अनाज खरीदंगे । अनाज ऐसी वस्तु है कि उसके बिना किसी का नहीं चलता । 
वह ऐसी चीज है, जो सबको मिलनी चाहिए। इसलिए. वह मँहगी भी नहीं 
बिंक सकती । वास्तव में “अनाज की कीमत”, यह कल्पना ही छोड़ देनी 
चाहिए । जेसे हवा, पानी सबको मुफ्त में मिलते हैं, वेसे ही अनाज मी बिना 
दाम मिलना चाहिए। अगर वह मुफ्त न हो सके, तो कम-से-कम दाम होना 
चाहिए, जो मुफ्त जेसा ही मालूम हों। लेकिन अगर अनाज का बहुत कम 
दाम मिलता है, तो किसानों को तकलीफ होती है। इसल्नलिए महँगा भी 
नहीं ओर सस्ता भी नहीं, ऐसा बीच का रास्ता निकालना चाहिए । 


अनाज से पेसा नहीं मित्न सकता 


यह तो जाहिर है कि अनाज पेदा .कर बहुत पैसा पैदा नहीं कर सकते, यह 
बात किसान भी जानते हैं। फिर भी वे माँग करते हैं कि अनाज की कुछ 
ज्यादा कीमत होनी चाहिए.। साथ ही वे जानते हैं कि अनाज “बहुत ज्यादा 
महँगा नहीं हो सकता | जो चीज सबको चाहिए, वह महँगी नहीं हो सकती | 
इसीलिए फिर वे तम्बाकू, गन्ना, जूट, कपास, हल्दी जेसी पैसे की चीजें बोते 
हैं। यह भी ज्यादा दिन न चलेगा, क्योंकि दिन-ब-दिन जनसंख्या बढ़ रही 
है । इसलिए जितनी जमीन में दूसरी चीजें बोई जार्यंगी, उतने परिमाण में 
अनाज कम मिलेगा। इससे देश को नुकसान होगा। यद्यवि शक्कर खाने 
की चीज है, फिर भी वह अनाज को जगह नहीं ले सकती | दो तोले अनाज 

के बदले दो तोले शक्कर में ले सकते हैं, लेकिन उससे ज्यादा नहीं खा 
सकते | इसलिये अनाज कम पड़े, इतना गन्ना नहीं बो सकते। देश को 
कपास भी चाहिए। क्‍योंकि कपास के बिना कपड़ा न बनेगा। लेकिन कपास 
ज्यादा बोयेंगे, तो कपड़ा खूब मिलेगा, पर अनाज कम हो जायगा |. अनाज 
के बदले में कपड़ा, तम्बाकू, गन्ना आदि से ही काम न चलेगा। सारांश, 
जेंसे-जेसे जनसंख्या बढ़ती चली जायगी, वैसे-वैंसे अनाज के लिए ही जमीन 
का उपयोग करना होगा। तब्र पैसे के लिए जो चीजें बोतें हैं, शायद वे 
छोड़ देनी पड़ंगी, या तो कम-से-कम बोनी होंगी । 


आ्रामोद्योगों का माल महँगा बेचा जाय 

किसान को पैसे के आधार पर अपना जीवन न रखना चाहिए। उसके 
हाथ में दूसरे उद्योग होने चाहिए | तेल, शक्कर, जूता, कपड़ा आदि चीजें अपने 
गाँव से ही बनानी चाहिए। किसान के हाथ में कुछ उद्योग होने चाहिए 
और उन उद्योगों का माल शहर में बेचा जाय और वह महँगा भी रहे। 
गॉँववाल्लों को अपना खुद का तेल बनाना चाहिए, और बाकी बेच देना चाहिए । 
कपड़े आदि का भी ऐसा ही होना चाहिए । 

गाँववाले शिकायत करते हैं कि खादी महँगी है। पर वह तो आपकी चीज 
है, बेचने की चीज है, खरीदने की नहीं। उसका तो ज्यादा पैसा मिलना ही 
चाहिए, तभी किसानों को कुछ पेसा मिलेगा । अनाज में तो उन्हें खास पैसा 
मिलेगा नहीं | जनसंख्या बढ़ेगी, तो वे दूसरी चीजें पैदा न कर सकेंगे, ज्यादा 
से ज्यादा जमीन अनाज में छगानी पड़ेंगी। इसलिए तुम्हारी चीजें शहरों में 
बेची जानी चाहिए. तुम्हें खरीदनी नहीं चाहिए। आप सब छोगों को खहद्दर 
पहनना चाहिए. और बचा खद्दर शहर में बेचना चाहिए.। शहरवालों को भी 
ज्यादा दाम देकर उसे खरीदना चाहिए । किन्तु आज तो देहात के छोगों का कुछ 
जीवन पैसे पर खड़ा किया गया है। खेती के सिवा बाकी धंघे टूट गये हैं । 


जमीन की कीमत नहीं हो सकती 
जमीन माता है। सबके पोषण का साधन हो सकती है। पेसे का साधन 

तो उद्योग होना चाहिए. और उसका खुद उपयोग करना चाहिए। पर आज 
तो जमीन को ही अपने पैसे का साधन बनाया गया है। इसलिए पैसेवालों ने 
गरीब लोगों के हाथ से उसे छीन लिया है। घर में शादी हुई, तो सौ रुपये 
का कर्जा दो सो रुपया लिखवाकर लेना पड़ा। दिन-ब-दिन रुपये बढ़ते गये 
ओर आखिर दो सौ रुपये के बदले में पाँच एकड़ जमीन देनी पड़ी। इस 
तरह जमीन की पैसे में कीमत हो गयी ओर बेचारा किसान बेहाल हो गया। 
वास्तव में जमीन का मूल्य रुपये में नहीं हो सकता। अगर आप दस हजार 
रुपये के नोट को एक गड़ढ़े में रखकर ऊपर से पानी डालें, तो क्या फसल 
आयेगी १ मिट्टी की कीमत पैसे में हो ही नहीं सकती। मिट्टी में से खाने की 
चीजे मिल सकती हैं, पेसे नहीं। फिर भी आज जमीन पेसे का साधन बनी 
और वह चंद लोगों के हाथ में आ गयी है । कारण, पैसा किसानों के हाथ की 
चीज नहीं है | वह नासिक के छापखाने में छपता है। शहरवाल्नों को पैसा 
बनाने में तकलीफ नहीं होती है। आपने जमीन को पैसे का आधार बनाया, तो 
आपकी चोटी उनके हाथ में आ गयी । जमीन की माल्कियत ही नहीं हो 
सकती | वह पैसे की चीज नहों, प्राण की चीज है। उस पर अपना प्राण 
टिकेगा । परंतु आपने उसकी पैसे में कीमत की । परिणामस्वरूप गाँव के उद्योग 
टूट गये और गाँव के ल्लोग चूसे गये । क्‍ 

शहर में बहुत ज्यादा लूटनेवाले होते हैं। गाँव को लूटनेवाले, गरीब 
लोगों की तुलना में पेसेवाले ही ज्यादा होते हैं। किंतु शहर में तो वे ही लूटे 
जाते हैं। क्‍योंकि जमीन में से वे कितने पैसे कमायेंगे ? इस तरह शहरों में 
एक-दूसरे को मारकर लोग जीते हैं। इससे समाज कभी सुखी नहीं हो सकता । 
समाज में शान्ति नहीं हो सकती। हृदय को समाधान नहीं हो सकता और 
न जीवन में कमी पूर्णता ही आ सकती है। 


गाँववाले सुखी केसे हों ? 
आपको सुखी होने के लिए चार-पाँच चीजें करनी होंगी--( १) जमीन 
पैसे का आधार नहीं होनी चाहिए, ( २ ) गाँववालों को पैसे की ज्यादा जरूरत 

न हो, (३) थोड़ा पैसा जरूरी हो, तो उसके लिए गाँव में उद्योग चलें और 
उन उद्योगों की चीजें बाहर बिके, (४) उन उद्योगों की चीजों का दाम ज्यादा 
हो, ओर (५ ) गाँव में सब्र छोगों को जमीन मिले । जसे शादी करने का 
अमीर-गरीब आदि सभी को हक है, क्‍योंकि उसकी सबको जरूरत हे, वेसे 
देहात में हर मनुष्य को जमीन मिलनी चाहिए। इसलिए गाँव की जमीन सब 
में बाँगो । जमीन का मूल्य पेसे में नहीं हो सकता | 

अगर आप यह ग्रामीण अथशाख्र समर लेंगे, तो आपको भूदान समकाने 
की जरूरत न रहेगी। आप गाँव में जमीन बाँट लेंगे, गरीबों को नितनी 
जमीन चाहिए. उतनी दान में देंगे, गाँव में ग्रामोद्योग खड़े करेंगे। महत्त्व की 
चीजें बाहर से न खरीदेंगे, वरन्‌ खुद बनायेंगे और जो चीजें बाहर बेचेंगे, 
उसका दाम ज्यादा रखेंगे । यह सारा इन्तजाम संघशक्ति से ही करना चाहिए | 
अलछग-अलद्वग बेचने जायेंगे, तो ज्यादा पेंसा न मिलेगा । इसलिए आपको गाँव 
का एक संघ बनाना होगा । यही हमारा ग्रामीण अथशाख्र है । 


घिवागिरि ( कोयम्बतूर ) 
२७-१३ ०-५६ 

आज देश में “निष्काम-सेवा” करीब-करीब शूत्य है। निष्काम-सेवा याने 
ऐसी सेवा, जिसमें अपने लाभ की इच्छा न हो, अपने पक्ष के लाभ की इच्छा 
न हो और न उससमें प्रतिष्ठा की भी बात हो | स्वराज्य-प्राप्ति के पहले निष्काम- 
सेवा का लोगों को कुछ अभ्यास था। उन दिनों काँग्रेस में कई लोग केवल 
स्वराज्य की भावना से. निष्कामता से काम करते थे । रचनात्मक काम करनेवाले 
भी गरीबों की सेवा निष्क्राम बुद्धि से करते थे । 


स्वराज्य के बाद निष्काम सेवा नहीं रही 


पर स्वराज्य-प्राप्ति के बाद कुल देश बदल्व गया। छोग अनेक राजनैतिक 
पक्षों में बट गये । फिर कुछ सेवक, जो पहले छोगों की सेवा करते थे, सरकार 
के अंदर दाखिल हो गये । स्वराज्य हाथ में लेने के बाद उसे चलाना चाहिए, यह 
भी एक कतंव्य माना गया, इसलिए योग्यता और वजन रखनेवाले लोग सरकार 
के अन्दर गये | जो लोग सरकार में गये, बे निष्काम नहीं हो सकते, ऐसा नहीं; 
कुछ तो हो ही सकते हैं। हम जानते हैं कि महाराज जनक अत्यन्त निष्काम थे 
ओर उन्हीं की मिसाल निष्काम कर्म के बारे में भगवत्‌गीता में दी गई है। लेकिन 
वेसे लोग हाथ की उंगुलियों से ही गिने जायँँगे। बाकी बहुत-से छोग वहाँ सत्ता का 
ही अनुभव करते हैं। इसलिए उनसे निष्काम सेवा नहीं बनती । 
रचनात्मक काम करनेवाले पहले सरकारी मदद की अपेज्ना न करते थे । 
एक प्रकार से उनका काम सरकार के विरुद्ध ही था। इसलिए उन्हें काफी 
त्याग करना पड़ता था । उन्हें कुछ तनख्वाह भी दी जाती थी, तो वह बिल्रकुत्न 
कम-सें-कम दी जाती थी और उनका सबका भार जनता पर ही था। लेकिन 
आज हालत बदल गयी है, आज सरकार की योजना में कुछ रचनात्मक कार्यकर्ता 
दाखिल हुए हैं। वहाँ उन्हें अनेक प्रकार की सहूलियतें मिलने लगी हैं । उन्हें 
त्याग की आवश्यकता भी उतनी नहीं रही । उन्हें जनता पर आधार रखने की 

आवश्यकता भी न रही। उनकी यह श्रद्धा हो गयी कि सरकार पर आधार 
रखकर ही काम हो सकता है। इस हालत में भी निष्काम सेवा करनेवाले हैं, 
पर उनकी संख्या बहुत कम, तीन-चार हाथों की उंगुलियों पर उनके नाम गिने 
जा सकते हैं। 
राजनेतिक पक्षवालों की हालत 
जो लोग राजनैतिक पक्षों में बँट गये हैं, उनमें से कुछ छोग पद लिये हुए 
हैं, कुछ म्युनिसिपलिटी, डिस्ट्रिक्टबोड आदि में गये, तो कुछ कॉग्रस संस्था के 
अध्यक्ष, मंत्री आदि बने । इन दिनों कॉग्रस के अध्यक्ष आदि के हाथ में भी 
बहुत सत्ता रहती है, क्योंकि आज काँग्रस शासनकत्रों संस्था है। ऐसी हालत में 
निष्काम सेवक कोन होंगे १ दुनिया में कुछ तो होंगे ही, ,ईश्वर के भक्त कहीं-न- 
हीं होते हैं तो वहाँ मी होंगे । जो लोग दूसरे राजनैतिक पक्षों में काम करते हैं, 
उनके हाथ में सत्ता नहीं है, किंतु वे सत्ता के अभिलाषी हैं और उनका सारा 
ध्यान इसी में रहता है कि कॉग्रेस के या सरकार के काम में कहाँ चुटियाँ हैं । 
इस तरह दूसरों की गलतियाँ गिननेवाला अपना चित्त.शुद्ध नहीं रख सकता । 
जहाँ चित्तशुद्धि का अभाव आया वहाँ निष्काम सेवा कहाँ से होगी ? फिर भी 
उनमें कुछ चंद ज्ञोग निष्काम होंगे । 


सेवा का सोदा 


इस तरह स्वराज्य-प्राप्ति के बाद जो सेबा हो रही है, उसका हिसाब हमने 
लगा लिया । अब भी 'रामकृष्ण मिशन” जेसी कुछ संस्थाएँ काम करती है, जो 
पहले भी करती थों । उनमें कुछ निष्काम सेवक जरूर होंगे। निष्काम सेवा ही 
सच्ची सेवा है। बाकी सेवा याने [एक प्रकार का सौदा है। किसी ने जेल्ल में 
कई साल बिताये, तो वह कहता है हमें भी कुछ मिलना चाहिए.। किसी ने 
भूदान में कुछ त्याग किया, तो वह भी कहता है कि हमें कुछ मिलना चाहिए । 
अभी काँग्रेस ने जाहिर किया है कि जिन्होंने कुछ काम किया है, वे अपने काम 
का हिसाब पेश करे ओर उसके अनुसार उन्हें कुछु पद आदि मिलेगा। कुछ 
लोग अपने काम की रिपोट पेश करेंगे कि हमने इतने-इतने दिन काम किया, 

इसलिए हम चुने जायें। उन्हें वेसी अपेज्ञा रखने का अधिकार भी है, लेकिन 
उसमें निष्कामता कहाँ रही ? वह शुद्ध सेवा नहीं, वह तो सौदा हो गया। 


राजसत्ता से धम-प्रचार संभव नहीं 


अब मैं दूसरा हिसाब लगाऊँगा । आज को हालत में जनशक्ति पर श्रद्धा 
और जनसेवा पर विश्वास बहुत ही कम दीखता है। राजनैतिक पक्षों में काम 
करनेवाले मानते हैं कि सत्ता के जरिये ही काम होगा, उनका सरकार की 
शक्ति पर जो विश्वास है वह जनशक्ति पर नहीं है। वे कुछ जनसेवा भी करेंगे, 
तो इतना ही करेंगे कि सरकार के जरिये छोगों को कुछ मदद पहुँचायेंगे । 
लोग भी उनसे ऐसा ही पूछेंगे कि आप हमारी तरफ से प्रतिनिधि बने हैं, तो 
आपने हमारे लिए. क्‍या किया ? इसलिए लोगों को उनकी अपनी शक्ति पर 
विश्वास नहीं और राजनैतिक पक्षों में काम करनेवालों का भी जनशक्ति पर 
विश्वास नहीं । इस हालत में स्वतंत्र जनसेवा की कोई कीमत नहीं रही । तिस पर 
भी वे छोग सेवा करेंगे, क्‍योंकि उसके जरिये वे सत्ता पर काबू रख सकेंगे । वे 
सोचते हैं कि हम सेवा करेंगे, तभी लोग हमें चुनेंगे और तभी हमारे हाथ में 
सत्ता आयेगी । इसलिए वह सेवा सत्ता की दासी है। 

लोक-जीवन में सुधार, परिवर्तन, लोगों में क्रांति लाना आदि काम सरकारी 
शक्ति से कभी नहीं हो सकता। अगर सरकारी शक्ति से जनक्रांति होना संभव 
होता, तो बुद्ध भगवान्‌ के हाथ में जो राज्य था, उसे वे क्‍यों छोड़ते ? इन दिनों 
लोग बुद्ध भगवान्‌ की नहीं, बल्कि अशोक की मिसाल देते हैं। वे कहते हैं 
कि अशोक का परिवतन हुआ और उसने धर्मप्रचार किया, तो फिर राज्यशक्ति 
से धमप्रचार हुआ न ? हम कहना चाहते हैं कि वे लोग इतिहास का जरा भी 
ज्ञान नहीं रखते | जब से बुद्ध-धर्म को सरकारी शक्ति का बल्ल मिला, तब से 
बुद्ध-घर्म के हिन्दुस्तान से उखड़ने की तैयारी हुईं। जब से ईसाई-घर्म को, 
कान्स्टेन्टाईन के बाद राजसत्ता का आधार मिला, तब से ईसाई-घम नाममात्र का 
रहा । ईसा के पहले अनुयायी जैसे शुद्ध धर्म का आचरण करते थे उसका छोप 
हुआ, चर्च बना और ढोंग पैदा हुआ । यहाँ पर शैव-वेष्णब-जैन दिखाई देते हैं 
२० 

परंतु जब से इनको राजसत्ता का बल मिल्ला तब से हजारों छोग शेव, वेष्णव 
और जैन बने । लेकिन वे वास्तव में शेव, वष्णव या जैन नहीं, बल्कि राजनिष्ठ 
ओर राजभक्त बने । आज दुनिया में गिनती के लिए तो हजारों शेव, वेष्णव, 
० औौ गे 3 ७ हें 

जेन और ल्खों हिन्दू , ईसाई हैं; लेकिन उनका आचरण क्‍या है! 


धम का नाम है, आचरण नहीं 


आज अगर ईसा मसीह आये, तो क्या यूरोप में और अमेरिका के ईसाई 

९ हे 
धर्म का दृश्य देखकर वह संतुष्ट होगा? ईसा ने तो कहा था कि कोई 
तुम्हारे गाल पर तमाचा मारे, तो दूसरा गार सामने करों। आज इसका 
आचरण कौन कर रहा है ? आज गिनती के लिए. तो करोड़ों की संख्या में 
ईसाई हैं। वही हालत इस्छाम की है। बड़े-बड़े राजा हुए, जो इस्लाम का 
नाम लेते थे, तो प्रजा में से भी हजारों लोग मुसठमान बन गये। कया वह 
कोई इस्लाम का प्रचार था ? अभी हम देखते हैं कि अंबेडकर के साथ दो 
लाख बौद्ध बने | तो क्या ऐसे धर्मांतरण से बुद्ध भगवान को संतोष होता 
होगा ! क्‍या उन्होंने इस तरह लाख-लाख लोगों को दीक्षा दी थी १ क्‍या ध्म 
कोई खेल है कि लाख-लाख लोग एकदम दूसरे धर्म में शरीक हों! आचरण 
ं ९१ ७ ०. हें ९ 
कुछ नहीं और धर्म के नाम से झगड़े चलते हैं। इसलिए जब्से राज-सत्ता धम 
के साथ जुड़ गई, तबसे धर्म की अत्यंत हानि हुईं है। इसका परिणाम यह 
हुआ है कि आज हजारों, छाखों लोग अपने को धार्मिक कहलाने के बजाय 

नास्तिक कहलाना पसन्द करते हैं। 


इसलिए, राजसत्ता के जरिये सद्‌विचार या सद्धर्म फैल सकता है, यह 
कल्पना ही मन से निकाल दीजिये । बल्कि अगर सच्चे अर्थ में राजसत्ता धर्म के 
साथ जुड़ जाय, तो धर्म राजसत्ता को ही खतम कर देगा। दोनों एक साथ 
नहीं रह सकेंगे । अन्धकार और सूर्यनारायण एक साथ नहीं रह सकते । धर्म 
अगर सचमुच में राजसत्ता के साथ आ गया, तो वह राजसत्ता को तोड़ 
देगा । दूसरों पर सत्ता चल्लाना धर्म-विचार नहीं। सबकी सेवा करना, प्रेम से 

समभाना ही धर्म-विचार है । लाख-लाख लोग एकदम धमनिष्ठ बनें, यह भी 
क्या कोई धर्मनिष्ठा है ! 
_राजसत्ता ओर समाज-क्रान्ति 

जो धम दुनिया में और विचार में क्रान्ति ल्ञानेवाला है, वह राजसत्ता के 
जरिये फेल नहीं सकता । इसलिए बुद्ध भगवान्‌ को राज्य छोड़ना पड़ा। ऐसी 
ही पुरानी दूसरी भी मिसालें हैं। लेकिन अभी की मिसाल लीजिये । नवबाबू 
( उड़ीसा के भूतपूर्व मुख्यमंत्री श्री नवकृष्ण चोधरी ) ने राजसत्ता के जरिये सेवा 
करने की काफी कोशिश की । आखिर इन दो सात्लों से वे उससे छुटकारा पाने 
के लिए तरसते थे, लेकिन उनका छुटकारा नहीं हो रहा था। अब वे छूट 
गये हैं। यह छोटी मिसाल है और बुद्ध भगवान्‌ की बड़ी मिसाल, लेकिन 
दोनों का तात्यय एक ही है। दोनों के हाथ में राजसत्ता थी। लेकिन उन्होंने 
देखा कि समाज आज जिस स्थिति में है, उस स्थिति को कायम रखकर अगर 
कुछ सेवा करनी हो तो सरकार के जरिये होती है। उससे समाज कुछ थोड़ा- 
सा आगे भी बढ़ सकता है, लेकिन वह चींटी के जैसा बढ़ता है। अगर राज्य- 
कर्ता अच्छे हों, तो समाज आगे बढ़ता है। किंतु हमेशा सभी राज्यकर्ता अच्छे 
नहीं होते, इसीलिए सत्ता के जरिये समाज-रचना में कोई क्रान्तिकारक बदल 
नहीं हो सकता | लोगों में जाकर उनके मन की शुद्धि का कार्यक्रम किये बिना 
जन-समाज आगे नहीं बढ़ता । 

किसी राजा की आज्ञा से काम नहीं चलता 

हिन्दुस्तान का कुल इतिहास देखने से यह मालूम होता है कि हिन्दुस्तान 
का समाज जहाँ-जहाँ आगे बढ़ा, वहाँ-वहाँ सत्पुरुषों के ही जरिये आगे बढ़ा। 
बुद्ध ओर महावीर का जो असर आज भी भारत पर दीखता है, वह उनके 
जमाने के किसी भी राजा का नहीं। कबीर और वुलसीदास का जो प्रभाव 
आज उत्तर प्रदेश पर हुआ है, वह उत्तर प्रदेश के किसी राजा का नहीं है। 
चैतन्य महाप्रभु, रामकृष्ण परमहंस और रवीन्द्रनाथ का जो असर आज बंगाल 
पर है, वह बंगाल के किसी भी राजा का नहीं। शंकर, रामानुज, माणिक्य- 

वाचकर और नम्मालवार का तमिल्ननाड पर आजतक जो असर है, वहं न॑ 
किसी पांड्य का है,न पल्‍लव का है और न चोल राजा का है। यहाँ पर 
सब लोग भस्म लगाते हैं, तो क्‍यां वह कोई चोज्ल राजा की आज्ञा से करते या 
पांड्य राजा की आज्ञा से? आखिर किसके नाम पर लोग अपने जीवन 
में इतना त्याग करते हैं? विवाह-संस्था जेसी उत्तम संस्था किसने बनायी ? 
उसमें कोन-सा कानून आता है ! माताएँ बच्चों की परवरिश करती हैं, तो 
किस राजा के या किस सरकार के हुक्म से ? असंख्य यात्राएँ चलती हैं, वह 
किनकी आज्ञा से ? मरने पर स्मशान-विधि और श्राद्ध-विधि आदि होती है, 
तो किनकी आज्ञा से ? यहाँ पर जो “तिरुकुल' पढ़ा जाता हे, 'तिरुवाचकम का 
रटन किया जाता है, वह क्या किसी युनिवर्सिटी की आज्ञा से होता है, या किसी 
म्थुनिसिपैलिटी या डिस्ट्रिक्टबोड की आज्ञा से ? यह बात सही है कि आज 
उन कम्बख्तों के हाथ में ऐसी ताकत है कि वे कोई भी किताब कुल बच्चों से 
पढ़वाना चाहें तो पढ़वा सकते हैं। लेकिन बच्चे वेसी कितात्र स्कूल में पढ़ते 
हैं। और स्कूल खतम होने पर फेंक देते हैं, फिर जिन्दगी भर उस किताब 
को खोलते नहीं । लेकिन लोग तिरुकुरल और तिरुवाचकम्‌ जेब में रखते हैं 
और बार-बार पढ़ते हैं। आज लोगों की जो विवेकबुद्धि बनी है, वह किसने 
बनायी है ? आज इतना दान दिया जाता है, वह किसकी आज्ञा से दिया 
जाता है ? इतना सारा तप, उपवास, एकादशी, रोजा किया जाता है, वह 
किसकी आज्ञा से किया जाता है! हिन्दुस्तान में बहुत-से छोग स्नान किये 
बगैर दोपहर का भोजन नहीं करते, वह किसकी आज्ञा से करते हैं ! 


सिकंदर ओर डाकू 


आप क्या समभते हैं कि पिनल्लकोड में चोरी के लिए सजा है, इसलिए 
इतने सारे लोग चोरी नहीं करते ? मान लीजिये कि कल पुलिस, कोट, जेल 
आदि कुछ नहीं रहे, तो क्या बाबा भूदान का काम छोड़कर चोरी करना शुरू 
करेगा ? चोरी के लिए सजा न हो, तो आपमें से कितने छोग चोरी करना 
शुरू करेंगे ! चोरी नहीं करनी चाहिए. ऐसी जो हमारी विवेकबुद्धि बनी है, 

क्या वह किसी राजा ने बनायी है ? राजा क्‍या बना सकते थे, वे खुद ही चोर 
थे। वे डाका डालनेवाले थे, लोगों को लूटनेवाले थे, छोगों पर सत्ता चलाने 
वाले थे । क्‍या वे छोगों के हृदयों पर सत्ता चछा सकते थे ? उनकी मिसाल 
लेकर कोन चोरी छोड़ेगा १ 


सिकंदर बादशाह की कहानी है। एक डाकू को पकड़कर उसके सामने 
छाया गया था। सिकंदर ने डाकू से पूछा: 'तू क्‍या करता है?” डाकू ने 
कहा : “तू जो करता है, वही में करता हूँ ।” इस पर सिकंदर ने कहा : तेरी 
और मेरी बराबरी ही क्या? में तो बादशाह हूँ! डाकू बोला: "तू जो 
काम करता है, वही मैं भी करता हूँ । लेकिन तू सफल हुआ और मैं नहीं, 
इतना ही फक है | चोर तू भी है और में भी, परन्तु तू सफल चोर है, इसलिए 
लोगों के सिर पर बैठा है और में असफल चोर हूँ, इसलिए तेरे सामने खड़ा 
हूँ। फिर भी तू मन में यह भलीमाँति समझ ले कि तेरी और मेरी योग्यता 
समान है |” यह सुनकर सिकंदर अवाक्‌ रह गया | यहाँ ईस्ट इंडिया कंपनी का 
राज्य चला, उसमें क्लाइव, वॉ रेन्‌ हेस्टिंग आदि क्‍या महापुरुष हो गये ? उस 
समय उधर इंगरलेंड की पालमेन्ट में हेस्टिंग्ल पर केस चछा था। उसमें बक 
( 3िप्रा776 ) ने अभियोग ( [7979९2८77727( ) पर जो व्याख्यान दिया, 
उसे हम पढ़ते हैं तो मालूम होता है कि हेस्टिंग्ज़ वगैरह कैसे बदमाश थे । लेकिन 
“हिन्दुस्तान में उनकी सत्ता चल्ली और वे राज्यकर्ता बने । 


जनशक्ति से स्वराज्य 


अब अंग्रेजों के हाथ से हमारे हाथ में सत्ता आयी और हम राज्यकर्ता 
बने हैं। शास्त्रों में लिखा है कि “शाज्यान्ते नरकप्राप्ति:” राज्य-समाप्ति पर 
नरक-प्राप्ति होती है। याने राज करनेवाज्ञा राजा मरने पर नरक में जाता है। 
-छोग पूछेंगे कि क्या फिर स्वराज्य न चलाना चाहिए. ? हम कहते हैं कि स्वराज्य 
जरूर चल्ायें, पर राज्य नहीं। वेद का ऋषि कहता है--“यतेमहि स्वराज्ये?? 
हम स्वराज्य के लिए प्रयत्न करें । शास्त्रों में भी यह भी लिखा है कि “न त्वहं 
कामये राज्यम्‌”” में राज्य नहीं चाहता में स्वराज्य चाहता हूँ, दिल्ली से जो चलता 

है उसे 'राज्य' कहते हैं, चाहे वह अपने लोगों का ही हो। शेन्ने ( मद्रास ) से 
जो चलता है , वह 'राज्य' कहलाता है। गाँव-गाँव में हर मनुष्य अपने पर 
जो चलाता है वह 'स्वराज्य' है। मुझे चाहे भूखा रहना पड़े, लेकिन मैं चोरी 
न करूँगा, इसका नाम है 'स्वराज्य' | मुझ पर दूसरे किसी की हुकूमत चलती 
हो, तो क्या वह स्वराज्य है! 'स्वराज्य' का अथथ है अपना खुद का अपने पर 
राज्य । इस तरह जनत्र सब छोगों में अपने पर काबू रखने की शक्ति पैदा होगी 
ओर उन्हें अपने कतंव्य का भान होगा, तब 'स्वराज्य'” आयेगा | तब तक *राज्य 
ही चलेगा, फिर चाहे वह हिन्दीवालों का राज्य हो या तमिलवालों का राज्य 
हो। हमें काम स्वराज्य का करना है। उसके लिए जनशक्ति पैदा करनी है, 
लोगों के हृदय में आत्मशक्ति का भान पेदा करना है। अपने गाँव का कारोबार 
हम ही चला सकते हैं, कोई भी बाहर की सत्ता हमें रोक नहीं सकती, ऐसी ताकत 
पैदा होनी चाहिए । 


बाबा को स्वराज्य मिला 


में अपने ऊपर अपनी खुद की सत्ता चला सकता हूँ | बाबा ने तय किया है 
कि वह पैदल घूमेगा । रोज पचासों रेलें फरफर करती हैं और कई बार बाबा को 
उनका दशन होता है। बाबा का को कलकते में पड़ा है। रेल में बैठा 
जाय, तो दो दिनों में उसे मिलने के लिए. जाया जा सकता है। लेकिन कोई भी 
रेल बाबा को अपने में बिठा नहीं सकती । बाबा का अपने विचारों पर काबू है । 
वह समझता है कि वह जो संकल्प करेगा, उसके खिलाफ दुनिया की कोई ताकत 
काम न करेगी । फिर भी बाबा दूसरों पर दबाव डालने का संकल्प न करेगा, 
वह अपने पर ही दबाव डालने का संकल्प करेगा | बाबा अपने छिए कोई 
निश्चय करेगा ओर वह देखना चाहेगा कि क्या उसे तोड़नेवाली कोई शक्ति: 
दुनिया में है। एक जमाना था जब बाबा का अपने पर काबू नहीं था, अपने 
पर काबू पाने के लिए उसे अभ्यास करना पड़ा । जिस समय उसकी अपने पर 
सत्ता नहीं थी, तत्र दूसरों की सत्ता उसपर चलती थी | किंतु जब से उसकी अपने 
पर सत्ता चलने लगी, तभी से उसे 'स्वराज्य” मिला | 


करुणा के समुद्र का दशन ३१९ 


स्वराज्य के दो लक्षण 


दुनिया की दूसरी कोई भी सत्ता अपने ऊपर न चलने देना#स्वराज्य का एक 
लक्षण है और दूसरे किसी पर अपनी सत्ता न चलाना ख्राज्य का दूसरा 
लक्षण | हम पर किसी की सत्ता नहीं चलेगी और हम दूसरे किसी पर अपनी 
सत्ता नहीं चलायेंगे, ये दोनों बातें मिलकर ही स्वराज्य होता है| **'“यह सब 
काम सरकारी शक्ति से नहीं, लोकमानस में परिवर्तन त्वाने से ही होगा । उसके 
लिए हृदय-शुद्धि की जरूरत है। हृदय-शुद्धि लाने का कार्यक्रम जनता में जाकर 
करना होगा । उसके लिए यज्ञ, दान, तप आदि सब हैं| 


मलयकोटाई ( कोयम्बत्र ) 
२९-१०-?७५६ . 


करुणा के समुद्र का दशन ) ६९ ; 


अभी आपने भजन में सुना कि “परमेश्वर करुणा का समुद्र है।” परमेश्वर 
को किसने देखा ओर कैसे मालूम हुआ कि वह करुणा का सागर है? उसे 
किसी ने अपनी आँखों नहीं देखा.। किसी को आँखों से चतुभुज विष्णु का 
दशन होता है या किसी का शिव भगवान्‌ की मूर्ति का, तो वह अपनी भावना 
से मान लेता है कि ईश्वर कहीं है। लेकिन ईश्वर का रूप किसी ने देखा, 
ऐसा हम नहीं कह सकते | वह तो अपनी भावना का रूप है। भावना को हो 
हम ईश्वर मानें, तो वह उसके लिए ईश्वर-दर्शन है, किन्तु चमंचक्तु से ईश्वर 
का दशन किसी को होता नहीं । फिर कैसे पहचाना कि ईश्वर करुणा के 
समुद्र हैं? पानी से भरा समुद्र सब लोगों ने देखा है, लेकिन करुणा से 
भरा ईश्वर किसी ने कहाँ देखा ? पानी से भरा समुद्र भी सबने नहीं, कुछ 
ही छोगों ने देखा है। फिर भी सबने पानी तो देखा ही है। दुनिया में ऐसा 
कोई मनुष्य नहीं होगा, जिसने पानी न देखा हो। जिन्होंने पानी का समुद्र 
न देखा हो, वेंसे लोग छाखों होंगे। मारवाड़ के छोग कहाँ समुद्र देखेंगे १ 
हिमालय के जंगलों में रहनेवालों को सम्द्र कहाँ मालूम ? ऐसे छाखों 

करोड़ों छोग होंगे कि जिन्होंने समुद्र न देखा होगा, लेकिन जिसने पानी नहीं 
देखा, ऐसा कोई भी शख्स नहीं होगा । बच्चों ने भी पानी देखा होगा । 
करुणा ओर करुणा का समुद्र 

किंतु भजन में हमने सुना कि परमेश्वर करुणा का समुद्र है। उन्होंने 
करुणा के समुद्र को देखा होगा, पर वह आँखों से नहीं, अक्ल से देखा होगा । 
किसी ने अपनी अक्ल से परमेश्वर को करुणा के समुद्र के रूप में देख 
लिया होगा। लेकिन सब लोग करुणा के समुद्र को नहीं, करुणा 
को देखते हैं। करुणा को किसने नहों देखा ! जिसने पानी नहीं देखा, उसने 
भी करुणा को देखा है। बच्चे का जन्म होते ही माता ने उसे अपने स्तन 
का दूध पिल्लाया। बच्चे ने तब्रतक पानी नहीं देखा, लेकिन करुणा चख ली । 
जब माता ने उसे स्तन का दूध पिछाया, उसके साथ-साथ उंसे करुणा का 
भी ज्ञान हो गया । इसलिए, जिसने करुणा को देखा नहीं, ऐसा दुनिया में कोई 
नहीं है। 

जीवन में करुणा का दशन 


कुछ लोगों ने करुणा के समुद्र का अपनी बुद्धि से दर्शन किया होगा, किंतु 
करुणा का दशन तो बालक ने भी किया है | बालक ने माता की करुणा देख ली, 
इसलिए तमिल में माता को “कणुकण्ड देयूवम? ( प्रत्यक्ष भगवान्‌ ) कहते हैं। 
फिर भी उसको करुणा का समुद्र नहीं दीखता, हाँ, बच्चों को माता में करुणा की 
नदी काफी मिलती है । समुद्र बहुत बड़ी चीज है, लेकिन नदी भी कोई बहुत छोटी 
चीज नहीं । बच्चों को करुणा की नदी का दशन माँ में हो गया । उसने पहचान 
लिया कि वहाँ परमेश्वर का एक अंश है। क्‍योंकि माँ में परमेश्वर की करुणा 
दीख पड़ती है । 
थोड़े दिनों के बाद बच्चों को पिता की करुणा का अनुभव होता है। वह 
पहचान लेता है कि यहाँ भी ईश्वर का कुछ रूप है। फिर थोड़े दिन बाद 
ह स्कूल में चल्ला जाता है, तो वहाँ उसे गुरुजी की करुणा का दशन होता है। 
हाँ, हाथ में छुड़ी लेनेवाला गुरुजी हो, तो वह दशन न हो, पर ज्ञान देनेवाला मिल्ना 

तो करुणा का दशन अवश्य होगा। फिर वह संसार में काम करने लगे, कई 
प्रकार की मुसीत्रते आयीं और उस समय मित्रों ने मदद दी, तो मित्रों में करुणा 
का दर्शन हुआ। एक दिन वह नदी में नहा रहा था, ड्रबने छगा, रास्ते में 
एक मुसाफिर जा रहा था, कुछ पहचान नहीं थी। उसने देखा कि एक शख्स 
पानी में ड्रब रहा है। वह अच्छी तरह तैरना जानता था। पानी में कूद पड़ा 
और इसे बाहर निकाल दिया। कुछ जान-पहचान न होते हुए भी नदी में 
क्रूद-कर बचानेवाले मनुष्य में उसे करुणा का दशन हुआ । फिर उसके हृदय 
में भावना पैदा हुई कि सारी दुनिया में कई लोगों ने मुझ पर करुणा की बारिश 
की, अब में भी थोड़ी करुणा करूँ। फिर वह गरीत्रों की मदद में, बीमारों की 
सेवा में और दुखियों की सहायता में छग गया। किसी अज्ञानी को ज्ञान 
देने छगा । इससे उसे अपने में करुणा का दशन होने छगा | इस तरह सर्व- 
प्रथम माता में और आखिर में अपने में करुणा का दशन हुआ । 


पेड़ों में ओर मृत्यु में करुणा का दर्शन 


जब उसे अपने हृदय में ही करुणा का दशन होने लगा, तो वह सारी 
दुनिया की तरफ करुणा की नजर से देखने त्गा। जेसे चोंटी मिट्टी के 
कणों में घमती है, लेकिन जहाँ शक्कर का कण देखती है, वहीं उसे एकदम 
उठा लेती है। वह खाने की चीजों का भी एकदम संग्रह करती है। बसे ही 
उस मनुष्य ने दुनिया में जहाँ-जहाँ करुणा देखी, वहाँ से उसने करुणा लेना 
शुरू किया । फिर उसे कुत्ते, गाय, घोड़े आदि जगह-जगह करुणा दीखने 
लगी । एक दिन देखा कि एक मुसाफिर रास्ते पर से जा रहा था । उसके पेट 
में भूख थी। उतने में रास्ते में आम का एक पेड़ आया । वह उसके नीचे से 
जा रहा था। इतने में अच्छा पका आम नीचे गिरा । उसने उठा लिया और 
खाया, तो उसे एकदम ज्ञान हुआ कि पेड़ों में मी करुणा भरी है। वे उत्तम-से- 
उत्तम फल्न तैयार करते हैं, परन्तु खुद कभी नहीं खाते | ल्ञोग भी बड़े प्यार से 
आम के फल खाते हैं। कितनी करुणा पेड़ में भरी है ? इस तरह पेड़ों में भी 
उसे करुणा का दशन होने लगा । 

एक बार एक मनुष्य बहुत बीमार था। उसके पेट में खूब दद था। 
डाक्टरों ने खूब इतल्लाज किये, परन्तु उसका कोई भी अच्छा परिणाम नहीं 
आया । वह बेचारा दुःख के मारे रोज चिल्लाता । आस-पास के लोग सुनते 
और उसे मदद करने की कोशिश करते, पर कुछ भी परिणाम न होता । एक 
दिन सूर्य का उदय हो रहा था, उतने में उस बीमार की आँखें बंद हो गयीं 
और उसका चिल्छाना भी रुक गया | इसने पूछा : “अरे इसे क्‍या हो गया ९? 
लोगों ने कहा : (वह मर गया ।” उसे उस्त समय मृत्यु में भी करुणा का दशन 
हुआ | कितनी करुणामय मृत्यु है। बेचारा कितना चिल्लछाता था, डॉक्टर- 
मित्र कुछ न कर सकते थे, रिश्तेदार भी जिसे दुःख से नहीं छुड़ा सकते थे, उसे 
करुणामय मृत्यु ने छुड़ाया । 


सारांश, उसे करुणा का दशन माँ से हते-होते हृदय में हुआ और उसने 
बाद में जहाँ-जहाँ देखा, वहीं करुणा का ही दशन हुआ । आखिर में करुणा का 
दशन मृत्यु में मी हुआ। वह इधर-उधर की सबकी सब करुणा इकट्ठछी करने 
लगा तो एक दिन बहुत बड़ा भारी समुद्र करुणा का बन गया। उसी को 
तमिल में 'करुणेकडल? ( करुणा का समुद्र ) कहते हैं | वही परमेश्वर है। उसी 
करुणा का एक अंश माँ में है, एक अंश बाप में है, एक अंश गुरु में है, एक 
अंश मित्र में है, एक अंश भाई में है, एक अंश मनुष्य में है, एक अंश प्राणी में 
है, एक अंश पेड़ में है और एक बहुत बड़ा अंश मृत्यु में है--इस तरह उसको 
सबत्र करुणा का दर्शन हुआ | अब कहा जायगा कि उसने भगवान्‌ का दर्शन 
कर लिया । उसने करुणा का समुद्र देख लिया, क्योंकि उसका खुद का जीवन 
केवल करुणा से भर गया। बोलने में बोला जाता है कि भगवान्‌ करुणा का 
समुद्र है। पर वह किस तरह देखा जाता है, उसको एक कला है। वह कला 
मैंने आप लोगों के सामने खोल दी । 


भूदान में करुणा के समुद्र का दशन 


साढ़े पाँच साल से हम भूदान के काम में घूम रहे हैं। हम कह सकते हैं 
कि हमें करुणा के समुद्र का दशन हुआ । कुल पाँच लाख ल्लोगों ने ४० लाख 

एकड़ जमीन का दान दिया है। उसमें कितने ही गरीब लोगों का दान है । बड़े 
लोगों का भी दान है। दान कैसे माँगा जाता है ! दान माँगनेवाले के पास क्या 
सत्ता और क्‍या ताकत है १ केवल प्रेम से समझाता है। भगवान ने हमें जो 
चीजे' दी हैं, दूसरे को दिये बिना हम उनका सेवन न करे, जो चीजे हमारे 
पास हैं, उनका दूसरे को भोग देने के बाद ही भोग करें । अपने पास जमीन 
हो तो जमीन का हिस्सा, संपत्ति हो तो संपत्ति का हिस्सा, बुद्धि हो तो बुद्धि 
( ज्ञान ) का हिस्सा, शरीर में ताकत हो, तो ताकत का हिस्सा दूसरे को प्रेम से 
देना चाहिए, यही समझाकर हम जमीन माँगते हैं। इसके सिवा हमारे पास 
कोई दंडशक्ति नहीं और न कोई सरकारी शक्ति ही है। केवल प्रेम और विचार 
समझाने की बात है। वह समभकर इतने छाखों छोगों ने दान दिया है। 
बिलकुल अपने जिगर के टुकड़े उन्होंने दे दिये। इसमें हमें करुणा के समुद्र 
का दशन हुआ | 


असुरों पर विजय प्राप्त करें 


लोग हमसे पूछते हैं कि बाबा, कबतक घूमते रहोगे ! हम उनसे कहते हैं कि 
हम घूमते नहीं है । यह तो हमारी यात्रा हो रही है ? यात्रा भगवान के दशन 
के लिये होती है। हम करुणारूपी भगवान्‌ के दर्शन के लिए घूम रहे हैं। 
हमें जगह-जगह उसका दशन होता है। हमारी यात्रा सफल है, चाहे किसी दिन 
५० लोगों ने दान दिया, या किसी दिन एकआध ने। जहाँ प्रेम से दिया जाता है, 
वहाँ परमेश्वर का दशन हो जाता है। हम चाहते हैं कि इस करुणा का अंश जो 
हरएक के हृदय में पड़ा है, प्रकट हो जाय | वह करुणा सीमित न रहे | बच्चों 
को माँ में सबंप्रथम करुणा का दर्शन होता है; पर ऐसी माताएँ भी देखीं, जो 
अपने बच्चों के लिए करुणामय हैं, लेकिन पड़ोसी के बच्चों के लिए निष्ठुर 
हैं । उनके हृदयों में करुणा का अंश है और निष्ठुरता का अंश भी--देव भी है 
और असुर भी है। यह देवासुर-संग्राम हरएक के हृदय में चछता है । हरएक 
के हृदय में कुछ-कुछ असुर रहते हैं, तो कुछ देव । असुर को वहाँ से भगाना है 
ओर देव को विजय प्राप्त करनी 

ईश्वर का रूप ओर चिह्न 

हम आशा करते हैं कि इस गाँव में करुणा का दर्शन होगा। जब हृदय 
करुणा से भर जायगा, तभी ईश्वर का दशन होगा । कई छोग पत्थर की मूर्ति 
बनाते हैं ओर उसी को भगवान्‌ समझते हैं। पर वह तो ध्यान के लिए एक 
चिह्न बना छिया, जेसे ईश्वर के ध्यान के लिए, 'स्वस्तिक' या “ओम? बनाते हैं । 
कहते हैं कि “3? मूर्ति में 3” परमेश्वर का चेहरा और शेषांश सूंड है। वे 
करुणा, ज्ञान और प्रेम से भरे हैं तथा संकट में मदद करते हैं। इस तरह 
परमेश्वर का ध्यान-चिंतन करने के लिए एक चिन्ह बना दिया | फिर भी वास्तव 
में वह ईश्वर का सच्चा रूप नहीं | आपको आम का चित्र दिखाया जाय, तो क्‍या 
वह आम है ? मान लीजिये, एक गोबर का आम बना दिया और उस पर रंग चढ़ा 
दिया तो क्या आप उसे खायें गे और उससे आपकी तृप्ति होगी ? स्पष्ट है कि वह 
आम नहीं, आम का रूप है । आम तो खाने पर मालूम होता है | इसी तरह पत्थर 
की मूर्ति तो ईश्वर का चिह्न है। उसे हमने ही बनाया है। परन्तु आम हमने 
नहीं बनाया, ईश्वर ने पैदा किया है। गोबर का आम और यह पत्थर का 
भगवान्‌ हमने बनाया, वह ईश्वर का रूप नहीं, चिह है। जेसे सच्चा आम 
दूसरा होता है, वेसे ही सच्चा परमेश्वर करुणा है। परमेश्वर का करुणा और 
प्रेम ही रूप है । 

यहाँ “अन्वे शिवम? ( प्रेम ही ईश्वर है ), ऐसा कहा हैं | शिव का यह एक 
चिह्न है कि उनके सिर पर गंगा है। याने दिमाग में ठंडक होनी चाहिए । 
ठंडक के बिना सिर में आग लग जायगी, तो करुणा के बदले क्रोध ही प्रकट 
होगा | इसलिए बिलकुल ठंडी गंगा शिवजी ने सिर पर रख ली है। और गले 
में साँप रख लिये हैं। यह कितनी करुणा है। वह काटनेवाला साँप नहीं रहा 
होगा, वह तो पुष्पों का हार ही बन गया होगा | उन्होंने उसे पहन लिया, तो 
करुणा का रूप सामने खड़ा करने के ल्षिए एक चिह्न हो गया। पर इस चिह्न 
को ही ईश्वर समझो ओर करुणा को न पहचानो, तो क्‍या कहां जायगा १ इस- 
लिए वास्तव में परमेश्वर का रूप करुणा समझकर दिन-ब-दिन हम अपनी 
करुणा बढ़ाते चले जायें, यही सच्ची साधना है । 


सज्तनों के त्रिविध कत्तंव्य ३२७ 


हमने आपको यह बात समभायी | अ्रगर आपको यह जँँच जाय, तो करुणा 
हो आपसे आगे काम करायेगी। यहाँ से हम आपके स्थूल्न रूप की आखिरी 
स्मृति लेकर जायेंगे। लेकिन आपकी करुणा के रूप का निरंतर दर्शन किया 
करंगे । परमेश्वर हमारे हृदय में करुणा रखेगा, तो हमारा रूप भी परमेश्वर 
आपके सामने अवश्य रखेगा | हम आशा करते हैं कि करुणामय परमेश्वर की 
कृपा से आप और हम करुणामय बन जायें । 


चिन्नमन्नुर ( कोयम्बतूर ) 
३०-१०- ७६ 


सज़नों के त्रिविध कत्तव्य | ७०  ॥: 


दुनिया में अनेक प्रकार के लोग होते हैं--कुछ भले होते हैं, कुछु साधारण 
ओर कुछ थोड़े बुरे मी । जो भल्ते होते हैं, वे सदा के लिए बुरे नहीं होते, 
सुघर सकते हैं। जो भले होते हैं, वे हमेशा भले होते हैं। भले में से कोई 
बुरा तो बननेवाला नहीं हैं, जो बुरे हैं उन्हीं में से भ्ने बननेवाले हैं। कारण, 
भत्ताई में ही ताकत होती है, बुराई में नहीं । 


भलाई का बुराई पर हमला 


आप किसी सज्जन का व्याख्यान सुनते हैं | वह आपको भलाई का उपदेश 
देता है, तो उसका कुछ-न-कुछ असर आप पर होता ही है। पर कोई बुराई का 
व्याख्यान देगा, तो उसका छोगों पर असर न होगा । चोर चोरी करेगा और दो 
चार साथी भी इकट्ठा कर लेगा । किन्तु वह लोगों को यह समझा नहीं सकता कि 
चोरी करना कर्तव्य है, सब को उस काम में लग जाना चाहिये। वह जो कुछ 
करेगा, छिपे तौर पर करेगा, अन्धकार में करेगा, प्रकाश में नहीं । अच्छाइयाँ 
प्रकाश में प्रकट की जा सकती है और लोग उन्हें ग्रहण करते हैं। अन्धकार 
का हमला प्रकाश पर नहीं होता, प्रकाश का ही हमला अन्धकार पर होता है। 
इसी तरह बुराई का हमला भी भलाई पर नहीं हो सकता । अगर वह होता है, 

तो छिपे तौर पर होता है। हमेशा भल्नाई का हमला बुराई पर होता चला 
आया है । 
सज्जनों के कत्तव्य 

छोग अगर यह विचार समझेंगे, तो वे कमी निराश न होंगे । छोग पूछेंगे 
कि अगर भलाई की चछती है और बुराई की ताकत नहीं है, तो दुनियाँ में तो 
बुराई की हो बहुत चलती दीखती है, इसका क्या कारण है १ वह बुराई छोगों में 
बाहर से आती है । उसके लिए परिस्थिति में परिवतन छाना पड़ेगा । यह सारा 
प्रयत्न भल्ते लोगों को करना होगा । भले ल्ञोगों को तिहरा प्रयत्न करना होगा । 
पहले तो वे अपने चित्त का परीक्षण कर निज की भत्लाई बढ़ाये। उन्हें यह न 
लगे कि हम भले हैं । हममें क्‍या बुराई है ? हरएक में कुछ-न-कुछ अवगुण छिपे 
ही रहते हैं, उन्हें हूँढ़ कर वहाँ से हटाना चाहिए, । व्यक्तिगत आत्मशुद्धि का यह 
काय भत्ते लोगों को सतत करना चाहिए। दूसरे, वे सब भत्ते छोगों को 
इकट्ठा कर | आज भले लोग अकेले-अकेले काम करते हैं। अपना-अपना 
विचार सोचते और दूसरे भले सज्जन के साथ सहयोग नहीं करते । उनमें थोड़ा 
विचार-भेद भी होता है । और उसे महत्व देते हुए वे अल्लनग-अछग काम करते 
हैं। इसलिए, उनकी ताकत इकट्ठी नहीं होती। उनके बीच अनेक संप्रदाय 


बनते हैं। 

सोचने की बात है कि भक्तों के अलग-अलग संप्रदाय बनते हैं ओर अ्रभक्त 
सब इकटा रहते हैं। उन सबका समूह है। ये भक्त अल्ग-अल्लग संप्रदाय में 
बँंटे हुए हैं। इस्लाम धर्म नास्तिकता नहीं मानता । फिर भी ये सारे लोग 
इकट्ठा होकर नास्तिकता पर हमला नहीं करते, क्योंकि इनकी आपस में बनती 
नहीं । अल्लाहमियाँ का नाम लेनेवाला, विष्णु भगवान का नाम नहीं लेगा । 
विष्णु का नाम लेनेवाछा शिव के भक्त से एकरूप न होगा। ईसाई के यहाँ 
अल्ला, विष्णु, शिव कोई नहीं चलता, उसका ख्वग में रहनेवाल्य अलग हो 
परमेश्वर है, जो सातवें आसमान में रहता है, वे उन्हीं की भक्ति करेंगे । ये सारे 
आस्तिक बँटे रहते हैं और कुल नास्तिक छोग एक हो जाते हैं। पुण्यवान्‌ 

लोग अलग-अलग रहते हैं और पापी ल्ञोग इकट्ठे हो जाते हैं। इससे काम न 
चलेगा । इसलिए पुण्यवान्‌ छोगों को सामूहिक शक्ति प्रकट करनी चाहिये । 

सारांश, प्रथमतः तो उनके हृदय में मी कुछ-न-कुछ बुराइयाँ छिपी हैं, जिन्हें दूर 
करना चाहिए। उसके बाद दूसरे सजनों के साथ एक रूप होकर सामूहिक संज्ज- 
नता बनानी चाहिये | वे इस तरह का समूह नहीं बनाते, इसका कारण यही है 
कि उनके हृदय में बुराई पड़ी है। इसलिए हमने पहले अपनी बुराई देखकर बाद 
में दूसरे के साथ एकरूप होने के लिए कहा है। वे पुण्यवान्‌, धार्मिक और 
आस्तिक तो कहलाते हैं लेकिन अपने मन में अहंकार रखते हैं| यही बुराई है। 
जो सज्जन दूसरे सज्जन के साथ एकरूप नहीं हो सकता, वह पूर्ण रूप में सज्जन 
नहीं । उसमें अहंकार ही बड़ी दुजनता है | इसलिये पहले उन्हें अपनी सज्जनता 
पूर्ण करनी चाहिये | और बाद में सजनों के साथ एकरूप होकर सामूहिक काम 
करना चाहिये । 


परिस्थिति में परिवर्तन करने को हिम्मत 

तीसरी बात यह है कि उन्हें समाज की रचना में बदल करने की हिम्मत 
करनी चाहिये । समाज की आज की रचना कायम रखकर अगर भरा काम करें, 
तो सारा भछा काम खतम हो जाता है। खारे पानी से भरे समुद्र में दो-चार 
बोतल शहद डालने से वह मीठा नहीं बनता । यही हाछत उन सजनों की होती 
है | आज के सारे समाज में वे अपनी मिठास डालना चाहते हैं, लेकिन उससे 
कुछ नहीं होता । ल्लोग इधर शराब, सिगरेट, बीड़ी पी रहे हैं। व्यमिचार, 
अत्याचार होता है ओर लोग बीमार पड़ते हैं, तो वे सलन डाक्टर बनकर औषध 
देते चले जाते हैं | बीमार दुःखी होता ही रहता है, आखिर जब मर जाता है, 
तभी उसका छुटकारा होता है । किन्तु डाक्टर समाज की स्थिति में कोई फर्क 
करने का प्रयत्न नहीं करते । ज्ञोग ज्यादा खायेंगे, तो हम नहों समझाते कि कम 
खाना चाहिये । परन्तु उनके बीमार पड़ते ही दयालु बनकर सेवा करने छगते हैं । 
इस सेवा से समाज में कोई फर्क नहीं पड़ता । 

पुराने वेद्य इतना तो करते थे कि बीमारों को कुछ मुद्दत का पथ्य देते थे । 

ओषध देने के पहले परहेज रखने की बात करते थे कि मि्च-मसाला, शक्कर 
आदि न खाना होगा, बीड़ी-सिगरेट छोड़ना होगा, तभी औषध का गुण होगा, 
नहीं तो ओषघ का कुछ असर नहीं होगा । किंतु आज के डाक्टर के पास रोगी 
जायगा, तो वह पूछेगा कि क्‍या हुआ है। वह कहेगा कि छाती दुखती है। 
ठीक है, औषध देता हूँ, खाने-पीने में कोई परहेज नहीं, सब कुछ खाओ, जरा 
इतना करो कि ज्यादा मत खाना । यह है आधुनिक डाक्टर | उसे डर लगता' 
है कि परहेज की बात करूँगा तो वह ओऔषध लेने को न आयेगा। यह तो रोगी 
को भी अच्छा लगता है। फलतः डाक्टर, रोग और रोगी, तीनों की दोस्ती 
बन जाती है। वह रोग कायम रहेगा, रोगी कायम रहेगा और डाक्टर भी सदा 
का डाक्टर रहेगा--वह उसका 'फेमिल्ली डाक्टरः बन जायगा। वह सदा 
ओऔषध देगा और घर में कायम के लिए बीमारी रहेगी। पहले जेसे 
अपने घर में एक जगह भगवान्‌ को मूर्ति रखते थे, बेसे ही घर में एक कोने 
में बराबर बोतल रहेगी। उसमें कभी ल्लाल पानी रहेगा, तो कभी इरा । जब 
घरवाले लोग मर जायेंगे, तभी घर में से बोतल हृटेगी | 


सारांश, आज की समाज-रचना में फक करने की हिम्मत ही किसी में नहीं 
है। आज के समाज में जो दुःखी हैं उनके सामने दया दिखाते हैं, कोई भी 
माँगने आया, तो उन्हें बहुत दुःख होगा ओर दो मुद्ठी धान भी दे देंगे | लेकिनः 
ऐसी कोई योजना न बनायेंगे कि उसे फिर से कभी माँगना ही न पड़े । वे क्‍यों 
भीख माँगते है, इसके बारे में कभी न सोचेंगे । परिस्थिति बदलने की हिम्मतः 
ओर कल्पना ही वे नहीं कर सकते । 


भूदान में तेहरा काये 


भूदानयज्ञ में यह तेहरा काम हमें करना है। पहला, सर्वोदय बिचार मानने- 
वाले सजनों को अपने हृदय की शुद्धि करनी है। दूसरा, सब लोगों को मिलकर 
काम करना है | तीसरा, समाज की आज की रचना पर हमला करना है--समाज- 
रचना बदलनी है। आज एक भाई हमसे मिलने के लिए आये थे । कहने त्गे कि. 

हम आपको मकान बनाने के लिए. जमीन दान देना चाहते हैं। मैंने पूछा कि 
“यह बात तो अच्छी है, लेकिन मकान कोन बनायेगा ?! तो कहने लगे : “आप 
के संपत्तिदान में से बनाइये ।! आज गाँव-गाँव में ऐसा ही चल रहा है| कोई 
सरकारी अधिकारी आयेगा, तो गांववाले कहेंगे कि हम आ्राप को जमीन देते 
है, आप एक स्कूल बनवा दीजिये और चलाइये। या यह कहेंगे कि हम स्कूल 
बना देंगे, आप चलाइये | सारांश अपने गांव के लिए योजना हम ही बनायेगे 
ओर हम ही उसे अमल में लायंगे, यह सोचने की हिम्मत ही किसी में नहीं 
है | भूदान में कोई थोड़ी जमीन दे दे, तो इतने से क्रान्ति न होगी। वह तो 
व्यक्तिगत दान की कीमत रखता है, परंतु समाज-रचना बदलने के लिए सत्रको 
सामूहिक रूप से ही काम करना होगा । 


भेदक्षय से पीड़ित समाज 


हिन्दुस्तान में दान-धर्म कम नहीं होते, लेकिन वे सारे पानी के समुद्र में 
शहद की एक बोतल डालने जेसे हैं। इस तरह ये छोटे-छोटे दानपुण्य तो 
समाज में कितने ही जीण हो गये। क्षयरोगी शरीर को दूसरा कुछ इल्यज 
नहीं है, उसे जितना खिलाते हैं, वह सारा खतम होता है। उसको फिर-फिर 
से खिलाया करो, वह उसका इलाज नहीं, उसका इलाज होना चाहिए। हमारे 
समाज में भी यह क्षयरोग लागू है । हम एक-दूसरे के साथ मिलज़ुल कर काम 
ही नहीं करते । मेरा घर, मेरा लड़का, में और मेरे ने ही सारे समाज को जी्ण 
कर डाला है। एक गाँव में एक साथ रहेंगे, परंतु एक घर सुखी होगा, तो 
दूसरा दुखी । दोनों एक साथ सुखी न होंगे । सुखी घरवाला दुःखी पड़ोसी की 
चिंता न करेगा और दुःखी घरवाला सुखी घरवाले का मत्सर करेगा। दोनों 
मिल्लकर एक-दूसरे की चिंता न करेंगे, तो फिर गाँव के बारे में कसे सोचेंगे ? 

हमारे देश में भी यह क्षयरोग है। उसमें अनेक संप्रदाय और पंथ हैं। 
अनेक जातियाँ हैं ओर आजकल ये ( राजनैतिक ) पक्ष भी आ गये हैं। यह 
भी एक जक्षयरोग है | इसका उत्तम इलाज होना ही चाहिए । 

आजकल जो उठा, तो उत्पादन बढ़ाने की बात करता है। स्वराज्य के बाद 

ही यह कहते हैं सो नहीं, उसके पहले भी 'ग्रो मोर फ़ूड” चल्तता था | उत्पादन 
बढ़ाने से यह क्षयरोग न मिटेगा । उत्पादन बढ़ाओगे और क्षयरोग कायम रखोंगे, 
तो रोगी दो दिन ज्यादा जियेगा । जल्दी मरता तो बेचारा दुःख से जल्दी छुटता । 
सारांश, जो समभते हैं कि भारत की मुख्य समस्या “अन्नोतपत्ति! है, वे भारत 
को समझे ही नहीं हैं। भारत की मुख्य समस्या तो ये अनंत भेद हैं, भारत 
को यह 'भेदक्तय' हुआ है । 
प्रेम का दंड 

भूदान में थोड़ी-थोड़ी जमीन मिले, तो शुरूआत में ठीक है, लेकिन यह 
भूदान का ढंग नहीं है। भूदान का ढंग तो यह है कि गाँव की समस्या हाथ में 
लेकर गाँव में कोई भूमिहीन न रहे | गाँव में जितने भूमिहीन हैं, उन सबको भूमि 
देने की जिम्मेवारी सबको उठानी चाहिए। जैसे पहले गाँव में कोई बदमाशी 
करता था और सरकार उसे ढूंढ़ न पाती थी, तो गाँव पर एक सामूहिक जुर्माना 
लगाती थी। वेसे ही आपके गाँव में भेदासुर बढ़ाने के अपराध में आपको 
२०० एकड़ जमीन प्रेम से दान देने का दंड है। गाँव में १९०० एकड़ ज॑मीन 
है, तो उसका छुठा हिस्सा २०० एकड़ जमीन वसूल होनी चाहिए | यह सरकार 
का दंड नहीं, प्रेम का और समझदारी का दंड है। करीब-करीब गाँव में से 
सब्र जमीनवालों को जमीन देनी होगी । सब्बको मिलकर सब भूमिहीनों को जमीन 
मिल जाय, उतनी जमीन देनी चाहिए । तभी भेदासुर का हनन होगा । फिर गाँववाले 
मिलजुल कर काम करेंगे और गाँव की समस्या के बारे में सब एक साथ बैठकर 
सोचंगे । इस तरह आदत हो जायगी, तो “ग्रामराज्यंं और 'सर्वोदय' होगा । 
क्षयरोग मिट जायगा और व्यक्ति, समाज तथा देश को पुष्टि-लाभ होगा | 


वेल्लेकोविल ( कोयम्बत्र ) 
३१-१०- ५६ 


उप-शीषेकों का अनुक्रम 


अहंता पर दुतरफा हमत्ा २० | असुरों पर विजय प्राप्त करे ३२३ 

अभेद-निर्माता आकाश व्‌ क्‍ आनुषंगिक छाभ उठाने में 

अन्न, फल ओर दूध की वृद्धि क्‍ विरोध नहीं. १४ 
अपेक्षित १०१ क्‍ आज की लड़ाइयों में क्रूरता 


अन्य भौतिक विषयों का त्याग ही नहीं, मूखता २६ 
आदश १०२ आजादी के बाद हम विश्व- 


अब सबकी बुद्धि गरीबों की ओर. मानव बनें. ३१ 
लगे ११० | आजादी को महिमा ६६ 
अंग्रेज इतिहासकारों की करतूत ११६ | आर्य-द्रविड़-वाद बेबुनियाद ६६ 
अहिंसा की श्रद्धा पर दो प्रहार १५४ | आजादी के माने क्या हैं ! ७२ 
अप्रत्यक्ष चुनाव १३६ | आत्मनिष्ठा चाहिए. १४५ 
अधिकारी वर्ग हटाया जाया. १४६ | आस्तिकों के ढोंग से द 
अधिकारी खेती करें १४७ | नास्तिकता का विस्तार १७६ 
अंदर का प्रवाह सूखता नहीं. १६८ आनन्द को प्राप्ति नहीं, शुद्धि 
अहिंसाका कछुवा और द करनी है २२० 


हिंसाका खरगोश १८७ | आनन्द प्राप्ति के प्रयत्न में दुःख २२० 
अद्वेतीका किसीके साथ आनन्द में दूसरों को सहयोगी 
झगड़ा नहीं २०२ बनाय ॥$ के. 

२१४ | आत्मज्ञान और विज्ञान के 
समन्वय से क्रान्ति २४६ 


अपराध रोग ही है 


अन्तनिरीक्षण कीजिये २१७ द 
७ ५ 2७) र. । झ्य भें द् 
अंग्रेजों का भयानक प्रयोग २२६ | आज भी भरद्धा का क्षेत्र हे... २७१ 


अन्त तक माफी नहीं माँगी २६४ | आज सरकार के हाथ राजा से 
हीं मिल भी अधिक सत्ता . २६६ 


अनाज से पैसा न ० 64५४५: ६ 
8 सकता .. -.३०७ ' इसमें संघर्ष कैसे ! १८६ 


( 
इसी जिंदगी में पहचान २५२ | 
ईश्वर के गुणों का चितन प्प४ 
ईश्वर का रूप और चिह्न ३२४ 


उपासना की ओर ज्ञान की पद्धति १४१ 


उदार और कंजूस पार्टो १६३ 
उत्पादन का साधन उत्पादक के 
हाथ मे श्८५ 
ऊपर के काँच के कारण विविध 
दशन २४३ 
एक सिर रखने में सरकार को 
लाभ ११४ 
एक ही शब्द 'करुणा! १६४ 
एकांगी नीति की मिसाल २१५ 
“म्युनिटी प्रोजेक्ट! में प्रयोग 
किया जाय १४ 
करुणा के बिना उन्नति नहीं. रै८ | 
करुणा ओर व्यवस्था ५७ 
कम्युनिस्टों का समथन १३२७ 
कच्चे माल का पक्का माल गाँव 
में ही बने. २३६ 
कचरा खोदने का काम रण. 
कंरुणा का युगानुकूठ नया रूप २७२ 
करुणा और करुणा का समुद्र ३२० 
काम-वासना बनाम प्रेम श्ट्र 
कांग्रेस का ही काम श्रे८ 


किसान-बुनकर सहयोग हो १११ 
किसी राजा की आज्ञा से काम 


नहीं चलता 


) 


कुछ का जीवन-मान घटाना भी 


पड़ेगा ४७ 

| क्रष्ण के जैसे गांधीजी २३१ 

| कृष्ण की माखन-चोरी १२२ 

क्रांति माने क्या ! ६६ 

क्रान्तिविचार और श्रान्ति-विचार १०० 

| क्रान्ति का भावात्मक काय २११ 
क्रिया : विचार-सिद्धि का साधन 

ओर परिणाम १२७ 

खालिस चीज मिलती नहीं सदर 

खुद को खतम करो २६ 

खेल के जेसा सेवा-का्य ३०२ 

गहराई की चिन्ता भी जरूरी. १४४ 


| गरीत्र हृदय-शुद्धि का काय उठायें २४१ 


गहराई बढ़ाने की प्रक्रिया २४४ 
गहराई ओर विस्तार २४६ 
गहराई, चोड़ाई, दोनों चाहिए. २४७ 

गति अपनी करनी से २५१ 
गलत बँयवारा र्ध््द 


गांधीजी ने सच्चे आस्तिकों और 
नास्तिकों को एक किया १५४८ 


गांधीजी का असहयोग का मार्ग २२७ 


गांधीजी ने जीवन बदल दिया. 
गांधीजी की हिंदायतों का चिन्तन 


२२७ 


कर २३१ 
गांधीजी का कालदर्शन : नयी 
द तालीम ९३२२ 
३१५ | गांधीजी का नया रास्ता २६२ 


( 
गाँववाले सुखी कैसे हों ! ३०६ 
गीता सबके लिये १०४ 
गीता थर्मविशेष का ग्रन्थ नहीं १०६ 
गीता और भूदान श्ग्द 
गुणों के संकेत > 
गुड़ खिलानेवाला महात्मा स्द्द 
ग्राम-संकल्प से यंत्र-बहिष्कार पे 


ग्राम-राज्य से गाँव आजाद होंगे रध्८ 
ग्राम-दान क्‍यों ! ३०० 


ग्रामोद्योगोंका माल महँगा बेचा 
जाय ३२०५८ 
घरका न्याय समाज में क्‍यों 
नहीं १ 
घषंण में तेल डालिये 
चित्त-शुद्धि के लिए सर्वोत्तम 
ग्रन्थ ११६ 
२४५ 

१७३ 
रद्द 


चोड़ाई बढ़ाने की प्रक्रिया 
छोटी चीजों पर मतभेद 


जबदस्ती का त्याग दुर्भाग्यपूएणं. १०२ 
जमाने की प्रेरणा १३२ 
जमाने की प्रेरणा के लिए 

भारतीय मन अनुकूल हो ११३ 


जमीन का दुरुपयोग संभव नहीं १६० 
जमीन की माल्ञकियत मिटाने का 
विचार १६१ 
जन्तुओं में भी सहयोग २४६ 
जमीन का बँटवारा आपकी 
मर्जी पर २५४४ 


) 


| जमीन की कीमत नहीं हो सकती ३०८: 


जनशक्ति से स्वराज्य ३१७ 
जातिभेद-निरसन १२ 
जातियों के मूलमें अच्छा विचार १५० 
जापान को भूदान का आकर्षण १५७ 


जिम्मेवारी हम खुद उठाये २५६ 
जीवन का अखण्ड प्रवाह २५० 
जीवन में करुणा का दर्शन ३२० 


ज्ञान ओर संपत्ति से भेद बढ़ता है २५ 
ज्ञान विद्यापीठों में केद १७१ 
ज्ञानविज्ञानमय युग रद्द 
टोंगियों का रहना भी हमारा दोष ८२ 


तमिलनाड में नया काय १० 
तलवार से प्राप्त सत्ता जनता में 
नहीं बँयती प्प७ 
तमिल्ष की प्रतिष्ठा बढ़नी 
चाहिए १५१ 


तीनों श्रमों क्रा निससन आवश्यक १७६ 


तुलसी की दिव्य सृष्टि १२० 
त्याग ही गीता का तात्पय श्ग्द 
त्याग याने बीज बोना २११ 
त्याग के साथ क्रोध नहीं हो 

सकता ०4९ 


त्याग के कारण माँ के जीवन 
मआननन्‍द्‌ २२३ 
त्याग और प्रेम से ताकत बनेगी २३८ 
दरिद्रनारायण के तीन प्रतिनिधि १०६. 
दण्ड के भय से असत्य २१३ 


( 


दाताओं को निष्काम-सेवा का 


समाधान ३०६ | नम्नता से ही उच्चता 


दुनिया एक हो रही है श् 
दुष्ट बुद्धि नहीं, दिबुद्धि ११५ 
दुनिया को राह मिलेगी १६२ 
दुजनों के सामने अहिंसा अधिक 

कारगर २०६ 
देने और लेनेवाले दीन-धमंडी 

नहीं बनते १६० 
देह-बुद्धि की दो गाँठ २४४ 
दो बार घूमने का रहस्य ५६ 
दोनों ओर से पाप ६६ 
दोनों गाँठ तोड़नी होंगी २४८ 
धर्म बाधक बन गया ७ 
घर्माचरण का यही क्षण श्रफ्‌ 
धर्म मंदिरों में केद १७४ 
धर्म-साहित्य का समाज पर 

असर नहीं १७७ 

धर्मग्रन्थ परलोक के लिए श्ष्द 


धर्म व्यक्ति के काम का है, समाज 

के नहीं १७८ 
के 

काम के १७६ 
श्दर 


धर्मग्रंथ आदश समाज 


धर्म हमारा चतुविध सखा 

धर्म-संस्थाओं के स्थायी 
आय-साधन न हों 

धर्म-विचार के बत्रिना मानव 


१८१४: 


. ज्षणभर भी टिक नहीं सकता २६६ । पोतुगीज फ्रेंचों से सबक सीखे 


४ 


द 
द 


) 
धर्म का नाम है, आचरण नहीं ३१४ 
७१ 
नदी समुद्र से डरती नहीं २६७ 
नये विचार के लिए नया वाहन २७३ 
निर्भयता सवश्रेष्ठ गुण ८० 
 निष्काम और सकाम सेवा की 
मिसालें ३०५ 
नेता की नहीं, ईश्वर की मदद्‌ १७० 
परमेश्वर में मस्त भारत ७४ 
| परलोक इहल्लोक का विस्तार श््१ 
पशु की एक गाँठ खुलती है. २४४ 
पशुता से मानवता की ओर. २४८ 
पक्त भेद के कारण प्रेम न घटे. २८५ 
परीक्षक जनता २६० 
परोपकार के लिए ही जीवन ३०४ 
परिस्थिति में परिवर्तन करने की 
हिम्मत ३२७ 
पास आनेवाले को आने 
दिया जाय १४० 
पाप से नफरत, पापी से नहीं. २०६ 


पुराना समाज शभ्रद्धा-प्रधान, आजका 
ज्ञान-प्रधान २७० 


पुराने लोग न पहचानेंगे.._. २७२ 
पुराना सदोष स्वदेशी-विचार २७५ 
पूर्ण नीति और एकांगी नीति. 5७ 

पेड़ों में और मृत्यु में करुणा 
का दशन ३२१ 
६६ 


( 


प्रजा की जिम्मेवारी १४६ 
प्रयत्न से फत्न ज्यादा 
प्रेम का अनुगामी 

प्रेम या हाइड्रोजन बम ? 


प्रेम-दारिद्रय मिटे 


पर 
५ 


प्रेम घरों में केद १७२ 
प्रेम का रूपान्तर विषयासक्ति में १७५ 
प्रमशक्ति से विषमता मिययें ७६ | 
प्रेम का दरड , ३३० 
बाजार का अधमं मंदिरों में १७४ 
बाबा को स्वराज्य मिला श्श्८ 
बीच में श्रम का स्थान श्ड्द 
बुनकर आवाज उठाये ११३ 
बुराई के साथ समझौता नहीं २०५ 
बुद्ध ने खतरा उठाया ! २६१ 
बुद्ध और आईनस्टीन का शस्त्र २६६९ 
बुनियादी विचार ठीक से समझे २७८ 
ब्रह्मचय अभाव रूप नहीं २०६ 
ब्रह्मचर्य के लिए. अध्ययन 

क्‍ आवश्यक २०६ 
भक्ति के बिना ईश्वरापंण कैसे ! ४३ 
भक्ति याने “न मम! प्प्‌ 
भक्तों की संगति की अपेक्षा १३१ 
भक्तों की राह पर १६५ 


भक्तिमार्गी साहित्य के कारण भ्रम २६० 
भलाई का बुराई पर हमला श्रप्‌ 
भारत की विशेषता न भूलें ३२ 
भारत में विचार-स्वातंत्र्य की परंपरा ७३ 

